
Norge  under  Foreningen  med  Danmark 


[1537  —  1814]. 

(Af  I.  E.  Sars). 


I. 

Fra  1537  til  1814,  pleier  man  sige,  har  Norge  ingen  Hi- 
storie, Det  er  en  lang  Afbrydelse,  i  hvilken  Folkets  Kræf- 
ter syntes  at  slumre,  medens  dets  Velstand  blev  forødet. 
Udentvivl  er  der  dog  selv  her  meget,  som  fortjener  vor 
Undersøgelse.  En  Forening,  som  vedvarede  i  tre  Aarhun- 
dreder,  har  neppe  været  uden  Frugt  eller  Betydning  for 
noget  af  de  tvende  Lande.  Og,  hvad  der  fornemmelig  maae 
give  den  nogen  Interesse  i  vore  øine,  det  er,  at  vort  Folk 
gjennern  den  har  bevaret  sin  Selvstændighed,  at  en  Peri- 
ode af  kraftig  Udvikling  er  fulgt  oven  paa  Dvalen.  Hvor- 
ledes ere  saa  store  Farer  overvundne?  hvorledes  har  saame- 
gen  Ulykke  og  Fornedrelse  kunnet  være  forberedende  for 
saamegen  Frihed  og  Lykke?  Dette  er  Spørgsmaal,  som 
vi  maae  søge  at  besvare. 

Vi  ville  forst  minde  o  in  Aarsagerne  til  den  Norske 
Stats  Forfald  Ved  Unionens  Stiftelse  var  den  neppe  min- 
dre mægtig  og  langt  mere  velordnet  og  enig  end  nogen  af 
sine  tvende  Medforbundne ;  som  det  hedder  i  ,.Sveriges  Kære- 
maal:" 

par  multis,  non  inferior  Danisque  Gothisque. 

1 


2 


I.  E.  Sars. 


Men  i  dens  Enighed  laa  netop  dens  Ulykke.  Den  havde 
kun  eet  Organ,  og  dette  svigtede.  Da  Kongedømmet  under 
Foreningstidens  Splittelser  havde  tabt  sin  Magt  og  Stæn- 
derne spillede  Mester,  maatte  Norge  blive  hjælpeløst.  De 
Danske  og  Svenske  stredes  om  Byttet,  og  Udfaldet  var  tvivl- 
somt, indtil  det  lykkedes  den  Danske  Adel  at  sætte  sin 
Candidat  Christian  af  Oldenburg  paa  Thronen.  Norge  maatte 
enten  falde  i  Hænderne  paa  Sverige  eller  Danmark.  Det  sid- 
ste skete,  og  vi  troe,  at  at  tvende  Ulykker  var  dette  den 
mindste. 

Den  Svenske  Stat  havde  en  stor  Fordeel  af  Unionen: 
den  enedes  og  ordnedes.  Hierarchiet  var  tilintetgjort,  Adelens 
og  Folkets  stridige  Interesser  smeltede  sammen  under  det 
fælleds  Had  mod  Danmark,  og  herpaa  blev  en  national  og 
kraftig  Styrelse  grundet.  Hvad  vilde  ikke  denne  have  kun- 
net udrettet  til  at  undertrykke  og  denationalisere  Norge? 

I  Danmark  derimod  vedblev  Spændingen  uforandret 
længe  efter  Unionens  Ophævelse.  Adelen  regjerede  og 
Kongen  regjerede,  og  ingen  af  dem  havde  Magt  til  at  ud- 
rette noget  stort  mod  et  fremmed  Folk. 

Det  lykkedes  vistnok  det  Danske  Aristocratie  1537  at 
tilintetgjøre  de  sidste  Spor  af  Norges  udvortes  Selvstændig- 
hed. Men  denne  Statsomvæltning,  som  man  har  kaldt  den, 
var,  skjønt  den  middelbart  har  havt  en  stor  Betydning  ved 
at  knytte  de  tvende  Lande  uopløselig  til  hinanden,  dog  i 
og  for  sig  kun  en  Intrigue,  hvis  Gang  Folket  ikke  fulgte 
og  hvis  Virkninger  det  ikke  følte.  Og,  om  de  Danske 
Adelsmænd  meente,  at  Norge  nu  for  dem  var  bleven,  hvad 
de  ønskede,  „en  feed  Ladegaard,"  som  de  efter  Behag  kunde 
udsuge,  da  forregnede  de  sig;  thi  dette  Land  havde  andre 
og  bedre  Værn  mod  Undertrykkelse  end  et  svagt,  ufolke- 
ligt Rigsraacl. 

Kongemagten  for  det  første,  som  allerede  var  trængt 
tilbage  paa  alle  andre  Puncter,  kunde  her  gjøre  dem  en 
alvorlig  Modstand.  Den  havde  tilforn  været  alt  i  Norge, 
og  Unionstidens  Thronstridigheder  havde  ikke  formaaet  at 

svække  dens  Anseelse.  Dette  maatte  Kongerne  føle;  de 
vidste,  at  de  hos  Normændene  havde  en  Støtte,  som  de 
savnede  i  Danmark,  og  det  var  en  naturlig  Følge  heraf, 
at  de  ikke  vilde  være  behjælpelige  med  at  give  dem  i  det 
Danske  Aristocraties  Vold.  Paludan  Muller  har  i  „  Grevens 
Feide"  bemærket,  hvor  lidet  Christian  den  Tredie  i  denne 
Henseende  holdt  sine  Lovter.  Skjønt  der  i  hans  Haand- 
fæstning  stod,  at  „Norge  herefter  hverken  skulde  være  eller 
hedde  et  Hige  for  sig,  men  et  Leddemod  af  Danmarks 
Rige,"  blev  det  dog  baade  betragtet  og  behandlet  som  selv- 
stændigt. Og  om  de  følgende  Konger  gjælder  det  samme; 
de  ansaae  Norge  for  deres  privaie  Domaine,  til  hvilken  de 
kaldte  sig  arveberettigede  og  over  hvilken  de  vilde  udøve 
en  udeelt  Magt.  Fredrik  den  Anden,  som  var  en  streng, 
myndig  Herre,  tilbageviste  Raadets  Forsøg  paa  at  indblande 
sig  i  de  Norske  Anliggender,  hvad  man  blandt  andet  kan 
see  hos  Slange  [Chr.  IV  Hist.  I.  83],  hvor  det  hedder  om 
Udskrivningen  af  den  almindelige  Skat  til  Kongens  Kroning, 
at  „det  var  første  Gang  Rigsraadet  tiltog  sig  den  Ret  at 
sætte  og  bevilge  Skat  udi  Norge,  thi  tilforn  paabød  Kon- 
gen Skatten  selv,  og  havde  Danmarks  Riges  Raad  ei  noget 
at  sige  udi  de  Tilfælde."  Christian  den  Fjerdes  Forkjær- 
lighed  for  Norge  er  bekjendt;  den  lader  sig  ogsaa  godt 
forklare  deraf,  at  han  her  bedre  kunde  følge  sin  Trang  til 
Virksomhed  end  i  Danmark,  hvor  hans  Hænder  vare  bundne 
oo-  Rigsraadet  idelio-  stod  ham  iveien.  Hvad  han  02;  hans 
Forgjængere  have  udrettet  for  Norge,  er  vistnok  ikke  meget; 
men  det  maae  indrømmes,  at  de  ingenlunde  forsømte  dette 
Rige,  at  de  tvertimod  her  mangengang  optraadte  med  større 
Kraft  end  i  noget  af  deres  øvrige  Lande.  Lehnsmæn- 
dene  bleve  sirængt  seede  paa  Fingrene,  og  de,  som  ikke 
kunde  aflægge  deres  fra  Danmark  medbragte  tyranniske 
Sædvaner,  saasom  Erik  Munk,  Ludvig  Munk,  Peder  Grubbe, 
afsattes  eller  straffedes  paa  anden  Maacle.  Medens  den 
Danske  Bondestand  udsugedes  og  undertrykkedes,  havde 
saaledes  den  Norske  i  Kongen  en  kraftig  Beskytter.  Og- 

saa  i  andre  Henseender  var  Norge  begunstiget.  Fra 
gammel  Tid  havde  Folket  overdraget  al  Myndighed  til  Kon- 
gen, som  altsaa  kunde  paalægge  saamegen  og  saa  hoi  Skat 
han  vilde;  men  det  var  vant  til  en  skaansom  Brag  af  den- 
ne Magt.  Under  Forbindelsen  med  Danmark  blev  vel 
Byrderne  alt  tungere  og  tungere,  hvorover  Almuerne  ogsaa 
idelig  forte  Klage,  dog  var  Norge  forholdsviis  mindst  tryk- 
ket. Et  Vidnesbyrd  herom  afgiver  Christen  Skeels  Dag- 
bog.*) Det  Danske  Kigsraad  klager  over  „at  de  Penge, 
som  skulde  indkomme  fra  Norge,  forholdtes,  og  at  Dan- 
mark alene  maatte  underholde  Konge,  Flaade,  Militie  og 
andet. "  Det  viser  sig  heri,  hvor  heldig  Spændingen  mel- 
lem Konge  og  Rigsraad  var  for  Norge ;  thi,  medens  Adelen 
i  Danmark,  som  Dureli  beretter,  „ei  gjerne  saae,  at  Norge 
blev  for  riigt,  for  at  ei  Kongen  skulde  stole  formeget  der- 
paa%  maatte  jo  denne  netop  ønske  det  modsatte,  og  det  var 
ham,  som  her  havde  den  meste  Magt*"  Og  saaledes  har  vel 
altsaa  Absalon  Pederssen  Ret,  naar  han  siger:  „endog 
saadan  Forandring  er  skeet,  at  Norriges  Rige  ved  Givter- 
maal  er  kommet  til  Danmark,  haver  Gud  alligevel  seet 
uaadeligen  til  dette  Rige,  saa  at  Kongerne  der  have  søgt  Ri- 
gens Bedste,  som  Privilegier,  de  have  udgivet,  noksom  bevise." 

Men  det  bedste  Værn  mod  Undertrykkelse  havde  Nor- 
mændene i  deres  Lov  og  deres  Samfundsforholde.  I  disse 
laa  Grunden  til  at  Norge  maatte  gaae  under  som  Stat,  men 
ogsaa  Grunden  til  at  det  med  den  ydre  Selvstændighed  ikke 
tillige  tabte  den  indre.  Under  de  mildtstyrende  Konger 
før  Unionen  blev  Folket  ikke  hjemsøgt  af  Ulykker  eller 
oprevet  af  Borgerkrige  eller  svækket,  tordi  dets  Kræfter 
overanstrængtes.  Men  det  havde  lidt  efter  lidt  forpuppet 
si  o;  or  var  blevet  ubevægeligt  inden  for  Lovens  og  de  ganile 
Sædvaners  Mur.  De  mægtige  Adelsslægter,  hvis  Herske- 
syge kunde  sætte  Landet  i  Bevægelse,   vare  under  den  in- 


*)    Danske  Magazin,  Tredie  Række.    Sammesteds  sees  ogsaa,  at 
Norge  kun  gav  halv  Skat  imod  Danmark. 

dre  Fred  og  Trykket  af  Kongemagten  sunkne  ned  mellem 
Bønderne.  Saaledes  var  det  gaaet  til,  at  der  intet  Stæn- 
derregimente havde  dannet  sig,  Folkets  Marv  blev  ikke  ud- 
suget og  dets  Stolthed  ikke  bøiet  under  en  overmodig, 
egennyttig  Kaste.  Det  bevarede  sin  borgerlige  Frihed  og 
om  denne  værnede  Loven. 

Den  Norske  Odeismand  var  ligesaa  fri  som  nogen  Ade- 
lig; han  eiede  sin  Gaard  med  fuld  Eiendomsret,  uden  no- 
gensomhelst  Afgivt  eller  Tynge*)  Men  han  var  Bonde, 
han  besad  ingen  trykkende  Forrettigheder  og  for  Loven 
stod  han  lige  med  de  andre.  Ogsaa  de  saakaldte  „ufrie" 
Bønder,  [Leilændinger,  Huusmænd]  vare  beskyttede  ved 
mange  Bestemmelser  og  sikrede  mod  vilkaarlig  Behandling, 
medens  den  Danske  Fæstebonde,  selv  der,  hvor  Vorned- 
skabet ikke  kjendtes,  var  overladt  i  de  adelige  Jorddrotters 
Vold,  af  hvem  han  uden  Lov  og  Dom  kunde  udkastes,  og 
den  Danske  Selveier,  som  ikke  turde  jage  paa  sine  Jorder 
eller  afhænde  noget  Stykke  af  dem,  som  under  alskens  Paa- 
skud kunde  berøves  sin  Eiendom,  var  mindre  sikker  og 
mindre  fri  end  en  norsk  Leilænding.  I  Danmark  aftog  desu- 
den, som  bekjendt,  Selveiernes  Antal  bestandigt,  idet  de  gik 
over  til  Fæsrere,  deels  tvungne,  ved  Mageskifter  mellem 
Kronen  og  Adelen,  deels  frivillige,  fordi  de  som  Fæstere 
kun  maatte  betale  halv  Skat;  saadant  kunde  ikke  skee  i 
Norge,  hvor  Skatten  var  lige  for  alle,  hvor  Bonden  sad  lige 
sikker  paa  sin  Grund  som  Adelsmanden  paa  sin  :  og,  skjønt 
undertiden  store  Eiendomme  kom  i  Fremmedes  Besiddelse, 
forhindrede  dog  Odelsretten,  som  Almuen  hang  ved,  at 
meget  frit  Bøndergods  gik  over  til  ufrit.  Folket  var  paa 
denne  Maade  sikret  for  de  værste  Følger  af  Selvstændig- 
hedens Tab;  dets  Kjerne  kunde  holde  sig  frisk  indenfor 
den  Bark,  som  forstenende  havde  lagt  sig  om  det  Hele, 
nemmende   alle   Spirer,    men   tillige   skjermende    mod  al 


*)    Thi  Ledingen,  den  eneste  almindelige  Skat,  var  som  Erstat- 
ning for  Krigstjeneste  reen  personlig. 

Vold  udenfra.  Den  var  ikke  let  at  gjennembryde,  og  der 
blev  heller  ikke  før  Souverainitetens  Indførelse  gjort  noget 
Forsøg  derpaa;  det  Danske  Aristocratie  havde  ingen  Magt 
dertil  og  Kongerne  havde  ingen  Fordeel  deraf.  Disse  gjorde 
sig  tvertimod  fortjente  af  at  holde  den  gamle  Lov  i  Agt, 
li  vorfor  ogsaa  Cantsler  Hans  Pederssen  Basse  skrev:  „Nor- 
ges Fiige  maae  prise  sig  lykkeligt,  at  det  seer  sin  Herre  og 
Konge  aldrig  saa  snart  stige  paa  sin  Throne,  at  han  jo 
allerførst  udspørger,  hvorledes  Lov  og  Eet  udi  Riget  bliver 
pleiet."  Da  der  førtes  Klage  over,  at  de  Danske  Lehns- 
mænd,  Fogder  og  Præster  ikke  kunde  forstaae  det  gamle 
Tungemaal,  hvori  Loven  var  skrevet,  „besynderlig  ikke 
hvad  dennem  var  imod,"  som  det  hedder  i  et  Brev  fra 
Statholderen  Axel  Gyldenstjerne,  sørgedes  der  for,  at  den 
blev  efterseet  og  oversat,  hvilken  Lovrevision  som  bekjendt 
kom  istand  under  Christian  den  Fjerde.  Saaledes  kunde 
de  gamle  Samfundsforholde  vedligeholde  sig  uforandrede, 
uden  at  nogen  mærkelig  Paavirkning  fra  Danmark  kom  til 
at  gjøre  sig  gjældende,  og  det  forandrede  intet  heri,  at  der 
i  Tidens  Løb  og  især  efter  1537  var  indflyttet  en  Mængde 
Danske  Adelsmænd,  som  deels  givtede  sig  ind  i  de  rige 
Familier,  deels  ved  Kjob  erhvervede  store  Eiendommc;  thi 
denne  „Norske  Adel14  erholdt  vel  Privilegier,  saaledes  f.  E. 
af  Frederik  den  Anden  endog  Skattefrihed  for  sine  Sæde- 
gaarde, „efterdi  de  ellers  paa  andet  deres  Gods  ingen  Fri- 
hed havde:"  men  dette  indskrauikedes  af  Christian  den  Fjerde 
og  endnu  mere  siden,  og  den  blev  aldrig  en  egen  Stand 
med  store  Forrettigheder.  Norge  maatte  saaledes  undvære 
denne  „Zirat;"  men  til  hvad  andet  vilde  den  have  været 
end,  som  Absalon  Pederssen  siger,  „Undersaatternc  til  en 
stor  Bevisning  og  Trældom?"  Det  forekommer  mig  der- 
for uretfærdigt,  naar  de  Norske  Adelsmænds  Klager  over, 
at  de  tilsidesattes  og  „ikke  maatte  nyde  den  samme  Frihed 
som  de  Danske,"  er  bleven  anført  som  Exempel  paa  Nor- 
ges ulykkelige  Tilstand. 

Der  var  i  øvrigt  nok  at  klage  over,  og  i  alle  Actstyk- 

ker  fra  denne  Tid  vrimler  der  af  Besværinger,  som  have 
en  bedre  Grund.  Absalon  Pederssen  siger,  ;it  „Norge  nu 
havde  mistet  sin  Manddoms  Styrke  og  Magt  og  var  bleven 
gammelt  og  graahærdet  og  saa  tungt,  at  det  ei  kunde  bære 
sin  egen  Uld."  ,,Der  som  man  tilforn  haver  kunnet  holde 
27  Kirker  ved  Magt,"  hedder  det  videre,  „der  kan  man 
nu.  neppeligen  holde  fire,  der,  vore  Forfædre  have  udgjort 
til  Strid  tyvetusinde  Mand,  kan  man  nu  ikke  udgjore  tyve- 
hundrede, og  der,  som  vore  Forfædre  fik  tyve  Tønder  Korn 
eller  flere  paa  een  Gaard,  der  faaer  man  nu  neppelig  fem." 
Det  er  vist,  at  Næringsveiene  ikke  blomstrede  og  at  Lan- 
dets Velstand  var  aftaget.  En  Hovedgrund  hertil,  nemlig  det 
Hanseatiske  Tiandelsvælde,  ligger  imidlertid  langt  tilbage 
for  Foreningen  med  Danmark.  Allerede  under  Christian 
den  Tredie  fik  dette  vistnok  en  Knæk,  dog  var  Følgerne 
deraf  vanskelig  at  forvinde,  og  endnu  lang  Tid  derefter 
kunde  der  klages  over  at,  „medens  Forfædrene  droge  ud  i 
andre  Lande  til  Krig  og  Kjøbm andskab,  vilde  man  nu  ikke 
drage  af  den  Bye  eller  Bøygd,  man  var  født  udi".  I  Stat- 
holderes og  Lehnsmænds  Beretninger  hedder  det,  at  der 
var  kun  lidet  for  den  fattige  Almue  at  fortjene,  at  Handelen 
var  ringe  og  at  Indbyggerne  havde  Nød  med  at  bære  de 
Byrder,  som  vare  dem  paalagte.  Et  trykkende  Privilegie- 
og  Monopolsystem  hindrede  Virksomheden  og  bragte  flere 
Egne,  som  f.  E.  Finmarken,  i  Elendighed.  Men  heri  deelte 
Norge  Skjæbne  med  de  fleste  øvrige  Lande.  Og  det  gjæl- 
der  vel,  hvad  Christian  den  Tredies  Gesandt  svarede,  da 
Pfalzgreven,  Christian  den  Andens  Svigersøn,  gjorde  For- 
dring paa  Norge,  at  „dette  Land  var  rigere  og  af  Gud  mere 
velsignet  end  man  tænkte,  men  alene  af  den  Grund  kom- 
men i  slet  Udraab,  fordi  den  kongelige  Residents  og  Hof- 
fet var  bleven  forflyttet  til  Danmark."  Her,  til  Hovedstaden, 
samledes  Indkomsterne  af  begge  Riger  for  at  bygge  Flaa- 
der  og  Slotte,  her  dækkede  et  riigt  Aristocraties  Pragt  over 
den  dybe  Elendighed  hos  Folket.  Men  til  Gjengjæld  stod 
den  Norske  Almue  sig  bedre.    Meget  i  Klageskrifterne  fra 

denne  Tid  er  vel  ogsaa  overdrevet.  Hvad  der  berettes  i 
den  „Norske  Sou,"  som  af  Tegn  paa  Himmelen  spaaer  Ver- 
dens forestaaende  Undergang,  som  taler  om,  at  Landet 
kun  bestaaer  af  golde  Klipper,  hvor  ingen  Urter  trives  og 
hvor  der  grasserer  forfærdelige  Sygdomme,  fortjener  saa- 
ledes  liden  Tiltro. 

Værst  blev  der  klaget  over  den  slette  Bestyrelse  og 
Embedsmændenes  Forurettelser.    Axel  Gyldenstjerne,  som 
dengang  var  Statholder  i  Norge,  skrev  saaledes  1590  til  Re- 
gjeringsraadet:    „Jeg  vil  Eder  og  ganske  venligen  have 
ombedet,   om   kgl.  Majestæts  Brev  maatte  udgaae  til  alle 
Hovedlehnsmænd,  at  de  skulle  have  flittig  Indseende  med 
de  andre  Lehnsmænd  og  Fogder,  at  de  skikke  sig  christe- 
lig  og  tilbørlig  mod  Bønderne  udi  Lehnene  og  udi  andre 
Maader.    Thi   de   mene,  at   de  have  intet  med  de  andre 
Lehnsmænd  eller  Fogder,  ei  heller  over  Presterne  at  skaffe, 
og  at  udi  samme  Breve  maatte  indføres  noget  skarpt,  at 
hvilke  Lehnsmænd,  Fogder  eller  Prester  sig  utilbørlig  hand- 
ler imod  Bønderne  eller  udi  andre  Maader,  da  skulle  Hoved- 
lehnsmændene  stevne  dennem  at  oprette  Anklagerne  sin  Skade 
og  bøde  til  kgl.  Maj.   Gud  veed,  jeg  gik  det  heller  fast  forbi, 
om  Leiligheden  kunde  det  taale.   Men  jeg  vilde  ikke  gjerne, 
at  Skylden  skulde  en  anden  Tid  mig  tilregnes,  at  jeg  ikke 
havde  talet  om  disse  fattige  Folk  deres  Tarv."  Hver^ano- 
Herredagene  holdtes,  indkom  der  rundt  omkring  fra  Lan- 
dets forskjellige  Egne  Besværinger  over  Fogders  og  Lehns- 
mænds  ulovlige  Fsemfærd  mod  Almuen,  deres  Rovgjerrig- 
hed  og  Haardhed;   og  de  mange  Domme,   som  faldt  over 
dem.   de  mange  Recesser,  hvori  de  bleve  tilholdte   „ei  at 
tvinge  Undersaai terne   med  utilbørlige  Paalæg,"  vise,  at 
disse  Besværinger  ofte  vare  vel  grundede,    Ludvig  Munks 
Fremfærd  mod  Bønderne  i  Guldalen  [Norske  Samlinger  II 
Bind]   er  et  oprørende  Exempel   paa,  hvor   tyrannisk  og 
egenraadigt  disse  Fremmede  kunde  handle.   Men  den  Straf, 
der  omsider  overgik  ham,   vidner  ogsaa  om,   at  Kongerne 
her  kunde  bruge  en  Strenghed,   som  de  ikke  turde  bruge 

mod  de  adelige  Voldsmænd  i  Danmark.  Værst  var  det,  at 
de  sjelden  besøgte  Landet  og  at  meget  af  hvad  der  skete 
ei  kom  til  deres  Kundskab;  heri  saae  Almuen  Grunden  til 
sin  Gjenvordighed,  og  under  Christian  den  Fjerde,  som 
ofte  reiste  til  Norge,  selv  sad  i  Herredagene  og  drog  Om- 
sorg for  at  Loven  overholdtes,  blev  derfor  Tilstanden  bedre. 
Rigtignok  klagedes  der  fremdeles,  og,  saalænge  Forlehnings- 
væsenet  vedblev,  maatte  der  vel  ogsaa  være  rigelig  Grund 
dertil.  Men  rigtignok  støde  vi  i  Herredagsprotocoller  og 
andre  Documenter  fra  denne  Tid  ligesaa  hyppig  paa  Klager 
af  et  andet  Slags,  nemlig  over  Almuens  Opsætsighed.  Den 
havde  lært  at  bøie  sig  for  Kongen,  men  for  ingen  anden. 
Mod  sine  Fogder  og  Præster  vare  Bønderne  ligesaa  haarde 
og  stridbare  som  i  gamle  Dage,  og  den,  som  ikke  vilde 
udsætte  sig  for  at  blive  jaget  bort  eller  slaaet  ihjel,  maatte 
fare  vaersomt  frem.  Peder  Claussen  i  sin  „Norges  Beskri- 
velse" [1599]  skildrer  Thelemarkingerne  paa  følgende  Maade : 
„De  ere  onde,  ugudelige,  haarde,  vilde  og  oprøriske  Folk 
offuer  alle  dem,  som  her  i  Landet  boe,  haffde  deres  største 
Lyst  i  gammel  Tid  at  dræbe  Biskopper  og  Præster,  Foug- 
der  og  Befalingsmænd,  som  oc  paakjendes,  at  til  en  Kirke 
i  det  Lehn  ere  7  Præster  ihjelslagne  oc  sammesteds  en  eller 
to  oc  sammesteds  flere.  Jeg  haver  oc  kjendt  en,  der  vaar 
født,  hvis  Fader  havde  ihjelslaget  tre  Præster,  oc  naar  denne 
vaar  drukken,  bad  han  Gud,  at  han  icke  maatte  døe,  før- 
end han  oc  finge  slaget  saa  mange  Præster  ihjel."  I  andre 
Egne  var  Folket  ligesaa  bekjendt  for  sin  Stridbarhed; 
Nedenæs's  Almue  havde  saaledes  Ord  for  ikke  at  kunne 
leve  i  Fred  med  sine  Fogder  og  Præster,  og  det  hændte 
ikke  sjelden,  at  de  afsatte  eller  forjoge  dem.  De  Danske 
Embedsmænd,  som  vare  vante  til  en  Almue,  „der  sad  stille 
og  hverken  vidste  af  værre  eller  bedre  at  sige,"*)  klage 
ofte  bittert  over  disse  urolige  og  opsætsige  Bønder.  „Nor- 
baggen er  ikke  god  -at  lide  paa,"   hedder  det.    Han  var 


*)    Dureils  Relation. 

ialfald  ikke  god  at  undertrykke.  Han  kjendte  sin  Ret  og 
vidste  at  forsvare  den.  Ved  den  mindste  Overtrædelse  af 
de  gamle  Privilegier  indkom  Bønderne  med  deres  Besvær- 
inger, Regjeringen  forsvarede  dem  og  stundom,  om  dette 
ikke  kunde  nytte,  toge  de"  sig  selv  tilrette.  —  Mindst  af 
saadan  Urolighed  hortes  der  fra  de  indre  Dalstrøg  som 
Vahlers  og  Guldbrandsdalen.  Disse  Egne  havde  tidlig  lige- 
som aflukket  sig,  og  det  var  allerede  under  Unionen  sjel- 
dent,  at  nogen  af  deres  betydende  Mænd  deelroge  i  dét  of- 
fentlige Liv;  fra  Guldbrandsdalen  nævnes  saaledes  end  ikke 
en  eneste  Ridder.  I  den  Danske  Tid  vedbleve  de  at  være 
lidet  paaagtede,  og  den  fremmede  Adel  erhvervede  heroppe 
faae  eller  ingen  Besiddelser.  Her  sad  da  de  gamle  ætstore 
Slægter  uforstyrrede  paa  deres  Gaarde  og  bevarede,  Hig 
Arvesølvet,  deres  Storsindethed  og  en  gammel  Cultur,  der 
endnu  stundom  træder  os  irnøde  hos  Fjeldbonden. 

Men  i  alt  dette  viser  sig  nu  ogsaa  klart  den  Splittelse, 
som  var  Norges  værste  Svaghed.  Hver  Bygd  havde  sin 
egen  Skik,  talte  sin  egen  Sag,  og  vidste  kun  lidet  om  hvad 
der  angik  Nabobygden  eller  hvad  der  angik  det  hele  Land. 
Blandt  alle  hine  Klager  over  en  enkelt  Embedsmands  Ud- 
sugeiser eller  et  enkelt  Brud  paa  gamle  Privilegier  søge 
vi  forgjæves  en  Yttring  af  national  Uvillie  over  Rigets  truede 
Selvstændighed.  Begivenhederne  i  1537  fremkaldte  ingen 
Urolighed;  Biskopperne  og  med  dem  Rigsraadet  faldt  uden 
at  der  blev  gjort  nogen  Modstand.  Folket  syntes  neppe  at 
have  vidst  af  nogen  Forandring,  og  hvad  der  skete  senere 
var  saa  lidet  forskjelligt  fra  hvad  der  var  skeet  før,  at  dets 
Harme  derved  ikke  kunde  vækkes  eller  dets  JØine  blive  op- 
ladte for  den  nye  Stilling,  hvori  Staten  var  kommen.  Be- 
stemmelsen i  Christian  den  Tredies  Reces,  hvorefter  Norge 
skulde  være  en  Provinds  under  Danmarks  Krone,  blev, 
som  vi  have  sagt,  aldrig  sat  i  Kraft,  ja,  medens  Recessens 
øvrige  Indhold  saagodtsom  ordlydende  gjentoges  i  senere 
Ha  andfæstninger,  blev  denne  Artikel  udeladt  som  for  at 
vise,  at  den  var  opgivet.  Normændene  saae  fremdeles  deres 

Land  nævnet  som  et  eget  Rige;  de  saae  fremdeles  deres 
Konge  komme  til  dem  for  at  lade  sin  Ret  til  Thronen  be- 
kræfte efter  gammel  Skik.  Fredrik  den  Anden  sendte  i 
Aaret  1582  sin  Cantsler  Niels  Kaas  foruden  flere  andre 
Rigsraader  til  Norge  med  en  Instrux,  hvori  det  hedder, 
at  „de  skulde  af  deres  medbegavede  Forstand  og  Beske- 
denhed andrage,  hvad  endelig  høivigtige  Aarsager  og  Til- 
stand Danmarks  Riges  Raacl  havde  bevæget  og  synderlig 
foraarsaget  til  forgangen  Aar  at  kaare  Hertug  Christian  til 
Konge;  og  siden  skulde  de  foreholde  de  Norske  Stænder 
og  af  dennem  begjære,  at  de  for  slig  Leilighed  og  for  deres 
egen  og  deres  Fædreneriges  Gavn  vilde  bevilge  og  sam- 
tykke høimeklte  Fyrste  til  Konning  over  disse  tvende  Kon- 
geriger." I  Stændernes  Forsikkringsbrev  hedder  det:  „Af 
saadanne  vigtige  Aarsager,  som  forskrevet  staaer,  have  vi 
samtligen  med  vor  frie  Villie,  velberaad  Hu,  Hjerte  og  Mod 
bevilget  og  samtykt  høibemeldte  Prins  Christian  høibemeldte 
kongelige  Maiestæts  Søn  til  Danmarks  og  Norges  Konge  at 
blive  og  være."*)  Den  Norske  Almue  kj endte  af  hine  „høi- 
vigtige Aarsager"  kun  een,  nemlig  Arveretten;  men  til  denne 
støttede  ogsaa  Kongerne  sig.  Christian  den  Fjerde  lod  saa- 
ledes  sin  Søn  hylde  som  Norges  Arveprinds  til  Trods  for 
Rigsraadets  Modstand,  som  derved  berøvedes  al  Myndig- 
hed i  de  Norske  Anliggender.**)  Hvor  viser  sig  nu  i  alt 
dette  Følgerne  af  hiin  Statsomvæltning,  som  blev  bebudet 
paa  en  saa  truende  Maade?  De  vare  ialfald  ikke  store,  og 
Folket  kunde  dengang  neppe  have  Syn  derfor.  Der  klage- 
des vel  over,  at  Danske  Mænd  indsattes  i  Landets  Embeder ; 
men  dette  havde  Normændene  allerede  under  Calmarunionen 
maattet  taale.  Der  klagedes  over,  at  Kongen  sjelden  kom 
til  dem ;  men  ogsaa  hertil  vare  de  længe  vante.  Hvad  de 
ikke  følte,  det  var,  at  der  var  tilføiet  deres  Land  en  For- 


*)   Norske  Tegneiser.     Mnscr.  paa  det  kongelige  Bibliothek  i 

Kjøbenhavn. 
"*)    S.  Christen  Skeels  Dagbog. 

haanelse  ved  den  Maade,  paa  hvilken  Rigsraadet  blev  til- 
intetgjort, og  at  der  ikke  fandtes  betryggende  Skranker 
mod  Overgreb  i  Fremtiden,  Det  er  derfor  urigtigt  at  tænke 
sig  dem  som  et  undertrykt  Folk,  der  knurrende  finder  sig  i 
et  Aag,  mod  hvilket  ingen  Modstand  nytter.  Holberg  siger 
etsteds,  hvor  han  omtaler  Grundene  til  at  Norge  vedblev 
Foreningen  med  Danmark,  medens  Sverige  brod  den:  „man 
vil  sige,  at  de  Norske  vare  mere  søvnagtige  og  efterladne 
udi  at  iagttage  deres  Riges  Hoihed  og  Ære,  hvilket  ei  hel- 
ler kan  finde  vort  Bifald,  efterdi  man  seer  af  den  Norske. 
Historie,  at  et  hoit  Hjerte  og  Ambition  haver  stedse  været 
de  N'  rskes  Hovedcharaeteer."  Denne  Slutning  er  vistnok 
ikke  ganske  rigtig;  thi  Normændene  kj endte  kun  lidet  til 
hvad  der  angik  Styrelsen  og  maae  vel  derfor  kaldes  „søvn- 
agtige." Men,  fordi  deres  Syn  ikke  gik  vidt,  var  deres 
Hjerte  lige  høit,  og  de  savnede  hverken  Mod  eller  Kraft 
til  at  værge  sig. 

De  Svenskes  Forsøg  paa  at  vække  Oprør  i  Lan- 
det er  et  godt  Vidnesbyrd  om,  at  der  ingen  almindelig 
Uvillie  herskede  over  Foreningen  med  Danmark.  Thi 
de  vare  altid  uheldige.  Under  Syvaarskrigen  indfandt  sig 
hos  Erik  den  Fjortende  Bedrageren  Enno  Brandrok,  som 
foregav  at  være  af  gammel  Norsk  Æt  og  at  have  Fuldmagt 
fra  sine  Landsmænd  til  at  hylde  Kong  Erik  og  løsrive  Norge 
fra  Forbindelsen  med  Danmark.  Planen  blev  derefter  lagt 
at  gjøre  Indfald  i  Norge  paa  tre  forskjellige  Steder;  men, 
som  bekjendt,  mislykkedes  dette  Felttog  aldeles,  og  om  Op- 
rør meldes  der  ingensteds  noget.-  Gustav  Adolph  udstedte 
i  Calmarkrigen  et  Brev  „till  Allmogen  uti  Norrige"  hvori 
det  blandt  andet  hedder:  Wij  weta,  at  I  hafwe  altijdt  aff 
ålder  haft  god  correspondentz  och  såmia  med  Wåre  Rijker, 
ar  ochsaa  esomoff'tast  aff  Sweriges  Konungar  regerade  och 
medh  Sweriges  Rijke  førbundne,  effter  som  eder  lagh, 
sedwånio  och  landzbruuk  mehra  hafwer  aff  ålder  kommit 
medt  the  Swenskes  och  Giøthers  øfwereens  ån  medt  the 
Danskes.   Therføie  wele  wij  eder  hårmed  troligen  førmanat 

hafwa,  at  I  betånckie  edert  eget  uhrsprung,  så  och  thet 
myckna  onda,  som  the  Danske  och  theras  Konungar  eder 
tilforet  hafwa,  i  thet  the  icke  allenast  nu  forst  hafwe  brackt 
eder  så  oskyldigt  uthi  thet  blodzbadet  och  førderfwet,  uthant 
forst  genom  sveeck  och  illistighet,  sedan  genom  offentligt 
wåld  brackt  eder  under  sigh,  uthrotat  alla  the  beste  månn, 
besatt  alle  embeten  med  udlåndske,  eder  gjort  til  slaver 
och  tralar.  Heller  ikke  under  de  senere  Krige  manglede 
der  paa  Opfordringer  af  samme  Slags,  i  hvilke  Sverige  til- 
talte Norge  ligesom  i  „Qverelæ  Svedicæ:" 

Heu ,  ut ,  regali  dejeeta  cacumine 
Sordida  Daniacæ  serva  vocaris  Heræ. 

Men  alle  disse  Opfordringer  synes  intet  at  have  frugtet. 
Der  klagedes  vel  idelig  over  Bøndernes  Gjenstridighed,  naar 
de  bleve  udskrevne.  Midt  under  Felttoget  hendte  det  stun- 
dom, at  de  forlode  deres  Leire;  og  især  faldt  det  haardt 
at  bringe  dem  til  at  overskride  Grændsen.  Men  dette  be- 
rettes ogsaa  om  de  Svenske.  Hvad  Normændenes  Opsæt- 
sighed angaaer,  da  havde  den  meest  sin  Grund  deri,  at  de 
nødigt  vilde  staae  under  de  fremmede  Befalingsmænd,  at 
de  helst  forsvarede  sine  Bygder  og  helst  styrede  sig  selv 
eller  fandt  sig  besværede  ved  det  meget  Krigsfolk,  som 
blev  draget  ind  i  Landet.  Men  de  tænkte  ingenlunde  paa 
at  „give  sig  ind  under  noget  fremmed  Herredom  og  vare 
altid  beredte  at  opsætte  Liv  og  Blod  for  deres  Fædrene* 
rige:'4  hvilket  de  og  beviste  ved  mere  end  een  Ledighed. 

Det  var  især  i  Syvaarskrigen,  at  Almuen  viste  sig  op* 
sætsig.  Senere,  da  de  Svenske  vare  blevne  forhadte  ved 
deres  Herjetoge,  blev  den  mere  villig.  Hvor  godt  den  vær- 
gede sine  Bygder  under  Calmarkrigen,  er  vel  bekjendt  og 
efter  Felttoget  i  1645,  da  Hannibal  Sehested  fandt  Bønderne 
saa  „ilde  inclinerede,"  takkede  Kongen  dog  offentligen  Fol- 
ket „for  dets  Troskab  og  Dyd  og  dets  allevegne  mod  Fien- 
den  beviste  Tapperhed,  fra  den  høieste  Officier  til  den 
mindste  af  Bondestanden. "    I  1658  og  1659  gik  det,  som 

det  hedder  i  et  Brev  fra  Statholder  Gyldenløve:  „omend- 
skjønt  Naboerne  med  største  Gevalt  og  Krigsmagt  have 
søgt  det  dennem  saa  considerable  værende  og  beleiligt  lig- 
gende Rige  sig  at  tildrage  og  med  sær  List  disse  troe  og 
lydhjertige  Folk  med  mange  Løvter  af  store  Friheder  for- 
medelst udspredte  Patenter  og  Skrivter  at  corrumpere,  saa 
haver  dog  alt  dette  dennem  mere  til  Modstand  animeret 
end  til  Vankelmodighed  kunnet  pers  vadere.'"  —  Her  viser 
sig  allerede  en  stor  Betydning  af  Foreningen  mellem  Norge 
og  Danmark.  Nu,  da  Sveriges  Magt  steg  til  en  saa  tru- 
ende Høide,  var  det  godt,  at  disse  to  Lande  holdt  sammen. 
De  Norske  Tropper  kunde  stadig  ligge  Svenskerne  i  Ryg- 
gen, splittede  deres  Magt  og  frelste  saaledes  Danmark  fra 
Undergangen.  Vistnok  leed  Norge  meget  ved  disse  Krige, 
som  begyndtes  uden  Folkets  Samtykke  og  førte  ødelæggen- 
de Herjetoge,  trykkende  Skatter,  Armod,  Tab  af  hele  Pro- 
vinser med  sig.  Men  det  er  urigtigt,  naar  man  har  sagt, 
at  det  var  en  fremmed  Sag,  for  hvilken  der  blev  kjæmpet. 
Thi  hele  Nordens  Fremtid  afhang  af,  at  der  blev  sat  en 
Skranke  for  den  Svenske  Overmagt. 

løvrigt  var  den  Indflydelse,  som  begge  Lande  gjensi- 
dig  øvede  paa  hinanden,  før  Souverainitetens  Indførelse 
neppe  mærkelig,  skjønt  vistnok  i  Norge  Embedsstanden 
talte  flere  Danske  end  Norske.  Der  var  ingen  Stræben, 
hvori  Folkene  aandeligt  kunde  samvirke,  og  Forbindelsen 
var  løst  knyttet,  saalænge  Kongen  stod  imellem,  ligesom 
Rigsraadet  tilforn.    Efter  Enevold sregjeringens  Oprettelse 

blev  meget  anderledes.    For  Norge  maatte  denne  Hændel- 
CT  o 

se  bebude  nye  Farer,  men  i  mange  Henseender  ogsaa  en 
bedre  Tilstand. 

II*). 

Skjøndt  der  ikke  mødte  nogen  Norske  Deputerede  paa 
Rigsdagen  i  1660  og  skjønt  Normændene  kun  fik  at  under- 
skrive, hvad  der  var  bleven  besluttet  i  Kjøbenhavn,  vilde 
det  dog  være  urigtigt,  om  man  heri  saae  nogen  Tilsidesæt- 
telse eller  Krænkelse  af  Norges  Ret.  Det  var  Fredrik  den 
Tredies  saavel  som  hans  Forgjængere  Christian  den  Fjer- 
des og  Fredrik  den  Andens  Politik  at  hævde  Norge  som 
deres  Arverige,  og  denne  Politik  havde  Medhold  hos  hele 
det  Norske  Folk,  ikke  blot  Almuen,  der  holdt  fast  ved  sine 
gamle  Traditioner,  men  ogsaa  den  mere  Oplyste,  der  ind- 
saae,  at  Norges  Selvstændighed  beroede  paa,  at  det  erkjend- 
tes  som  et  Arverige.  Et  Vidnesbyrd  herom  er  blandt  an- 
det det  af  en  ivrig  Norsk  Patriot  forfattede  Skrift,  som 
overraktes  Fredrik  den  Tredie  ved  Hyldningen  i  1656  og 
hvori  der  føres  vidtløftigt  Beviis  for  at  Norge  ikke  ved 
Calmarunionen  var  bleven  et  Valgrige,  som  det  Danske 
Aristocratie  og  dets  Talsmand  Arild  Huitfeldt  vilde  paa- 
staae,  men  at  det  altid  havde  været  og  fremdeles  var  et 
ret  Arverige.  Det  var  følgelig  i  Overeensstemmelse  baade 
med  Kongens  egen  tidligere  Politik  og  med  den  Opfatning, 


*)  Se  4de  Aargangs  3 die  Hefte. 

som  gjorde  sig  gjældende  hos  det  Norske  Folk,  at  Spørgs- 
maalet  om  Arveregjeringens  Indførelse  betragtedes  som  no- 
get, der  alene  vedkom  Danmark,  og  at  Normændene  kun 
gav  sit  Samtykke  til  den  Forandring,  som  havde  fundet 
Sted,  uden  selv  at  tage  nogen  Deel  deri. 

I  det  Brev,  som  Kongen  udstedte  til  de  Norske  Stænder 
i  Anledning  af  hvad  der  var  foregaaet  paa  Rigsdagen  i  Kjø- 
benhavn,  hedder  det  blandt  andet :  „Eftersom  Danmarks  Ri- 
ges Stænder  ved  en  frivillig  og  eendrægtig  Samtykkelse  have 
forandret  dette  vort  forrige  Valgrige  til  at  blive  herefter  et 
Arverige,  saa  have  vi  for  godt  anseet  denne  til  vort  Huses, 
Rigers  og  Landes  Velfærd  sig  strækkende  Forandring  til 
Efterretning  for  alle  vores  kjære,  troe  Undersaatter  i  vort 
Rige  Norge  at  lade  forkynde,  ingenlunde  tvivlende  om,  at 
de  jo  alle,  som  i  disse  sidste  Krigstider  og  saa  selsomme 
Fristelser,  hvilke  endog  den  Standhaftigste  kunde  friste, 
med  en  udødelig  Standhaftighed  have  ladet  see,  vores  Re- 
gjering  for  al  fremmed  at  præferere,  samme  Forandring 
med  Glæde  og  Fornøjelse  ville  fornemme."  Der  er  heller 
ingen  Grund  til  at  betvivle,  at  jo  ogsaa  dette  blev  Tilfælde, 
og  at  de  Norske  Stænder,  saavel  Adel  som  Bønder  og  Bor- 
gere, gjerne  gav  sit  Samtykke  til  en  Forandring,  som  alene 
syntes  at  vedkomme  dem,  forsaavidt  som  den  styrkede 
Kongemagten,  hvori  de  hidtil  havde  seet  sin  bedste  Støtte. 
Den  saakaldte  „Norske"  Adel  stod  vistnok  ved  Slægtskab 
og  Svogerskab  i  nær  Forbindelse  med  de  Danske  Aristo- 
krater; men  den  havde  ingen  Deel  i  deres  Magt.  Trods 
sine  gjentagne  Petitioner  om  en  „christelig  og  billig  For- 
ordning, saa  at  Danske  og  Norske  Adelsmænd,  der  ere  af 
nogen  Merite,  lige  med  hinanden  maatte  forfremmes,"  og 
trods  sine  Forsikkringer  om  „Dansk  Patriotisme"  var  den 
altid  bleven  tilsidesat  og  udelukket  fra  Rigsraadet  og  de 
høje  Embeder.  Den  tabte  saaledes  Intet  ved  Enevoldsre- 
gjeringens  Indførelse  og  havde  følgelig  ingen  Grund  til  at 
være  misfornøjet.  Om  det  øvrige  Folk  gjælder  udentvivl 
det  samme  i  1660  som  i  1536  og  ved  saamange  tidligere 

Lejligheder,  at  det  nemlig  var  uden  Deeltagelse  for  Eigets 
politiske  Skjæbne.  De  Fleste  fik  neppe  engang  vide,  hvad 
der  var  skeet,  og,  selv  om  de  fik  det  at  vide,  brød  de  sig 
neppe  synderlig  derom  og  forstod  vel  endnu  mindre  Betyd- 
ningen deraf.  Imidlertid  fattes  der  dog  ikke  Træk,  hvoraf 
man  kan  slutte,  at  denne  Regel  har  havt  sine  Undtagelser 
og  at  den  Ligegyldighed,  hvormed  Normændene  saae  deres 
Land  i  et  afhængigt  Forhold  til  et  andet,  ingenlunde  deel- 
tes  af  alle.  Absalon  Pederssen,  hvis  Kapitelsbog  og  hvis 
Norges  Beskrivelse  indeholder  saamange  interessante  Bidrag 
til  den  foregaaende  Periodes  indre  Historie,  minder  om, 
hvad  Norge  engang  havde  været,  og  klager  bittert  over,  at 
det  nu  var  bleven  saa  forringet,  at  det  var  kommen  under 
et  andet  Rige  og  ikke  kunde  have  sine  egne  Konger.  Men 
fornemmelig  maa  her  det  ovennævnte  Skrift,  der  overraktes 
Fredrik  den  Tredie  ved  Arvehyldningen  i  1656,  fremhæves. 
En  sterk  Uvilje  mod  den  Danske  Adel  aabenbarer  sig  i  dette 
Skrift;  dens  Fordringer  paa  at  øve  Myndighed  i  Norge 
som  en  Danmark  underlagt  Provins,  dens  Brud  paa  Trak- 
taterne mellem  begge  Riger  omtales  i  de  djerveste  Udtryk. 
„De  Norbagger,"  hedder  det,  „have  med  Billighed  havt 
Aarsager  nok  til  at  afsondre  sig  fra  Rigernes  Union,  som 
de  Danske  saa  ofte  have  brudt.  Men  jeg  vil  have  de  Dan- 
ske erindret,  at  de  vare  sig  for  saadan  Dumdristighed,  at 
de  ikke  prætendere  for  haardt,  at,  hvo  som  bliver  udvalgt 
til  Konge  i  Danmark,  han  skal  tillige  være  det  i  Norge; 
thi  det  lader  sig  med  bedre  Fundament  disputere,  at  hvo 
som  bliver  udvalgt  til  Konge  i  Norge,  han  skal  tillige  være 
Konge  i  Danmark.*)"  Forfatteren  er  ikke  synderlig  heldig 
i  sine  Forsøg  paa  at  bevise  denne  Sætning;  men  han  læg- 
ger dog  et  temmelig  nøje  Kjendskab  til  sit  Fædrelands  Hi- 
storie for  Dagen  og  fremfor  alt  en  patriotisk  Harme,  som 
vidner  om,  at  der  hist  og  her  ulmede  Gnister  under  den 
almindelige  Ligegyldighed  og  Uvidenhed  om  det  politiske 


*)  Se  Budstikkens  6te  Aargang. 

Afhængighedsforhold,  hvori  Norge  var  kommen.  Udentvivl 
var  han  ikke  den  eneste,  som  havde  læst  sig  harmfuld  i 
Arild  Hvitfeldts  Krønike  og  udentvivl  var  der  flere,  hvem 
idetmindste  Rigets  ydre  Ære  og  Selvstændighed  laae  paa 
Hjerte.  For  disse  maatte  nu  Statsforandringen  i  1660  sy- 
nes det  glædeligste,  som  kunde  hænde;  thi,  efterat  Rigs- 
raadets  Magt  var  ophævet  og  Styrelsen  lagt  i  en  Arvekon- 
ges Hænder,  stode  begge  Riger  i  retslig  Henseende  fuld- 
kommen sideordnede,  og  det  vilde  nu  ganske  vist  have 
været  uden  alt  Fundament,  om  Danmark  havde  paastaaet 
nogen  Overhøjhed  over  Norge.  Videre  gik  neppe  denne 
Tids  Patrioter  i  sine  Fordringer.  Foreningen  selv  var  man 
vant  til;  de  Ulykker,  som  vare  uadskillelige  fra  den,  kjendte 
man  ikke  noget  til;  —  idetmindste  er  der  intet  Vidnesbyrd 
derom,  —  og  først  i  en  senere  Tid  vaktes  Tanken  om  fuld- 
kommen Selvstændighed.  Souverainitetens  Indførelse  blev 
derfor  endnu  længe  efter  priist  som  Norges  Befrielse.  Den 
ophævede  det  Ydmygende  i  Foreningens  ydre  Vilkaar,  og 
var  forresten  ogsaa  i  andre  Henseender  en  til  Landets  Vel- 
færd sig  strækkende  Forandring,  som  det  hedder  i  Fredrik 
den  Tredies  Brev.  Det  er  bekjendt,  hvorledes  den  Dansk- 
Norske  Stat  rejste  sig  efter  1660;  Næringsvejene  bleve  op- 
hjulpne,  Administrationen  og  Retsplejen  forbedredes,  Stats- 
indtægterne  forøgedes  til  det  mangedobbelte.  For  en  stor 
Deel  kom  nu  dette  alene  Danmark  til  Gode,  da  et  over- 
haaudtagende  Centralisationssystem  trak  alle  Penge  til  Ho- 
vedstaden. I  andre  Henseender  derimod  blev  Souveraini- 
tetens Indførelse  endog  til  langt  større  Gavn  for  Norge  end 
for  det  øvrige  Monarchie. 

I  Danmark  var  de  priviligerede  Godsejere  saa  mægtige 
og  deres  Antal  saa  stort,  Bondestanden  saa  fortrykt,  at  der 
udfordredes  en  Kraft  og  en  Udholdenhed  til  at  ophjelpe  den, 
som  de  Danske  Enevoldskonger  ikke  viste  sig  i  Besiddelse 
af.  Det  var  kun  Adelens  politiske  Magt,  som  blev  tilintet- 
gjort i  1660;  dens  Privilegier  derimod  vedbleve  uforandrede, 
ja,  Regjeringeus  Pengeforlegenhed  og  Kongernes  Forfænge- 

lighed  bevirkede  endog,  at  de  udvidedes  og  at  Bondetyran- 
niet  saaledes  blev  mere  trykkende  end  det  nogensinde  tilforn 
havde  været.  En  fuldstændig  Udjævning  af  al  Standsforskjel 
laa  ikke  i  hiin  Tidsalders  Aand,  og  vilde  desuden  i  et  Land 
som  Danmark,  hvor  Adelens  sociale  Magt  var  grundet  paa 
Samfundets  hele  indre  Udvikling,  ikke  paa  udvortes  Forret- 
tigheder alene,  have  mødt  næsten  uoverstigelige  Hindringer; 
men  det  syntes  dog  at  maatte  være  en  for  Enevoldskongerne 
naturlig  Politik,  at  indskrænke  Privilegievæsenet  saame- 
get  som  muligt,  og  at  ophæve  Bondestandens  Ufrihed,  uden 
hvilket  ingen  kraftig  Fremadskriden  var  muehg.  Istedet 
derfor  lod  Fredrik  den  Tredie  sig  nøje  med  sin  let  vundne 
Sejer  over  Rigsraadet  og  med  de  forøgede  Indtægter,  som 
denne  indbragte  ham.  Hans  Eftermand  søgte  at  give  sit 
Hof  en  større  Glans  og  at  danne  en  Modvegt  mod  det 
gamle  Aristocraties  Indflydelse  ved  at  oprette  en  højere, 
fordetmeste  afTydskere  bestaaende,  Adel  med  Titel  af  Gre- 
ver og  Baroner  og  med  endnu  større  Privilegier  end  den 
gamle  nogensinde  havde  havt.  Greverne  og  Baronerne  fik 
Kaldsret,  Birkeret,  Hals-  og  Haandsret  over  sine  Bønder, 
en  udvidet  Jagtret,  Tiendefrihed  og  Skattefrihed  ikke  blot 
for  sine  Hovedgaarde,  men  ogsaa  for  en  stor  Deel  af  det 
samme  underliggende  Bondegods;  deres  Lehn  fritoges  al- 
deles for  at  staae  mider  Amtmændene,  idet  Bettens  Pleie, 
Skatternes  Oppebørsel,  Udskrivningen  til  Krigstjeneste  m. 
m.  besørgedes  ved  Grevernes  og  Baronernes  egne  Tjenere, 
hvoraf  Følgen  var,  at  Bonden  hverken  turde  klage  over  sin 
Husbonde  eller  kunde  faae  Bet  over  ham.  Men  fornemme- 
lig  bidrog  den  kortsynede  Finanspolitik,  som  Begjeringen 
under  Christian  den  Femte  slog  ind  paa,  til  at  forøge  de 
priviligerede  Godsejeres  Antal  og  Magt.  De  af  sine  Herre- 
mænd ved  overdrevne  Afgifter  og  vilkaarligt  opskruet  Ho- 
verie udsugede  Bønder  formaaede  neppe  at  udrede  Skatterne 
til  Staten,  som  bleve  dem  paalagte  efter  Souverainitetens 
Indførelse  og  for  hvilke  de  hidtil  for  en  stor  Deel  havde 
været  fritagne.    Regjeringen  valgte  paa  Grund  heraf  den 

Udvej  at  gjøre  Sædegaardsejerne  ansvarlige  for  hvad  deres 
Bønder  havde  at  erlægge  til  Statscassen.  Derved  sikkrede 
den  vistnok  sine  Indkomster,  men  formindskede  dem  tillige 
og  blev  i  sin  fremtidige  Politik  bunden  til  Herremændenes 
Interesse,  hvis  Privilegier  den  ikke  blot  maatte  stadfæste, 
men  ogsaa  udvide  ved  nye.  En  Følge  heraf  var  det  ogsaa, 
at  Regjeringen,  istedetfor  at  indskrænke,  saavidt  mueligt, 
det  priviligerede  Jordegods,  hvad  der  syntes  at  være  det 
naturlige,  tvertimod  af  al  Magt  befordrede  Oprettelsen  af 
nye  Sædegaarde,  for  saaledes  at  kunne  gjennemfore  sit  Sy- 
stem med  Hensyn  til  Skatternes  Oppebørsel  over  det  hele 
Land  og  for  at  raade  Bod  paa  Jordegodsets  Synken  i  Priis 
som  Følge  af  de  høje  Skatter.  Forordningen  af -28  Jan.  1682 
tillod  Borgerlige  at  kjøbe  og  besidde  Sædegaarde,  uden  at 
disse  derfor  tab'te  sin  Skattefrihed  eller  øvrige  Privilegier. 
Ved  en  anden  Forordning  blev  der  bevilget  Skattefrihed  til 
Enhver,  som  vilde  indestaae  for  Skatterne  af  200  Tdr.  Hart- 
korn af  det  Bondegods,  som  han  ejede.  Dette  havde  til 
Følge,  at  der  blev  oprettet  flere  hundrede  nye  Herregaarde, 
hvis  Besiddere  i  Hensyn  til  den  Magt,  som  de  havde  over 
sine  Bønder,  ikke  gav  det  gamle  Aristocratie  noget  efter. 
At  Landets  Velstand  under  saadanne  Omstændigheder  ikke 
kunde  gjøre  store  Fremskridt,  er  indlysende.  Regjeringen 
arbejdede  vel  paa  at  ophjælpe  Næringsvejene  og  at  forbedre 
Administration  og  Retspleje;  men  de  velgjørende  Følger 
heraf  strakte  sig  kim  til  en  Uden  Deel  af  Folket,  da  Bonde- 
standen, saalænge  den  var  et  værgeløst  Bytte  for  de  privi- 
ligerede Herremænds  Tyrannie,  maatte  vedblive  at  staae  paa 
et  lavt  Trin  saavel  i  aandelig  som  i  materiel  Henseende. 

Langt,  heldigere  var  den  Indflydelse,  som  Enevoldsmag- 
tens Indførelse  fik  paa  Udviklingen  af  de  Norske  Samfunds- 
forholde. Medens  Adelskab  og  Standsforrettigheder  udvide- 
des  i  Danmark  istedetfor  at  indskrænkes,  blev  Norge  saa- 
godtsom  ganske  befriet  derfor  og  det  i  et  forholdsviis  kort 
Tidsrum.  Men  Privilegierne  vare  her  saa  lidet  rodfæstede, 
Adelen  saa  lidet  betydende,  at  den  samme  Reform,   som  i 

Danmark  vilde  have  været  forbunden  med  store  Vanskelig- 
heder og  Farer,  i  Norge  gik  saa  at  sige  af  sig  selv. 

Vi  have  allerede  i  det  Eoregaaendé  omtalt,  at  Statsfor- 
andringen  i  1536  ikke  fik  saa  dybt  indgribende  Følger  med 
Hensyn  til  Norges  indre  Tilstand  som  den  syntes  at  bebude. 
Der  skete  intet  Forsøg  paa  at  undergrave  Folkefriheden 
ved  at  omstyrte  de  Institutioner,  paa  hvilke  denne  hvilede; 
den  nationale  Lovgivning  blev  tvertimad  opretholdt  i  alle 
væsentlige  Puncter,  og  udgjorde,  i  Forbindelse  med  Landets 
naturlige  Beskaffenhed,  Folkets  skarpt  udprægede  Uafhæn- 
gighedsaand  samt  endelig  det  spændte  Forhold  imellem  Konge 
og  Rigsraad,  et  Værn  om  den  oprindelige  Samfundsorden, 
som  ikke  lod  sig  gjennembryde  og  som  hindrede  det  Dan- 
ske Aristocratie  fra  at  udbrede  sig  og  befæste  sin  Magt. 
Samtidigt  med  Reformationen,  —  kort  før  og  kort  efter 
samme,  —  kom  vistnok  en  heel  Deel  Danske  Adelsmænd 
ind  i  Landet,  som  nedsatte  sig  her  og  erhvervede  Jorde- 
gods; men  disse  Indvandringer  ophørte  snart,  og  man  kjen- 
der  kun  et  Par,  som  ere  foregaaede  efter  Begyndelsen  af 
det  17de  Aar hundrede.  Tilvexten  af  fremmede  Adelsfami- 
Ijer,  som  for  det  hele  Tidsrum  fra  Reformationen  og  indtil 
Souverainitetens  Indførelse  neppe  kan  anslaaes  til  mere  end 
nogle  og  tredive,  opvejedes  desuden  derved,  at  en  stor  Deel 
af  de  indfødte  Slægter  paa  samme  Tid  døde  ud  eller  sank 
ned  mellem  Bønderne.  Norges  Adel  vedblev  derfor  i  denne 
saavel  som  i  den  foregaaende  Periode  at  være  Danmark 
langt  underlegen  i  Antal*)  og  havde  ved  Souverainitens  Ind- 
førelse neppe  en  Tiendepart  saamange  Medlemmer.  Heller 
ikke  synes  dens  J ordegods  at  være  bleven  synderlig  forøget 
i  det  nævnte  Tidsrum,  snarere  er  der  Grund  til  at  antage, 
at  en  Formindskelse  har  fundet  Sted.  Man  finder  nemlig 
vistnok,  at  flere  Danske  Adelsmænd,  som  fik  Lehn  og  Em- 
beder i  Norge  eller  nedsatte  sig  her,  kom  i  Besiddelse  af 
udstrakte  Ejendomme;  men  det  meste  heraf  erhvervedes 
*)  Kort  før  Souverainitetens  Indførelse  havde  den  Norske  Adel 
omtr,  60  Medlemmer,   den  Danske  derimod  600. 

ved  Indgiftning  i  Norske  adelige  Familjer,  ved  Arv  eller 
Kjøb  fra  disse,  og  havde  saaledes  fra  gammel  Tid  været  i 
Adelens  Eje,  hvorimod  kun  lidet  blev  erhvervet  paa  Odels- 
bøndernes  eller  andre  Jorddrotters  Bekostning  og  denne 
Tilvext  neppe  opvejede  hvad  der  gik  tabt  deels  ved  Salg, 
deels  ved  Afstaaelser  til  Kronen.  I  1625  opgives  de  Ade- 
len tilhørende  Ejendomme  i  Norge  at  have  udgjort  11800 
Tdr.  Hartkorn  (5900  Skippund  Tunge),  altsaa  ikke  langt 
fra  Syvendeparten  af  Rigets  samlede  Jordegods;  men  paa 
samme  Tid  udgjorde  Adelsgodset  i  Danmark  over  200000 
Tdr.  Hartkorn  eller  næsten  det  halve  Land.  —  Lidet  be- 
tydende ved  sit  Antal  og  sine  Besiddelser  var  den  Norske 
Adel  det  endnu  mindre  ved  sine  Privilegier.  Det  er  en 
Selvfølge,  at  de  fra  Danmark  indvandrede  adelige  Familjer 
ikke,  saaledes  som  de  indfødte,  lode  sig  nøje  med  „at  agtes 
og  holdes  som  andre  Odeismænd/'  men  atvde  arbejdede  paa 
at  opnaae  den  samme  „Frihed, "  som  deres  Stamfrænder  og 
Standsbrødre  i  Danmark  var  i  Besiddelse  af.  Disse  Be- 
stræbelser bleve  heller  ikke  ganske  uden  Frugt.  Skattefri- 
heden for  deres  Hovedgaarde,  som  var  dem  bevilget  ved 
Forordningen  af  14  October  1582,  indskrænkedes  vistnok  i 
1639  saaledes,  at  den  kun  skulde  gjælde  gamle  Sædegaarde, 
som  i  40  Aar  eller  derover  havde  været  i  Adelens  Eje, 
derimod  ingen  ny  oprettede;  men  til  Gjengjæld  blev  der 
efterhaanden  tilstaaet  dem  flere  andre  Privilegier,  og  blandt 
disse  navnlig  i  1646,  1648  og  1649  Skattefrihed  for  deres 
Ugedagstj enere  eller  de  Lejlændinger ,  som  boede  nærmest 
Hovedgaarden  i  det  samme  Sogn  og  som  forrettede  det  paa 
Hovedgaarden  dagligt  forefaldende  Arbejde,  samt  endelig 
Hals-  os;  Haandsret  over  disse  tilligemed  Sigt  os  Sao-efald, 
„og  al  anden  Herlighed  lige  med  Adelen  i  Danmark."  Det 
er  imidlertid  langt  fra,  at  dette  sidste  Udtryk  maa  forstaaes 
efter  Ordene,  og  at  de  Norske  Herremænd  i  Virkeligheden 
ved  de  nævnte  Privilegier  havde  opnaaet  den  samme  „Fri- 
hed" som  deres  Standsbrødre  i  Danmark  eller  endog  blot 
en  Skygge  af  den  Magt,  som  disse  udøvede  over  sine  træl- 

bundne,  forkuede  Bønder.  Hals-  og  Haandsretten*)  blev 
en  ny  Indtægtskilde  for  dem,  men  gav  dem  ingen  Adgang 
til  vilkaarlig  og  lovlos  Fremfærd  mod  deres  Lejlændinger, 
da  den  ikke  var  forbunden  med  særegen  Jurisdiction  eller 
Birkerettighed  og  det  derhos  udtrykkelig  bestemtes,  at  „de 
ikke  maatte  oppebære  højere  Bøder  end  Loven  tillod,  og 
at  de  overhovedet  i  alle  Rettergangssager  samt  andre  Til- 
fælde skulde  rette  sig  efter  Norges  Lov  uden  nogen  Excep- 
tion  ved  Danske  forundte  Privilegier."  Herremanden  i  Dan- 
mark  derimod  havde  i  egentligste  Forstand  „Hals  og  Haand" 
over  sine  Bønder.  Han  kunde  mishandle,  udsuge,  straffe 
dem  efter  eget  Tykke;  hans  Rettigheder  vare  saagodtsom 
ubegrændsede,  hans  Undergivne  et  værgeløst  Bytte  for  hans 
Tyrannie,  og,  hvor  Vornedskabet  fandt  Sted,  enddog  en 
Ejendom,  der  kunde  sælges  og  kjøbes  som  andre  Varer. 
Denne  Magt  var  grundet  paa  de  i  Danmark  fra  Oldtiden 
af  bestaaende  feudale  Institutioner,  hvoraf  der  i  Norge  al- 
drig har  været  Spor;  Adelsvælden,  Stavnsbaandet  og  Vor- 
nedskabet ligesaa  dybt  rodfæstede  i  Danmarks  Historie  og 
SamfandsudvikHng,  som  Bondestandens  Frihed  og  Ligheden 
for  Loven  var  det  i  Norges.  Adelen  i  det  sidstnævnte  Land 
kunde  saaledes  ikke  ved  noget  Privilegium  opnaae  en  lig- 
nende vilkaarlig  Myndighed  over  sine  Lejlændinger,  som 
dens  Standsfæller  i  Danmark  var  i  Besiddelse  af,  saalænge 
Samfundet  bevarede  sit  oprindelige  demokratiske  Grundlag 
og  saalænge  den  nationale  Lovgivning,  der  værnede  om  en- 
hver Samfundsklasses  Rettigheder  og  borgerlige  Frihed, 
ikke  blev  omstyrtet.  Men  noget  Forsøg  herpaa  skete  der, 
som  sagt,  aldrig.  Odelsretten,  hvorved  det  Bondestanden 
tilhørende  Jordegods  bevaredes  fra  at  gaae  over  i  adelige 
Jorddrotters  Eje,  forblev  urokket,  og  Odelsbønderne  ejede 
i  1660  en  langt  større  Deel  af  Landet  end  baade  Kirke, 
Krone  og  Adel  og  ikke  langt  fra  saameget  som  disse  tre 
*)  Ved  denne  forstodes,  som  bekjendt,  Adelens  Ret  til  at  lade 
sine  Bønder  gribe  og  tiltale  for  Domstolene  samt  til  at  oppe- 
bære de  Bøder,  hvori  de  bleve  domte. 

tilsammen.  De  Bestemmelser,  hvorved  Lovgivningen  havde 
værnet  om  Lejlændingens  Rettigheder  og  beskyttet  ham 
mod  vilkaarlig  Behandling,  bleve  ikke  forandrede  tilFordeel 
for  de  adelige  Jorddrotter.  Regjeringen  gjorde  sig  tverti- 
mod,  —  hvad  der  i  det  Følgende  nærmere  skal  paavises,  — 
fortjent  af  at  skjærpe  og  udvide  dem;  den  søgte  at  afhjælpe 
de  Misbrug,  hvortil  Bygselcontracternes  Ufuldkommenhed 
gav  Adgang,  og  modarbejdede  derved  Adelens  Magt,  som 
den  ved  sine  Privilegier  paa  samme  Tid  søgte  at  befordre. 

Ingen  jaf  de  Aarsager,  som  bevirkede,  at  Enevoldsre- 
gjeringen  i  Danmark  brugte  sin  Magt  til  at  forværre  iste- 
detfor  at  afhjælpe  Samfundets  Brøst,  gjaldt  saaledes  Norge. 
Den  saakaldte  højere  Adel  maatte,  hvad  enten  den  oprinde- 
lig bestemtes  til  at  danne  en  Modvægt  mod  det  gamle  Ari- 
stocratie  eller  kun  til  en  Pryd  for  Kongens  Omgivelser, 
væsentlig  blive  knyttet  til  det  Rige,  hvor  Hoffet  havde  sit 
stadige  Opholdssted.  Grevskaber  og  Baronier  lod  sig  des- 
uden vanskelig  oprette  i  'et  Land  som  Norge,  hvor  Jord- 
ejendommene allerede  dengang  vare  saameget  udstykkede. 
Deres  Antal  her  oversteg  derfor  aldrig  tre,  medens  der  i 
Danmark  blev  oprettet  nogle  og  tredive.  Regjeringens  Po- 
litik: at  støtte  sig  til  Herremændene  og  udvide  deres  Pri- 
vilegier,  at  befordre  Oprettelsen  af  nye  Sædegaarde  for  der- 
ved at  sikkre  sig  en  ordentlig  Oppebørsel  af  sine  Indkom- 
ster, fremkaldtes  ved  den  store  Armod  og  Afhængighed, 
hvori  Danmarks  Bondestand  var  nedsunken.  Men  denne 
„Rentekammerklogskab,"  som  Riegels  kalder  den,  var  baade 
unødig  og .  uanvendelig  i  Norge,  hvor  den  største  Deel  af 
Landet  ejedes  af  faldkommen  uafhængige  og  i  Regelen 
udentvivl  ogsaa  ganske  velstaaende  Bønder,  hvor  Lejlændin- 
gerne  ikke  vare  udsugede  ved  vilkaarligt  opskruet  Hoverie 
eller  andre  Afgifter  og  hvor  det  paa  Grund  af  Odelsretten 
og  Landets  naturlige  Beskaffenhed  var  meget  vanskeligt  at 
samle  større  Jordegodser.  Man  finder  ogsaa,  at  Regjerin- 
gen  her  fulgte  en  ganske  anden  Fremgangsmaade,  —  den 
nemlig,  som  reent  financielle  Hensyn  maatte  gjøre  til  den 

naturlige:  at  -  formindske  det  priviligerede  Jordegods  saame- 
get  som  muligt  og  derved  forøge  de  Kongen  tilkommende 
Skatter.  Forordningen  af  25  December  1682  indskjærpede, 
i  Modsætning  til  hvad  der  fandt  Sted  i  Danmark,  at  en 
adelig  Sædegaard,  for  at  nyde  Skattefrihed,  maatte  have 
været  det  fra  1639  eller  derover,  og  at  den  tabte  samme 
ved  at  gaae  over  i  en  Borgerligs  Hænder  enten  som  Pant 
eller  Ejendom.  Paa  Grund  heraf  formindskedes  de  privile- 
gerede Herregaardes  Antal  mere  og  mere  og,  medens  man 
kan  regne,  at  der  for  Souverainitetens  Indførelse  fandtes 
henimod  "100  saadanne,  var  der  imod  Slutningen  af  forrige 
Aarhundrede  neppe  mere  end  nogle  og  tyve  igjen,  hvoraf 
kun  Halvparten  ejedes  af  Adelige,  Resten  af  særskilt  privi- 
ligerede Personer.  Den  udvidede  Skattefrihed,  som  i  1646 
var  tilstaaet  Adelen  og  de  lige  med  samme  Priviligerede  i 
Norge,  ophævedes  ved  Forord.  oODecbr.  1679,  og  kom  for 
Sædegaardenes  Vedkommende  kun  til  at  gjælde  visse  ældre 
Skatters  Beløb.  Ogsaa  deres  øvrige  Forrettigheder  ind- 
skrænkedes eller  tabte  sig  i  Tidens  Løb,  og  navnlig  Hals- 
og  Haandsretten  blev,  da  den  ikke,  som  i  Danmark,  var 
forbunden  med  Birkeret,  efterhaanden,  ved  Retsplejens  For- 
bedring og  Afskaffelsen  af  adskillige  Bøder,  en  Byrde,  som 
man  søgte  at  unddrage  sig,  saa  at  Regjeringen  enddog  ved 
en  Forordning  [af  6  Decbr.  1743]  under  Straf  maatte  ind- 
skjærpe  Vedkommende  deres  Pligt  i  saa  Henseende.  De  Spi- 
rer til  en  priviligeret  Adelsstand,  som  havde  indsneget  sig 
i  det  16de  osj  Begyndelsen  af  det  17de  Aarhundrede,  blev 
saaledes  efter  Enevoldsmagtens  Indførelse  ganske  tilintetgjorte 
eller  faldt  bort  af  sig  selv,  fordi  de  vare  uden  Rod  og  uden 
Sammenhæng  med  den  øvrige  Samfundsorden.  Nogen  syn- 
derlig Udvikling  opnaaede  de  aldrig  og  kunde  vel  heller 
ikke  have  opnaaet  den  i  et  Land  af  Norges  Beskaffenhed; 
men  herifra  maa  dog  en  stor  Deel  af  det  Søndenfjeldske, 
den  rigeste  Deel  af  Landet,  undtages,  og  i  ethvert  Fald  var 
det  et  Fremskridt,  at  en  for  Nationens  hele  Udvikling  frem- 
med Listitution,  der  var  o'pstaaet  under  Indflydelse  af  et  an- 

det  Lands  Aristocratie,  forsvandt,  og  at  fuldkommen  borger- 
lig Lighed  blev  det  Grundlag,  hvorpaa  Folkets  senere  Ud- 
vikling kunde  bygges. 

De  skadelige  Virkninger  af  det  Danske  Aristocraties 
Sejer  i  1536  bestod  imidlertid,  som  tilforn  antydet,  mindre 
deri,  at  det  udbredte  sig  i  Landet  og  erhvervede  sig  Ejen- 
domme og  Privilegier,  end  deri,  at  det  gjennem  Lehnsvæ- 
senet  fik  den  hele  Administration  og  alle  store  Embeder  i 
sin  Haand.  Hvorvel  Skildringerne  af  de  Danske  Lehnsher- 
rers  Tyrannie  ere  betydeligt  overdrevne  og  hvorvel  Almuen 
ikke  manglede  Kraft  til  selv  at  værge  sine  Rettigheder  mod 
dem,  er  det  dog  udenfor  al  Tvivl,  at  deres  Bestyrelse  ofte 
var  baade  vilkaarlig  og  slet.  De  styrede  saagodtsom  uaf- 
hængigt, hver  i  sit  Lehn,  med  sine  Tjenere  eller  private 
Fuldmægtige  som  Fogder,  og  vare  i  Besiddelse  af  baade 
den  civile  og  den  militære  Myndighed.  Alle  Klager  over 
deres  Embedsførelse  skulde  indkomme  for  Herredagene; 
men  disse  samledes  uregelmæssigt  og  med  lange  Mellem- 
rum, og  imidlertid  kunde  meget  ustraffet  skee  imod  Lov  og 

Ret.    Statsforandrino-en  i  1660  blev  saaledes  ogsaa  i  Hen- 
te o 

syn  til  den  offentlige  Forvaltning  et  Fremskridt  for  Norge, 
da  den  befriede  Landet  for  disse  Smaaherrer,  som  ikke  al- 
tid kunne  aflægge  sine  fra  Danmark  medbragte  tyrraniske 
Sedvaner  og  hvem  den  uafhængige  Stilling  som  Medlemmer 
af  en  mægtig  Stand  gjorde  lidet  skikkede  til  at  være  Sta- 
tens Tjenere.  —  Som  bekjendt,  blev  nemlig  Arveregjeringens 
Indførelse  efterfulgt  af  en  gjennemgribende  Omdannelse  af 
det  hele  Statsmaskinerie ;  Lehnene  inddroges,  Rigsraadet  op- 
løstes og  ved  den  saakaldte  Provisionalordonants  af  4  No- 
vember  1660  blev  et  nyt  System  for  Administrationen  og 
Rigets  Styrelse  grundlagt,  som,  hvor  mangelfuldt  det  end 
var,  dog  havde  store  Fortrin  fremfor  det  ældre  og  som 
navnlig  med  Hensyn  til  Norge  fik  en  i  visse  Retninger  gavn- 
lig Indflydelse,  der  ikke  altid  er  bleven  tilbørlig  vurderet. 
Det  var  bygget  paa  en  fuldkommen  uindskrænket  Konge- 
magt; men  desuagtet  blev  Regjeringen  ingenlunde  ført  i  en 

despotisk  eller  vilkaarlig  Aand.  Under  Fredrik  den  Tre- 
dies svage  og  uduelige  Eftermænd  var  Kongemagten  lidet 
fremtrædende,  hvorimod  de  saakaldte  Regjeringskollegier, 
der  oprettedes  umiddelbart  efter  Souverainitetens  Indførelse, 
blev  det  bestemmende  Led  i  Statsstyreisen  og  gav  denne 
sin  Charakteer.  Allerede  Provisional-Ordonantsen  forudsæt- 
ter, at  Kongen  ikke  maatte  afgjøre  noget  Regjeringsanlig- 
gende  paa  egen  Haand,  men  efter  Overlæg  med  sit  Konseil 
og  med  Kollegierne,  under  hvilke  de  forskjellige  Dele  af 
Administrationen  var  henlagt,  og  dette  var  en  Regel,  fra 
hvilke  man  i  den  følgende  Tid  sjelden  tillod  sig  at  afvige. 
Alene  Griffenfeldt  og  Struensee,  som  dog  begge  bleve  styr- 
tede efter  et  kortvarigt  Ministerium,  regjerede  ganske  ab- 
solut i  Kongens  Navn,  idet  de  indskrænkede  Kollegialvælden 
og  ophævede  Geheimeconseillet  eller  udelukkede  det  fra 
Deeltagelse  i  Statsstyreisen.  Forøvrigt  blev  det  ved  Pro- 
visionalordonantsen  givne  Grundlag  fastholdt  og  videre  ud- 
viklet, saa  at  Kollegierne  i  alt,  hvad  der  angik  den  indre 
Styrelse,  vare  de  egentlig  raadende,  medens  Kongen  som 
oftest  indskrænkede  sin  Virksomhed  til  at  underskrive,  hvad 
der  blev  ham  forelagt  af  disse  og  af  Geheimekonseillet.  Et 
saadant  System  var  udentvivl  i  mange  Henseende  forderve- 
ligt.  Bureaucratisk  Smaalighed  og  Formalisme  blev  derved 
Styrelsens  meest  fremtrædende  Egenskaber,  medens  det 
indviklede  collegiale  Maskinerie,  hvorved  enhver,  selv  den 
ubetydeligste  Sag  blev  udhalet  i  det  uendelige,  da  den  skulde 
gjennemgaae  saamange  Instantser,  lammede  al  Kraft  og  al 
Virksomhed.  Men  det  havde  ogsaa  sine  gode  Sider.  Hvis 
Bureaucratiet  udmerker  sig  ved  Smaalighed,  udmærker  det 
sig  ikke  mindre  ved  streng  Retsfølelse,  og  gjennem  Colle- 
gierne  var  det  en  Skranke  mod  Vilkaarlighed  og  mod  lov- 
løst Dispotie,  som  under  en  udelukkende  personlig  eller 
Cabinetsregjering  let  kunde  have  faaet  Indpas.  Skjønt 
Kongen  ifølge  den  nye  Constitution  alene  stod  under  Guds 
Lov  og  kunde  sætte  sig  udover  den  menneskelige,  naar  det 
saa  behagede  ham,  blev  denne  Magt  dog  paa  en  visMaade 

stiltiende  nedlagt,  og  i  Modsætning  hertil  gjordes  det  gj æl- 
dende, at  Lov  og  Ret  maatte  respecteres  af  Kongen  saavel- 
som  af  alle  andre  og  at  intet  af  hvad  der  efter  sin  Natur 
henhørte  under  Domstolenes  Paakjendelse,  maatte  afgjeres 
ved  kongelig  Resolution.  Man  finder  kun  yderst  faae  Exem- 
pler  paa,  at  Enevoldsregjeringen  har  overskredet  denne 
Grændse  eller  gjort  sig  skyldig  i  noget  virkelig  despotisk 
Misbrug  af  Magten,  hvorved  Undersaatternes  personlige 
Rettigheder  bleve  krænkede,  I  een  Henseende  idetmindste 
fortjener  den  saaledes  det  store  Ord  for  Landsfaderlighed, 
som  den  eengang  havde.  Dens  Bestræbelse  for  at  ophjælpe 
Handel  og  Industrie  vare  som  oftest  forfejlede,  dens  udvor- 
tes Politik  og  dens  Finantsforvaltning  ulykkelig,  dens  Skat- 
tevæsen ødelæggende  og  udsugende;  men  med  Hensyn  til 
Retspleien  gjorde  den  et  gavnligt  Brug  af  sin  Myndighed 
og  sørgede  —  saavidt  det  lod  sig  gjøre,  efterat  den  havde 
bundet  sine  Hænder  ligeoverfor  de  priviligerede  Sædegaards- 
ejere  i  Danmark  —  med  Omhu  for  Lovenes  Overholdelse. 
Allerede  Fredrik  den  Tredie,  som  erklærede,  at  „ved  Regje- 
ringsforandringen  intet  høiere  eller  større  burde  i  Agt  at 
haves  end  hvorledes  Justitien  kunde,  som  det  sig  bør,  udi 
vores  Lande  og  Riger  beskikkes,"  viste  megen  Virksomhed 
i  denne  Retning,  og  under  hans  Eftermænd  byggedes  der 
videre  paa  den  saaledes  lagte  Grundvold.  Ved  en  Række 
af  Foranstaltninger  blev  Retspleien,  som  før  Souverainite- 
tens  Indførelse  udentvivl  var  meget  ufuldkommen,  efter- 
haanden  sat  paa  en  god  Fod,  og  Lovgivningen  udviklet  til 
en  for  sin  Tid  temmelig  høi  Grad  af  Fuldkommenhed. 
Blandt  disse  maa  den  af  Fredrik  den  Tredie  begyndte  og 
under  Christian  den  Femte  fuldførte  almindelige  Lovrevision 
først  og  fremst  nævnes.  Norge  fik  sin  nye  Lov  i  Aaret 
1687.  Den  var  udarbejdet  i  Overeenstemmelse  med  den 
Danske,  og  de  hertil  beskikkede  Commissairer  skulde  frem- 
for alt  flittigen  eftersee,  „  at  en  Uniformitet,  saavidt  mueligt, 
kunde  observeres  mellem  begge  Rigers  Love;  thi,  hedder 
det,  da  Norge  og  Danmark  havde  een  Konge  og  eea  Reli- 

gion,  maatte  de  ogsaa  have  een  Lov. "  I  national  Henseende 
kom  Norge  saaledes  til  at  lide  et  nyt  Tab ;  men  herved  maa 
det  erindres,  at  Danske  Retssedvaner  allerede  længe  tilforn 
havde  faaet  Gyldighed  ved  Skik  og  Brug,  og  i  det  væsent- 
ligste Punkt,  nemlig  i  alt  hvad  der  angik  Landbovæsenet 
blev  den  nationale  Lovgivning  nu  som  tilforn  opretholdt. 
Odelsretten  rørtes  der  ikke  ved,  og  de  øvrige  Bestemmelser, 
som  enten  fastholdt  Jordejendommen  hos  Bønderne  eller 
beskyttede  dem,  der  ikke  vare  Selveiere,  mod  Jorddrottens 
Vilkaarlighed,  antoges  i  Christian  den  Femtes  Lovbog  ufor- 
andrede eller  med  uvæsentlige  Tillæg  og  Forbedringer. 
Den  gamle  Norske  Lov  maatte  desuden,  efterat  have  be- 
staaet  i  over  firehundrede  Aar,  være  forældet  og  i  mange 
Henseender  utilstrækkelig.  Tilforn  klagedes  der  over,  at 
den  ikke  blev  forstaaet,  da  den  var  skrevet  i  det  gamle 
Sprog,  som  mange  af  Landets  Dommere  ikke  kjendte. 
Senere  blev  den  oversat,  men  Oversættelsen  var  maadelig 
og  tildeels  misforstaaet*),  hvortil  kom,  at  fremmede  Rets- 
sedvaner havde  indsneget  sig  ved  Siden  af  de  oprindelige. 
En  Lovrevision  var  saaledes  nødvendig,  og  maatte,  i  For- 
bindelse med  den  forbedrede  Indretning  af  Embedsverket 
og  Oprettelsen  af  en  ordentlig  højere  Domstol  istedetfor 
Herredagene,  bidrage  meget  til  at  fremkalde  en  bedre  Rets- 
tilstand og  til  at  betrygge  Folket  mod  de  mangehaande 
Lovovertrædelser,  hvori  slette  Embedsmænd  under  Lehns- 
perioden  havde  gjort  sig  skyldig. 

Det  var  imidlertid  langtfra,  at  disse  ganske  ophørte. 
Den  ypperlige  Retsforfatning,  grundet  paa  gode  Love  og 
haandhævet  ved  en  dygtig  og  hæderlig  Embedsstand,  som 
efterlodes  Norge  i  Arv  fra  dets  Forening  med  Danmark, 
skyldes  for  en  væsentlig  Deel  det  sidste  Afsnit  af  denne 
Periode.  Derimod  var  endnu  i  lang  Tid  efter  Souveraini- 
tetens  Indførelse  og  efterat  den  nye  Lov  var  kommen  istand, 


*)  Se  Fortalen  til  Hallagers  og  Brandts  Udgave  af  Christian  IVS 
Norske  Lov. 

Embedsstandens  Forhold  meget  langt  fra  at  være  upaakla- 
geligt,  medens  Retspleien  vedblev  at  lide  af  store  Mangler, 
ikke  blot  i  Danmark,  hvor  Sædegaardsejernes  Privilegier 
hindrede  Regjeringen  fra  at  fore  det  nødvendige  Tilsyn, 
men  ogsaa  i  Norge.  Fra  alle  Kanter  af  Landet  indløb  der 
Klagemaal  af  Bønderne  over  alskens  ulovligt  Paalæg  og 
anden  Uret,  som  blev  dem  tilføiet  af  deres  Embedsmænd, 
ja,  Klagerne  vare  endog  hyppigere  efter  Souverainitetens 
Indførelse,  end  de  vare  før  samme,  og  heraf  skulde  det 
endog  synes  som  om  der  ikke  var  indtraadt  nogensomhelst 
Forbedring  i  Administrationen  og  Rettens  Pleje.  Men  her 
gjælder  det  samme  som  om  Lehnsperioden,  at  man  nemlig 
ved  udelukkende  at  tage  Hensyn  til  Bøndernes  Klageskrif- 
ter, vilde  danne  sig  et  altfor  mørkt  Billede  af  deres  Tilstand 
og  en  meget  overdreven  Forestilling  om  de  Forurettelser, 
som  de  vare  udsatte  for.  De  Danske  Lehnsherrer  misbrugte 
udentvivl  stundom  sin  udstrakte  Myndighed;  det  maa  imid- 
lertid ikke  glemmes,  at  de  havde  med  en  selvraadig  og 
stridbar  Almue  at  gjøre,  som  var  utaalig  mod  ethvert  Tryk 
og  som  ofte  satte  sig  til  Modværge  uden  nogen  lovlig  Grund. 
Hændte  det  stundom,  at  den  led  Overlast,  af  sine  Embeds- 
mænd, var  ganske  vist  det  omvendte  Forhold  endnu  hyppi- 
gere. Af  kongelige  Forordninger  fra  denne  Tid  sees,  at  Bøn- 
derne paa  mange  Steder  i  Norge  holdt  Thing  og  Stævne 
af  egen  Myndighed  og  efter  eget  Tykke,  uden  at  bekymre 
sig  om  Øvrigheden,  hvem  de  endog  med  væbnet  Haand 
tvang  til  at  føje  sig  efter  deres  Villje.  Prester,  der  søgte 
at  udrydde  de  papistiske  Skikke,  maatte  stundom  bøde  med 
Livet  for  deres  Nidkjærhed,  Fogderne  afsattes  og  forjoges 
af  de  forbittrede  Bønder,  naar  disse  meente  at  have  den 
ringeste  Grund  til  at  besvære  sig  over  dem,  hvilket  ikke 
altid  var  Tilfælde*).  Efter  Souverainitetens  Indførelse  hændte 
det  vistnok  sjeldnere,  at  Almuen  tog  sig  selv  til  Rette  paa 
en  saa  voldsom  Maade;  men  til  Gjengjæld  blev  dens  Kla- 


*)  Se  t.  Ex.  Norske  Samlinger  II  Bind. 

gemaal  desto  hyppigere,  og  af  disse  kan  det  sees,  at  den 
gamle  stridbare  Aand  ikke  var  uddøet.  Man  maa  nemlig 
ingenlunde  forestille  sig,  at  de  Norske  Bønder  alene  klagede, 
naar  de,  som  det  sædvanligviis  hedder,  „vare  dertil  højlig 
foraarsagede",  eller  naar  deres  Taalmodisjhed  var  bleven 
sterkt  prøvet.  Tvertimod  synes  de  virkelig  stundom  at 
have  været  „betagne  af  en  sand  Klagesyge"  *),  og  overho- 
vedet at  have  grebet  enhver,  om  end  nok  saa  ringe  Anled- 
ning til  at  besvære  sig  over  sine  Embedsmænd.  Især  gik 
det  ud  over  Fogderne  og  Sorenskriverne,  hvis  Forretninger 
vare  af  den  Beskaffenhed,  at  de  vanskelig  kom  til  at  staae 
højt  i  Almuens  Gunst.  Et  Klageskrift,  som  var  rettet  mod 
nogen  af  disse,  fik  altid  Underskrifter,  hvor  urimeligt  og 
ubeføiet  det  end  var,  og  derved  hændte  det  da  ogsaa  stun- 
dom, at  Underskriverne  neppe  vidste,  hvad  de  havde  givet 
sit  Navn  til,  end  mindre  formaaede  at  bevise  det.  —  I  de 
fleste  Tilfælde  var  det  vistnok  ikke  blot  en  saadan,  af  træt- 
tekjær Stridbarhed  udsprungen  Klagesyge,  som  drev  Bøn- 
derne til  at  søge  Hjælp  mod  deres  Embedsmænd.  Forord- 
ningen af  4  Marts  1685  om  ulovlige  Paalæg,  23  December 
1735  imod  uretvise  Dommere  og  flere  af  samme  Art 
viser  noksom,  at  deres  Besværinger  ofte  vare  vel  grun- 
dede og  fremkaldte  af  en  virkelig  Trang.  I  den  nærmeste 
Tid  efter  Souverainitetens  Indførelse  stod  det  kun  maade- 
ligt  til  med  Embedsværkets  Sammensætning,  da  der  nemlig 
ikke  udfordredes  nogen  særegen  Duelighedsprøve  for  at  op- 
naae  de  juridiske  Poster,  men  disse  bortgaves  eller  bortsolgtes 
til  alskens  Lykkesøgere,  som  ofte  forstode  sig  bedre  paa  at« 
skrabe  Penge  sammen  end  paa  at  skifte  Lov  og  Ret.  Ud- 
sugeiser og  Lovtrækkerier  vare  derfor  ganske  almindelige 
Men  i  det  hele  taget  maa  det  dog  erkjendes,  at  en  bedre 
og  mere  velordnet  Tilstand  var  indtraadt.  Logen  Embeds- 
mand  under  Enevoldsregjeringen  havde   en   saa  udstrakt 

*)  Som  Presten  Wille  i  Sillegjord  udtrykker  sig  i  Anledning  af 
de  Lofthusiske  Uroligheder. 

Myndighed,  som  den  Lehnsherrerne  vare  i  Besiddelse  af, 
medens  det  bureaucratiske  System  paa  samme  Tid  med- 
førte, at  der  blev  øvet  en  langt  skarpere  Control  nu  end 
tilforn,  „da  Hovedlehnsmanden,"  som  Axel  Gyldenstjerne 
klager  over,  „ikke  meente  at  have  noget  med  de  øvrige 
Lehnsmænd  at  skaffe.*'  Paa  Grand  heraf  maatte  ogsaa  de 
værste  Misbrug  ophøre,  og  man  finder  intet  Sidestykke  til 
de  Vilkaarligheder,  som  en  Ludvig  Munk  eller  en  Erik 
Munk  gjorde  sig  skyldige  i.  Saafremt  nogen  Embedsmand 
vakte  et  grundet  og  almindeligt  Misnøje  mod  sig,  kunde 
han  heller  ikke  vente  at  faae  noget  Medhold  ovenfra,  saa- 
ledes  som  Lehnsherrerne  vel  stundom  fik  det  hos  Rigets 
Raad.  Enevoldsregjeringen  undlod  tvertimod  sjelden  at  tage 
Hensyn  til  den  Norske  Almue  og  viste  endog  en  til  frygt- 
som Eftergivenhed  grændsende  Omsorg  for  at  afhjælpe  dem, 
der  staaer  i  en  paafaldende  Modsætning  til  den  Haard- 
hed  og  Lio-egvlcliohed,  hvormed  de  Danske  Bønder  bleve 
behandlede,  uagtet  disse  i  langt  højere  Grad  tiltrængte 
Regjeringens  Hjælp  mod  de  Kudske  og  Lakejer,  som  Her- 
regaardsejerne  satte  til  Retsbetjente  paa  sine  Godser,  og 
som,  foruden  at  være  uvidende  og  uduelige,  stode  i  en  saa 
afhængig  Stilling,  at  de  sjelden  turde  dømme  den  Mægtige 
imod.  Her  var  saaledes,  uagtet  Lovgivningens  Forbedring, 
de  groveste  Lovbrud  og  Forurettelser  ganske  almindelige, 
og  disse  hengik  som  oftest  ustraffede,  da  Bonden  var  saa 
forkuet,  at  han  neppe  turde  klage,  og  Regjeringen  saa  nøje 
forbunden  med  de  priviligerede  Jordegodsejere,  at  den  ikke 
formaaede  at  skaffe  ham  Ret.  I  Norge  derimod  havde  den 
frie  Hænder,  og,  om  end  Villjen  stundom  manglede  til  at 
raade  Bod  paa  de  Ulemper,  hvorover  der  blev  klaget,  drev 
ialfald  Frygten  den  hertil.  Hvor  stor  denne  ofte  var, 
naar  der  yttrede  sig  nogen  almindelig  Misfornøjelse  hos  de 
Norske  Bønder,  og  hvor  eftergivende  man  blev  mod  dem, 
naar  de  efter  gammel  Skik  lod  Budstikken  gaae  om  og 
gjorde  Mine  til  at  bruge  Magten,  hvor  intet  andet  kunde 
hjælpe:  derpaa  haves  en  Mængde  Exempler,  af  hvilke  man 

vistnok  seer,  at  Almuen  ofte  var  i  en  ussel  Forfatning,  men 
tillige,  at  den  nu  saa  lidt  som  forlod  sig  (aalmodig  mishandle. 

Meest  bekjendt  blandt  de  Bondeopløb,  som  fandt  Sted 
efter  Souverainitetens  Indførelse,  er  den  saakaldte  Strilekrig 
i  Nordhordland  i  Aaret  1765  og  Urolighederne  i  Nedenes 
og  Raabygdelaget  under  Christian  Jensen  Lofthuus's  An- 
førsel [1786 — 87].  Den  førstnævnte  fremkaldtes  ved  For- 
ordningen om  Extraskatten,  —  et  af  de  mange  uheldige 
Midler,  hvorved  den  Danske  Regjering  søgte  at  afhjælpe 
sin  Finantsnød.  Extraskatten  vakte  en  sterk  og  paa  mange 
Steder  højrøstet  Uvillje  i  Norge,  for  hvilken  Regjeringen, 
som  sædvanligt,  gav  efter,  af  Frygt  for  at  det  skulde  komme 
til  et  alvorligt  Udbrud.  Men,  som  sædvanligt,  greb  den 
først  til  halve  Forholdsregler,  hvorved  Uvilljen  end  mere 
forøgedes,  da  der  opstod  Mistanke  om,  at  det  ikke  gik  rig- 
ti«;  til  med  Skattens  Inddrivelse  og  at  Embedsmændene 
stoppede  i  sin  egen  Pung,  hvad  der  blev  indkrævet  for  Kon- 
gens Kasse.  I  Nordhordland  gik  som  Følge  heraf  Budstik- 
ken om;  Bønderne  samledes  i  Bergen  og  krævede  at  see 
„den  rette  Forordning,"  hvorved  Extraskatten  ganske  blev 
ophævet,  som  de  meente  maatte  existere,  da  det  ikke  kunde 
være  Regjeringens  Villje  at  udsuge  dem  til  sidste  Skilling. 
Forgjæves  lovede  Stiftamtmandeu  dem,  at  han  skulde  skrive 
for  dem  og  forestille  deres  Tarv  paa  det  bedste;  de  ved- 
bleve  at  forlange  den  rette  E^orordning,  og,  da  han  ikke 
havde  nogen  saadan  at  vise  dem,  trængte  de  ind  i  hans 
Huus,  truede  og  mishandlede  ham,  medens  Fogden  blev 
slæbt  omkring  gjennem  Gaderne  „paa  en  meget  tragisk 
Maade,"  som  det  hedder  i  en  Indberetning  om  denne  Sag*). 
Byens  Borgere  var  i  den  største  Skræk,  indtil  Stiftamtman- 
den omsider  maatte  resolvere  at  tilbagebetale,  hvad  der 
allerede  var  betalt  af  Skatten,  hvorpaa  Almuen  skiltes  ad 
og  drog  hjem.  Kort  Tid  efter  forefaldt  lignende  Urolighe- 
der i  Ryfylke  Fogderie,  hvor  Bønderne  indfandt   sig  hos 


*)  Munch,  Saga  III  Bind. 

Amtmanden  og  truede  ham  med,  at,  saafremt  de  ikke  fik 
det  saaledes  som  de  vilde  have  det  og  saaledes  som  de 
formeente  at  være  deres  Ret,  vilde  de  gjøre  det  samme  som 
Bønderne  i  Nordhordland  havde  gjort.  Amtmanden  blev 
herover  saa  „intimideret,"  at  han  strax  gav  dem  et  Beviis 
af  det  Indhold,  at  Extraskatten  ej  maatte  kræves,  førend 
der  var  indløbet  kongelig  Resolution  paa  en  Forestilling 
om  deres  slette  Tilstand,  som  han  vilde  udarbejde,  hvorhos 
han  senere  endog  maatte  indfinde  sig  til  et  Mode,  til  hvil- 
ket de  formelig  havde  indstevnet  ham  for  at  aflægge  dem 
Regnskab.  —  Der  blev  i  Anledning  af  disse  Opløb  nedsat 
en  Undersøgelseskommission  og  flere  af  Hovedmændene 
straffedes;  men  derved  blev  den  almindelige  Uvillje  mod 
Extraskatten  ikke  hævet,  og  Enden  paa  det  hele  var,  at 
Regjeringen,  efterat  den  deels  havde  tilstaaet  adskillige  Let- 
telser, deels  paa  anden  Maade  søgt  at  overvinde  Uvillien, 
omsider  saae  sig  nødt  til  at  give  fuldstændig  efter.  I  Aa- 
ret  1772  blev  Extraskatten  ganske  ophævet  for  Norges  Ved- 
kommende, medens  den  fremdeles  skulde  udredes  af  det 
øvrige  Monarchie,  hvor  Folket  uden  Knurren  fandt  sig  i  at 
bære  de  Byrder,  som  bleve  det  paalagte.  —  Mere  udstrakt 
og  ikke  uden  en  vis  politisk  Betydning  var  Oprøret  i  be- 
denes og  Raabygdelaget.  Almuen  i  denne  Egn  havde, 
som  tilforn  bemerket,  et  gammelt  Ord  for  at  høre  til  de 
uroligste  og  stridbareste  i  det  hele  Land,  og  dertil  kom, 
at  den  ganske  vist  hørte  blandt  de  fattigste.  Hvad  der  for- 
nemmelig efter  Souverainitetens  Indførelse  bidrog  til  at  for- 
værre dens  Kaar,  var  det  Monopol,  som  tilstodes  Danmark 
paa  at  forsyne  det  søndenfjeldske  Norge  med  Korn.  Dette 
Monopol  maatte  overalt  være  en  trykkende  Byrde,  men  især 
for  Bygder  som  Nedenæs  og  Raabygdelaget,  hvor  Agerbru- 
get var  mere  end  almindelig  forsømt  og  hvor  Jordbunden 
kun  er  lidet  skikket  for  Kornavl.  Bonden  kom  derved  i 
et  afhængigt  Forhold  til  Kjøbinændene,  som  benyttede  sig 
heraf  til  at  paatvinge  ham  slette  Varer  til  opskruede  Priser, 
medens  han  selv  nødtes  til  at  sælge  sin  Trælast  og  andre 

Producter  til  Underpriis  for  at  skaffe  det  nødvendige  Korn. 
Almuens  Fattigdom  fremkaldte  igjen,  som  det  ofte  plejer 
skee,  Udsugeiser  fra  Embedsmændenes  Side,  og  disse  vare 
ingensteds  mere  forhadte  eller  gave  hyppigere  Anledning  til 
Klagemaal  end  her.  Stundom  var  det  ogsaa  kommen  til 
voldsomme  Optrin.  I  Anret  1682  havde  saaledes  Bønderne 
fra  nogle  Prestegjæld  omkring  Arendal  og  Østerriisør,  op- 
bragte over  Jydeskippernes  skamløse  Udhøkren,  med  Magt 
indfort  og  udlosset  nogle  paa  Havnen  liggende  Kornskuder, 
ved  hvilken  Regjeringen  viste  sig  i  den  Grad  frygtsom  og 
eftergivende,  at  den  ikke  blot  skjænkede  sin  fuldkomne  Til- 
givelse, men  endog  til  Løn  for  Almuens  „dumdristige  For- 
mastelse" bevilgede  den  Privilegium  paa  fri  Trælastudførsel' 
Lignende  Uroligheder  gjentoge  sig  ogsaa  senere;  men  først 
i  1786,  da  Korntrangen  og  Armoden  var  paa  sit  høje- 
ste, navnlig  i  de  øvre  Fjeldbygder,  kom  det  til  et  virkeligt 
Oprør,  og  dette  antog  en  saameget  mere  truende  Charak- 
teer,  som  der  dennegang  i  Christian  Lofthuus  fremstod  en 
Høvding  for  Bønderne,  hvem  det  lykkedes  i  høj  Grad  at 
vinde  deres  Tillid  og  Hengivenhed.  Christian  Lofthuus  var 
selv  en  Bonde,  og,  som  det  hedder  i  en  samtidig,  i  Minerva 
indrykket  Beretning,  ingen  dum  Karl.  Tvertimod  synes 
han  at  have  været  begavet  med  used vanlige  Evner;  men 
han  var  dog  ikke  den  Rolle  voxen,  som  han  havde  paataget 
sig.  Han  rejste  først  som  Deputeret  fra  den  misfornøiede 
Almue  til  Kjobenhavn,  blev  venlig  modtagen  af  Kronprins 
Frederik  og  fik  af  denne  et  Slags  Bemyndigelse  til  at  frem- 
skaffe Beviser  for  de  Klagemaal,  som  han  havde  overbragt. 
Efter  sin  Tilbagekomst  lod  han  sig  imidlertid  snart  forlede 
til  at  overskride  den  lovlige  Grændse  for  en  saadan  Virk- 
somhed, idet  han  samlede  bevæbnede  Skarer  om  sig  og  op- 
hidsede Almuen  til  aabenbar  Ulydighed.  Regjeringen,  som 
strax,  da  den  fik  Efterretning  om  at  der  var  udbrudt  Uro- 
ligheder, havde  nedsat  en  Kommission,  der  skulde  „foreholde 
Bønderne  deres  Vildfarelse  paa  den  meest  overbevisende 
og  sagtmodige  Maade,"   maatte  paa  Grund  heraf  udstede 


22 


I.  E.  Sars. 


Ordre  til  at  lade  ham  arrestere,  „hvorved  man  dog  skulde 
gaae  frem  med  al  mulig  Forsigtighed  og  kun  i  Nødsfald 
bruge  militær  Assistance."  Da  denne  Ordre  blev  udstedt, 
var  Lofthuus  atter  paa  Vejen  til  Kjøbenhavn  og  havde  al- 
lerede naaet  Helsingborg,  men  turde  nu  ikke  drage  videre, 
uagtet  Regjeringen,  skræmmet  af  de  foruroligende  Rygter 
fra  Norge,  senere  kaldte  Arrestbefalingen  tilbage  og  raed- 
deelte  ham  et  Lejdebrev.  Ved  hans  Hjemkomst  begyndte 
Urolighederne  igjen  med  fornyet  Styrke,  og  udbredte  sig 
ikke  blot  over  hele  Nedenes  og  Raabygdelaget,  men  ogsaa 
i  det  tilgrændsende  Thelemarken  og  Bratsberg.  Lofthuus, 
som  var  flygtet  op  i  Fjeldbygderne  for  at  undgaae  at  blive 
arresteret,  vendte  kort  efter  tilbage  med  en  Skare  af  bevæb- 
nede Bønder,  der  angaves  at  være  indtil  2000  Mand  sterk, 
hvormed  han  i  lang  Tid  vedblev  at  trodse  al  Øvrighed  og 
gjentagne  Gange  satte  Embedsmændene  og  Borgerne  i  Aren- 
dal  og  Christiansand  i  den  største  Skræk,  da  det  rygtedes, 
at  han  vilde  gjæste  disse  Byer  med  sine  „Fjeldmænd." 
Regjeringen  synes  ikke  at  have  været  meget  mindre  forfær- 
det. Ved  første  Efterretning  om  de  stedfundne  Opløb 
skyndte  den  sig  med  at  nedsætte  en  ny  Kommission,  be- 
staaende  af  upartiske  og  dygtige  Mænd,  der  skulde  under- 
søge Almuens  Klagemaal;  det  paalagdes  Embedsmændene, 
ikke  at  foretage  sig  noget,  der  kunde  udtydes  som  en  For- 
nærmelse for  Bonden,  og  Lofthuus  blev  der  bevilget  et  nyt 
Lejde  paa  to  Maaneder,  i  hvilken  Tid  han  kunde  rejse  til 
Kjøbenhavn  og  der  gjøre  Rede  for  sig.  Disse  Foranstalt- 
ninger udøvede  snart  en  beroligende  Virkning;  de  stridbare 
Fjeldbønder  droge  hjemover,  da  der  aabnedes  dem  Udsigter 
til  at  opnaae  paa  en  fredelig  Maade,  hvad  de  havde  villet 
tvinge  sig  til,  og  ved  Lejdets  Udløb  var  Lofthuus,  som  ikke 
havde  benyttet  sig  deraf  til  at  erhverve  gunstige  Fredsbe- 
tingelser, uden  sin  „Garde"  og  saagodtsom  ganske  forsvars- 
løs. Alligevel  maatte  man  bruge  den  største  Forsigtighed 
ved  at  arrestere  ham,  for  ikke  at  vække  nyt  Oprør  blandt 
Almuen,  og  det  lykkedes  først  ved  et  lumsk  Overfald,  der 

syntes  lidet  sømmeligt  for  Lovens  Haandlangere  og  viser, 
hvilken  Skræk  der  stod  af  ham.  Han  førtes  bunden  øst- 
over, efterfulgt  af  en  Mængde  Baade,  som  forgjæves  søgte 
at  indhente  ham  for  at  befrie  ham.  Rygtet  om  hans  Fængs- 
ling vakte  stor  Forbittrelse  hos  Almuen  og  satte  paany 
Budstikken  i  Bevægelse  op  gjennem  Dalene;  men  det  var 
kun  svagere  Efterdrøn,  og,  efterat  Lofthuus  var  bragt  i  Sik- 
kerhed paa  Akershuus  Fæstning  og  de,  der  havde  været 
behjælpelige  ved  hans  Arrestation,  havde  unddraget  sig 
Bøndernes  Hevn  ved  at  forlade  Egnen,  blev  Roligheden 
fuldkommen  gjenoprettet.  Den  Skræk,  som  Oprøret  havde 
indjaget  Regjering  og  Embedsmænd,  bar  imidlertid  gode 
Frugter.  Flere  af  de  anklagede  Fogder  og  Sorenskrivere, 
som  havde  gjort  sig  skyldig  i  ulovlig  Sportulering,  afsattes 
eller  straffedes  paa  anden  Maade;  et  Sportelreglement  ud- 
færdigedes for  at  hindre,  at  saadant  skulde  gjentage  sig  i 
Fremtiden,  og  endelig  blev,  hvad  der  var  det  vigtigste,  det 
skadelige  Kornmonopol,  som  havde  saamegen  Ulykke  over 
det  søndenfjeldske  Norge,  ophævet  ved  Forordning  af  6 
Juni  1788*). 

Ved  mange  andre  Lejligheder,  hvor  Almuens  Misnøje 
dog  ikke  kom  til  noget  saa  alvorligt  Udbrud  som  ved  de 
her  omhandlede,  viste  Regjeringen  en  lignende  Eftergiven- 
hed. Saaledes  blev  t.  Ex.,  foruden  Extraskatten,  ogsaa 
flere  andre  Skatter,  som  vakte  Uvillje,  enten  ganske  op- 
hævede eller  nedsatte  for  Norges  Vedkommende,  medens 
de  fremdeles  skulde  udredes  af  det  øvrige  Monarkie;  saa- 
ledes blev  den  nye  Matrikel,  som  Biskop  Deichman  og  H. 
Nobel  havde  udarbejdet,  henlagt,  fordi  Bønderne  nærede 
Mistanke  om,  [at  Hensigten  dermed  var  at  paaføre  dem 
nye  Skatter,  uagtet  Regjeringen  ved  et  aabent  Brev  havde 
forsikkret  om,  at  dette  ingenlunde  var  Tilfælde;  saaledes 
opgav  man  at  røre  ved  Odelsretten,  uagtet  det  var  Styrel- 
sens Ønske  at  faae  den   afskaffet,   og  uagtet  de  Forslag, 


*)  Om  Lofthuus  se  Wergeland,  Samll.  Skr.  8  Bind. 

som  fremkom  i  denne  Eetning,  støttedes  ved  gode  Grunde, 
o.  s.  v.  Overalt  synes  den  Norske  Almue  at  have  været, 
som  det  hedder  i  et  Stykke  i  Minerva*),  en  Bussemand, 
hvis  Vrede  Cancelliet  ikke  vovede  at  trodse  og  hvem  det 
behandlede  med  en,  udentvivl  oftere  af  Frygt  end  af  de 
saameget  lovpriiste  landsfaderlige  Følelser  udsprungen,  Var- 
somhed. Et  Bondeoprør  som  det  Lofthusiske  t.  Ex.  synes 
vistnok,  selv  om  det  havde  udbredt  sig  i  en  videre  Kreds, 
neppe  at  kunne  have  draget  farlige  Følger  efter  sig,  da 
Bønderne  hverken  holdt  længe  sammen  eller  handlede  efter 
nogen  bestemt  Plan,  og  Regjeringens  ængstelige  Optræden 
ved  denne  Lejlighed  og  mange  lignende,  da  den  neppe 
vovede  at  straffe  Ophavsmændene  til  de  stedfundne  Urolig- 
heder, bliver  efter  dette  endog  ganske  uforklarlig.  Man 
maa  imidlertid  erindre,  at  der  i  Norge  kun  fandtes  meget 
faae  hvervede  og  næsten  ingen  fremmede  Tropper;  Armeen 
bestod  udelukkende  af  Nationale,  men  disse  erklærede  ofte 
reent  ud,  at  de  ingenlunde  vilde  bære  Vaaben  mod  sine 
Landsmænd,  hvorfor  den  offentlige  Myndighed,  i  Tilfælde 
af  et  Oprør,  var  saagodtsom  ganske  hjælpeløs.  Denne 
Omstændighed  i  Forbindelse  med  Landets  fjerne  Beliggen- 
hed og  den  især  efter  Midten  af  det  forrige  Aarhundrede 
stedse  stigende  Misfornøjelse  med  Foreningens  ulige  Vil- 
kaar  fremkaldte  alvorlige  Bekymringer  ;hos  Regjeringen 
for  at  det  saa  løst  knyttede  Foreningsbaand  engang  skulde 
briste,  hvilket  dengang  ansaaes  ikke  blot  som  en  stor  Ulykke 
for  Danmark,  men  endog  som  dette  Riges  fuldkomne  baade 
politiske  og  financielle  Undergang.  Dette  har  udentvivl 
ikke  lidet  bidraget  til  at  skjærpe  dens  Omhu  for  at  holde 
de  Norske  Bønder  ved  Lov  og  Ret.    Deres  Troskab  mod 


*)  Nemlig  en  Anmeldelse  af  Nordal  Bruns  Skrift:  „Forsvar 
for  vore  gamle  Kirkeskikke",  i  hvilket  Forfatteren  gjør 
gjældende  som  en  Grund  for  Regjeringen  til  ikke  at  ind- 
lade sig  paa  nogen  Forandring  i  Kirkeskikkene,  at  en  saa- 
dan  vilde  vække  Misnøje  blandt  de  Norske  Bønder. 

Kongehuset  var  det  sikkreste  Baand  mellem  begge  Riger; 
men  for  at  bevare  det  maatte  man  ogsaa  behandle  dem 
varsomt.  Regjeringen  maatte  finde  det  magtpaaliggende 
at  sørge  for  at  dens  Embedsmænd  ikke  forurettede  en  Al- 
mue, hvis  Troskab  var  af  saamegen  Vigtighed  og  hvis 
Misfornøjelse  kunde  blive  saa  farlig  eller  idetmindste  be- 
rede saamange  Vanskeligheder .  Af  denne  Grund  stod  op;- 
saa  Adgangen  til  Thronen  stedse  aaben  for  de  Norske 
Bønder,  naar  de  havde  noget  at  besvære  sig  over,  og  dette 
gjælder  navnlig  Tidsrummet  efter  Souverainitetens  Indfø- 
relse. Tilforn  bleve  de  som  oftest  henviste  til  Herredagen 
med  sine  Klagemaal;  men  her  var  det  paa  Grund  af  Sa- 
gernes Mængde  og  Herredagenes  korte  Sammenvær  ofte 
vanskeligt  at  faae  sit  Andragende  fremmet,  hvorfor  Bøn- 
derne nødtes  til  at  tage  sig  selv  til  Rette.  Stundom 
hændte  det  vel  ogsaa  dengang,  at  de  rejste  til  Kjøbenhavn 
og  søgte  Kongens  Hjælp  mod  Lehnsmændene  eller  deres 
Fogder;  men  det  var  dog  meget  sjeldnere  end  det  blev  i 
den  følgende  Tid,  hvilket  udentvivl  for  en  ikke  ringe  Deel 
havde  sin  Grund  deri,  at  Bønderne,  saa  liden  Indsigt  de 
end  havde  i  alt  hvad  der  angik  Statsstyreisen,  neppe  vare 
ganske  uvidende  om,  at  Kongen  ikke  havde  fuld  Myndig- 
hed til  at  raade  saaledes  som  han  selv  fandt  for  godt. 
Efter  1660  derimod,  da  egenmægtige  Rigsraader  og  Lehns- 
herrer  ikke  længer  kunde  stille  sig  imellem,  maatte  det 
synes  dem  at  være  det  bedste  Raad,  naar  de  bleve  for- 
urettede af  sine  Embedsmænd  eller  trykkede  ved  haarde 
Skatter,  at  tage  Vejen  til  Kjøbenhavn  og  underrette  Kon- 
gen om,  hvorledes  hans  og  Landets  Børn  bleve  ilde  med- 
handlede: det  kunde  jo  umuligt  være  overeensstemmende 
med  hans  Villje  og  nu  havde  han  tillige  faaet  Evne  til  at 
raade  Bod  derpaa.  Som  oftest  blev  deres  Fortrøstning  om 
at  udrette  noget  paa  denne  Maade  heller  ikke  skuffet. 
Det  hændte  sjeldent,  at  de  bleve  bortviste  med  sine  Klage- 
maal, naar  de  kom  for  at  tale  med  „han  Faer",  som  de 
plejede  at  udtrykke  sig  eller  at  de  ikke  opnaaede,  hvad  de 

med  nogen  Rimelighed  kunde  gjøre  Fordring  paa.  Sna- 
rere er  der  vel  Grund  til  at  sige,  at  Regjeringen  viste  alt- 
for megen  Svaghed  ved  slige  Lejligheder  og  at  den  — 
som  en  med  de  Norske  Bønders  selvraadige  Natur  og  den 
Beskyttelse,  de  oftest  fandt  hos  de  Styrende,  misfornøjet 
Dansk  Embedsmand  udtrykker  sig,  —  lod  sig  aftvinge 
Naadesbeviisninger,  Belønninger  og  Kommissioner  paa  en 
Maade,  som  maatte  bringe  Bonden  til  at  tvivle  om,  at 
Naaden  her  var  ledsaget  af  Magten*).  Det  var  imidlertid 
langtfra,  at  der  blev  givet  Bønderne  nogen  udtrykkelig  Til- 
ladelse til  at  indfinde  sig  hos  Kongen  med  sine  Klagemaal; 
tvertimod  søgte  man  ved  gjentagne  Forbud  og  Trudsler 
om  Straf  at  sætte  en  Grænse  for  disse  mangengang  ikke 
lidet  besværlige  Besøg.  Forordningen  af  5te  Februar 
1685  om  ulovlige  Paalægs  Afskaffelse  indeholder  saaledes 
blandt  andet  en  Bestemmelse,  ifølge  hvilken  det  alvorlig 
forbydes  Almuen  at  sende  Deputerede  med  Supplicationer 
til  Kjøbenhavn;  Rescript  af  17  Juli  1744  til  Amtmændene 
i  Norge  indskjærper,  „at  ingen  herefter  maa  understaae  sig 
at  rejse  herned  for  at  sollicitere,  med  mindre  de  have 
Amtmandens  Attest  og  Paaskrift  paa  deres  Ansøgning, 
og,  dersom  nogen  alligevel  skulde  handle  derimod,  da 
skal  han  indsættes  paa  Citadellet  Fredrikshavn,  saasom 
Kongen  med  Mishag  maa  fornemme,  hvorledes  Almuen 
paa  adskillige  Steder  i  Norge,  naar  de  have  et  eller  andet 
Anliggende  for  Kongen  at  andrage,  ikke  med  Posten  frem- 
sende deres  Ansøgninger,  som  uden  ringeste  Bekostning 
kunde  skee,  men  at  de  nedsende  En  og  anden  af  Almuen, 
hvorved  Kongen  ofte  bliver  incommoderet  med  ublue  Sup- 
plicanter"  —  og  disse  Bestemmelser  fornyedes  siden  gjen- 
tagne Gange,  saaledes  under  3  April  1771  og  30  Septem- 
ber 1785.  Det  forblev  imidlertid  ved  Trudslerne,  og  der 
er  intet  Exempel  paa,  at  de  nogensinde  bleve  bragte  i  An- 
vendelse.   Man  forudsaae,  at  en  saadan  Behandling  af  Al- 


*)   Se  Wergeland  om  Christian  Loftshuus  Samll.  Skr.   VIII,  247. 

muens  Gesandter  vilde  fremkalde  megen  Forbittrelse  og 
svække  den  Tillid  til  Kongen,  som  man  af  gode  Grunde 
satte  saa  megen  Priis  paa,  og  derfor  skyndte  Regjeringen 
sig  ogsaa,  da  det  under  Urolighederne  i  1786  rygtedes,  at 
Lofthuus  tilligemed  nogle  andre  Bonder  vare  blevne  arre- 
sterede i  Kjøbenhavn,  hvorhen  de  vare  rejste  som  Depute- 
rede fra  Nedenes  og  Raabygdelagets  Almue,  at  gjendrive 
dette  Rygte,  uagtet  den,  ifald  det  virkelig  var  skeet,  kun 
havde  handlet  i  Overeensstemmelse  med  sine  egne  Forord- 
ninger. Hertil  kom  ,  at  de  Norske  Bønder,  i  Modsætning 
til  deres  foragtede  og  mishandlede  Danske  Standsbrødre, 
stode  i  megen  Anseelse  og  paa  en  Maade  endog  vare  popu- 
lære i  Hovedstaden.  Deres  Troskab  mod  Kongen,  deres 
Fædrelandskj ærlighed  og  deres  ved  saamange  Lejligheder 
udviste  Heltemod  var  i  Alles  Munde.  Man  var  derfor  til- 
bøjelig til  at  vise  saamegen  Overbærenhed  mod  clem  som 
mueligt,  og  undsaa  sig  ved  at  behandle  dem  som  Forbry- 
dere, selv  om  man  af  andre  Grunde  havde  fundet  det  raa- 
deligt,  naar  de  kom  for  at  tale  med  deres  Konge,  hvis 
bedste  og  troeste  Forsvarere  de  medrette  ansaae  sig  for 
at  være.  Istedetfor  at  indsætte  dem  paa  Citadellet,  som 
Forordningerne  truede  med,  søgte  Regjeringen  at  skaffe 
sig  „de  ublue  Supplicanter"  fra  Halsen  ved  at  afhjælpe 
deres  Klagemaal  eller  idetmindste  lade  dem  strengt  under- 
søge, men  gav  derved  ogsaa  Anledning  til,  at  de  indfandt 
sig  desto  oftere.  Skjønt  Bønderne  ved  at  gaae  den  lov- 
befalede Vej  undgik  al  Bekostning,  medens  de  maatte  skyde 
Penge  sammen  for  at  sende  sine  Deputerede  den  lange 
Vej  til  KjøbenhaAn,  synes  det  dog  som  at  de  oftere  valgte 
det  sidste,  idetmindste  naar  Klagen  angik  noget,  som  var 
dem  meget  magtpaaliggende,  fordi  de  derved  havde  større 
Sikkerhed  for  at  opnaae,  hvad  de  ønskede.  Et  skriftligt 
Andragende  blev  ofte  henlagt  eller  forglemt,  om  ikke  fordi 
Regjeringen  manglede  Villje  til  at  straffe  sine  Embeds- 
mænd, naar  de  havde  gjort  sig  skyldig  i  nogen  Forseelse, 
saa  dog  paa  Grund  af  den  langsomme  og  besværlige  For- 

retningsgang  i  Cancelliets  Contoirer.  Naar  derimod  Klagen 
ledsngedes  af  paatrængende  Supplicanter ,  som  man  ikke 
turde  bortvise,  var  den  ikke  lettelig  udsat  for  en  saadan 
Skjæbne,  og  saaledes  blev  den  uhindrede  Adgang,  som 
Bønderne  havde  til  Kongens  Throne,  af  ikke  liden  Betyd- 
ning som  et  Middel  til  at  skjærpe  den  offentlige  Control 
og  til  at  raade  Bod  paa  de  Ulemper,  der  vare  en  Følge 
af  at  Regjeringen  havde  sit  Sæde  i  et  fremmed  Land. 

At  de  i  Norge  ansatte  Embedsmænd  kun  var  lidet 
tilfredse  med,  at  der  tilstodes  den  Norske  Almue  en  saa- 
dan Frihed,  er  ganske  naturligt.  For  dem  var  det  en 
stadig  Trudsel  og  et  Baand  paa  deres  Emhedsførelse,  der 
neppe  kunde  være  dem  synderlig  behageligt,  da  de  vidste, 
at  det  mindste  Klagemaal  over  dem  vilde  blive  strengt 
undersøgt,  naar  det  understøttedes  af  en  Deputation  fra 
Almuen,  ligesom  ogsaa  denne  viste  sig  desto  mindre  med- 
gjørlig,  jo  mere  den  merkede,  at  den  kunde  gjøre  Regning 
paa  Beskyttelse  ovenfra.  Man  seer  dem  ogsaa  stadig, 
ligesom  Lehnsherrerne  tilforn,  lamentere  over,  at  Almuen 
manglede  „den  saa  højst  nødvendige  Subordination",  hvor- 
til Grunden  fornemmelig  søges  deri,  at  den  fik  formeget 
Medhold  i  sine  Klagemaal.  Ligesom  Cantsleren  Jens  Bjelke, 
t.  Ex.  engang  anbefalede,  at  en  Foged,  som  havde  gjort 
sig  skyldig  i  Forurettelser  og  over  hvem  der  var  ført 
Klage,  ikke  maatte  blive  straffet  for  strengt,  paa  det  at 
ikke  Bønderne  skulde  blive  endnu  mere  „inflati"  end  de 
allerede  vare ,  saaledes  klager  Vicestatholder  Kragh  under 
Krigen  med  Karl  den  Tolvte  meget  bittert  over,  „at  den 
foresatte  Øvrighed  hverken  kunde  finde  Lydighed  eller 
Hørsomhed,  paa  Grund  af  at  Almuen  haver  havt  den 
Frihed,  de  deres  Øvrighed  fra  den  nedrigste  til  den  højeste 
kunde  angive  og  hos  Deres  Majestæt  sort  gjøre,  hvorudi 
de  hidtil  have  reusseret  og  nu  desto  værre  Frugterne  af- 
sees ;  thi  Bønderne  ere  nu  saa  obstinate,  at  de  hverken 
agte  Foged,  Amtmand,  Stiftamtmand  eller  Vicestatholder, 
men  hver  efter  sit  Behag  gjør,  hvad   dem  lyster  og  godt 

finder  formedelst  den  Myndighed  Øvrigheden  er  betagen"*). 
Den  samme  Kragh  skal  endog,  efter  Hans  Nobels  Beret- 
ning, engans;  offentlig  have  sagt,  at  han  ansaae  enhver  for 
en  Landsens  traitre  og  Forrædere,  som  raadede  Kongen 
til  andet  end  at  en  Amtmand  jo  uden  alt  Ansvar  maatte 
lade  pidske  og  fængsle  en  Bonde,  naar  han  selv  fandt  det 
for  godt"**).  Som  bekjendt,  var  Kragh  Dansk  af  Fødsel 
og  rimeligviis  har  det  ogsaa  fornemmelig  været  de  fra  Dan- 
mark indkomne  Embedsmænd,  der  nærede  en  saadan  Uvillje 
over  Almuens  altfor  store  Frihed  og  saadanne  Begreber 
om  hvorledes  det  egentlig  burde  være  som  man  kan  see 
af  de  ovenfor  anførte  Yttringer.  De  vare  nemlig  opdragne 
i  Foragt  for  Bonden,  vante  til  at  see  ham  ydmyg  og  for- 
kuet, „neppe  vovende  at  lukke  Munden  op,  naar  For- 
pagteren, Forvalteren  eller  nogen  anden  saae  stift  paa 
ham",  som  det  hedder  i  Jørgen  Sorterups  Skildring***), 
skjælvende  og  bøjende  sig  til  Jorden,  naar  han  gik  forbi 
Herregaarden  eller  den  strenge  Junker,  taalmodigt  lidende 
ethvert  Slags  Mishandling,  over  hvilket  han  aldrig  turde 
føre  noget  Klagemaal,  da  det  kun  ledede  til  at  gjøre  hans 
Stilling  endnu  værre.  Det  er  saaledes  intet  Under,  at  den 
Norske  Almue,  som,  efter  Arnt  Berntsens  Udtryk,  ikke 
var  bange  for  at  see  en  vred  Mand  under  Øjne  og 
tilbørligen  at  hævne,  hvis  Spot  dem  var  vederfaret,  i 
deres  Øjne  maatte  mangle  overmaade  meget  i  den  „nød- 
vendige Subordination"  eller  at  det  faldt  dem  vanske- 
ligt at  forsone  sig  med  at  der  gjordes  saameget  Væsen 
af  den  Norske  Bondes  Klagemaal,  medens  Bonden  i 
deres  eget  Land,  efter  hvad  der  endog  var  bleven  et 
gjængs  Ordsprog,  ingen  Ret  maatte  have.    Udentvivl  har 


*)  Brev  i  Sarull.  til  den  Danske  Adels  Historie  paa  det  Kgl. 

i  Geheimearkivet  i  Kjhvn. 
*)  Norske  Samlinger.    I  Bind. 
*)  Nyerup,  Historisk-Statist.  Skildring  I.  Bind. 

ogsaa  disse  fremmede  Embedsmænd  oftere  end  de  Norske 
gjort  sig  skyldige  i  Forurettelser  mod  Almuen,  og  forsaa- 
vidt  var  det  altsaa  et  Fremskridt,  at  deres  Antal  mere  og 
mere  aftog.  Skjønt  lige  indtil  Foreningens  Opløsning  en 
stor  Deel  af  Landets  Embeder  blev  besat  med  Danske,  er 
det  dog  sikkert,  at  en  saadan  Aftagelse  virkelig  fandt 
Sted  og;  at  navnlig  de  lavere  Embeder  mere  og  mere  be- 
sattes  med  indfødte  Normænd.  Men  om  disse  maa  man 
vel  antage,  at  de  vare  bedre  skikkede  til  at  omgaaes  Al- 
muen,  da  de  vare  opdragne  i  et  Land,  hvor  fuldkommen 
borgerlig  Lighed  herskede  og  hvor  Bonden  ikke  blev  be- 
tragtet som  et  Slags  underordnet  Væsen,  hvem  Enhver 
ustraffet  kunde  fornærme.  Paa  samme  Tid  maatte  ogsaa 
den  Iver,  Regjeringen  unægtelig  viste  for  at  holde  den 
Norske  Bonde  ved  Lov  og  Ret,  de  gientagne  strenge  For- 
ordninger, hvorved  den  søgte  at  afskaffe  alle  Misbrug,  og 
de  exemplariske  Straffe,  som  i  Almindelighed  overgik  dem 
af  Embedsmændene  i  Norge,  der  overbeviistes  om  at  have 
gjort  sig  skyldig  i  nogen  Forurettelse,  efterhaanden  udøve 
en  gavnlig  Indflydelse  og  bidrage  til  at  give  dette  Land 
en  langt  hæderligere  og  dygtigere  Embedsstand  end  Dan- 
mark kunde  faae,  saa  længe  Adelen  var  i  Besiddelse  af 
Birkeret  og  de  øvrige,  en  ordentlig  Retspleje  hindrende, 
Privilegier.  Ved  Forordningen  af  4  Marts  1684,  Frdn.  5 
Octbr.  1685,  24  Februar  1708,  26  Juni  1715,  Sportelreg- 
lement 20  Juni  1788  o.  fl.  blev  der  sat  en  Grænse  for  de 
mangehaande  Udsugeiser,  som  tilforn  havde  fundet  Sted, 
idet  de  Embedsmændene  tilkommende  Salarier  nøjere  be- 
stemtes, medens  det  paalagdes  Fogder  og  øvrige  Oppe- 
børselsbetjente,  under  Straf  af  høje  Bøder  og  Embedsfor- 
tabelse ,  saasnart  de  oftere  forbrød  sig  derimod,  at  give 
Bonden  ordentlig  Kvittering  for  hvad  han  erlagde  og  ikke 
besvære  ham  med  nogetsomhelst  ulovligt  Paalæg;  ifølge 
Rescripter  til  Amtmændene  skulde  disse  desuden  „have 
flittigt  Indseende  med  at  Almuen  ej  utilbørligt  medhandles 
eller  med  noget  Skinderie  udsuges,  og,  hvor  de  sligt  for- 

nemme  at  skulle  skee,  da  strax  lade  den  Skyldige  suspen- 
dere fra  sit  Embede";  til  at  forebygge  de  Misbrug,  som 
havde  indsneget  sig  ved  Rettens  Pleje,  bleve  Forordnin- 
gerne af  19  August  1735,  23  December  1735  o.  fl.  ud- 
stedte ,  hvorved  blandt  andet  Underdommerne  stilledes 
under  en  strengere  Opsigt  af  de  højere  Domstole,  Over- 
retterne og  Højesteret,  ligesom  ogsaa  denne  sidste,  der 
blev  oprettet  umiddelbart  efter  Souverai nitetens  Indførelse, 
men  i  den  første  Tid  var  uden  faste  Medlemmer  og  uden 
den  tilbørlige  Selvstændighed,  under  Christian  den  Sjette 
fik  en  ny  og  forbedret  Indretning.  Tildeels  gjaldt  nu  vist- 
nok disse  Foranstaltninger  saavel  Danmark  som  Norge; 
men,  at  de  i  det  førstnævnte  Land  ikke  kunde  opnaae  den 
tilsigtede  Virkning  er  indlysende,  naar  man  erindrer,  hvor- 
ledes Regjeringen  her  havde  undergravet  sin  egen  Myn- 
dighed. De  fleste  lavere  Embedsmænd  ansattes  af  Herre- 
mændene eller  vare  idehnindste  ganske  afhængige  af  dem, 
—  et  Forhold,  som  maatte  have  den  skadeligste  Indflydelse 
paa  deres  Moralitet;  i  adskillige  Tilfælde  havde  Proprie- 
tairen  desuden,  som  bekjendt,  Privilegium  paa  at  være 
Dommer  i  sin  egen  Sag,  saasom  ved  Skifter  efter  de  ham 
tilhørende  Bønder,  hvilke  han  bestyrede  som  Skifteforvalter 
og  hvorved  han  dømte  i  alle  forefaldende  Retstvistigheder, 
saaledes  ogsaa  paakjendte  sine  egne  Fordringer,  saavel 
med  Hensyn  til  deres  Virkelighed  som  deres  Størrelse*); 
hvad  de  saakaldte  Lehnsbesiddere  angaaer,  da  var  dtsse 
endog  i  Besiddelse  af  en  saagodtsom  uindskrænket  Myndighed 
paa  sine  Godser,  og  saaledes  var  det  neppe  muligt  at 
sørge  for  en  ordentlig  Retspleje,  saalænge  der  ikke  blev  fore- 
taget en  total  Reform  af  de  bestaaende  Samfundsforholde; 


*)  Bergsøe,  Prisskrift  om  "Reventlow.  I.  3  5.  I  Badens  histo- 
riske Afhandl.  II.  218  — 19  vil  man  blandt  andet  finde  Be- 
viser for,  at  Birkerettigheden  endnu  i  forrige  Aarhundredes 
Slutning  medførte  de  samme  Ulemper  som  tilforn,  og  at 
den  „forvildede  Retten". 

—  saaledes  var  idetmindste  de  faae  Rettigheder,  som  var 
bleven  Bondestanden  levnet,  uden  den  tilbørlige  Beskyttelse* 
I  Norge  derimod,  hvor  Regjeringens  Bestræbelser  i  denne 
Retning  ikke  mødte  saadanne  Hindringer*),  maatte  de  ogsaa 
vise  sig  ganske  anderledes  virksomme,  og,  ihvorvel  det 
ikke  kan  nægtes,  at  der  stod  Misbrug  og  Mangler  tilbage 
og  at  flere  af  disse  endog  vare  uadskillelige  fra  det  da 
bcstaaende  System,  at  Regjeringens  Sæde  i  et  fremmed 
Land  t.  Ex.  maatte  hindre  den  i  at  føre  det  nødvendige 
Opsyn,  at  de  højere  administrative  Embeder  endnu  i  For- 
eningens sidste  Tider  fremdeles  i  Regelen  besattes  med 
Danske  Adelsmænd,  for  hvem  en  Amtmandspost  i  Norge 
var  som  et  Slags  Prøveklud  og  som  sjelden  opholdt  sig 
længe  nok  i  Landet  til  at  gjøre  sig  bekjendt  med  dets 
særegne  Forholde**),  endelig,  at  ublue  Sportulering  fra  Em- 
bedsmændenes  Side,   trods  Regjeringens  Foranstaltninger 


*)  Birkeret  blev  i  Norge  efter  Souverainitetens  Indførelse  kun 
tilstaaet  begge  Grevskaberne ,  Baroniet  Rosendal ,  Svanø  og 
Lyseklosters,  en  kort  Tid  ogsaa  Halsnøklosters  Godser,  uden 
dog  her  at  medføre  de  samme  Ulemper,  som  maatte  være 
en  Følge  deraf  i  Danmark.  Før  1  660  var  den  undtagelses- 
vis bleven  tilstaaet  Hannibal  Sehested  til  hans  i  forskjel- 
lige  Egne  af  Landet  beliggende  Godser.  S.  Budstikken  4 
Aargang  S.  460  ff.  Samll.  til  det  Norske  Folks  Historie 
6te  Bind  2  3  3  —  34. 

*)  Et  værre  Misbrug  var  det,  at  Embeder  bleve  solgte.  Dog 
synes  det  som  at  denne  forargelige  Uskik  især  har  fundet 
Sted  under  Fredrik  IV,  som  overhovedet  solgte  alt,  hvad 
der  paa  nogen  Maade  lod  sig  gjøre  i  Penge.  I  hans  Tid 
fik  saaledes  Arnoldus  de  Fine  Bestalling  paa  at  være  Soren- 
skriver i  Nordhordland,  mod  at  erlægge  10  00  Rigsdaler 
(Bergs  Rescriptsamling).  Embedet  som  Auctionsdirecteur  i 
Christiania  blev  1  7  28  solgt  til  Rasmus  Bartholin,  som  gjorde 
det  højeste  Bud,  nemlig  2455  Rdr.  (N.  Nielsen  bød  1  200, 
I  Wiel  1004  o.  s.  v.) 

Indlæg  17  2  8  i  Rigsarchivet. 


Norge  under  Foreningen  med  Danmark  [153  7  — 1814].  33 


derimod,  neppe  hørte  til  de  sjeldne  Tilfælde,  saa  blev  dog 
det  Væsentlige  opnaaet:  Enhver,  selv  den  ringeste,  kunde 
uhindret  komme  til  sin  Ret,  naar  han  søgte  den,  Loven 
blev  holdt  i  Agt  og  Ære,  og  der  blev  sørget  tilstrækkeligt 
for  Dommernes  og  Domstolenes  Uafhængighed*).  —  Det 
sidste  Afsnit  af  det  her  omhandlede  Tidsrum  udmerker  sig 
ved  store  Fremskridt  i  Hensyn  til  Lovgivningen,  der  skyl- 
des flere  ypperlige  Retslærde,  men  fremfor  Alle  Christian 
Colbjørnsen.  De  af  Colbj ørnsen  udarbejdede  tvende  vig- 
tige Lovarbejder,  om  Forligelseskommissioner  (10  Juli  1795) 
og  om  Rettens  vedbørlige  og  hurtige  Pleje  (3  Juni  1796) 
have  reformeret  vor  Proceslovgivning,  og  ere,  saavel  hvad 
praktisk  Værd,  som  klar  og  let  overskuelig  Fremstilling 
angaaer,  anerkjendte  som  Mesterverker.  Loven  om  Forli- 
gelseskommissioner bidrog  væsentlig  til  at  formindske  de 
mange  unødvendige  og  kostbare  Retstrætter,  som  tilforn 
fandt  Sted,  og  maatte  forsaavidt  endog  have  størst  Betyd- 
ning for  Norge,  da,  idetmindste  efter  Pontoppidans**)  og 
andre  ældre  Forfatteres  Skildring,  Processygen  i  høj  Grad 
grasserede  hos  den  Norske  Almue,  en  Følge  af  dens  mere 


*)  Medens  fremmed  Indblanding  i  og  Indflydelse  paa  Ret- 
tens Gang  hørte  til  det  Sedvanlige  i  Danmark,  har  man, 
efter  Souverainitetens  Indførelse,  vistnok  meget  faae  Ex- 
empler  paa,  at  saadant  har  fundet  Sted  i  Norge.  Slots- 
loven  paa  Akershus  (1704 — 1722)  maatte  et  Par  Gange 
irettesættes,  fordi  den  ved  sine  Resolutioner  søgte  at  hindre 
Rettens  Gang;  af  nogle  Rescripter  (2  5  Juni  og  2  7  Aug. 
1712,  2  7  April  1716,  15  0ctober  17  34)  til  Stiftsbefalings- 
manden  i  Bergen ,  Amtmændene  i  Stavanger  og  Bratsberg, 
vil  det  sees,  at  ogsaa  disse  Embedsmænd  har  gjort  sig 
skyldig  i  noget  Lignende,  hvorfor  de  maatte  paamindes  om 
„at  lade  Justitien  have  sit  frie  Løb".  Men  dette  var  dog 
Undtagelser,  og  i  Regelen  blev  Grænsen  mellem  den  døm- 
mende og  udøvende  Myndighed  nøje  overholdt. 

**)  Norges  naturlige  Historie  II.  404. 

end  almindelig  stive  og  paastaaelige  Charakteer;  ved  For- 
ordningen om  Rettens  vedbørlige  Pleje  blev  „de  ikke 
mindre  beføjede  end  almindelige  Klagemaal  over  Retter- 
gangens Langsomhed"  afhjulpne,  hvorhos  der  foreskreves 
„saa  bestemte  Regler  i  Hensyn  til  den  Fremgangsmaade, 
som  bør  iagttages  baade  ved  offentlige  og  private  Sagers 
Behandling,  at  Dommerne,  støttende  sig  til  disse  og  de 
dertil  føjede  Tvangsmidler,  med  Tryghed  kunde  haandhæve 
Orden  i  Rettergangen  og  med  Kraft  sætte  Skranker  for 
Lovtrækkeriets  Krumvei'e".  — 

Uvilljen  over  den  slette  Behandling  og  ublue  Tilside- 
sættelse, som  Norge  i  mange  Henseender  maatte  lide  under 
Foreningen  med  Danmark,  bringer  os  let  til  at  glemme  disse 
Fremskridt  eller  til  at  undervurdere  deres  Betydning.  Det 
er  derfor  af  Vigtighed  at  fremhæve  dem;  vi  maae  erkjende, 
at  de  nødvendige  Betingelser  for  vor  senere  politiske  Ud- 
vikling: en  klar  og  ordnet  Retsforfatning,  fuldkommen  bor- 
gerlig Lighed  og  en  i  det  Hele  taget  oplyst  og  uafhængig 
Embedsstand,  ere  opnaaede  i  dette  Tidsrum,  og,  for  at 
blive  retfærdig  mod  en  Regjering,  der  ellers  fortjener  saa 
liden  Roes,  have  vi  søgt  at  paavise,  hvormeget  der  i  saa 
Henseende  skyldes  dens  Bestræbelser.  Hvis  de  Norsk- 
Danske  Enevoldskonger  i  Virkeligheden  havde  ført  et  despo- 
tisk og  vilkaarligt  Regimente,  og  Nationen  i  halvandet  hun- 
drede Aar  havde  fundet  sig  deri,  som  man  nuorastunder 
af  og  til  har  seet  det  paastaaes  af  dem,  der  kalde  sig  vore 
Befriere,  skulde  det  vistnok  have  efterladt  varigere,  i  dens 
senere  Historie  kj endelige  Virkninger.  Istedet  derfor  see 
vi  den  strax  vise  sig  sin  politiske  Selvstændighed  værdig 
ved  de  Egenskaber,  der  pryde  et  frit  Folk:  Fasthed  for- 
bunden med  Maadehold,  Kjærlighed  til  Friheden  forbunden 
med  streng  Lovlydighed,  —  Egenskaber,  der  ikke  pleje  at 
trives  under  et  „  Jernscepter  %  men  som  maatte  vinde  Styrke 
ved  den  milde  Udøvelse  af  Magten  og  den  Omhu  for  Lov- 
givning og  Retspleje,  der  udgjør  Enevoldsregjeringens 
bedste  Roes.    Man  vil  maaskee  sige,  at  de  vare  en  Arv 

fra  Oldtiden,  fra  den  lyse  Periode  i  vor  Historie,  som  gik 
forud  for  Calmarunionen,  da  Norge,  i  Modsætning  til  Nabo- 
staterne, var  i  Besiddelse  af  en  kraftig,  folkelig  Regjering 
og  en  for  sin  Tid  mageløs  Lovgivning,  og  for  en  Deel 
har  ganske  vist  ogsaa  dette  været  Tilfælde.  Men  Calmar- 
unionens  og  Reformationstidens  Omvæltninger  ligger  imel- 
lem; et  Tidsrum  af  tre  Aarhundreder,  da  Styrelsen  var 
uden  al  Kraft  og  Retsplejen  i  den  maadeligste  Forfatning, 
gik  forud  for  Souverainitetens  Indførelse  og  maatte  have 
udøvet  en  dybt  indgribende  Virkning  paa  Folket  og  Sam- 
fundets indre  Tilstand.  —  Ikke  blot  den  gamle  Lov,  men 
ogsaa,  og  i  endnu  højere  Grad,  de  indtil  Souverainitetens 
Indførelse  bestaaende  Retsinstitutioner,  var  efterhaanden 
bleven  forældede  og  uskikkede  til  at  opfylde  sin  Bestem- 
melse. Et  Slags  Jury,  Lagrettesmændene,  dømte  i  første 
Instants,  men  at  denne  Institution,  trods  sin  folkelige  Cha- 
rakteer  og  Oprindelse,  frembød  saare  liden  Garantie  for 
en  ordentlig  Retspleje  og  at  den  gav  Anledning  til  langt 
hyppigere  og  langt  værre  Misbrug,  end  der  kunde  finde 
Sted,  da  faste  Dommere  bleve  ansatte  ved  Underretterne, 
er  udenfor  al  Tvivl.  Det  stadfæstes  saavel  ved  de  mange 
Fxempler  paa  uretfærdige  Domme ,  som  bleve  fældede  af 
uvidende  Lagrettesmænd  og  hvorved  mange,  endog  uden, 
Beviis  og  mod  Lovens  udtrykkelige  Ord,  bleve  dømte  fra 
Livet*),  som  ved  de  gjentagne  Forordninger,  der  udstedtes 


*)  S.  Samlinger  til  det  Norske  Folks  Historie  I.  246  og  Norske 
Samlinger  II.  31  ff.  Den  paa  sidste  Sted  anførte  Dom 
hvorved  5  Bønder  af  Guldalen  bleve  dømte  fra  Livet  og 
virkelig  henrettede,  fordi  de  paa  Almuens  Vegne  vare  rejste 
til  Kjøbenhavn  for  at  klage  over  den  berygtede  Ludvig 
Munk,  dengang  Lehnsherre  i  Throndhjem,  er  navnlig  et 
skrækkeligt  Exempel  herpaa.  Det  var  Lagrettesmænd,  valgte 
blandt  Almuen,  som  afsagde  denne  Dom  og  hvis  Ukyndighed 
i  Loven  blev  et  Eedskab  for  Ludvig  Munks  Tyrannie.  Men 
saaledes  gik  det  vel   ofte,   og  i  flere  kgl.  Forordninger  fra 

for  at  raade  Bod  paa  de  ved  Lagretten  stedfindende  Mis- 
brug og  hvori  det  blandt  andet  hedder,  at  der  til  Lag- 
es    o  '  C5 

rettesmænd  ofte  udvalgtes  „ganske  ubekvemme"  Mennesker 
samt  derhos  flere  end  nødvendigt  i  hvert  Thinglag,  „hvilket 
mere  sigtede  til  privat  Fordeel  end  til  Rettens  Bestyrkelse", 
at  de  „beseglede  letfærdigen"  d.  e.  uden  at  vide  hvad  de  satte 
sit  Segl  under,  at  de  af  „Simpelhed"  (Enfoldighed)  leverede 
sine  Signeter  fra  sig  og  at  andre  benyttede  sig  heraf  til  at 
„besegle  Løgn",  at  de  ofte  i  smaae  og  ringe  Sager  brugte  et 
halvt  Aars  Tid  og  mere  for  at  blive  færdige,  „saa  fattige  Folk 
foraarsages  at  vandre  mange  Mile  frem  og  tilbage  og  dog 
ingen  ordentlig  Besked  bekomme",  at  de  forfattede  sine  Dom- 
me paa  en  saa  uordentlig  Maade,  at  Sagen,  hvor  simpel  og 
klar  den  var  i  sig  selv,  blev  „forblindet  og  forvildet  og 
syntes  ganske  mørk,  naar  den  kom  ind  for  Lagmanden 
o.  s.  v.,  for  hvilket  alt  der  maatte  trues  med  Bøder  og 
Straffe,  —  udentvivl  til  liden  Nytte,  da  det  saa  ofte  blev 
gjentaget.  Derimod  synes  en  anden,  ikke  mindre  fordær- 
velig Uskik  at  være  bleven  befordret  derved,  nemlig  at 
Lagrettesmændene  i  Følelsen  af  sin  Ukyndighed,  „fortryk- 
kede sig"  og  ikke  vilde  dømme  i  mange  af  de  Sager,  som 
bleve  indstævnede  for  dem,  men  henskjød  dem  til  Lag- 
manden, fra  hvem  de  da  atter  maatte  gaae  tilbage  eller 
af  hvem  de  bleve  indsatte  for  Herredagene,  hvor  dog, 
efter  hvad  der  tilforn  er  bleven  bemerket,  rimeligviis  kun 
lidet  blev  gjenoprettet  af  hvad  der  saaledes  var  bleven  for- 
sømt. En  væsentlig  Forbedring  heri  indtraadte  først  og 
kunde,  uagtet  de  ældre  Kongers  og  navnlig  Christian  den 
Fjerdes  Bestræbelser,  først  indtræde  efter  Souverainitetens 
Indførelse,  da  ordentlige  Domstole,  Overhofretten  i  Norge 


denne  Tid  antydes  det  ogsaa,  at  Lehnsherrerne  og  Fogderne 
benyttede  sig  af  de  uvidende  Lagrettesmænd  til  at  sætte  sin 
Villje   igjennem   mod  Lov  og  Ret.      S.  t.  Ex.  Recessen  af 
157  9  hos  Paus  III.  350  ff. 
)   N.  Tegn.,  Juli  1568;  Paus  III.  350  ff.  415,  420  ff,  757  —  58. 

og  Højesteret  i  Danmark,  bleve  oprettede  og  faste  Dora- 
mere ansattes  ved  Underretterne*);  men  indtil  dette  Tids- 
punkt var  Retsplejen,  som  man  af  det  Anførte  kan  see,  — 
skjønt  ulige  bedre  end  i  Danmark,  hvor  Adelen  traadte 
Lov  og  Ret  under  Fødder,  —  i  en  saa  maadelig  Forfat- 
ning og  Vanskeligheden  ved  at  komme  ti]  sin  Ret  ad  Lo- 
vens  Vej  saa  stor,  navnlig  for  Bonden  og  den  menige  Mand,  at 
de  Misbrug,  hvorover  der  i  den  følgende  Tid  blev  ført  Klage,  i 
Sammenligning  dermed  maa  synes  ganske  forsvindende.  Kom- 
mer nu  hertil,  at  Landet  i  halvandet  hundrede  Aar  var  saa- 
godtsom  uden  Regjering  og  at  der  indtil  Souverainitetens  Ind- 
førelse ogsaa  i  administrativ  Henseende  manglede  et  ordentligt 
Embedsverk,  er  det  intet  Under,  at  Agtelsen  for  Lov  og  Øv- 
righed var  nedbrudt  og  at  Samfundet,  berøvet  de  Baand,  der 
skulde  holde  det  sammen,  befandt  sig  i  et  Slags  Opløsningstil- 
stand. Lehnsherrerne  og  deres  Underordnede  skulde  ved  sin 
egennyttige,  lovløse  Fremfærd  neppe  bidrage  til  at  styrke  den 
offentlige  Myndigheds  Anseelse,  og  da  det  ligesaalidt  kunde 
lykkes  dem  at  gjøre  sig  frygtede  af  stolte,  stridbare  Bønder, 
der  ikke  havde  ladet  sig  afvæbne  som  den  danske  Almue, 
men  førte  Bøssen  og  JØxen  og  var  rede  til  at  bruge  begge 
Dele,  naar  de  syntes  at  være  fornærmede,  maatte  Følgen 
være,  at  Selvtægt  og  Voldsomheder  fra  begge  Sider  hørte 
til  Dagens  Orden.  Der  mangler  heller  ikke  Vidnesbyrd, 
som  stadfæste  Peder  Claussøns  tidligere  anførte  haarde 
Dom  over  sine  Landsmænd,  uagtet  denne  af  senere  For- 
fattere (t.  Ex.  Amt  Berntsen)  er  bleven  tilbageviist  som 
en  ugrundet  Beskyldning.  Det  har  allerede  været  omtalt, 
at  Bønderne  ofte  viste  sig  egenraadige  og  opsætsige  mod 


*)  Kemlig  de  saakaldte  Sorenskrivere.  Som  bekjendt,  blev  disse 
allerede  forordnede  ved  en  Bestemmelse  af  31  Juni  1501, 
men  i  Begyndelsen  kun  som  et  Slags  Raadgivere  for  Lag- 
rettesmændene,  og  det  var  først  ved  Christian  den  5tes  Lov, 
at  de  kom  i  ene  Besiddelse  af  den  dømmende  Myndighed 
ved  Underretten.     Samll.  t.  d.  N.  F.  Hist.  I.  252, 

Øvrigheden,  selv  naar  denne  ikke  gik  udenfor  sin  lovlige 
Ret,  og  at  saaledes  Arnt  Berntsens  Tale  om  deres  store 
Hørsomhed  og  Respect,   „saa  Erfaringen  lærer,  at  aldrig, 
saalænge  Norges  Rige  haver  med  Danmark  ligesom  været 
annexeret  under  een  kongelig  Regjering,  de  nogen  Tid 
Affald,   Mytterie  eller  Oprør  have  tenteret  mod  Hs.  kgl. 
Majestæt  eller  nogen  hans  Lehnsherre,  Foged  eller  anden 
Betjent"  - —  ingenlunde  er  ganske  overeensstemmende  med 
Sandheden.  I  de  afsondrede  Bygdelag  vidste  Almueu  neppe 
af  Embedsmænd  eller  Øvrighed  at  sige,  og  var  kommen  i 
Vane  med  ganske  at  raade  sig  selv,  hvilket  navnlig  viste 
sig  i  Krigstider,  da  den  enten  vægrede  sig  ved  at  efter- 
komme Regjeringens  Opbud    eller  drog  i  Lejr  paa  de 
Steder,  hvor  den  selv  fandt  for  godt,  uden  at  agte  paa 
sine  Befalingsmænd.    Domstolene  nøde,  som  rimeligt,  kun 
liden  Anseelse,  og  det  var  ikke  sjeldent,  at  man  Aar  efter 
Aar  sad  en  Dom  overhørig  eller  modsatte  sig  dens  Ud- 
førelse med  Magt;  endog  Thingfreden  blev  ikke  agtet,  som 
man  kan  see  af  kongelige  Forordninger,  hvori  der  maatte 
trues  med  Odelsgodses  Forbrydelse,  Fængsel  og  Jern  for 
dem,  som  paa  Thinget  overfaldt  Kongens  Fogder,  Lagmænd 
eller  Lagrettesmænd  med  Hug  og  Slag,  Bøder  for  dem, 
som  gjorde  Tumult  paa  Thinget,  saa  at  Retten  derover 
maatte  brydes*).  —  Man  vil  heraf  indsee,  hvor  store  Frem- 
skridt der  skyldes  Enevoldsregjeringen.     Kraftløs  i  andre 
Retninger  viste  den  sig  virksom  i  at  opretholde  og  styrke 
Lov  og  Ret,  og  udøvede  derved  en  gavnlig  Indflydelse 
paa  Folket,  hos  hvem  Oldtidens  djærve  Frihedsaand  for- 
bandt sig  med  Lovlydighed  og  Agtelse  for  den  offentlige 
Myndighed.     Vistnok  forefaldt  der  endnu  i  Slutningen  af 
det  forrige  Aarhundrede  oprørske  Bevægelser,  og  det,  som 
vi  have  seet,  af  en  temmelig  alvorlig  Charakteer;  men  selv 
fra  disse  kan  der  hentes  Vidnesbyrd  om,  hvor  meget  Sam- 
fundsordenen og  den  almindelige  Retssikkerhed  var  gaaet 


*)   Norske  Tegneiser. 

fremad.  I  den  ovenfor  citerede,  samtidige  Beretning  om 
de  Lofthusiske  Uroligheder,  som  findes  i  „Minerva",  ud- 
hæves det  blandt  andet  som  noget,  „der  maa  give  et  ær- 
agtigt  Begreb  om  Fjeldfolkets  Charakteer",  at,  „uagtet  de, 
der  gave  sig  an  som  Lofthuses  Tilhængere,  for  det  meste 
vare  de  fattigste  blandt  Almuen,  Drenge,  Daglønnere, 
Mennesker,  der  intet  eiede  i  denne  Verden,  altsaa  det,  som 
man  ethvert  andet  Sted  havde  fundet  at  være,  hvad  Fransk- 
manden kalder  Canaillen,  alt  dette  uagtet,  viste  denne 
sammenstimlede,  urolige  og,  det  som  mere  er,  trængende 
Almue  saamegen  Sædelighed,  at  man  aldeles  ikke  har  hørt 
Rygte  om  nogen  Udsvævelse,  Voldsomhed,  Røveri  eller 
Plyndren,  Rygter,  hvilke  man  efter  Sedvane  vist  ellers  ej 
havde  glemt  at  udvide."  Paa  et  andet  Sted  hedder  det: 
„den  1  October  skulde  Thinget  holdes  i  Lillesand,  nær 
ved  Lofthuus's  Hjem.  Det  var  meget  formodentlig,  at 
den  urolige  Almue  ikke  vilde  være  rolig  ved  en  Rets 
Holdelse  af  just  de  Betj endte,  mod  hvem  den  var  opbragt. 
Men  en  Ret  sættes  i  Kongens  Navn;  der  skal  meget  til, 
inden  Normanden  foretager  noget,  der  kan  have  Anseelse 
af  at  fornærme  dens  Helligdom."  —  Om  Opløbet  i  An- 
ledning af  Extraskatten  er  det  fortalt,  at  det  fremkaldtes 
ved  en  hos  Bønderne  ganske  rimelig  Misforstaaelse,  som 
bragte  dem  paa  den  Overbeviisning,  at  Embedsmændene  ud- 
sugede dem  imod  Regjeringens  Villje  paa  en  ulovlig  Maade, 
og  saaledes  maa  overhovedet  disse  Begivenheder  ingenlunde 
betragtes  som  Yttringer  af  den  samme  Lovløshedens  Aand, 
der  engang  var  den  raadende.  Det  var  i  Tillid  til  at  de 
havde  Loven  og  Kongens  Villje  paa  sin  Side,  at  Bønderne 
rejste  sig  i  1763  og  1786,  skjønt  de  vistnok  betjente  sig 
af  ulovlige  Midler  til  at  værge  sin  Ret.  Men  der  er  et 
stort  Skridt  herfra  til  det  Anarki,  den  Trods  imod  Øvrig- 
heden og  Slaphed  i  alle  Retsforholde  s  som  fandt  Sted  i 
den  nærmeste  Tid  efter  Reformationen. 

Dette  Tidsrum  synes  overhovedet  i  enhver  Henseende 
at  have  været  det  mørkeste  i  vort  Fædrelands  Historie. 

Til  de  ydre  Ulykker,  som  rammede  Staten,  idet  dens  Selv- 
stændighed blev  tilintetgjort,  til  Handelens  og  Nærings- 
vejenes slette  Vilkaar  kom  der  et  umiskjendeligt,  dybt 
Forfald  i  Nationens  indre  Udvikling,  en  Raahed  i  Seder 
og  Mangel  paa  Religion  og  Oplysning,  som  aldrig  synes 
at  have  været  større  end  efter  Reformationen,  istedetfor  at 
denne  Begivenhed  skulde  have  bragt  nyt  Liv  og  nyt  Lys. 
Efter  den  Maade,  hvorpaa  Kirkeforandringen  blev  gjennem- 
ført  i  Norge,  var  det  imidlertid  ikke  mueligt  andet,  end  at 
ialfald  dens  umiddelbare  Virkning  blev  at  fremskynde  den 
aandelige  Tilbagegang,  som  var  en  Følge  af  den  slette 
Styrelse  i  Unionsperioden  og  den  katholske  Kirkes  For- 
fald. Man  afsatte  de  katholske  Biskoper,  seculariserede 
Klostrene,  berøvede  Kirkerne  deres  Billeder  og  kostbare 
Prydelser,  og  overlod  Resten  til  Tidens  og  Sedvanens 
Magt.  Der  blev  intet  gjort  for  at  udbrede  Oplysning 
blandt  Folket  eller  for  at  hæve  dets  Moralitet  ved  en 
renere  Lære.  Derimod  udførtes  Kirkeplyndiingen  med  en 
Grundighed,  som  intet  lod  tilbage  at  ønske.  Christian  den 
Tredie  var  med  al  sin  Hellighed  gridsk  efter  Penge,  og, 
ikke  fornøjet  med  de  Rigdomme,  som  Kloster-  og  Biskops- 
godsets  Confiscation  indbragte,  paalagde  han  sine  Befalings- 
mænd at  skaffe  ham  fra  Kirker  og  Klostre  alt,  hvad  der 
var  af  noget  Værd:  Kalker,  Diske,  Monstrantser,  Kleno- 
dier, forgyldte  Tavler,  Lysestager  m.  m.  Denne  Ordre 
blev  saa  nøje  efterkommet,  at  der  senere  hyppigt  klagedes 
over,  at  de  til  Sacramenterne  nødvendige  Kar  manglede 
og  at  Kirkerne  forfaldt  og  ble  ve  ubrugelige,  saa  at  Almuen 
mangesteds  i  afsidesliggende  Bygder  ikke  hele  Aaret  rundt 
hørte  nogen  Gudstjeneste  eller  endog  kunde  faae  sine  Børn 
døbte,  De  pragtfulde  Domkirker,  som  fandtes  i  flere  af 
Landets  Byer,  og  som  ved  sin  Glands  havde  bidraget  til  at 
opretholde  Religionens  ydre  Anseelse,  ødelagdes  ved  fjendt- 
ligt Indfald  eller  ved  vandalske  Reformationsivrere;  alene  Sta- 
vangers og  Throndhjems  Kirke  blev  staaende,  men  ogsaa  om 
den  sidste  hedte  det  i  1625,  at  den  var  nu  „moxen  forfalden" ; 

dens  Skatte  vare  bortførte  og  af  dens  skjønne  Bibliothek 
var  der  kun  faae  Levninger  tilbage.  Det  var  meget  hel- 
digt, at  denne  egennyttige  eller  taabelige  Iver  ikke  i 
samme  Grad  gik  ud  over  det  katholske  Presteskab  som 
over  Helgenbilleder  og  Kirkernes  Prydelser;  thi,  hvis  dette 
havde  været  Tilfælde,  skulde  Folket  være  sunket  tilbage  i  et 
fuldkomment  Hedenskab.  Man  fandt  det  imidlertid  nødven- 
digt, da  der  kun  var  et  lidet  Antal  lutherske  Gejstlige  at  op- 
drive, at  beholde  Størsteparten  af  de  katholske  Sogneprester 
i  deres  Kald,  og  at  lade  dem  blive  ved  deres  gamle  Skikke, 
„for  at  ingen  Uenighed  skulde  opstaae  mellem  den  ufor- 
standige Almue."  Saaledes  blev  vistnok  Overgangen  betydelig 
lettet.  Det  varede  desuagtet  ikke  længe ,  før  der  opstod 
en  følelig  Mangel  paa  Prester.  Af  indfødte  Normænd  var 
der  kun  et  ganske  utilstrækkeligt  Antal,  som  gjorde  sig 
bekvemme  til  Lærerembedet  i  den  lutherske  Kirke,  — 
skjønt  Fordringerne  i  denne  Henseende  synes  at  have 
været  intet  mindre  end  strenge,  —  hvilket  havde  sin  Grund 
deels  deri,  at  Reformationen  var  bleven  indført  ved  et 
Magtsprog  uden  nogensomhelst  Forberedelse  og  at  saa- 
ledes den  religiøse  Iver  maatte  være  mindre  her  end  i 
Nordens  to  andre  Lande,  hvor  dog  en  aandelig  Vækkelse 
gik  forud,  deels  deri,  at  her  ikke  fandtes  noget  Universitet, 
at  det  lærde  Skolevæsen  var  i  den  maadeligste  Forfatning 
og  at  som  Følge  heraf  de,  der  havde  Lyst  og  Evne  til 
Studeringer,  savnede  Opmuntring  og  Understøttelse.  Me- 
dens Reformationen  saavel  i  Sverige  som  Danmark  bidrog 
virksomt  til  at  fremme  Videnskabelighed  og  lærde  Studier, 
synes  den  i  Norge,  hvor  man  kun  nedrev  uden  at  tænke 
paa  at  opbygge  og  hvor  saagodtsom  ingen  af  de  Rigdomme, 
der  berøvedes  Kirken,  bleve  anvendte  i  Oplysningens  Tje- 
neste, snarere  at  have  medført  en  Tilbagegang.  I  den 
katholske  Tid  paahvilede  det  Domcapitlerne  som  en  Pligt 
at  underholde  et  vist  Antal  Studenter  ved  fremmede  Uni- 
versiteter. Men,  var  dette  byrdefuldt  pisa  en  Tid,  da 
Capitlerne  endnu  stode  ved  fuld  Magt,  maatte  det  blive 

det  saameget  mere,  da  en  stor  Deel,  for  ikke  at  sige  de 
fleste,  Præbender  ved  de  Norske  Domkirker  bortgaves  til 
Kongens  Hofbetjente,  Danske  Geistlige  eller  Studerende, 
og  der  neppe  blev  nok  tilbage  til  Underholdning  for  Ca- 
pitlernes  egne  Medlemmer.  Det  synes  ogsaa  som  om  de 
i  lang  Tid  efter  Reformationen  ganske  unddroge  sig  den 
ovenfor  nævnte  Forpligtelse,  indtil  det  i  1558  blev  dem 
paalagt,  „da  Kongen  var  kommen  i  Forfaring,  hvorledes 
de  ingen  Studenter  holdt  ved  noget  Universitet  som  det 
sig  vel  burde,  at  de  for  Fremtiden  tiltænkte  at  forskikke 
et  vist  Antal  bekvemme  Personer,  som  der  var  Haab  om 
vilde  kunne  tjene  Religionen,  til  Universitetet  i  Kjøbenhavn 
og  forsørge  dem  med  Kost  og  Underholdning,  saalænge 
de  der  studerede,  nemlig  2  fra  Throndhjems,  2  fra  Ber- 
gens, 2  fra  Oslos,  1  fra  Hammers  og  1  fra  Stavangers 
Capitel*).  Men  dette  var,  som  man  seer,  kun  et  lidet 
Antal  og  mindre  end  det  havde  været  i  den  katholske  Tid, 
da  Capitlerne  vare  forpligtede  til  at  holde  idetmindste 
10 — 12  Studerende  ved  fremmede  Universiteter,  hvortil  maa 
lægges  2 — 4  fra  de  kongelige  Kollegialkirker  og  enkelte 
Klostere**).  —  Med  hver  af  Landets  Bisperesidentser  eller 

*)  Norske  Tegneiser;  Schøning,  Beskrivelse  over  Throndhjems 
Domkirke,  S.  283.  —  En  Skrivelse  fra  Capitlet  i  Thrond- 
hjem  til  Kongen  angaaende  denne  Sag  (af  1558)  findes 
i  Diplomatarium  Norvegicum  4  Saml.  2 det  Bind.  Capit- 
let forsikkrer  heri,  at  det  altid  havde  havt  og  fremdeles 
havde  „nogle  til  Studium  ved  Kjøbenhavns  Universitet  og 
andensteds,  som  det  underholdt";  men  beklager  alligevel  sin 
ringe  Formue  og  at  det  var  „ganske  forsvaget  formedelst 
Rov  og  Brand."  „Præbenderne  ere  ganske  ringe,  og  kan 
derved  ingen  blive  behjulpne,  medmindre  Eders  kgl.  Majest. 
vilde  værdes  til  for  Guds  Skyld  at  unde  og  tillade,  at  de 
Sognekirker,  som  have  ligget  under  Kannikkedømmerne  fra 
Arilds  Tid,  maatte  endnu  herefter  dertil  ligge."  — 

**)  S.  Lange,  Matr.  over  Norske  Studerende  ved  Rostocks  Uni- 
versitet.   Norske  Samll.  I.  73. 

Domkirker  var  forbunden  en  lærd  Skole,  hvori  de  vor- 
dende Prester  fik  sin  Uddannelse  eller  hvorfra  de  bleve 
sendte  til  et  fremmed  Universitet.  I  hvilken  jammerlig 
Forfatning  disse  Skoler  befandt  sig  efter  Eeformationen, 
er  bekjendt  nok  og  fremlyser  af  mange  Dokumenter.  Den 
første  lutherske  Superintendent  i  Throndhjem,  Mag.  Tor- 
bjørn Olafssen,  skrev  saaledes  1547  til  sit  Capitel  fraKjø- 
benhavn,  at  han  blandt  de  Poster,  som  han  havde  andraget 
for  Kongen,  fornemmelig  havde  urgeret,  at  Hs.  kgl.  Majt. 
igjen  vilde  unde  Throndhjems  Capitel  det  Gods,  som  til- 
forn havde  ligget  til  Domkirkens  Bygning  og  Øeconomi, 
og  hvoraf  der  var  bleven  holdt  Prædikanter,  Skolemester 
og  Korsp  rester.  „Og  er  det  mit  fuldkommelige  Kaad," 
hedder  det  videre,  „at  I  fremdeles  selv  skrive  til  Hs.  kgl. 
Majt.  og  urgerer  haardeligen,  at  han  vilde  naadeligen  unde 
Eder  samme  Gods  igjen  at  bygge  paa  Domkirken  med, 
at  holde  en  Læsemester  og  Prædikant  af,  som  jeg  Eder 
efter  Ordinantsen  forelagt  haver,  og  holde  Skolemester  og 
Korsprester.  Thi  I  have  intet  uden  Eders  egne  Præben- 
der,  som  hver  haver  til  sin  fattige  Underholdning.  Og, 
hvis  der  ikke  holdes  en  Lector  theologiæ  hos  den  Skole, 
da  er  der  ingen  Forhaabning  mere  at  faae  Prester  eller 
Capellaner  af  samme  Skole,  og  saa  fremdeles  bliver  den 
christelige  Religion  snart  forglemt  udi  dette  fattige  Stift, 
som  dog  er 'ganske  vidt  besiddet  og  allerede  haver  ikke 
Halvdelen  Prester  nok"*).  Det  lader  imidlertid  ikke  til, 
at  disse  Klager  have  frugtet  synderligt,  da  de  ogsaa  i  den 
følgende  Tid  sees  at  være  bleven  gjentagne.  Med  Skolen 
ivOslo,  som  senere  blev  Landets  rigest  doterede,  stod  det 
i  lang  Tid  efter  Reformationen  ikke  meget  bedre  til,  hvil- 
ket blandt  andet  kan  sees  af  en  Skrivelse  fra  Kongen  til 
Superintendenten  af  1558,  hvorved  et  Cannikkedom  ved 
Domkirken  i  Oslo  blev  tillagt  Skolemesteren  sammesteds, 


*)    Danske  Magazin   VI.    296 — 9  7.    Nyerups  Skolehistorie. 

da  denne  hidindtil  kun  havde  været  „ringe  forsørget  med 
tilbørlig  Underholdning"*).  I  samme  Skrivelse  pnalagdes 
det  tillige  Superintendenten,  da  Kongen  var  bleven  under- 
rettet om,  at  de  Degne,  som  besøgte  Skolen,  led  Mangel, 
at  han  skulde  handle  med  Capitlet  ora  en  Almisse 
til  fattige  Skoledegne  og  Peblinger ,  hvorhos  det  blev 
Lehnsmanden  over  Akershus  Lehn  befalet  at  forskaffe  10 
eller  12  saadanne  frit  Ophold  paa  Slottet.  Ogsaa  ved 
Bergens  og  Throndhjems  skulde  et  vist  Antal  Disciple, 
nemlig  12  fra  hver,  blive  underholdte  paa  Kongens  Be- 
kostning; men  deels  synes  denne  Bestemmelse  ikke  altid 
at  være  bleven  overholdt  af  egennyttige  Lehnsherrer,  deels 
var  det,  selv  om  dette  ikke  havde  været  Tilfælde,  kun  de 
Færreste,  som  [paa  denne  Maade  bleve  hjulpne,  og  de 
Øvrige  maatte  fordetmeste  søge  sin  Underholdning  ved  at 
drage  omkring  i  Bygderne  og  „samle  Almisse  af  fromme 
Folk."  Ifølge  en  Forordning  af  1601  „om  Skolepersoner 
i  Throndhjem"  (hos  Paus  II.  450— 51)  foregik  disse  Tigger- 
reiser  tvende  Gange  om  Aaret,  og,  da  de  i  Almindelighed 
synes  at  have  strakt  sig  over  det  hele  Stift,  hvortil  Skolen 
hørte,  gik  der  naturligviis  lang  Tid  med,  hvorved  Under- 
visningen blev  forsømt ,  Disciplene  desuden  vantes  til 
Drukkenskab  og  et  uordentlig  Liv.  Det  blev  derfor  ogsaa 
ved  denne  Forordning  og  senere  ved  Christian  den  Fjerdes 
Kirkeordinants  af  1607  forbudt,  uden  at  der  dog  blev  sør- 
get for  Midler  til  at  hjælpe  dem  paa  anden  Maade.  I  et 
Brev  fra  Lehnsmanden  over  Throndhjems  Lehn  Tage 
Thott  og  Biskoppen  Anders  Christensen  Arreboe  af  1620 
ansøges  der  saaledes  om,  „at  Skoledegnene  som  tilforn 
maatte  faa  Lov  til  at  reise  omkring  i  de  nærmest  liggende 
Prestegjæld  for  at  tigge  sig  til  noget  Smør  og  Korn  af 
Almuen,  da  Skolen  ellers  ikke  kunde  bestaae  og  der  paa 
Grund  heraf  vilde  blive  Mangel  paa  Prester"**).  Under 

*)   Norske  Tegn.  og  Regist. 

**)    Samll.  til  d.  Danske  Adels  Hist.  paa  d.  kgl.  Bibi.  i  Kjøben- 

saadanne  Omstændigheder  er  det  intet  Under,  at  Tilgangen 
til  de  Norske  Latinskoler  kun  var  liden  uagtet  deres 
Antal  neppe  var  en  Tiendepart  mod  Danmarks ,  hvor 
alene  Sjælland  havde  18  og  Jylland  24,  medens  der  i 
hele  Norge  kun  fandtes  6,  af  hvilke  en,  Hammers,  ikke 
længe  efter  Reformationen  blev  udlagt.  Mange  af  Discip- 
lene maatte  forlade  dem  af  Mangel  paa  Underholdning, 
førend  de  vare  blevne  færdige,  og  kun  yderst  faae  vare 
istand  til  at  fortsætte  sine  Studeringer  ved  et  Universitet. 
—  Efter  Reformationen,  da  Norge  og  Danmark  var  kom- 
men i  en  saa  nær  politisk  Forbindelse,  blev  det  udentvivl 
efterhaanden  fornemmelig  til  Kjøbenhavns  Universitet,  at 
de  Norske  Studerende  søgte  for  at  faae  sin  videre  Uddan- 
nelse. Hvor  stort  deres  Antal  har  været  i  Aarene  fra 
1537 — 1611,  kan  ikke  længer  oplyses,  da  Kjøbenhavns 
Universitetsmatrikel  for  disse  Aar  er  tabt;  men,  at  det  kun 
har  været  meget  faae,  maae  sluttes,  deels  af  det  ringe 
Antal,  som  studerede  her  i  de  følgende  Aar  (da  det  dog 
efterhaanden  maa  have  tiltaget),  deels  af  den  Bestemmelse 
i  Christian  den  Fjerdes  Kirke-Ordinants,  hvorved  af  100 
Pladser  paa  Communitetet  i  Kjøbenhavn  kun  12  tilstodes 
Norske  Studerende.  I  lang  Tid  efter  1611  udgjorde  de 
fra  Norske  Skoler  til  Kjøbenhavns  Universitet  Demitterede 
neppe  Tyvendeparten  af  det  hele  Antal  indskrevne  Stu- 
denter; i  1637  blev  saaledes  t.  Ex.  kun  22  Norske  Stu- 
denter immatriculeret,  hvoraf  20  vare  demitterede  fra  de 
lærde  Skoler,  medens  det  hele  Antal  udgjorde  omtrent 
170;  i  1640  15  [hvoraf  12  demitterede  fra  Skolerne,  det 
hele  Antal  170-80];  i  1652,  18  [hvoraf  15  fra  Skolerne, 


havn.  —  Aar  1622  paalagdes  der  en  Skat  af  4  Skill.  for 
hver  fuld  Gaard,  2  Skill.  for  hver  halv  og  1  Skill.  for  hver 
øde  Gaard  til  Underholdning  for  trængende  Skolepersoner, 
da  Skolerne  selv  havde  ringe  Indkomst  (de  saakaldte  Degne- 
penge). Bønderne  viste  sig  imidleitid  i  lang  Tid  ganske 
uvillige  til  at  udrede  den.    See  t.  Ex.  N.  Tegn.  1639. 

det  hele  Antal  omtr.  150];  i  1654,  13  [hvoraf  10  fra  Sko- 
lerne, det  hele  Antal  180-90];  i  1655,  27  [hvoraf  25  fra 
Skolerne,  det  hele  Antal  180-90];  i  1656  30,  1657  20, 
1658  12  o.  s.  v.  I  samme  Tidsrum  [fra  Reformationen  og 
indtil  omtr.  1660]  blev  der  gjennemsnitlig  hvert  Aar  indskrevet 
1 — 2  Norske  Studenter  ved  Rostocks  Universitet,  og  hertil 
maae  endnu  lægges  de  ganske  enkelte,  som  studerede  ved 
andre  fremmede  Universiteter*).  Det  samlede  Antal  var, 
som  man  seer,  kun  lidet  og  utilstrækkeligt  til  at  besætte 
endog  blot  de  vigtigste  geistlige  Embeder.  Det  blev  saale- 
des  nødvendigt  at  søge  Hjælp  fra  Danmark.  Her  var  dog  en 
Deel  af  Kirkens  store  Midler  bleven  anvendt  til  Oplysnin- 
gens og  de  lærde  Studiers  Fremme;  her  var  Kirkeforan- 
dringen desuden  ulige  bedre  forberedet  ,  den  religiøse  Iver 
følgelig  meget  større;  her  var  lærde  Skoler  som  t.  Ex. 
Roeskildes  med  „næsten  biskoppelige  Indkomster";  her 
var  et  blomstrende  Universitet,  ved  hvilket  der  ikke  længe 
efter  Reformationen  blev  indskrevet  et,  halvandet  indtil 
tohundrede  indfødte  Studenter  hvert  Aar ,  medens  paa 
samme  Tid  Antallet  af  de  ved  fremmede  Universiteter  (for- 
nemmelig Rostock  og  Wittenberg)  studerende  Danske  mange- 
dobbelt overgik  Antallet  af  de  fra  Norge  Kommende.  Som 
bekjendt,  blev  ogsaa  i  de  første  Aarhundreder  efter  Refor- 
mationen næsten  alle  Superintendenter  eller  Biskopper,  de 
fleste  Rectorer  og  Lærere  ved  de  lærde  Skoler,  Sogneprester 
ved  Domkirkerne,  og  en  stor  Deel  af  det  øvrige  Presteskab 
hentede  fra  Danmark.  Men  selv  herved  kunde  den  herskende 
Trang  ikke  blive  afhjulpen.  Bergens  første  lutherske  Bi- 
skop, den  bekjendte,  af  Skolevæsenet  saa  højt  fortjente 
Gjeble  Pederssen,  skrev  saaledes  til  sin  Ven,  Petrus  Palla- 
dius,  Superintendent  i  Sjælland,  og  bad  ham  skaffe  sig 
nogle  til  Skole-  og  Kirke-Embeder  beqvemme  Subjecter, 

*)  Kjøbenhavns  Univers.  Matr.  i  Konsistoriets  Archiv;  Matr. 
over  Norske  Studenter  ved  Rostocks  Universitet  i  Norske 
Samll.  I  Bind. 

da  der  var  den  største  Mangel  paa  saadanne  i  hans  eget 
Stift,  men  kunde  ingen  faae,  eftersom  Normændene  i  Dan- 
mark vare  anseete  for  haarde  Folk,  der  sloge  sine  Prester 
ihjel  —  en  Mening,  som,  efter  hvad  vi  have  seet,  ingen- 
lunde savnede  al  Grund.  Ulysten  til  at  færdes  blandt  en 
stridbar,  mod  den  lutherske  Religion  og  dens  Lærere  fiendt- 
ligsindet  Almue  blev  end  mere  forøget  ved  adskillige  andre 
Omstændigheder.  De  fleste  af  Prestegjældene  i  Norge  vare 
vidtstrakte  og  besværlige,  nogle  af  dem  havde  endog  10  An- 
nexer  og  derover,  Indtægterne  derimod  vare  ganske  ringe. 
Af  Documenter  fra  denne  Tid  kan  man  see,  at  Presterne 
mangesteds  savnede  tilbørlig  Underholdning,  ja  endog  led 
formelig  Nød,  saa  at  der  idelig  maatte  udstedes  kgl.  Be- 
falinger til  Superintendenter  og  Lehnsmænd  „at  være  be- 
tænkte paa  at  hjælpe  dem".  Ved  Kirkeordinantsen  af  1539 
var  en  Trediedeel  af  Tienden  bleven  dem  tillagt;  denne 
Bestemmelse  vakte  imidlertid  over  hele  Landet  den  skar- 
peste Modstand,  som  gjentagne  kongelige  Befalinger  ikke 
formaaede  at  overvinde  og  en  lignende  Skjæbne  havde 
ogsaa  Claus  Bildes  og  Truid  Ulfstands  tvende  Recesser, 
hvorved  Geistlighedens  øvrige  Indkomster  var  bleven  be- 
stemt; under  den  efter  Reformationen  herskende  Forvir- 
ring havde  Herremænd,  Fogder  og  Bønder  vidst  at  til- 
egne sig  en  stor  Deel  af  det  Kirken  eller  Presten  til- 
lagte Jordegods;  Kirkerne  og  Prestegaardene  vare  mange- 
steds forfaldne  og  Almuen  viste  sig  sjelden  villig  til  at  bi- 
drage noget  til  deres  Gj  en  opførelse.  „Der  ere  mange 
Prestemænd",  siger  Peder  Claussøn,  „her  synderlig  (søn- 
denfjelds)  i  Landet,  som  leve  som  Trælle  og  Stakkarle, 
hvilket  kunde  vel  remederes  med  den  gode  Øvrigheds 
Hjælp."  Disse  Forhold  maatte  gjøre  et  Presteembede  i 
Norge  lidet  tillokkende  for  de  danske  Studenter.  I  et 
Gavebrev  af  Fredrik  den  Anden,  hvorved  12  Disciple 
af  Bergens  Skole  fik  fri  Kost,  anføres  det  ogsaa  som 
en  Grund  til  „at  der  ofte  skal  være  Brøst  udi  Ber- 
genhuus  Stift  udi  Vort  Rige  Norge  paa  saadanne  Per- 

soner,  som  kunne  bruges  i  Gudsords  Tjeneste" :  „at  det  er 
vidt  belegen  at  hente  her  fra  Universitetet  de  Personer, 
som  der  skulle  bruges,  en  Part  og,  som  her  (d.  e.  i  Dan- 
mark) ere  fødte  og  ere  komne  til  nogen  Forbedring,  findes 
ikke  at  ville  lade  dennem  bruge  for  den  Fortjeneste,  som 
der  vanker"*;.  Det  var  under  saadanne  Omstændigheder 
ganske  naturligt,  at  man  ikke  tog  dét  saa  nøje  med  de 
Personer,  hvem  de  ledige  Kald  bleve  betroede,  at  der  ikke 
blev  stillet  høje  Fordringer,  enten  i  Hensyn  til  deres  Kund- 
skaber eller  i  andre  Henseender.  I  Danmark  hjalp  man 
sig  i  den  første  Tid  efter  Reformationen,  i  Mangel  af  Stu- 
denter, med  saadanne  Lægfolk,  som  til  Nød  kunde  fore- 
læse Almuen  en  Postille  og  afsynge  den  dengang  endnu 
brugelige  latinske  Messe;  men,  medens  der  i  dette  Land 
snart  blev  et  tilstrækkeligt  Antal  Studenter  til  at  besætte 
de  ledige  Embeder  med,  var  man  i  Norge  endnu  et  heelt 
Aarhundrede  efter  Reformationen  ikke  kommen  videre. 
Først  ved  Christian  den  Fjerdes  Norske  Kirkeordinants  af 
1607  blev  det  bestemt,  at  ingen  herefter  skulde  ordineres 
til  noget  Presteembede,  „medmindre  han  tilforn  nogle  Aar 
flittigen  og  vel  haver  studeret  udi  Vort  Universitet  udi 
Vor  Kjøbsted  Kjøbenhavn  eller  et  andet  lovligt  Univer- 
sitet og  er  skilt  derfra  med  Rectoris  gode  Testimonio". 
Imidlertid  blev  denne  Bestemmelse  længe  kun  slet  over- 
holdt )  og  man  finder,  at  der  i  den  følgende  Tid  hyppig 
blev  tillagt  Superintendenten  Ordre  til  at  admittere  den 
eller  den  Person  til  et  ledigt  Prestekald,  skjønt  han  ikke 
havde  studeret  ved  noget  Universitet,  naar  han  af  Super- 
intendenten var  bleven  examineret  og  befunden  dygtig  til 
at  forestaae  sit  Embede,  saa  at  dette  endog,  ideimindste 
nordenfjelds,  synes  at  have  været  det  Sedvanlige**).  Uagtet 


*)  Frimans  Korske  Fundatser  I.    106;   Nyerups  Skolehistorie 
S.  69. 

**)  Norske  Tegn.  paa  flere  Steder;  Arreboes  Levnet  af  Rørdam 
I.  99 — 100. 

disse  ringe  Fordringer,  var  det  dog  ikke  muligt  at  faae  alle 
ledige  Kald  besatte,  og  denne  Prestemaugel  vedvarede 
endog  til  langt  ind  i  det  syttende  Aarhundrede.  Mag. 
Thorbjørn  Olafsson  beretter  saaledes  i  sit  ovenciterede 
Brev,  at  Throndhjems  Stift  ikke  havde  Halvdelen  P rester 
nok;  senere  gjentages  den  samme  Klage  og  endnu  i  1620 
hedder  det  i  et  Brev  fra  Tage  Thott  og  Anders  Chri- 
stensen Arreboe:  „der  fattes  12  Prester  her  efter  Refor- 
matsen,  og  vi  have  ikke  selv  Personer,  ej  heller  ville  frem- 
mede komme  herop".  Meget  bedre  var  det  ikke  i  de 
andre  Stifter;  endnu  i  1619  blev  det  paalagt  Rector  og 
Professorer  ved  Kjøbenhavns  Universitet  at  examinere 
Norske  Studenter  „pro  consequendo  ministerio%  da  der  i 
dette  Rige  fremdeles  var  Mangel  paa  bekvemme  Personer 
til  de  geistlige  Embeder.  —  Hvorledes  det  stod  til  med 
det  Norske  Presteskabs  Seder  og  Oplysning,  er  let  at  skjønne 
af  det  Foregaaende.  I  Danmark  hørte  det,  som  bekjendt, 
i  den  første  Tid  efter  Reformationen  til  Dagens  Orden ,  at 
de  Geistlige  vare  ganske  uvidende  og  hengivne  til  alskens 
Laster.  Men,  var  det  saa  her,  maatte  det  staae  endnu 
værre  til  i  Norge,  hvor  Presterne,  som  Petrus  Palladius 
udtrykker  sig  i  sin  Brevis  expositio  cathechismi  pro  paro- 
chis  Norvegianis,  vare  „sicut  oves  non  habentes  pastores", 
hvor  det  kirkelige  Opsyn  var  svagere  og  stundom  ganske 
savnedes,  idet  t.  Ex.  Biskopsstolene  i  Throndhjem  og  Sta- 
vanger i  mange  Aar  efter  Kirkeforandringen  stode  ubesatte 
og  Superintendenten  i  Oslo  fik  to  Stifter  at  varetage,  og 
hvor  man  desuden  paa  Grund  af  den  store  Prestemaugel 
maatte  være  endnu  mindre  nøjeregnende  med  Hensyn  til 
de  Personer,  hvem  geistligt  Embede  blev  betroet,  end  Til- 
fældet var  i  Danmark.  Det  kunde  i  Regelen  neppe  være 
de  velstuderte  blandt  de  Danske  Studenter,  der  søgte  sig 
op  til  de  fattige  og  besværlige  Prestekald  i  Norge;  men 
snarere  Udskuddet  og  saadanne,  som  ikke  kjendtes  værdige 
til  at  opnaae  noget  Embede  i  sit  eget  Land.  Til  et  Norsk 
Prestekald  bleve  de  altid   ansete  for  gode  nok,   ja,  her 

kunde  de  endosr  ved  at  sammenlignes  med  sine  Medbrødre 
komme  til  at  gjælde  for  heelt  udmerkede  Personer.  Sig- 
vart  Grubbe  fortæller  i  sin  Dagbog  over  Christian  den 
Fjerdes  Reise  til  Norge  i  1599  om  en  saadan  Norsk  Prest, 
en  „rudis  asinus",  der  var  relegeret  fra  Universitetet;  her- 
oppe gjaldt  han  desuagtet  for  et  Lys:  „ibi  pro  optimo  pa- 
store agnoscitur"  *).  løvrigt  mangler  der  ikke  Klager  over 
Presternes  Uvidenhed  og  slette  Sæder.  Forfatteren  af  „Den 
Norske  Sou"  skildrer  dem  som  Drankere,  Horejægere, 
A agerkarle  og  Bondeplagere  alle  tilhobe,  og  disse  sterke 
Udtryk  synes  bedre  begrundede  end  meget  andet  af  hvad 
denne  Forfatter  anfører,  da  de  bestyrkes  ved  mere  trovær- 
dige Vidnesbyrd.  Christian  Friis  til  Borrebye,  som,  før 
han  blev  Kantsier,  i  nogle  Aar  havde  været  Lehnsmand  i 
Throndhjems  Lehn,  skriver  saaledes  1599  i  et  Brev  til 
Isaach  Grønbeck,  Biskop  sammesteds:  „Cum  apud  vos 
præsidem  agerem,  comperi  majorem  negligentiam  et  in- 
considerantiam  ministrorum  verbi  in  iis  oris  degentiun 
quam  ullo  alio  loco"**).  Det  stavangerske  Capitels  For- 
handlinger, medens  Jørgen  Erichsen  var  Superintendent 
(1573— 1604)***)  viser  noksom,  at  Geistligheden  i  dette  Stift 
ingenlunde  fortjente  et  bedre  Lov.  I  adskillige  Kongebreve 
klages  der  over,  at  der  „findes  stor  Forsømmelse  paa  Re- 
ligionen og  megen  Uskikkelighed  blandt  Presterne  f),  hvorfor 


*)  Bring,  Handll.  i  Svenska  Hist.  III  Bind.  Baden,  Afhandll. 
i  Fædrenelandets  Culturhist.  III.  LI 4.  En  anden  „rudis 
asinus",  der  ogsaa  var  relegeret  fra  Universitetet,  omtales 
som  Prest  paa  Vardøhus  1614  af  Hans  Nansen.  S.  dennes 
Levnet  af  Hammerich  Hist.  Tidsskr.  III  Række  I.  146. 

**)  Danske  Magazm  I  B. 

**)  S.  Faye  om  Jørgen  Erichsen,  Norsk  Theologisk  Tidsskrift, 
II  Bind. 

t)  I  et  Kongebrev  af  80  Juli  159  3  hedder  det  bl.  a.:  „Efter- 
som Vi  forfare  den  meget  store  Brøst  og  Mangel,  som  findes 

det  bliver  vedkommende  Superintendenter  paalagt  at  føre 
et  „flittigt  og  tilbørligt  Opseende"  med  sine  Underordnede 
og  sørge  for  at  de  bleve  straffede,  naar  de  forargede  Me- 
nigheden ved  sine  slette  Seder.  Et  saadant  tilbørligt  Op- 
seende var  imidlertid  paa  Grund  af  Stifternes  Vidtløftighed 
neppe  mueligt  i  Norge;  en  Prest  kunde  gjøre  sig  skyldig 
i  de  groveste  Laster  og  Forbrydelser  uden  at  det  kom 
til  Superintendentens  Kundskab,  og,  selv  om  dette  blev 
Tilfælde,  hændte  det  udentvivl  ikke  sjeldent,  at  den 
Skyldige  desuagtet  beholdt  sit  Embede,  fordi  der  ingen 
Eftermand  Var  til  at  opdrive.  —  Hyppigst  blev  Dati- 
dens Geistlighed  beskyldt  for  Gjerrighed  og  Udsugei- 
ser, og,  som  det  synes  efter  de  i  offentlige  Documenter 
.ofte  forekommende  Udtryk  om  „umættelige  og  begjærlige" 
Prester,  der  tog  mere  af  den  fattige  Almue  end  der  tilkom 
dem,  med  god  Grund;  mange  af  dem  lagde  sig  paa  alle- 
haande  verdslig  Næring  og  berigede  sig  ved  Kjøbmands- 
skab  som  t.  Ex.  de  store  Trælasthandlere  Mikkel  Christen- 
sen til  Hevne  i  Fosen  (1590)  og  Christen  til  Aure  paa 
Nordmøre  (1620),  hvis  Bedrift  gjorde  dem  endog  saa  be- 
kj endte,  at  Hollænderne  satte  deres  Navne  Herr  Mikkel  op 


hos  Presterne  saavelsom  hos  Provster  paa  Landsbygderne  og 
udi  Kjøbstæderne  over  alt  Vort  Rige  Norge,  at  Mange  deres 
Levnet  og  Lærdom  ikke  følges  ad,  men  den  største  Part  af 
dennem  føre  et  utilbørligt  og  uchristeligt  Levnet  med  idelig 
Drukkenskab,  Horeri  og  andre  saadanne  mangfoldige  grove 
Laster,  hvormed  de  give  Andre  Forargelse,  som  det  og 
nogle  af  Eder  Vore  Superintendenter  vel  er  vitterligt  om 
deres  Handel,  alligevel  I  med  dennem  paa  det  bedste  over- 
drage ,  og  enddog  Vi  os  havde  tilforseet ,  at  I  uden  Vor 
Paamindelse  skulde  have  flittig  Indseende  dermed,  saa,  efterdi 
saadan  Brøst  vel  findes,  da  hede  Vi  Eder  og  alvorligen  be- 
fale, at  I  have  et  tilbørligt  Opseende  over  alt  Eders  Stift 
paa  Provster  saavelsom  paa  Prester,  hvorledes  de  skikke 
dennem."    Norske  Tegn. 

Hevne  og  Herr  Christen  op  Aure  paa  sine  gamle  Land- 
karter  over  Norge*).  Derimod  hørte  det  til  de  sjeldne 
Undtagelser,  at  nogen  udmerkede  sig  ved  Lærdom  og 
Iver  for  Religionen  og  Oplysningens  Fremme.  Antallet 
af  dem,  der  havde  studeret  ved  et  fremmed  Universitet 
og  faaet  nogen  Smag  for  boglig  Syssel,  var  saa  lidet,  at 
en  saadan,  naar  han  blev  Prest  paa  Landet,  af  Almuen 
holdtes  for  en  Slags  Troldmand,  der  havde  været  paa 
„Svartskulen"  og  om  hvis  Hellighed  og  Undergjernin'jer 
Sagnet  stundom  endnu  veed  at  berette.  De  fleste  o*ik 
umiddelbart  fra  Skolen  over  i  et  geistligt  Embede,  ud- 
rustede med  den  højst  tarvelige  theologiske  Kundskab,  som 
Datidens  lærde  Skoler  formaaede  at  yde  ,  stundom  vel 
endog  ganske  uvidende  og  uskikkede  til  at  varetage  sit 
Embedes  simpleste  Pligter**).  Superintendenten  skulde  vist- 
nok, for  han  admitterede  nogen  til  geistligt  Kald,  exami- 
nere  ham  og  undersøge,  hvorvidt  han  var  duelig  til  at 
forestaae  det;  men  dette  blev  neppe  altid  overholdt.  Af 
adskillige  Kongebreve  sees  det,  at  de  efter  Ordinantsen 
lovligt  kaldede  Prester  stundom  bleve  fortrængte  af  andre, 
som  ved  Slægts  og  Venners  Hjælp  tilreve  sig  deres  Preste- 
kaid***),  og  ved  den  Synode,  som  Mag.  Jørgen  Erichsen 
holdt  i  Stavanger  1573  blev  der  endog  klaget  over,  at 
nogle  der  i  Stiftet  drev  Simoni  og  ved  Skjænk  og  Gave 
tilkjøbte  sig  Evangelii  Embede  j).    Almuen  havde  nemlig 

*)  S.  Schønings  R,eise  i  Norge. 

**)  See  blandt  andre  Exempler  Absalon  Pederssens  Capitelsbog, 
hvor  der  under  A.  1  5  69  fortælles  om  en  Prest  i  Bergens 
Stift,  som  ved  en  Synode  i  Bergen  befandtes  saa  „skrøbelig 

1  sin  Bog",    at    det    maatte  paalægges    ham    daglig  at  læse 

2  Capitler  af  Bibelen  „med  godt  Forstand",  saa  at  han 
herefter  kunde  vide  at  prædike.     Norske  Magazin  I.  3  58. 

***)  Norske  Tegn. 
f)    At  Lehnsmændene  stundom  drev  Handel  med  de  ledige  Preste- 
kald,  sees  af  Herredagsprotocollerne,  hvor  der  under  4  Juni 

dengang,  som  bekjendt,  Eet  til  selv  at  vælge  sine  Prester, 
og  plejede  derved  natnrligviis  at  tage  Hensyn  til  ganske 
andre  Omstændigheder  end  til  Ansøgerens  Lærdom  og 
Duelighed.  Som  oftest  skulde,  det  gaae  efter  Odelsretten, 
saa  at  Son  blev  valgt  efter  Fader.  Men ,  hvad  Virkning 
dette  havde  ,  kan  blandt  andet  sees  af  Ordinantsen  af 
1607,  hvor  det  hedder:  „Vi  ere  komne  i  Forfaring,  at  en 
Part  Prester,  som  holde  deres  Børn  til  Skole,  undergaae 
det  saa  med  Sognebønderne,  at  deres  unge  Sønner  be- 
komme Tilsagn  om  Kaldet  at  beholde  efter  deres  Faders 
Død,  hvoraf  følger  megen  Uskikkelighed;  thi  Sønnerne 
blive  lade  og  forsømmelige,  saa  at,  naar  de  endskjont  blive 
udskikkede  at  studere,  er  dog  det  mindste  deres  Idræt 
derhen  vendt,  at  de  sig  noget  forbedre,  men  tage  Vare 
paa  idelig  Drik,  Spil,  Hoffart  og  Løsagtighed,  som  des- 
værre ofte  befunden  er. *  —  —  Med  saadanne  Lærere  kunde 
den  lutherske  Religion  og  den  dermed  følgende  Oplysning 
ikke  vinde  stor  Fremgang  hos  Almuen.  Denne  forblev 
ogsaa  i  Hjertet  katholsk,  og  Reformationsverket ,  som  til 
sin  udvortes  Gjennemforelse  kun  behøvede  et  Par  Aars 
Tid,  havde  neppe  nogensteds  en  sejgere  og  mere  lang- 
varig Modstand  at  overvinde,  før  det  i  Virkeligheden  kunde 
siges  at  være  fuldbragt,  end  i  Norge.  Saalænge  der  endnu 
fandtes  katholske  Prester,  var  det  til  dem  —  de  saakaldte 
Munkeprester  —  at  Almuen  holdt  sig,  medens  den  ha- 
dede og  forfulgte  den  nye  Læres  Forkyndere*).  Somme- 

159  7  findes  en  Klage  fra  en  Prest,  som,  da  han  var  bleven 
trængt  af  sit  Embede,  havde  maattet  give  Ludvig  Munk  100 
Daler,  for  at  faae  et  andet;  ligesaa  under  15  Juni  s.  A.  en 
Klage  fra  en  Hører  ved  Throndhjems  Skole,  som  af  Biskop 
og  Capitel  var  bleven  lovet  et  Prestekald,  men  ikke  havde 
kunnet  faae  det,  da  Ludvig  Munk  havde  solgt  det  til  en 
anden  for  5  0  Pund  Kobber. 
*)  En  Prest  i  R-aabygdelaget  skriver  saaledes  157  6  i  et  Brev, 
hvorved  han  udbeder  sig  Lehnsmanden,  Erik  Munks  Hjælp 
mod  sin  Almue,  som  forholder  ham  hans  Rettighed  og  mis- 

steds  blev,  som  det  hedder,  den  ene  lutherske  Prest  efter 
den  anden  ihjel  slaget,  sommesteds  forjoges  de  eller  mis- 
handledes, saa  at  de  maatte  forlade  sine  Kald,  ja  endnu 
i  det  syttende  Aarhundrede  skal  det  have  været  en  farlig 
Sag,  hvortil  der  hørte  Mod  og  Styrke,  for  en  Prest  at  vove 
sig  op  i  Fjeldbygderne  blandt  de  stridbare  Døler.  Om 
Geistlighedens  Indtægter  førtes  der,  som  fortalt,  en  lang- 
varig Strid  med  Almuen ,  og  navnlig  bidrog  den  Bestem- 
melse i  Kirkeordinantsen  af  1539,  at  en  Trediedeel  af 
Tienden  skulde  udredes  til  Presterne,  medens  denne  tilforn 
var  bleven  skiftet  i  fire  Parter,  hvoraf  Bønderne  selv  be- 
holdt den  ene,  til  at  gjøre  det  nye  Kirkevæsen  forhadt. 
Almuen  syntes  endnu  mindre  om  de  lutherske  Prester, 
siden  de  ikke  blot  førte  nye  Lærdomme,  men  ogsaa  nye 
Byrder  med  sig,  og  betragtede  dem  ikke  som  Lærere,  men 
som  Fiender  og  Undertrykkere,  hvem  de  viste  al  den  onde 
Villje  og  al  den  Forfølgelse,  som  stod  i  deres  Magt.  Peder 
Claussøn  har  i  sterke  Udtryk  skildret  Geistlighedens  for- 
trykte Stilling  i  Slutningen  af  det  sextende  Aarhundrede 
og  det  slette  Forhold,  sorn  bestod  mellem  den  og  Almuen. 
Efterat  have  viist,  at  der  ifølge  den  gamle  Christenret  til- 
kom Geistligheden  Tiende  ikke  blot  af  Korn,  Kvæg  og 
Fiskerie,  men  ogsaa  af  Handel  og  Kjøbmandskab,  tilføier 
han:  „denne  Tiende  haver  Almuen  afslaget  uden  deres 
Øvrigheds  Samtykke,  en  Part  ved  Oprør,  som  de  ofte  op- 
reiste  her  i  Riget,  en  Part  af  det  Had,   som  de  havde  til 


handler  ham:  „Kjære  Herr  Erik,  gjør  herudi,  som  min  gode 
Tro  er  til  Eder,  at  disse  Prestehadere  ikke  skal  fange  deres 
Villje  frem.  Gud  veed,  hvad  jeg  fordrager  her  hos  dennem; 
een  Prest  haver  de  slaget  ihjel,  den  anden  hogges  og  sloges 
de  med,  den  tredie  hugg  de  to  Fingre  fra,  den  Fjerde  joge 
de  i  Badstuen  hver  Gang  de  drak;  mig  ville  de  tage  min 
Rettighed  fra,  men  fanger  de  der  Magt  med,  da  fanger  de 
ogsaa  med  det,  som  mere  Magt  ligger  paa".  (Danske  Geh. 
Archiv.) 

den  sande  evangeliske  Lærdom,  der  den  begyndte  her  i 
Riget  at  prædikes,  hvilken  de  meget  nødig  vedtoge.  I 
somme  Lehn  bød  de  Øvrigheden  mange  Penge,  at  de 
maatte  være  foruden  Prester  i  nogle  Aar.  Sommesteds 
sloge  de  ogsaa  Prester  ihjel,  og  sommesteds  fordreve  de 
dem,  den  ene  efter  den  anden,  og  den  gamle  Surdejg  sid- 
der endnu  i  dette  Slags  Folk,  saa  at  mange  af  dem  endnu 
bede  Gud  derom:  at  den  gamle  Tro  og  Pavelærdom  maatte 
komme  igjen.  Dertil  kommer,  at  den  menige  Mand  her  i 
Riget  har  et  saadant  indvortes  Had  til  Prestemænd  og 
holder  dem  saa  foragtelige  som  de  kunde  holde  den  for- 
agteste  Orden  i  Verden,  og  give  dennem  den  lille  Rettig- 
hed med  saa  ond  Villje,  at  jeg  ikke  troer  noget  Landsfolk 
være  i  Christenheden,  som  mere  hade  og  værre  unde  sine 
Prester  deres  Føde,  end  de  gjøre  her  udi  Riget.  Og  dog 
have  vi  fattige  Prestemænd  mere  Umage  og  Arbejde  med 
større  Livsfare  her  udi  Riget  end  i  andre  Lande.  Og  vi 
have  saameget  ringe  Belønning.  Endog  klage  de  for  det 
lille  vi  have  og  ej  ville  give  os  vor  Rettighed  tilbørlig  og 
retfærdigen"*).  Peder  Claussøns  Yttringer  om  den  gamle 
Surdejg,  der  sad  hos  Folket,  og  dets  Hengivenhed  for 
Pavelærdommen  gjaldt  endnu  længe  efter  hans  Tid.  I  det 
syttende  Aarhundrede  synes  Bønderne  endnu  i  den  største 
Deel  af  Landet  at  have  været  fuldkommen  katholske;  der 
klagedes  over,  at  de  paa  de  anordnede  Helligdage  holdt  sig 
hjemme  og  arbeidede  som  sedvanligt,  medens  de  feirede  de 
katholske  Fester  efter  gammel  Viis;  Helgentilbedelsen,  med 
hvad  dertil  hørte,  Løfter,  Pilgrimsfarter,  Offringer  og  andre 
„ugudelige  Skikke"  vedblev  at  holde  sig  tiltrods  for  Geist- 
lighedens Ivren  derimod,  navnlig  i  Fjeldbygderne,  hvor 
der  indtil  den  seneste  Tid  er  fundet  Spor  deraf.  Den  nye 
Lære  behøvede  saaledes  idetmindste  et  Aarhundrede,  før 
den  kunde  siges  at  have  fundet  nogen  Indgang,  og  i  denne 
Overgangsperiode  kunde  Folkets  aandelige  Tilstand  ikke 


*)    Sign.  Faye,  om  Jørgen  Erichsen. 

være  bedre,  men  snarere  værre  end  den  var  selv  under 
Katholicismens  dybeste  Forfald.  De  katholske  Prester  vare 
som  oftest  uvidende,  men  de  nød  dog  et  Slags  Anseelse 
hos  Almuen;  de  lutherske  stode,  som  vi  have  seet,  hvad 
Lærdom  og  Duelighed  angaaer,  ikke  synderligt  højere,  og 
de  vare  desuden  forhadte.  Den  katholske  Gudstjeneste  var 
efterhaanden  udartet  til  et  grovt  Spilfægteri;  men  den  blev 
paa  en  Maade  dog  æret  af  Almuen,  som  deri  fandt  sin 
religiøse  Trang  tilfredsstillet,  hvorimod  den  lutherske  Lære 
ikke  forstodes.  Og,  medens  det  nye  endnu  ikke  havde  faaet 
Indgang,  sank  det  Gamle,  efterat  det  var  bleven  forviist 
fra  Kirkerne  og  kun  bevaredes  gjennem  Folkets  Mund, 
efterhaanden  ned  til  den  crasseste  Overtro,  som  ikke  for- 
maaede  at  udøve  nogen  vækkende  eller  forædlende  Indfly- 
delse. Istedetfor  at  styrke  det  religiøse  Liv  synes  Reformatio- 
nen saaledes  ganske  at  have  tilintetgjort,  hvad  den  katholske 
Kirkes  Forfald  endnu  havde  levnet  deraf.  Bønderne  vilde  ikke 
længer  besøge  sine  Sognekirker,  hedder  det*);  mangesteds 
klagedes  over,  at  de  ikke  lode  sine  Børn  døbe,  at  de  ind- 
gik Egteskab  uden  at  bekymre  sig  om  den  kirkelige  Ind- 
vielse og  at  de  overhovedet  levede  i  et  reent  Hedenskab**). 
Regjeringen  udstedte  den  ene  Formaningsskrivelse  efter 
den  anden,  hvor  det  paalagdes  dem  at  komme  tilstede, 
naar  Superintendenten  drog  om  paa  Visitats,  og  „lade  sig 
undervise  til  sin  Sjæls  Salighed",  under  Trudsel  af  i  mod- 
sat Fald  at  blive  „tilbørlig  anseet",  og  i  Erik  Rosenkrantz's 
Reces  af  1565  bestemtes  der  enddog  Bøder  for  dem,  som 

*)  En  Prest  i  Eaabygdelaget  beder  saaledes  i  et  Brev,  dat.  1 9 
Marts  1  577,  Lehnsmanden,  Erik  Munk,  at  straffe  hans  Al- 
mue efter  Christenretten,  „for  de  haver  holdt  dennem  fra 
Gudsord  siden  Juledag  (altsaa  i  3  Maaneder),  og  ikke  endnu 
vil  indfinde  sig."  [Danske  Geh.  Arch.] 
fjt)  Ved  Serna  og  Idre  Sognes  Erobring  i  1644  fandtes  Almuen 
i  denne  afsidesliggende  Bygd  ganske  hedensk  og  gamle  Folk 
uden  Daab  og  Christendom.  Samll.  t.  d.  Norske  Folks  Hist. 
VI.  47  0. 

tvende  Gange  forsømte  sin  Sognekirke  uden  lovligt  For- 
fald. Men  ved  saadanne  Midler  lod  der  sig  neppe  meget 
udrette.  Hvor  liden  Ærbødighed  Almuen  havde  for  Kirken  og 
Religionens  ydre  Symboler,  kan  sees  af  mange  Vidnesbyrd. 
Efter  hvad  Sagnet  beretter,  skal  det  enddog  have  hændt, 
at  Prester  bleve  ihjelslagne  under  sin  geistlige  Forretning; 
paa  Synoden  i  Stavanger  1573  kingede  Presterne  over,  at 
de  bleve  truede  og  undsagte,  naar  de  forrettede  sit  geist- 
lige Embede,  enten  Prædiken  eller  Bandsættelse,  og  Super- 
intendenten Jørgen  Erichsen,  som  havde  maattet  forsyne 
sig  med  et  kongeligt  Beskjærmelsesbrev,  hvori  der  truedes 
med  Straf  for  dem,  som  „understod  sig  at  fejde  eller  over- 
falde ham  eller  hans  Tjenere",  beretter,  at  Bønderne  kom 
drukne  til  Kirke  og  „steller  dem  noget  sælsomt  baade 
imod  Superintendenten  selv,  naar  han  kommer  i  Visitats, 
og  imod  Sognepresten*)".  I  et  Kongebrev  af  1620  omtales 
det  ogsaa,  at  Thelemarkingerne  havde  for  Skik  at  sætte  sig 
ned  hver  Helligdagsaften  til  Drik  og  Sviir,  og  holde  paa 
dermed  den  hele  Nat,  saa  at  de  kom  „velbeskjænkede"  til 
Kirke,  hvor  det  da  ikke  kunde  gaae  meget  ordentlig  til.  — 
Kirken  og  Religionen  var  imidlertid  paa  denne  Tid  det  eneste, 
hvorfra  Almuen  kunde  hente  Oplysning  og  Vækkelse  for 
sit  aandelige  Liv;  selv  den  blot  udvortes  Religiøsitet  skulde 
have  udøvet  en  formildende  Indflydelse,  som  ikke  kunde 
finde  Sted,  saalænge  det  venlige  Forhold  mellem  Prest  og 
Menighed  ikke  var  gjenoprettet.  Billedet  af  Sedernes  Til- 
stand i  denne  Periode,  de  mange  Træk  af  en  næsten  he- 
densk Grusomhed  og  Almuens  vilde  Skikke  vidne  ogsaa 
tydeligt  heroin.  Et  saadant  Træk  er  t.  Ex.  Gudbrands- 
dølernes  Fremfærd  mod  de  fangne  Skotter  efter  Slaget  ved 
Kringlen  1612.  Skjønt  disse  ingenlunde,  som  det  hedder 
i  Visen,  havde  „skjændt  og  brændt,  hvor  de  foer  frem", 
bleve  de  dog  nedskudte  Dagen  efter  paa  nogle  faae  nær, 
idet  Bønderne  sagde  til  hverandre,   efter  hvad  Sagnet  be- 


*)    Norske  Herredagsdomme,  Retterbod  af  2  3  Aug.  15  78. 

retter,  at  „Kgl.  Majestet  havde  nok  at  føde  disse"*).  Peder 
Claussøn  omtaler  i  sin  Norges  Beskrivelse  de  mange  rige 
Bønder,  som  fandtes  i  Thelemarken ;  men,  tilføjer  hau, 
„de  kunde  være  rigere,  dersom  de  med  deres  svare  umaa- 
delige  Drik  og  Gjæstebud,  og,  som  der  gjerne  medfølger, 
store  Brødepenninge  for  Hug  og  Slag,  Mord  og  Manddrab, 
Hoer  og  andre  Synder,  som  de  bedrive,  det  selver  ikke 
forspilde".  „Bondealmuen",  fortæller  Pontoppidan  i  Norges 
naturlige  Historie,  „holdt  længe  ved  den  grusomme  point 
d'honneur,  som  sættes  i  Knivgang  eller  at  tvende,  som 
vilde  stille  deres  hidsige  Blod,  spændte  Bælte,  og  hagede 
sig  saaledes  sammen,  før  de  drog  Kniven  ud,  at  de  ikke 
skiltes  ad  uden  een  af  dem  blev  dræbt  eller  idetmindste 
dødelig  saaret.  Denne  hedenske  Skik  var,  indtil  Midten  af 
forrige  Seculo,  saa  gjængs,  at  det  hedder,  at  en  Bonde- 
kone gemeenlig  tog  Mandens  Liigskjorte  med ,  naar  hun 
fulgte  ham  til  Bryllups,  efterdi  saadan  Samqvem  aldrig 
endtes  uden  en  Buus  eller  Rusen  uden  Slagsmaal,  men 
Slagsmaalet  sjelden  uden  eet  eller  flere  Mord,  hvorfor 
Cantsler  Jens  Bjelke,  som  af  al  Magt  arbejdede  paa  denne 
Mordaands  Dæmpelse,  lod  befale,  at  enhver  Mand.  naar 
Maaltidet  var  endt,  og  førend  man  havde  faaet  formeget 
at  drikke,  skulde  udlevere  sin  Kniv  til  Lehnsmanden  eller 
en  anden  Øvrighedsperson.  Men  mange  forsynede  sig  af 
den  Grund  med  dobbelte  Knive,  og  det  er  ikke  ret  længe 
siden,  at  denne  Synds  Levninger  har  yttret  sig  i  Lærdal 
og  paa  nogle  andre  Steder."  Som  bekjendt,  blev  dengang 
de  fleste  Forbrydelser,  og  deriblandt  ogsaa  Mord,  Drab 
og  allehaande  Legemsfornærmelser  udsonede  ved  Bøder, 
der  tilfaldt  Kongens  Kasse  og  udgjorde  en  betydelig  Deel 
af  de  offentlige  Indtægter.  Lehnsregnskaberne  fra  det 
sextende  og  syttende  Aarhundrede  indeholde  paa  Grund 
heraf  en  Slags  Criminalstatistik,  og  i  denne  vil  man  ved 


*)    Sign.    Nye   Bidrag   til   Kalmarkrigens   Historie    i  Norske 
Samll.  IL  2  88 — 8  9. 

det  overvættes  store  Antal  af  Mord,  Drab,  Øxehug,  Kniv- 
stik, Blodvider  m.  m.  som  hvert  Aar  opføres,  finde  den 
bedste  Bekræftelse  paa  de  ovenciterede  Skildringer*).  — 
En  skarpere  Haandhævelse  af  den  offentlige  Myndighed, 
en  forbedret  Lovgivning,  som  fornemmelig  skyldes  Ene- 
voldsregjeringen,  det  religiøse  Liv,  som  atter  vaagnede  hos 
Folket,  bidrog  efterhaanden  til  at  hæve  det  i  moralsk  Hen- 
seende og  til  at  udslette  hine  Træk  af  en  raa  og  barbarisk 
Tidsalders  Aand.  Imidlertid  er  det  vist,  at  de  ingensteds 
have  holdt  sig  længere  end  i  Norge;  den  nyere  Tids  Op- 
lysning og  Begreber  har  kun  langsomt  fundet  Vejen  til  de 
Korske  Fjeldbygder,  og  Grunden  hertil  laae  ingenlunde 
blot  i  disses  afsondrede  Beliggenhed  eller  i  den  for  Bonden, 
og  navnlig  Fjeldbonden,  ejendommelige,  haardnakkede  Ved- 
holden ved  alt  gammelt.  Som  bekjendt,  var  nemlig  Almue- 
skolevæsenet endnu  ved  Slutningen  af  det  her  omhandlede 
Tidsrum  i  den  elendigste  Forfatning.  Enevoldsregjeringen 
gjorde  lidet  eller  intet  for  at  hæve  det  og  viste  i  denne 
Henseende  en  Ligegyldighed,  der  staaer  i  en  paafaldende 
Modsætning  til  den  Iver.  hvormed  den  antog  sig  Rets- 
plejens eg  Lovgivningens  Forbedring.  Men  dette  sidste 
lod  sig  gjore  uden  synderlig  Pengeopoffrelser,  det  første 
derimod  ikke,  og  det  gik  her,  som  overalt,  hvor  det  gjaldt 
at  anvende  den  fælleds  Stats  Midler,  ar  nemlig  Norge  blev 
Stifbarnet.  Almueskolevæsenet  i  Danmark  stod  vistnok 
ogsaa  længe  efter  Reformationen  paa  et  meget  lavt  Trin. 
Indtil  Fredrik  den  Fjerdes  Tid  fandtes  der  kun  meget 
faae  faste  Skoler,  og  Bøndernes  L'nderviisning  besørgedes 
fordetmeste  af  omgaaende  Skcleholdere  og  af  Klokkerne, 
som  eengang  om  Ugen  samlede  Sognets  Ungdom  hos  sig 
og  læste  Luthers  Cathechismus  for  dem.  Men,  skjønt  maa- 
delis:  nok,  var  det  dos;  altid  en  Be°'vndelse  o°'  et  Frem- 
skridt,  som  allerede  Reformationen  bragte  Danmark,  medens 

*)    S.  t.Ex.  de  i  Norske  Samll.  I.  161  —  221  meddeelte  Lehns- 
regnskaber  for  A.  155  7  —  58,  60  —  61. 

i  Norge  det  samme  først  blev  opnaaet  i  det  attende  Aar- 
hundrede  og  indtil  denne  Tid  Almuens  Underviisning 
ganske  forsømtes.  Som  bekjendt,  lod  Fredrik  den  Fjerde 
240  grundmurede  Skolebygninger  opføre  paa  de  saakaldte 
Ryttergodser  eller  Kronens  Ejendomme  i  Danmark,  hvortil 
han,  efter  hvad  der  fortælles,  skal  have  anvendt  en  Deel 
af  de  Penge,  som  Rovet  af  de  Norske  Kirker  havde  ind- 
bragt ham  ;  under  hans  Eftermænd  udstraktes  denne  For- 
anstaltning ogsaa  til  det  øvrige  Land,  hvorhos  der  efter- 
haanden  oprettedes  flere  Seminarier  og  gjordes  hyppige  og 
store  Tilskud  af  Statskassen  til  Skolevæsenets  Fremme. 
I  Norge  derimod  behjalp  man  sig  paa  samme  Tid  med 
Rescripter  og  Formaningsskrivelser  til  Rigets  Biskopper 
og  Geistlighed,  i  hvilke  Regjeringen  tilkjendegav  sin  naa- 
digste  Villje,  at  det  Norske  Almueskolevæsen  maatte  for- 
bedres, medens  den  dog  ikke  vilde  anvende  en  eneste 
Skilling  clerpaa.  Noget  Tilskud  fra  det  Offentlige  sees 
nemlig  ingensinde  at  være  bleven  gjort,  uden  en  enkelt 
Gang,  og  da  et  saa  ubetydeligt,  at  det  neppe  kan  komme 
i  Betragtning,  ja,  Regjeringen  viste  sig  endog  saa  lidet 
tilbøjelig  til  at  gjøre  nogen  Opoffrelse  i  denne  Henseende, 
at  den  længe  ikke  engang  vilde  fritage  de  omgaaende 
Skoleholdere  fra  militær  Udskrivning,  skjønt  deres  Lod 
iøvrigt  neppe  var  saa  god  som  den  usleste  Huusmands 
eller  Strandsidders*).  —  En  anden  Hindring  for  den  Norske 
Bondes  Oplysning  —  og  udentvivl  en  langt  væsentligere 
end  det  slette  Skolevæsen  —  laa  deri,  at  han  hverken  i 
Kirken  eller  Skolen  fik  høre  sit  eget  Tungemaal,  at  hans 
Bibel  og  alle  de  andre  Bøger,   som   blev  given  ham  i 


*)  „Saalænge  Presterne  skulde  slaaes  med  de  Militære  om  at 
faae  Skoleholdere",  siger  Baden  i  Fredrik  den  Femtes  Re- 
gjeringsaarbog ,  „og  disse  dertil  betaltes  saa  slet,  at  de 
tjente  mere  ved  at  ligge  og  fiske  etc,  maa  man  tilgive 
den  Norske  Geistlighed,  at  der  ikke  udrettedes  mere  for 
Almuens  Oplysning." 

Hænde,  vare  skrevne  i  et  Sprog,  som  han  vel  omsider 
lærte  nogenlunde  at  forstaae,  men  som  dog  endnu  den  Dag 
i  Dag  er  ham  fremmed,  efterat  det  i  Aarhundreder  har 
været  hans  Kirke-  hans  Skole-  og  hans  Lovsprog.  Ogsaa 
i  denne  Henseende  altsaa  var  Almuesmanden  i  Danmark 
saameget  heldigere  stillet,  da  han  ikke  havde  nogen  Van- 
skelighed at  overvinde,  før  han  kunde  nyde  godt  af  den 
Underviisning,  som  Kirken  og  Skolen  tilbod  ham. 

Ikke  destomindre  er  det  udenfor  al  Tvivl,  at  de 
Norske  Bønder  i  forrige  Aarhunclrede  i  Oplysning  ingen- 
lunde stod  tilbage,  og,  hvad  moralsk  Udvikling  overhovedet 
angaaer,  enddog  stod  langt  over  sine  Standsbrødre  i  Dan- 
mark. Ældre  Forfattere,  og  navnlig  Danske,  berømme  i 
de  stærkeste  Udtryk  deres  Vittighed,  deres  kløgtige  Svar 
og  Spørgsmaal,  deres  Nemhed  og  Lyst  til  at  lære.  Pon- 
toppidan fortæller  saaledes  i  sin  Norges  naturlige  Historie, 
at  han  paa  sine  aariige  Visitationsreiser  i  Bergens  Stift 
(hvor  han,  som  hekjendt,  en  Tidlang  var  Biskop),  „med 
lige  Forundring  og  Fornøjelse  erfarer,  hvor  nem  den  Norske 
Ungdom  er  til  i  kort  Tid  at  lære  en  maadelig  Bog  udenad 
og  hvor  godt  Begreb  den  kan  gjøre  sig  om  Ordenes  Ind- 
hold, især  siden  Skolevæsenet  nu  overalt  er  nogenledes  sat 
istand."  Pontoppidan  har  ogsaa  angivet  den  rette  Grund 
hertil,  naar  han  siger:  „Det  Fortrin,  som  den  Norske  Bonde- 
almue unægtelig  har  fremfor  sine  Lige  i  de  fleste  andre 
Lande,  nemlig  ingenia  vivida,  fervida  et  ad  altiora  erecta, 
tilskriver  jeg,  næst  Luften,  Sindets  behagelige  Smag  og 
Følelsen  af  sin  Frihed  fra  Hoverie  al  saadan  Tvang  til 
fremmed  Tjeneste.  Hver  Norsk  Bonde,  særdeles  en  Odels- 
mand,  som  kan  udrede  sin  Skat,  besidder  sin  Gaard  med 
samme  Frihed  som  Herremanden  sin.  Ingen  tvinger  eller 
styrer  ham  i  hans  Foretagende,  uden  hans  egen  Indsigt  i 
Arbejdets  Fornødenhed  og  Nytte.  Dette  giver  ingenia 
liberiora  og  hvis  artes  liberales  her  havde  lige  subsidia, 
tvivler  jeg  ikke  paa,  at  de  jo  kunde  drives  meget  vidt, 
og  blandt  et  lige  Tal  findes  ulignelig  flere  exstante  ingenia 

til  Prydelse  for  den  literære  Republique.*  Ligesom  Fri- 
heden hjalp  den  Norske  Bonde  til  at  hæve  sig  trods  Re- 
gjeringens  Forsømmelse  og  de  Hindringer,  som  en  haard 
Natur  havde  lagt  ham  ivejen,  saaledes  var  det  Trældommen 
hos  den  Danske  Bondestand,  som  tilintetgjorde  Frugterne 
af  alt,  hvad  der  var  bleven  gjort  for  at  fremme  dens  Op- 
lysning. Hovbonden,  som  arbejdede  for  en  anden  og  aldrig 
saa  nogen  Frugt  af  sit  Arbejde,  blev  paa  Grund  deraf  lad 
og  forsømmelig.  De  Mishandlinger,  han  daglig  maatte 
lide,  nedværdigede  hans  Charakteer  og  gjorde  ham  lige- 
gyldig for  alt  andet  end  det  dyriske  Velbefindende.  Han 
holdtes  under  et  stadigt  Formvnderskab  02*  lærte  aldrig  at 
tænke  eller  handle  paa  egen  Haand.  Hans  Arbejde  var 
simpelt  og  eensformigt,  udfordrede  ingen  Omtanke,  og 
blev  ham  anviist,  ligesom  det  anviistes  Hesten,  der  trak 
hans  Plog.  Det  er  saaledes  intet  Under,  at  han  i  Intelli- 
gents  og  moralsk  Dygtighed  maatte  staae  lavt  og  langt 
under  den  Norske  Bonde.  For  denne  var  Arbejdet  ingen 
sløvende  og  kuende  Trældom,  da  han  selv  høstede  Nytten 
deraf  og  aldrig  var  berøvet  Udsigten  til  at  forbedre  sine 
Kaar  saaledes  som  den  et  Herskabs  Vilkaarlighed  under- 
kastede Fæstebonde  i  Danmark.  Dette  styrkede  hans 
Mod  og  gav  ham  Lyst  til  at  gaae  fremad,  medens  hans 
Forstand  blev  skjærpet  derved,  at  han  vantes  til  at  hjælpe 
sig  selv  og  maatte  bruge  Omtanke  ved  sin  daglige  Syssel, 
hvilken  han  styrede  efter  egen  Indsigt  og  ikke  efter  Herre- 
mænds eller  Ridefogders  Forskrifter.     Var  der  mere  af 

c? 

Forfædrenes  Vildhed  tilbage  i  hans  Charakteer,  havde  han 
ogsaa  beholdt  mere  af  deres  store  Egenskaber.  Han  var 
stolt,  fri  og  djærv  som  disse.  Bonden  i  Danmark  var 
vant  til  at  foragte  sin  egen  Stand  og  til  slavisk  at  ydmyge 
sig  for  enhver  Overmand;  den  Norske  Odelsbonde  derimod 
holdt  sig  for  en  heelt  betydelig  Person,  der  ikke  behøvede 
at  bøje  sig  for  nogen,  og  havde  paa  Grund  deraf  den  Am- 
bition og  den  Selvagtelse,  uden  hvilken  ingen  Fremgang 
er  muelig.     I  de  afsidesliggende  Fjeldbygder  var  endnu 

en  Rest  af  den  gamle  nationale  Adel  tilbage,  som  man 
finder  omtalt  i  Skildringer  fra  det  forrige  Aarhundrede. 
Visse  Ætter  nøde  en  fortrinlig  Anseelse  og  øvede  et  Slags 
Myndighed  i  Lighed  med  Oldtidens  Herser,  saa  at  En- 
hver, der  vilde  have  noget  udrettet  hos  Almuen,  først 
maatte  henvende  sig  til  dem  og  søge  at  vinde  dem  for 
sig.  Nogle  af  disse  Storbønder  udledede  sin  Herkomst 
lige  fra  de  gamle  Konger  og  satte  ikke  mindre  Priis  paa 
sin  høje  Byrd  end  nogen  Adelsmand  med  Skjold  og  Titel. 
Pontoppidan  fortæller  saaledes,  at  det  endnu  paa  hans  Tid 
ikke  var  usedvanligt,  at  man  i  en  Ligprædiken  over  en 
Bonde  hørte  hans  saakaldte  Ahner  opregne.  Denne 
Adelsstolthed  havde  idetmindste  forsaavidt  en  god  Virk- 
ning, som  den  bidrog  til  at  vække  Sands  for  historisk 
Læsning  hos  Bonden,  hos  hvem  Strævet  for  det  daglige 
Livs  Ophold  ellers  gjerne  plejer  at  udslukke  enhver  aan- 
delig  Interesse.  Peder  Claussøns  Snorre  har  altid  været 
en  Yndlingsbog  for  den  Norske  Almue  og  savnedes  vel 
sjelden  paa  Hylden  hos  hine  Storbønder,  der  roste  sig  af 
at  nedstamme  fra  de  gamle  Konger  og  Helte,  om  hvilke 
Snorre  fortæller.  Der  var  saaledes  nok  af  gode  Spirer, 
men  uden  Pleje  kunde  de  dog  ikke  drives  meget  vidt. 
Lysten  til  at  lære  og  til  at  gaae  frem  i  Oplysning,  som 
allerede  dengang  udmerkede  den  Norske  Bonde,  skjønt 
der  var  gjort  saa  lidet  for  at  vække  den,  hjalp  ham  vist- 
nok et  Stykke  paa  Vej  og  bevirkede,  at  han  mangengang 
paa  egen  Haand  tilegnede  sig  Kundskaber,  som  man  sjel- 
den eller  aldrig  stødte  paa  hos  Danmarks  forkuede  Almue. 
Men,  saalænge  der  ikke  gjordes  et  Skridt  for  at  hæve  det 
forsømte  Skolevæsen,  maatte  dog  Oplysningen  ogsaa  i 
Norge  staae  paa  et  meget  lavt  Trin. 

Et  lysere  Billede  frembyder  Udviklingen  af  Almuens  ydre 
Kaar,  og  i  denne  Henseende  er  der,  navnlig  siden  Midten 
af  det  syttende  Aarhundrede,  foregaaet  en  stor  og  gjennemgri- 
bende  Forandring,  som  i  sine  Hovedtræk  er  velbekjendt,  men 
hvis  Enkeltheder  endnu  er  langtfra  at  være  tilstrækkeligt  op- 

lyste.  Det  bedste  Beviis  for  at  Almuens  Velstand  i  Tidsrummet 
efter  Souverainitetens  Indførelse  har  været  i  en  forholds- 
viis  rask  og  jævn  Fremgang,  ligger  i  Befolkningens  Stigen ; 
thi  deraf  falder  det  meste  paa  Landbostanden,  da  Kjøb- 
stæderne  endnu  i  Slutningen  af  det  forrige  Aarhundrede 
kun  havde  ringe  Betydning.  Man  har  beregnet,  at  Norge 
i  Aaret  1664,  altsaa  umiddelbart  efter  Enevoldsregjeiingens 
Oprettelse,  havde  omtrent  450,000  Indbyggere*).  Dette 
Tal  er  vistnok  meget  lidet;  imidlertid  er  det  dog  udenfor 
al  Tvivl,  at  Befolkningen  ogsaa  i  den  nærmest  foregaaende 
Tid  har  forødet  sis  noget,  om  end  langsomt.  I  den  sidste 
Halvdeel  af  det  syttende  og  hele  det  forrige  Aarhundrede 
derimod  steg  den  forholdsviis  meget  hurtigt,  hvorvel  der 
ogsaa  i  dette  Tidsrum  indtraf  enkelte  store  Ulykker  og  Uaar, 
i  hvilke  de  Dødes  Antal  stundom  oversteg  de  Fødtes  med 
en  20-30,000**).  Ved  Folketælliogen  i  1769  havde  Norge 
723,000  og  i  1801  883,000  Indbyggere,  hvilket  giver  en 
Tilvæxt  for  Tidsrummet  fra  1664—1769  af  0,4  9  og  for 
Tidsrummet  1769  —  1801  af  0,53  pCr.  aarlig.  Dette  Resul- 
tat kan  vistnok  paa  langt  nær  ikke  sammenlignes  med  den 
sterke  Forøgelse,  som  har  fundet  Sted  efter  Foreningens 
Opløsning,  men  var  dog  efter  den  Tids  Maalestok  meget 
gunstigt,  og  staaer  navnlig  i  en  paafaldende  Modsætning 
til,  hvad  der  paa  samme  Tid  fandt  Sted  i  Nabolandet. 
Befolkningen  i  Danmark  naaede  i  Middelalderen  sit  Højde- 
punkt henimod  Midten  af  det  trettende  Aarhundrede,  da 
den,  Halland,  Skaane  og  Blekinge  fraregnet,  anslaaes  til 
omtr.  1,300,000,  altsaa  over  det  dobbelte  af  Norges  Be- 
folkning til  samme  Tid***);  ved  den  sorte  Død  synes  den 


*)  Aschehoug,    Om  Norges  Folkemængde  i  Aarene  16  64  —  6  6, 

Langes  Tidsskrift  2 det  Bind. 
*)  S.    Tabellerne    i    Materialen    zur    Statistik    der    dån.  Staat. 

2  det  Bind. 

:*)  Velschow,    Om  Folkemængden  i  Danmark  i  Midten    af  det 
trettende  Aarhundrede,  Hist.  Tidsskr.  4de  Bind.  —  I  Munchs 

ikke  paa  langt  nær  at  have  lidt  saameget  som  Norges,  ved 
den  folgende  Periodes  Borgerkrige  ,  slette  Styrelse  og 
Hanseatervælde  neppe  synderligt  mere,  men  sank  fornem- 
melig efter  Reformationen  og  i  det  syttende  Aarhundrede 
paa  samme  Tid  som  Norges  Folkemængde  atter  begyndte 
at  hæve  sig.  Under  Christian  den  Fjerdes  Regjering,  alt- 
saa  kort  for  Souverainitetens  Indførelse,  anslaaes  den, 
Skaane  og  Blekinge  iberegnet,  til  omtrent  900,000*),  men 
naaede  først  i  den  første  Halvdeel  af  det  attende  Aarhun- 
drede sin  laveste  Stand.  Ved  Folketællingen  i  1769  be- 
fandtes  den  at  være  785,000  og  i  1801  var  den  stegen  til 
926,000,  en  Tilvæxt,  som  dog  paa  langt  nær  ikke  kan 
maale  sig  med  den,  som  samtidigt  fandt  Sted  i  Norge. 
Grunden  til  en  saa  paafaldende  Forskjel  mellem  begge 
Lande  i  Hensyn  til  Befolkningens  Bevægelse,  laae  for  en 
Deel  deri,  at  der  i  det  syttende  Aarhundrede  ved  Træ- 
lasthandelen og  Bergverksdriften  aabnedes  nye  Nærings- 
kilder  for  Norge,  som  tilforn  ikke  havde  været  kjendte 
eller  kun  lidet  benyttede,  hvilket  derimod  ikke  var  Til- 
fælde med  Danmark,  men  fornemmelig  i  den  forskjellige 
Udvikling  af  Landboforholdene  i  begge  Riger.  Vi  have 
allerede  tilforn  omtalt,  at  Enevoldsregjeringen  tilintetgjorde 
Spirerne  til  et  Norskt  Adelsvælde,  medens  den  i  Danmark 
befordrede  Oprettelsen  af  en  ny  priviligeret  Godsejerstand, 
endnu  talrigere  og  skadeligere  end  det  gamle  Aristocratie. 
Dette  var  imidlertid  af  Betydning,  ikke  blot  for  Landbo- 
forholdene, men  for  Administrationen,  Retsplejen  og  den 
hele  nationale  Udvikling,  og  maatte  derfor  særskilt  om- 
handles. Adelens  Jordegods  og  Indflydelse  i  Norge  har 
desuden  aldrig  havt  meget  at  betyde:  at  dens  Ejendomme 
adsplittedes  og  dens  Privilegier  ophørte,  var  derfor  kun 


„Det  Norske  Folks  Historie  IV.  I.  43  9  anslaaes  Norges 
Befolkning  under  Haakon  Haakonsens  Regjering  til  omtr. 
560,000. 

*)   Ifølge  Hammerich,  Statist.  Bidrag,  Hist.  Tidssk.  III  Ræk.  2.  Bd. 

en  ringe  Deel  og  en  enkelt  Side  af  den  gjennemgribende 
Forandring,  som  navnlig  efter  Midten  af  det  syttende  Aar- 
hundrede  foregik  i  Jordegodsets  Fordeling  og  Retsforholdet 
mellem  Jorddrot  og  Lejlænding  og  over  hvilken  vi  her 
ville  søge  at  give  en  Oversigt. 

En  Norsk  Lejlænding  har  altid,  hvad  enten  han  hørte 
under  Kronen,  Kirken  eller  Adelen,  i  Sammenligning  med 
Fæstebonden  i  Danmark,  nydt  en  høj  Grad  af  Velvære  og 
personlig  Frihed.  Denne  Forskjel  er  i  sin  Oprindelse  saa 
gammel  som  begge  Rigers  Historie.  Ligesom  i  de  øvrige, 
af  germaniske  Stammer  besatte.  Lande,  hvor  Samfundet 
deelte  sig  i  skarpt  afsondrede  Kaster,  har  der  ogsaa  i 
Danmark  været  en  ældre  og  en  yngre  Befolkning,  en  her- 
skende og  en  undertvunget  Stamme.  Deri  laae  Stands- 
forskjell  en  og  den  gabende  Kløft  mellem  Frie  og  Ufrie 
begrundet;  deraf  kan  det  forklares,  at  det  Danske  Adels- 
vælde ingenlunde,  som  man  engang  meente,  er  opstaaet  i 
Valdemarernes  Periode,  men  at  der  allerede  under  Svend 
Æstridsen  fandtes  en  fuldstændig  afsluttet  Klasse  af  Herre- 
mænd, som  tilligemed  Kronen  og  Kirken  var  Jordens 
Besiddere,  ved  Siden  af  en  tjenende  eller  undergiven  Stand, 
som  udgjorde  Landsbybefolkningen;  deraf  kan  det  for- 
klares, at  Spirerne  til  den  Danske  Bondestands  Ufrihed 
allerede  i  det  trettende  og  fjortende  Aarhundrede,  eller 
saalangt  de  sikkre  historiske  Kilder  gaae  tilbage,  vise  sig 
fuldt  udviklede,  skjønt  de  store  Herregaarde  og  Jorde- 
godsets Forening  til  samlede  Godser  væsentlig  tilhøre  en 
senere  Periode*).  Landboerne  eller  de  ufrie  Jorddyrkere, 
som  oprindelig  tilhørte  de  undertvungne  keltiske  og  gotiske 


*)  Munch,  Om  Adelens  Oprindelse  i  de  Nordiske  Riger,  Norsk 
Maanedsskrift  I  Bind.  —  Jvf.  iøvrigt  de  bekj endte  Af- 
handlinger af  Keyser,  Om  Nordmændenes  Herkomst  og 
Folkeslægtskab,  Samll.  t.  d.  N.  F.  Hist.  VI  Bind  og 
Munch,  Om  Danmarks  ethnographiske  Forhold,  Annaler  for 
Nord.  Oldkynd.  1848. 

Stammer,  kom  senere  ved  en  naturlig  Overgang  til  at 
udgjøre  en  egen  Kaste,  til  hvilken  de  vare  bundne  og  fra 
hvilken  de  ikke  kunde  hæve  sig;  det  Underdanighedsfor- 
hold,  hvori  de  fra  Begyndelsen  bleve  satte  til  sine  Herrer, 
var  derfor  intet  blot  forbigaaende ,  men  antog  tvertimod, 
eftersom  Jordegodset  samledes,  en  altid  mere  trykkende 
Charakteer,  og  Trældommen  ophørte  kun  for  at  give  Plads 
for  det,  saa  godt  som  alene  i  Navnet  forskjellige,  Vorned- 
skab og  Stavnsbaand,  idet  der  ved  Siden  af  den  egentlige 
Trællestand  havde  dannet  sig  en  Klasse  af  ufrie  Jorddyr- 
kere, som  i  Rettigheder  ikke  synes  at  have  staaet  meget 
højere.  I  Norge  derimod,  hvor  de  indtrængende  Norrøner 
kun  fandt  ubygget  Land  for  sig,  savnedes  de  Betingelser, 
under  hvilke  en  saadan  Kasteinddeling  kunde  udvikle  sig. 
Befolkningen  var  eensartet  og  Samfundet  bevarede  som 
Følge  heraf  sin  oprindelige  Charakteer;  det  bestod  kun 
af  frie  Mænd,  som  i  Rettigheder  vare  hinandens  Ligemænd, 
om  end  visse  Ætter  i  Magt  og  Anseelse  hævede  sig  over 
de  andre.  Vistnok  fandtes  der  i  Oldtiden  en  Trællestand 
her  som  i  det  øvrige  Norden;  men  det  var  Hustrælle, 
knyttede  til  Familjen,  ikke  til  Jorden,  og  derfor  neppe 
synderlig  talrige.  Paa  Grund  af  den  øvrige  Befolknings 
Eensartethed  kunde  ogsaa  Trældommen  i  Norge  sporløst 
forsvinde,  medens  den  i  Danmark,  hvor  Samfundet  alle- 
rede i  Oldtiden  havde  spaltet  sig  i  frie  og  ufrie  Stænder, 
fortsattes  under  andre  Navne  og  i  en  mildere  Form.  De 
frigivne  Trælle,  til  hvem  Herren  som  oftest  bortbyggede  de 
af  sine  Ejendomme,  som  han  ikke  selv  kunde  bruge  — 
og  udentvivl  har  en  stor  Deel  af  Lejlændingsklassen  oprin- 
delig bestaaet  af  saadanne  —  vedblev  vel  at  staae  i  et. 
afhængigt  Forhold  til  denne,  hvorom  man  ogsaa  i  Lovgiv- 
ningen vil  finde  Vidnesbyrd;  men  ved  at  frigives  var 
Trællen  dog  optaget  i  det  øvrige  Samfund,  og,  da  der 
indenfor  dette  ikke  fandt  nogen  Kasteafsondring  Sted  —  paa 
en  Maade  endog  stillet  lige  med  Odelsbønderne  og  gjort 
deelagtig  i  de  Rettigheder,  som  ellers  tilkom  frie  Mænd. 

5* 

Han  kunde  nu  erhverve  selvstændig  Ejendom,  og,  var  det 
end  ikke  mueligt  for  ham  selv  at  naae  op  til  Hauldernes 
Trin  i  Samfundet,  var  der  derimod  intet  til  Hinder  for 
at  hans  Ætlinger  kunde  gjøre  det;  allerede  hans  Søn  blev 
tilkjendt  en  højere  Plads,  og,  i  Tilfælde  af  at  denne  selv 
eller  hans  Fader  var  kommen  i  Besiddelse  af  Odelsgods, 
kunde  hans  Slægt  efter  faae  Generationer  blive  de  odels- 
baarne  Storbønders  Ligemænd.  Lejlændingerne  kom  saa- 
ledes  aldrig  til  at  udgjøre  nogen  afsluttet  Stand  eller  Kaste; 
en  Lejlænding  kunde  blive  Odeismand,  naar  Lykken  var 
ham  god,  ligesom  omvendt  den  Odelsbaarne  stundom  nød- 
tes til  at  bruge  anden  Mands  Jord,  og  denne  Bevægelighed 
i  Samfundets  Klasser  medførte,  at  ingen  enkelt  af  dem 
kunde  tilrive  sig  Herredømmet  over  de  andre,  at  ingen 
personlig  Ufrihed  kunde  opkomme,  men  at  tvertimod  alle 
i  lige  Grad  fik  Ret  til  Lovens  og  Samfundets  Beskyttelse. 
I  Overeensstemmelse  hermed  har  ogsaa  den  gamle  Norske 
Lovgivning  omfattet  Lejlændingen  med  en  for  hiin  Tids- 
alder højst  merkelig  Omhu  og  sørget  for,  at  han  ikke 
maatte  undertrykkes  af  sin  Jorddrot  ved  nøje  at  bestemme 
begges  gjensidige  Pligter  og  Rettigheder.  Men,  om  der 
end  saaledes  til  ingen  Tid  kan  drages  nogen  Parallel 
mellem  de  frie  Norske  Lejlændinger  og  den  i  mere  eller 
mindre  Grad  trælbundne  Danske  Bondestand,  er  det  dog 
vist,  at  ogsaa  hines  Stilling  har  været  underkastet  mange 
Forandringer  og  at  den  navnlig  ved  Begyndelsen  af  det 
her  omhandlede  Tidsrum  var  langt  mindre  god,  langt  mere 
usikker  og  afhængig  end  den  senere  blev  det. 

Norges  ældre  Lovgivning  kjendte  egentlig  intet  til 
Bygsel  efter  det  nu  gjængse  Begreb  herom,  men  kun  Leje 
af  Jorden  paa  en  vis  bestemt  Tid,  eller,  som  det  kaldtes, 
Aaremaal,  d.  e.  tre  Aar,  efter  hvilken  Tids  Forløb  Con- 
tracten  ansaaes  hævet  for  begge  Parter,  og  Lejlændingen 
maatte  da,  om  han  ønskede  at  beholde  Gaarden,  leje  den 
paa  nyt.  Dette  Forhold  var  vistnok  fuldkommen  betryg- 
gende med  Hensyn  til  hans  personlige  Frihed;  det  var  en 
Contract,  for  hvilken  Loven  havde  givet  nøjagtige  Bestem- 


Norge  under  Foreningen  med  Danmark  [15  37  — 1814],  69 


melser,  som  ingen  af  Parterne  kunde  bryde  eller  overtræde 
uden  derved  ogsaa  at  løse  den  anden  fra  sine  Forplig- 
telser, som  det  derimod  stod  enhver  af  dem  frit  for  at  op- 
sige, naar  han  ikke  fandt  sig  tilfreds,  og  som  altsaa  dan- 
nede en  ligefrem  Modsætning  til  det  i  Danmark  fra  Old- 
tiden af  bestaaende  Stavnsbaand.  Saalænge  Bygselcon- 
tracten  efter  Loven  kun  skulde  gjælde  3  Aar  —  og  i 
Magnus  Lagabøters  Landslov  er  det  endog  udtrykkelig 
bestemt,  at  ingen  Ombudsmand  maatte  bortleje  Jord  paa 
længere  Tid  —  maatte  den  dog,  hvor  billige  og  nøje  be- 
stemte dens  Vilkaar  forresten  vare,  sætte  Lejlændingen  i 
et  langt  mere  underordnet  og  afhængigt  Forhold  til  sin 
Jorddrot  end  der  blev  Tilfælde,  da  Livsbygsel,  grundet 
paa  den  samme  Gj ensidighed  i  Pligter  og  Rettigheder,  var 
almindelig  gjældende.  Hans  Stilling  kunde  nærmest  sam- 
menlignes med  Huusmændenes  nuomstunder  eller  med  en 
Forpagters,  da  den  bortlejede  Jord  fremdeles  blev  betragtet 
som  Jorddrottens  fuldkomne  Ejendom,  hvilken  han  kun 
midlertidig  lod  en  anden  bruge. 

I  Overeensstemmelse  hermed  bestod  ogsaa  Indtægterne 
af  Bygselgods  i  den  ældste  Tid  udelukkende  i  Landskylden, 
som  erlagdes  aarlig  og  hvis  Størrelse  det  var  overladt  til 
de  contraherende  Parter  selv  at  komme  overeens  om,  uden 
at  Lovgivningen  havde  indladt  sig  paa  at  fastsætte  nogen- 
somhelst  Grænse.  Men  omtrent  ved  Midten  af  det  tret- 
tende Aarhundrede  skete  der  en  Forandring  heri.  Led- 
ingen gik  nemlig  nu  over  fra  at  være  en  reent  personlig 
Skat,  der  udlignedes  efter  Mandtallet,  til  en  reel  Byrde, 
som  paahvilede  Ejendommene  og  hvis  Størrelse  rettede 
sig  efter  Landskyldens.  Det  maatte  herefter  ligge  i  Jord- 
drottens Interesse,  at  ikke  denne  forøgedes,  da  hans  Ejen- 
dom derved  blev  saameget  højere  skatlagt,  hvorimod  han 
søgte  at  holde  sig  skadesløs  ved  at  betinge  sig  forud  en 
Sum  Penge  af  den,  til  hvem  han  bortlejede  sin  Gaard. 
Saaledes  kom  Bygselpengene ,  eller,  som  de  ogsaa,  efter 
Dansk  Brug,  kaldtes:  Indfæstningen  eller  Stedsmaalet,  ind 

blandt  de  jorddrotlige  Rettigheder.  Magnus  Lagabøters 
Landslov  omtaler  allerede  hiin  Skik  under  Navn  af  „jaroar- 
mutar"  og  forbyder  strengelig  Enhver  at  modtage  saadanne 
„Stikpenge"  for  at  bygge  Nogen  enten  Kongens  eller 
Privatmands  Jord,  da  det  var  at  besvige  Kronen  for  dens 
Indtægter,  hvilket  Forbud  senere  gjentoges  i  en  Retterbod 
af  1297*).  Ikke  destomindre  gik  det  snart  over  til  en 
fast  Vedtægt  og  i  samme  Forhold,  som  Landskylden  ved 
Prisernes  Forandring  og  Ejendommenes  Stigen  i  Værd 
blev  et  mere  og  mere  utilstrækkeligt  Vederlag,  maatte 
Bygselsummen  tiltage  i  Størrelse.  Men  derved  blev  ogsaa 
en  Forandring  i  den  hidtil  bestaaende  Bygsellovgivning 
end  mere  nødvendig.  Saalænge  nemlig  Landskylden  var 
den  eneste  Afgift,  som  en  Lejlænding  havde  at  udrede  til 
sin  Landdrot,  skete  der  ham  ingen  egentlig  Uret,  om  han 
blev  udsagt  af  sin  Gaard  ved  Aaremaalets  Udløb,  da  han 
ikke  havde  erlagt  noget  udover  hvad  der  netop  gjaldt  for 
denne  Tid.  Anderledes  maatte  derimod  Forholdet  blive, 
naar  han  desuden  ved  Gaardens  Tiltrædelse  havde  udredet 
Bygselpenge.  Disse  skulde  vistnok,  som  en  Slags  Erstat- 
ning for  at  Landskylden  ikke  blev  forhøjet,  heller  ikke 
gjælde  mere  end  det  af  Loven  bestemte  Aaremaal,  men, 
da  det  udentvivl  fra  gammel  Tid  var  det  sedvanlige,  at 
en  Lejlænding  beholdt  sin  Gaard,  saalænge  han  levede  og 
opfyldte  sine  Forpligtelser,  kan  det  neppe  betvivles,  at 
Bygselsummen  i  Virkeligheden  beregnedes  for  en  længere 
Tid,  og  at  den  var,  om  end  ikke  saa  stor  som  den  vilde 
have  været,  saafremt  Livsbygsel  havde  været  gjældende, 
dog  meget  større  end  i  Forhold  til  Aaremaalets  Længde. 
Dette  synes  allerede  at  fremgaae  deraf,  at  Tredieaarstagen, 
d.  e.  den  Pengesum,  som  Lejlændingen  udredede  til  sin 
Jorddrot,  naar  han  bygsiede  Gaarden  paanyt,  efter  gammel 
Vedtægt  kun  bestod  i  en  forholdsviis  ringe  Kjendelse, 
hvilket  forudsætter,  at  det  egentlige  Vederlag  allerede  var 

*)   Norges  gi.  Love.  III.  29. 

erlagt  ved  første  Tage*).  I  saa  Fald  havde  altsaa  Lej- 
lændingen  erhvervet  Adkomst  til  at  beholde  Gaarden  i 
længere  Tid,  og  at  udsige  ham  ved  Aaremaalets  Ende  var 
da  en  Ubillighed,  hvortil  Lovgivningen  imidlertid  gav  fuld 
Adgang**).  —  Men  selv  bortseet  herfra  maatte  det  jo  i  de 
fleste  Tilfælde  være  en  Velfærdssag  for  Lejlændingen  at 
beholde  den  Gaard,  som  han  engang  havde  taget  i  Brug. 
Han  havde  anvendt  Arbejde  paa  dens  Dyrkning  og  For- 
bedring; men,  naar  Aaremaalet  var  ude,  beroede  det  dog 
paa  en  anden  Mands  gode  Villje,  om  han  skulde  nyde 
Lønnen  herfor,  og  saaledes  kunde  han  neppe  undgaae  ind- 
til en  vis  Grad  at  komme  i  Jorddrotternes  Magt.  Disse 
undlode  heller  ikke,  idetmindste  i  det  16de  Aarhundrede, 
at  benytte  sig  deraf.  I  Erik  Rosenkrantz's  Reces  af  1565***) 
hedder  det,  at  „den  Skik  om  Jordbygselen  altid  haver 
været  det  første  og  største  Klagemaal  her  udi  Landet",  og  at 
dette  virkelig  dengang  var  Tilfælde,  vil  man  finde  bekræftet 
ved  at  gjennemgaae  de  Norske  Herredagsprotocoller  fra 
samme  Tidsrum.  Fra  Almuen  rundt  det  hele  Land  ind- 
kom der,  hvergang  Herredagen  holdtes,  jævnlige  Klage- 

*)  Tredieaarstagen  blev  ogsaa  paa  Grund  deraf  hyppig  forvexlet 
med  den  saakaldte  Landboveitsle.  S.  t.  Ex.  Rec.  7  Oct.  15  78 
hos  Paus. 

**)  I  Claus  Bildes  og  Trud  Ulf  stands  Reces  af  153  9  udtales 
ogsaa  en  hermed  overeensstemmende  Tanke,  naar  det  hedder : 
„Om  Jordemuder  (d.  e.  jaroarmutar  ell.  Bygselpenge)  Al- 
muen sig  højligen  beklager  udi  at  uforrettes,  saa  er  denne 
Artikel  Kgl.  Majst.  og  menige  Jordejende  ganske  anrorende, 
som  Norges  Lov  formelder,  at  ingen  Jord  skal 
længere  følges  eller  lejes  end  tre  Aar;  derfore  have 
Vi  denne  Artikel  til  os  annammet  hos  Kgl.  Majst.  at  for- 
fremme til  det  bedste,  forbydende  alle  Kgl.  Majst.s  Om- 
budsmænd med  samt  alle  andre,  som  disse  Jordemuder  er 
anrørendes,  at  handle  anderledes  med  Almuen  end  som  chri- 
steligt  og  lideligt  kan  være". 
***)  Paus,  342  ff. 

maal  over  de  Udsugeiser  og  den  ubillige  Behandling,  som 
Lejlændingerne  maatte  lide,  og  i  de  fleste  Tilfælde  var  det 
Loven  selv,  som  havde  givet  Adgang  dertil.  Naar  Jord- 
drotten døde,  maatte  de  ikke  blive  siddende  længere  end 
eet  Aar,  om  de  end  havde  lejet  paa  nok  saa  mange. 
Hvergang  Aaremaalet  var  udløbet  og  de  skulde  bygsle 
sine  Gaarde  paanyt,  bleve  Afgifterne  forhøjede,  „saa  at 
Bønderne  derover  forarmedes  og  Godset  ødelagdes",  som 
det  hedder  i  et  Kongebrev  af  1556*);  Landskyld  og  Tredie- 
aarstage  steg,  eftersom  Gaarden  forbedredes,  og  Lejlæn- 
dingen  maatte  som  oftest  finde  sig  deri,  da  han  ellers  blev 
udsagt  og  den  Rige,  som  det  hedder,  kjøbte  den  Fattige  af  sin 
Gaard.  Kronens  Bønder  eller  de  Lejlændinger,  som  havde 
bygslet  af  det  Kronen  tilhørende  store  Jordegods,  synes 
i  saa  Henseende  ikke  at  have  været  bedre,  men  snarere 
værre  faren  end  de  øvrige.  Lehn  snerrerne  og  deres  rov- 
gjærrige  Fogder  vare  nemlig  Krongodsets  Ombudsmænd 
og  vidste  at  berige  sig  ved  allehaande  Udsugeiser  og 
ubillig  Behandling  af  de  Lejlændinger,  som  de  havde  at 
raade  over**).    En  Bonde,  som  paa  Herredagen  i  1578 


*)  N.  Tegn.  Arnt  Berntsen  II.  212. 

*)  Som  man  af  et  Kongebrev  af  16  Decbr.  1590  (Rigsarch. 
indb.  Saml.)  blandt  andet  kan  see,  var  det  en  almindelig 
Uskik,  at  Danske  Adelsmænd,  til  hvem  Kongen  mod  en 
bestemt  Afgift  havde  givet  Lehn  i  Norge,  ikke  selv  overtog 
deres  Bestyrelse,  men  overlod  dem  mod  en  højere  Forpagt- 
ningssum  til  en  anden  og  denne  stundom  til  en  tredie, 
hvorved  Afgiften  af  Lehnet  blev  saa  opskruet,  at  den,  som 
omsider  kom  i  Besiddelse  deraf,  for  at  have  nogen  Fordeel 
ved  sin  Handel,  gjorde  sig  skyldig  i  de  værste  Udsugeiser 
og  forhøjede  Landskyld  og  Bygselsum  af  det  Lehnet  til- 
liggende Krongods  langt  over  dets  sande  Værd,  saa  at 
Lejlændingerne  stundom  bleve  nødt  til  at  forlade  sine  Gaarde. 
—  Ved  Herredagen  i  159  7  indkom  der  ogsaa  paa  Grund 
heraf   en  Begjæring   fra  Agdesidens  Bønder,   at  Kgl.  Majt. 

ansøgte  om  Livsbrev  paa  en  Gaard,  som  han  havde  byg- 
slet af  Kronen,  anførte  saaledes  som  en  Grund  hertil,  at 
han  i  16  Aar  havde  anvendt  stor  Bekostning  paa  at  dyrke 
og  bebygge  den,  og  derfor  nu  „befrygtede,  des  snarere 
derfra  at  kunne  udtrænges"*).  At  en  saadan  Fremgangs- 
maade  fra  Kronens  og  Kirkens  Ombudsmænds  Side:  at 
udtrænge  Lejlændingen  fra  hans  Gaard,  naar  han  i  lang 
Tid  havde  anvendt  Arbejde  og  Bekostning  paa  dens  For- 
bedring og  Gaarden  derved  var  steget  i  Priis,  ingenlunde 
var  usedvanlig,  kan  ogsaa  sees  af  en  Forordning  af  23 
April  1591,.  som  indeholder  et  udtrykkeligt  Forbud  der- 
imod**). Det  hedder  her  blandt  andet:  „Vi  forfare,  at, 
naar  nogen  Mand  i  Vort  Rige  Norge  fæster  nogen  Vor  og 
Kronens  Gaard  eller  og  nogen  de  Gejstliges  Gaarde,  som 
ere  meget  forfaldne  paa  Bygning,  og  Marken  og  Jorden, 
dertil  ligger,  er  meget  igjengroet  med  Skov  og  ellers  udi 
andre  Maader  fordærvet,  og  de,  sorn  komme  til  saadanne 
forfaldne  Gaarde,  anvende  stor  Bekostning  og  Arbejde, 
dem  igjen  at  opbygge,  Jorden  og  Marken  at  rydde  og 
med  anden  nødtørftig  Bondedyrkelse  og  Arbejde  forbedre 
og  igjen  tilflye,  og,  naar  de  udi  saa  Maade  samme  Gaarde 
med  den  allerstørste  Bekostning,  Arbejde  og  Umag  have 
opbygget  og  forbedret,  da  aftrænges  de  tidt  og  ofte,  saa 
de  hverken  selv,  eller,  naar  de  ved  Døden  afgaae,  deres 
efterladne  Hustruer  og  Børn  maae  beholde  samme  Gaarde 
og  nyde  af  saadan  deres  store  Umag  og  Bekostning  noget 
godt."  —  I  et  aabent  Brev  af  1557  til  „Riddersmænd, 
Prælater,  Provster,  Abbeder,  Canniker  og  alle  andre,  som 
Jordegods  have,  samt  til  Lehnsherrer,  Befalingsmænd  og 
Fogder",  omtales  det,  at  de  Norske  Kjøbstæder  havde  havt 
sine  Fuldmægtige  nede  i  Kjøbenhavn  og  beklaget  sig  over, 

ikke   vilde   forunde   sine  Lehn   bort  paa  Afgift,   men  paa 
Regnskab.     (Norske  Herredagsprot.  9  Juni  159  7). 
*)   N.  Herredag.  15  Septbr.  15  78. 
**)   N.  Regist. 

at  det  blev  Lejlændingsbønder  formeent  at  sælge  sine  Varer 
til  andre  end  sit  Herskab,  som  betalte  dem  efter  eget 
Behag  og  stundom  kun  dets  halve  Værd,  hvorover  Bor- 
gerne led  stort  Afbræk  i  sin  Næring*).  Saadanne  Klage- 
maal  forekomme  hyppigere  og  vise  ttlstrækkeligt,  i  hvilken 
uselvstændig  Stilling  Lejlændingerne  befandt  sig,  saalænge 
de  skulde  leje  sine  Gaarde  fra  Aaremaal  til  Aaremaal,  og 
hvorledes  Jorddrotten  paa  mange  Maader  misbrugte  sin 
Magt.  Skjønt  personlig  frie,  vare  de  dog  med  Hensyn  til 
Velfærd  og  Formue  i  høj  Grad  udsatte  for  anden  Mands 
Vilkaarlighed,  og  dette  maatte  blive  saameget  skadeligere 
for  det  hele  Lands  Opkomst,  som  Lejlændingsklassen  i 
hiin  Periode  udgjorde  den  overvejende  Flerhed  af  dets 
Befolkning. 

Blandt  de  Byrder,  som  paahvilede  Fæstebonden  i 
Danmark,  og  hvorved  han  mere  og  mere  nedsænkedes  i 
Elendighed,  var,  som  bekjendt,  Hoveriet  den  ulige  værst 
trykkende.  At  dette  aldrig  kunde  blive  saa  udbredt  eller 
faae  en  saa  fordærvelig  Indflydelse  i  Norge  som  i  Dan- 
mark, er  klart,  naar  man  betænker  den  gjennemgribende 
Forskjel  mellem  begge  Riger  i  Hensyn  til  Samfundsudvik- 
ling og  Jordegodsets  Fordeling.  Udentvivl  har  det  i  ældre 
Tider  været  ganske  ukjendt  i  Norge,  naar  undtages,  at 
Klosterbønderne  stundom,  istedetfor  at  udrede  andre  Jord- 
afgifter, forrettede  Dagsværk  paa  Klostrenes  Avisgaarde**). 
Efter  Foreningen  med  Danmark  derimod  fik  det  en  større 
Udbredelse.  Det  blev  nu  en  almindelig  Skik,  at  forlange 
Ægt  og  Arbejde  til  Kronens  Å visgaarde,  hvorpaa  Lehns- 
mændene  havde  sin  „Residents",  af  de  nærmest  samme 
boende  Lejlændinger ;  nogle  af  disse  benævnedes  Ugedags- 
tjenere  og  udredede,  som  man  af  Skattelister  fra  Begyn- 
delsen af  det  syttende  Aarhundrede  seer,  allerede  da  kun 


*)   N.  Kegist. 

**)   Langes  Klosterhistorie,    2den  Udgave  S.  123.    Dipl.  Norv. 
I  No.  1115. 

halv  Skat,  hvilket  tyder  paa,  at  de  maae  have  været  tem- 
melig haardt  betyngede  med  Arbejde.  Den  Norske  Adel 
har  rimeligviis  ogsaa  tidlig,  efter  Dansk  Mønster,  begyndt 
at  bruge  sine  nærmest  boende  Lejlændinger  til  Sædegaar- 
denes  Dyrkning;  dens  Ugedngstjenere  nævnes  allerede  i 
det  sextende  Aarhundrede,  men  fik  dog,  som  tidligere  be- 
merket,  først  ved  Midten  af  det  følgende  Skattefrihed*). 
Naar  en  af  Kronens  Avisgaarde  blev  solgt  eller  paa  anden 
Maade  overdraget  til  en  Adelsmand,  plejede  sedvanligviis 
ogsaa  det  til  samme  hørende  Ægt  og  Arbejde  at  følge 
med  i  Kjøbet.  Den  nye  Ejer  skulde  vistnok,  hvad  dette 
angaaer,  holde  sig  gamle  Vedtægter  efterrettelig;  men  man 
seer  dog,  at  der  gjordes  Forsøg  paa  at  overskride  dem**), 


*)  Ved  et  Kongebrev  af  2  0  Juni  1610  QST.  Regist.)  blev  det 
bevilget  Adelen  i  Akersbus  Lehn,  at  dens  Bønder,  „saa- 
mange  den  selv  havde  Bygsel  af  og  boede  indtil  6  Mile 
nær  dens  Hovedgaarde",  maatte  forskaanes  for  at  arbejde 
til  Akershus  Slot  eller  Kronens  Avisgaarde,  „paa  det  Adelen 
desbedre  kunde  holde  sine  egne  Gaarde  og  Avl  ved  Magt 
og  ikke  agtes  og  holdes  som  andre  Odeismænd,  som  ingen 
Adelsfriheder  haver". 

**)  I  Herredagsprotocollen  for  15  7  8  findes  en  herom  handlende 
Sag.  Adelsmanden  Fredrik  Lange,  som  gjennem  sin  Sviger- 
fader Hans  Pedersen  Basse  var  kommen  i  Besiddelse  af  den 
Kronen  forhen  tilhørende  Avlsgaard  Sem  paa  Eker  (Kraft, 
topog.  Beskr.  II.  17  7),  klagede  over  at  de  til  Sem  „lig- 
gende" Bønder  ikke  havde  villet  udføre  sit  skyldige  Høst- 
arbejde, men  vare  gaaede  hjem  derfra  uden  hans  Tilladelse. 
Lagmanden  havde  nægtet  at  dømme  i  denne  Sag,  da  Bøn- 
derne først  vare  gaaede  hjem,  efter  at  bave  udført,  hvad 
der  ifølge  gammel  Vedtægt  paahvilede  dem,  og  Fredrik 
Lange  saaledes  ikke  havde  havt  Ret  til  at  fordre  mere,  — 
og  fik  deri  Herredagens  Medhold.  —  Man  seer  af  dette 
som  af  andre  lignende  Exempler,  hvorledes  Danske  Adels- 
mænd søgte  at  faae  Bondetyrraniets  Sedvaner  indførte  ogsaa 
i  Norge.     Hvad  Hovedsagen  angaaer,    blev  det  vel  forgjæ- 

og  udentvivl  gik  det  herved  som  ved  de  øvrige  Afgifter, 
at  det  ofte  lykkedes  Jorddrotten  at  forhøje  dem  langt  over 
hvad  der  var  billigt  og  tilbørligt.  I  endnu  højere  Grad 
synes  de  kongelige  Befalingsmænd  og  Fogder  at  have  mis- 
brugt den  Kronens  Bønder  engang  paalagte  Forpligtelse 
at  gjore  Ægt  og  Arbejde.  Oprindelig  skulde  denne  kun 
gjælde  Lehnsherrens  Residents  eller  den  Gaard,  paa  hvilken 
han  selv  boede;  det  varede  imidlertid  ikke  længe,  førend 
man  ogsaa,  ganske  efter  Dansk  Skik,  søgte  at  faae  den 
udstrakt  til  andre  Gaarde,  som  Lehnsherren  lod  udlægge 
til  sit  private  Brug.  I  Recessen  af  7  October  1578  (Paus 
II.  369  ff.)  omtales  der  saaledes  et  Klagemaal  af  Bønderne 
i  Tønsberg  Lehn,  „at  der  optoges  adskillige  nye  Avis- 
gaarde, som  ikke  tilforn  have  været,  og  anden  Bygning 
hvorved  de  svarligen  og  storligen  besværedes  med  Arbejde, 
og  en  lignende  Anke  fremkom  fra  Nedenes's  Alrnue  over  den 
berygtede  Peder  Grubbe*).  Foruden  med  Arbejde  til  Avls- 
gaardene  bleve  Kronens  Lejlændinger  ogsaa  „fast  over 
deres  Evne  og  Formue",  som  det  hedder  i  Klagemaal  des- 
angaaende,  besværede  med  Tømmerkjørsel  til  de  Kongen 
tilhørende  Sagbrug  eller  vel  endog  med  at  bistaae  Lehns- 
mænd  og  Fogder  i  deres  private  Kjøbmandskab.  Et  Konge- 
brev af  15  Aug.  1590  omtaler  saaledes,  at  Kronens  Bønder 
i  de  under  Akershus  liggende  saakaldte  Smaalehne  uret- 
mæssig holdtes  frie  for  Arbejde  til  Akershus  Slot,  fordi 
Fogderne  sammesteds  havde  for  Skik  at  paalægge  dem 
„at  føre  sine  egne  Varer,  som  er  Korn,  Klæder,  Salt  m.  m. 
op  i  Landet  tilfjelds,  og  siden  igjen  nederføre  Elgshuder, 
Oxehuder,  Smør,  Talg  og  andet,  som  her  falder  og  som 
Fogden  kan  bruge  sin  Kjøbmandshandel  med,  sammeledes 
maa  føre  deres  Saugtømmer  til  deres  Sauger,  saa  og  føre 


ves,    da   den   hele  Samfundsudvikling   stred   derimod;  men 
noget   hjalp    dog   de   oven  omtalte  Mangler  i  Bygsellovgiv- 
ningen  dem  at  indføre. 
*)    N.  Reg.  Juli  1604. 

dennem  deres  Dæler  ud  til  Kjøbsted  og  Ladested,  hvor- 
over Bønderne  beklage  dennem  paa  det  højeste  og  over 
billigt  at  besværes"*).  Man  vil  finde  det  lidet  stemmende 
med  de  Norske  Bonders  Charakteer,  at  saadanne  nye  Paa- 
fund  og  Overskridelser  af  gammel  Vedtægt  kunde  sættes 
igjennem;  men  en  Lejlænding  var  nødt  til  at  finde  sig  i 
meget,  som  ellers  ikke  vilde  være  bleven  taalt,  saalænge 
Jorddrot  eller  Ombudsmand  hvert  tredie  Aar  kunde  af- 
trænge ham  af  hans  Gaard  uden  Lov  og  Dom. 

Det  maa  herved  altid  haves  i  Erindring,  først,  at  Kro- 
nens Avisgaarde  og  Adelens  Sædegaarde  i  Norge  baade 
vare  faae  i  Antal**)  og  fordetmeste  ogsaa  af  ringe  Stør- 
relse, at  den  omtalte  Byrde  saaledes  var  indskrænket  til 
et  forholdsviis  ubetydeligt  Antal  af  Rigets  Lejlændinger 
og  selv  for  disse  matte  være  let  at  bære  i  Sammenligning 
med  Hoveriet  i  Danmark;  dernæst  og  fornemmelig,  at 
Bevarelsen  af  den  personlige  Frihed  under  alle  Omstæn- 
digheder satte  en  Grænse  for  de  værste  Misbrug.  Kun  i 
Forening  med  Stavnsbaand  og  Vornedskab  kunde  Hoveriet 
blive  en  saa  skrækkelig  og  ødelæggende  Byrde  som  det 
blev  i  Danmark.  Den  stavnsbundne  Fæstebonde  turde 
ikke  forlade  det  Gods,  hvorpaa  han  var  født;  han  havde 
saaledes  intet  Middel  til  at  unddrage  sig  Herremandens 
Tyranni  og  maatte  finde  sig  i  hvilkesomhelst  Byrder,  der 
bleve  ham  paalagte.  For  de  frie  Lejlændinger  derimod 
stod  altid  den  Udvej  aaben,  naar  de  syntes  at  være  altfor 
haardt  betyngede,  at  flytte  og  søge  sig  andensteds  et 
bedre  Vilkaar.  Det  samme  gjælder  naturligviis  ogsaa 
deres  øvrige  Byrder:  saalænge  Jorddrotten  ikke  havde  det 


*)   Rigsarch.  indb.  Saml.  i  Kongebreve. 

**)  Berg  angiver  de  sidstnævntes  Antal  til  125  (Budstikken, 
182  3,  808);  men  deri  er,  vel  at  merke,  medregnet  baade 
de  efter  Souverainiteten  oprettede  og  de  tidligere  nedlagte. 
Det  samlede  Antal  til  enhver  Tid  bliver  saaledes  meget 
mindre. 


78 


I.  É.  Sars. 


i  sin  Magt  at  tvinge  dem  til  at  forblive  paa  sine  Ejen- 
domme, kunde  han  vel  opskrue  Landskyld  og  Bygselsum 
over  hvad  der  var  billigt,  men  var  dog,  for  at  beholde 
dem,  nødt  til  at  sætte  en  Grænse  derfor  og  tage  et  Hen- 
syn til  sine  Lejlændingers  Tilfredshed,  som  den  Vornedes 
Herre  ganske  kunde  sætte  sig  udover.  Der  var  imidlertid, 
som  vi  have  seet,  nok  af  Misbrug  og  Mangler,  og  det  er 
en  Fortjeneste,  som  tilkommer  den  Danske  Regjering,  at 
have  bidraget,  baade  før  og  efter  Souverainitetens  Indførelse, 
til  at  forbedre  Lejlændingernes  Vilkaar  og  paa  en  endelig 
og  tilfredsstillende  Maade  betrygget  deres  Retsstilling. 

Det  vigtigste  Skridt  i  saa  Henseende,  var  Indførelsen 
og  Ordningen  af  Livsbygsel.  Dette  Forhold  kunde,  som 
bemerket,  forsaavidt  siges  at  have  bestaaet  fra  gammel  Tid, 
som  Lejlændingen  i  Regelen  beholdt  sin  Gaard,  saalænge 
han  levede,  og  erlagde  en  Bygselsum  i  Overeensstemmelse 
hermed;  men  det  havde  ingen  Garantier  og  ingen  Plads 
i  Lovgivningen.  Det  var  saaledes  en  Ret,  som  det  her 
gjaldt  at  sikkre.  Den  første,  dertil  sigtende  Bestemmelse, 
findes  i  Christopher  Hvitfeldts  Reces  af  1544*)  og  lyder 
saaledes:  „Formedelst  den  store  Klage  og  Kjæremaal,  som 
ofte  tidt  og  endnu  senest  paa  Lagthinget  været  haver  og 
endnu  dagligen  klages,  hvor  den  menige  Landbo  besværes 
med  den  Jordemuder  hvert  tredie  Aar  at  give  deres  Lands- 
herre og  at  den  ene  kjøber  den  anden  af,  desligeste  saa 
ofte  som  Ombudsmanden  afsættes,  da  holdes  deres  Bygning 
ikke,  enddog  at  de  have  taget  Jorden,  derfor  have  Vi  paa 
Kgl.  Majts.  Vegne  og  gode  Behag  det  Brev  ladet  udgaae 
i  saa  Maade  som  efterfølger:  at,  naar  nogen  Bonde  lejer 
nogen  løs  Jord,  da  skal  han  blive  i  Landdrottens  Minde 
som  de  overeens  komme  kunne,  og  siden  der  at  boe  saa- 
længe som  hannem  lyster  og  han  giver  sin  skjellige  Aabod 
og  er  grandhæv  og  giver  sin  Landboveitsle  hvert  tredie 
Aar  af  Jordens  Afvoxt.     Men  beklages  Landbonden  for 


*)   Krag,  Chr.  III.s  Hist.  II.  377—84. 

slige  disse  forskrevne  Stykker,  da  skal  derom  gaae  som  6 
eller  flere  svorne  Mænd  kunne  forefinde,  enten  de  sige 
ham  af  Gaarden  eller  at  bøde  med  Penninge,  og  ikke 
skal  Landdrotten  have  Magt  herimod  nogen  at  afsætte  for- 
uden 6  Mænds  Dom."  Ved  Forordning  af  8de  Januar 
1557  og  Erik  Rosenkrant's  Reces  af  1565*)  gjentoges  det 
samme  Forbud,  og  bestemtes,  „at  ingen  Bønder  udi  Norge, 
det  være  sig  hvem  de  tjene  eller  tilhøre,  skal  efter  denne 
Dag  forpligtet  være  at  fæste  sine  Gaarde  hvert  tredie  Aar, 
men  dennem  at  nyde  og  beholde,  al  den  Stund  de  give 
og  gjøre  deres  aarlige  Rettighed  og  holder  Gaarden  ved 
Hævd  og  Magt  efter  Loven."  Paa  det  sidstnævnte  Sted 
hedder  det,  at  de  forhen  udgivne  Artikler  om  Jordbygselen 
ikke  noksom  vare  blevne  efterfulgte,  „meest  af  den  Aar- 
sag,  at  der  ingen  Poen  eller  Straf  var  derhos  sat  for  dem, 
som  samme  Artikler  kunde  bryde  og  overtræde".  Det  blev 
derfor  nu  bestemt,  „at  hvilken  Ombudsmand,  geistlig  eller 
verdslig,  som  afsatte  nogen  af  hans  Jord  uden  Lov  og 
Dom,  skulde  være  falden  til  Kongen  8  Ørtuger  og  13 
Mark  i  Brevebrud  og  desuden  staae  sin  Gjenpart  en  Tolv- 
mands Dom."  Ikkedestomindre  vedblev  det  ældre  Forhold, 
ifølge  hvilket  Lejlændingen  hvert  tredie  Aar  kunde  af- 
trænges af  sin  Gaard,  at  være  almindelig  gjældende  ved 
Siden  af  Livsbygsel  gjennem  hele  det  sextende  Aarhun- 
drede.  Regjeringen  selv  synes  at  have  vaklet  mellem  begge 
og  viste  overhovedet,  ved  sine  stundom  modsigende  Bestem- 
melser  og  den  i  Forordninger  og  Kongebreve  ikke  sjeldent 
forekommende  Forvexling  af  de  forskjellige  Afgifter,  at  den 
manglede  tilbørlig  Indsigt  i  de  Norske  Landboforholde. 
Medens  Bestemmelsen  i  de  ovenciterede  Recesser,  at  ingen 
Lejlænding  skulde  nødes  til  at  fæste  sin  Gaard  mere  end 
een  Gang,  men  beholde  den  i  sin  Levetid,  saafremt  han 
ellers  udredede  sine  aarlige  Afgifter  i  rette  Tid  og  holdt 
Gaarden  ved  Hævd,  atter  og  atter  indskjærpedes  ved  de 


*)    Begge  hos  Paus,  316 — 17  og  342  ff. 

paa  Herredagene  givne  Retterbøder*),  seer  man  dog,  at 
Bygsel  paa  Aaremaal  endnu  i  Slutningen  af  det  sextende 
Aarhundrede  fandt  Sted  paa  Kronens  egne  Ejendomme**), 
og  i  et  Kongebrev  af  1593  til  Lehnsmanden  over  Baahus 
Lehn  hedder  det  endog,  at,  da  det  var  imod  Norges  Lov 
at  bortfæste  nogen  Gaard  paa  Livstid,  skulde  de  af  Kro- 
nens Bønder  i  det  nævnte  Lehn,  som  havde  givet  store 
Penge  for  Livstage  paa  sine  Gaarde,  faae  tilbage,  hvad 
de  havde  udredet  over  det  sedvanlige  og  siden  bygsle  hvert 
tredie  Aar,  „hvilket  altid  haver  været  Sedvaue  der  udi 
Vort  Rige  Norge"***).  Den  senere  Lovgivning  gik  imid- 
lertid med  Bestemthed  ud  fra  Livsbygsel  som  almeen  gjæl- 
dende  Regel.  Christian  den  Fjerdes  Norske  Lovbog  (1604) 
fastsætter  i  Landslejebaalkens  Cap.  I,  at  „hvilken  Bonde, 
som  fæster  sin  Gaard  og  udgiver  sin  første  Tage,  han  skal 
beholde  sin  Gaard  udi  sin  Livstid,  og  maa  hannem  ikke 
frafæstes,  dos:  med  slig  Vilkaar,  at  han  holder  Gaarden 
ved  god  Hævd  og  Bygning,  udgiver  sin  Leding  og  Land- 
skyld aarlig  i  rette  Tid  og  er  ^in  Jorddrot  eller  hans  Om- 
budsmand hørig  og  lydig",  og  den  samme  Bestemmelse 
gjentoges  med  omtrent  de  samme  Ord  i  Christian  den 
Femtes  Lov.  Aaremaalet  var  nu  ganske  fortrængt  af  Livs- 
bygsel som  den  gjældende  Lovgivnings  Grundlag. 

At  Regjeringen  ved  at  indføre  denne  Forandring  hand- 
lede ifølge  en  vel  overvejet  Plan,  at  den  havde  Syn  for  hvad 
der  var  Hovedmangelen  ved  den  Norske  Bygsellovgivning 
fremgaaer  af  de  ovenciterede  Recesser;  det  laa  aabenbart  i 
dens  Interesse  at  ophjælpe  en  saa  talrig  Klasse  af  Jord- 
brugere som  Lejlændingerne,  der  udredede  Skat  lige  med 


*)  S.  t.  Ex.  Rec.   af  1578   hos  Paus   og   flere  Rbb.  i  Herre- 

dagsprotocollerne. 
*)  Dette  sees  af  flere  Domme  i  Herredagsprot.    S.  t.  Ex.  den 

ovenciterede  af  15  85. 
**)  N.  Tegn. 

de  andre,  og  de  mangfoldige  Klager,  som  alle  samledes  i 
det  ene  Punct,  at  Lejlændingen  derved,  at  han  hvert  tredie 
Aar  kunde  altrænges  af  sin  Gaard,  blev  udsat  for  ubillig 
og  vilkaarlig  Behandling,  kunde  i  saa  Henseende  ikke  for- 
fejle at  lede  paa  ret  Vej.  Men  ved  Siden  deraf  har  det 
udentvivl  ogsaa  været  af  Betydning,  at  Livsfæstet  allerede 
tidligere  havde  faaet  Plads  i  den  Danske  Lovgivning.  Tyve 
Aar  for  Chr.  Hvitfeldts  Reces  af  1544  blev  udgiven,  havde 
en  for  Danmark  gjældende  Anordning  indskjærpet,  at 
„ingen  Brydje,  som  steder  og  fæster  nogen  Kronens,  Kir- 
kens, Riddersmands  eller  Bondes  Gaard,  bygger  og  for- 
bedrer samme  Gaard,  udreder  sine  Afgifter,  er  sin  Hus- 
bonde hørig  og  lydig  og  ikke  sidder  ham  overhørig  med 
Ægt,  Inne  og  Arbejde  —  skal  fæstes  af  sin  Gaard  eller 
udvises  derfra,  den  Stund  han  holder  fornævnte  Artikler". 
Da  man  ogsaa  i  andre  Retninger  sporer  en  Overførelse  af 
Danske  Retssed vaner  i  Norge,  ligger  det  nær,  fra  den  ud- 
vortes Lighed  at  slutte  til  en  indbyrdes  Sammenhæng  mel- 
lem disse  Bestemmelser,  saa  lidet  de  end  i  Hensigt  og 
Virkning  stemme  overeens  med  hinanden. 

Livsfæstet  i  Danmark  stod  i  Forbindelse  med  og  ud- 
viklede sig  af  Stavnsbaandet  og  Vornedskabet.  Den  oven- 
citerede  Anordning  blev  given  i  Aaret  1523,  det  samme 
Aar,  da  Aristocratiet  havde  vundet  sin  afgjørende  Sejer 
og  Christian  den  Andens  bondevenlige  Love  bleve  brændte 
som  stridende  mod  gode  Seder;  allerede  deraf  kan  man 
skjønne,  at  dens  Øiemed  ingenlunde  var  at  indskrænke 
Jorddrotternes  Magt  eller  betrygge  Bondestanden  mod  vil- 
kaarlig Behandling.  Hvor  Stavnsbaandet  fandt  Sted,  stem- 
mede den  ligefrem  med  de  allerede  bestaaende  Forholde, 
da  den  Stavnsbundne  jo  paa  en  Maade  kunde  siges  at  være 
tvungen  Livsfæster,  og,  hvor  det  ikke  fandt  Sted,  maatte 
det  ligge  i  Jorddrotternes  Interesse  at  knytte  den  frie  Landbo 
til  Godset  ved  en  tilsyneladende  Fordeel,  eftersom  det  alle- 
rede i  denne  Periode  var  vanskeligt  nok  for  dem  at  faae 
Fæstere  til  sine  Gaarde,  naar  de  ikke  havde  Vornede,  som 

kunde  tvinges  dertil*).  Forpligtelsen  at  holde  Gaarden  ved 
Hævd,  at  være  Husbonden  hørig  og  lydig,  at  gjøre  Ægt 
og  Arbeide,  var  iøvrigt  ganske  ubestemt;  der  kunde  saa- 
ledes  aldrig  mangle  Herremanden  Paaskud,  om  han  ønskede 
at  udtrænge  sin  Fæster,  og,  selv  om  dette  ikke  havde  været 
Tilfælde,  var  dennes  Kaar  dog  ingenlunde  forbedret,  men 
snarere  forværret  ved  at  faae  Livsbrev  paa  sin  Gaard,  da 
han  ligefuldt  var  underkastet  Herremandens  Tyrannie  og 
vilkaarlig  Forhøjelse  af  Hoveriet  saavelsom  af  de  øvrige 
Afgivter. 

En  ganske  anden  Betydning  maatte  Livsbygselens 
Indførelse  faae  i  Norge.  Her  var  det  retløse  Underdanig- 
hedsforhold,  hvori  den  danske  Fæstebonde  stod  til  Herre- 
manden, ganske  ukjendt.  Bygselcontracten  var  grundet 
paa  frie  Overeenskomst,  men  gav  dog  forsaavidt  riig  An- 
ledning til  ubillig  og  vilkaarlig  Fremfærd  fra  Jorddrottens 
Side,  som  den  for  at  være  gyldig  maatte  fornyes  hvert 
tredie  Aar.  Dette  var  der  nu  sat  en  Grænse  for.  Den 
nye  Lovgivning  gav  vistnok  ingen  bindende  Forpligtelse 
til  at  bygsle  paa  Livstid;  der  var  naturligviis  intet  til  Hin- 
der for  at  Bygselcontracten  ogsaa  kunde  indgaaes  paa  en 
bestemt,  kortere  eller  længere,  Aarrække.  Dette  fandt  — 
og  finder,  som  bekjendt,  endnu  —  hyppigt  Sted;  men  gav 
ikke  og  kunde  ikke  give  Anledning  til  Misbrug.  Hoved- 
sagen var,  at  de  ubestemte  Forpagtninger,  som  skulde 
gjentages  fra  Aaremaal  til  Aaremaal,  havde  givet  Plads 
for  en,  ogsaa  med  Hensyn  til  Tiden  fulkommen  bestemt 
Contract,  og  at  saaledes  den  tilforn  bestaaende  Modsætning 
mellem  gjældende  Lov  og  gjældende  Praxis,  idet  Lejlæn- 
dingen  i  Regelen  forudsattes  at  ville  beholde  sin  Gaard, 
saalænge  han  levede,  og  erlagde  en  Bygselsum  i  Overens- 
stemmelse hermed,  men  Jorddrotten  desuagtet  havde  det 
i  sin  Magt  at  udvise  ham  hver  tredie  Aar,  ikke  længere 
fandt  Sted.    Dermed  var  et  sikkert  Grundlag  vundet,  og 


*)  Estrup,  Historie  af  Livsfæstet  i  Danmark,  Hist.  Tidsskr.  VI  281. 

herpaa  blev  en  for  Lejlændingen  fuldkommen  betryggende 
Bygsellovgivniug  opfort.  —  Saalænge  han  lejede  paa  Aare- 
maal,  maatte  han  finde  sig  i  at  hans  Afgifter  bleve  for- 
højede eller  at  der  fra  Tid  til  anden  paalagdes  ham  nye 
Byrder,  saafremt  han  ikke  vilde  forlade  sin  Gaard  og  saa- 
ledes  forspilde  Frugten  af  sit  Arbejde  og  af  de  Penge, 
som  han  havde  erlagt  ved  Gaardens  Tiltrædelse.  Herimod 
var  han  sikkret  ved  den  nye  Lovgivning:  Contracten  var 
nu  som  før  grundet  paa  frie  Overeenskomst;  dens  Bestem- 
melser kunde  nu  som  før  ikke  overtrædes  af  nogen  af  Par- 
terne uden  at  det  medførte  Bøder,  Straf  eller  Tab  af  Ret- 
tigheder; men,  medens  det  før  stod  i  Jorddrottens  Magt  at 
forandre  dem  hvert  tredie  Aar,  vare  de  nu  gyldige,  saa- 
længe den  samme  Lejlænding,  med  hvem  Contracten  en- 
gang var  indgaaet,  levede  og  ønskede  at  beholde  sin  Gaard; 
hans  Arbejde  kom  derfor  nu  ham  selv  udelukkende  tilgode; 
han  kunde  forbedre  sin  Jord  og  forøge  sin  Velstand,  uden 
at  han  behøvede  at  frygte  for,  at  en  rovgjærrig  Jorddrot 
deraf  vilde  tage  Anledning  til  at  paalægge  ham  større 
Byrder.  —  Den  ældre  Lovgivning  (Magnus  Lagabøter  og 
Christian  den  Fjerde)  paabød,  at  naar  nogen  lejede  anden 
Mands  Jord,  skulde  han  dertil  have  2  Mænds  Vidne,  og 
var  det  bedre  om  han  havde  flere.  Denne  Bestemmelse 
gav  imidlertid  ikke  tilbørlig  Sikkerhed  for  at  Contracten 
blev  overholdt;  i  Tilfælde  af  at  Vidnerne  døde  t.  Ex.  var 
Lejlændingen  udsat  for  at  see  sine  Eettigheder  tilsidesatte, 
uden  at  have  noget  lovligt  Middel  til  at  værge  dem;  ved 
Frdn.  af  5  Februar  1 6»5  og  Chr.  Vtes  Norske  Lov  blev 
det  derfor  bestemt,  at  Bygselseddelen,  i  hvilken  den  bort- 
lejede  Gaards  Landskyld  og  Taxt  samt  Bygselsummens 
Størrelse  blev  angivet,  skulde  forfattes  ved  Dag  og  Datum 
paa  stemplet  Papiir  og  siden  læses  paa  næste  Thing.  — 
Regjeringen  gik  et  Skridt  videre,  idet  den  ikke  blot  sik- 
krede  Contracten  mod  Overtrædelse  eller  vilkaarlig  Foran- 
dring, men  ogsaa  indlod  sig  paa  at  bestemme  dens  Indhold. 
Den  ældre  Lovgivning  havde  i  saa  Henseende  givet  de 

contraherende  Parter  fuldkommen  Frihed.  En  Jorddrot 
maatte  tage  saa  høj  Landskyld  som  han  kunde  faae,  og,  da 
Ledingens  Størrelse  rettede  sig  derefter,  laa  det  endog 
i  Regjeringens  Interesse  at  Landskylden  blev  forhøjet,  jo 
mere  jo  bedre,  hvortil  ogsaa  det  ovenfor  omtalte  Forbud 
mod  at  tage  Bygselpenge  sigtede.  Efterat  Ledingen  imid- 
lertid var  sunken  ned  til  en  aldele3  ubetydelig  Statsind- 
tægt,  tabte  dette  Hensyn  sin  Betydning,  og  derved  bort- 
faldt ogsaa  den  Grund,  som  tilforn  hindrede  Landskylden 
fra  at  stige,  nemlig  at  Ejendommene  i  samme  Forhold  bleve 
højere  skatlagte.  Lovgivningen  begyndte  nu  at  indskrænke 
Jorddrotternes  Frihed  til  at  tage  saamegen  Landskyld  som 
de  kunde  faae.  Claus  Bildes  og  Trud  Ulfstands  Reces  af 
1539,  Rec.af7  Octbr.  1578  og  29  Juli  1631,  Chr.  IVS  Norske 
Lov  fastsatte,  at  ingen  maatte  sætte  sin  Gaard  i  højere  Land- 
skyld end  sex  Mænd  kunde  kjende  lovligt  og  ret,  og  den 
samme  Bestemmelse  gjentoges  i  Chr.  Vs  Lov  med  Tilføjelse 
af,  at  Lejlendinger  skulle  give  slig  Landskyld  og  anden 
Rettighed,  som  af  gammel  Tid  har  været  02;  Jordebøgerne 
dem  tilholde.  Tredieaarstagen,  som  længe  efterat  Bygsel  paa 
Aaremaal  factisk  var  gaaetafBrug,  vedblev  at  bestaae  som 
en  Lejlendingen  paahvilende  Afgift,  bestemtes  ved  Rec.  1578 
og  Forordn.  1631  til  1  Daler  af  hvert  Skippund  Tunge,  hver 
Løb  eller  hver  2  Huder.  Med  Hensyn  til  Bygselsummen 
'  eller  Indfæstningen  hedder  det  i  Recessen  af  1578  (i  hvil- 
ken man  finder  denne  Afgift  førstegang  omtalt  som  lovligt 
bestaaende),  at,  „efterdi  ikke  alle  Gaarder  ere  af  eens  Lej- 
lighed, kan  derpaa  ingen  vis  Forordning,  gjøres  men 
Kongl.  Majts.,  Kirkens  og  Stiftens  Ombudsmænd  skal  til 
første  Stedsmaal  af  Gaarden  tage  efter  dens  Storlighed  og 
Lejlighed  og  ikke  beskatte  nogen  over  Billighed."  Ved 
Herredagene  indkom  der  jævnlige  Klagemaal  over  at  Kro- 
nens Bønder  besværedes  over  Evne  med  at  udgive  store 
Bygselpenge;  men  herpaa  blev  der  svaret,  at,  „da  ingen 
Bonde  i  Norge  blev  tvungen  til  at  fæste  nogen  Gaard,  men 
gjorde  det  af  sin  frie  Villje,  og  da  Odelsbønder  og  andre 

Jorddrotter  tog  saa  høj  Indfæstning  som  de  kunde  faae, 
saa  kunde  det  samme  heller  ikke  være  Kongen  formeent". 
Efterat  imidlertid  Størsteparten  af  Kronens  Gods  ved  Slut- 
ningen af  det  syttende  Aarhundrede  var  bortsolgt  og  Re- 
gjeringen  saaledes  ikke  længer  var  bunden  ved  egen  jord- 
drotlig  Interesse,  tog  den  mere  Hensyn  til  hine  Klagemaal. 
Ved  Forordningen  af  5  Februar  1685  og  Chr.  Vs  Lov 
blev  det  fastsat,  „at  ingen  Jorddrot,  ihvo  han  være  maa, 
skal  fordre  eller  tage  mere  end  i  det  hojeste  10  Rdr.  af 
et  Skippund  Tunge,  5  Rdr.  af  en  Hud  og  de  øvrige  Species 
efter  Proportion".  —  En  saadan  Bestemmelse  vilde  i  Dan- 
mark, hvor  enhver  Bonde  var  tvungen  til  at  overtage  en 
Gaard  paa  det  Gods,  til  hvilket  han  ved  Fødselen  var  bun- 
den, have  gjort  megen  Nytte,  men  passede  derimod  ikke 
i  Norge,  hvor  Forholdet  mellem  Jorddrot  og  Lejlænding 
var  grundet  paa  en  fra  begge  Sider  fuldkommen  fri  Over- 
eenskomst.  Det  var  aabenbart  en  ubillig  Indskrænkning  i 
Jorddrottens  Rettigheder,  og  har  neppe  nogensinde  været 
strengt  overholdt,  men  fik  dog,  som  senere  skal  omtales, 
en  gavnlig  Indflydelse  paa  Udviklingen  af  de  Norske  Land- 
boforholde.  —  Vanskeligere  end  de  øvrige  Afgifter  lod 
Hoveriet  sig  ordne  ved  Lov,  og  denne  Byrde  maatte  der- 
for under  alle  Omstændigheder  blive  trykkende  og  give 
Anledning  til  skadelige  Misbrug.  Men  efter  Souverainitetens 
Indførelse,  da  Størsteparten  af  de  adelige  Sædegaarde  og 
Kronens  Avisgaarde  bleve  nedlagte  eller  bortsolgte,  for- 
svandt de  Spor  af  Hoverie,  som  havde  indsneget  sig  i  den 
foregaaende  Periode,  saagodtsom  aldeles.  En  Levning 
deraf,  de  saakaldte  Arbejdspenge,  som  oprindelig  var  paa- 
lagt Kronens  Lejlændinger  istedetfor  Arbejde  til  Kongs- 
gaardene,  og  senere  ved  Krongodsets  Salg  gik  over  til 
private  Jorddrotter,  blev  indskrænket  ved  Chr.  V5  Lovbog. 
—  Vi  have  omtalt ,  at  Livsfæstets  Indførelse  i  Danmark 
ingenlunde  hindrede  Jorddrotten  fra  at  udtrænge  sin  Fæster, 
naar  han  fandt  det  for  godt,  da  de  Forpligtelser,  som  paa- 
hvilede denne  og  betingede  hans  Ret  til  at  beholde  Gaarden, 

saalænge  han  levede,  vare  ganske  ubestemte.  Ogsaa  i 
Christian  den  Fjerdes  Norske  Lov  var  Udtrykket,  at  en 
Lejlænding  skulde  beholde  sin  Gaard  i  sin  Livstid,  „dog 
med  slig  Vilkaar,  at  han  holder  Gaarden  ved  Hævd,  ud- 
giver sin  Landskyld  og  sin  Leding  aarlig  i  rette  Tid  og 
er  sin  Husbonde  hørig  og  lydig,"  —  saa  omfattende,  at 
det  maatte  give  Anledning  til  Misbrug.  Ved  den  senere 
Lovgivning  blev  der  imidlertid  raadet  fuldstændig  Bod  paa 
denne  Mangel.  Chr.  Vs  Lov  3 — 14 — 10  nævner  som  de 
eneste  Tilfælder,  i  hvilke  en  Lejlænding  kan  forbryde  sin 
Gaard,  at  han  undlader  at  udrede  sine  aarlige  Afgifter 
eller  hugger  Skogen  til  Upligt,  og  dette  bliver  i  de  følgende 
Artikler  saameget  inskrænket,  som  det  overhovedet  uden 
Ubillighed  mod  Jord  drotterne  har  været  muligt. 

Uagtet  saaledes  den  Norske  Lejlænding  i  en  ganske 
usedvanlig  Grad  havde  været  Gjenstand  for  Regjeringens  Om- 
hu, uagtet  der  var  sikkret  ham,  ikke  blot,  som  tilforn,  person- 
lig Frihed,  men  fuldkommen  Uafhængighed,  idet  hans  Af- 
gifter paa  det  nøjagtigste  bleve  bestemte  og  hans  Rettighe- 
der betryggede  mod  ethvert  Overgreb,  vilde  det  dog  have 
været  et  for  Landets  Opkomst  uheldigt  Forhold,  om  Fler- 
heden af  dets  Jordbrugere  havde  bestaaet  af  Lejlændinger. 
At  dette  i  Tidsrummet  før  Souverainitetens  Indførelse  vir- 
kelig fandt  Sted,  er  sikkert  nok.  Kronens  Jordegods  alene 
udgjorde  i  Begyndelsen  af  det  syttende  Aarhundrede  over 
en  Fjerdedeel  af  det  hele  Land;  Adelen  ejede  ved  samme 
Tid  omtr.  5900  Skippund  Tunge  eller  over  -i-,  Odelsbøn- 
derne  omtr.  17000  Skippund  eller  §  af  Rigets  hele  Jordegods; 
det  øvrige  tilhørte  Kjøbstadborgere,  Kirker  og  Capitler  eller 
var  tillagt  de  saakaldte  Prestebord*).  Da  alt  Kronens  og 
Kirkens,  Størsteparten  af  Adelens  og  en  Deel  af  Odelsbon- 
dernes  Jordegods,  tilsammen  altsaa  idetmindste  -|  af  det 
hele  Land,  blev  bygslet  bort,  kan  man  allerede  heraf  see, 
at  der  i  det  nævnte  Tidsrum  maatte  findes  langt  flere  Lej- 


*)   Norske  Samll.  I  Bind;  Budstikken,  4de  Aargang. 

lændinger  end  Odelsbønder.  Det  er  imidlertid,  naar  man 
vil  skaffe  sig  et  Overblik  over  Landboforholdenes  Udvik- 
ling, af  Vigtighed  at  bestemme  dette  Forhold  nærmere  og 
at  faae  en,  idetmindste  nogenlunde  nøjagtig,  Opgivelse  af 
Antallet  af  begge  Klasser  i  Tiden  nærmest  før  Souveraini- 
tetens  Indførelse.  En  saadan  skulde  man  vente  at  kunne 
finde  i  det  i  Dureils  Relation  meddeclte  Mandtal  over 
Norge,  og  efter  dette  har  ogsaa  F.  Hammerich  i  sine  „Bi- 
drag til  Belysning  af  den  Danske  Stats  Folkemængde  etc. 
i  Midten  af  det  syttende  Aarhundrede"*)  opgivet  en  Sum 
af  4799  Odelsbønder  og  32824  Lej  lændinger.  Men  Dureils 
Liste  er,  skjønt  den,  enkelte  Misforstaaelser  og  Fejl  frareg- 
net, temmelig  nøje  stemmer  overeens  med  de  i  Rigsarchi- 
vet  opbevarede  Skattemandtal  for  Aarene  1610 — 20,  paa 
hvilke  den  sees  at  være  grundet,  dog,  hvad  det  her  om- 
handlede Spørgsmaal  angaaer,  ganske  vildledende.  Skatte- 
brevene fra  denne  Tid  paabyde  nemlig  kun  forsaavidt  sær- 
egen Skat  for  Odelsbønder,  som  disses  Odelsindkomst  eller 
Værdien  af  den  Landskyld,  som  de  oppebåre  af  sit  Bygsel- 
gods,  oversteg  et  vist  Beløb,  sedvanligviis  det  Firedobbelte, 
stundom  det  Tredobbelte  eller  Dobbelte  af  den  udskrevne 
Lejlændingsskat;  i  modsat  Tilfælde  derimod  skattede  de  lige 
med  Lejlændingerne,  og  blandt  disse  findes  derfor  ogsaa  i 
Skattemandtallene  og  efter  dem  i  Durells  Relation  de  fleste 
Odelsbønder  opførte.  Heraf  kan  det  forklares,  at  enddog 
i  de  meest  afsidesliggende  Fjeldbygder,  til  Ex.  Valders  og 
Hallingdalen,  hvor  Kronens  og  Kirkens  Jordegods  var  gan- 
ske ubetydeligt,  og  hvor  Adelen  intet  ejede,  opgives  der 
for  hele  Prestegjæld  kun  et  Par  eller  enddog  slet  ingen 
Oldelsbønder,  saaledes  i  Slidre  2,  i  Vang  1,  i  Nes  2,  i 
Aurdal  og  Aall  ingen  [1621 — 22],  skjønt  de  aabenbart 
maatte  være  den  talrigste  Klasse  af  Jordbrugere  i  disse 
Bygder.  Heller  ikke  af  de  senere  Skattemandtal  vil  man 
kunne  hente  tilfredsstillende  Oplysning,  da  Beskatningsmaa- 


*)   Historisk  Tidsskr.  III  Række,  2  det  Bind. 

den  vedblev  at  være  den  samme,  alene  med  den  Forskjel, 
at  Odelsskatten  i  den  følgende  Tid  blev  paabuden  at  skulle 
udredes  af  alt  det  Jordegods,  som  Ejeren  bygsiede  bort 
og  oppebar  Landskyld  af,  medens  de  Odelsbønder,  som 
kun  ejede,  hvad  de  selv  brugte  og  besad  —  og  dette  var  na- 
turligviis  de  fleste  —  fremdeles  skattede  sammen  med  Lejlæn- 
dinger.  Ved  Hjælp  af  endeel  andre,  i  Rigsarchivet  opbe- 
varede Documenter  er  det  dog  muligt  at  udfinde  det  om- 
trentlige Antal  af  begge  Klasser  af  Jordbrugere  i  Begyn- 
delsen af  det  syttende  Aarbundrede.  Ved  Regnskaberne 
for  1617  findes  der  for  en  Deel  af  det  Søndenfjeldske  Norge 
Lister  over  de  til  Odelsbønderne  mod  en  vis  Betaling  ud- 
deelte  Vaaben  eller  de  sankaldte  „Odelsgeværer."  Ifølge 
disse  var  der  i  Gudbrandsdalen,  som  hos  Dureli  findes  op- 
ført med  kun  20  Odelsbønder,  over  400  saadanne,  i  Val- 
ders  og  Hadeland,  som  efter  Dureli  kun  havde  57,  550  o. 
s.  v.,  tilsammen  alene  for  Gudbrandsdalen,  Hadeland  og 
Valders,  Hallingdal  og  Ringerike,  Bragernes,  Folio,  Rome- 
rike,  Soløer,  Hedemarken  samt  Smaalehnene  en  Sum  af 
3780.  Man  seer  allerede  heraf,  at  der  i  det  hele  Land 
maatte  findes  et  flerdobbelt  saa  stort  Antal  af  Odelsbønder 
som  det  man  faaer  ud  efter  Durells  Relation,  skjønt  heller 
ikke  disse  Lister  kunne  ansees  for  ganske  fuldstændige,  da 
idetmindste  i  de  Districter,  hvor  der  fandtes  særdeles  mange 
Selvejere,  Odelsgeværer  kun  bleve  uddeelte  til  de  rigeste 
og  fornemste  blandt  disse.  Et  andet,  i  Rigsarchivet  opbe- 
varet Aktstykke  uden  Datum,  men,  som  man  tydeligt  kan 
see,  nedskrevet  i  Begyndelsen  af  det  syttende  Aarhundrede, 
opgiver  Odelsbøndernes  Antal  i  det  søndenfjeldske  Norge 
indtil  Sireaa  til  8468  og  deres  Jordegods  til  9768  Skip- 
pund Tunge.  Da  Odelsgodset  i  det  hele  Rige,  som  oven- 
for anført,  efter  den  i  1611  foretagne  Taxation,  det  Kjøb- 
stadborgerne  tilhørende  fraregnet,  beløb  sig  til  omtr.  17000 
Skippund,  saa  faaer  man,  naar  man  antager,  at  de  tilbage- 
staaende  7000  Skipppund  har  havt  forholdsviis  ligesaa- 
mange  Ejere  som  de  9768,  en  Sum  af  omtr.  13000,  der  ahsaa 

var  det  samlede  Antal  af  Norges  jordejende  Bønder  i  Be- 
gyndelsen af  det  syttende  Aarhundrede.  —  Skattebrevene  for 
1658  og  1659  paabød,  i  Modsætning  til  hvad  der  før  havde 
været  Tilfælde,  at  alle  Odelsbønder  skulde  udrede  Halv- 
parten af  sin  Odelsindkomst,  ikke  blot  af  det  Jordegods, 
som  de  bygsiede  bort  og  oppebar  Landskyld  af,  men  ogsaa 
af  det,  som  de  selv  brugte  og  besad,  hvor  lidet  det  end 
var.  Man  skulde  sanledes  vente,  at  der  af  Skattemandtal- 
lene for  disse  Aar  kunde  hentes  fuldkommen  nøjagtig  Op- 
lysning om  Antallet  af  de  jordejende  Bønder.  Dette  er 
dog  ikke  Tilfælde,  da  de  fleste  af  dem  ere  indrettede  saa- 
ledes,  at  det  Jordegods,  som  Ejeren  oppebar  Landskyld  af, 
og  det,  som  han  selv  brugte,  er  opført  paa  særskilte  Lister, 
hvorved  det  ofte  hænder  at  det  samme  Navn  gjentages  paa 
to  Steder.  Derimod  er  det  paa  Grund  heraf  saameget 
lettere  at  udfinde  —  hvad  der  her  naturlig-viis  er  af  størst 
Interesse  —  Antallet  af  dem,  som  brugte  egen  Jord  og 
sad  paa  egen  Odelsgrund.  Dette  var,  Nordland  og  Fin- 
marken fraregnet,  for  hvilke  Districter  der  ingen  Skatte- 
mandtal fra  de  nævnte  Aar  har  været  at  finde,  noget  over 
11000.*)  Antallet  af  dem,  som  brugte  anden  Mands  Jord,  kan 
anslaaes  til  25  — 30000,**)  altsaa  dog  over  dobbelt  saa  stort. 

*)  Alene  ved  Mandtalslisterne  for  Thelemarken ,  Jædderen  og 
Dalerne  samt  Ryfylke  er  det  ikke  udtrykkeligt  bemerket  eller 
muligt  at  see,  hvilke  af  de  opførte  Odelsbønder,  der  tillige 
brugte  egen  Jord,  saa  at  man  her  har  maattet  bestemme 
Antallet  efter  det  Forhold,  som  bestod  andensteds.  I  Gud- 
brandsdalen  t.  Ex.  var  der  af  8  50  jordejende  Bønder  6  30, 
som  brugte  egen  Jord,  i  Valders  og  Hadeland  af  940, 
6  50,  i  Hallingdal  og  Ringerike  af  410,  3  80.  Thelemarken 
havde  i  1659  915  Odelsbønder,  Jædderen  og  Dalerne  4  60, 
Ryfylke  6  60.  Antager  man  nu,  at  et  lignende  Forhold  har 
fundet  Sted  her,  saa  bliver  Antallet  af  dem,  som  brugte 
egen  Jord,  i  disse  Districter  omtr.  1300. 
**)  Ifølge  Durells  Relation  var  Antallet  af  Odelsbønder  omtrent 
5000,   af  Lejlændinger  3  2000,  Ødegaardsmænd  (hos  Durell 

I  Danmark  fandtes  der  paa  samme  Tid  omtrent  5000 
saakaldte  Selvejere  og  40000  Fæstebønder.  De  første  ud- 
gjorde saaledes  neppe  en  Niendedeel  af  den  hele  Gaard- 
brugerstand,  og  hvilken  Forskjel  var  der  ikke  imellem 
en  Norsk  Odeismand  og  en  Dansk  Selvejer!  Odeisman- 
dens Ejendomsret  var  fuldkommen  uindskrænket;  han  be- 
sad sin  Gaard,  ligesom  Kongen  sit  Rige,  af  Guds  Naade, 
og  skyldte  hverken  Afgift  eller  Tjeneste  deraf  til  Nogen. 
Men  dette  Forhold,  som  vedblev  at  bestaae  uforandret  i 
Norge  og  som  bevarede  hos  den  Norske  Bondestand  en 
Uafhængighed  og  en  Anseelse,  der  var  uden  Sidestykke  i 
denne  Tidsalder,  er  ejendommeligt  for  de  Lande,  hvor  Ger- 
maniske Stammer  først  have  coloniseret  og  hvor  ingen 
senere  Erobring  har  omstyrtet  den  ved  Bebyggelsen  grund- 
lagte Orden.  I  Danmark  derimod  ligesom  i  de  øvrige 
germaniske  Lande,  hvor  der  foregik  en  Undertvingelse  af 
tidligere  bosatte  Folk,  blev  et  ganske  modsat  System  gjort 
gjældende.  Høvdingen  for  den  erobrende  Stamme  betrag- 
tedes her  som  Landets  egentlige  Ejer;  al  Jordbesiddelse 
kom  saaledes  til  at  grundes  paa  Lehn,  ikke  paa  umiddel- 
bar Ejendomsret,  og  Feudalvæsenets  kunstigt  sammensatte 
Bygning  fortrængte  den  oprindelige  demokratiske  Samfunds- 
orden, som  fandt  sit  Udtryk  og  sin  Støtte  i  Odelsinstitutio- 
nen.  Danmark  har  derfor  aldrig  havt  noget  tilsvarende 
til  de  Norske  Odeismænd:  frie  Bønder  med  en  fuldkommen 
uindskrænket  Ejendomsret.     Den  saakaldte  Selvejer  var 

„Odelsgaardmæntf)  omtr.  5000,  tilsammen  42  000,  hvorfra  dog 
maa  drages  idetmindste  2000  for  de  Odelsbønder,  som  ikke 
selv  brugte  Jord,  ligesom  ogsaa  i  Mandtalslisterne  stundom 
Odelsbønderne  opføre  paanyt  blandt  Lejlændinger.  Det  sam- 
lede Antal  af  Gaardbrugere  bliver  derefter  38 — 40000,  og, 
naar  herfra  drages  de  12000,  som  brugte  egen  Jord,  faaer 
man  til  Rest  26  —  28000,  der  vare  Lejlændinger.  Durelis 
Opgivelse  gjelder  vistnok  for  Aarenel610  —  20;  men  da  de 
omfatte  Baahuslehn,  som  senere  adskiltes  fra  Norge,  kan  det 
Bamine  Tal  antages  som  gjældende  i  165  9,  skjønt  Befolknin- 
gen imidlertid  maae  antages  at  være  stegen  ikke  ubetydeligt # 

det  neppe  mere  end  af  Navn.  Han  havde  vistnok  en  min- 
dre afhængig  Stilling  end  sine  øvrige  Standsbrødre  og  stod 
sig  vel  i  Regelen  ogsaa  bedre  end  disse;  men  hans  Ejen- 
domsret var  meget  ufuldkommen.  Han  maatte  ikke  jage 
paa  sin  Grund,  ikke  afhænde  nogen  Deel  deraf,  ikke  hugge 
mere  i  Skogen  end  hvad  han  selv  brudte.  Han  havde  al- 
tid  et  Herskab  over  sig,  enten  Kongen  eller  en  Adelsmand, 
som  ejede  den  saakaldte  „Herlighed"  til  hans  Gaard  og  i 
Egenskab  af  Herlighedsejer  nød  saagodtsom  alle  en  virkelig 
Jorddrots  Rettigheder.  Til  denne  maatte  Selvejerbonden 
udrede  Indfæstningssum  ved  Gaardens  Tiltrædelse  og  Land- 
gilde hvert  Aar,  i  dennes  Tjeneste  maatte  han  forrette  Ho- 
verie og  af  denne  kunde  han  enddog  i  visse  Tilfælde  be- 
røves  sin  Gaard,  t.  Ex.  naar  han,  som  det  hedder,  ikke 
holdt  Gaarden  ved  Hævd  eller  huggede  Skogen  til  Upligt. 
Forskjellen  mellem  de  saakaldte  Selvejere  eller  jordegue 
Bønder  og  Fæsterne  var  saa  liden,  at  der  oftere  endog  op- 
stod Tvivl  og  Strid  om,  hvorvidt  Bønderne  i  hele  Distric- 
ter  hørte  enten  til  den  ene  eller  til  den  anden  Klasse: 
begge  udredede  nemlig  de  samme  Afgifter  og  vare  paa 
samme  Maade  indskrænkede  i  Brugen  af  sine  Gaarde. 
En  Følge  heraf  var  det  ogsaa,  at  de  jordegne  Bønders 
Antal  mere  og  mere  aftog  og  at  Selvejergodset  gik  over 
til  at  blive  Fæstegods.  Det  var  fornemmelig  i  det  sextende 
Aarhundrede  og  fornemmelig  ved  Mageskifter  mellem  Kro- 
nen  og  Adelen,  at  dette  skete.  Kronen  afstod  ved  saadanne 
Lejligheder  hyppigt  sine  Rettigheder  eller  sin  Herlighed  i 
jordeget  Bondegods  til  en  eller  anden  Adelsmand,  som  ud- 
lagde andet  Gods  til  Vederlag,  og  gav  ham  derhos  i  Re- 
gelen Tilladelse  til  at  handle  med  Selvejerne  om,  at  afstaae 
sin  Ejendomsret.  Vel  var  dette  kun  en  Tilladelse,  der 
ikke  syntes  at  betage  de  jordegne  Bønder  Friheden  til  selv 
at  bestemme  om  de  i  saa  Henseende  vilde  føje  sig  efter 
Herremandens  Ønske  eller  ikke.  Men  i  de  allerfleste  Til- 
fælde blev  dog  Udfaldet  saadant,  at  de  virkelig  afstod  sine 
Gaarde  og  gik  over  til  at  blive  Fæstebønder.    Deres  For- 


92 


I.  E.  Sars. 


hold  til  Herlighed  sejeren  var  nemlig  saa  afhængigt,  at  der 
sjelden  kunde  fattes  denne  Midler  til  at  tvinge  dem.  Ofte 
skete  det  ogsaa  med  deres  gode  Villje,  da  de  kun  havde 
liden  Fordeel  af  at  holde  fast  ved  en  saa  ufuldkommen  og 
slet  betrygget  Ejendomsret,  medens  det  paa  samme  Tid 
maatte  være  Herremanden  magtpaaliggende  at  bringe  dem 
i  et  mere  afhængigt  Forhold.  Hertil  kom,  at  den  jordegne 
Bonde,  foruden  at  udrede  baade  Indfæstningssum,  Land- 
gilde og  Hoverie  til  sin  Husbonde,  i  Regelen  blev  ilignet 
dobbelt  saa  høj  Skat  som  Fæsterne.  Ved  at  afstaae  sin 
Gaard,  opnaaede  han  saaledes  baade  en  Lettelse  i  sine 
Byrder  og  kunde  tillige  vente  hos  sin  adelige  Jorddrot  at 
finde  en  Beskyttelse,  som  hans  ufuldkomne  Ejendomsret 
ikke  var  istand  til  at  yde  ham.  Man  regner,  at  alene  i 
Fredrik  den  Andens  sidste  sexten  Regjeringsaar  (1572— 
15£8)  er  henimod  2000  Selvejere  paa  denne  Maade  gaaet 
over  til  at  blive  Fæstebønder.  0£,  da  lignende  Mageskifter 
fandt  Sted  baade  i  det  foregaaende  og  i  det  næstfølgende  Aar- 
hundrede,  er  det  intet  Under,  at  Selvejerne  omsider  udgjorde 
en  ganske  forsvindende  Deel  af  den  Danske  Bondestand, 
og  at  de  faae,  som  vare  tilbage,  kun  vare  det  af  Navn.*) 
Man  indseer  lettelig,  at  Odelsgodset  i  Norge,  trods 
Indflytningen  og  Indflydelsen  af  Danske  Aristocrater,  aldrig 
har  kunnet  være  undergivet  en  lignende  Skjæbne.  Odels- 
bonden  havde  en  Stilling,  som  han  kun  af  yderste  Trang 
kunde  forudsættes  at  ville  bytte  med  en  Lejlændings,  da 
den  tilbød  ham  alle  en  uindskrænket  Ejendomsrets  Fordele. 
Ligesaalidt  kunde  han  tvinges  dertil,  da  han  ikke  stod  i  noget 
Afhængighedsforhold  til  en  Herlighedsejer  og  ikkehavde  andre 
Afgifter  at  udrede  end  dem,  som  bleve  paalagte  til  det  Offent- 
lige. Og  disse  vare  ikke  større  for  ham  end  for  Lejlændingen. 
Kun,  naar  en  Odelsbonde  ejede  saameget  Jordegods,  at  Ren- 
ten eller  Landskylden  deraf  oversteg  et  vist  Beløb  —  og  dette 


*)   P.  V.  Jacobsen,  Om  Selvejergods,  i  (Dansk)  Juridisk  Arkiv, 
18  de  Bind. 

var,  som  man  af  Mandtalslisterne  kan  see,  neppe  Tilfælde  med 
en  Tyvendepart,  —  eller,  —  efter  de  senere  Skattebreve,  — 
naar  han,  foruden  det  Jordegods,  som  han  selv  brugte  og 
besad,  tillige  ejede  andet,  som  han  oppebar  Landskyld  af, 
blev  han  ilagt  en  særegen  Afgift  foruden  den  almindelige, 
saakaldte  Lejlændingsskat;  i  andet  Tilfælde  skattede  han 
lige  med  en  Lejlænding,  og  det  er  saa  langtfra  at  denne 
Beskatningsmaade,  saaledes  som  den  i  Danmark  brugelige, 
kunde  have  nogen  Formindskelse  i  Selvejendommen  tilfølge, 
at  den  tvertimod  maatte  befordre  samme,  da  den  gjorde 
det  mere  fordeelagtigt  for  en  Jorddrot  at  sælge  de  Gaar- 
de, som  han  ikke  selv  brugte,  end  at  bygsle  dem  bort. 
En  yderligere  Sikkerhed  for  Odelsgodsets  Bevarelse  hos 
dets  oprindelig  Besiddere  laae  i  Indløsningsretten,  som  efter 
den  i  hiin  Tid  gjældende  Odelshævd  af  60  Aar  efter  Mag- 
nus Lagaboter  og  30  efter  Christian  den  Fjerde  lagde 
næsten  uoverstigelige  Hindringer  ivejen  for  at  samle  store 
Ejendomme  ved  Kjob  fra  Bønderne.  —  I  den  katholske  Tid 
havde  de  hyppig  Gaver  af  Jord  til  Klostre,  Kirker  eller 
Prestebord  i  høj  Grad  bidraget  til  at  formindske  Selvejer- 
godset. Paa  denne  Maade  var  efterhaanden  ikke  meget 
langt  fra  det  halve  Land  kommet  i  Kirkens  Eje;  men  der- 
af gik  en  stor  Deel  tabt  ved  Reformationen,  og  senere  er 
Kirkegodset  snarere  bleven  formindsket  end  forøget,  da 
Gaverne  blev  sjeldne,  medens  der  hyppigt  klagedes  over, 
at  de  Kirker  eller  Prestebord  fra  gammel  Tid  tillagte  Gaar- 
der  frakom  samme,  idet  Private  tilegnede  sig  Ejendomsret 
derover.  —  Af  Kronens  Jordegods  var  det  meste  erhvervet 
ved  Reformationen  og  havde  tilforn  hørt  under  Klosterne 
og  Biskopsstolene.  Derimod  kan  det  neppe  antages,  senere 
at  have  havt  nogen  betydelig  Tilvæxt,  idelmindste  ikke  paa 
Odelsgodsets  Bekostning.*)    Den  samme  Grund,  som  efter 


*)  Enkelte  betydelige  Adelsgodser  er  derimod  efter  Reformatio- 
nens Indførelse  tilfaldet  Kronen,  saasom  Gyrvild  Fadersdatter 
Sparres  (1582)   og  Hannibal  Sehesteds  (1651)  [hvoraf  dog 

hvad  der  ovenfor  er  bleven  omtalt,  bevirkede,  at  saamange 
af  de  jordegne  Bønder  i  Danmark  overdroge  sine  Gaarde 
til  Adelen,  nemlig  at  de  bleve  ilagte  dobbelt  saa  høj  Skat 
som  Fæsterne,  bevirkede  ogsaa,  at  mange  af  dem  frivilligt 
afstod  sin  Ejendomsret  til  Kronen  og  gik  over  til  at  blive 
dennes  Fæstebønder  mod  at  erholde  nogen  Lettelse  i  sine 
Byrder.  Dette  skete  naturligviis  aldrig  i  Norge,  og,  saa- 
vidt  man  af  de  forhaandenværende  Kilder  kan  slutte,  meget 
sjeldent,  at  Odelsgods  blev  forbrudt  under  Kronen,  fordi 
Ejeren  deraf  undlod  at  udrede  den  ham  paahvilende  Leding 
eller  anden  Skat,*)  i  hvilket  Fald  der  desuden  altid  bevil- 
gedes ham  selv  eller  hans  Arvinger  Adgang  til  at  indløse 
det  igjen  for  en  billig  Priis.  De  øvrige  Tilfælde,  hvorved 
Odelsgods  forbrødes  under  Kronen,  var,  efter  Magnus  La- 
gabølers  og  Christian  den  Fjerdes  Love,  naar  Ejeren  deraf 


en  stor  Deel  tilforn  havde  været  Kronens  Ejendom  og  ved 
Gave  var  kommet  til  Sehested.] 
*)  I  Lehnsregnskaberne  forekommer  enkelte  Exempler  herpaa, 
saaledes  i  Regnskaberne  for  Tønsberg  Lehn  1640 — 1660. 
En  Antegnelse  i  et  af  disse  er  besvaret  paa  følgende  Maade : 
„Hvad  Gods,  som  ej  skattes  af  og  dømmes  under  Kronen, 
haver  altid  været  bevilget  at  maatte  indloses  for  en  billig 
Priis,  som  og  herudi  skeet  er."  —  Stundom  blev  ogsaa  det 
forbrudte  Jordegods  givet  Ejeren  tilbage  uden  Indløsnings- 
sum,  naar  han  betalte  sine  resterende  Skatter.  I  et  Konge- 
brev af  4  Novbr.  16  36  (N.  Tegn)  hedder  det  saaledes: 
„Eftersom  tvende  Bønder  af  Mariekirke  Provstie  und.  give 
tilkjende,  hvorledes  de  deres  Skat  i  forleden  Aar  ikke  udi 
rette  Tid  skal  have  udgivet  og  derfore  deres  Gods  at  være 
dømt  under  Kronen,  og  de  dog  efter  Landsloven  er  beret- 
tiget deres  Gods  igjen  at  indløse,  und.  er  begjærendes  at  det 
maatte  bevilges  dem  deres  Gods  igjen  at  maatte  bekomme 
uden  Løsning,  da,  efterdi  Vi  erfare,  saadant  af  dennem  at 
være  skeet  mere  af  Vankundighed  end  af  Modvillighed,  have 
Vi  dennem  Naad.  bevilget,  denne  Gang  at  maae  bekomme 
deres  Gods  igjen  uden  Løsning." 

gjorde  sig  skyldig  i  uærligt  Drab  eller  Niddingsverk  („ni- 
dingsvig  eoa  skemoarverk")  d.  e.  Landsforræderne,  Oprør  — 
hvorunder  det  efter  Fr.  af  31  August  1G48  ogsaa  henførtes, 
naar  Almuen  holdt  Thing  og  Stævne  af  egen  Myndighed 
eller  opskare  Budstikken  uden  Fogdens  og  Sorenskriverens 
Befaling,  —  Mord,  Trygderov,  Tyvehævn,  Voldtægt  etc. 
Herved  kunde  imidlertid  Kronens  Jordegods  ikke  blive  me- 
get forøget:  deels  maatte  nemlig  hine  „Ubodemaal"  være 
sjeldne,  deels  blev  Bestemmelse  om  Odelsgodses  Forbrydelse 
ved  ulovligt  Thingstævne  eller  Opskjæren  af  Budstikken 
neppe  nogensinde  overholdt,  deels  blev  det  selv  ved  Nid- 
dingsverk og  uærligt  Drab  oftere  bevilget  Arvingerne  at 
indløse,  hvad  der  saaledes  var  forbrudt.  Enhver  anden 
Forseelse  kunde  afsones  ved  Bøder;  men,  da  disse  ikke 
vare  bestemte,  var  en  viid  Mark  aabnet  for  alskens  Vilkaar- 
lighed  fra  Lehnsmændenes  og  Fogdernes  Side,  som  beri- 
gede sig  ved  Sagefaldet  og  skruede  Bøderne  saa  højt  op, 
at  den  Skyldige  stundom  ikke  formaaede  at  udrede  dem 
paa  anden  Maade  end  ved  at  afstaae  sin  Gaard.  Hvad  der 
paa  denne  Maade  tilfaldt  Kronen,  kunde  ifølge  Loven  gjen- 
loses  inden  ti  Aar.*)  Men  udentvivl  skete  det  oftere,  at 
Lehnsmanden  eller  Fogden  tilegnede  sig  det  saaledes  ud- 
lagte  Jordegods  som  sin  private  Ejendom  og  i  dets  Sted 
opførte  en  Pengesum  som  Sagefald  til  Kronen.  Dette 
kunde  saameget  lettere  gaae  for  sig,  som  —  efter  hvad 
man  fornemmelig  af  Herredagsprotocollerne  kan  see,  —  det 
var  en  ganske  almindelig  Fremgangsmaade,  at  Lehnsman- 
den afgjorde  slige  Sager  underhaanden  med  den  Skyldige, 
uden  at  lade  hans  Forseelse  paadømme  eller  Bøderne  be- 
stemme til  Thinge.**)    I  en  Forordning  af  16  Decbr.  1590 


*)  M.  L.  IV.  2  og  Chr.  IVS  Lovb.  III.  1.  bestemmer  det  saa- 
ledes for  det  Tilfælde,  at  der  som  Bøder  for  Drab  eller 
Thegngjæld  blev  udlagt  Jordegods. 

*)  Som  Exempel  paa  denne  Fremgangsmaade  anføres  et  Skjøde 
af  13  Aug.  1585,  hvorved  en  Bonde  overdrager  Erik  Munk 

hedder  det  derfor:  „Efterdi  vi  komme  udi  Forfaring,  hvor- 
ledes mange  udi  Vort  Rige  Norge,  baade  Lehnsmænd, 
Fogder  og  Prester,  sig  skulle  understaae  med  adskillige 
optænkte  Paafund  at  pante,  kjøbe  og  tilforhandle  sig  Jorde- 
gods af  Bønderne  der  udi  Riget,  endeel  med  Sagefald,  som 
de  saa  højt  sætter,  naar  nogen  haver  forbrudt  Livet  eller 
udi  andre  Maader  groveligen  syndet,  at  de  ikke  formaae 
det  at  udgive  og  betale,  saa  de  derover  give  til  Lehns- 
manden  eller  Fogden  Kjøbe-  og  Skjødebrev  paa  deres 
Gaarde  og  Gods,  endeel  udi  andre  Maader  sig  det  tilfor- 
handle, hvoraf  kommer,  at  de,  som  tilforn  have  havt  egne 
Huse  og  Gaarde,  ved  saadan  Underfundighed  og  listig 
Handel  derfra  kommer,  og  siden  maae  stryge  og  strippe 
Landet  igjennem  om  andre  Boliger,  da  ville  Vi  hermed 
strengeligen  have  forbudet,  Vore  Lehnsmænd,  Fogder  eller 
Prester  der  udi  Norge  at  pante  eller  kjøbe  noget  Jorde- 
gods med  Bønderne,  saafremt  de  ikke  til  Os  og  Kronen 
ville  have  det  forbrudt"*)  —  og  af  de  Norske  Registranter 
sees,  at  det  blev  fundet  nødvendigt  at  indskjærpe  dette 
Forbud  flere  Gange.  —  Naar  man  betænker,  hvilken  over- 
ordentlig udstrakt  Myndighed  Lehnsmændene  vare  i  Besid- 
delse af  og  hvor  slet  de  i  Regelen  bleve  controllerede,  sy- 
nes det  ganske  rimeligt,  at  det  maatte  lykkes  dem  ved 
Misbrug  af  denne  Myndighed,  ved  Trudsler,  Tvang  og 
ulovlig  Afskatten,  naar  Nogen  havde  gjort  sig  skyldig  i  en 
Forseelse,  at  samle  sig  store  Jordegodser  paa  Odelsbønder- 
nes  Bekostning,  og  om  Flere  af  dem  vides  jo  ogsaa  dette 
med  Bestemthed,  saaledes  om  Erik  Munk,**)  Peder  Hansen 


sin  Anpart  i  Gaarden  Jordthveit  i  Ej  de  Sogn,  mod  at  efter- 
gives alle  de  Sager  og  Klageinaal,  som  denne  havde  imod 
ham.     Samll.  t.  d.  Ni  F.  Hist.  I.  23  9. 
*)   Evensens  Samll.  2  det  Bind. 

*)  I  Nedenæs's  Almues  Klageskrift  ovor  Erik  Munk  (Nyt  Dan- 
ske Magaz.  II  Bind)  hedder  det  bl.  a. :  „Er  og  vor  store 
Klage,  at,  naar  Erik  Munk  tager  Had  til  nogen  fattig  Mand, 

Basse,  Niels  Lange*)  o.  A.  Størsteparten  af  det  Jorde- 
gods, som  den  Danske  Adel  kom  i  Besiddelse  af  i  Norge, 


som  jordejendes  er,  siger  han  hans  Odelsgods  under  sig,  og 
aldrig  det  maa  blive  laugbøden  til  Thinge  under  rette  Odels- 
mænd  som  det  sig  bør  efter  Loven". 
*)  Om  denne,  som  var  Lehnsmand  i  Brunla  16  43 — 52,  haves 
i  Rigsarchivet  endeel  Klagemaal,  hvoriblandt  især  et,  med 
Overskrift:  „Klage  over  Niels  Langes  begjærlige  Attraa  ef- 
ter fattige  Bønder  deres  Gods  og  Ejendele,"  tjener  til  yder- 
ligere at  bestyrke,  hvad  der  ovenfor  er  bleven  sagt  om  Ind- 
førelsen af  det  Danske  Bondetyrannies  Sedvaner  ogsaa  i 
Norge.  Her  berettes  først,  hvorledes  Niels  Langes  Fader, 
Gunde  Lange,  havde  tvunget  en  Odelsbonde  til  at  afstaae 
ham  sin  Gaard  idet  han  truede  ham  med,  at  han  ellers  vilde, 
efter  Loven,  som  byder,  at  den,  som  Skifte  begjærer,^skal 
Skifte  faae,  dele  den  ham  tilhørende  Part  af  Gaarden  fra 
Bondens,  „og  det  paa  de  Steder  ham  behagede,"  hvorover 
Bonden  i  sin  Eenfoldighed  befrygtede,  at  Gunde  Lange  skulde 
tage  al  Tømmerskog  med  alle  Sagbrug  eller  alt  Avlsbrug 
med  Gaard  og  Huus  fra  ham,  og  saaledes  mod  sin  Villje 
maatte  erkjende  ham  som  sin  Jorddrot.  En  anden  Gang 
havde  Niels  Lange,  „efterdi  han  ingen  Paaanke  hører,  men 
er  fri  for  Paatale,  fordi  Retfærdigheden  sover,"  en  anden 
Adelsmand,  Præben  von  Ahnen,  til  Villje,  mageskiftet  en 
Gaard,  ved  Navn  Holm,  mod  Bondens  Villje.  Præben  von 
Ahnen  havde  hjemsøgt  denne  Bonde  med  idelige  Stævnemaal 
og  Rettergang,  fordi  han  vilde  have  hans  Odel  til  sit  Odel, 
„men  vandt  herudi  intet,  saalænge  de  ved  Retten  procede- 
rede; men,  der  Præben  flyttede  til  Fosnes  efter  Krigen,  var 
der  en  Gaard  ved  Navn  Møgenes,  som  Ingebrigt  Treffland 
ejede.  Denne  Gaard  kunde  Præben  ej  faae  af  Ingebrigt,  saa 
mageskifter  han,  og  Niels  Lange  bekom  Holm  og  Præben 
det  han  begjærede,  nemlig  Møgenes".  Klageskriftet,  der 
angives  at  være  forfattet  af  en  Bonde,  „fordi  Sorenskriveren 
var  Niels  Langes  værste  Tjener  og  Bygself oged, "  handler 
iøvrigt  om  den  haarde  og  ubillige  Medfart,  som  Kronens  og 
Langes  egne  Lejlændinger  maatte   lide,   idet  han  forhøjede 

havde  imidlertid,  som  før  bemærket,  allerede  tidligere  væ- 
ret i  Adelsmænds  Eje,  og  var  erhvervet  ved  Indgiftning 
i  Norske  adelige  Familjer,  ved  Arv  eller  Kjøb  fra  disse. 
Af  Sædegaardene  var  de  fleste  ældre  end  Reformationen, 
og  saaledes  kan  det  overhovedet  antages,  at  Jordegodsets 
Fordeling  mellem  Krone,  Kirke,  Adel  og  Odelsbønder  i 
det  Væsentlige  er  forblevet  uforandret  fra  Reformationens 
Indførelse  og  indtil  Midten   af  det  syttende  Aarhundrede. 

Ved  denne  Tid  begyndte  Pantsættelsen  og  senere  Sal- 
get af  det  Norske  Krongods.  De  store  Skatter,  som  Chri- 
stian den  Fjerde  udskrev  til  sine  uheldige  Krige  og  ødsle 
Hofholdning,  forsloge  ikke  til  at  dække  Udgifterne.  Han 
greb  derfor  gjentagne  Gange  til  den  Udvej  at  optage  Laan 
hos  Adel,  Borgere  og  Bønder  mod  Pant  i  Kronens  Ejen- 
domme og  under  Forbehold  af  at  indløse  dem  igjen  senere. 
Hans  Eftermand  fortsatte  hermed  og  ved  den  stedse  sti- 
gende Finantsnød  blev  der  aldrig  Tale   om   nogen  Indløs- 


Landskylden  for  dem,  optog  nye  Avisgaarde,  satte  vilkaar- 
lige  Arbejdstaxter  eller  paalagde  Arbejdspenge,  der  vare 
større  end  Kgl.  Majts.  Skatter,  og  forarmede  derved  mange 
af  dem  saaledes,  at  de  maatte  forlade  sine  Gaarde,  som 
derover  stode  øde.  De,  som  undlode  at  indfinde  sig  til 
Arbejdet  paa  hans  Sædegaarde,  „fordi  de  i  det  forgangne 
Aars  haarde  og  dyre  Tid  ingen  Kost  havde  at  tage  med 
sig,"  „dennem  lader  Niels  Lange  eller  hans  strenge  og 
umilde  Tjenere  hente  ved  Bondelehnsmanden  ligesom  Mis- 
dædere, og  sætter  dem  paa  en  Træhest,  endeel  saalænge  til 
de  falder  i  Daansel,  og  saa  derefter  aldrig  forvinder  den 
Svaghed."  Der  nævnes  tre  Bønder,  som  vare  blevne  straf- 
fede paa  denne  Maade,  og  heraf  sees,  at  det  neppe  kan 
være  rigtigt,  naar  T.  A.  Becker  (Danske  Herregaarde,  8 
Binds  3  Hefte)  antager,  at  Træhesten  først  efter  Souverai- 
nitetens  Indførelse  er  kommen  i  Brug  paa  de  Danske  Her- 
regaarde. Man  kan  være  sikker  paa,  at  den  her  maa  have 
været  temmelig  almindelig,  naar  der  enddog  findes  Spor  af 
dens  Brug  i  Norge. 

ning,  hvorimod  Frederik  den  Tredie  kort  efter  Souveraini- 
tetens  Indførelse  aabnede  sig  en  ny  Indtægtskilde  ved  at 
lade  det  pantsatte  Norske  Krongods  bortsælge.  Største- 
parten heraf  tilfaldt  enkelte  Rigmænd  af  Adelen  og  Borger- 
standen, som  i  Krigsaarene  havde  forstrakt  Kronen  med 
betydelige  Pengesummer,  og  navnlig  kom  det  Amsterdam- 
ske Kjøbmandshims,  Marsellierne  paa  saadan  Maade  i  Be- 
siddelse af  et  af  de  største  Jordegodser,  som  nogen  Privat- 
mand  har  ejet  i  Norge*).  —  Men  saavel  dette  som  de  fleste 
øvrige  af  de  ved  Salget  af  Kronens  Ejendomme  opstaaede 
Proprietærgodser  adsplittedes  næsten  ligesaa  hurtigt  som 
de  vare  samlede,  og  den  samme  Skjæbne  havde  ogsaa  Stør- 
steparten af  Adelsgodset  efter  Souverainitetens  Indførelse, 
idet  ikke  blot  de  under  Sædegaardene  liggende  Ejendomme, 
men  tildeels  ogsaa  Sædegaardene  selv  i  Løbet  af  det  at- 
tende Aarhundrede  bortsolgtes  og  kom  i  Bønders  Eje, 
hvorved  de,  som  ovenfor  omtalt,  tabte  sine  Privilegier. 
Souverainitetens  Indførelse  er  saaledes  at  betragte  som  et 
Vendepunct  i  Hensyn  til  Jordejendommenes  Fordeling; 
de  store  Masser  af  Jordegods,  som  tilforn  havde  været 
samlede  paa  enkelte  Hænder:  —  Kronen,  Adelen  eller  andre 
Proprietærer,  —  begyndte  nu  at  adsplittes,  Bygselgodset 
at  formindskes  og  Antallet  af  dem,  som  brugte  Ejendoms- 
jord  blev  endnu  inden  Begyndelsen  af  det  attende  Aar- 
hundrede den  langt  overvejende  Flerhed  af  Landets  Jord- 
brugere, medens  det  omvendte  Forhold  tilforn  havde 
fundet  Sted. 

Hvad  der  fornemmelig  bidrog  til  at  fremskynde  denne 
Udvikling,  var  de  føromtalte  Indskrænkninger,  som  efter- 
haanden  skete  i  Jorddrotternes  Ret  til  at  gjøre  sig  sit 
Bygselgods  saa  nyttigt  som  muligt.  Vi  have  seet,  at  Lov- 
givningen ikke  blot  sørgede  for  at  afhjælpe  de  Misbrug, 


*)  „Vi  have  til  en  og  anden  afstaaet  hele  Amter  og  anseelige 
store  Parter  af  Jordegods,"  hedder  det  i  et  Kongebrev  af 
1664. 

7* 

som  tilforn  fandt  Sted  raed  vilkaarlig  Forandring  og  Over- 
trædelse af  Bygselcontracten,  men  ogsaa  indlod  sig  paa  at 
bestemme  dennes  Indhold,  hvorved  det  blev  Jorddrotten 
formeent  at  nyde  de  Fordele  af  sit  Bygselgods,  som  han 
ved  privat  Overeenskomst  og  uden  at  forurette  nogen  vilde 
have  kunnet  opnaae.  Med  Hensyn  til  den  aarlige  Afgift 
eller  Landskylden  er  det  saaledes  baade  i  Christian  den 
Fjerdes  og  Christian  den  Femtes  Love  fastsat,  at  den  skulde 
udredes  „som  af  gammel  Tid  været  haver,"  det  vil  altsaa 
sige  efter  det  Værd,  som  Jordegodset  havde  paa  en  Tid, 
der  endog  ligger  langt  forud  for  Begyndelsen  af  det  syt- 
tende Aarhundrede,  da  som  bekjendt  Christian  den  Fjerdes 
Lov  udkom  (1604).  Naar  man  nu  betænker,  hvor  meget 
Jordegodset  siden  steg  i  Priis,  —  ofte  i  en  Tid  af  hun- 
drede Aar  til  det  fem-  og  sexdobbelte  og  derover,  —  er 
det  indlysende,  at  den  Landskyld,  som  en  Jorddrot  i  det 
attende  Aarhundrede  var  berettiget  til  at  oppebære  af  sin 
Gaard,  ikke  paa  langt  nær  kunde  være  nogen  fyldestgjø- 
rende  Rente  af  den  Capital,  som  Gaarden  efter  de  davæ- 
rende Ejendomspriser  repræsenterede,  og  som  Beviis  herfor 
vil  det  være  tilstrækkeligt  at  anføre,  at  der  af  Gaarde,  der 
stode  i  en  Priis  af  indtil  3000  Rdr.,  stundom  kun  erlagdes 
5  Rdr.  i  Landskyld,  altsaa  neppe  en  Tyvendepart  af  Ren- 
ten af  den  Sum,  som  Gaardens  Salg  vilde  have  indbragt*). 
I  Danmark  var,  som  bekjendt,  Landgilden  ogsaa  bestemt 
ved  Loven  og  maatte  ikke  vilkaarligt  forhøjes;  men  denne 
Indskrænkning  vilde  her,  selv  om  den  var  bleven  overholdt, 
kun  have  havt  lidet  at  betyde,  da  Proprietairen  til  Gjen- 
gjæld  kunde  paalægge  desto  mere  Hoverie,  hvilket  han 
betragtede  som  den  væsentligste  Indtægt  af  sit  Fæstegods, 


*)  S.  t.  Ex.  Stampes  Erklæringer  V.  180.  —  Landskylden  var 
oprindelig  bestemt  i  visse  Varer,  Kom,  Smør,  Fisk,  Huder 
o.  s.  v.,  men  den  erlagdes  ogsaa  i  Penge,  for  hvilket  Til- 
fælde der  ved  Fr.  5  Febr.  16  85  blev  sat  en  vis  Taxt  paa 
adskillige  af  hine  Varer. 

ligesom  det  ogsaa  stod  ham  frit  for  at  forhøie  Stedsmaalet 
eller  Indfæstningssummen  saameget  han  vilde.  Ingen  af 
Delene  var  derimod  tilladt  efter  Norsk  Lovgivning.  Fr.  af 
5te  Febr.  1685  bestemte,  at  ingen  Jorddrot  maatte  tage 
mere  i  Bygsei  end  i  det  højeste  10  Rdr.  af  et  Skippund 
Tunge  og  5  Rdr.  af  en  Hud.  Denne  Bestemmelse  blev 
vistnok,  som  før  bemærket,  neppe  nogensinde  strengt  over- 
holdt, og  man  finder  Exempler  paa,  at  der  blev  givet 
enddog  indtil  1000  Rdr.  i  Bygsei  af  en  enkelt  Gaard*); 
men  det  maatte  dog  altid  være  forbunden  med  noget  Re- 
sico  at  overtræde  et  udtrykkeligt  Lovens  Bud.  Endnu 
mindre  kunde  den  norske  Proprietair  i  et  forøget  Hoverie 
af  sine  Lejlændinger  finde  nogen  Erstatning  for  Landskyl- 
dens Ringhed.  Deels  var  nemlig  hans  Ejendomme  som 
oftest  vidt  adspredte,  da  Landets  Beskaffenhed  og  Talrig- 
heden af  smaae  Ejendomsbesiddere  gjorde  det  umuligt  eller 
vanskeligt  at  forene  dem  til  sammenhængende  Godser  — , 
og  kun  de  nærmest  boende  Lejlændinger  kunde  bruges  til 
Hovedgaardens  Dyrkning.  Deels  var  de  store  Gaarde,  som 
udkrævede  megen  Folkehjælp,  sjeldne,  og  Sædegaardenes 
Antal  indskrænkede  ved  Fr.  af  16  December  1639  og  25 
December  1682.  Deels  havde  Lovgivningen  ogsaa  i  Hen- 
seende til  Hoveriet,  forsaavidt  dette  fandt  Sted,  hvilket  efter 
Souverainitetens  Indførelse  blev  mere  og  mere  sjeldent, 
fastsat  en  Grændse,  som  Proprietairen  ikke  maatte  over- 
skride. Han  kunde  ikke  forøge  Arbejdsstyrken  ved  at 
udstykke  sine  Bygselgaarde  til  flere  Lejlændinger  end  til- 
forn og  betinge  sig  Arbejde  af  dem  alle;  deri  blev  han 
hindret  ved  Fr.  af  24  October  1634  og  Chr.  V.s  Lovb. 
3 — 14—5,  som  bestemte,  at  ingen  Ganrd  eller  Gaardepart 
maatte  bortbygsles  til  flere  end  een  Lejlænding,  medmindre 
denrs  Skyld  var  over  1  Skippund  Tunge.  Han  kunde  ikke 
betinge  sig  mere  Arbejde  af  den  ene  Lejlænding,  til  hvem 
han  efter  Loven  kunde   bortbygsle   sin   Gaard;   deri  blev 


*)^Samll.  t.  d.  N.  F.  Hist.  VI.  17  9. 

han  hindret  ved  Chr.  V.s  Lovb.  3 — 14—23  og  dens  Kil- 
der. Lovgivningen  havde  overhovedet  ved  disse  og  en 
Række  af  andre  Bestemmemmelser  begunstiget  Lejlændings- 
klassen  paa  Jorddrotternes  Bekostning  enddog  langt  over 
hvad  der  kunde  ansees  nødvendigt  og  billigt.  Besiddelsen 
af  Bygselgods  blev  derved  mere  og  mere  ufordeelagtigt, 
medens  Salget  deraf  paa  Grund  af  Ejendommenes  Stigen 
i  Priis  frembød  altid  større  og  større  Fordele,  og  den  na- 
turlige Følge  heraf  var,  at  Bygselgodset  aftog  og  udstykkedes 
mellem  mange  Ejere,  der  selv  brugte,  hvad  de  besad.  —  Be- 
skatningen virkede  til  det  samme  Maal.  Vi  have  i  det 
Foregaaende  berørt,  at  der  i  de  ældre  Skattebreve,  foruden 
den  almindelige,  saakaldte  Lejlændingsskat,  der  udrededes 
af  enhver  Gaard,  uden  Hensyn  til  om  den  brugtes  af  Eje- 
ren eller  en  Lejlænding,  paalagdes  Ejerne  af  Bygselgods 
en  særegen  Afgift,  som  i  Almindelighed  var  Fjerdeparten, 
men  stundom  ogsaa  Halvparten  eller  endog  Totredieparter 
af  Landskylden  eller  den  a årlige  Indkomst,  som  de  oppe- 
båre. I  de  senere  Skattebreve  blev  denne,  saakaldte  Odels- 
skat  i  Regelen  paabudt  saaledes,  at  der  af  hvert  Skippund 
Tunge,  som  en  Jorddrot  oppebar  Landskyld  af,  gaves 
Rdr.,  hvortil  kom  Rostj enesteskatten,  som  efter  Fr.  af  22 
April  1682  udrededes  med  16  Skill.  af  hver  Tønde  Hart- 
korn eller  32  Skill.  af  hvert  Skippund  Tunge.  Da  Lov- 
givningen saa  sterkt  havde  beklippet  de  jorddrotlige  Ind- 
tægter, maa  disse  Byrder  have  været  meget  følelige  og 
bidraget  virksomt  til  at  formindske  de  store  Proprietair- 
godser. 

At  Jorddrottens  Frihed  til  at  drage  den  størst  mulige 
Nytte  af  sit  Bygselgods  var  meget  indskrænket  og  at  hans 
Indtægter  bleve  højt  beskattede,  var  et  allerede  længe  før 
Souverainitetens  Indførelse,  hvorvel  ikke  i  samme  Udstræk- 
ning som  senere,  existerende  Forhold,  og  maa  saaledes 
allerede  dengang  have  øvet  en  lignende  Indflydelse  med 
Hensyn  til  Jordejendommenes  Fordeling.  Denne  Indfly- 
delse var  imidlertid  indskrænket  tilihvad  Odelsbønder  eller 

andre  upriviligerede  Jorddrotter  kunde  eje  af  Bygselgods, 
hvilket  var  den  mindste  Deel.  Kronens  og  Kirkens  Gods 
derimod  —  tilsammen  næsten  det  halve  Land  — -  var  en 
ubevægelig  Masse,  som  først  Enevoldskongerne  kunde  til- 
tage sig  Magt  at  røre  ved,  og  de  adelige  Jorddrotter, 
skjønt  ingenlunde  fritagne  for  de  Indskrænkninger,  som 
Lovgivningen  havde  paalagt  til  Gunst  for  Lejlændings- 
klassen,  holdt  dog  i  Regelen  fast  ved  sine  Ejendomme, 
saalænge  de  vare  i  Besiddelse  af  Privilegier,  som  holdt  dem 
nogenlunde  skadesløse,  og  turde  gjøre  sig  Haab  om  endnu 
flere.  Først  da  Kronens  og  endeel  af  Kirkens  Jordegods 
ved  de  under  Frederik  den  Tredie,  Christian  den  Femte  og 
Frederik  den  Fjerde  foretagne  Salg  var  kommen  i  Circu- 
lation  og  de  adelige  Privilegier  efter  Souverainitetens  Ind- 
førelse indskrænkedes  eller  ophævedes,  kunde  de  oven 
omtalte  Forholde  faae  en  iøjnefaldende  Indflydelse  paa 
Jordejendommenes  Fordeling.  Dersom  Forordningerne  af 
16  December  1639  og  25  December  1682  ikke  havde  været 
givne  og  dersom  Lovgivningen  ikke  havde  indskrænket 
Jorddrottens  Rettigheder  og  forbudt  ham  at  besvære  sine 
Lejlændinger  med  Arbejde,  skulde  det  maaske  være  gaaet 
i  Norge,  som  det  gik  i  Danmark,  da  endeel  af  de  hervæ- 
rende kongelige  Domainer  i  sidste  Halvdeel  af  forrige  Aar- 
hundrede  bortsolgtes,  at  der  nemlig  var  bleven  oprettet 
Stamhuse  deraf  og  store  Proprietairgodser  med  Sædegaarde 
og  Hoverie,  og  at  Lejlændingsklassens  Antal  saaledes  ikke 
var  bleven  formindsket,  men  dens  Kaar  forværrede.  Istedet 
derfor  maatte  det  nu  for  Kjøberne  af  det  norske  Krongods 
svare  bedst  Regning  efterhaanden  at  bortsælge,  hvad  de 
vare  komne  i  Besiddelse  af,  til  Bønder,  som,  fordi  de 
kjøbte  for  selv  at  bruge,  kunde  taale  at  give  mere  derfor 
end  Proprietairer,  Adelsmænd  og  Kjøbstadsborgere,  som 
kjøbte  for  at  bygsle  bort,  —  og  denne  Omsætning  foregik 
med  en  Hurtighed,  som  baade  viser,  at  Almuen  ikke  havde 
Vanskelighed  ved  at  opdrive  rede  Penge,  og  tillige  er  et 
Vidnesbyrd  om,   hvorlidet  Lejlændingsvæsenet  stemmede 

med  det  Norske  Folks  Charakteer  og  hvor  stærk  Trangen 
til  at  besidde  egen  Jord  var  hos  den  Norske  Bonde. 

Frederik  den  Fjerde  lod  afhænde  saagodtsom  alt,  hvad 
hans  Forgjængere  havde  levnet  af  Kronens  Jordegods,  som  efter 
hans  Tid  meest  kun  bestod  i  ubyggede  Skogstrækninger  og 
Fiskevande.  Under  denne  Konges  Regjering  foregik  ogsaa, 
som  bekjendt,  Salget  af  de  Norske  Kirker,  hvorved  de  til 
Kirkerne  liggende  Ejendomme  kom  i  Privates  Besiddelse. 
Kronens  Jordegods  udgjorde,  som  ovenfor  anført,  over 
Fjerdeparten  af  det  hele  Land  eller  omtrent  11000  Skip- 
pund Tunge,  Kirkernes  3  å  4000,  Adelens  henved  6000. 
Det  meste  heraf  var  endnu  inden  Midten  af  forrige  A ar- 
hundrede  kommet  i  Selvejeres  Hænder,  og  Bygselgodset 
indskrænket  til  hvad  der  var  beneficeret  Prestebord  og 
offentlige  Stiftelser  samt  nogle  enkelte  betydelige  Godser, 
som  Jarlsbergs  og  Tonsbergs  Grevskaber,  Rosendals  Ba- 
ronie,  Svanø,  Lysekloster  etc.  At  udfinde  nøiagtigt  hvor 
mange  af  Landets  Jordbrugere  paa  hiin  Tid  der  brugte 
Ejendomsjord  og  hvormange  der  vare  Lejlændinger,  har 
ikke  været  muligt:  men  fra  enkelte  Districter  kan  man 
slutte,  at  Forholdet  allerede  dengang  har  været  omtrent 
det  samme  som  det  var  ved  den  første  Folketælling  i  dette 
Aarhundrede  (1825),  nemlig  at  Selvejerne  var  omtrent 
dobbelt  saa  talrige  som  Lejlændingerne.  I  Gudbrandsda- 
len,  „hvor  i  1658  af  1200  Opsiddere  kun  600  var  Selveiere, 
Resten  Lejlændinger,  var  i  1760  de  førstes  Antal  1430,  de 
sidstes  230.  Paa  Hedemarken,  hvor  Krongodset  og  Pro- 
prietairgodset  engang  havde  været  saa  betydeligt  og  hvor 
i  1658  blandt  1100  Opsiddere  kun  200  brugte  Ejendoms- 
jord,  var  disses  Antal  i  1739  steget  til  1000,  medens  Lej- 
lændingerne kun  talte  300.  Paa  Øvre  Romerike,  som 
i  1658  havde  omtrent  800  Opsiddere  og  deriblandt  kun 
118,  som  brugte  Ejendomsjord,  var  der  i  1760  800  Selv- 
ejere og  400  Lejlændinger.  I  Heggen  og  Frøland,  hvor  i 
1658  af  omtrent  500  Opsiddere  kun  150  brugte  Ejendoms- 
jord, var  der  i  1760  500  Selvejere  mod  200  Lejlændinger 

o.  s.  v.  Mindst  gunstigt  var  Forholdet  i  enkelte  Norden- 
fjeldske  Districter;  dog  synes  ogsaa  her  i  Regelen  Selvejer- 
nes Antal  at  have  været  i  den  raskeste  Tiltagen. 

Landboforholdene  og  med  dem  den  hele  Samfundsorden 
udviklede  sig  saaledes  i  Norge  paa  en  ganske  ejendomme- 
lig Maade,  overeensstemmende  med  Folkets  Charakteer  og 
det  historisk  givne  Grundlag.  Nogen  Paavirkning  fra  Dan- 
mark er  der  —  idetmindste  efter  Enevoldsregjeringens  Op- 
rettelse —  ikke  at  spore:  tvertimod  bliver  Modsætningen 
mellem'begge  Riger  stadig  større  og  mere  iøjnefaldende. 
Norges  Samfundsorden  hvilede  paa  et  demokratisk  Grund- 
lag og  udmerkede  sig  fra  Oldtiden  [af  ved  en  mere  end 
almindelig  jævn  Fordeling  af  Ejendom  og  Rettigheder;  det 
er  ogsaa  dette  Grundlag  som  fremhæves  og  udvikles,  idet 
Lovgivningens  Omhu  for  at  beskytte  Lejlændingsklassen 
bliver  skjærpet  og  idet  Odelsbønderne,  som  altid  havde 
været  Folkets  Kjerne,  tillige  blev  dets  overvejende  Flerhed. 
Det  kan  ikke  være  anderledes,  end  at  denne  Udvikling 
maatte  udøve  en  gavnlig  Indflydelse  saavel  i  aandelig  som 
i  materiel  Henseende.  Grunden  til  den  større  Velstand, 
som  herskede  hos  den  Norske  Almue,  skjønt  den  havde  at 
kjæmpe  med  en  mindre  gavmild  Natur,  og  til  den  større 
Intelligents,  Virksomhed  og  Kraft,  hvorved  den  unægtelig 
udmærkede  sig  fremfor  sine  Standsbrødre  i  Danmark,  blev 
medrette  søgt  i  den  almindelige  Frihed,  som  den  Norske 
Bonde  nød,  og  den  særdeles  Herlighed,  som  Odelsbonden 
—  en  Adelsmand  en  miniature   efter  Holbergs  Udtryk  — 

var  i  Besiddelse  af.    Men  derfor  maatte  ogsaa  hine  Egen- 
et c-) 

skaber  hos  Folket  styrkes  og  udvikles  derved  at  Od  eisbøn- 
dernes Antal  forøgedes  til  det  mangedobbelte  og  at  Lej- 
lændingens  Frihed  og  Uafhængighed  blev  fuldkommen 
betrygget.  I  materiel  Henseende  kom  de  gavnlige  Følger 
tilsyne  paa  en  mere  iøjnefaldende  Maade.  Er  det  saa  over- 
alt, at  den,  som  ejer  Jorden,  bruger  den  bedre,  end  den, 
som  lejer  den,  maa  dette  navnlig  være  Tilfældet  i  et  Land 

som  Norge,  hvor  Jordbunden  paa  de  fleste  Steder  er  saa 
lidet  taknemmelig  og  kræver  saa  megen  Opoffrelse  af  Tid 
og  Kraft  for  at  opdyrkes  og  forbedres.  Bygselgodset  har 
altid  været  og  er  fremdeles  anseet  for  det  mindst  veldyrkede, 
da  Lejlændingen  savner  den  Spore  til  Arbejdet,  som  Odels- 
bonden  har  i  Tanken  om,  at  han  arbejder  ikke  blot  for  sig 
selv,  men  for  sine  Børn  og  sin  Slægt.  Det  kan  saaledes 
ikke  være  tvivlsomt,  at  Jordbruget  maatte  gjøre  forholdsviis 
store  og  hurtige  Fremskridt  efter  Enevoldsregjeringens  Op- 
rettelse og  navnlig  i  det  attende  Aarhundrede,  da  Største- 
parten af  Bygselgodset  var  kommen  i  Selvejeres  Hænder, 
og  der  mangler  heller  ikke  Beviser  herpaa.  Korntienden 
erlagdes  indtil  sidste  Halvdel  af  det  attende  Aarhundrede 
fordetmeste  efter  Opgivelser  af  Avlingens  Størrelse;  dens 
Stigen  kan  derfor,  skjønt  den  naturligviis  ingenlunde  er  en 
paalitlig  Maalestok  for  Kornproductionens  Størrelse,  dog 
give  en  omtrentlig  Forestilling  derom.  Vi  skulle  efter  To- 
pographier  og  Regnskabsbøger  over  Kirkernes  Indtægter 
anføre  nogle  hidhen  hørende  Data,  for  det  sondenfjeldske 
Norges  Vedkommende.  I  Øvre  Komerike,  hvor  Tienden  til 
samtlige  Kirker  i  Aarene  1617,  18,  19,  20,  21  og  22  ud- 
gjorde gjennemsnitlig  500  Tønder*),  var  den  i  Begyndel- 
sen af  det  attende  Aarhundrede  1 1  — 1200  Tønder**),  altsaa 
meget  over  det  dobbelte.  I  Nedre  Komerike,  hvor  Kirke- 
tienden i  Aarene  1623—30  udgjorde  gjnstl.  450  Tdr.,  var 
den  i  A.  1704—10  650  Tdr.  I  Øvre  Borgesyssel  Provstie, 
hvor  den  i  A.  1629  og  1630,  som  begge  synes  at  have 
været  Middelsaar,  beløb  sig  til  omtr.  850  Tdr.,  var  den  i 
1708-10  steget  til  1200  Tdr.  I  Hadeland  og  Thoten,  hvor 
den  for  Aarene  1617,  18,  26,  27  og  29  opgaves  til  gjsntl. 

*)  Nemlig  1  61  7:  487  Tdr.;  1618:  399  Tdr.;  1  619:  40  2  Tdr.; 

1620  :  390  Tdr.;  1621:  646  Tdr.;  1622:  562  Tdr. 
**)  Nemlig  1  704:  1  120  Tdr.;  1  705:  1006  Tdr.;    1706:  1060 

Tdr.;    1707:  1100  Tdr.;    1  708:   1282   Tdr.;    1709:  1226 

Tdr.;    1710:  1  230  Tdr.;    1  7  1  1:    1075  Tdr.;    1712:  1170 

Tdr.  etc. 

380  Tdr.,  udgjorde  den  i  A.  1713,  14,  18,  21  og  22  gjsntl. 
800  Trd.  I  Bragernes  Provstie  [Aker,  Asker,  Røken,  Hu- 
drum, Lier,  Eker,*  Modum  og  Sigdals  Prglde.],  hvor  den 
for  A.  1620,  21,  22,  24,  26  opgaves  til  gjsntl.  400  Tdr.,  var 
den  i  1704—10  stegen  til  orritr.  800  Tdr.  I  Sigdals  Pre- 
stegjæld  udgjorde  Kirkens  Anpart  af  Tienden  for  Aarene 
1620—30  gjsntl.  30  Tdr.;  for  A.  1704—10  gjnstl.  75  Tdr.; 
ved  Midten  af  det  attende  Aarhundrede,  da  den  gik  over 
til  en  fast  Afgift,  var  den  steget  til  222  Tdr.  I  Eker,  hvor 
Kirketienden  for  A.  1704 — 10  opgaves  til  omtr.  115  Tdr., 
var  den  efter  sidste  Angivelse  i  1753  steget  til  250  Tdr. 
I  Hole  udgjorde  den  for  A.  1617,  18,  26,  27,  29  og  30 
gjsntl.  40  Tdr.,  for  A.  1704-10  gjsntl.  70  Tdr.;  ved  Mid- 
ten af  forrige  Aarhundrede  183  Tdr.,  som  senere  blev  det 
staaende.  I  Jevnaker  for  A.  1626—30  gjsntl.  20  Tdr.  for 
A.  1704—10  gjsntl.  40  Tdr.;  ved  Midten  af  forrige  Aar- 
hundrede blev  97  Tdr.  vedtaget  som  fast  Afgift.  I  Vårdal 
for  A.  1617,  18,  26,  27,  29,  og  30  gjsntl.  25  Tdr.,  for  A. 
1704-10:  60  Tdr.;  senere  blev  110  Tdr.  det  staaende.  I 
Gran  var  Tienden  i  første  Halvdel  af  det  syttende  Aar- 
hundrede 90—100  Tdr.;  et  hundrede  Aar  siden  blev  214 
Tdr.  vedtaget  som  fast  Afgift.  I  Skedsmo  for  A.  1620—30 
gjsntl.  70  Tdr.;  for  A.  1704-10  gjnstl.  95  Tdr.;  efter  Mid- 
ten af  det  attende  Aarhundrede  118  Tdr.  staaende  Afgift. 
I  Sørum  for  A.  1620-30  gjsntl.  80  Tdr.;  for  A.  1704-10 
gjsntl.  110  Tdr.;  efter  Midten  af  forrige  Aarhundrede  148 
Tdr.  I  Ejdsberg  for  A.  1629  og  1630  omtr.  100  Tdr.; 
i,  1729  og  nogle  følgende  Aar  derimod  stod  den  ansat  til 
203  Tdr.  etc.  —  Schønings  Eejse  i  Norge  indeholder  lig- 
nende Opgivelser  for  det  Nordenfjeldskes  Vedkommende, 
hvoraf  det  fremgaaer,  at  Jordbruget  ogsaa  her  var  i  en 
forholdsviis  rask  Opkomst.  I  Aure  og  Edø  Prestegjæld 
(Nordmøre)  udgjorde  saaledes  Prestetienden  i  1590  kun 
24  Tdr.;  ved  1770  derimod  af  Aure  Sogn  alene  90-100 
Tdr.  I  Thingvold  beløb  den  sig  i  1590  til  27  Tdr.;  efter 
1770  derimod  til  henved  250  Tdr.    I  Stangvik  udgjorde 

den  i  1589  42  Tdr.;  ved  1770  derimod  alene  i  det  fra 
Stangvik  adskilte  Surendals  Prestegjæld  280-300  Tdr. 
I  Vedø  og  Nes  Prestegjæld  (Romsdalen)  udgjorde  den  i 
1589  kun  80  Tdr.;  ved  1770  derimod  alene  af  Vedø  henved 
200  Tdr.  —  I  Anledning  af  Matriculeringsarbejderne  i  1667 
og  1723  blev  der  affattet  saakaldte  Besigtelsesprotocoller 
over  hvert  Fogderi,  som  blandt  andet  indeholder  Opgaver 
over  Udsædens  Størrelse  og  sora,  hvis  de  havde  været  fuld- 
stændige, vilde  have  sat  os  istand  til  med  nogenlunde  Sik- 
kerhed  at  beregne,  hvor  meget  Korn  Norge  producerede  paa 
de  nævnte  Tider.  Dette  er  nu  vistnok  paa  langt  nær  ikke 
Tilfælde;  imidlertid  vil  de  faa,  som  endnu  ere  opbevarede, 
i  Forbindelse  med  det  oven  anførte,  afgive  tilstrækkelige 
Vidnesbyrd  om,  hvor  lavt  Agerbruget  stod  endnu  ved  Sou- 
verainitetens  Indførelse  og  hvorledes  det  efter  denne  Tid 
hævede  sig  med  en  forholdsviis  merkverdig;  Raskhed.  I 
Øvre  Romerike  t.  Ex.,  —  som  bekjendt  en  af  Norges  bed- 
ste Kornbygder,  —  udgjorde  Udsæden  efter  Matriklen  af 
1667  5270  Tdr.  Havre  og  840  Tdr.  Blandkorn,  hvilket, 
naar  Havren  antages  at  have  givet  5  Fold  og  Blandkornet 
8,  giver  en  gjennemsnitlig  Avling  af  33070  Tdr.  I  1723 
derimod  var  Udsæden  8820  Tdr.  Havre,  1750  Tdr,  Bland- 
korn og  100  Tdr.  Byg,  hvorefter  Avlingen  kan  anslaaes  til 
59100  Tdr.,  altsaa  ikke  meget  langt  . fra  det  dobbelte.  For 
nærværende  Tid  har  Øvre  Romerike  [efter  de  statistiske 
Tabeller  for  1855]  en  Udsæd  af  27814  Tdr.  Korn,  hvor- 
efter Avlingen  kan  beregnes  til  mindst  190000  Tdr.  I  Ne- 
dre Romerike  blev  Udsæden  i  1667  opgivet  til  4140  Tdr. 
Havre  og  420  Tdr.  Blandkorn,  og  Fogderiet  har  saaledes 
paa  denne  Tid  neppe  avlet  mere  end  24000  Tdr.;  i  1723 
derimod  var  Udsæden  7100  Tdr.  Havre  og  870  Tdr.  Bland- 
korn, Avlingen  følgelig  omtr.  42400  Tdr.  For  nærværende 
Tid  [1855]  udgjør  den  første  23488  Tdr.  og  den  sidste 
neppe  under  140000  Tdr.  I  Aas  Prestegjæld  i  Folio  blev 
Udsæden  i  1667  opgivet  til  1164  Tdr.  Havre  og  90  Tdr. 
Blandkorn;  i  1723  derimod  til   1888  Tdr.  Havre  og  110 

Tdr.  Blandkorn.  I  Kraakstad  1667  til  815  Tdr.  Hvr.  og 
54  Tdr.  Blk.;  i  1723  derimod  til  1122  Tdr.  Hvr.  og  50 
Tdr.  Blk.  I  Vestby  1667  til  924  Tdr.  Hvr.  og  52  Tdr. 
Blk.;  1723  derimod  til  1322  Tdr.  Hvr.  og  72  Tdr.  Blk. 
I  Røken  1667  til  550  Tdr.  Hvr.  og  30  Tdr.  Blk.;  i  1723 
til  660  Tdr.  Hvr.  og  30  Tdr.  Blk.  I  Lier  1667  til  1154 
Tdr.  Hvr.  og  112  Tdr.  Blk.;  i  1723  til  1700  Tdr.  Hvr.  og 
136  Tdr.  Blk.  I  Modum  1667  til  346  Tdr.  Hvr.  386  Tdr.  Blk. 
og  5  Tdr.  Byg;  i  1723  til  1070  Tdr.  Hvr.,  260  Tdr.  Blk. 
og  25  Tdr.  Byg,  Rug  og  Erter.  I  Hole  Prgld.  [Ringerike] 
i  1667  til  320  Tdr.,  hvoraf  det  meste  Blandkorn,  omtr.  50 
Tdr.  Havre  og  30  Tdr.  Rug,  Byg  og  Erter;  i  1723  til 
684  Tdr.,  hvoraf  230  Tdr.  Havre,  250  Tdr.  Blk.,  140  Tdr. 
Byg,  64  Tdr.  Rug  og  Erter  etc.  Som  man  seer,  var  Ud- 
sæden i  de  her  nævnte  Districter  fra  1667  til  1723,  altsaa 
i  knapt  60  Aar,  forøget  med  gjennemsnitlig  mere  end  en 
Trediedeel,  paa  flere  Steder  med  det  dobbelte  eller  enddog 
derover,  —  en  Fremgang,  som  vel  er  overtruffen  i  den  se- 
nere Tid,  men  som  efter  Datidens  Maalestok  udentvivl  maa  kal- 
des særdeles  betydelig.  —  Schøning  har  i  en  Afhandling,  som 
siden  er  bleven  trykt  i  Hermoder *),  anstillet  Beregninger  over 
Størrelsen  af  Norges  Kornavling  i  første  Halvdeel  af  det  syt- 
tende Aarhundrede,  for  hvilke  Prestetienden  af  Throndhjems 
Stift  er  lagt  til  Grund.  Denne  udgjorde  nemlig  paa  hiin 
Tid  gjennemsnitlig  3300  Tdr.  Antager  man  nu,  at  den 
vilde  have  været  en  Trediedeel  større,  saafremt  den  var 
bleven  rigtig  udredet  af  enhver  Tiendeyder,  altsaa  4400 
Tdr.,  og  dette  Tal  multipliceres  med  30,  saa  faaer  man 
132000  Tdr.  som  Throndhjems  Stifts  gjennemsnitlige  Korn- 
avling, og  derefter,  naar  hvert  af  de  tre  sydligere  Stifter 
antages  at  have  frembragt  ligesaameget**),  omtr.  600000 
Tdr.  for  det  hele  Land.    Denne  Beregning  er,  som  man 


*)  Hermoder  5te  Bind.  1800. 

"*)  For  nærværende  Tid    udgjør   Throndhjems   og  Nordlandenes 
Kornavling  omtrent  A  af  det  hele  Lands. 

seer,  opført  paa  en  temmelig  løs  Grund,  men  vinder  dog  i 
Sandsynlighed  ved  at  sammenholdes  med  lignende  Opgi- 
velser for  andre  Dele  af  Landet.  Kirketienden  af  Gud- 
brandsdalens,  Hedemarken  og  Østerdalens,  Soløer  og  Øvre 
Romerikes,  Nedre  Rotnerikes,  Øvre  Borgesyssels,  Nedre 
Borgesyssels,  Brunlas,  Tønsbergs,  Bragernes,  Hadeland  og 
Thotens,  Valders  og  Hallingdals  Provstier  —  altsaa  det 
hele  nuværende  Christiania  Stift  med  Undtagelse  af  Brats- 
bergs  Amt  —  beløb  sig  i  Aarene  1629  og  1630,  hvilke 
begge,  som  ovenfor  bemærker,  ikke  vare  under  Middelsaar, 
til  resp.  5600  og  6150  eller  gjennemsnitlig  6000  Tdr. 
Lægger  man  end  en  Trediedeel  saameget  hertil  —  og  mere 
end  en  Trediedeel  af  Avlingen  kan  dog  neppe  antages  at 
være  unddraget  Tiendeafgift  —  altsaa  9000  Tdr.,  saa  bli- 
ver dog  derefter  den  gjennemsnitlige  Kornproduction  af 
Akershus  Lehn  kun  270000  Tdr.  For  nærværende  Tid 
kommer  meget  over,  det  halve  af  Landets  Kornavling  paa 
hine  Districter  [nemlig  efter  de  statist.  Tabell.  for  1855 
2000000  af  3,800000  Tdr.],  og  saaledes  kunde  man  slutte,  at 
Landet  paa  hiin  Tid  neppe  har  produceret  over  500000 
Tdr.  Men  herved  maa  tages  i  Betragtning,  at  Agerbruget 
er  gaaet  hurtigere  fremad  i  Akershus  end  i  de  øvrige 
Stifter,  hvor  det  har  flere  Vanskeligheder  at  kjæmpe  imod, 
og  at  saaledes  Forholdet  dengang  har  været  noget  ander- 
ledes end  nu.  Det  kan  imidlertid  ansees  som  sikkert,  at 
Norges  Kornproduction  i  Begyndelsen  af  det  syttende 
Aarhundrede  ikke  har  oversteget  en  6  å  700000  Tdr.  og 
dette  bestyrkes  end  yderligere  ved  de  ovenfor  meddeelte 
Opgaver  over  Udsædens  Størrelse,  hvoraf  det  fremgaaer, 
at  flere  af  Norges  bedste  Kornbygder  endnu  ved  Souveraini- 
tetens  Indførelse  neppe  frembragte  en  Sjettepart  af  hvad 
de  nu  frembringe.  Spørgsmaalet  bliver  dernæst,  hvor  stor 
Norges  Kornavling  var  ved  Slutningen  af  den  her  om- 
handlede Periode.  Thaarup  i  sin  Statistik  2den  Deel  (1813) 
og  Pram  i  Skand.  Lit.  Selsk.  Skr.  1811  anslaaer  den  til 
2,600000  Tdr.    At  dette  er  meget  for  højt  beregnet,  seer 

man  strax,  da  det  endog  overstiger,  hvad  Landet  antages 
at  have  avlet  i  1835.  Som  bekjendt,  var  imidlertid  Frem- 
gangen fra  1800 — 1835  ikke  stor,  og  man  kan  derfor  trygt 
ansætte  Norges  gjennemsnitlige  Kornavling  i  Slutningen  af 
forrige  og  Begyndelsen  af  dette  Aarhundrede  til  henved 
2  Millioner  Tønder. 

Agerbruget  stod  vistnok  dengang  endnu  paa  et  meget 
lavt  Standpunct.  Det  nød  liden  eller  ingen  Opmuntring 
fra  Regjeringens  Side,  som  i  sine  Bestræbelser  for  at  op- 
hjælpe Monarchiets  Velstand  som  oftest  lod  sig  vildlede  af 
det  umodneste  Projectmageri,  og  de  patriotiske  Selskaber, 
hvis  Maal  var  at  virke  for  Landhusholdningens  Forbedring, 
begyndte  først  mod  Slutningen  af  denne  Periode  sin  gavn- 
lige Virksomhed.  Det  havde  at  kjæmpe  med  mange  Hin- 
dringer foruden  dem,  som  en  ublid  Natur  lagde  ivejen. 
Odelsretten  nævnes  som  en  af  de  værste  blandt  disse.  Der 
blev  i  forrige  Aarhundrede  gjentagne  Gange  arbejdet  paa 
at  faa  den  ganske  afskaffet,  men  det  opgaves  af  Frygt  for 
at  vække  Bøndernes  Uvilje,  og,  skjønt  den  forlængst  havde 
ophørt  at  være  det  uvurderlige  Værn  om  Folkefriheden  og 
Bondens  Selvejendom  som  den  engang  var,  kan  man  dog 
ikke  beklage  dette,  af  Hensyn  til  den  store  Betydning  som 
den  endnu  havde  i  national  Henseende.  Mindre  Skaansel 
fortjente  Jordfællesskabet,  hvorunder  navnlig  det  Vesten- 
fjeldske  leed;  desuagtet  gjordes  der  intet  Skridt  for  at  faae 
det  ophævet  i  Norge,  men  vel  i  Danmark.  En  anden  Hin- 
dring for  Agerbrugets  Fremme,  hvorover  der  i  forrige 
Aarhundrede  som  tildeels  endnu  hyppigt  klagedes,  var  Bon- 
dens Fordomme  mod  alt  nyt  og  Utilbøjelighed  til  at  gaae 
ind  paa  enhver  om  end  noksaa  gavnlig  Reform.  Denne 
havde  igjen  væsentlig  sin  Grund  i  Mangel  paa  Oplysning, 
og  vi  have  allerede  seet,  hvor  lidet  Regjeringen  *  brød  sig 
om  at  fremme  den  Norske  Almues  Oplysning.  Tienden, 
som  paa  de  fleste  Steder  lige  indtil  Midten  af  forrige 
Aarhundrede  udrededes  efter  Avlingens  Størrelse,  blev 
derved   en  af  de    skadeligste  Byrder    paa  Landmanden, 

da  den  forøgedes  i  samme  Forhold  som  han  forbe- 
drede og  udvidede  sin  Ejendom.  Den  raske  Udvik- 
ling af  andre  Næringsveje,  af  Handel,  Søfart,  Berg- 
værksdrift  og  Skogbrug,  som  fandt  Sted  i  det  syttende 
og  attende  Aarhundrede,  maatte  ogsaa  bidrage  til  at  hindre 
Jorddyrkningens  Fremme,  og  navnlig  gjælder  dette  for  det 
søndenfjeldske  Norges  Vedkommende  om  Skogbruget,  som 
ernærede  en  saa  stor  Deel  af  Befolkningen  og  bragte  den 
til  at  forsømme  enhver  anden  Bedrift.  At  Agerbrugetikke 
destomindre  kunde  gjøre  saa  store  Fremskridt,  som  vi  have 
seet,  at  det  ikke  blot  formaaede  at  holde  Stand  med  Be- 
folkningens Stigen,  men  enddog  vinde  et  betydeligt  For- 
sprang for  samme,  deri  viser  sig  de  gavnlige  Følger  af  at 
Landboforholdene  udviklede  sig  paa  en  saadan  Maade  som 
i  det  Foregaaende  er  skildret,  at  Lejlændingens  Rettighe- 
der blev  udvidede  og  sikkrede  og  at  det  meste  Bygselgods 
gik  over  i  Selvejeres  Hænder.  Det  heldbringende  ved 
denne  sidste  Forandring  kom  sterkest  og  paa  |den  meest 
iøjnefaldende  Maade  tilsyne.  Ejendomme  som  havde  været 
vanrygtede  og  staaet  i  liden  Priis,  saalænge  de  laae  under 
Kronen,  Kirken  eller  adelige  Sædegaarde,  forbedredes  hur- 
tigt og  stege  i  Værd,  efterat  være  bleven  Selvejergods;  de 
Bygdelag,  i  hvilke  Lejlændingsvæsenet  vedblev  at  være  me- 
get udbredt,  gjorde  derfor  ogsaa  f'orholdsviis  kun  liden 
Fremgang  mod  dem,  i  hvilke  Odelsgodset  var  det  forher- 
skende. Og  hvor  stor  er  ikke  Modsætningen,  naar  man 
sammenligner  Norge  med  Danmark! 

I  det  sidstnævnte  Land  vedblev  Bonden  indtil  Slutnin- 
gen af  forrige  Aarhundrede  at  være  en  ufri  Træl,  der  stod 
udenfor  Loven  og  Samfundets  Beskyttelse.  Fredrik  den 
Fjerde  ophævede  vel  i  1702  Vornedskabet,  men  i  dets  Sted 
blev  indført  det  militære  Stavnsbaand,  som  kun  i  Navnet 
var  forskjelligt  og  som  udstrakte  sig  over  Danmarks  hele 
Bondestand,  medens  dog  Jyllands  og  Fyens  havde  været  und- 
tagne  fra  Vornedskabet.  Ved  de  i  Anledning  af  Landmilitien 
under  Fredrik  den  Fjerde,  Christian  den  Sjette  og  Fredrik 

den  Femte  udgivne  Forordninger  fik  Proprietairen  en  Magt 
over  sine  Bønder,  soin  i  ingen  Henseende  stod  tilbage  for  den 
en  Adelsmand  før  Souverainitetens  Indførelse  var  i  Besid- 
delse af,  og  som  blev  endnu  mere  misbrugt.  Frie  Leje- 
contraeter  mellem  Jorddrot  og  Bonde  vare  ingensteds  kj endte  ; 
denne  sidste  turde  ikke  forlade  Godset,  hvorpaa  han  var 
født,  maatte  antage  hvilken  øde  og  vanrygtet  Gaard  hans 
Herre  vilde  sætte  ham  til,  behandledes  som  en  Ejendom, 
der  ingen  Rettigheder  havde,  og  regnedes  ved  Kjøb  og 
Salg  blandt  Godsets  Besætning  som  andet  Kvæg.  Af  Selv- 
ejere var  der  i  forrige  Aarhundrede  saagodtsom  ingen  til- 
bage. De  under  forskjellige  Konger  foretagne  Salg  af 
Krongodset  ledede  kun  til  en  Forøgelse  af  de  priviligerede 
Heiregaarde  og  derved  tillige  af  det  paa  Bondestanden 
hvilende  Hoverie,  som  blev  mere  trykkende  end  det  nogen- 
sinde tilforn  havde  været.  —  De  uundgaaelige  Følger  heraf 
var,  at  Landet  liden  eller  ingen  Fremgang  gjorde  i  Hensyn 
til  Velstand  og  Velvære.  Forgjæves  bestræbte  Regjeringen 
sig  for  efter  hiin  Tids  Mode  ved  allehaande  kunstige  Mid- 
ler at  skabe  nye  Næringsveje  og  kalde  Handelen  til  Liv. 
Landets  naturlige  Velstandskilder:  Agerbrug  og  Kvægavl, 
flød  kun  sparsomt,  saalænge  ikke  Landboforholdene  under- 
gik en  total  Reform.  I  mindre  gode  Aaringer  kunde  det 
frugtbare  Danmark  endnu  efter  Midten  af  clet  forrige  Aar- 
hundrede  ikke  brødføde  sig  selv,  og  selv  i  de  bedste  ikke 
frembringe  saameget  Korn,  at  det  kunde  forsyne  det  søn- 
denfjeldske  Norge  med  de  fornødne  Brødsorter*).  Ager- 
bruget havde  saaledes  siden  Souverainitetens  Indførelse 
gjort  liden  eller  ingen  Fremgang**).  Kun  Proprie- 
tårernes Hovedgaarde  bleve  nogenlunde  veldyrkede;  men 
til  Gjengjæld   var  det  øvrige  Land  i  den   usleste  For- 


*)  Martfeldt,  Kornhandelsplan. 

"*)  Danmarks  Udførsel  af  Kornvarer  under  Fredrik  den  Fjerdes 
Regjering  opgives  at  have  udgjort  omtrent  200000  Tdr. 
aarlig  (Nathanson,  Danm.  Statshusholdn.    2den   Udgave  Pag. 

fatning.  Bonden,  som  seent  og  tidligt  blev  drevet  til  Ho- 
verie paa  Herregaarden,  beholdt  hverken  Tid  eller  Kraft 
tilovers  til  at  dyrke  sin  egen  Jord;  det  Tyrannie  og  den 
Tvang,  hvorunder  han  levede,  gjorde  ham  saa  ligegyldig, 
at  han  ofte  endog  af  Ridefogden  maatte  drives  til  at  saa 
og  pløje  i  rette  Tid.  De  fleste  Bøndergaarde  vare  paa 
Grund  heraf  saa  vanrygtede  ,at  de  ikke  paa  langt  nær  av- 
lede det  fornødne  til  sine  Beboeres  Underholdning.  Om 
nogen  V eistand  eller  Formue  kunde  der  saaledes  ikke  være 
Tale  blandt  Danmarks  Bønder;  saafremt  nogen  enkelt  ved 
en  sjelden  Undtagelse  havde  lagt  sig  lidt  tilbedste,  vidste 
Herremanden  altid  at  presse  det  ud  af  ham  ved  at  sætte 
ham  til  en  øde  og  vanrygtet  Gaard,  paa  hvis  Opdyrkning 
han  da  nødtes  at  anvende  hvad  han  havde  sparet  sammen. 
Størsteparten  levede  i  den  dybeste  Elendighed,  gjeldbundne 
til  Herremanden,  som  forstrakte  dem  med  Korn  eller  be- 
talte Skatterestancer  for  dem,  uden  Udsigt  til  at  forbedre 
sine  Kaar,  uden  Haab  om  endog  ved  den  største  Flid  at 
kunne  drive  det  til  at  eje  noget.  Værst  synes  Tilstanden 
at  have  været  under  Christian  den  Femtes  Regjering.  De 
høje  Skatter  som  udskreves  i  denne  Tid,  bragte  Landet  nær 
til  fuldkommen  Ruin.  Bønderne,  som  udsugedes  ved  over- 
drevne Afgifter  til  sine  Herremænd  og  som  derfor  intet 
havde  at  betale  med,  forlode  sine  Gaarde  og  flygtede  i 

5  95).  Før  Souverainitetens  Indførelse  var  den  neppe  min- 
dre skjønt  Befolkningen  da  var  større:  Arnt  Berntsen  an- 
slaaer  den  til  „nogle  mange  tusinde  Læster  aarlig. "  [Naar 
Hammerich  i  sine  Statist.  Bidrag  i  Hist  Tidsskr.  II.  Række 
II.  Bind,  efter  Budgettet  for  16  62,  opgiver  Danmarks  Korn- 
avling paa  denne  Tid  til  6  00000  Tdr.,  da  er  dette  natur- 
ligviis  en  Misforstaaelse.  I  Budgettet  tales  der  om  Tdr. 
Hartkorn,  hvoraf  Danmark  antages  at  have  havt  6  00000]. 
At  Kornudførselen  ikke  steg  synderlig  i  det  attende  Aarhun- 
drede,  kan  sees  hos  Nathanson.  Olufsen  [i  „  Oversigt  over  Na- 
tionalindustrien  i  Danmark]  siger:  det  er  meget  at  betvivle, 
at  Agerbrugets  Product  har  været  større  i  17  60  end  i  1720." 


Isforge  under  Foreningen  med  Danmark  [l537  — 1814].  115 


Mængdevis  ud  af  Landet.  Der  tilfaldt  Kronen  Aar  efter 
andet  store  Masser  af  Jordegods  for  resterende  Skatter; 
man  regner,  at  nærved  en  Trediecleel  af  Landet  blev  lagt 
øde;  Ejendomspriserne  sank  til  det  Halve  og  derunder, 
saa  at  Regjeringen  endog  maatte  gribe  ind  og  fastsætte  en 
vis  Taxt,  hvorefter  Jordegods  skulde  modtages  som  Be- 
talingsmiddel. Men  ogsaa  i  den  følgende  Tid  vedblev  Til- 
standen at  være  slet  og  nogen  virkelig  Forbedring  indtraadte 
ikke  før  i  1784,  da  Reformerne  i  Landbo  væsenet  tage  sin 
Begyndelse.  Danmarks  Folkemængde  forøgedes  i  Perioden 
fra  1735 — 84  saa  langsomt,  at  den  næsten  kan  betragtes 
som  stillestaaende;  en  stor  Deel  af  Landet  vedblev  at  ligge 
øde;  Skatterestantserne  vedblev  at  være  store,  skjønt  Her- 
regaardsejerne,  vare  gjorte  ansvarlige  for  Skattens  ordent- 
lige Inddrivelse;  Bøndergaardene  vedbleve  at  staae  i  lav 
Priis;  Bonden  vedblev  at  være  gjældbunden  og  forarmet 
og  ude  af  Stand  til  at  udrede  de  ham  paahvilende  offent- 
lige Byrder.  Regjeringen  søgte  forgjæves  at  sætte  en 
Grændse  for  de  hyppige  Bortrømninger,  hvorved  Bonde- 
godset blev  lagt  øde,  ved  at  bestemme  Fredløsheds  Straf 
for  den,  som  uden  Proprietairens  Tilladelse  forlod  sin  Gaard: 
de  vedbleve  desuagtet  gjennem  den  hele  Periode  at  være 
ganske  almindelige  og  omtales  endnu  i  et  Andragende  af 
1786  som  en  „grasserende  Syge,"  mod  hvilken  Herremæn- 
dene efter  Sædvane  søgte  Regjeringens  Raad  og  Bistand. 

Den  Norske  Bondestand  blev  ikke  mindre  end  den 
Danske  betynget  med  høje  Skatter,  navnlig  i  sidste  Halv- 
deel  af  det  syttende  Aarhundrede,  da,  som  det  hedder  i 
Rosencreuz's  Relation*),  „Contributionerne  i  Norge  langt 
overstege  det,  som  ordinairement  af  en  Tønde  Hartkorn  i 
Danmark  betaltes."  Der  mangler  heller  ikke  Klager  og 
Skildringer,  som  vise,  at  Tilstanden  ogsaa  i  Norge  var 
maadelig  nok  og  at  den  Norske  Almue  følte  sig  sterkt 
trykket  ved  de  exempellost  høje  Skatter,   som  blev  den 


*;  Budstikken  182  3. 

afkrævet*).  Men  det  er  tillige  aabenbart,  at  den  havde  langt 
mindre  Vanskelighed  ved  at  udrede  dern,  end  Bondestanden 
i  Danmark  havde  ved  at  udrede  sine  Skatter,  skjønt  disse 
vare  forholdsviis  mindre  tunge.  De  skrækkelige  Følger,  som 
Regjeringens  Skattesystem  havde  for  Danmark,  merker  man 
faae  eller  ingen  Spor  af  i  Norge.  Befolkningen  i  det 
sidstnævnte  Land  vedblev  at  voxe**),  medens  Dan- 
mark affolkedes,  Ejendomspriserne  vedblev  at  hæve  sig 
paa  samme  Tid  som  de  i  Danmark  sank  dybere  og  dybere. 
Det  var  vel  ikke  uden  Exempel  ogsaa  i  Norge  i  denne 
Periode,  at  Jordejendommene  bleve  lagte  øde,  fordi  det 
paa  Grund  af  de  høje  Skatter  ikke  kunde  lønne  sig  at 
drive  dem  og  fordi  Beboerne  ikke  formaaede  at  udrede 
hvad  der  var  dem  paalagt.  Men  det  hørte  dog  til  de 
sjeldnere  Tilfælde***),  ligesom  det  ogsaa  kun  undtagelsesvis 
skete,  at  Kronen  nødtes  til  at  modtage  Jordegods  for  re- 
sterende Skatter.  Og  paa  samme  Tid  vidne  de  under 
Fredrik  den  Tredie  og  Christian  den  Femte  foretagne  Salg 
af  Krongodset,  hvoraf  en  stor  Deel  rundt  omkring  i  hele 

*)  S.  t.  Ex.  Gyldenløves  Forslag  til  Lettelser  for  den  Norske 
Almue  af  1G93.     Norske  Samll.  I.  549  ff. 

**)  Norges  Folkemængde  udgjorde,  som  ovenfor  anført,  ved  Souverai- 
nitetens  Indførelse  omtr.  450000  M.  I  1734  anslaaes  den  til 
omtr.  600000.  S.  Aschehougs  Afhandl,  i  Langes Tidsskr.  II.  3  98. 

***)  I  Jordebøger  fra  denne  Periode  over  Kronens  og  Kirkens 
Jordegods  findes  det  ved  enkelte  Gaarde  bemerket,  at  de 
vare  forladte  af  sine  Beboere  og  havde  staaet  øde  i  kortere 
eller  længere  Tid.  Adelsmanden  Tønne  Hvitfeldt  [til  Thron- 
stad  paa  Hudrum]  skrev  i  16  71  til  Statholderen:  „Udi  blandt 
det  ringe  Gods  jeg  haver,  ligger  mig  en  8  Gaarde  øde,  som 
jeg  selv  maa  skatte  af,  siden  jeg  ikke  kan  faa  dem  besatte, 
der  jeg  dog  tvende  Gange  til  Thinge  det  haver  udbødet  at 
henfæste  foruden  nogen  Stedsmaalspenge,"  [Statholderskabets 
Archiv  i  Pigsarch.]  Af  Lehnsregnskaberne  fra  denne  Periode 
sees  ogsaa,  at  Tilstanden  mangesteds  var  meget  maadelig  og 
at  Skatterne  trykkede  haardt.    Mange  Gaarde  bleve  førte  til 

Landet  kjøbtes  og  betaltes  med  rede  Penge  af  Bønder*), 
fordetmeste  tilhørende  Lejlændingsklassen,  som  dog  maa 
antages  at  hnve  været  den  mindst  formuende  Deel  af  Fol- 
ket, samt  de  til  enkelte  Tider  udskrevne  Pengelaan  til  Kro- 
nen, hvori  ogsaa  Bønder  deeltoge  med  tildeels  ikke  ubety- 
delige Summer**),  om  en  Velstand,  hvortil  der  ikke  fandtes 
og  ikke  kunde  findes  Sidestykke  hos  den  Danske  Bonde- 
stand. —  I  det  attende  Aarhundrede  steg  Norges  Folke- 
mængde efterhaanden  til  næsten  det  dobbelte  af  hvad  den 
havde  været  ved  Souverainitetens  Indførelse.  Næringsveje- 
nes Udvikling,  Handelens  og  Søfartens  Opkomst,  den  større 
Retssikkerhed,  Lovgivningens  og  Administrationens  Forbe- 
dring, Bygselgodsets  Overgang  til  Selvejergods  og  endelig 
den  større  Frihed  i  Jordejendommenes  Udstykning,  som 
blev  bevilget  ved  Frr.  af  18  December  1764  og  14  April 
1769  satte  Landet  istand  til  ikke  blot  at  føde  denne  større 
Folkemængde,  men  til  at  føde  den  ulige  bedre  end  Tilfæl- 
det havde  været  med  den  neppe  halvt  saa  store  Befolkning 
før  Enevoldsregjeringens  Oprettelse.  Det  er  nemlig  udenfor 
al  Tvivl,  at  Almuens  Velstand  og  Velvære,  trods  enkelte 
uheldige  Perioder,  var  gjennem  hele  det  forrige  Aarhun- 
drede i  de  fleste  Egne  af  Landet  [navnlig  det  Søndenfjeld- 
ske]  i  en  stadig  Fremadskriden.  Man  støder  vel  ikke 
sjelden  paa  Klager,  hvorefter  man  skulde  slutte,  at  det 

Afkortning  da  deres  Beboere  vare  ganske  forarmede,  enkelte 
stode  øde.  Saaledes  efter  Regnskabet  for  Tønsberglehn  [hvor 
dog  Tilstanden  rimeligviis  var  slettere  end  i  de  fleste  øvrige 
Dele  af  Landet],  1658 —  5  9  i  Slagen  Skibrede  39  forarmede 
Gaarde,  hvoraf  1  stod  øde;  i  Sand(n  Skibrede  18,  hvoraf  3 
stode  øde;  i  Arndal  10,  i  Nøtterø  11  etc. 
*)  Skjøder  over  det  under  Fredrik  III  og  Christian  V  bortsolgte 

Norske  Krongods  i  Rigsarch. 
**)  Efter  et  Kongebrev  af  1  6  30  (N.  Tegn.)  havde  nogle  Bønder 
af  Lesje  Prestegjæld  forstrakt  Kronen  med    125  9    Lod  Sølv 
eller  6  2  9|  Rdr.  Spec.,  ligesaa  efter   et  Kongebrev   af    16  49 
nogle  Bønder  af  Nordfjord  2017  Lod  Sølv  eller  1 008  Rdr.  etc. 

modsatte  var  Tilfælde,  at  Pengemangelen  blev  mere  og  mere 
følelig  blandt  Bønderne  og  deres  Kaar  mere  og  mere 
knappe.  Men  disse  Klager  fortjene  vel  neppe  mere  end  dem, 
man  endnu  den  Dag  i  Dag  høre,  nogen  synderlig  Tiltro. 
Amtmand  Sommerfeldt  (i  „Efterretninger  angaaende  Chri- 
stians Amt,"  Topographisk  Journal  4de  Bind  A.  1795)  sø- 
ger en  af  Hovedgrundene  til  den  af  ham  som  en  utvivlsom 
Kjendsgjerning  opstillede  Aftagelse  i  Velstand  i  Jordejen- 
dommenes altfor  store  Udstykning  som  Følge  af  de  oven 
nævnte  Forordninger,  og  dadler  Regjeringens  Bestræbelser 
for  at  befordre  Landets  „Peupleren,"  —  hvilket  i  sidste 
Halvdeel  af  forrige  Aarhundrede  var  blevet  en  Yndlings- 
idee  hos  de  styrende  og  skrivende  Politikere  og  for  hvilket 
Ønsket  om  at  skaffe  flere  Soldater  tilveje  af  det  i  saa  Hen- 
seende allerede  saa  haardt  medtagne  Land  udentvivl  væ- 
sentlig laa  til  Grund,  —  blandt  andet  ved  Paabudet  om 
dobbelte  Skatter  af  Underbrug  og  ved  den  mod  Slutningen 
af  Aarhundredet  for  offentlig  Regning  foretagne  Optagelse 
af  nye  Rydningspladser  i  Almindingerne.  Men  saa  skade- 
lige eller  unyttige  disse  Foranstaltninger  vare,  saa  gavnligt 
var  det  paa  den  anden  Side,  at  Regjeringen  søgte  at  be- 
fordre Jordejendommenes  Udstykning.  Det  modsatte  Prin- 
cip var  i  lang  Tid  bleven  gjort  gjældende.  Forordningen  af 
24de  October  1634  forbød  at  bygsle  nogen  Jordepart  til 
flere  end  een  Lejlænding,  medmindre  den  var  af  et  Skip- 
pund Tunges  Størrelse,   og  denne  Bestemmelse  gjentoges 

i  Christian  den  Fjerdes  Reces  3  Bog  Cap.  6  og  i  Chr.  V.s 
Lovb.  3 — 14 — 5.  Aasædesretten  var  paa  samme  Tid  til 
Hinder  for  Selvejergodsets  frie  Udstykning.  Ved  en  Ren- 
tekammerskrivelse af  1752  var  det  endog  bleven  erklæret 
for  utilladeligt  ved  Salg  eller  i  andre  Maader  at  skille  nogen 

Gaard  ved  en  Part  af  sin  Grund,  naar  det  var  at  befrygte,  at 
den  øvrige  Deel  af  Jorden  ikke  kunde  tilbørligen  vedlige- 
holdes. I  nogen  Grad  fandt  vel  desuagtet  Udstykning 
Sted  ogsaa  i  det  syttende  og  første  Halvdeel  af  det  attende 
Aarhundrede,  men  langtfra  saameget  som  senere,  og  dette 

var  til  Skade  for  Landets  Opkomst.  Suhm  siger  i  sin  Af- 
handling om  Norges  Oeconoraie  (Samll.  Skr.  6  Bind):  „Det 
er  en  unægtelig  Sandhed,  at  mange  Gaarde,  jeg  siger  ej 
alle,  have  saa  megen  og  saa  god  Jord,  at  de  i  Stedet  for 
een  Familje  gjerne  kunde  føde  tvende,  ja  undertiden  fem 
og  sex."  Han  foreslog  derfor  som  det  første  Befordrings- 
middel for  Agerdyrkningen  i  Norge  Gaardenes  Deling,  idet 
han  antog,  at  de  smaa  Jordlodder  vilde  blive  saameget 
bedre  dyrkede  end  de  store,  og  den  senere  Tids  Erfaringer 
har  stadfæstet  denne  Anskuelse*).  —  Skjønt  Landets  Tilstand 
i  Tidsrummet  før  Souverainitetens  Indførelse  maa  antages 
at  have  været  temmelig  maadelig,  da  Næringsvejene  kun 
vare  lidet  udviklede,  seer  man  dog,  at  der  ogsaa  i  denne 
Periode  har  fundets  velstaaende,  ja  endog  rige  Bønder  i 
Norge*  Peder  Claussøn  omtaler  i  sin  Norges  Beskrivelse, 
at  der  i  Thelemarken  gaves  dem,  som  ejede  en  sex  til  syv 
Hundrede  Daler,  hvilket  var  en  for  hine  Tider  meget  be- 
tydelig Sum.  I  Skattemandtallene  fra  Begyndelsen  af  det 
syttende  Aarhundrede  findes  opført  enkelte  Odelsbønder, 
som  ejede  mere  Jordegods  end  mangen  en  Adelsmand  i 
Danmark  og  som  udredede  i  aarlig  Skat  en  30 — 40  Daler**). 
Men  den  overvejende  Flerhed  af  Folket,  Lejlændingsklassen, 
hvis  Stilling  Lovgivningen  endnu  ikke  havde  tilstrækkelig 
beskyttet  og  som  udsugedes  af  Lehnsmænd  og  Propriet  airer, 
maa  antages  at  have  levet  i  meget  trange  Kaar,  hvorvel 
bedre  end  Fæstebondens  i  Danmark,  og  dette  bekræftes 
ogsaa  ved  alle  samtidige  Skildringer.  Formuen  blev  saa- 
ledes  mere  jevnt  fordeelt  i  det  attende  Aarhundrede;  An- 
tallet af  velstaaende  Jordbrugere  bleve  forholdsviis  langt 


*)  S.  Schweigaard,  Norges  Statistik;  Stampes  Erklæringer  o.  fl. 

**)  Et  Kongebrev  af  1544  til  Lensmanden  over  Akershus  Lehn 
(N.  Tegn.  og  Reg.)  befaler  denne  ved  Skatteligningen  sær- 
skilt at  taxere  de  rige  Bønder,  „anseendes,  at  de  sidde  med 
stor  og  svar  Ejendom  under  sig  og  hverken  holde  Hest  eller 
Harnisk,  dog  at  det  skeer  med  Lempe  for  Oprørs  Skyld." 


120 


I.  E.  Sars. 


større,  medens  der  dog  nu  ikke  mindre  end  tilforn  fandtes 
rige  Storbønder,  der  dannede  et  Slags  Aristocrati  ligeover- 
for  de  øvrige.  I  Regnskaberne  over  den  i  Aaret  1789  paa- 
budne  Formueskat  vil  man  saaledes  i  de  fleste  Bygder  af 
Landet  finde  opført  Bønder  med  en  Formue  af  10—20000 
Rdr.  og  derover.  —  Skjønt  Skatterne  vedblev  at  være  høje 
og  stadig  forøgedes,  var  det  dog  aabenbart  mindre  byrde- 
fuldt for  Almuen  at  udrede  dem  i  det  attende  Aarhundrede 
end  det  havde  været  i  det  syttende.  Det  anføres  vel,  at 
Eestantserne  vare  store  og  at  de  ofte  maatte  inddrives  ved 
militair  Execution  og  ved  Udpantninger*);  men,  som  det 
idetmindste  for  enkelte  Districters  Vedkommende  hedder, 
mere  paa  Grund  af  at  Terminerne  for  Skattens  Betaling 
vare  ubelejlige,  end  paa  Grund  af  Almuens  Uformuenhed. 
At  Jordejendommene  bleve  lagte  øde,  fordi  Beboerne  ikke 
formaaede  at  udrede,  hvad  der  var  dem  panlagt,  eller  at 
Kronen  maatte  modtage  Jordegods  for  resterende  Skatter, 
skete  neppe  nogensinde  i  det  attende  Aarhundrede.  Naar 
undtages  ganske  enkelte  vestenfjeldske  Districter,  var  der 
intet  Ødegods  længere  i  Landet.  Tvertimod  blev  Ager- 
jorden stedse  forøget,  navnlig  efterat  der  ved  Fr.  af  29de 
April  1752  var  bleven  tilstaaet  bestandig  Skattefrihed  for 
hvad  en  Jordbruger  opryddede  inden  sin  Gaards  Grændser. 
Ogsaa  den  ældre  Lovgivning  havde  søgt  at  befordre  Ryd- 
ningen ved  lignende  Midler  Chr.  4des  Norske  Lov  bevil- 
gede dem,  som  ryddede.  3  Aars  Frihed  for  Leje  og  Leding ; 
ved  Fr.  af  28de  Juni  1632  blev  der  tilstaaet  dem  6  Aars 
Skattefrihed;  ved  Fr.  af  31te  Aug.  1648  blev  det  bestemt, 
at  de  som  ryddede  og  forbedrede  deres  Gaarde  maatte  nyde 
samme  Rydningsarbejde  frit  deres  Livstid  uden  nogen  For- 
højelse; Chr.  5tes  Lovb.  3  —  15—1  befalede  endelig  enhver 
Gaardbruger  at  rydde  og  fastsatte  Straf  for  dem,  som  ikke 
*)  Navnlig  gjælder  dette  Extraskatten ;  men  denne  rammede  ogsaa 
især  de  mindst  formuende  og  vakte  en  almindelig  Uvilje  over 
det  hele  Land,  saa  at  man  ikke  deraf  kan  uddrage  nogen 
Slutning  med  Hensyn  til  Formuesforfatningen  i  det  Hele. 

ryddede  ret  eller  paa  den  i  Loven  foreskrevne  Maade. 
Imidlertid  havde  dog  Rydningen  kun  liden  Fremgang  i  det 
syttende  Aarhundrede,  hvilket  havde  sin  Grund  deels  deri, 
at  de  af  Lovgivningen  tilstaaede  Friheder  vare  for  smaa  i 
Forhold  til  den  Møje  og  Omkostning,  som  maatte  anvendes, 
deels  i  Mangel  paa  Formue,  deels  deri,  at  de  fleste  Jord- 
brugere paa  denne  Tid  vare  Lejlændinger.  At  derimod  Ager- 
jorden blev  anseelig  forøget  i  sidste  Halvdeel  af  det  forrige 
Aarhundrede,  derom  ere  alle  enige,  og  der  anføres  Exemp- 
ler  paa  at  en  Gaard  ved  Rydning  er  bleven  udvidet  til  det 
fire-  og  femdobbelte  og  derover.  Da  Rydningen  altid  er 
forbunden  med  betydelige  Omkostninger,  kan  dette  tjene 
som  Beviis  for  at  Formuesforfatningen  hos  Bønderne  i  det 
hele  taget  har  været  god,  og  derom  vidner  ogsaa  Ejendoms- 
prisernes hurtige  Stigen  og  de  navnlig  i  den  første  Halvdeel 
af  Aarhundredet  foretagne  store  Salg  af  Krongods,  Kirker, 
Kirkegods,  Proprietairgods  og  adelige  Sædegaarde,  hvoraf 
det  meste  kom  i  Bønders  Eje.  Levemaaden  blev  bedre, 
og  velmenende  Patrioter  kunde  ikke  noksom  klage  over  den 
blandt  Almuen  overhaandtagende  Luxus  og  Overdaadighed. 
—  Enkelte  uheldige  Perioder  afbrøde  vel  ogsaa  i  det  forrige 
Aarhundrede  Landets  Fremadskriden  og  bragte  Nød  og 
Elendighed  endog  over  dets  rigeste  Bygder.  Som  saadanne 
maae  navnligen  udhæves  Misvæxtaarene  1740  —  43  og  1773, 
da  Almuen  atter  maatte  gribe  til  Barkebrødet  og  Tusinder 
bortreves  af  Hunger  og  dermed  følgende  Sygdomme.  At  et 
enkelt  eller  et  Par  paa  hinanden  følgende  slette  A åringer 
kunde  have  saa  skrækkelige  Følger  giver  vel  ikke  det  lor- 
deelagtigste  Begreb  om  Landets  Hjælpekilder.  Men  herved 
maa  ikke  glemmes,  at  Danmark  fra  1735  til  1788  havde 
Monopol  paa  at  forsyne  det  Søndenfjeldske  Norge  med  Korn, 
skjønt  det  paa  hiin  Tid  langtfra  producerede  det  hertil  For- 
nødne, og  at  derfor  hine  Ulykker  ingenlunde  i  samme  Grad, 
som  de  mange  lignende,  der  indtraf  i  ældre  Tider,  kunne 
tjene  som  Beviis  for  at  Landet  manglede  Kræfter  til  at 
modstaae  et  Uheld. 

Det  sidste  Afsnit  af  forrige  Aarhundrede  var  med  faa 
Afbrydelser  en  for  Norge  særdeles  heldig  Periode,  da  Lan- 
det ikke  trykkedes  ved  overdrevne  Afgifter,  medens  Han- 
delen og  Næringsvejene  blomstrede.  Den  norske  Bonde 
plejede  derfor  endnu  længe  efterat  Selvstændigheden  var 
opnaaet  og  Landet  under  en  fri  Regjering  gjorde  Frem- 
skridt, hvortil  ingen  foregaaende  Periode  har  kunnet  opvise 
Mage,  at  see  tilbage  til  Christian  den  Syvendes  Regjering 
som  en  gylden  Tid.  De  Savn,  som  Landet  meest  havde 
lidt  under  ved  Foreningen  med  Danmark,  var  Bonden  for 
lidet  oplyst  til  at  forstaae.  Men  selv  om  han  havde  været 
mere  oplyst,  kunde  han  dog  ikke  have  følt  den  sterke 
Uvilje  mod  den  Danske  Regjering,  som  efterhaanden  blev 
mere  og  mere  almindelig  blandt  Folkets  øvrige  Stænder. 
Dersom  Regjeringen  havde  gjort  lidet  eller  intet  for  at 
fremme  hans  Oplysning,  havde  den  derimod  stedse  viist 
megen  Iver  for  at  holde  ham  ved  Lov  og  Ret;  dersom  han 
var  bleven  trykket  ved  tunge  Skatter  og  en  exempelløs  stor 
Udskrivning,  var  han  dog  gaaet  fremad  i  Hensyn  til  ydre 
Livsvilkaar  og  en  sikker  Grundvold  for  hans  Velstand  og 
Lykke  var  vundet,  hvilket  for  en  ikke  ringe  Deel  skyldtes 
den  Danske  Regjering,  som  havde  sikkret  Lejlændingen  en 
uafhængig  Stilling  og  befordret  Selvejendommens  Udbre- 
delse. Den  Norske  Bonde  var  agtet,  tildeels  vel  endog 
frygtet  af  Regjeringen.  Han  var  endnu  mere  ved  Perio- 
dens Slutning  end  ved  dens  Begyndelse  en  fri  og  lykkelig 
Mand  i  Sammenligning  med  sine  Standsbrødre  i  Danmark 
og  Sverige.  Han  følte  dette,  og  i  denne  Følelse  søgte  Re- 
gjeringen den  bedste  Støtte  for  Unionens  Bestaaen.  „Den 
Norske  Bonde,"  siger  Stampe,  „bilder  sig  ind  at  være  langt 
lykkeligere,  langt  bedre  og  fornemmere  end  en  Svensk 
Bonde;  den  Mening  skal  man  ingenlunde  søge  at  betage 
ham ;  jo  nærmere  de  ere  Grændsen,  jo  nyttigere  er  den 
i  mine  Tanker." 

III. 

Oeder.  Norges  indsigtsfulde  og  oprigtigt  hengivne  Ven, 
yttrer  i  sine  Betragtninger  over  Folketællingen  af  1769*), 
at  Landbovæsenet  her,  hvor  ingen  Ufrihed  hos  Bondestan- 
den, saaledes  som  i  Danmark  havde  hindret  dets  Udvik- 
ling, maatte  antages  at  være  drevet  til  saamegen  Fuld- 
kommenhed, som  det  i  et  Land  med  saa  faa  Byer  og  saa 
lidet  udviklede  Kjøbstadnæringer  kunde  ventes  at  ville  naae. 
Dersom  altsaa  Norge  skulde  ophjelpes,  burde  Regjeringens 
Opmærksomhed  fortrinsviis  eller  udelukkende  være  henvendt 
paa  Kjøbstacmæringerne,  der  stode  meest  tilbage.  Og  det 
virksomste  Middel  til  at  udvide  og  forbedre  disse  var:  at 
ophæve  de  mange  Indskrænkninger,  hvorved  Regjeringen 
selv  havde  hindret  deres  Fremgang,  at  meddele  dem  den 
samme  Frihed,  som  Landbovæsenet  skyldte  sin  forholds- 
mæssig gode  Tilstand,  men  som  de  borgerlige  Næringer 
indtil  da  i  saa  høi  Grad  havde  savnet.  Det  var  ikke  rime- 
ligt, at  Handel  og  Industri  kunde  blomstre  i  et  Land,  hvor 
Toldsatserne  vare  saa  opskruede,  Forbud  og  Indskrænk- 

*)   Heinze,  Samll.  zur  Gesch.  u.  Staatswissenschaft  I  Bind. 

ninger  saa  talrige,  at  de  udgjorde  en  heel  Codex;  hvor 
Monopoler  og  Privilegier  altid  begunstigede  en  liden  Deel 
af  Indbyggerne  paa  de  øvriges  Bekostning ;  hvor  den  virk- 
somme Handelsmand  havde  et  saa  snevert  og  dertil  saa 
usikkert  Felt  for  sine  Speculationer,  da  han  altid  maatte 
befrygte,  at  en  eller  anden  offentlig  Foranstaltning  tilintet- 
gjorde hans  bedst  overveiede  Plan. 

Folketællingslisterne  fra  1769  vise  ogsaa,  at  de  Norske 
Kjøbstæder  dengang  endnu  stode  meget  tilbage,  og  at  deres 
Befolkning  var  paafaldende  svag  i  Forhold  til  Landbefolk- 
ningen. Medens  der  i  det  egentlige  Danmark  regnedes  183 
Byboere  paa  hvert  tusinde  Mennesker,  i  Slesvig  166  og  i 
Holsteen  240,  kom  der  i  Norge  kun  89  paa  hvert  Tusinde. 
Den  første  blandt  de  Norske  Byer,  Bergen,  havde  dengang 
kun  13T00  Indbyggere,  den  anden,  Kongsberg,  8000,  Chri- 
stiania og  Throndhjem  7500,  Fredrikshald  3800,  Christians- 
sand  3000.  Alle  Norges  Byer  tilsammen  talte  kun  lidt 
over  (4000  Indbyggere,  Danmarks  og  Hertugdømmernes 
derimod  over  214000.  Sammenligner  man  disse  Tal  med 
de  tilsvarende  i  vore  Dage,  vil  man  see,  at  Forholdet 
siden  hiin  Tid  væsentlig  har  forandret  sig  til  Norges  For- 
deel. 

Man  bør  imidlertid  ingenlunde  forestille  sig,  at  Han- 
delen og  de  øvrige  Kjøbstadnæringer  under  Foreningen 
med  Danmark  ganske  have  været  standsede  i  sin  Udvikling 
ved  Regjeringens  forkeerte  Foranstaltninger,  eller  at  Dan- 
marks Kjøbstæder  ved  at  begunstiges  paa  de  Norskes  Be- 
kostning havde  gjort  en  hurtigere  og  stadigere  Fremgang 
end  disse.  Den  Dansk -Norske  Regjerings  Handelspolitik 
har  vistnok  forvoldt  uberegnelig  megen  Skade;  men  det 
kan  være  et  Spørgsmaal,  om  Norge  eller  Danmark  har 
lidt  meest  derunder.  Og  det  er  saa  langt  fra,  at  sidst- 
nævnte Lands  Kjøbstadnæringer  gjorde  forholdsviis  mere 
betydelige  Fremskridt  under  Foreningen  mellem  begge  Ri- 
ger end  det  førstnævntes,  at  tvertimod  det  Modsatte  har 
fundet  Sted.    Vi  have  seet,  at  Danmark  i  1769  havde  en 

betydelig  Overvægt  over  Norge  i  Hensyn  til  Bybefolknin- 
gen; men  gaae  vi  et  Aarhundrede  længere  tilbage  i  Tiden, 
ville  vi  finde  denne  Overvægt  større,  og  det  er  udenfor  al 
Tvivl,  at  den  ved  Reformationen  eller  den  her  omhand- 
lede Periodes  Begyndelse  var  endnu  meget  større.  Dan- 
mark havde  dengang  allerede  længe  havt  egen  Handel  og 
blomstrende  Kjøbstæder.  I  Norge  derimod  var  Handelen 
endnu  ganske  i  Fremmedes  Vold  og  Byerne  ikke  andet 
end  Factorier  for  de  hanseatiske  Kjøbmænd  eller  usle 
Strandsteder  med  en  fattig  Beiolkning  af  Fiskere  og  Haand- 
verkere.  Først  i  Begyndelsen  af  det  16de  Aarhundrede 
see  vi  ogsaa  her  Tegn  til  en  vaagnende  Handelsrørelse,  og 
det  er  saaledes  fra  den  samme  Tid,  i  hvilken  Norges  ud- 
vortes Selvstændighed  blev  tilintetgjort,  at  vi  kunne  datere 
en  Udvikling  af  dets  Byer  og  borgerlige  Næringer,  som 
veL  var  langsom  og  ustadig  sammenlignet  med  Nutidens, 
idelig  og  paa  alle  optænkelige  Maader  hindret  og  standset 
af  et  urimeligt  Beskyttelsessystem,  men  ved  hvilket  Folket 
dog  hovedsagelig  opnaaede  de  materielle  og  aandelige  Be- 
tingelser for  en  selvstændig  Tilværelse,  som  det  i  1537 
ganske  havde  savnet. 

Det  er  bekjendt,  at  Hanseaternes  Handelsherredømme 
ingensteds  har  været  saa  fast  begrundet  eller  havt  saa  lang 
Varighed  som  i  Norge.  De  gunstigste  Betingelser  vare 
her  tilstede  for  Gjennemførelsen  og  Opretholdelsen  af  det 
monopolistiske  System ,  paa  hvilket  de  byggede  sin  Magt. 
Befolkningen  var  fattig  og  med  Hensyn  til  sit  Livsophold 
for  en  stor  Deel  ganske  afhængig  af  en  Tilførsel,  som  i 
hiin  Periode  alene  kunde  gaae  gjennem  de  Tydske  Søstæ- 
der.  Allerede  længe  før  Hanseaternes  Tid  var  Bergen  ved 
sin  heldige  Beliggenhed  bleven  den  eneste  Stapelstad  for 
det  Nordenfjeldske  Norges  Producter,  og  intetsteds  kunde 
de  derfor  i  samme  Grad  som  her  komme  til  at  beherske 
den  hele  Handel  ved  at  gjøre  sig  til  Herrer  paa  et  enkelt 
Sted.    I  en  lovløs  Tidsalder  lykkedes  dette  dem  ganske, 

ikke  blot  ved  deres  Overlegenhed  i  Capitaler  og  Handels- 
vid,  men  ved  aabenbare  Voldshandlinger  og  ved  at  optræde 
saa  mandstærke  paa  sit  Factori,  at  det  Bergenske  Bor- 
gerskab selv  i  sine  Velmagtsdage  ikke  formaaede  at  værge 
sig  mod  dem  uden  Hjelp  fra  Regjeringens  Side.  Og  denne 
Hjelp  havde  de  Danske  Unionskonger  ikke  Evne  og  ofte 
heller  ikke  Villie  til  at  yde.  Christopher  af  Bayern  var 
ikke  gunstigt  stemt  mod  dem;  men  hans  Forsøg  paa  at 
indskrænke  deres  Privilegier  i  Bergen  mislykkedes  og  tjente 
kun  til  at  vise,  at  deres  Magt  her  endnu  var  et  nødven- 
digt Onde,  som  intet  Lovbud  kunde  ophæve  eller  indskrænke. 
Hans  Eftermand,  Christian  af  Oldenburg,  hvem  de  lybske 
Chroniker  kalde  „eyn  sachtmodich,  myldich,  gnedich  vor- 
ste"*),  gjorde  sig  fortjent  til  denne  Roes  ved  den  meest 
rundhaandede  Ødslen  med  Privilegier  til  de  hanseatiske 
Kjøbmænd,  og  under  denne  slette  Konge  opnaaede  de  saa- 
ledes  alt,  hvad  de  paa  nogen  Maade  kunde  begjære. 
Landets  egne  Borgere  maatte  opgive  den  frugtesløse  Kamp 
med  Modstandere,  som  ikke  blot  ved  sine  Capitaler  og 
Handelsforbindelser  besad  den  meest  afgjorte  Overlegen- 
hed, men  hvem  Regjeringen  ogsaa  tilstod  enhver  Fordeel, 
som  den  havde  i  sin  Magt.  Norges  hele  Handel  var  saa- 
ledes  bleven  monopoliseret  i  Tydskernes  Hænder,  og  de 
engelske  og  hollandske  Kjøbmænd,  som  indtil  denne  Tid 
stundom  havde  forsøgt  at  concurrere  med  dem,  og  hvem 
de  tidligere -Regjeringer  i  Regelen  havde  søgt  at  begun- 
stige i  den  rigtige  Erkjendelse  af,  at  en  saadan  Concnrrence 
vilde  komme  Landet  til  Gode,  ble  ve  nu  enten  ganske  for- 
trængte eller  saa  indskrænkede,  at  de  ophørte  at  synes  far- 
lige for  Hanseaternes  Monopol**).  Der  behøvedes  lang  Tid 
for  at  omstyrte  en  saa  vel  befestet  Magt  og  det  navnlig  i 
et  Land  med  faa  Resourcer  som  Norge:  Garpen  var,  som 
Absalon  PederssOn  udtrykker  sig,  kommen  saa  vel  ind  i 


*)    Grautoff,  Detmar  2,  42  9. 

*)    Sartorms,  Gesch.  des  hans.  Bundes  II.  343.  o.  É 

de  Norske  Skind  stakker,  at  han  ikke  var  god  at  faae  her- 
ud igjen.  I  den  første  Fjerdedeel  af  det  sextende  Aar- 
hundrede,  da  d.e  øvrige  Hanseatiske  Factorier  neppe  havde 
mere  end  en  Skygge  tilbage  af  sin  fordums  Herlighed, 
vedblev  Contoiret  i  Bergen  at  blomstre  og  at  tilbagevise 
med  en,  som  det  synes,  ganske  usvækket  Kraft  ethvert 
Forsøg  paa  at  indskrænke  det  i  dets  „lovlige  Sedvaner." 
Hvilke  disse  vare,  hvor  vidtstrakte  og  for  de  Norske  øde- 
læggende Rettigheder  Contoiret  var  i  Besidddelse  af,  er 
noksom  bekjendt,  og  det  fremlyser  heraf,  at  Bergens  Bor- 
gerskab paa  hiin  Tid  ikke  kunde  andet  end  være  baade 
faatalligt  og  næringsløst.  Skjont  bosiddende  i  Bergen,  be- 
talte Bryggens  Kjøbmænd  hverken  Leding,  Tiende  eller 
anden  Skat  og  Tynge,  de  oppebåre  selv  de  Bøder,  som 
faldt  blandt  dem,  de  betalte  ikke  som  Borgerne  Accise  af 
sit  01  og  Viin,  de  vare  fritagne  for  Udskrivning:  og 
Strandret,  de  erlagde  meget  mindre  i  Told  af  sine  Varer 
og  Skibe  end  andre  fremmede  Nationer  og  Byens  egne 
Borgere.  De  havde  Tilladelse  til  at  fare  paa  Nordlandene 
og  Finmarken,  hvilket  var  alle  andre  forbudt.    Den  hele 

o  7 

Nordlandshandel  var  efterhaanden  kommen  i  deres  Hænder. 
Nordlændingen,  hvem  de  havde  forstaaet  at  bringe  i  den 
fuldstændigste  Afhængighed  ved  Forskud,  som  han  paa 
Grund  af  sin  Fattigdom  og  Kjøbmændenes  bedrageriske 
Forhold  aldrig  formaaede  at  betale,  maatte  sælge  sin  Fisk 
og  sine  øvrige  Varer  til  dem  for  den  Priis,  som  de  selv 
fandt  for  godt  at  give,  og  modtage  af  dem,  hvad  han  til 
Gjengjeld  behøvede:  Meel,  Malt,  01,  Klædevarer  etc.  til 
opskruede  Priser  og  af  den  sletteste  Qvalitet.  Alle  disse 
Varer  bragtes  til  Bergen  ved  Hanseatiske  Skibe:  Kornvarer 
og  01  meest  fra  Stæderne  ved  Østersøen,  Klædevarer  og 
Luxusartikler  meest  fra  de  Frisiske  og  Zuydersøiske  Stæ- 
der, og  i  Contoirets  Velmagtsdage  blev  der  holdt  strenge- 
lig over,  at  intet  af  hvad  der  saaledes  førtes  hid,  maatte 
selges  til  nogen  af  de  Bergenske  Borgere  eller  opskibes  i 
deres  Huse.    Den  hele  Handel  skulde  nemlig  gaae  gjennem 

Contoiret  og  ingen  Deel  af  dens  Fordele  tilflyde  de  saa- 
kaldte  „ufrie  Folk,"  da  disse  derved  efterhaanden  kunde 
blive  farlige  Concurrenter.  Endnu  i  denne  Tid  vovede 
kun  yderst  sjelden  andre  Fremmede  at  krænke  de  Con- 
toirskes  Monopol  paa  den  Bergenske  Handel,  og,  naar  stun- 
dom Nogen  indfandt  sig,  bleve  de  som  oftest  fordrevne 
eller  mishandlede  af  Tydskerne,  som  ikke  lode  sig  nøie 
med  at  være  de  høiest  Begunstigede,  men  vilde  være  de 
Eneste.  Englænderne  havde  forlængst  afstaaet  fra  sin  Sei- 
lads  paa  Norge,  og  de  Danske  begyndte  først  meget  senere 
at  føre  sine  Producter  hid  i  egne  Skibe.  Alene  Skotterne 
og  Hollænderne  synes  aldrig  ganske  at  have  ladet  sig  for- 
drive af  de  Contoirske,  som  derfor  ogsaa  hadede  dem  paa 
det  Bittreste;  men  deres  Handel  var  udentvivl  endnu  i  Be- 
gyndelsen af  det  sextende  Aarhundrede  ganske  ubetydelig. 
Hollænderne  havde  siden  1469  været  indskrænkede  saale- 
des,  at  de  kun  med  eet  eller  høist  to  Skibe  maatte  seile 
til  Bergen,  hvorhos  der  tilstodes  dem  2  Gaarde  paa  Stran- 
den til  at  opskibe  deres  Varer  i,  og,  skjønt  de  Contoirske 
idelig  forte  Klagemaal  over  dem,  er  det  dog  klart  af  senere 
Documenter,  hvorved  disse  Bestemmelser  stadfestes*),  at  de 
i  lang  Tid  ikke  formaaede  at  udstrekke  deres  Virksomhed 
synderligt  udover  denne  Grændse.  Hvad  Bergens  egne 
Borgere  angaaer,  da  eiede  de  paa  hiin  Tid  neppe  andet 
end  Baade  og  smaae  Jagter  til  at  fare  omkring  med  i  de 
nærmest  tilgrændsende  Bygdelag.  Deres  Activhandel  paa 
Udlandet  var  fuldstændig  tilintetgjort,  da  Hanseaterne  med 
Nordlandshandelen  havde  tilegnet  sig  deres  vigtigste  Ex- 
portvarer,  og  de  udenlandske  Markeder  vare  blevne  lukkede 
for  dem.  I  de  ældste  Privilegier,  som  tilstodes  Tydskerne 
i  Norge,  blev  der  stedse  forbeholdt  de  Norske  Borgere  til- 
svarende Rettigheder  i  de  Tydske  Stæder ;  men  dette  For- 
behold forsvandt  lidt  efter  lidt,  og  i  den  sidste  Halvdeel 
af  det  femtende  Aarhundrede  er  der  ikke  længere  Tale  om 


*)     S.  t.    Ex.  Nor  III.  3.    7  3. 

nogen  Rettigheder  for  Norges  Skibsfart  paa  Udlandet,  som 
da  ogsaa  maa  antages  ganske  at  have  ophørt  at  existere. 
Ogsaa  Farten  paa  Nordlandene  og  Finmarken  var  bleven 
Bergens  Borgere  forrneent  af  de  Contoirske,  som  flere 
Gange  med  Hug  og  Slag  tvang  dem  til  at  vende  tilbage, 
naar  de  prøvede  paa  at  gjenoptage  sin  Seilads  til  disse 
Egne*).  Det  synes  saaledes,  som  om  ingen  Virksomhed 
har  været  dem  levnet,  hvoraf  de  kunde  søge  sin  Næring, 
uden  Haandverksdrift  og  Kramhandel  med  Almuen  i  de 
nærmeste  Bygder;  og  selv  heri  vare  Tydskerne  bleven  dem 
overmegtige  Concurrenter.  De  Contoirske  stode  ude  paa 
Bryggen  med  sine  Kramkister  og  solgte  i  Alen-  og  Punde- 
viis,  saa  at  Borgerne  ikke  engang  havde  Fordelen  af  at 
udhøkre  hvad  der  tilførtes  Contoiret  i  større  Partier;  de 
fore  omkring  paa  Bygden,  opkjøbte  af  Bønderne  deres  Pro- 
dukter og  solgte  til  dem  hvad  de  behøvede,  hvorved  de 
ofte,  ligesom  ved  Nordlandshandelen ,  selv  bestemte  Prisen 
og  brugte  Magt,  naar  *Nogen  ikke  vilde  finde  sig  heri,  ja 
de  havde  endog  tilegnet  sig  et  Slags  Forkjøbsret  ved  Byens 
Torv,  saa  at  Ingen  maatte  tilstedes  Adgang  til  at  kjøbe, 
førend  Tydskerne  havde  forsynet  sig  med  hvad  de  til- 
trængte. —  En  lignende  Rolle,  som  disse  Contoirets  Kjøb- 
mænd-  spillede  med  Hensyn  til  den  Bergenske  Handel, 
spillede  de  tydske  Haandverkere  eller  de  saakaldte  vyf 
Amten  med  Hensyn  til  Byens  Haandverksdrift.  Ogsaa 
disse  havde  store  Forrettigheder  fremfor  Byens  egne  Bor- 
gere 02:  besad  i  sin  større  Kunstfærdighed,  i  sit  An- 
tal  og  den  Beskyttelse,  de  nød  hos  Contoiret,  saadanne 
Fortrin,  at  en  heldig  Concurrence  med  dem  maatte  være 
umuelig. 

Skjønt  man  heraf  ikke  kan  andet  end  danne  sig  en 
yderst  ugunstig  Forestilling  om  det  Bergenske  Borgerskabs 
Tilstand:  skjønt  det  aabenbart  nærede  sig  af  de  Smuler, 
som  faldt  fra  Tydskernes  Bord;  skjønt  Handelens  og  In- 


*)    S.  Norske  Magazin  I.  51  og  553. 

dustriens  Rigdomskilder  gjennem  disse  Fremmede,  hvem 
intet  Baand  knyttede  til  Byen,  vare  ligesom  bortledede  fra 
denne:  er  der  dog  ingen  Tvivl  om,  at  det  ogsaa  paa  denne 
Tid  var  mere  talrigt  og  mere  velhavende  end  Borgerska- 
bet i  hvilkensomhelst  af  Norges  øvrige  Kjøbstæder*). 

Saalænge  Contoiret  stod  paa  Høiden  af  sin  Magt,  var 
det  hele  Nordenfjeldske  Norge  underlagt  den  Bergenske 
Tvangsstapel,  og  Throndhjem  og  Stavanger  havde  som 
Følge  heraf  ingen  egen  Handelsvirksomhed.  I  eldre  Tider 
pleiede  Hanseatiske  Skibe  oftere  at  besøge  Throndhjem, 
hvor  de  afhentede  endeel  af  Nordlandenes  Producter,  men 
efterat  Contoiret  havde  udviklet  sig  til  en  selvstændig  Magt, 
gjorde  det  Paastand  paa,  at  Seiladsen  til  Havner  norden- 
og  søndenfor  Bergen,  hvorved  dets  Indtægter  leed  Afbrek 
og  dets  Marked,  som  det  heed,  blev  fordervet,  maatte  ind- 
skrænkes eller  ganske  forbydes  Hanseforbundets  Medlem- 
mer, og  det  fik  som  oftest  Medhold  heri  af  sine  Foresatte. 
Ogsaa  Regjeringen  saa,  af  Hensyn  til  en  let  og  sikker 
Opkræven  af  dens  Told,  gjerne,  at  Handelen  blev  saameget 
som  mueligt  concentreret,  og  for  Producenterne  blev  det 
nødvendigt  at  føre  deres  Varer  til  det  eneste  Sted,  som 
tilbød  dem  en  sikker  Afsetning,  og  et  Marked,  tilstrække- 
lig forsynet  med  hvad  de  behøvede.  Hanseaternes  Fart 
paa  Throndhjem  ophørte  vel  aldrig  ganske;  men  det  kunde 

*)  Det  vil  i  denne  Henseende  være  tilstrækkeligt  at  anføre,  at 
Bergen  gjennem  hele  det  lGde  Aarhundrede ,  saalangt  Efter- 
retningerne gaae  tilbage,  blev  meget  høiere  taxeret  i  Skat  end 
de  øvrige  Norske  Byer;  saaledes  paalagdes  der  ved  Brev  af 
10  August  1546  [Norske  Rigs-Registr.  I,  8  6]  Bergen  at  ud- 
rede 1500  Daler,  medens  Oslo  blev  paalagt  12  00,  Thrond- 
hjem 600,  Marstrand  500,  Tuasberg  og  Oddevald  400,  Sarps- 
borg og  Kongelf  300,  Skien  og  Stavanger  250.  Og  paa 
denne  Tid  var  Contoirets  Velde  endnu  saalidet  brudt,  at  For- 
holdet mellem  Bergens  Folketal  og  Velstand  og  de  øvrige 
Byers  ikke  kan  have  forandret  sig  synderlig  til  førstnævntes 
Fordeel  siden  Aarhundredets  Begyndelse. 

alene  undtagelsesviis  lønne  sig  for  større  Skibe  at  seile  hid, 
og  udentvivl  er  Byens  Forsyning  i  denne  Tid,  som  endnu 
meget  senere,  hovedsagelig  foregaaet  paa  saadan  Maade, 
at  de  Throndhjemske  Borgere  paa  sine  egne  smaae  Jag- 
ter eller  Skuder  førte  det  Lidet,  de  havde  at  afsette,  til 
Bergen,  og  hos  Kjobmændene  paa  Bryggen  tilhandlede 
sig  her,  hvad  de  havde  behov  af  udenlandske  Varer.  — 
Hvad  Hanseforbundet  negtede  sine  egne  Medlemmer,  var 
naturligviis  endnu  mindre  tilladt  andre  fremmede  Nationer. 
Først  omkring  Reformationstiden  forekommer  der  Klager 
over,  at  Hollænderne  havde  begyndt  en  „ny  Seilads"  til 
Throndhjem,  til  Fordærvelse  for  det  Bergenske  Contoir, 
og  ved  en  Tractat,  afsluttet  i  Hamburg  1534,  mellem  Ly- 
bekkerne  og  Hollænderne,  blev  det  bestemt,  at  de  Sidst- 
nævnte for  Fremtiden  skulde  afholde  sig  herfra,  da  de 
Østersøiske  Stæder  gjorde  det  samme,  hvorimod  Seiladsen 
til  Bergen  skulde  ligesom  tilforn  staae  alle  fri*).  Først 
efter  Midten  af  det  16de  Aarhundrede  seer  man  Spor  til, 
at  Stavanger  har  været  besøgt  af  fremmede  Skibe**).  Men 
indtil  denne  Tid  o^  saalæn^e  Contoirets  Velmagtsdage  ved- 
varede,  kan  ingen  af  disse  Byer  have  havt  nogetsomhelst 
at  betyde  som  Handelstæder. 

Ogsaa  i  det  Søndenfjeldske  Norge  havde  Tydskerne 
tilegnet  sig  et  trykkende  Monopol,  og,  hvis  deres  Handel 
i  denne  Deel  af  Landet  aldrig  hævede  sig  til  nogen  syn- 

*)  S.  Waitz,  Jiirgen  Wiillenwever  I.  400.  o.  fl.  St. 
**)  I  en  Klage  fra  Kjøbmændene  paa  Contoiret  i  Bergen,  dat. 
18  September  15  64,  omtales,  at  Bremerne  uden  Sky  bruge 
den  forbudne  Seilads  paa  Stavanger,  hvilket  er  Stæderne  for- 
budt under  Straf  af  at  tabe  deres  Privilegier  og  bøde  1  Mark 
Guld.  Denne  forbudne,  forfængelige  og  høist  skadelige  Sei- 
lads vilde,  heder  det,  føre  til  den  „lobliche  Handtirungs" 
Undergang,  hvis  den  ei  afskaffedes  (Langes  Excerpter  af  det 
Bremenske  Archiv  i  hans  haandskrevne  Samlinger).  —  Dette 
er,  saavidt  vides,  første  Gang,  at  nogen  Seilads  af  fremmede 
Skibe  paa  Stavanger  findes  omtalt. 

derlig  Betydning,  var  det  sikkert  ikke  fordi  de  her  maatte 
undvære  saadanne  Rettigheder,  som  det  var  lykkets  dem 
at  opnaae  i  Bergen,  eller  fordi  de  her  maatte  finde  sig  i 
en  friere  og  mere  udstrakt  Concurrence*).  I  Oslo  og 
Tønsberg  saavelsom  i  Bergen  arbeidede  de  conseqvent  og 
udholdende  til  det  samme  Maal;  paa  begge  Steder  havde 
de  en  afgjort  Overlegenhed  i  Capital  og  Handelsforbindel- 
ser, Eftergivenhed  eller  aabenbart  Medhold  hos  Regjeringen 
at  støtte  sig  til,  derimod  kun  en  svag  Modstandskraft  hos 
de  Norske  Borgere  at  bekjæmpe.  —  Det  var  fornemme- 
lig Rostockerne,  som  dreve  Handel  paa  det  sydlige  Norge, 
og  det  var  fornemmelig  siden  Midten  af  det  femtende  A ar- 
hundrede,  at  der  blev  tilstaaet  dem  store  og  for  de  Norske 
Borgere  ødelæggende  Rettigheder.  Christopher  af  Bayern 
gav  ved  et  Brev  af  22  October  1447  alle  Rostockere, 
som  besøgte  Norge,  og  navnlig  Oslo  og  Tunsberg,  Ret  til 
at  kjobe  og  selge  Gjest  med  Gjest,  til  at  holde  egen  Huus- 
holdning  og  blive  Vinteren  over,  hvortil  Byernes  Raad 
skulde  skaffe  dem  Herberge,  samt  til  at  handle  med  Bøn- 
derne i  alen-  og  lispundeviis**),  og  disse  Privilegier  bleve 
af  de  følgende  Konger,  Christian  I  og  Hans,  oftere  bekræf- 
tede og  udvidede,  trods  Borgernes  Klager  og  det  Norske 
Rigsraads  Modforestillinger.  Vintersidderne  i  Oslo  og  Tuns- 
berg nøde  Begunstigelser  med  Hensyn  til  Tolden;  de  vare 
ligesom  de  Contoirske  fritagne  for  alle  borgerlige  Tynger; 
de  droge  ligesom  disse  en  Skare  Haandverkere  med  sig, 


*)  Om  Hanseaterne  i  det  søndenfjeldske  Norge  se  fornemmelig 
Langes  Bidrag  til  Unionshistorien  i  Norsk  Tidsskrift  for  Vi- 
densk,  og  Liter.  1  Bind. 

r*)  Af  Lappenbergs  Sartorius  II.  4  3  4  sees,  at  de  allerede  i  det 
fjortende  Aarhundrede  tiltog  sig  de  her  opregnede  Friheder; 
men  udentvivl  er  først  ved  det  ovenfor  nævnte  Brev  bleven 
dem  tilstaaet  som  Rettigheder,  hvad  de  indtil  denne  Tid 
vistnok  havde  praetiseret,  men  i  Strid  med  udtrykkelige  Lov- 
bud og  derfor  neppe  uanfegtet. 

som  tilintetgjorde  eller  fortrængte  den  indenlandske  Haand- 
verksdrift.  De  havde  ligesom  disse  sine  særegne  Love, 
sine  Oldermænd,  sine  Laug  og  sine  Gilder.  De  dannede, 
kort  sagt,  et  fuldstændigt  Sidestykke  til  Contoiret  i  Bergen. 
Vistnok  var  det  et  Sidestykke  i  en  meget  formindsket 
Maalestok.  De  Contoirske  beherskede  ved  sit  Monopol 
hele  det  Nordenfjeldske  Norge,  som  havde  mange  og  verdi- 
fulde  Exportartikler,  og  som  for  at  brødføde  sig  tiltrængte 
en  stor  Tilførsel  fra  Udlandet.  Det  sydlige  Norge  derimod 
havde  paa  hiin  Tid  kun  lidet  at  udføre  og  var  derfor  og- 
saa  med  Hensyn  til  sine  Fornødenheder  i  langt  høiere 
Grad  henviist  til  hvad  det  selv  formaaede  at  frembringe. 
Udentvivl  har  det  kun  været  de  nærmest  Søen  langs  Chri- 
stianiafjorden liggende  Bygder,  hvormed  der  er  bleven 
drevet  nogen  Handel,  idet  Almuen  her  for  Slagtekvæg, 
Skind  varer,  Tømmer  etc.  tiltuskede  sig  noget  Meel,  Malt 
og  01*);  men  denne  ubetydelige  Handel  synes  Vintersid- 
derne  i  Oslo  og  Tunsberg  at  have  behersket  ligesaa  fuld- 
komment, som  de  Contoirske  beherskede  de  store  Omsæt- 
ninger i  det  Nordenfjeldske  Norge.  Der  er  intet,  som  tyder 
paa,  at  de  mere  end  disse  have  været  forulempede  ved 
fremmed  Concurrence,  og  hvor  maadeligt  det  stod  til  med 
Borgerskabet  i  de  østlandske  Byer,  efterat  Rostockerne  i 
et  halvt  Aarhundrede  havde  været  i  Besiddelse  af  de  oven- 
for omtalte  Rettigheder,  derom  afgiver  Christian  den  An- 
dens Forord   til   hans '  Privilegier  for   Oslo   af  7  Januar 


*)  I  to  Klager  fra  de  Hanseatiske  Kjøbmænd,  den  ene  fra  Aar 
1514  over  Forhøielse  paa  Tolden  i  Oslo,  den  anden  fra  Aar 
15  30  over  Forhøielse  paa  Tolden  i  Mars  tran  cl  (begge  afskrevne 
i  Langes  haandskr.  Sarali.)  findes  der  Fortegnelse  over  de 
Varer,  som  Tydskerne  paa  denne  Tid  udførte  fra  det.  sønden- 
fjeldske  Norge.  Her  opregnes  foruden  en  Mængde  forskjel- 
lige  Sorter  Skind-  og  Vildvarer,  Smør,  Talg,  Tran,  Spæk, 
Tjære,  Makrel  og  Lax;  derimod  sees  intet  Slags  Tømmer  at 
være  opført. 

1508*)  tilstrækkelig  Oplysning.  Det  heder  her,  at  Bor- 
germestere,  Raad  og  Menighed  i  Oslo  havde  klaget  over, 
at  de  Rostockske  Kjøbmænd  havde  tih-evet  sig  den  hele 
Handel,  saa  at  ingen  af  de  indfødte  Borgere  kunde  faae 
noget  tilkjøbs  af  Bønderne,  „hverken  et  eller  andet  ei  saa 
godt  som  en  Skilling,  hverken  for  Sølv,  Guld,  Kobber, 
Klæde,  Humle  eller  nogen  anden  Kjøbmandssknb,  men 
finge  al  Tid  til  Gjensvar  af  Bønderne:  ville  ikke  Tydskerne 
have  det,  da  skulle  I  faae  det,  men  ville  Tydskerne  have 
det,  da  faae  I  intet  deraf.  Desligeste  gjorde  Rostockerne 
Gaardekjøb  og  andet  ulovligt  Kjøb;  men  naar  nogen  Ri- 
gets Tjeneste  eller  Tynge  lagdes  paa,  da  vilde  de  intet 
hjælpe  dertil,  men  sagde,  de  havde  intet  dermed,  thi  de 
hørte  hjemme  i  Rostock.  Naar  som  de  havde  samlet  Pun- 
gen fuld,  da  gave  de  dennem  dermed  ud  af  Riget  til  Ro- 
stock og  andre  Stæder  med  Rigdommen,  og  Armod  blev 
tilstede  i  Riget  igjen."  „Nogen  faa  Aar,  heder  det  vi- 
dere, „førend  de  tydske  Kjøbmænd  kom  hid  at  selge  og 
kjøbe  med  Gjest  og  Bønder,  i  Lod  og  Qvintin,  Aaret 
rundt  mod  Norges  Lov,  da  var  her  i  Oslo  5  eller  600 
rige  og  velemnede  Mænd,  Norges  Rige  til  Hjælp,  Trøst  og 
Bistand,  som  nu  ikke  er  mere  end  60  eller  80  huusarme 
fattige  Mænd,"  og  Aarsagen  hertil  var  ingen  anden,  end  at 
Tydskerne  laae  i  Byen  til  dens  store  Skade  og  Fordær- 
velse. —  Disse  Klager  indeholde  maaskee  nogen  Overdri- 
velse; men  de  maae  dog  under  alle  Omstændigheder  be- 
tragtes som  et  uimodsigeligt  Vidnesbyrd  om,  at  Oslo  i  Be- 
gyndelsen af  det  sextende  Aarhundrede  befandt  sig  i  en 
saa  maadelig  Forfatning,  at  den  neppe  synes  at  have  for- 
tjent Navn  af  By.  Dens  Befolkning  kan  ikke  paa  langt 
nær  have  naaet  et  Tusinde,  Handelen  var  ubetydelig,  og 
dens  Fordele  tilflød  i  saa  ringe  Grad  Byens  indfødte  Bor- 
gere, at  disse  maa  have  været  ligesaa  fattige,  som  de  vare 
faatallige.    Oslo  var  ikke  destomindre  den  første  blandt 

*)   Dipl.  Norv.  III.  1040  og  hos  Paus. 

alle  det  Søndenfjeldske  Norges  Kjøbstæder*).  Nærmest 
denne  i  Anseelse  og  Betydning  synes  Tunsberg  at  være 
kommen;  men  ogsaa  her  regjerede,  som  ovenfor  antydet, 
de  Rostockske  Vintersiddere,  og,  hvad  Konghelle,  Odde- 
vald, Sarpsborg  og  Skien  angaaer,  da  nævnes  de  saa  sjel- 
den,  og  der  er  saa  lidet  bekjendt,  som  tyder  paa,  at  de 
have  drevet  nogen  Handel,  at  man  maa  slutte,  at  de  endog 
i  Sammenligning  med  Oslo  og  Tunsberg  have  været  uan- 
seelige Flekker  eller  Fiskerleier.  —  Det  er  lidet  troligt, 
at  Hamar,  Norges  eneste  Landstad  paa  denne  Tid,  skulde 
have  befundet  sig  i  en  bedre  Tilstand;  snarere  har  den 
endnu  mindre  end  nogen  af  de  øvrige  fortjent  Navet  af  By. 
Kyststrækningerne  havde  den  sterkeste  Befolkning  og  de 
meest  udviklede  Næringsveie;  herfra  blev  der  stedse  drevet 
nogen  Handel  med  Udlandet,  i  hvilken  Kjøbstæderne  kunde 
deeltage,  og  af  hvilken  de  havde  sin  fornemste  Næring. 
Oplandene  derimod  vare  paa  en  Maade  en  lukket  Verden, 
deres  Communication  med  Kysten  saa  besværlig,  at  vistnok 
kun  meget  lidet  af  deres  Producter  naaede  frem  saalangt, 
og  at  Tilførselen  fra  Udlandet  var  altfor  ubetydelig  til  at 
blive  Gjenstand  for  en  særegen  Bynæring.  I  disse  Egne 
fandt  udentvivl  kun  en  Tuskhandel  Sted  mellem  de  for- 
skjellige  Bygdelag,  idet  Fjeldbonden  fra  Østerdalen,  Gud- 
brandsdalen  og  V aldres  for  sine  Skindvarer,  sit  Smør  og 
sit  Jern  tilhandlede  sig  Korn  og  Meel  af  Bønderne  paa 
Hedemarken  og  Thoten.  Saadanne  Omsætninger  foregik 
vel  navnlig  paa  det  aarlige  Marked ,  som  fra  gammel  Tid 
holdtes  paa  Hamar,  og  heraf  har  maaskee  denne  Byes  Ind- 
vaanere  havt  nogen  Fortjeneste.  Men  dertil  og  til  Fiskeri 
samt  Haandverks-  og  Dagarbeide  for  den  rige  Geistlighed 
maa  ogsaa  deres  Næringer  have  været  indskrænket.  Det 
kan  saaledes  neppe  være  tvivlsomt,  at  Hamar  aldrig  har 
været  mere  end  en  Biskopsflekke,  at  den  aldrig  har  hævet 
sig  til  nogen  Betydning  som  Kjøbstad,  og  der  er  flere 


*)    See  bl.  a.  den  ovenfor  citerede  Skatteligning  af  154  6. 

Tegn,  hvorved  dette  vinder  Bestyrkelse.  Der  kjendes  intet 
Privilegium  for  Hamar;  intet  Document,  som  angaaer  dens 
Handel,  Rettigheder  eller  communale  Forhold;  man  kan  af 
de  hidtil  trykte  Oldbreve  ikke  see,  om  den,  som  de  øvrige 
Kjobstæder,  har  havt  sin  Byfoged,  sine  Borgermestere  og 
Raadmænd,  thi  der  findes  ingen  saadan  nævnt.  De  fra 
Hamar  daterede  Brevskaber  ere  udstedte  og  beseglede  af 
Oplandenes  Lagmand,  som  havde  sit  Sæde  her,  af  Biskop- 
pen, Kannikerne  eller  andre  Geistlige  eller  af  Bønder  i 
Omegnen;  derimod  forekommer  ingen  nævnt,  om  hvem  det 
heder,  at  han  var  Borger  eller  Lagrettesmand  i  Hamar. 
I  et  enkelt  Document  fra  Slutningen  af  det  femtende  Aar- 
hundrede*)  nævnes  fire  Mænd  som  Lagrettesmænd  for 
Skaun  (Stange)  og  Hamar;  hvis  man  kan  forstaae  dette 
Udtryk  saaledes,  at  de  have  været  iælleds  for  begge  Ste- 
der, da  har  Hamar  ikke  engang  besiddet  den  samme  com- 
munale  Selvstændighed  som  enhver,  selv  den  ubetydeligste, 
af  de  øvrige  Norske  Kjobstæder  besad.  Endog  ,den  hyp- 
pigst forekommende  Benævnelse  „Biskopshamar"  synes  at 
betegne,  at  Byen  ingen  Existents  har  havt  uden  som  Bispe- 
residents, og  i  Virkeligheden  forsvandt  den  ogsaa  ganske 
med  Biskopsstolens  Nedlæggelse,  ligesom  den  havde  reist 
sig  med  dens  Oprettelse.  Der  er  nemlig  al  Grund  til  at 
antage,  at  dengang  Svenskerne  efter  den  almindelige  Be- 
retning skulle  have  ødelagt  Hamar,  var  der  intet  andet  at 
ødelægge  end  Kirken  og  den  gamle  Kongsgaard,  hvor  nu 
en  Dansk  Lensmand  residerede.  Idetmindste  forekommer 
„Byen"  Hamar  ingensteds  nævnt  i  de  samtidige  Beretnin- 
ger om  de  Svenskes  Herjetog  i  Norge  under  Syvaarskri- 
gen**),  og  heller  ikke  fra  det  Tidsrum,  som  ligger  mellem 

*)    Dipl.  Norv.  II.  No.  941  (8  Febr.  14  88). 
**)   Absalon  Pederssøn  omtaler  i  sin  Norges  Beskrivelse  (forfattet 
mellem  1567  —  70)  kun  Bispegaardens  Ødelæggelse  ved  Sven- 
skerne, men  nævner  intet  om  Byen  (Norske  Magaz.  I.  114); 
saaledes  ogsaa  Axel  Gyldenstjerne  i  hans  Beretning  om  Syv- 

den  sidstnævnte  Begivenhed  og  Nedlæggelsen  af  den  op- 
landske Biskopssrol  er  der  noget  Spor  til,  at  den  har  exi- 
steret.  Men  herira  maa  man  kunne  slutte  tilbage;  det  er 
ikke  sandsynligt,  at  Oplandenes  Befolkning  og  Næringsveie 
skulde  været  gaaet  meget  tilbage  i  de  nærmeste  forudgaaende 
Aarhundreder,  og  dersom  Hamars  Existents  i  1537  var 
afhængig  af  Biskopsstolen ,  har  den  neppe  nogensinde  tuV 
forn  været  synderlig  bedre  faren.  —  Af  den  gamle  Beskri- 
velse over  Hamar,  hvis  Paalidelighed  og  Brugbarhed  som 
historisk  Kildeskrift  hidtil  har  været  saagodtsom  uanfegtet*), 
faaer  man  en  ganske  anden  Forestilling  om  denne  Kjob- 
stads  fordums  Herlighed  og  Anseelse.  Det  fortælles  her, 
at  den  i  sine  Velmagtsdage  havde  en  Udstrækning  af  nær 
sten  en  halv  Miil,  at  den  havde  mange  Gader,  tæt  bebyg- 
gede og  omgivne  af  herlige  Frugthaver  og  Humlegaarde, 
at   den    drev   en  udbredt  Handel,  og  at  den  var  forsynet 


aarskrigen  (X.  Mag.  I.  16  5).  Peder  Claussen  i  sin  Norges 
Beskrivelse  siger  kun,  at  Domkirken  endnu  stod  ved  Magt, 
indtil  de  Svenske  brændte  den  af  i  1  56  7.  I  en  Beretning 
til  Kongen  fra  den  Danske  Skibskovedsniand  Cort  Glasenap 
dateret  Akerskuus  2  0  Marts  15  6  7,  lieder  det:  „Die  Schwe- 
den  sind  in  die  Hedemark  geriickt.  kåben  daselbst  den  Hof 
Hamar  erobert  und  eingenommen. a  (Danske  Geh.  Arch.).  — 
Beskrivelsen  over  Hamar,  der  er  forfattet  mellem  1617  og 
1  624  (Thaarups  Magazin  II,  2S7),  taler  intet  om  Byens  Op- 
brændeise ved  de  Svenske,  og,  da  der  heller  ikke  i  de  Sven- 
ske Beretninger  (Handl!,  ror.  Skand.  Hist.  XXI  D. ,  Girs, 
Tegel.  Celsius)  rindes  noget  herom,  synes  man  at  kunne  slutte, 
at  den  paa  hiin  Tid  i  Virkeligheden  ikke  har  existeret,  — 
Resen  (Fredr.  II's  Krønike  S.  16  8)  er,  saavidt  vides,  den 
første,  der  taler  om  Byens  Ødelæggelse. 
*)  Det  eneste  Sted,  saavidt  vides,  hvor  der  er  yttret  nogen  Tvivl 
om,  at  dette  Skrift  i  et  og  alt  skulde  fortjene  Tiltro,  er 
Munch,  Hist.  geogr.  Beskr.  over  Norge  i  Middelalderen  S. 
47,  hvor  det  heder,  at  det  indeholder  flere  øiensynlige  Over- 
drivelser. 

med  alle  Slags  Haandverkere:   „Teglbrændere,  Steenhug- 
gere,  Hattemagere,  Plattenslagere,  Muremestere,  Kirkebyg- 
gere,  Skræddere,  Skomagere,  Kleinsmede,  Grovsmede,  Kniv- 
smede, Guldsmede,  Skindere,  Bundtmagere  og  mange  flere 
Slags."    Byens  Raadstue,  heder  det,  stod  paa  Torvet,  og 
her  fandtes  80  Kobberspande   „stærkeligen  gjorte  for  Ilds 
Skyld."   Øvrigheden  bestod  af  Lagmanden,  Byfoged,  Raad- 
mænd  og  Lagrettesrnænd.    Under  Byfogden  stode  tre  By- 
svende, som  med  Kobberhorn  kaldte  Menigheden  sammen, 
naar  noget  skulde  forhandles.   Byen  havde  sine  egne  Brev- 
dragere; Borgerne  havde  sine  Rodemesteie,  sine  Bryggere 
og   Most  persere,  som  beredede  for  dem  deres   Most  og 
Kirsebærdrank,  „og  var  det  en  meget  ringe  Borger,  som 
ikke  havde  aarligen  af  sine  Frugthaver  en  halv  Læst  Most 
og  en  halv  Læst  Kirsebærdrank  til  sin  egen  Huses  Behov 
at  fortære,  foruden  hvis  Deel  som  de  solgte  Fremmede." 
I  Begyndelsen  af  det  fjortende  Aarhundrede  under  Kong 
Haakon  Magnussøns  Regjering,  da  Hamar  stod  i  sin  yp- 
perste Flor,    talte    den    attenhundrede    væragtige  Mænd. 
Senere  gik  det  tilbage;  men  i  Slutningen  af  det  fjortende 
og  Begyndelsen   af  det  femtende  Aarhundrede  havde  den 
endnu  900  gerystige  og  væragtige  Mænd,  medens  der  fand- 
tes 3000  voxne  Folk,  som  gik  til  Sacramente  om  Paasken, 
og  i  de  to  sidste  Biskopers  Tid  var  der  endnu  200  Gaarde 
igjen  og  200  Borgere,   „dog,"   heder  det,  største  Parten 
Embedsmænd,  foruden  Qvinder  og  Børn,  som  var  vel  mere 
end  fire  Gange  saa  mange."  — -  Det  er  aabenbart,  at  denne 
Skildring  giver  et  Begreb    om    Oplandenes  oeconomiske 
Udvikling  i  det  fjortende  og  femtende  Aarhundrede,  som 
staaer  i  Strid  med  alt  hvad  der  iøvrigt  er  bekjendt,  og, 
da  den  ikke  støttes  ved  nogetsomhelst  Vidnesbyrd  og  des- 
uden indeholder  vitterlige  Fabler  eller  Urimeligheder,  sy- 
nes der   at  være   fuldkommen   tilstrækkelig  Grund   til  at 
frakjende  den  Brugbarhed  som  historisk  Kildeskrift. 

Beskrivelsen  over  Hamar  kjendtes  allerede  og  benyt- 
tedes af  Ramus  (i  hans  Norges  Beskr.)  og  af  Holberg  (i 

Danm.  Hist.).  Den  er  siden  flere  Gange  bleven  trykt*),  og 
har  længe  været  en  af  Hovedkilderne,  hvoraf  man  hentede 
sin  Kundskab  om  Norges  indre  Tilstand  i  det  fjortende  og 
femtende  Aarhundrede.  Den  har  maattet  vække  en  høi 
Forestilling  om  de  Norske  Kjøbstæders  Velmagt  og  Ansee- 
lighed i  hiint  Tidsrum,  og  man  har  sikkert  ikke  betænkt 
sig  paa  fra  denne  Skildring  af  en  Landstad,  hvis  Nærings- 
veie  altid  maae  have  været  indskrænkede  i  Sammenligning 
med  de  heldigst  beliggende  Kjøbstæder,  at  drage  Slutninger 
med  Hensyn  til  disse,  som  efter  hvad  der  nu  er  bleven  op- 
lyst, maatte  erkjendes  for  urimelige.  Ogsaa  om  enkelte 
blandt  de  øvrige  Byer  havdes  der  Beretninger,  hvoraf  man 
fik  en  urigtig  Forestilling  om  deres  tidligere  Betydning. 
Peder  Claussøn  fortæller  saaledes  i  sin  Norges  Beskrivelse, 
at  Stavanger  i  fordums  Dage  var  meget  større  og  ypper- 
ligere, end  den  var  i  hans  Tid,  og  at  der  skulde  have  boet 
700,  „somme  mene  1800  Borgere  derudi".  Det  var  be- 
kjendt  om  de  fleste  Norske  Byer,  at  de  i  den  katholske  Tid 
havde  havt  mange  Kirker  og  Pragtbygninger,  at  de  havde 
været  Sæde  for  riigt  doterede  geistlige  Stiftelser,  som  gik 
tilgrunde  eller  inddroges  vec^  ^e*orirlationen,  og  man  bragtes 
herved  let  til  at  forestille  sig,  at  cle  ved  denne  Begivenhed 
og  ved  Norges  Underkastelse  under  Dansk  Overherredømme 
med  eet  sank  ned  i  den  maadelige  Forfatning,  i  hvilken 
de  senere  befandt  sig. 

En  saadan  Forestilling  kunde  saameget  lettere  opstaae, 
som  den  fuldkommen  stemmede  med  den  Opfatning  af 
Norges  Historie  i  hiint  Tidsrum,  der  engang  var  den  sed- 
vanlige.  Man  havde  sin  Opmerksomhed  udelukkende  festet 
paa  de  ydre  politiske  Begivenheder  og  saae  i  dem  Ulykker, 
hvorved  en  livskraftig  og  blomstrende  Stat  styrtedes  i  For- 
dervelse,  medens  en  grundigere  Undersøgelse  har  viist,  at 
Norges  Tilbagegang  var  en  Følge  af  indre  Aarsager,  at 

*)  Nemlig  særskilt  udg.  af  Chrph.  Hammer  1  7  73  og  oftere;  des- 
uden trykt  i  Thaarups  Magazin  II.  og  Budstikken  IV. 

det  var  en  langsom  Hendøen  af  enhver  Udviklingsspire  i 
i  Staten  og  Samfundet,  som  de  politiske  Begivenheder  alene 
tjente  til  at  fremskynde.  „Calmarunionen  er  Skyld  i  al  vor 
Ulykke"*),  hedte  det,  fordi  Statens  Svaghed  først  under 
denne  Forbindelse  kom  tilsyne  paa  en  iøinefaldende  Maade. 
Begivenhederne  ved  Reformationens  Indførelse  opfattedes 
som  det  Norske  Folks  sidste  Kamp  for  at  opretholde  sin 
nationale  Selvstændighed,  og  Kampens  uheldige  Udfald, 
Norges  Indlemmelse  i  det  Danske  Monarchie,  tænkte  man 
sig  efterfulgt  af  de  samme  ulykkelige  Følger  for  Landets 
Cultur  og  Velstand,  den  samme  aandelige  og  materielle  Til- 
bagegang, som  pleier  at  ledsage  et  Folks  Underkastelse 
under  fremmed  Voldsherredømme. 

Det  er,  efter  hvad  der  nu  kan  oplyses  om  Norges 
indre  Tilstand  før  og  efter  Reformationen,  umueligt  at  fast- 
holde længere  en  saadan  Opfatning  af  hine  Begivenheder, 
eller  at  istemme  de  bitre  Klagemaal,  hvortil  Statsforan- 
dringen  i  1536  saa  ofte  har  givet  Anledning,  som  om  den 
var  en  Ulykke,  der  kunde  være  undgaaet,  saafremt  de 
ledende  Mænd  havde'  besiddet  Mod  og  Fædrelandssind. 
Det  maa  nu  være  klart,  at  den  politiske  Selvstændighed, 
Norge  besad  indtil  1536,  længe  havde  ophørt  at  være  andet 
end  en  tom  Form,  at  den  ikke  støttedes  ved  nogen  stor  eller 
almindelig  Interesse,  og  at  de  Udtryk  i  Christian  den  Tre- 
dies Haandfestning,  hvormed  det  Danske  Rigsraad  und- 
skylder sin  Beslutning  med  Hensyn  til  Norge,  nemlig  „at 
dette  Rige  nu  var  saa  forringet  baade  af  Magt  og  Formue, 
at  dets  Indbyggere  ikke  ene  formaae  at  underholde  dem 
en  Herre  og  Konge",  forsaavidt  indeholde  en  Sandhed,  som 
Landet  ganske  vist  savnede  de  nødvendige  Betingelser  for 
en  selvstændig  Statsudvikling.     Ophævelsen  af  Rigsraadet 

**)  Forfatteren  af  den  nordiske  Missionshistorie,  Hammond,  skrev 
saaledes  til  Suhm:  „Calmarunionen  gider  ingen  Normand  læst 
noget  om,  og  kan  ei  skrive  derover,  er  han  en  ærlig  Mand, 
der  er  Grunden  til  alle  paafølgende  Ulykker."  (Suhm  Saml. 
Skr.  16,  358). 

vakte,  som  bekjendt,  ingen  Modstand,  og  det  Uforklarlige, 
der  synes  at  ligge  i,  at  en  Stat  saaledes  uden  ydre  Vold 
paa  en  Maade  af  sig  selv  ophørte  at  existere,  at  en  Foran- 
dring, som  efter  vor  Tids  Begreber  synes  at  maatte  have 
vakt  en  Storm  af  Uvillie,  kunde  foregaae  saagodtsom  uendset, 
bortfalder  ganske  ved  en  nærmere  Betragtning  af  Landets 
indre  Tilstand. 

Det  Norske  Folk  var  paa  hiin  Tid  i  egentligste  Forstand 
et  Folk  af  Bønder;  der  fandtes  ingen  fast  organiseret  og  politisk 
myndig  Stand,  som  kunde  være  dets  Leder,  og  hos  hvem  den 
nationale  Aand  kunde  komme  til  Bevidsthed  og  Virksomhed. 
Den  gamle  norske  Adel  var  saagodtsom  uddøet,  eller  sun- 
ket ned  blandt  Bønderne;  Geistligheden  i  sig  selv  lidet 
skikket  til  at  være  Nationens  politiske  Leder.  Og  det  vil 
af  det  Foregaaen  de  være  klart,  at  der  i  Begyndelsen  af  det 
sextende  Aarhundrede  heller  ikke  kunde  være  Tale  om  en 
norsk  Borgerstand.  Bergen  var  vel  fremdeles  Nordens 
meest  anseelige  Handelsstad,  men  kun  en  Deel  af  dens  Be- 
folkning kunde  siges  at  tilhøre  Norge,  og  det,  som  vi  have 
seet,  den  fattigste  og  mindst  betydende  Deel.  Med  Hen- 
syn til  de  øvrige  Byer  vise  de  faae  Efterretninger,  der  er 
os  levnet,  enddog  blot  ved  deres  Magerhed,  at  de  have  været 
uanseelige  og  næringsløse.  Norges  samlede  Kjøbstadbefolk- 
ning  har  paa  hiin  Tid  neppe  meget  oversteget  ti  tusinde*),  og 

*)  Et  hundrede  Aar  senere,  da  Handelen  havde  taget  et  sterkt 
Opsving  og  nye  Næringsveie  vare  aabnede  for  Kjøbstæderne, 
udgjorde  Bergens,  Throndhjems,  Christianias  (Oslo),  Tøns- 
bergs,  Stavangers,  Skiens  og  Fredriksstads  (Sarpsborg)  Be- 
folkning rimeligviis  neppe  tyve  tusinde.  Af  de  Baahuus- 
lehnske  Kjøbstæder  havde  Marstrand,  saalænge  det  store 
Sildefiske  vedvarede,  en  betydelig  Handelsrørelse,  men  den 
saavelsom  Kongelf  og  Oddevald  maa  paa  Reformationens  Tid 
have  været  uanseelige  Flekker.  Da  de  svenske  Byer  i  165  8 
erholdt  en  ny  Rangordning,  erholdt  Marstrand  No.  20  mellem 
Ystad  og  Askersund,  Oddevald  No.  58  og  Kongelf  No.  80. 
Holmberg  Bahusl.  Beskr.  III.  13. 

Byernes  indskrænkede  Næringsveie,  deres  lidet  betydende 
communale  Selvstændighed,  har  ikke  været  skikket  til  at 
udvikle  hos  dem  nogen  sand  og  fremadstræbende  Borger- 

CD  O 

aand.  Forsaavidt  de  havde  nogen  Handel,  var  den  i  Frem- 
medes Hænder.  Af  Borgerne  tilhørte  nogle,  og  det  de 
meest  Bemidlede,  mere  Landet  end  Byen,  idet  de  havde 
sin  Næring  af  Landeiendomme  i  Byens  nærmeste  Omegn 
eller  saakaldte  Avisgaarde,  eller  af  andet  Jordegods,  som 
de  oppebar  Landskyld  af;  de  øvrige  ernærede  sig  for  den 
allerstørste  Deel  kummerligt  af  Fiskeri  og  Haandværks- 
drift.  Hverken  ved  sit  Antal  eller  sin  Velstand  har  saale- 
des  Kjøbstadbefolkningen  havt  saameget  at  betyde,  at  den 
kunde  spille  nogen  Rolle  som  en  særegen  Stand.  —  Middel- 
alderens Communevæsen  og  Communeaand  fandt  ingen  gun- 
stig Jordbund  for  sin  Udvikling  i  Norge,  hvor  Samfundet 
stedse  bevarede  sin  oprindelige,  eensartede  Charakteer.  Det 
var  neppe  mere  end  de  udvortes  Former,  som  fæstede  Rod 
her,  og  der  er  heller  intet  Spor  til  at  den  norske  Bybe- 
folkning har  besiddet  en  Skygge  af  den  levende  Stands- 
følelse,  hvorved  andre  Landes  Borgerstand  hævede  sig  til 
en  Magt  i  Staten  og  Samfundet.  Tverfimod  aabenbarer  sig 
paa  det  tydeligste,  hvor  lidet  den  ved  en  særegen  Udvik- 
ling og  særegne  Interesser  havde  udskilt  sig  fra  det  øvrige 
Folk,  derigjennem,  at  den  forblev  ganske  uberørt  af  Refor- 
mationens religiose  Bevægelser,  som  netop  udgik  fra  Bor- 
geistanden og  stod  i  den  noieste  Sammenhæng  med  de  for 
denne  eiendommelige  Interesser  og  Synsmaader.  Alene  i 
Bergen  sporedes  nogen  Bevægelse*),  men  naturligviis  især 
hos  den  tydske  Befolkning,  som  var  saa  aldeles  domine- 
rende, at  Byen  snarere  kunde  kaldes  tydsk  end  norsk.  — 
Ogsaa  de  politiske  Begivenheder  vidne  paa  en  umiskjendelig 
Maade  om  Kjobstædernes  aandelige  og  materielle  Afmagt. 
Det  sidste  Forsøg,  som  Erkebiskop  Olaf  Engelbrektssøn 
gjorde  paa  at  hindre  Christian  den  Tredie  i  Opnaaelsen  af 


')  Norske  Samll.  II.  Sil  — 13. 

Norges  Krone,  da  han  nemlig  lod  de  til  Throndhjem  an- 
komne Underhandlere  og  Raadsmedlemmet*  fængsle,  og  da 
det  i  Virkeligheden  lykkedes  ham  at  fremkalde  en  Bevæ- 
gelse i  enkelte  Dele  af  Lander,  der  synes  at  ligne  en  al- 
mindelig Folkereisning,  er,  saavidt  bekjendt,  den  eneste 
Ledighed,  ved  hvilken  der  spores  en  virksom  Optræden 
fra  Kjøbstadbefolkningens  Side.  Throndhjems  Borgere  hørte 
til  Erkebiskoppens  Parti;  i  den  thrønderske  Almues  Brev 
til  Indbyggerne  i  Bergen  af  7de  Januar  1536*),  nævnes 
de  som  deeltagende  i  Beslutningen  om  de  sondenfjeldske 
Rigsraaders  Anholdelse,  og  i  et  senere  Brev,  udstedt  kort 
før  Erkebiskoppen  forlod  Norge,  kalder  han  dem  sine  Til- 
hængere og  Venner**).  Kjøbstadmændene  i  Oslo,  Tuns- 
berg  og  Sarpsborg  viiste  paa  samme  Tid  en  meget  gjen- 
stridig  og  fiendsk  Stemning  mod  de  danske  Adelsmænd, 
som  havde  disse  Byer  i  Befaling.  Erik  Gyldenstjerne, 
Lehnsmand  paa  Akershuus,  skriver  saaledes  under  6te  Fe- 
bruar 1536  til  Christian  den  Tredie,  at  han  forgjæves  har 
handlet  med  Sarpsborgs,  Tunsbergs  og  Oslos  Borgere  om 
nogen  Hjælp  og  Bistand.  „De  ere  aldeles  utroe  og  for- 
vende Almuen  fra  Eders  Naade  og  gjør  Almuen  viis  den 
store  Magt  med  Folk,  Keiseren  vil  i  Foraaret  her  ind- 
skikke med  Pfalzgreven.  For  slig  og  flere  talske  og  for- 
rædelige  Indskud  og  Underviisning,  Bønderne  og  Almuen 
af  Kjøbstedmænd  have,  ere  de  plat  og  aldeles  oprørske, 
saa  jeg  kan  ingen  Fasthed  eller  Troskab  af  dennem  be- 
finde"***). I  et  andet  Brev,  dateret  14de  Februar  1536  f), 
kalder  han  Oslos  Borgere  „evige  Forrædere*  og  yttrer,  at 
de  fortjente  slig  en  tilbørlig  Straf,  som  overgik  Borgerne  i 
Aalborg,  hvormed  han  sigter  til  denne  Bys  grumme  Be- 
handling i  Skipper  Clements  Feide.  Han  beder  Kongen 
med  det  allerførste  skikke  ham  et  Antal  Krigsfolk  til  Hjælp ; 

*)  Actstykker  til  Grevefeidens  Historie  II.  206 — 8. 
**)  1.  c.  307. 
***)  1.  c.  250. 
f)  1.  c.  252  —  53. 

dersom  det  ikke  skeer,  er  Kongen  skilt  ved  Landet,  thi 
vil  han  have  det  til  Hørsomhed  igjen,  maa  det  tvinges  med 
Magt.  Erkebiskoppens  Forsøg  paa  at  sette  sig  i  Besiddelse 
af  Eigets  to  vigtigste  Slotte  mislykkedes  imidlertid,  som 
bekjendt,  ganske,  og  om  nogen  yderligere  Modstand  eller 
Deeltagelse  i  Striden  fra  Kjøbstadbefolkningens  Side  høres 
intet  Ord.  Dens  fiendske  Stemning  mod  de  i  Throndhjem 
forsamlede  Raadsmedlemmer  oo-  mod  de  Danske  Befalings- 
mænd  har  vel  snarere  været  fremkaldt  ved  Rygterne  om 
den  høie  Skat,  som  Christian  den  Tredie  vilde  udskrive, 
end  ved  en  patriotisk  Harme  over  Udlændingernes  Herre- 
dømme i  Norge,  og  da  det  endelige  Slag  blev  ført,  da 
Rigets  Skjæbne  afgjordes  ved  en  Haandfuld  fremmede 
Leiesvende,  synes  Bymændene  at  have  forholdt  sig  ligesaa 
uvirksomme  og  udeeltagende  som  det  øvrige  Folk. 

Denne  Begivenhed  og  de  med  Reformationsverket  for- 
bundne Forandringer  havde  ganske  vist  for  de  fleste  af 
Byerne  en  umiddelbar  og  følelig  Virkning.  Biskoppsstolenes 
Nedlæggelse  og  Seculariseringen  af  de  riigt  doterede  Klostre 
maa  have  berøvet  dem  en  betydelig  Deel  af  deres  Næring. 
Det  er  allerede  bleven  bemerket,  at  Hamar  Kjobstad  efter 
al  Sandsynlighed  ophørte  at  existeie  med  den  Oplandske 
Biskopsstol.  Throndhjem,  som  af  alle  Landets  Byer  havde 
den  rigeste  og  lalrigste  Geistlighed,  hvor  Erkebiskoppen 
havde  sit  Sæde  og  hvor  der  i  eller  nær  ved  Byen  fandtes 
ikke  mindre  end  syv  Klostre,  leed  ved  Reformationen  et 
Knæk,  som  den  først  længe  efter  kan  have  forvundet,  da 
Byens  Handel  gjennem  hele  det  sextende  Aarhundrede  ved- 
blev at  være  ganske  ubetydelig.  Stavanger,  hvis  Nærings- 
veie  endnu  ved  Reformationen  neppe  kan  have  været  andre 
end  Fiskeri  og  Haandverksdrift,  maa  ogsaa  være  bleven 
sat  tilbage  derved,  at  den  ophørte  at  være  Sædet  for  en 
riigt  doteret  Geistlighed.  Men  det  var  fornemmelig  i  Hen- 
seende til  den  udvortes  Pragt  og  Anseelighed,  at  alle  Norske 
Kjøbstæder  i  Reformationstiden  leed  store  og  uoprettelige 
Tab.    Af  Bergen  var  i  det  fjortende  og  femtende  Aarhun- 

drede  neppe  mere  end  den  ulietydelige  Deel,  som  ligger 
paa  Østsiden  af  Vaagen  og  i  Vaagsbunden,  ordentlig  be- 
bygget; men  Byen  maa  dog  have  have  havt  et  mere  stor- 
artet Præg  end  nuomstunder,  saalænge  der  fremme  paa 
Holmen  hævede  sig  en  Klynge  af  anseelige  Pragtbygninger : 
Christkirken  med  Biskopsgaarden  og  Chorsbrødregaardene, 
Kongsgaarden,  Apostelkirken  og  Prædikeklostret  med  dets 
Kirke,  medens  det  vidtløftige  Munkelivkloster  hævede  sig 
paa  Nordneset.  Throndhjem  med  sine  fem  Klostre  og  sine 
mange  Kirker  havde  udentvivl  et  stateligere  Udseende  end 
nu,  skjønt  den  egentlige  By  neppe  omfattede  mere  end  et 
Par  smaae  Gader*).  De  fleste  af  disse  Pragtbygninger 
gik  tilgrunde  eller  forfaldt  i  Tiden  nærmest  før  og  nærmest 
efter  Reformationen.  Throndhjem  hjemsøgtes  i  1531  af  en 
Ildebrand,  hvorved  saagodtsom  den  hele  By  lagdes  i  Aske; 
de  fleste  af  de  afbrendte  Kirker  bleve  ikke  igjen  opførte, 
og  Domkirken  fik  ved  denne  Leilighed  det  sidste  og  haar- 
deste  Knæk,  som  den  siden  aldrig  kunde  forvinde.  Af 
Klosterbygningerne  gik  Mhioritternes  tilgrunde  ved  Ilde- 
branden, medens  Bakke  og  Helgeseter  bleve  ruinerede  1564, 
formodentlig  ved  Svenskernes  Indfald  **).  I  Bergen  foretog 
Eske  Bilde  1531  sit  bekjendte  Ødelæggelscsverk,  hvorved 
Kirke-  og  Klosterbygningerne  paa  Holmen  bleve  nedbrudte, 
og  i  1534  lod  Thord  Roed  det  nogle  Aar  tilforn  seculari- 
serede  Munkeliv  opbrende.  Tunsberg  hjemsøgtes  i  1536 
af  en  Ildebrand,  hvorved  de  fleste  af  Byens  Kirker  og 
begge  de  her  beliggende  Klostre  lagdes  i  Aske  for  aldrig 
mere  at  reise  sig.  I  Oslo  var  Mariekirken,  Nonneseter, 
Olafsklostret  o.  fl.  kort  Tid  efter  Reformationen  ganske  for- 
faldne, og  Muursteen  fra  de  gamle  Kirker  og  Kapeller, 
hvor  ingen  Tjeneste  længere  holdtes,  bleve  anvendte  til  Re- 
parationer paa  Akershuus  Slot***). 


*)  Munch,  Det  Norske  Folks  Hist.  III.  X;  89  6  —  99. 

'*)  Lange,  Klosterhistorie,  2  Udg.   S.  218. 

**)  Nor.  Rigsregistr.  I.  204;  Langes  Klosterhist.  191,  435. 

I  Tidens  Løb  maatte  Erindringen  om  den  Ødelæg- 
gelse, der  samtidigt  med  Reformationen  rammede  de  Norske 
Byer  og  berøvede  dem  det  statelige  Udseende,  som  de 
mange  Kirker  og  Klostre  havde  givet  dem,  forbinde  sig 
med  en  Forestilling  om,  at  denne  Begivenhed  betegner  et 
Vendepunct  i  deres  Skjæbne,  ved  hvilket  de  fra  Velmagt 
og  Anseelighed  sank  ned  i  deres  senere  Armod.  Men, 
naar  man  betænker,  at  en  af  Landets  vigtigste  Handels- 
grene først  i  Tiden  nærmest  efter  Reformationen  hævede 
sig  til  nogen  Betydning,  og  at  det  Hanseatiske  Handels- 
herredømme  ogsaa  først  i  denne  Tid  blev  knækket  paa  en 
afgjørende  Mande,  saa  indseer  man,  at  der  før  hiint  Tids- 
punkt endnu  mindre  end  senere  kan  være  Tale  om  nogen 
Velmagt  hos  de  Norske  Kjøbstæder.  Biskopsstolene  og 
Klostrene  har  underholdt  en  Deel  Arbeidere  og  skaffet  Haand- 
verksfolk  og  Fiskere  nogen  Fortjeneste;  deres  Inddragelse  har 
derfor  været  et  Tab,  men  dette  Tab  kan  alene  for  en  liden, 
fattig  By  have  havt  en  folelig  og  længe  vedvarende  Virkning. 

Og  paa  anden  Maade  end  ved  Ophævelsen  af  hine 
geistlige  Indretninger  har  Begivenhederne  i  1536  neppe 
bidraget  til  at  sætte  de  Norske  Kjøbstæder  tilbage.  Det. 
er  ofte  bleven  sagt,  at  Statsforand ringen  havde  en  al- 
mindelig Tilbagegang  i  materiel  Henseende  til  Følge;  men 
det  er  vanskeligt  at  paavise,  hvorledes  den  skulde  have 
udøvet  en  saadan  Virkning.  Norge  blev  ikke  behandlet 
og  kunde  ikke  behandles  som  et  erobret  Land.  Chri- 
stian  den  Tredie  benyttede  sig  med  meget  Maadehold 
af  en  Seier,  som  ogsaa  kun  tilsyneladende  gav  ham  en 
ubegrændset  Magt;  der  skete  intet  forstyrrende  Indgreb  i 
Folkets  indre  Forhold,  og  hverken  under  ham  eller  under 
hans  Efterfølger  blev  Norge  trykket  ved  høie  eller  hyppige 
Skatter.  At  der  efter  1536  savnedes  en  for  Landet  sær- 
egen Centralautoritet,  maatte  vistnok  have  en  uheldig  Virk- 
ning; men  dette  Savn  kan  ikke  i  nogen  Henseende  have 
været  udfyldt  ved  en  saa  svag  og  saa  lidet  virksom  Insti- 
tution som  det  Norske  Rigsraad.     Naar  man  derfor  i  det 

følgende  Tidsrum  hyppigt  støder  paa  Kjendsgjerninger,  der 
vise,  at  Landet  og  navnlig  dets  Byer  har  befundet  sig  i  en 
maadelig  Tilstand  og  at  dets  Hjælpekilder  have  været  lidet 
udviklede,  nciaa  man  vogte  sig  for  at  aneee  dette  for  en 
Virkning  af  Begivenhederne  i  1536.  Det  er  nødvendigt 
for  rigtigt  at  opfatte  det  heromhandlede  Afsnit  af  vor  Hi- 
storie, at  man  stiller  sig  klart  for  Tanken  den  Tilstand  af 
materiel  og  aandelig  Afmagt,  af  Utilstrækkelighed  i  enhver- 
Retning,  der  gaar  forud  for  hine  Begivenheder  og  giver 
dem  deres  rette  Forklaring.  Derved  vil  den  følgende  Tid 
komme  til  at  staae  i  et  andet  Lys  end  det,  hvori  det  sedvanlig 
har  staaet,  som  en  Dvalens  og  Forfaldets  Tid,  hvormed  det 
ikke  lønner  Umagen  at  beskjæftige  sig,  og  derved  vil  man  ledes 
ind  paa  en  forsonende  Betragtning  af  at  Norge  maatte  friste 
den  Skjæbne  at  synke  ned  under  et  andet  Riges  Overhøihed. 

Det  var  i  Hovedsagen  hverken  Rænker  eller  Tractat- 
bud  eller  krigersk  Vold,  som  gjorde  Udslaget  mellem  Dan- 
mark og  Norge,  men  den  naturlige  Overlegenhed,  som  det 
sidstnævnte  Rige  besad  i  en  høiere  Cultur,  et  mere  organiseret 
Samfund  og  en  Statsudvikling,  som  fra  den  første  Begyndelse 
var  stærkere  anlagt  og  havde  en  dybere  Rod  end  den  Norske. 

Danmark  er  ved  sin  Historie  og  Beliggenhed  et  Over- 
gangsland,  hvor  Folkets  Grundstamme  er  nordisk,  men 
hvor  Samfundet  har  dannet  sig  under  Forholde,  mere  lig- 
nende dem  som  fandt  Sted  i  Tydskland,  end  i  det  øvrige 
Norden,  og  under  en  stærk  og  stadig  voxende  tydsk  Ind- 
flydelse. I  det  flade,  frugtbare  Land,  omgivet  paa  alle 
Sider  af  Fiender,  maatte  en  Landsbyforfatning,  liig  den  der 
fandt  Sted  hos  de  fleste  tydske  Stammer,  være  oprindelig. 
Den  Enkeltes  Ret  var  ifølge  denne  underordnet  noget  Al- 
mindeligt, afledet  af  den  fælleds  Ret;  og  allerede  heri  ligger 
en  fastere  Sammenføining  af  Samfundet,  et  rigere  Statsliv 
begrundet  og  bebudet.  I  Landsbyforfatningen,  i  den  En- 
keltes ufuldkomne  Eiendomsret,  som  denne  medførte,  i  Til- 
bøjeligheden til  at  slutte  sig  sammen  og  til  at  underordne 
sig,  fandt  Adel  og  Borgerstand  en  gunstig  Jordbund  for 

sin  Udvikling.  Begge  virkede  til  Bondestandens  Under- 
trykkelse; men  begge  vare  Bærere  af  den  almindelige  euro- 
pæiske Cultur,  til  hvilken  de  i  deres  Udvikling  paa  det 
nøieste  vare  knyttede,  og  begge  dannede  det  nødvendige 
Grundlag  for  den  moderne  Stats-  og  Samfundsorden. 

Norge  laa  fjernere  fra  det  sydlige  Europas  Paavirkning. 
og  Folkets  oprindelige.  Retsforfatning  maatte  her  i  det  af- 
sidesliggende Land  let  kunne  stivne  i  faste  Former,  hvor- 
ved den  blev  uimodtagelig  for  yderligere  Udvikling  og  istand 
til  at  skyde  ethvert  fremmed  Element  fra  sig.  Det  var 
ikke  Landsbymenigheden,  der  forudsætter  en  Underkastelse 
under  visse  fælleds  Regler,  men  den  enkelte  Jordeier,  som 
her  dannede  Samfundets  Grundeenhed.  Odelsbonden,  der 
sad  alene  paa  sin  Gaard,  kjendte  ikke  som  Landsbyboeren 
nogen  Myndighed,  der  kunde  indskrænke  ham  i  den  frie 
Benyttelse  af  hans  Eiendom.  Hans  Ret  var  saa  udstrakt, 
at  den  kun  levnede  megen  liden  Plads  for  en  høiere  Ret, 
nemlig  Statens  og  Communens,  som  den  maatte  underordne 
sig.  Den  gamle  Inddeling  i  Hereder  og  Fylker,  som  i  de 
enkelte  Dele  af  Landet  havde  holdt  Folket  sammen,  op- 
løstes efterhaanden  eller  tabte  sin  Betydning,  men  uden  at 
give  Plads  for  nye  Samfundsdannelser.  Et  arveligt  Aristo- 
crati,  der  grunder  sin  Magt  paa  udstrakte  Jordegodser  og 
de  mindre  Eiendomsbesidderes  Afhængighed,  formaaede  ikke 
at  hæve  sig  over  Mængden  af  Odelsbønder,  hvoraf  hver 
enkelt  levede  afsondret  og  som  en  uindskrænket  Herre  paa 
sin  Gaard.  De  gamle  Høvdingætter  sluttede  sig  nærmere 
til  Kongedømmet  for  af  det  at  laane  Glands  og  Styrke, 
men  de  samledes  ikke  som  Adelen  i  Danmark  ved  en  aarlig 
almindelig  Rigsdag,  hvor  de  i  Forbindelse  med  den  høie 
Geistlighed  kunde  arbeide  paa  at  skabe  sig  en  uafhængig 
Stilling  i  Staten.  Kongedømmet  forenede  omsider  al  of- 
fentlig Myndighed  i  sig;  Kongedømmet  var  Staten  og  Sam- 
fundets eneste  Samholdskraft.  Kongen  styrede  Landet  ved 
Hjælp  af  Embedsmænd,  der  vare  ganske  afhængige  af  ham. 
Hans  Magt  syntes  derfor  meget  stor;  men  i  Virkeligheden 

kan  den  offentlige  Myndighed  aldrig  have  havt  synderligt 
at  betyde  i  et  Land  af  Norges  Beskaffenhed  og  hos  et  Folk 
som  det  Norske,  hvis  Retsforholde  vare  saa  fast  ordnede 
og  gav  saa  liden  Adgang  eller  Leilighed  til  nogen  Ind- 
griben fra  oven.  -  Efter  den  Calmarske  Forening  kom 
Landsstyrelsen  hovedsagelig  til  at  hvile  i  Rigsraadets  Hænder; 
men  dette,  som  hidtil  havde  været  ganske  afhængigt  af 
Kongen,  formaaede  ikke  at  hæve  sig  til  nogen  Betydning 
som  selvstændig  Statsmagt;  det  repræsenterede  intet,  havde 
intet  at  støtte  sig  til  og  optraadte  kun  sjelden  paa  en  virk- 
som Maade.  Det  efter  Tidens  Leilighed  velordnede  Em- 
bedsverk,  som  var  uddannet  i  det  13de  og  14de  Aarhun- 
drede,  opløstes  efterhaanden  under  Unionen,  og  Landet  ud- 
stykkedes til  Lehnsmænd,  der  indtoge,  en  altfor  uafhængig 
Stilling  til  at  kunne  kaldes  Statstjenere.  Kongerne  bevSøgte 
næsten  aldrig  og  brød  sig  kun  lidet  om  det  fattige,  afsides- 
liggende  Land.  Staten  førte  saaledes  kun  en  Skintilværelse, 
og,  at  dømme  eftet  hvad  der  nu  er  bekjendt,  har  kun  sjel- 
den  et  Lovbud  eller  en  anden  Regjeringsforanstaltning  bragt 
Tilværelsen  af  en  offentlig  Myndighed  i  Folkets  Erindring > 
den  Norske  Lovgivning  har  fra  det  femtende  Aarhundrede 
ikke  meget  andet  at  opvise  end  Privilegier  for  Hanseaterne, 
og  Administrationen  maa  vel,  efterat  være  kommen  i  de 
for  en  stor  Deel  fremmede  Lehnsmænds  Hænder,  mere  og 
mere  have  antaget  Characteren  af  lovløs  Vilkaarlighed.  Hos 
Folket  havde  Samfundsaanden  og  Selvstyrelsen  i  de  mindre 
Kredse,  hvori  det  oprindelig  deelte  sig,  maattet  vige  for 
Rigets  Eienhed  og  Følelsen  af  at  udgjøre  en  Nation,  et 
Statslegeme;  men  ogsaa  denne  maatte  nu,  da  det  var  over- 
ladt til  sig  selv,  uden  Regjering,  uden  anseete  Stormænd, 
om  hvilke  det  kunde  slutte  sig,  blive  det  ganske  fremmed 
Samfundet,  der  altid  havde  været  svagt  sammenføiet,  syntes 
en  fuldkommen  Opløsning  nær. 

Alene  Kjøbstæderne  frembyde  midt  i  den  usammen- 
hængende, amorphe  Masse  Billedet  af  en  Organisation,  og 
alene  her  kan  et  Slags  Samfundsaand,  et  Begreb  om  den 

Enkeltes  Underordning  under  et  større  Hele,  en  Følelse  af 
Fælledsskab  i  Interesser  være  bleven  bevaret.  De  for  Kjøb- 
staden  særegne  Forholde  medførte,  at  der  her  i  langt  høiere 
Grad  end  paa  Landet  krævedes,  ikke  blot  en  stadig  Sam- 
virken  af  Coramunens  Medlemmer,  men  ogsaa  en  Medvirken 
og  et  Opsyn  fra  den  offentlige  Myndigheds  Side.  Den 
Norske  Bybefolkning  havde  altid  været  Kronen  nærmere 
underlagt  end  det  øvrige  Folk,  og  til  Beskyttelse  af  dens 
Interesser,  navnlig  i  Kampen  med  de  overmægtige  Hanse- 
atiske  Concurrenter,  blev  Regieringens  Mellemkomst  idelig 
paafordret.  Lovgivningen  i  det  fjortende  og  femtende  Aar- 
hundrede  angaaer  næsten  udelukkende  Kjøbstæderne,  og, 
saa  lidet  end  de  Norske  Borgeres  Kinger  over  Hanseaterne 
frugtede  hos  de  svage  Unionskonger,  bleve  de  dog  ikke 
trætte  af  at  gjentage  dem  og  opgave  ikke  Haabet  om  Bistand 
fra  Regjeringens  Side.  Saaledes  kunde  Borgerstanden  aldrig 
i  samme  Grad  som  det  øvrige  Folk  blive  fremmed  for 
Staten  og  ligegyldig  ved  dens  Skjæbner.* — Et  Slags  Com- 
munalforfatning  bestod  vel,  ikke  blot  i  Byerne,  men  ogsaa 
paa  Landet.  Heredet  var  en  Commune,  der  oprindelig 
endog  havde  en  temmelig  fast  Organisation  og,  saavidt  det 
lod  sig  tænke  i  et  Samfund  af  Odelsbønder,  et  ikke  lidet  ud- 
strakt Omraade  for  sin  Virksomhed.  Men  Hereds-  og  Fylkes- 
forfatningen  blev,  efterhaanden  som  Administration,  lov- 
givende og  dømmende  Myndighed  gik  over  i  Kongens  og 
de  kongelige  Embedsmænds  Hænder,  saagodtsom  ganske 
opløst,  og  allerede  i  det  fjortende  og  femtende  Aarhundrede 
findes  der  kun  svage  Spor  af  et  Commune  -  Liv  i  Land- 
districterne.  Landet  inddeeltes,  foruden  i  Kirkesogn  og 
Prestegjeld ,  med  Hensyn  paa  Administration  og  Retspleie 
i  Lagdømmer,  Sysler  eller  Fylker,  Hereder  eller  Skibreder. 
Enhver  af  disse  udgjorde  paa  en  Maade  en  Commune,  for- 
saavidt  som  der  udkrævedes  en  Medvirken  af  Districtets 
Beboere  ved  Varetagelsen  af  visse  fælleds  Anliggender ; 
men  denne  Medvirken  blev  i  Tidens  Løb  mere  og  mere 
indskrænket,  og  for  Udviklingen  af  en  virksom  Menigheds- 

forfatning,  var  det  en  uoverstigelig  Hindring,  at  Communen 
ikke  havde  bestemte  Grændser,  idet  nogle  communale  An- 
liggender tilhørte  Prestegjeldet,  andre  Sysselen,  atter  andre 
Heredet,  medens  disse  Inddelinger  ikke  faldt  sammen. 
Heredet  eller  Skibredet  raaatte  nærmest  have  kunnet  ud- 
vikle sig  til  en  virkelig  Commune;  men  Skibredet  savnede 
Organisation,  det  havde  ingen  særegen  offentlig  Functionair, 
uden  hvilket  det  vanskelig  kunde  hæve  sig  til  nogen  bety- 
dende Selvstændighed,  og  af  de  faa  Anliggender,  som  var 
det  overladt,  kom  det  vigtigste,  nemlig  Udredelsen  af  Le- 
dingsskibe,  efterhaanden  ud  af  Brug,  idet  den  gik  over  til 
en  Skat,  der  ikke  faldt  paa  Communerne,  men  paa  Eien- 
dommene.  —  Det  fulgte  af  sig  selv,  at  Bycommunen  maatte 
være  langt  mere  centraliseret  end  Landcommunen.  Den 
første  havde  skarpt  bestemte  Grændser,  den  sidste  derimod 
ikke.  De  fire  saakaldte  villæ  forenses,  Throndhjem,  Bergen, 
Oslo  og  Tunsberg,  dannede  i  administrativ  og  jurisdictionel 
Henseende  et  fuldkomment  afsluttet  Hele.  Hver  af  dem 
udgjorde  et  eget  Lagdømme  og  en  egen  Syssel,  hver  af  dem 
havde  sin  egen  Byfoged  og  sit  Eaad,  hvilke  sidste  oprin- 
delig vare  reent  communale  Myndigheder,  paa  hvis  Valg 
Menigheden  endnu  i  det  fjortende  Aarhundrede  havde  en 
lovlig  anerkjendt  Indflydelse*),  Dette  var  vistnok  paa  Re- 
formationens Tid  længst  ophørt  for  Byfogdens  Vedkommende, 
som  nu  kaldes  kongelig  Foged**),  og  rimelig viis  udnævntes  af 
Lehnsherren,  men  med  Hensyn  til  Valg  afRaadmænd  og 
Borgermestere  synes  den  gamle  Regel  at  have  3taaet  ved  Magt 


*)  Raadet  skulde  udnævnes  for  hvert  Aar,  efter  Ketterbod  12  95  — 
(Norges  gi.  Love  III.  2  6)  af  Gjaldker  og  Lagmand  med  de 
bedste  Mænds  Eaad,  efter  Rb.  19de  Juli  1320  (ib.  150),  af 
Sysselmand,  Lagmand  og  Bymændene  paa  deres  Møde.  Gjald- 
keren  eller  Byfogden  udnævntes  igjen  efter  Rb.  1346  (ib.  16  6) 
og  Haak.  Magnussons  Rb.  (ib.  212)  af  Raadet  med  Syssel- 
mandens eller  Lagmandens  Samtykke. 

'*)  Rec.  1539.    Paus  III.  296. 

indtil  Slutningen  af  det  16de  Aarhundrede*).  En  umid- 
delbar Indflydelse  paa  alle  communale  Anliggender  udøvedes 
af  Borgerskabet  gjennem  de  saakaldte  Bymøder  eller  For- 
samlinger af  alle  huusfaste  Mænd,  som  i  den  ældre  Tid  af- 
holdtes regelmæssigt  tre  Gange  aarlig,  og  ellers  saa  ofte 
som  Omstændighederne  krævede  det.  Her  afgjordes  ikke 
blot,  ligesom  paa  Thingene  i  Landdistricterne,  alleslags 
Retssager,  men  Bymodet  havde  ogsaa,  hvad  Thingene  længst 
havde  ophørt  at  have,  et  Slags  lovgivende  Myndighed,  idet 
de  her  forsamlede  Borgere  med  Lagmandnn,  Byfogden, 
Sysselmanden  og  Raadet  kunde  fatte  lovgyldige  Beslutninger 
angaacnde  Kjøb  og  Salg  og  andre  lignende  communale  An- 
liggender. Disse  Forsamlinger  bleve  vel  efterhaanden  sjeld- 
nere  og  tabte  mere  og  mere  af  sin  Betydning,  navnlig 
Qfterat  Forlehningsvæsenet  var  bleven  indført,  da  Lehnsher- 
rerne  snart  tilegnede  sig  en  overveiende  Andeel  ogsaa  i  By- 
communens  Bestyrelse;  men  de  vare  dog  paa  Reformationens 
Tid  ingenlunde  ganske  gaaet  af  Brug,  idetmindste  ikke  i  Ber- 
gen, hvor  det  communale  Liv  altid  havde  været  sterkest  udvik- 
let. Der  haves  endnu  fra  1573  en  Politiforordning  for  denne 
By,  som  er  vedtagen  af  Borgerne  og  menige  Lagrette**). 

Saaledes  maa  der  hos  den  Norske  Borgerstand  endnu 
have  været  bevaret  en  Rest  af  Samfundsaand  og  Sands  for 
offentligt  Liv,  som,  hvor  lidet  udviklet  og  hvor  kuet  den 
end  var,  under  gunstige  Omstændigheder  atter  kunde  hæve 
sig  til  Betydning. 

Men  langt  kraftigere  var  den  Aand,  som  rørte  sig  i  de 
Danske  Kjøbstæder;  det  var  her  ikke  blot  den  enkelte  By, 
der  hævede  sig  til  selvstyrende  Commune,  men  alle  Landets 
Borgere,  der  dannede  en  Forening,  talrig  og  anseelig  nok 
til  at  blive  en  Magt  i  Staten.  —  Danmarks  naturlige  Be- 
skaffenhed  og  Befolkningsforholde  befordrede  i  langt  høiere 
Grad  Dannelsen  af  Kjøbstæder,  end  Norges,  og,  medens 


*)  Norske  Samlinger  I.  26  9  —  70.  N.  Rigsregistr.  I.  669 — 70. 
*)    Paus  III.  3  61. 

Samfundsforholdene  i  det  sidstnævnte  Land  forstenede  sig 
i  en  Eensartethed,  der  sikkrede  Enhver  hvad  han  besad, 
men  ingen  Plads  levnede  til  fremadstræbende  Kræfter,  for- 
drede Bevægeligheden  i  det  Danske  Samfund  og  den  stadig 
fortsatte  Kamp  mellem  gamle  og  nye  Rettigheder  en  fast 
Sammenslutten  og  en  aldrig  hvilende  Selvvirksomhed  fra 
Byboernes  Side,  dersom  de  ikke  skulde  ligge  under  i  Kam- 
pen og  tabe  sin  Frihed.  —  Alene  med  Undtagelse  af  det  i 
i  en  urolig  Tid  nær  Grændsen  anlagte  Sarpsborg,  blev 
ingen  af  de  Norske  Kjøbstæder  befæstet,  og  dette  er  ganske 
vist  et  "Vidnesbyrd  om,  at  der  i  Norge  tidlig  herskede  en 
Orden  og  Retssikkerhed,  som  man  i  de  fleste  europæiske 
Lande  netop  ved  Anlægget  af  og  Sammenflytningen  i  Stæder 
søgte  at  opnaae*),  men  ogsaa  et  Vidnesbyrd  om,  at  Sam- 
fundet tidlig  var  standset  i  sin  Udvikling;  thi  uden  Kamp 
og  Uro  var  en  Udvikling  neppe  mulig  i  hine  Tider.  De 
fleste  af  Danmarks  mere  anseelige  Kjøbstæder  bleve  derimod 
snart  befæstede  mod  inden-  og  udenlandske  Voldsmænd ;  ved 
en  kongelig  Haandfæstning**)  tilstodes  Adelsmanden  Ret 
til  at  befæste  sin  Gaard  og  Borgerne  til  at  befæste  deres 
By,  og  heri  ligger  en  Tilstand  betegnet,  der  medførte,  at 
Byboerne  maatte  nøie  slutte  sig  indbyrdes  sammen  og  skarpt 
udskille  sig  fra  det  øvrige  Folk.  —  De  Norske  Kjøbstæder 
gik  af  sig  selv  og  umerkeligt  fra  Markedspladse  og  Fisker- 
leier,  hvis  Beboere  i  et  og  alt  stilledes  lige  med  Hereds- 
bønderne,  over  til  at  blive  selvstændige  Communer,  og  de 
traadte  aldrig  i  noget  Modsætningsforhold  til  de  omliggende 
Landdistricter;  de  erhvervede  ingen  Rettigheder,  der  stil- 
lede dem  høiere  end  disses  Befolkning;  Byboeren  nød  den 
samme  fuldkomne  Frihed  og  Retssikkerhed  som  Bonden; 
Byerne  fik  egen  Jurisdiction,  men  Jurisdictionen  i  JByen 
var  ikke  forskjellig  fra  Jurisdictionen  paa  Landet,  og  var 
intetsteds  kommen  i  geistlige  eller  verdslige  Stormænds  Be- 


*)  Munch,  D.  N.  Folks  Hist.  I.  2.  719. 

**)  Valdemar  III's  af  132  6  (K.  Ankers  Lovhist.  IL  55  3).  % 

siddeise,  af  hvem  den  maatte  tilkjøbes  eller  tilkjæmpes  før 
Coramunen  kunde  siges  at  nyde  borgerlig  Frihed  og  Rets- 
sikkerhed. Den  Norske  Bylovgivning  opstod  ved  en  Til- 
lempning af  de  almindelige  Landslove  og  adskilte  sig  fra 
disse  kun  ved  Tilføielse  af  Bestemmelser,  der  angik  Kjob- 
stædernes,  Markedernes  og  de  Søfarendes  særlige  Forholde. 
Magnus  Lagabøter's  Lovrevision  maatte  derfor  ogsaa  strække 
sig  til  Byerne,  og  den  af  ham  foranstaltede  nye  Bylov  slut- 
tede sig  ganske  til  Landsloven  og  var  fælleds  for  alle  Lan- 
dets Kjøbstæder,  alene  med  de  Forskjelligheder,  som  reent 
locale  Forholde  medførte.  Hvad  der  haves  af  autonoruisk 
Lovgivning,  udgaaet  fra  de  Norske  Byer,  indskrænker  sig 
til  nogle  faa,  af  Byfoged  og  Raadmænd  med  Borgerskabets 
Samtykke  vedtagne  Anordninger,  der  egentlig  kun  slutte 
sig  til  bestemte  Lovbud,  men  i  enkelte  Stykker  indeholde 
nærmere^  Bestemmelser,  især  vedkommende  Politiet*). 

I  Danmark  udviklede  Kjøbstadsforholdene  sig  paa  en  med 
det  sydlige  Europas  Byvæsen  mere  overeensstemmendeMaade. 
Her  var,  førend  Borgerne  opnaaede  egen  Jurisdiction  og  en 
selvstændig  Communalforfatning.  deres  Stilling  i  retslig  Hen- 
seende, ligesom  Landbefolkningens,  svag  og  usikker.  Det 
gjaldt  ved  at  slutte  sig  nøie  sammen  at  skaffe  sig  en  Be- 
skyttelse, som  Loven  og  Samfundet  ikke  ydede  den  En- 
kelte, naar  han  ikke  var  geistlig  eller  adelig  Stormand.  I 
de  fleste  slesvigske  Byer,  og  navnlig  i  Slesvig  selv,  Dan- 
marks ældste  By,  er  det  rimeligviis  Gilderne,  der  danne  det 
Grundlag,  fra  hvilke  det  communale  Liv  er  udspiret**). 
Gilderne  tilegnede  sig  egen  Jurisdiction ,  der  efterhaanden 
udvidedes  til  den  hele  By,  og  Byraadet  dannede  sig  efter 


*)  §e,  foruden  den  ovencit.  af  157  3,  en  Anordniug  om  Handelen 
og  Taxterne  i  Nidaros  af  24de  Januar  137  7  (Norges  gi. 
Love  III.  19  6),  og  en  lignende  Samling  af  Statuter  for  Bergen, 
vedtagne,  som  det  synes,  af  Byfoged  og  Raadmænd  (1.  c.  210). 
Jvfr.  Munch,  D.  N.  Folks  Hist.  II.  2.  90. 
**)  'Dahlmann,  Gssehichte  v.  Dannemark  III.  6  ft. 

Gildeforstandernes  Mønster.  Comrnunens  Selvstændighed 
var  saaledes  her  i  egentligste  Forstand  Borgernes  eget 
Verk,  og  den  comniunale  Udvikling  maatte  blive  desto 
kraftigere,  jo  mere  den  havde  Characteren  af  Oprindelighed. 
Gildevæsenet  forplantede  sig  ogsaa  til  det  øvrige  Danmark 
og  til  Norge,  og  det  er  oplysende  med  Hensyn  til  de  for- 
skjellige  Betingelser,  under  hvilke  Kjobstadvæsenet  udvik- 
lede sig  i  de  to  Lande,  at  iagttage,  hvor  langt  dybere 
Rødder  det  slog  i  Danmark  end  i  Norge.  I  det  sidst- 
nævnte Land,  hvor  Gilder  allerede  findes  nævnte  i  Slut- 
ningen af  det  ellevte  Aarhundrede,  naaede  de  aldrig  til  at 
blive  andet  end  Foreninger  til  selskabelig  Opmuntring;  der 
var  ingen  Anledning  for  dem  til  her  at  eftertragte  en  sær- 
egen Jurisdiction,  dertil  var  de  retslige  Forholde  i  det  Hele 
for  fast  ordnede;  de  fik  ingen  Indflydelse  paa  Communens 
Anliggender,  dertil  var  det  communale  Liv  for  lidet  be- 
væget. I  Danmark  derimod  udbredte  Gildevæsenet  sig 
sterkt  og  vandt  tidlig  en  stor  Betydning.  Gilderne  erhver- 
vede for  sine  Medlemmer  mange  Fortrin  fremfor  de  øvrige 
Kjøbstadborgere:  de  havde  sin  egen  Ret  og  Rettergangs- 
maade,  der  var  bygget  paa  egne,  af  dem  selv  forfattede 
Love,  de  saakaldte  Gildeskraaer.  Om  de  end  ikke  i  det 
egentlige  Danmark  udgjorde  den  Grundvold,  hvorfra  en  fri 
Communalforfatning  har  udviklet  sig,  gav  de  dog  et  mæg- 
tigt Fremstød  til  Borgerstandens  Udvikling,  og  alene  ved 
saadanne  Forbindelser  kunde  denne  bevare  sin  Selvstæn- 
dighed ved  Siden  af  en  mægtig  og  stedse  mere  omsiggri- 
bende Adel.  —  I  Løbet  af  det  trettende  Aarhundrede  er- 
hvervede de  fleste  Danske  Kjøbstæder  egen  Jurisdiction  og 
Communalforfatning.  Denne  Forandring  hidførtes  vel  ikke 
her,  som  mangesteds  i  det  sydligere  Europa,  ved  Oprør 
og  blodige  Stridigheder;  men  den  indtraadte  heller  ikke, 
saaledes  som  Tilfældet  synes  at  have  været  i  Norge,  ganske 
uden  Kamp  og  Anstrengelse  fra  Borgernes  Side,  alene  som 
en  naturlig  Følge  af  Forholdenes  Udvikling;  det  er  tvert- 
imod  klart,  at  ikke  blot  de  saakaldte  middelbare  Kjøb- 

stæder,  der  tilhørte  Adelsmænd  eller  vare  underlagte  geist- 
lige Stiftelser,  men  ogsaa  de  under  Kronen  umiddelbart 
staaende,  Skridt  for  Skridt  maatte  tilkjæmpe  sig  sine  Ret- 
tigheder*). Og  ligesom  ifølge  heraf  de  Danske  Kjøb- 
stæders  communale  Selvstændighed  i  langt  høiere  Grad 
kunde  siges  at  være  Borgernes  eget  Værk  end  de  Norskes, 
saaledes  har  ogsaa  de  ældre  Danske  Bylove,  i  Modsætning 
til  den  Norske  Bylovgivning,  der  udgik  fra  Regjeringen, 
og  var  fælles  for  alle  Landets  Kjøbstæder,  en  ganske  auto- 
nomisk  Oprindelse**).  Slesvig,  Ribe,  Roeskilde,  Kjøben- 
havn,  Lund  havde  hver  sine  særegne  Stadsretter,  der  op- 
stod ved  en  Samling  af  eldre  Vedtægter  eller  forfattedes 
af  Borgerne  og  alene  stadfestedes  af  Kongen,  og  disse 
Stadsretter  optoges  efterhaanden,  som  oftest  ganske  paa 
egen  Haand,  af  Borgerne  i  Landets  øvrige  Kjøbstæder.  I 
Overeensstemmelse  med  denne  sin  Oprindelse  var  ogsaa 
de  eldre  Danske  Bylove  meget  afvigende  fra  den  for  Lan- 
det gjeldende  Lovgivning.  Den  sidste  var  national,  hvor- 
imod Stadsretterne  og  Byernes  Communalforfatning  ganske 
vare  Efterdannelser  efter  fremmede  Mønstere.  I  Slesvig 
var  Befolkningen  fra  den  eldste  Tid  overveiende  tydsk,  og 
i  de  mere  anseelige  blandt  de  øvrige  Kjøbstæder,  Ribe, 
Odense,  Kjøbenhavn,  Roeskilde  foregik  der  tidlig  en  Ind- 
vandring af  tydske  Kjøbmænd  og  Haandverkere,  som  langt 
overtraf  de  indenlandske  i  Handelsaand  og  Virksomhed.  De 
i  Lovsproget  hyppigt  forekommende  tydske  Benævnelser  ***) 

*)  Med  Hensyn  hertil  kan  bl.  a.  henvises  til  Scriptt.  rer.  Dan, 
IV.  330  — 340  (ang.  Stridigheder  mellem  Abbeden  i  Skov- 
kloster og  Borgerne  i  Nestved,  der  var  overdraget  Klosteret 
med  fuld  Jurisdiction  og  al  anden  kgl.  Herlighed) ;  Kjøbenhavns 
Stadsiet  af  1254  (Intimationen  og  Art.  1  7),  K. Rosenvinge,  Saml. 
af  gi.  Danske  Love  V.  9  6  ff. 
**)  Schlegel,  Om  de  Danskes  Retssedvaner  og  Autonomi,  i  Danske 

Vid.  Selsk.   Hist.- Phil.  Afhandl.  III.  9. 
***)  T.  Ex.  Bursprog,  Vilkaar,  Vicbelle  eller  Weichbild,  s.  Kofod- 
Anker,  Lovhist,  II.  33  7. 

vidne  om  en  overvejende  tyd  sk  Indflydelse,  og  for  den 
Danske  Borgerstand  var  de  nærliggende  Hansestæders  In- 
stitutioner, deres  Frihed  og  Magt,  det  Monster,  hvorefter 
den  dannede  sig,  og  detMaal,  hvortil  den  stræbte*).  Dette 
Maal  blev  vistnok  ikke  paa  langt  nær  naaet.  Alene  i  Slesvig 
erholdt  Borgerskabet  under  Kong  Abels  Son,  Valdemar,  Eet 
til  at  besætte  det  vigtige  Fogedembede:  i  de  øvrige  Danske 
Byer  derimod  vedblev  Fogden  som  den  kongelige  eller 
biskoppelige  Magts  Repræsentant  at  staa  ved  Siden  af  Raadet 
og  at  dele  med  dette  og  Borgerskabet  den  administrative, 
jurisdictionelle  og  lovgivende  Myndighed.  Ingen  af  dem 
følte  sig  nogensinde  mægtig  nok  til  at  stræbe  efter  en  fuld- 
kommen Uafhængighed;  de  øvrige  Stænder,  Adel,  Geist- 
lighed, Bønder  reiste  sig  stundom  mod  den  kongelige  Myn- 
dighed, Borgerstanden  derimod  aldrig;  denne  søgte  tvert- 
imod  i  en  nøie  Tiislutten  til  Kronen  Beskyttelse  mod  sine 
mægtige  Fiender**). 

Men,1  skjønt  Danmarks  Kjøbstæder  saaledes  bleve  etaa- 
ende  paa  et  meget  lavere  Trin  af  Udvikling  end  de  blom- 
strende nordtydske  Handelsstæder,  fra  hvilke  den  bestem- 
mende Indflydelse  paap  det  Danske  Kjøbstadvæsen  udgik, 
var  dog  de  Rettigheder,  som  de  havde  opnaaet  inden  Ud- 
gangen af  det  trettende  Aarhundrede,  betydelige  nok  til  at 
vekke  og  nære  et  virksomt  Communalliv  og  en  kraftig 
Borgeraand.  I  et  Samfund  af  Undertrykte  og  Undertryk- 
kere blev  Byerne  ved  sine  Mure,  ved  den  borgerlige  Rets- 
pleie,  ved  Indbyggernes  Ret  til  at  varetage  sine  egne  An- 
liggender og  give  sig  selv  Love,  Frihedens  og  Ordnens 
Tilflugtssteder.  Disse  Rettigheder,  som  vare  erhvervede 
ved  Kamp,  maatte  bevares  ved  Aarvaagenhed  og  Sammen- 


*)  Ang.  den  lybske  Rets  Indflydelse  paa  Riberretten  og  derigjen- 
nem  paa  de  fleste  jydske  og  fynske  Stadsretter  kan  saaledes 
henvises  til  K.  Rosenvinge,  Saml.  gi.  D.L.  V.  Indledn.  S.  XXXVI, 
og  Dahlmann,  Gesch.  v.  Dånnem.  III.  1 2  f. 

**)  Dahlmann,  Gesch.  v.  Dånnem.  III.  22  —  2  4. 

hold.  Faren  for  at  blive  underkuet  af  Aristocratiet  bidrog 
til,  at  Borgerne  over  det  hele  Land  sluttede  sig  sammen, 
og  heraf  udviklede  sig  en  bevidst,  fremadstræbende  Stands- 
aand,  der  maatte  være  ukjendt  i  et  Land,  hvor  alle  Mod- 
sætninger inden  Samfundet  vare  udjevnede.  For  den  Danske 
Borgerstand  aabnede  der  sig  ogsaa,  efterat  den  fuldkom- 
men havde  udskilt  sig  fra  det  øvrige  Folk,  Adgang  til  selv- 
stændig Deeltagelse  i  Statens  politiske  Liv.  I  1250  skal 
Deputerede  fra  Kjøbstæderne  for  første  Gang  være  bleven 
kaldede  til  Rigsdagen,  og  senere  har  dette  udentvivl  i  Re- 
gelen fundet  Sted. 

Den  Indflydelse,  som  Kjøbstadborgerne  havde  paa  Rigs- 
dagen, var  vistnok  liden  eller  ingen,  og  Rigsdagene  selv 
tabte  mere  og  mere  sin  Betydning  ved  Siden  af  Herre- 
dagene og  Rigsraadet,  hvor  alene  Geistlighed  og  Adel  vare 
repræsenterede.  Ogsaa  Byernes  communale  Frihed  leed 
mange  betydelige  Indskrænkninger  i  Løbet  af  det  fjortende 
og  femtende  Aarhundrede*).  Raadet,  der  supplerede  sig 
selv,  fik  efterhaanden,  i  Forening  med  den  kongelige  foged, 
saavel  den  dømmende  som  den  lovgivende  og  administrative 
Myndighed  i  sine  Hænder,  hvorved  de  menige  Borgere 
næsten  ganske  udelukkedes  fra  Deeltagelse  i  Comraunens 
Anliggender.  Der  rørte  sig  vistnok  mangesteds  hos  disse 
en  Opposition  herimod ,  som  endog  gav  sig  Luft  i  forme- 
lige Opløb**);  men  den  blev  overalt  uden  synderlig  Van- 
skelighed bekjæmpet,  og  Democratiet  har  i  ingen  al  Dan- 
marks Kjøbstæder  saaledes  som  i  de  tydske  formaaet  at 
spille  nogen  Rolle  eller  hæve  sig  til  nogen  Betydning. 
Raadet  blev  igjen  i  sin  Tour  indskrænket  af  Kongens  Foged, 
og  den  offentlige  Myndighed,  repræsenteret  af  Konge  og 
Rigsraad,  gjorde  sig  stedse  mere  og  mere  gjeldende  paa 


*)  Se  fornemmelig  Kolderup  -  Rosenvinge  i  Maanedsskrift  for  hu 

teratur  IV.  2  25 — 29. 
**)  Se  t.  Ex.  Privil.  for  Odense  1454.    Saml.  gi.  D.  L.  V.  211; 

Privil.  for  Aalborg,  ib.  28  8 — 89. 

Communalselvstændighedens  Bekostning.  Allerede  i  Midten 
af  det  femtende  Aarhundrede  tilegnede  Kongen  sig  Andeel 
i  Besættelsen  af  Borgermesterembederne.  Endnu  tidligere 
blev  det  bestemt,  at  Raadet  intet  maatte  foretage  sig  eller 
beslutte  uden  i  Overværelse  af  Fogden,  og  til  vigtige  Be- 
slutninger krævedes  enddog  Kongens  Samtykke.  De  gamle 
Bylove,  der  vare  autonomiske  og  særegne  for  den  enkelte 
By,  fortrængtes  mere  og  mere  af  de  almindelige  Stadsretter, 
der  udgik  fra  Kongen  og  alene  kunde  forandres  eller  for- 
øges af  ham.  —  Heller  ikke  med  Hensyn  til  Næringsveiene 
synes  dette  Tidsrum  at  have  været  en  for  Byerne  heldig 
Periode.  De  Adelen  og  Geistligheden  tilstaaede  Forrettig- 
heder med  Hensyn  til  Handel  og  Haandverker  vare  til 
største  Afbrek  for  Kjøbstadborgerne.  Og  Hanseaterne  til- 
rev sig  ogsaa  i  Danmark  store,  for  den  indenlandske  Handel 
og  Kunstflid  ødelæggende  Privilegier. 

Dog  har  det  Hanseatiske  Aag  aldrig  hvilet  saa  tungt 
paa  Danmark  som  paa  Norge*).  Det  førstnævnte  Land 
var  ikke  som  en  stor  Deel  af  Norge  med  Hensyn  til 
de  vigtigste  Fornødenhedsartikler  afhængigt  af  fremmed 
Tilførsel.  De  Danske  Kjøbstæder,  som  i  det  trettende  Aar- 
hundrede havde  naaet  en  langt  høiere  Grad  af  Udvikling 
end  de  Norske,  havde  ogsaa  en  større  Modstandskraft  at 
sætte  imod  Tydskernes  Overlegenhed  i  Capital  ogHandels- 
aand,  og  ingen  af  dem  blev  ødelagt  i  Bund  og  Grund,  som 
Bergen,  Norges  eneste  betydelige  Handelsstad,  blev  det  ved 
Vitaliebrødrenes  Overfald  i  1428  og  1429.  I  Danmark 
viste  Statsmyndigheden  sig  langtfra  saa  uvirksom  og  mag- 
tesløs, som  den  var  i  Norge  under  Unionskongernes  Regje- 
ring;  det  førstnævnte  Lands  Interesser  laae  ogsaa  disse  nær- 
mere og  bleve  ikke  saa  let  givne  til  Priis  som  Norges.  Det 
synes  altid  at  have  været  vanskeligere  for  Hanseaterne  at 
faae  sine  Danske  Friheder  stadfestede  end  de  Norske,  og, 
medens  Bergen,  Oslo  og  Tunsberg  blev  overladt  dem  som 


*)  Se  Sartorius,  Gesch.  d.  Hans.  Bund.  II.  398  ff. 

et  vergeløst  Bytte,  arbeidede  Regjeringen,  navnlig  efter 
Midten  af  det  femtende  A århundrede,  paa  at  hæve  den 
Danske  Borgerstand  og  at  skaffe  den  Beskyttelse  mod  de 
Fremmedes  Overgreb.  Christopher  af  Bayern  oprettede  et 
Dansk  Handelsselskab  og  gav  flere  Statuter,  der  tilsigtede 
at  ophjælpe  de  indenlandske  Borgeres  Handel  og  Kunstflid 
paa  Hanseaternes  Bekostning.  Christian  I.  udstedte  i  1475 
en  Forordning,  hvorved  det  blandt  andet  blev  de  tydske 
Kjøbmænd  forbudt  at  opholde  sig  Vinteren  over  i  Danmark 
og  at  drive  Forprang,  og  det  befaledes  Landbefolkningen 
at  afsætte  sine  Varer  til  Danske  Borgere,  af  hvem  hine 
igjen  skulde  være  forpligtede  at  kjøbe  dem.  —  Det  synes, 
som  at  de  ved  denne  Forordning  betegnede  Skranker  for 
Hanseaternes  Handel  i  det  Væsentlige  ere  blevne  opret- 
holdte i  den  følgende  Tid,  og  dermed  var  Faren  for,  at  den 
indenlandske  Borgerstand  skulde  ligge  under  i  en  Concur- 
rence  med  dem,  nogenledes  bortryddet. 

Skjønt  de  endnu  længe  bevarede  sin  Overlegenhed 
og  vedbleve  at  nyde  store  Begunstigelser,  synes  dog  Kjøb- 
stadnæringerne  i  Danmark  at  have  staaet  paa  et  temmelig 
høit  Trin  af  Udvikling  i  Begyndelsen  af  det  sextende  Aar- 
hundrede,  ja  der  er  enddog  Grund  til  at  antage,  at  de 
paa  denne  Tid  vare  mere  blomstrende  end  halvandet  hun- 
drede Aar  senere.  Landets  Kornudførsel  kan  neppe  have 
været  mindre  betydelig  ved  Reformationen,  end  den  var  ved 
Souverainitetens  Indførelse;  snarere  er  det  modsatte  rime- 
ligt, da  de  sørgelige  Følger  af  Bondestandens  Undertryk- 
kelse, af  dens  høie  Afgifter  og  af  Hoveriet  til  Adelens  Sæde- 
gaarde i  Mellemtiden  stedse  mere  og  mere  gjorde  sig  gj æl- 
dende: og  med  Hensyn  til  Studehandelen,  der  allerede  tidlig 
var  den  fornemste  Velstandskilde  for  de  jydske  Kjøbstæder, 
er  det  bekjendt,  at  det  lykkedes  Adelen  efterhaanden  at  til- 
egne sig  de  meest  udstrakte  og  for  Kjøbstad borgerne  øde- 
leggende  Forrettigheder.  — Af  Danmarks  mere  anseelige  Byer 
var  det  navnlig  Kjøbenhavn,  som  i  den  følgende  Tid  gik 
hurtig  fremad  i  Velstand  og  Folkemængde;  ved  Slutningen 

af  Christian  den  Andens  Regjering  talte  den  neppe  mere 
end  12000  Indbyggere;  i  Midten  af  det  syttende  Aarhun- 
drede  derimod  kan  dens  Befolkning  anslaaes  til  omtrent 
40000*).  Men  til  Gjengjæld  synes  flere  blandt  de  øvrige 
at  være  gaaet  tilbage,  saaledes  t.  Ex.  Ribe,  Roeskilde,  Stege 
o.  fl.,  og  navnlig  indtraf  der  i  den  første  Halvdeel  af  det 
syttende  Aarhundrede  en  for  Kjøbstæderne  uheldig  Periode, 
da  de  alle,  paa  faa  Undtagelser  nær,  ved  forskjellige  Aar- 
sager  bleve  satte  tilbage  saavel  i  Velstand  som  Folke- 
mængde**). -—  Man  har  med  nogen  Rimelighed  anslaaet 
Danmarks  samlede  Bybefolkning  kort  før  Enevoldsregje- 


*)  Hammerich  i  Hist.  Tidskr.  III.  Rekke,  II.  48 — 51.  Det  kan 
ansees  som  taalelig  sikkert,  at  Kjøbenhavn  ved  Souverainitetens 
Indførelse  havde  omtrent  4000  0  Indbyggere.  Byens  Borger- 
væbning var  paa  samme  Tid  3000  Mand  sterk.  Af  Pontop- 
pidans Origines  Hafnienses  p.  184  sees,  at  Borgervæbningen 
i  1522  var  811  Mand.  Dersom  man  nu  kan  antage,  at  til 
begge  Tidspuncter  Forholdet  mellem  Folkemængde  og  væbnet 
Styrke  har  været  det  samme,  saa  faaer  man  ud,  at  Kjøben- 
havn i  1522  havde  omtrent  12000  Indbyggere.  I  Absalon 
Pederssøns  Capitelsbog  (N.  Magaz.  I.  25  0)  omtales  en  Møn- 
string, som  Erik  Rosenkrantz  i  15  64  lod  holde  over  Borger- 
væbningen i  Bergen.  Her  opregnes  37  2  Mand,  foruden  88, 
som  de  Tydske  paa  Bryggen  havde  stillet.  Efter  det  samme 
Forhold  skulde  altsaa  Bergen  paa  denne  Tid  have  havt  5  a  6  000 
Indbyggere.  — ■  Disse  Beregninger  ere  imidlertid,  som  man  seer, 
yderst  løse  og  usikkre. 

**)  I  en  Anmeldelse  af  Schlegels  Danmarks  Statsret  (Maanedsskr. 
f.  Liter.  I.  46  7)  siger  L.  Engelstoft:  „Begivenhederne  efter 
Christian  II's  Flugt  gave  Kjøbstæderne  i  Almindelighed,  og 
nogle  fremfor  andre,  et  merkeligt  Stød,  indtil  endeligen  flere 
og  nye  Omstændigheder  førte  dem  i  Midten  af  det  3  7  de  Aar- 
hundrede saa  godt  som  en  total  Ruin  imøde  ....  Det  er 
let  at  bevise,  at  de,  paa  meget  faa  nær,  saasom  Kjøbenhavn 
og  Helsingør,  under  Christian  IV's  Regjering  mere  gik  tilbage 
end  frem  i  Population  og  Velstand." 

ringens  Oprettelse  til  omtrent  130000;  der  savnes  Materiale 
til  at  anstille  en  lignende  Beregning  over  hvor  stor  den 
var  ved  Reformationens  Indførelse,  men  af  hvad  der  allerede 
er  anført  synes  at  fremgaae.  at  der  ikke  kan  bringes  meget 
mere  i  Afdrag  paa  det  nysanførte  Tal  end  hvad  Kjøben- 
havn  er  bleven  forøget  med  i  den  mellemliggende  Periode, 
og  at  altsaa  de  danske  Byer  paa  den  nævnte  Tid  maae  have 
talt  et  hundrede  tusinde  Indbyggere,  eller  ni  til  ti  Gange 
saa  mange  som  de  Norske*). 

Ikke  mindre  stor  synes  Forskjellen  mellem  begge  Landes 
Bybefolkning  at  have  været  med  Hensyn  paa  Velstand  og 
Virksomhed.  Norges  Activhandel,  som  det  var  lykkets  Hanse- 
aterne ganske  at  tilintetgjøre,  var  ved  Reformationen  endnu 
kun  i  sin  første  Begyndelse;  i  Danmark  derimod,  hvis  Skibs- 
fart paa  Udlandet  vel  var  bleven  indskrænket  og  skadet  ved 
de  Tydske,  men  aldrig  ganske  tilintetgjort,  synes  Activ- 
handelen  paa  denne  Tid  at  have  været  temmelig  blomstrende: 
Landets  Producter  blev  for  en  stor  Deel  i  egne  Skibe  ført 
til  Holland,  Norge,  ja  enddog  til  Hansestæderne  selv,  trods 
de  Forbud,  som  vare  udstedte  derimod.  I  Norge  varKjøb- 
stadborgerne  fortrængte  ogsaa  fra  den  indenlandske  Mellem- 
handel af  de  Fremmede,  som  tilhandlede  sig  Landets  Pro- 
ducter umiddelbart  hos  Producenterne  og  afsatte  umiddel- 
bart til  dem,  hvad  de  indførte;  i  Danmark  derimod  var  det 
forlængst  bleven  hævdet  som  en  Regel,  hvilken  Fremmede 
kun  undtagelsviis  turde  overtræde,  at  alle  Omsætninger  med 
Udlandet  skulde  foregaae  gjennem  Byerne  og  Landets  egne 
Borgere,  som  altsaa  ogsaa  nøde  Fordelene  deraf.  Flere  af 
de  danske  Kjøbstæder  havde  derfor  anseelige  Handelshuse 
og  rige  Kjøbmænd  at  opvise,  der  kunde  forstrekke  Kronen 


*)  Her  kan  og  bemerkes,  at  Danmarks  Befolkning  i  det  hele 
efter  den  almindelige  Antagelse  var  i  stadig  Aftagende  fra 
det  16de  til  Begyndelsen  af  det  18de  Aarhundrede.  (Allen, 
Danm.  Hist.  5te  Udg.  p.  506).  Jvfr.  dette  Tidsskrifts  6te 
Aargang  III.  p    6  5. 

med  betydelige  Pengesummer*),  paa  en  Tid,  da  Bybefolk- 
ningen i  Norge  saagodtsom  udelukkende  bestod  af  fattige 
Fiskere  og  Haandverkere. 

Skjønt  den  communale  Selvstændighed  ogsaa  i  Dan- 
mark havde  lidt  betydelige  Indskrænkninger,  og  skjønt 
Adelen  stedse  mere  og  mere  havde  udvidet  sit  Herredømme, 
var  dog  den  fremadstræbende  Borgeraand  og  Sandsen  for 
Deeltagelse  i  det  offentlige  Liv  hos  Kjøbstadborgerne,  navnlig 
i  de  større  Byer,  saasom  Kjøbenhavn  og  Malmø,  langtfra 
at  være  kuet.  De  udgjorde  en  tætsluttet  Masse,  som  for- 
enedes ved  fælleds  Formaal  og  fælleds  Farer,  og  som,  i  Be- 
siddelse af  en  vis  Grad  af  Frihed,  materiel  Velstand  og 
eiendommelig  Cultur,  følte  sig  sterk  nok  til  at  optræde  ved 
Siden  af  Samfundets  herskende  Classer.  Aarlige  Provins- 
møder, hvor  Deputerede  fra  alle  Landets  Kjøbstæder  traadte 
sammen  for  at  raadslaae  om  Borgerstandens  Anliggender, 
bidrog  til  at  styrke  Bevidstheden  om  dette  Fælledskab. 
Kongerne  begunstigede  dem,  og  navnlig  bidrog  Christian 
den  Andens  Bestræbelser  for  at  kue  den  mægtige  Adel  ved 
Borgerstandens  Hjælp  til  at  styrke  dennes  Mod  og  sette 
den  i  en  gjærende  Bevægelse.  Ved  sin  Udvikling  paa  det 
nærmeste  knyttet  til  Tydskland,  blev  den  ogsaa  let  paavirket 
af  de  herfra  udgaaende  Ideer.  Reformationen  vandt  derfor 
meget  tidlig  Indgang  i  de  danske  Kjøbstæder  og  talte  ivrige 
Tilhængere  blandt  disses  Befolkning  paa  en  Tid,  da  de 
øvrige  Stænder  var  saagodtsom  uberørt  af  den.  Det  er 
bekjendt,  hvilke  skjebnesvangre  politiske  Begivenheder  der 
ledsagede  Reformationsverket  i  Danmark.  I  disse  tog  Borger- 
standen en  fremragende  Andeel;  det  var  fra  den,  at  Mod- 
standen mod  Adelens  Throncandidat  Christian  den  Tredie 
fornemmelig  udgik,  det  var  Byerne,  og  navnlig  de  to  ansee- 
ligste  blandt  dem ,  Kjøbenhavn  og  Malmø ,  som  længst  og 
med  Fortvivlelsens  Kraft  forsvarede  den  fangne  Konges 


*)  Fra  Christian  II's  Tid  haves  saaledes  trykt  endeel  Gjeldsbeviser 
fra  Kronen  til  Danske  Borgere,  Suhms  Nye  Samlinger  I,  og  II 

Sag,  i  hvilken  de  saae  deres  egen.  Grevens  Feide,  der 
afgjorde  Striden  mellem  Reformation  og  Catholicisme,  af- 
gjorde ogsaa  den  politiske  Strid  mellem  Adel  og  Borger- 
stand; Adelen  seirede,  men  ved  Reformationens  Seier,  der 
hovedsagelig  tilhørte  Borgerstanden,  vandt  denne  i  aandelig 
Henseende  en  ny  og  forøget  Betydning. 


Det  Foregaaende  vil  bidrage  til  at  oplyse  de  indre 
Aarsager  til,  at  Norge  gjennem  et  saa  langt  Tidsrum  forblev 
afhængigt  af  Danmark,  og  derved  ogsaa  tjene  til  at  be- 
grunde en  Betragtning  af  denne  Afhængighed,  ifølge  hvil- 
ken den  opfattes  som  en  naturlig  og  nødvendig  Gjennein- 
gang  til  Folkets  senere  selvstændige  Udvikling. 

Norore,  som  baade  ved  sin  Beliggenhed  og  endnu  mere 
ved  en  eiendommelig  Samfundsorden  var  isoleret  fra  den 
øvrige  Verden,  savnede  paa  Grund  deraf  en  Hovedbetingelse 
for  et  jevnt  fremadskridende  historisk  Liv.  Efter  en  Gjæ- 
ringsperiode,  i  hvilken  de  fremadstræbende  Kræfter  bleve 
tilintetgjorte  eller  standsede  i  sin  Udvikling,  sank  Folket 
derfor  tilbage  i  en  uvirksom  Ro,  under  hvilken  de  svage 
Spor  af  Organisation  i  Samfundet  næsten  ganske  forsvandt 
og  Staten  ophørte  at  være  en  Magt.  Det  er  saaledes  ikke 
Calmarunionen  og  Foreningen  med  Danmark,  som  bragte 
Død  og  Stilstand  over  Landet:  Døden  og  Stilstanden  var 
der  allerede  tilforn. 

Danmark  derimod  var  ved  sin  Samfundsudvikling  og 
ved  det  sterke  Samkvem  med  Tydskland  i  langt  høiere 
Grad  end  Norge  draget  med  ind  i  de  almindelige  Euro- 
pæiske Culturbevægelser.  Dets  Adel  besad  politisk  MagJ, 
som  hvilede  paa  et  sikkert  Grundlag,  og  indtog  i  social 
Henseende  en  over  det  øvrige  Folk  høit  opløftet  Stilling; 
dets  Borgerstand  var,  idetmindste  sammenlignet  med  den 
Norske,  velhavende  og  talrig  og  besjælet  af  en  fremad- 
stræbende Standsaand;  begge  havde  ved  sin  Udvikling 
og  Institutioner,   tildeels   ogsaa  ved  sin   Oprindelse,  en 

fuldkommen  Europæisk  Characteer  og  stod  i  uafbrudt  Be- 
rørelse  med  sine  Standsfæller  i  det  nærliggende  Tydskland. 
Deri  laa  en  Overlegenhed  begrundet,  som  maatte  gjore  sig 
gjeldende  i  enhver  Forbindelse.  Under  Calmarunionen,  der 
stiftedes  og  opretholdtes  af  de  adelige  Stormænd,  var  et- 
hvert af  de  forbundne  Rigers  Indflydelse  fornemmelig  af- 
hængig af  den  Udvikling  og  Magt,  som  dets  Aristocratie 
havde  naaet.  Den  danske  Adel  viste  sig  snart  at  være  den 
sterkeste  og  havde  ved  Underhandlinger  og  Afgjørelser 
mellem  Rigerne  som  oftest  meest  at  sige.  Herved  for- 
beredtes  Skridt  for  Skridt  Norges  politiske  Afhængighed, 
medens  samtidigt  Skriftsproget  mere  og  mere  tabte  sin 
nationale  Characteer,  og  Paavirkningen  fra  Danmark  blev 
synlig  i  Lovgivning  og  Institutioner. 

Hvad  der  saaledes  under  Calmarunionen  var  forberedt, 
blev  i  alle  Retninger  og  med  een  gang  fuldendt  ved  Refor- 
mationen. Og  dennegang  var  det  ikke  blot  Overlegenheden 
hos  Danmarks  Adel,  men  maaskee  endnu  mere  Overlegen- 
heden hos  dets  Borgerstand,  der  gav  Norges  Skjæbne  en 
for  alle  Tider  afgjørende  Vending.  Adelen  fuldendte  dets 
politiske  Underkastelse.  Efter  Ophævelsen  af  det  Norske 
Rigsraad,  som,  hvor  svagt  og  splittet  det  end  var,  dog  altid 
havde  opretholdt  en  vis  Grad  af  selvstændig  Statsmyn- 
dighed, dannede  begge  Riger  en  fuldkommen  Heelstat,  og 
bleve,  som  det  heder,  „incorporerede  med  hinanden".  Men 
ved  Kirkereformationen  fik  denne  Heelstat  en  tilsvarende 
indre  Sammenhæng.  De  reformatoriske  Ideer  fandt,  af  de 
ovenfor  udviklede  Grunde,  en  frugtbar  Jordbund  hos  Borger- 
standen i  Danmark  og  vakte  hos  denne  et  Liv  og  en  Gjæ- 
ring,  der  skabte  en  riig  Literatur  og  et  Skriftsprog.  I 
Norge  derimod  var  Borgerstanden  for  svag  og  for  lidet  ud- 
præget  til  at  bære  en  aandelig  Bevægelse,  og  den  nye  Lære, 
den  nye  Tidsaand,  som  Folket  ikke  havde  kunnet  tilegne 
sig  paa  selvstændig  Maade,  maatte  overfores  til  det  som 
dansk.  Dets  aandelige  Afhængighed  indtraadte  saaledes, 
ikke  mindre  end  den  politiske,  paa  en  naturlig  Maade  ved 

Tingenes  egen  Magt.  Gjennem  indflyttede  danske  Adels- 
mænd og  Borgere,  gjennem  Lovgivning,  Sprog  og  Sæder, 
gjennem  Kirken  og  Skolen,  blev  Norge  fuldstændig  draget 
ind  under  den  dansk-tydske  Culturs  Omraade  og  dets  frem- 
tidige Udvikling  for  bestandig  knyttet  til  denne. 

De  svage  Rester  af  en  national  Norsk  Adel,  der  havde 
holdt  sig  indtil  det  sextende  Aarhundrede,  forsvinde  efter 
denne  Tid  hurtigt  og  næsten  ganske  af  Historien.  Naar 
man  engang  meente  at  finde  en  Forklaring  hertil  i  Hvitfeldts 
bekjendte  Udsagn  om  Christian  den  Anden,  at  han  nemlig 
som  Regent  „holdt  saa  Huus  med  Norges  Adel,  at  det 
endnu  kjendes  paa  denne  Dag",  i  hvilke  Ord  man  enddog 
synes  at  have  seet  et  Slags  Stockholmsk  Blodbad  antydet*), 
da  er  dette  en  Misforstaaelse  af  samme  Art  som  den,  der  har 
gjort  sig  gjeldende  med  Hensyn  til  Forklaringen  af  det 
Norske  Folks  og  den  Norske  Stats  Decadence  overhovedet, 
idet  man  har  fulgt  den  almindelige  Tilboielighed  til  at  samle 
i  en  enkelt  Begivenhed,  hvad  der  i  Virkeligheden  strekker 
sig  udover  Perioder,  og  at  tilskrive  en  voldsom  Omveltning, 
hvad  der  er  Følgen  af  langsomt  og  skjult  virkende  Aar- 
sager.  Det  lader  sig  nemlig  ikke  eftervise,  at  noget  used- 
vanligt  Antal  storættede  Mænd  ere  døde  i  den  Tid,  Christian 
var  Regent  her  i  Landet  (1502—1510)**):  derimod  tyder 
alt  hvad  man  kjender  af  den  Norske  Adels  Historie  i  det 
fjortende  og  femtende  Aarhundrede  hen  paa,  at  den  lidt 
efter  lidt  er  gaaet  tilbage  i  Anseelse  og  Magt,  lidt  efter  lidt 


*)  Hos  Holberg  (Danm.  Hist.  III.  6)  heder  det  saaledes:  „Den 
Seier,  som  Christian  havde  erholdet  over  de  Oprøriske,  for- 
fuldte  han  med  alt  for  stor  Eftertryk,  idet  han  lod  ikke  alene 
legge  Anføreren  Herluf  Hyttefad  paa  Stei'e  og  Hjul,  men  end- 
dog efter  den  sammes  Angivelse  rette  en  stor  Hob  af  Adelen 
udi  Norge,  saa  at  samme  Riges  Adel  fra  den  Tid  kom  aldrig 
udi  samme  Anseelse,  men  har  taget  mere  og  mere  af,  indtil 
den  ganske  er  udslettet." 

**)  Langes  Bidrag  til  Unionshist.,  Tidsskr.  for  Vidensk.  og  Liter.  I. 

er  uddøet  eller  sunket  ned  blandt  Folkets  Masse,  og  Grun- 
dene hertil  ere  heller  ikke  vanskelige  at  indsee. 

En  Adel  efter  den  sedvanlige  Bemerkelse  af  dette  Ord, 
det  vil  sige  en  i  social  Henseende  fra  det  øvrige  Folk  fuld- 
kommen adskilt  Stand  eller  Kaste,  har  Norge  aldrig  be- 
siddet, og  en  saadan  skulde  ogsaa  vanskelig  have  kunnet 
danne  sig  i  et  Samfund  af  Odelsbønder  som  det  Norske. 
Men  det  lod  sig  vel  tænke,  at  der,  i  Lighed  med  hvad  der 
skete  i  Sverige,  hvor  Samfundet  udviklede  sig  fra  ganske 
det  samme  Grundlag  og  under  meget  lignende  Forholde, 
havde  dannet  sig  en  Nobilitet,  bestaaende  af  de  rigeste  og 
anseeligste  Odelsslægter,  der  efterhaanden  ved  at  optræde 
som  Folkets  Repræsentanter  ligeoverfor  Kongedømmet  kunde 
have  opnaaet  at  blive  en  uafhængig  Magt  i  Staten,  hvorved 
de  igjen  vilde  være  bleven  sat  istand  til  ogsaa  i  social  Hen- 
seende at  hæve  sig  udover  den  store  Masse  af  frie  Eien- 
domsbesiddere.  Lendermændene  synes  i  det  tolvte  Aarhun- 
drede  at  have  befundet  sig  paa  den  lige  Yei  til  at  naae  et 
saadant  Maal.  Men  denne  Udvikling  blev,  som  bekjendt, 
afbrudt,  og  efter  Sverres  Tid  sluttede  Lendermændene  og 
de  fornemme  Slægter  sig  efterhaanden  ganske  til  Konge- 
dømmet, hvorved  de  løstes  fra  den  Grund,  paa  hvilken  de 
alene  vilde  have  kunnet  opnaae  varig  politisk  Betydning. 
Det  norske  Aristocratie  er  fra  nu  af  at  betragte  som  et  Træ, 
hvis  Rødder  ere  overhuggede,  og  som  derfor  savner  Evne, 
ikke  blot  til  fortsat  Voxen,  men  enddog  til  at  erstatte  den 
Skade,  som  det  lider.  Under  en  kun  sjelden  afbrudt  indre 
Ro  tærede  det  paa  sin  nedarvede  Anseelse  som  paa  en 
Capital,   der  maatte   blive  mindre  for  hver  Generation-). 


*)  Munch  siger  i  det  Norske  Folks  Hist.  (II.  2.  13  2):  „Vi 
søge  i  13  80  forgjæves  Mænd  som  Erling  Vidkunnssøn,  Finn 
og  Ivar  Agmundssonner,  Bjarne  Audunssøn,  Erkebiskopperne 
Eiliv  og  Paal.  Men  ligesaa  langt  som  Mændene  fra  1380 
staae  tilbage  for  dem  fra  1319,  ligesaa  langt  staae  igjen 
disse  tilbage  for  de  dygtige  og  veldige  Herrer  fra  1280,  med 

Mægtige  Familier  døde  ud,  og  de  nye,  som  traadte  frem, 
vare  baade  faa  i  Antal  og  kunde  derhos  aldrig  opnaae  hines 
Betydning,  da  der  kun  var  liden  Adgang  til  at  erhverve 
Anseelse,  Rigdom  og  politisk  Indflydelse  i  et  Samfund,  i 
hvilket  alt  offentligt  Liv  var  gaaet  op  i  Kongemagten,  og  i 
hvilket  Lovgivningen  havde  forenet  sig  med  Landets  natur- 
lige Beskaffenhed  om  at  gjøre  Erhvervelsen  af  store  Godser 
vanskelig. 

I  Slutningen  af  det  fjortende  Aarhundrede  var  allerede 
det  Norske  Samfunds  demoeratiske  Characteer,  i  Modsæt- 
ning til  de  to  andre  Nordiske  Riger,  fuldstændig  fremtraadt. 
Der  fandtes  vel  i  Norge,  saavelsom  i  Sverige  og  Danmark, 
Riddere  og  Væbnere,  adelige  Skjoldmerker  og  Slægtsnavne; 
men  det  Væsentlige:  den  gabende  Kløft  mellem  „Frie  og 
Ufrie",  „Frållse  og  Ofrållse",  var  nu  som  tidligere  ganske 
ukjendt.  Medens  Folket  i  Danmark,  og  tildeels  ogsaa  i 
Sverige,  havde  deelt  sig  i  tre  skarpt  afsondrede  Stænder, 
Adel,  Borgere  og  Bønder,  udgjorde  det  i  Norge  en  i  det 
Væsentlige  eensartet  Masse,  i  hvilken  ingen  fremtrædende 
social  Adskillelse  er  at  bemerke,  da  hine  Samfundsclasser 
paa  en  Maade  gik  over  i  hinanden  eller  vare  forbundne 
med  hinanden  ved  umerkelige  Overgange.  Der  kjendtes 
intet  andet  Adelskab  end  det,  som  en  berømt  Slægt  og  ud- 
strakte Eiendomme  maatte  give  i  ethvert  Samfund.  Og  de 
storættede,  høitanseede  Familier  vare  efterhaanden  blevne 
færre  og  færre.  Giskø-,  Bjarke-,  Hestbø-,  Stovreira-,  Tolge-, 
Hvamms- Ætterne  og  flere  andre  døde  ud  eller  smeltede 
sammen,  og  tilsidst  blev  Størsteparten  af  deres  vidtløftige 
Jordegodser  samlede  hos  en  eneste  Familie,  Ætlingerne  af 
Haakon  den  Femtes  Dattersønner,  de  saakaldte  Hafthors- 


de  store  Erindringer  fra  Haakon  Haakonssøns  glimrende  Tider ; 
en  Bjarne  Erlingssøn,  Thore  Haakonssøn,  Audun  Hugleikssøn, 
Andres  Plytt ,  Erling  Alfssøn  og  Alf  Erlingssøn ,  og  Prælater 
som  Erkebiskop  Jon.  Gaae  vi  endnu  høiere  op,  da  støde  vi 
paa  endnu  mere  fremragende  Personligheder". 

sønner,  der  saaledes  kom  i  Besiddelse  af  en  næsten  fyrstelig 
Formue  og  paa  en  Maade  concentrerede  alle  Norges  aristo- 
cratiske  Elementer  i  sig*).  Denne  mægtige  Familie  og  nogle 
enkelte  andre,  som  med  den  udgjorde  en  afsluttet,  indbyrdes 
nøie  forbunden  Kreds,  hævede  sig  ved  sin  høie  Byrd  og 
sine  Rigdomme  saameget  over  det  øvrige  Folk,  at  Norge, 
om  der  havde  været  mange  saadanne,  i  dem  vilde  have  be- 
siddet et  virkeligt  Aristocratie.  Men  de  vare  for  faa  til  at 
danne  en  tilstrækkelig  Mod  vegt  mod  Naborigernes  mange 
Gange  talrigere  Adel,  med  hvilken  de  tvertimod  efterhaanden 
paa  en  Maade  smeltede  sammen.  Og  udenfor  dem  var  Adel- 
skabet kun  en  reen  personlig  Udmerkelse,  en  lidet  bety- 
dende Titel,  da  en  ret  og  slet  Bonde  kunde  være  af  ligesaa 
fornem  Byrd,  eie  ligesaameget  Jordegods,  have  ligesaa  megen 
Indflydelse,  overhovedet  indtage  en  fuldkommen  ligesaa  agtet 
og  anseelig  Stilling  i  Samfundet  som  en  haandgangen  Mand 
eller  en  Mand  „af  Vaaben". 

Under  Magnus  Smeks  Regjering  var  Norge  allerede 
kommen  i  nær  Berørelse  med  det  Svenske  Aristocratie,  af 
hvis  Medlemmer  flere  erhvervede  Jordegods  her  i  Landet 
og  bleve  optagne  i  det  Norske  Rigsraad.  Efterat  Calmar- 
unionen  var  kommet  istand,  fik  ogsaa  Danmarks  Adel  An- 
ledning til  at  blande  sig  ind  i  de  Norske  Anliggender ?  og 
i  den  følgende  Tids  Partistridigheder,  for  hvilke  Norge  var 
Skuepladsen,  var  det  egentlig  kun  den  svenske  og  den 
danske  Indflydelse,  som  kjæmpede  med  hinanden  om  Over- 
herredømmet, da  Norges  eget  Aristocratie  var  for  svagt  til 
at  optræde  som  en  selvstændig  Magt  og  til  at  gjøre  en 
eiendommelig  Politik  gjeldende.  Christian  af  Oldenburgs 
Seier  over  sin  Medbeiler  gav  den  danske  Indflydelse  en  af- 
gjort Overvegt,  og  ved  den  Bergenske  Overeenskomst  kan 
Norge  allerede  siges  at  være  indtraadt  i  et  factisk  afhængigt 
Forhold  til  Danmark,  hvis  Adel  var  for  mægtig  til,  at  Over- 


*)  Munch  om  Adelen,  Norsk  Maanedskr.  I.  241,  Munch  D.  N. 
Folks  Hist.  II.  1.  920  —  21,  900  ff.,  II.  914  ff. 

eenskomstens  Udtryk,  „at  ingen  af  Rigerne  skulde  være 
den  andens  Overmand"*)  nogensinde  kunde  blive  til  Virke- 
lighed. —  Skjønt  ikke  af  feudal**)  Oprindelse,  havde  den 
danske  Adel  dog  tidlig  udviklet  sig  til  en  herskende  Kaste, 
der  alene  var  i  Besiddelse  af  „Frihed",  Eiendom  og  Rettig- 
heder, og  hvis  ringeste  Medlem  stod  i  en  uendelig  Afstand 
over  de  lavere  Samfundsclasser.  Naar  hertil  kommer,  at 
den  i  de  saakaldte  Herredage  havde  en  ordentlig,  stadigt 
virkende  Repræsentation,  og  at  den  saaledes  i  langt  høiere 
Grad  end  det  Norske  Aristocratie  maatte  være  fortrolig  med 
det  offentlige  Liv,  kan  det  ikke  vekke  Forundring,  at  Danske 
Adelsmænd  opnaaede  en  alt  overveiende  Indflydelse  i  Norge, 
og  at  de  ansaaes  for  langt  fornemmere,  langt  mere  cultive- 
rede  og  mere  skikkede  til  at  varetage  offentlige  Bestillinger 
end  Landets  egne  Stormænd,  som  vare  Vante  til  at  sidde 
rolig  hjemme  paa  sine  Gaarde.  Det  blev  en  mere  og  mere 
almindelig  Skik,  at  Udlændinger,  navnlig  Danske,  erholdt 
Forlehninger  i  Norge  og  bleve  ansatte  som  Befalingsmænd 
paa  de  kongelige  Slotte,  og  de  Norske  Rigsraaders  Besvæ- 
ring herover  ved  Modet  i  Kjøbenhavn  1513***)  blev  afviist 
med  det  Svar,  at,  da  Norges  Adel  var  „fast  uddøet",  vilde 
Kongen  forsyne  Lehnene  med  „Norges  og  Danmarks  Æde- 
linge og  indfødte  Mænd"  —  et  Svar,  som  neppe  fra  hiin 
Tids  Standpunkt  har  været  s^ia  ganske  ubeføiet,  da  uden- 
tvivl kun  faa  af  Norges  gamle  Slægter  endnu  var  til  eller 
kunde  gjøre  Paastand  paa  at  regnes  for  adelige.  I  den  af- 
gjørende  Crisis,  under  Mellemriget  efter  Fredrik  den  Førstes 
Død,  var  saaledes  Landets  Styrelse  heelt  og  holdent  i  Frem- 


*)  Saml.  t.  d.  Norske  Folks  Hist.  IV.  346. 

**)  Forf.  skylder  at  gjøre  opmerksom  paa,  at  han  i  det  foregaa- 
ende  Afsnit  af  denne  Afhandling,  S.  9  0,  i  Henhold  til  en  an- 
seet  Forskers  Autoritet,  har  udtalt  en  modsat  Mening,  hvilken 
han  imidlertid,  ved  noget  nærmere  at  gaae  ind  paa  Sagen,  hai 
fundet  at  være  ugrundet. 

**)  Se  Langes  ovencit.  Afhandl,  i  Tidsskr.  for  Vidensk.  og  Liter. 

raedes  Hænder;  Akershuus,  Baahuus  og  Bergenhuus,  de  tre 
Hovedslotte,  stod  under  Danske  Befalingsmænd ;  Rigsraadets 
verdslige  Medlemmer  var,  paa  et  Par  nær,  som  ingen  frem- 
trædende Rolle  synes  at  have  spillet*),  alle  danske.  Og 
det  er  betegnende  for  Norges  nationale  Afmagt  i  hiin  Pe- 
riode, at  den  Sidste,  der  synes  at  have  følt  en  levende 
Harme  over  den  Danske  Adels  Bestræbelser  for  at  tilintet- 
gjøre  Norges  politiske  Selvstændighed,  og  som  ialfald  viiste 
en  alvorlig  Villie  til  at  modarbeide  dem,  var  ikke  en  Norsk, 
men  en  Dansk  Mand,  som  ved  Giftermaal  havde  opnaaet 
at  blive  Norges  første  verdslige  Stormand. 

Naar  maaskee  Gallerne**)  undtages,  hørte  ingen  af  de 
Norske  Slægter,  der  paa  denne  Tid  endnu  vedblev  at  holde 
sig  som  adelige,  til  Landets  gamle,  ved  hoi  Byrd  og  siore 
Rigdomme  anseelige  Familier.  Det  er  derfor  med  fuld  Føie 
bleven  sagt***),  at  efter  de  katholske  Kirkefyrsters  Fald  var 
et  af  Norske  Mænd  sammensat  Rigsraad  blevet  en  Umue- 
lighed.  Skulde  dette  nemlig  have  noget  at  betyde,  skulde 
det  paa  en  nogenledes  virksom  Maade  hævde  og  repræsen- 
tere Rigets  Selvstændighed,  maatte  dets  Medlemmer  være 
ansete  og  indflydelsesrige  Mænd.  Og  saadanne  havde 
Norge  neppe  længer  paa  den  Tid  Statsforandringen  foregik. 
Hiin  Kreds  af  høibyrdige  og  mægtige  Slægter,  som  endnu  stod 
igjen  i  Slutningen  af  fjortende  Aarhundrede,  men  som  stadig 
smeltede  mere  og  mere  sammen,  medens  nye  aristocratiske  El- 
ementer ikke  kunde  danne  sig  i  et  Samfund,  i  hvilket  Saft- 
omløbet paa  en  Maade  var  standset,  var  ved  Reformationens 
Indførelse  allerede  ganske  forsvundet,  og  de  store  Rigdomme, 
som  havde  ophobet  sig  hos  dens  sidste  Repræsentanter,  for- 


*)  Nemlig  Gaute  Galle  og  Johan  Krukov.  Olaf  Galle,  den  sidste 
norske  Adelsmand,  der  tog  en  fremragende  Andeel  i  det  offent- 
lige Liv,  var  død  15  30  eller  31.  Samll.  t.  d.  N.  F.  Hist. 
I.  384. 

**)  S.  Munch,  D.  N.  Folks  Hist.  II.  2.  17  7. 
f*)  Paludan -Muller,  Grevens  Feide  II.  3  7  3  —  74. 

detmeste  gaaet  over  i  Fremmedes  Besiddelse.  —  Da  Sigurd 
Hafthorssøns  eneste  Son  af  hans  Egteskab  med  Ingeborg 
Erlingsdatter,  Arvingen  til  Gisko-  og  Bjarkøgodset,  Haakon 
Sigurdssøn,  døde  uden  at  efterlade  Børn,  tilfaldt  alle  hans 
Eiendomme  Systerswnnen ,  Sigurd  Jonsson,  Norges  Drot- 
sete  og  Rigsforstander  1448  —  50,  som  desuden  arvede  andre 
af  sine  Slægtninge  og  saaledes  udentvivl  blev  den  største 
Godseier,  der  endnu  havde  været  i  Norge.  Han  efterlod 
af  sit  Egteskab  med  en  tydsk  Grevinde  kun  et  eneste  Barn, 
en  Søn,  der  døde  ugift  i  en  ung  Alder,  og  hele  det  uhyre 
Jordegods  blev  nu  (1490)  skiftet  i  tre  lige  Dele  mellem 
Descendenterne  af  Sigurd  Jonssons  Syster,  Katharinas,  tre 
Døttre  af  hendes  Egteskab  med  Rigsraaden  og  Ridderen 
Alf  Haraldssøn  (af  Slægten  Bolt),  nemlig  Agnes,  gift  med 
Knut  Jonsson  af  den  svenske  Slægt  Tre  Roser,  Gro,  gift 
med  Mats  Jacobssøn  Rømer,  og  Ingeborg.  Den  første  Lod, 
som  omfattede  Hafthorssønnernes  gamle  Ættegaard  Sudreim 
med  underliggende  Gods  paa  Romerike,  Giskø  med  under- 
linende Gods  i  Søndmøre  o«;  Romsdalen,  tilfaldt  Agnes's 
Søn,  Alf  Knutssøn,  fra  hvem  den  igjen  gik  i  Arv  til  Søn- 
nen, den  bekjendte  Rigsraad  og  Ridder  Knut  Alfssøns  Datter- 
datter, Fru  Gyrvhild  Fadersdatter  Sparre,  som  i  1582,  da 
hun  ingen  Børn  havde,  overdrog  næsten  hele  sit  Gods  til 
Kronen*).  Den  anden  Lod,  som  omfattede  Eiendomme  i 
Sogn,  Nordfjord,  Søndhordland,  den  nedre  Gaard  i  Bjarkø 
m.  m. ,  tilfaldt  Mats  Jacobssøns  og  Gro  Alfsdatters  Søn, 
Herr  Otte  Matssøn,  med  hvem  Rømerætten  uddøde  paa 
Sverdsiden,  og  som  efterlod  Godset  i  Arv  til  sin  Datter 
Ingegerd,  Nils  Henrikssøn  Gyldenløves  bekjendte  Frue.  Den 


*)  Fru  Gyrvhilds  Skjødebrev  til  Kronen  er  trykt  i  Korske  Rigs- 
registr.  II.  45  2  ff. ,  og  man  vil  af  dette  kunne  gjore  sig  en 
Forestilling  om,  hvilke  uhyre  Besiddelser  der  har  været  sam- 
lede i  Hafthorssønnernes  Æt.  Det  til  Kronen  afstaaede  Gods 
omfatter  nemlig  ikke  mindre  end  omtrent  halvtrediehundrede 
Gaarde. 

sidstnævntes  fem  Døttre  blev,  som  bekjendt,  alle  gifte  med 
Danske  Adelsmænd,  og  gjennem  dem  eller  deres  Descen- 
denter fik  Bjelkerne,  Hvitfeldf  erne ,  Basserne,  Bild  terne, 
Langerne  og  flere  Danske  Slægter  Deel  i  Sigurd  Jonssons 
rige  Arv.  Den  tredie  Lod,  som  omfattede  Gods  paa  Nord- 
more,  IHelgeland,  den  øvre  Gaard  i  Bjarkø  m.  m.,  blev 
ved  Skiftet  i  1490  tilkjendt  Systrene  Ingegerd  og  Sigrid, 
Datterdøttre  af  Ingeborg,  Katharinas  og  Alf  Haraldssøns 
tredie  Datter,  og  Døttre  af  Erlend  Endridssøn  til  Losne, 
med  hvem  den  mægtige  Losne -æt  udgik.  Af  disse  Systre 
efterlod  Ingegerd,  der  var  gift  med  Arild  Kane,  ingen  Børn, 
Sigrid  derimod  af  sit  Egteskab  med  Rigsraaden  Bo  Fleming 
en  Datter,  der  blev  gift  med  den  Danske  Adelsmand  Holger 
Rosenkrantz,  hvis  Sønnesøn,  Erik  Ottesson  Rosenkrantz, 
ved  Farmoderens  rige  Arv  blev  Norges  mægtigste  Gods- 
eier  i  det  syttende  Aarhundrede*).  —  Den  ovennævnte  Arild 
Kane  var  ligeledes  den  sidste  af  sin  Slægt,  og  Kanernes 
Jordegods  tilfaldt  senere  Rigsraaden  Erik  Eriksøns  eneste 
Datter,  som  blev  gift  med  en  Dansk  Adelsmand,  Eiler 
Brockenhuus,  hvis  Sønnedatter  Sophia,  der  arvede  Kane- 
strøm, Ellingaard  og  meget  andet  Gods  efter  de  udgaaede 
Familier  Kane,  Griis,  Gyldenhorn  og  Krukov,  var  Cantsleren 
Jens  Bjelkes  Frue**). 

Paa  denne  Maade  var  saaledes  allerede  i  Begyndelsen 
af  det  sextende  Aarhundrede  Hovedmassen  af  de  store  Be- 
siddelser, paa  hvilke  Norges  gamle  Aristocratie  havde  grundet 


*)  Se  Stamtavlen  over  Rosenkrantzerne ,  Hofman,  Danske  Adels- 
mænd, T.  II. 

**)  Saml!,  t.  d.  N.  Folks  Hist.  I.  3  70  ff.  Med  Hensyn  til  det 
Foregaaende  i  det  Hele  kan  henvises  til  Annaler  for  Nord. 
Gldkyndighed  184  6  S.  9  2—96,  hvor  Skiftebrevet  af  1490 
findes  aftrykt;  Munchs  Afh.  om  Arnmødlingerne  sammesteds. 
Langes  Afh.  om  Besidderne  af  Giskø- Godset  i  Tidsskr.  for 
Vidensk.  og  Liter.  IV.;  om  Besidderne  af  Østeraad,  i  Illustr. 
Nyhbl.  for  1860  (af  H.  I.  Huitfeldt). 

sin  Magt  og  Indflydelse,  gaaet  over  i  Danske  Adelsmænds 
Eie.  Flere  af  disse  nedsatte  sig  her  i  Landet  og  fra  dem 
udgik  der  Slægter,  som  i  den  paafølgende  Tid  var  Landets 
anseeligste  og  mægtigste.  Dersom  Norge  havde  bevaret  sin 
politiske  Selvstændighed,  havde  Bjelkerne,  Hvitfeldterne, 
Bildterne  &c.  været  de  selvskrevne  Medlemmer  af  Raadet 
og  Befalingsmænd  over  Rigets  Slotte  og  Lehn.  I  den  dansk- 
norske Heelstat  derimod  maatte  de  staae  tilbage  for  sine 
mægtigere  Standsbrødre  i  Danmark.  Kun  faa  af  de  til 
Norge  indflyttede  Adelsmænd  horte  til  Familier,  som  i  deres 
Hjemstavn  vare  af  de  mere  fremragende,  og  om  de  end 
kom  i  Besiddelse  af  Godser,  som  efter  norske  Forhold 
maatte  kaldes  betydelige,  var  det  dog  for  intet  at  regne 
mod  hvad  de  store  Adelsslægter  i  Danmark  eiede,  hvortil 
kom,  hvad  der  vel  enddog  var  Hovedsagen,  at  en  Norsk 
Adelsmand  ikke  besad  og  aldrig  kunde  komme  til  at  be- 
sidde  saadanne  Rettigheder,  saadan  „Frihed"  som  en  Dansk, 
aldrig  kunde  blive,  som  denne5  en  „Konge  over  sin  Land- 
boe".  Paa  en  enkelt  Undtagelse  nær*)  fik  derfor  ingen  af 
de  i  Norge  hjemmehørende  Adelsmænd  Plads  i  Rigsraadet, 
og  i  Regelen  maatte  de  ogsaa  lade  sig  nøie  med  de  mindre 
norske  Forlehninger,  da  Hovedlehnene  som  oftest  bleve  be- 
troede til  Danske. 

Men  ligesaa  høit  som  Danmarks  anseeligste  adelige  Fa- 
milier stod  over  sine  Stammefrænder  i  Norge,  ligesaa  høit 
stod  igjen  disse  over  den  nationale  norske  Adel  Medlem* 
merne  af  denne  var  i  Virkeligheden  intet  andet  end  Odels- 
bønder  med  adelige  Titler  og  Vaabenskjolde.  Deres  Slægter 
vides,  (naar  Gallerne  undtages),  aldrig  at  have  nydt  stor 
Anseelse  eller  at  have  spillet  nogen  fremtrædende  Rolle.  De 
havde  ikke  kunnet  opnaae  at  komme  i  Forbindelse  med 
Landets  høibyrdige  aristocratiske  Familier,  medens  en  Bjelke, 
en  Ugerup,  en  Basse,  som  hørte  til  Danmarks  laveste  Adel, 
vare  blevne  anseede  for  passende  Partier  for  Fru  Ingegerds 


*)  Nemlig  Henrik  Bjelke« 

Døttre,  de  sidste  Repræsentanter  for  Norges  gamle  Aristo- 
cratie.  Hvad  de  eiede  af  Jordegods  var  en  reen  Ubetyde- 
lighed mod  hvad  de  indgiftede  Danske  Adelsmænd  var 
kommet  i  Besiddelse  af*).  Det  kan  saaledes,  naar  disse 
bleve  tilsidesatte  ved  Bortgivelsen  af  „Digniteter  og  Hoved- 
lehn", ikke  vekke  Forundring,  at  hine  næsten  slet  ikke  kom 
i  Betragtning.  —  Embedet  som  Norges  Riges  Cantsler,  der 
vedblev  at  bestaae  efter  15.16,  men  uden  at  medføre  Plads 
i  Rigsraadet,  har  kun  en  eneste  Gang  været  besat  med  en 
Adelsmand  af  oprindelig  Norsk  Æt,  nemlig  Anders  Green, 
som  var  Cantsler  1602 — 1614.  Christopher  Galle,  en  Søn 
af  den  bekjendte  Rigsraad  og  Ridder  Gaute  Galle,  var  Be- 
falingsmand i  Throndhjem  1545  —  1552;  dette  er  det  eneste 
Exempel  paa  at  noget  Hovedlehn  har  været  betroet  en 
Norsk  Adelsmand.  At  et  og  andet  af  de  smaae  Lehn,  der 
ofte  kun  omfattede  et  eneste  Sogn,  Prestegjeld  eller  Skib- 
rede eller  et  Kloster  med  tilhørende  Jordegods,  forundtes  en 
saadan,  kunde  endnu  lade  sig  høre,  og  herpaa  haves,  navnlig 
fra  den  første  Tid  efter  Statsforandringen,  endeel  Exempler; 
saaledes  havde  Thrond  Benkestok  Søndmøre  i  Forleh- 

ning,  »Ton  T.heiste  1549—55  Andenes,  Christopher  Mogenssøn 
(Hardingmand)  1552—60  Lister,  Tønne  Galle  1560  Frø- 
lands Skibrede,  Thord  Benkestok  1579  Salten,  Laurits 
Lauritssøn  (Galtung)  Lister  o.  s.  v.     Dog  var  ogsaa  dette 

*)  Af  en  „Fortegnelse  paa  Adelens  Sædegaarde  i  Norge  1639". 
(Magazin  til  den  Danske  Adels  Historie  p.  136  ff)  sees,  at 
kun  7  af  disse  vare  i  Norske  Adeliges  Besiddelse,  Resten 
—  51  —  tilhørte  Danske  eller  fremmede  i  Landet  indgiftede 
Familier.  —  Den  i  Budstikken  IV.  7  37  ff.  trykte  „Extrakt  af 
Adelens  Jordbøger  16  39"  viser,  at  hele  det  adelige  Jordegods 
paa  denne  Tid  blev  anslaaet  til  at  udgjøre  9  604  Tønder 
Hartkorn,  og  heraf  var  kun  647  Tønder  eller  omtrent  en 
Sextendedeel  i  oprindelig  Norske  Slægters  Besiddelse.  Alene 
Cantsleren  Jens  Bjelke,  hvis  Eiendomme  ere  anslaaede  til 
1123  Tønder,  eiede  næsten  dobbelt  saameget  som  alle  disse 
tilsammen. 

sjeldne  Undtagelser.  Hyppigere  sees  de  Norske  Adelige 
at  have  ladet  sig  nøie  med  underordnede  Poster  og  med 
Bestillinger,  som  i  Regelen  pleiede  at  betroes  til  Borgerlige. 
Flere  rindes  nævnt  som  Lagmænd,  saaledes  Laurits  Olufssøn 
Green,  Thrond  Throndssøn  Benkestok,  Mogens  og  Thjøstolf 
Baardssønner  (Hartgenger),  Bengt  Anderssøn  (Haar),  Hans 
Theiste,  Arild  Olufssøn  (Gyldensø),  alle  i  sidste  Halvdeel 
af  det  sextende  Aarhundrede,  Thorbjørn  Thorbjørnsøn  (Skak- 
tavl) i  Begyndelsen  af  det  syttende  Aarhundrede.  Andre 
toge  Tjeneste  som  Fogder  eller  Ombudsmænd  hos  de  Danske 
Lehnsherrer;  saaledes  nævnes  en  Thord  Bratt  som  Erik 
Rosenkrantz's  Foged  i  Bergen  1552,  en  Mads  Bagge  til 
Borregaard  var  Slotsfoged  paa  Akershuus  1599,  Holger 
Bagge  Foged  i  Ry  fylke  1563  &c.  Blandt  Geistligheden 
forekommer  flere;  Thorbjørn  Olafssøn,  Throndhjems  første 
lutherske  Superintendent,  hørte,  som  bekjendt,  til  Slægten 
Bratt,  en  Thorbjørn  Olssøn  Skaktavl  forekommer  som  Sogne- 
prest  til  Thoten  1554,  en  Eystein  Bratt  som  Sogneprest 
paa  Lom  &c.*). 

Udelukket  fra  Andeel  i  Landets  Styrelse  og  fra  de  ind- 
bringende Forlehninger,  overseet  af  de  indflyttede  Udlæn- 
lændinger,  gik  den  Norske  Adel  hurtig  sin  fuldstændige 
Undergang  imøde,  og  af  de  Slægter,  som  endnu  bestod  ved 
Reformationen,  saasom  Galle,  Krukov,  Bagge,  Galtung, 
Rostung,  Benkestok,  Theiste,  Bratt,  Gyldensø,  Bernhoft, 
'Hartgenger,  Hardingmand,  Dahl,  Green,  Orm,  Skak,  Haar, 
Skaktavl,  var  de  allerfleste  omkring  Souverainetetens  Indfø- 
relse uddøde  eller  ophørte  at  existere  som  adelige.  De  sidste 
Spor  af  dem  leder  som  oftest  ned  i  Bondestanden.  I  Biskop 
Dorphs  Optegnelse  paa  adelige  Familier  i  Akershuus  Stift 
1749**)  nævnes  saaledes  som  endnu  levende  Descendenter  af 
Slægten  Bagge  nogle  fattige  Bønderfolk  i  Tunø  Prestegjeld, 


*)  Disse  Notitser  ere  hentede  af  Diplomat.  Norveg.,  Registran- 
terne, Langes  Lister  over  Embedsmænd  (i  Rigsarch.). 
'*)  Magazin  til  den  D.  Adels  Hist.    S.  43  ff. 

der  shave  degenereret  fra  deres  adelige  Extraction" ;  samme- 
steds omtales  en  Bonde  i  Romedal,  der  nedstammede  fra 
Familien  Skaktavl,  og  flere  Bonder  i  Gudbrandsdalen,  der 
sagdes  at  være  Descendenter  af  de  adelige  Slægter  Gjesling, 
Bratt  o£  Eldjarn;  den  sidste  Hardingmand  var  nogle  Aar 
tilforn  død  som  Huusmand  „i  yderste  Armod". 

At  der  hos  disse  Norske  Adelsfamlier,  saa  ydmyge  end 
deres  Kaar  vare  og  saa  lidet  de  end  havde  været  vante  til  at 
at  tage  Deel  i  det  offentlige  Liv,  maatte,  ialfald  i  den  nær- 
meste Tid  efter  Statsforandringen ,  røre  sig  nogen  Uvillie 
over  Udlændingernes  Herredømme  i  Norge,  og  over  den 
Tilsidesættelse,  som  blev  Landets  egne  Born  til  Deel,  synes 
rimeligt  osf  naturligt  nok:  men  kun  et  eneste  Træk  er  be- 
kjendt,  der  kan  tydes  som  en  Yttring  heraf,  nemlig  den 
Forbindelse,  i  hvilken  Enno  Brandrøk,  en  Søn  af  Erke- 
biskop  Olafs  tro  Mand,  Christopher  Throndssøn  Rostung, 
og  tilligemed  ham  flere  andre  Nordmænd  af  fornem  Byrd, 
skulle  have  staaet  med  de  Svenske  under  Syvaarskrigen*). 
Til  en  bevidst  national  Opposition  mod  den  i  alle  Retninger 
fremtrængende  Danskhed  formaaede  de  ganske  vist  ikke  at 
hæve  sig.  Danmarks  Adel  havde  allerede  længe  før  Stats- 
forandringen  været  deres  Mønster,  og  det  var  udentvivl  en 
Gjenstand  for  deres  ivrigste  Bestræbelser  at  blive  optagen 
i  Kredsen  af  de  fra  Danmark  stammende  Familier,  som 
efter  Reformationen  udgjorde  den  saavel  i  Antal  som  An- 
seelse og  Rigdom  langt  overveiende  Bestanddeel  af  den 
saakaldte  „Norske  Adel*.  —  Hvad  disse  sidste  angaaer, 
da  synes  de  stedse  at  være  forblevne  fremmede  for  Norge. 
Blandt  de  smaae  Norske  Jorddrotter  fandt  de  ingen,  som 
de  kunde  agte  for  sine  Jevnlige,  hvorimod  de  vedbleve  at 
staae  i  den  nøieste  Forbindelse  med  deres  Stamfrænder  og 
Standsfeller  i  Danmark.  At  opnaae  de  samme  Friheder  og 
Privilegier  som  disse,  var  det  Maal,  mod  hvilket  de  stadigt 
arbeidede  hen,  og  det  er  allerede  i  det  foregaaende  Afsnit 


:)  S.  fornemmelig  Berg,  om  Landevernet  p.  312  ff. 

af  denne  Afhandling  omtalt,  at  disse  Bestræbelser  ingen- 
lunde bleve  ganske  frugtesløse. 

Medens  saaledes  Samfundsformer,  der  havde  en  fremmed 
Characteer  og  Oprindelse,  bleve  overførte  til  Norge  gjennem  de 
indflyttede  adelige  Familier,  styredes  Landet  ganske  paa  dansk 
Maneer  af  de  fra  Danmark  opsendte  Lehnsherrer,  og  med  disse 
fulgte  igjen  en  Skare  -af  underordnede  Betjente,  Lakaier  og 
Skriverkarle,  som  ved  sine  Herrers  Protection  ofte  erholdt 
gode  Embeder  i  Norge,  og  bleve  befordrede  til  Fogder, 
Toldere,  ja  endog  til  Lagmænd.  Selvfølgelig  var  det  for 
saadanne  Personer  meget  vanskeligt  at  finde  sig  tilrette  i 
Forholde,  der  vare  saa  forskjellige  fra  dem,  i  hvilke  de 
vare  opdragne  som  de  Norske,  og  hvad  den  Norske  Lov- 
givning angaaer,  da  var  den  enddog  affattet  i  et  Sprog, 
som  de  ikke  forstode.  Følgen  heraf  var,  at  de,  saavidt  det 
lod  sig  gjøre,  satte  sig  udover  begge  Dele,  og  paa  denne 
Maade  fik  Danske  Love  og  Danske  Retssed vaner  mere  og 
mere  Indpas  ved  Siden  af  Landets  egne. 

Ogsaa  fremmede  Kjøbstadborgere,  Handlende  og  Haand- 
verkere,  begyndte  efter  Reformationstiden  at  nedsætte  sig  i 
stort  Antal  i  de  Norske  Byer.  Tilforn  synes  disse  sidstes 
Befolkning,  saavidt  man  kan  slutte  at  de  i  Actstykker  fra 
det  fjortende  og  femtende  Aarhundrede  opbevarede  Navne 
paa  Raadmænd,  Borgermestere  og  andre  Byboere,  at  have 
været  temmelig  ublandet.  Plandelen  var  ubetydelig  og  For- 
bindelsen med  Udlandet  derfor  ogsaa  kun  ringe.  Tydskerne, 
det  eneste  Folk,  med  hvilket  Norge  i  hiin  Tid  drev  en 
livlig  Handel,  havde  sit  Contoir  og  sine  Factorer,  der  ud- 
gjorde særskilte  Corporationer ,  og  som,  saalænge  Hanse- 
aterne stod  paa  Høiden  af  sin  Magt,  ikke  blandede  sig  med 
Borgerskabet.  Men  efterat  Contoirets  Monopol  var  begyndt 
at  svekkes  og  det  Bergenske  Borgerskab  havde  vundet  nye 
Kræfter,  fandt  mange  af  Bryggens  Kjøbmænd  sin  Regning 
ved  at  gaae  under  Norsk  Ret  og  nedsette  sig  som  Borgere 
i  Byen,  og  de  Forfølgelser,  som  disse  Frafaldne  stundom 
vare  Gjenstand  for  af  deres  forrige  Medbrødre,  kunde  ikke 

hindre,  at  deslige  Frafald  stedse  bleve  hyppigere*).  Paa 
samme  Tid  bevirkede  den  opblomstrende  Trælasthandel, 
Tilintetgjørelsen  af  Rostockernes  Handelsmonopol  og  den 
nærmere  Forbindelse  mellem  Norge  og  Danmark,  som  fulgte 
af  Statsforandringen,  at  mange  Borgere  fra  det  sidstnævnte 
Land  og  fra  Hertugdømmerne  nedsatte  sig  i  de  sønden- 
fjeldske  Kjobstæder.  Det  gik  nu  her  som  det  allerede  tid- 
ligere var  gaaet  i  de  danske  Byer:  de  indflyttede  Fremmede 
overtraf  den  indenlandske  Borgerstand  i  Handelsaand  og 
Driftighed,  de  bleve  Communens  anseeligste  Medlemmer  og 
toneangivende  i  alle  Retninger  af  det  selskabelige  Liv. 

Det  var  imidlertid,  som  ovenfor  antydet,  paa  en  mere 
indirecte  Maade,  gjennem  Kirken  og  Skolen,  Literaturen 
og  Sproget,  at  den  Danske  Borgerstand  fornemmelig  med- 
virkede til  at  legge  Norge  i  aandelig  Henseende  under  Dan- 
mark. Ved  Reformationen  blev  i  alle  de  nævnte  Retninger 
en  ny  Tingenes  Orden,  en  ny  Udvikling  begrundet.  Kirke- 
og  Skolevæsenet  ordnedes  ved  Christian  den  Tredies  Kirke- 
ordinants,  som,  uagtet  den  var  udarbeidet  alene  med  Hen- 
syn til  Danske  Forhold,  dog  blev  udstrakt  til  ogsaa  at 
gjelde  for  Morge.  Der  blev  vistnok  givet  et  Løfte  om  en 
særegen  Ordning  af  Kirkevæsenet  i  det  sidstnævnte  Land, 
eftersom  her  „udi  mange  Stykker  vil  holdes  en  anden  Or- 
dinants";  men  dette  Løfte  indfriedes  først  under  Christian 
den  Fjerde,  og  dennes  Norske  Kirkeordinants,  der  udkom 
i  1607,  afviger,  som  bekjendt,  kun  i  faa  og  lidet  væsentlige 
Punkter  fra  den  Danske. 

Reformationsverket  i  Danmark  forberedtes  og  efter- 
fulgtes af  en  sterk  aandelig  Bevægelse,  en  ivrig  Discussion 
af  Tidens  religieuse  og  kirkelige  Stridssporgsmaal.  Her 
var  et  Uninversitet  og  et  Hof;  her  var  i  de  høiere  Sam- 
fundsclasser,  Borgerstanden  og  Adelen,  et  talrigt  Publicum, 
hos    hvem   aandelige   Interesser   havde    noget   at  betyde. 


*)    Sartorius,  Gesch.  d.  Hans.    B.  III.  148  -49;   Norske  Rigs- 
registr.  II.  1  1  7,  605;    Nor.  Magaz.  I.  500. 

Bogtrykkerkunsten  var  allerede  bleven  indført  i  Danmark  i 
Slutningen  af  det  femtende  A århundrede,  og  paa  Reforma- 
tionens Tid  fandtes  der  Bogtrykkerier  i  de  fleste  større 
danske  Byer.  Fra  disse  udgik  der  nu  en  omfangsriig  Li- 
teratur  af  religieust  og  opbyggeligt  Indhold:  Oversættelser 
af  Bibelen,  Prædikener,  Postiller,  Psalmesamlinger,  theolo- 
giske  Stridsskrifter  m.  m.  Denne  Literatur  savnede  vistnok 
ganske  Originalitet,  og  den  bevægede  sig  paa  et  snævert 
begrændset  Felt;  "men  den  maatte  dog  i  høi  Grad  bidrage 
til  at  vekke  og  nære  Folkets  aandelige  Kræfter,  og  ved  den 
erholdt  navnlig  Sproget,  som  indtil  da  havde  været  ganske 
raat  og  ubearbeidet,  sin  egentlige  Dannelse  som  Skrift- 
sprog. 

I  Norge  havde  Reformationsverket,  som  bekjendt, 
en  ganske  anden  Characteer.  Christian  den  Tredie  lod 
ved  de  af  ham  til  Norge  opsendte  Tropper  de  modstræ- 
bende katholske  Biskopper  afsetle  eller  forjage  fra  deres 
Sæder,  ophævede  Klostrene,  inddrog  en  stor  Deel  af  det 
geistlige  Gods  under  Kronen  og  berøvede  Kirkerne  deres 
kostbare  Prydelser.  Det  var  blotte  udvortes  Foranstalt- 
ninger, i  hvilke  Folket  ingen  Deel  havde  og  som  derfor 
ingen  Virkning  kunde  have  paa  Folkets  indre  Tilstand. 
Her  savnedes  enhver  forud^aaende  aandelig  Bevægelse,  en- 
hver  Forberedelse,  ja  enddog  Muligheden  for  at  de  Ideer, 
paa  hvilke  Reformationen  i  religieus  Henseende  hvilede, 
kunde  optages  og  blive  virksomme.  Voldshandlinger,  fore- 
tagne af  fremmede  Leiesvende,  ved  hvilke  Geistlige,  for 
hvem  Almuen  nærede  Ærefrygt,  bleve  afsatte  eller  mishand- 
lede og  Kirkerne  plyndrede,  vare  ikke  skikkede  til  at  løfte 
Folket  i  aandelig  Henseende.  Reformationen  fremkaldte 
heller  ikke  her  som  i  Danmark  en  Literatur.  Først  et  heelt 
Aarhundrede  senere  fik  Norge  sit  første  Bogtrykkerie,  og 
blandt  Bønder  og  Fiskere,  af  hvilke  Landets  Befolkning 
paa  hiin  Tid  saagodtsom  udelukkende  bestod,  var  der  heller 
intet  Publikum,  for  hvilke  Bøger  kunde  skrives  og  trykkes. 
Saa  hurtigt  og  let,  som  Kirkereformen  i  udvortes  Henseende 

blev  gjennemført,  saa  længe  varede  det  derfor,  før  den  nye 
Lære  begyndte  at  trænge  ind  og  at  gjøre  sin  Indflydelse 
gjeldende,  og  det  var  gjennem  Danske  Lærere  og  Danske 
Bøger  at  dette  skete.  Størsteparten  af  de  lutherske  Supcr- 
intendanter  og  Lærere  ved  de  offentlige  Skoler,  mange  af 
Presterne,  hvem  Reformationsverkets  indre  Fuldendelse  blev 
overdraget,  var  danske;  de  ved  Skole-  og  Kirketjenesten 
brugelige  Bøger  bleve  opsendte  fra  Danmark,  og  af  det 
rige  Forraad  af  Folkebøger  og  religieuse  Skrifter,  som  den 
danske  Literatur  allerede  i  det  sextende  Aarhundrede  havde 
at  opvise,  fandt  mange  Udbredelse  ogsaa  i  Norge,  hvor  om- 
reisende  Danske  „Bogførere"  med  sine  Postiller  og  Viser, 
Eventyr  og  Ridderromaner  tilfredsstillede  Behovet  af  aan- 
delig  Føde. 

Christian  den  Tredie  lod,  som  bekjendt,  ved  Kjøben- 
havns Universitets  Professorer  udarbeide  en  Dansk  Bibel- 
oversættelse, der  udkom  i  1551,  og  af  hvilken  Exemplarer  bleve 
omdeelte  til  de  Kirker,  som  havde  erlagt  2  Rigsdaler  i  „Bibel- 
penge"; ogsaa  de  Norske  Kirker  deeltoge  heri,  og  i  1556 
var  96  Exemplarer  sendte  op  til  Norge  til  Fordeling  blandt 
disse*).  Paa  en  særegen  Norsk  Bibeloversættelse  har  der 
aldrig  været  tænkt,  og  det  er  let  at  forstaae,  hvorfor  en  saadan 
maatte  synes  unødvendig.  Det  Norske  Sprog  var  nu  kun 
til  som  en  Dialect,  der  taltes  af  Bondealmuen;  det  i  Norge 
brugelige  Skriftsprog  derimod  var  Dansk,  og  Dansk,  eller 
ialfald  et  Blanding9sprog,  i  hvilket  Dansk  var  Hoved- 
bestanddelen, har  udentvivl  ogsaa  været  Talesprog  i  By- 
erne og  blandt  de  høiere  Samfundsclasser.  Dette  For- 
hold var  i  det  væsentlige  allerede  indtraadt  før  Reforma- 
tionen, og  man  kan  følge  dets  Udvikling  gjennem  hele 
det  fjortende  og  femtende  Aarhundrede.  Allerede  under 
den  første  Forening  mellem  Norge  og  Sverige,  da  mange 
Svenske  Geistlige  bleve  ansatte  i  Norge,  da  Norske  og 
Svenske  Adelsfamilier  indgik   hyppige  Forbindelser  med 

*)    (Danske)  Kirkehistoriske  Samlinger  II.  406. 

hverandre  og  da  Hoffets  Sprog  og  Omgangstone  var  Svensk, 
begyndte  Skriftsproget  i  Norge  at  afvige  sterkt  fra  sin 
gamle  Form  og  at  vise  Spor  af  fremmed  Paavirkning.  I 
den  følgende  Tid  bliver  denne  Sprogblanding  stedse  mere 
o<*  mere  iøinefaldende,  navnlig  efterat  Calmartmionen  havde 
bragt  alle  tre  Nordiske  Riger  i  en  nærmere  Forbindelse  med 
hinanden.  Det  Danske  Sprog  rlk  nu,  baade  paa  Grund  af 
at  det  var  videst  fremskreden  i  sin  Udvikling,  det  vil  sige 
i  Oplosningen  og  Afslidningen  af  de  gamle  regelbundne 
Former,  og  paa  Grund  af  Danmarks  Stilling  som  Unionens 
Hovedrige,  en  overveiende  Indflydelse  paa  begge  de  andre 
Nordiske  Sprog.  Denne  Indflydelse  kom  i  Begyndelsen 
sterkest  tilsyne  i  Sverige,  hvor  Skriftsproget  næsten  ganske 
smeltede  sammen  med  det  Danske,  medens  det  Norske 
Sprog,  der  havde  en  mere  udpræget  antik  Charakteer,  ogsaa 
længst  bevarede  sine  oprindelige  Former.  Endnu  i  Midten 
af  det  femtende  A århundrede  er  der  en  stor,  i  Endelser, 
Lydsystem  og  Ordforraad  overalt  fremtrædende  Forsk jel 
mellem  Sproget  i  Norske  Diplomer,  conciperede  af  indfødte 
Nordmænd,  og  Sproget  i  Danske,  eller  i  Kongebreve  og 
andre  offentlige  Brevskaber,  Norge  vedrørende,  som  ud- 
stedtes i  Danmark  og  i  hvilke  den  Danske  Skrivemaade  er 
fulgt*).  Men  fra  nu  af  bliver  Forholdet  efterhnanden  det 
omvendte.  I  Sverige  førtes  Sproget  ved  den  politiske  Ad- 
skillelse og  ved  en  opblomstrende  national  Literatur  ind 
paa  selvstændige  Udviklingsbaner.  I  Norge  derimod,  som 
gjennem  hele  det  femtende  og  den  første  Halvdeel  af  det 
sextende  A århundrede  ingen  anden  Literatur  har  at  opvise 
end  Diplomer  og  Brevskaber,  hvis  politiske  Afhængighed 


*)  S.  Molbech,  Dansk  Ordbog,  2  den  Udgave,  Fort.  S.  XL  VII, 
hvor  Christopher  af  Bayerns  Stadfestelsesbrev  af  det  Thrond- 
hjemske  Capitels  Privilegier,  udstedt  i  Oslo  1542  ,  og  Carl 
Knutssøns  Brev  af  samme  Indhold,  givet  i  Throndhjem  1449, 
er  sammenstillet  med  Christian  I's  Bekræftelse  af  bemeldte  Pri- 
vilegier, udstedt  i  Kjøbenhavn  145  5. 

stedse  blev  større,  hvor  Livet  og  Udviklingen  i  alle  Ret- 
ninger var  standset,  gik  Skriftsproget  efrerhaanden  over  til 
at  blive  reent  dansk.  Tidligst  viser  denne  Overgang  sig 
fuldendt  i  Documenter,  udstedte  og  forfattede  i  det  Sønden- 
fjeldske  Norge,  medens  Sproget  i  Breve  fra  det  Thrond- 
hjemske  endnu  i  Slutningen  af  det  femtende  Aarhundrede 
er  et  Slags  Dansk -Norsk,  der  kj  endelig  adskiller  sig  fra 
det  Danske*).  Men  omkring  Aar  1500  kan  Overgangen 
ansees  for  at  være  i  det  Hele  fuldendt;  et  og  andet  gam- 
melt Ord,  en  og  anden  gammel  Endelse,  en  og  anden  haard 
Consonant,  hvor  Dansken  havde  en  blød,  en  og  anden 
Diphthong,  hvor  Dansken  havde  en  enkelt  Vocal,  fore- 
kommer vel  endnu  i  Norske  Brevskaber  fra  det  sextende 
Aarhundrede;  men  disse  Ejendommeligheder  ere  saa  faa  og 
saa  lidet  fremtrædende,  at  Brevene  vil  kunne  forstaaes  med 
Lethed  af  Enhver,  der  har  nogen  Øvelse  i  at  læse  gammel 
Dansk,  uden  at  han  behøver  at  besidde  nogetsomhelst  Kjend- 
skab  til  det  Oldnorske. 

Længe  efterat  den  i  det  Foregaaende  omtalte  Foran- 
dring med  Sproget  var  begyndt  at  foregaae,  ja  enddog 
efterat  Dansk  var  blevet  ubetinget  herskende  som  Skrift- 
sprog, synes  Kj  end  skabet  til  og  Sandsen  for  den  fædre- 
landske Oldliteratur  at  have  vedligeholdt  sig  hos  Nord- 
mændene. Denne  havde  været  altfor  populair  til  at  den 
ikke,  idetmindste  i  nogen  Tid,  skulde  have  overlevet  det 
Sprog,  i  hvilket  den  var  skrevet.  At  de  vigtigste  af  dens 
Frembringelser  engang  vare  næsten  ligesaa  udbredte  og 
læste  i  Norge  som  paa  Island,  er  uimodsigelig  godtgjort 
ved  de  mange  Codices  eller  Brudstykkei  af  Codices,  som 
man   her  har  fundet**).    Navnlig  synes  der  af  Kongesa- 


*)  N.  M.  Petersen,  Det  Danske,  Norske  og  Svenske  Sprogs  Hist. 
II.  81. 

r*)  S.  Munch,  Levninger  af  Norsk  Oldliteratur,  i  Tidsskr.  f.  Vidensk. 
og  Liter.  I.  2  5  ff.;  Werlauff,  Om  Ole  Worms  Fortjenester^ 
Nord.  Tidsskr.  f.  Oldkyndighed  U  348  ff . ;  Werlauff,  Biogra- 

gaerne  og  Lovene  at.  have  circuleret  en  stor  Mængde  Af- 
skrifter, og  disses  Antal  blev  i  det  fjortende,  ja  enddog  i 
det  femtende  Aarhundrede  stedse  forøget*).  Hos  de  høi- 
byrdige  aristocratiske  Familier,  der  stode  igjen  som  Lev- 
ninger fra  Norges  glimrende  Fortid,  maatte  Sagaerne,  i 
hvilke  hiin  Tid  var  skildret,  være  en  yndet  Læsning,  og 
hos  dem  er  udentvivl  hine  Haandskrifter  fornemmelig  bleven 
bevarede  og  fornerede.  Med  de  gamle  Slægter  udslukkedes 
efterhaanden  Sandsen  for  Landets  Historie,  Forbindelsen 
med  Fortiden  blev  paa  en  Maade  afbrudt,  Literaturen  kom 
i  Forglemmelse,  Haandskrifterne  bleve  ødelagte  eller  van- 
rygtede.  En  af  Snorres  Oversættere  i  det  sextende  Aar- 
hundrede siger  ogsaa:  „Er  nu  al  faa  Bøger  i  Norge  siden 
Adelen  minkede  her,  enten  af  Kongebøger  eller  andre  Norske 
Bøger,  faa  ere  og  de,  som  dem  læse  kunne,  endnu  færre 
de,  som  forstaae  dem"**).  Efterat  Dansk  var  bleven  det 
blandt  de  høiere  Samfundsclasser  gjængse  Talesprog,  maatte 
Fortrolighed  med  Oldsproget  stedse  blive  mere  sjelden, 
medens  paa  samme  Tid  det  efter  Reformationen  vaagnende 
religieuse  Liv  og  Udbredelsen  af  Dansk  Literatur  gav  Læse- 
lysten en  forandret  Retning  og  henledede  Opmerksomheden 
paa  nye  Stoffer.  Saalænge  den  Norske  Lov  kun  var  til  i 
Grundsproget,  var  det  idetrnindste  for  Lagmændene  en 
Nødvendighed  at  have  nogen  Kjendskab  i  det  Oldnorske; 
men  efter  Reformationen  og  Statsforandringen,  da  det  ikke 
sjelden  hendte,  at  Udlændinger  bleve  befordrede  til  Norske 
Lagstole,  begyndte  man  at  oversætte  Lovbogen,  og  i  et 


phiske  Efterretninger  om  Arne  Magnussen,  sammesteds  III. 
84  ff.  og  de  der  citerede  Steder. 

*)  En  af  de  ved  den  Schøningske  Udgave  af  Heimskringla  be- 
nyttede Norske  Codices,  den  saakaldte  Jofraskinna,  er  enddog 
fra  Midten  af  det  sextende  Aarhundrede  og  skrevet  af  Mag. 
Jens  Nilsson,  senere  Superintendent  over  Oslo  Stift. 

**)  S.  Werlauff,  Om  Ole  Worm  1.  c. 

Kongebrev  af  1572*)  heder  det  allerede,  at  den  var  „af 
mange  og  adskillige  udsat  og  transfereret  paa  Danske*. 
Ogsaa  Kongesagaerne  bleve  nu  overførte  i  det  moderne 
Skriftsprog.  Peder  Claussøns  Oversættelse  af  Snorre  er 
noksom  bekjendt;  men  den  var  hverken  den  første  eller 
eneste  i  sit  Slags,  og  flere  af  hans  Forgjængeres  Arbeider 
ere  endnu  bevarede**).  Dette  var  den  første  Frugt  af  det 
nye  aandelige  Liv,  som  ogsaa  i  Norge,  om  end  seent,  blev 
vakt  ved  Reformationen  og  den  nærmere  Forening  med 
Danmark.  Den  betegner,  at  Overgangen  var  fuldendt:  en 
ny  Tid  var  begyndt,  Forbindelsen  med  den  gamle  var  af- 
brudt, et  nyt  Samfund  havde  begyndt  at  danne  sig,  som 
havde  en  fremmed  Characteer  og  som  i  sin  Udvikling  var 
knyttet  til  en  fremmed  Cultur. 

Det  gamle  Sprog  var  trængt  tilbage  i  en  ubemerket 
Tilværelse;  det  blev  ikke  længer  forstaaet  blandt  Folkets 
mere  oplyste  Classei ;  Levningerne  af  den  gamle  Literatur 
oversaaes  og  behandledes  som  gammelt  Rageri,  der  intet 
Verd  havde;  Membrancodices  af  Sagaerne  og  Lovene  bleve 
ituskaarne  for  at  tjene  til  Indheftning  af  Fogedregnskaber; 
Folket  hentede  Næringen  for  sit  Aandsliv,  sin  religeuse  Op- 
lysning, sin  Belærelse  og  Morskab  udelukkende  af  Danske 
Bøger;  Kirke-  og  Skolevæsenet  var  ordnet  paa  Dansk  Ma- 
neer; de  høiere  geistlige  Embeder  og  Lærerposterne  ved 
de  lærde  Skoler  bleve  fordetmeste  besatte  med  Danske;  i 
Byerne  var  det  Danske  eller  Tydske  Borgere,  der  gave 
Tonen  an;  den  gamle  Communalforfatning  var  tilintetgjort, 
den  Norske  Bylov  fortrængtes  af  de  i  Danmark  forfattede 
almindelige  Stadsretter***);  Danske  Adelsmænd  vare  komne  i 
Besiddelse  af  Landets  store  Godser,  og  med  dem  indførtes 
Sedvaner  og  Retsforholde,  der  tilhørte  den  Danske  Sam- 
fundsudvikling:  adelige   Privilegier,   Sædegaarde,  Hoveri, 


*)  N.  Rigsregistr.  II.  12. 

'*)  Med  Hens.  til  disse  kan  henv.  til  Fortal,  til  NicolaysensNor.  Magaz. 
**)  Saml.  t.  d.  N.  F.  Hist.  V.  603. 

Ugedagstjenere;  den  nationale  Administration  havde  maattet 
vige  Pladsen  for  det  fra  Danmark  indførte  Forlehnings- 
væsen,  hvorved  Danske  Lehnsherrer  og  Danske  Fogder, 
som  ofte  paa  en  ublu  Maade  misbrugte  sin  Myndighed, 
blev  Landets  Styrere:  —  I  alt  dette  er  der  et  Stof  til 
bitre  Betragtninger,  som  længe  og  vel  har  været  udnyttet. 
Men  ogsaa  en  roligere,  mere  historisk  Opfatning  har  be- 
gyndt nt  gjøre  sig  gjeldende.  Vi  skulle  her  anføre  føl- 
gende Sted  af  Munchs  Det  Norske  Folks  Historie*)  med 
Hensyn  til  Sprogforandringen,  hvor  det  rigtige  Udgangs- 
punct  for  Bedømmelsen  af  Norges  og  Danmarks  indbyrdes 
Forhold  i  hiin  Tid  forekommer  os  at  være  klart  betegnet: 
„Det,  kunde  vel  ved  første  Øiekast  synes  som  om  det  var 
„en  Skade  for  Norge,  at  dets  oldgamle,  velklingende,  paa 
„strengt -grammatiske  Former  rige  Sprog  nu  stod  i  Begreb 
„med  at  vige  Pladsen  for  et  visselig  lidet  tækkeligt  Over- 
„gangssprog,  med  mere  afslidte  end  afslebne  Former,  uden 
„strenge  Regler.  Og  som  en  større  Skade  kunde  det  vel 
„ansees,  at  derved  ogsaa  den  gamle  herlige  Literatur  blev 
„forsømt  og  forglemt.  Men  ved  nærmere  Betragtning  vil 
„man  finde,  at  Skaden  kun  er  tilsyneladende.  Hvorsomhelst 
„man  vender  sig  i  det  civiliserede  Europa  paa  den  Tid  og 
„den  nærmest  foregaaende,  iagttager  man  samme  Phænomen. 
„Den  nøie  Berørelse,  hvori  de  forskjellige  Nationaliteter 
„lige  siden  Folkevandringerne  vare  komne  til  hverandre, 
„maatte  ogsaa  yttre  sin  Virkning  paa  Sprogene.  Folk,  der 
„maatte  tale  hvad  man  kalder  gebrokkent  med  hinanden 
af  or  at  forstaae  hinanden,  kunde  ikke  anvende  de  regel- 
„mæssige  grammatiske  Bøiningsformer  og  hjalp  sig,  som 
„det  endnu  i  lignende  Tilfælde  skeer,  med  Partikler.  Phæ- 
„nomenet  gjentog  sig  overalt:  Bortkastelse  af  de  fleste  Bøi- 
„ningsendelser  og  Optagelsen  i  deres  Sted  af  Partikler  blev 
„nu  charakteristisk  for  den  nyere  Europæiske  Sprogcultur. 
„Heller  ikke  Nordens  Folk  kunde  undgaae  at  berøres  af 


*)  II.  1.  596  —  97. 

„den  samme  Sprog-bevægelse.  —  Det  ligger  i  Sagens  Na- 
„tur,  at  Kampen  mellem  Nordisk  og  Tydsk  begyndte  tidligst 
„og  derhos  var  størst  i  Danmark,  og  at  det  Danske  Sprog 
„derfor  allerede  for  en  stor  Deel  havde  skilt  sig  ved  de 
„overflødige  Bøiningsendelser  og  overhovedet  tilegnet  sig 
„den  nyere  Europæiske  Sprogcultur,  førend  man  endnu  i 
„Sverige  og  Norge  sporede  Tegn  til  nogen  Forandring 
„Men  det  er  af  det  Foregaaende  klart,  at  naar  det  nyere 
„Danske  Sprog,  selv  i  hiin  uformelige  Skikkelse,  hvori  vi 
„kjende  det  fra  det  13de  og  14de  Aarhundrede,  kom  i  Be- 
„rørelse  med  det  Svenske  og  Norske,  maatte  det  som  ung- 
dommeligere, friskere  og  mere  belivet  af  den  nyere  Cul- 
„turbevægelses  Aande,  faae  Overhaand  over  hine,  der  nu 
„egentlig  tilhørte  en  forgangen  Culturperiode  og  stod  lige- 
overfor  det  som  udlevede  Oldinger  mod  en  Yngling  eller 
„som  en  uddøet  Vegetation  mod  en  fremadskridende.  Saa- 
„ ledes  vilde  vel  under  alle  Omstændigheder  seent  eller  tid- 
„ligt  den  Sprogforandring  have  skeet  baade  i  Sverige  og 
„Norge,  som  vi  vide  fandt  Sted  i  det  14de  Aarhundrede, 
„først,  som  rimeligt  var,  i  Sverige,  siden  i  Norge.  At  denne 
„Sprogindvirkning  paa  Grund  af  de  politiske  Forhold  blev 
„noget  sterkere  end  den  ellers  vilde  have  været,  —  er  i 
„sig  selv,  med  al  den  Kjærlighed  og  Ærbødighed  vi  maae 
„have  for  Fædrenes  herlige  Sprog  og  Literatur,  saa  langt 
„fra  at  beklage,  at  vi  meget  mere  maae  være  Forsynet  tak- 
nemmelige, fordi  det  saameget  snarere  bragte  os  ud  af  en 
„forældet,  hensygnende  Culturperiode,  og  stillede  os  ved 
„Begyndelsen  af  en  nyere  og  friskere.  Vi  maae  glæde  os 
„over,  at  vi  uagtet  Landenes  afsides  Beliggenhed  ogsaa 
„kunde  blive  berørte  af  den  nyere  Culturbevægelses  Luft- 
klinger." 

En  lignende  Betragtning  kan  i  Almindelighed  gjøres 
gjeldende  med  Hensyn  til  hvad  der  foregik  i  Norge  i  Re- 
formationstiden.  Naar  et  fremmed  Samfund  paa  en  Maade 
overbyggede  det  Norske,  naar  alt  Nationalt  for  en  Tid  blev 
trængt  i  Baggrunden,  saa  maa  det  indrømmes,  at  dermed 

begyndte  et  nyt  Liv,  en  ny  Udvikling  efter  Aarhundroders 
Stagnation.  Denne  Stagnation  var  ikke  af  en  forbigaaende 
Art,  den  var  ikke  fremkaldt  af  tilfældige  Aarsager,  men, 
som  det  forekommer  os  og  som  vi  i  det  Foregaaende  have 
paapeget,  begrundet  i  Samfundets  oprindelige  Sammensæt- 
ning, i  det  løse  Forhold,  hvori  dets  enkelte  Elementer  stod 
til  hverandre,  i  Mangelen  af  sterke  sociale  Baand,  hvoraf  et 
Samfunds  Fremadskriden  under  Kampe  og  Gjæring  væsentlig 
er  betinget.  Overladt  til  sig  selv  skulde  maaskee  derfor 
det  Norske  Folk,  trods  den  Kraft  og  aandelige  Dygtighed, 
hvorom  dets  gamle  Historie  og  Literatur  indeholder  saa 
mange  uomtvistelige  Vidnesbyrd,  være  blevet  staaende  uden- 
for de  almindelige  Europæiske  Culturbevægelser.  Dersom 
Christian  den  Tredie  ikke  havde  beseiret  sine  Modstandere, 
skulde  Norge  maaskee  være  forblevet  katholsk.  Vist  er 
det,  at  Betingelserne  for  en  selvstændig  Tilegnelse  af  Re- 
formationen kun  i  ringe  Grad  vare  tilstede,  og  det  var  dog 
bedre,  at  det  Norske  Folk  blev  deelagtigt  i  dette  store  Frem- 
skridt, enddog  med  Tabet  af  sin  Selvstændighed,  end  at 
det  skulde  have  været  afstængt  for  den  nyere  Tids  Op- 
lysning. 

lovrigt,  skjont  Denationaliseringen  syntes  at  have  over- 
vundet enhver  Modstand,  trængte  den  dog  ikke  dybt  ned 
under  Overfladen,  hvad  jo  ogsaa  de  naturlige  Forhold  maatte 
forbyde.  Det  er  allerede  i  det  foregaaende  Afsnit  af  denne 
Afhandling  bleven  paaviist,  at  Landbo-  og  Eiendomsfor- 
holdene  under  alle  politiske  Omveltninger  vedligeholdt  sig 
uforandrede  eller  udviklede  sig  i  en  de  Danske  ligefrem 
modsat  Retning,  og  det  er  denne  Samfundets  indre  Orga- 
nisation, som  til  sj^vende  og  sidst  udøver  den  bestemmende 
Indflydelse  paa  Characteren  af  et  Folks  Udvikling.  Hos 
Bondestanden ,  som  i  Norge  ikke  var  en  Kaste  af  under- 
trykte Arbeidere,  men  i  en  vis  Forstand  det  egentlige  Folk, 
der  ikke  erkjendte  nogen  Overmænd,  der  havde  sin  Adel, 
sine  anseete  Slægter,  sin  Historie  og  sin  særegne  Cultur, 
bevaredes  den  oprindelige  Nationalitet  uforfalsket,  i  lang 

Tid  vistnok  uden  at  gjøre  sig  gjældende,  men  ogsaa  uden 
at  tabe  sin  Spireevne.  Ligeoverfor  den  stod  Bybefolkningen, 
Embedsmændene,  overhovedet  de  høiere  Samfundsclasser 
paa  en  Maade  som  Fremmede.  Deres  Sprog  og  Udvikling 
var  dansk,  de  vare  dragne  ind  i  et  fremadskridende  Cultur- 
liv,  som  gjennem  dem  udbredte  sig  ogsaa  til  Norge,  men 
som  tilhørte  et  fremmed  Land.  Efterhaanden  maatte  dog 
begge  disse  adskilte  Samfund  nærme  sig  til  hinanden,  virke 
paa  hinanden,  saa  at  den  nye  Cultur  fik  et  nationalt  Præg; 
efterhaanden  og  jo  mere  de  høiere  Samfundsclasser  vandt  i 
Styrke ,  maatte  de  gaae  over  fra  at  være  blot  modtagende 
til  at  blive  selvstændig  deeltagende  i  det  for  Norge  og 
Danmark  fælleds  Aandsliv.  Og  her  vende  vi  atter  tilbage 
til  de  Norske  Kjøbstæder;  ved  deres  Opkomst,  ved  den 
vaagnende  Handel  og  Søfart  skabtes  fornemmelig  Betin- 
gelserne for  en  selvstændig  national  Udvikling  paa  den  Cul- 
turgrund,  der  var  vunden  ved  Forbindelsen  med  Danmark. 


I  Løbet  af  det  sextende  Aarhundrede  blev  Norge  be- 
friet fra  Tydskernes  Handelsherredømme,  en  fri  Concurrence 
tog  sin  Begyndelse,  der  havde  tilfølge,  at  en  større  An- 
part af  Handelens  Fordele  tilflød  Landets  egne  Indbyggere, 
Foretagelsesaanden  hos  den  indenlandske  Borgerstand,  der 
i  lang  Tid  havde  været  kuet,  kunde  atter  frit  udfolde  sig, 
nye  Handelsgrene  aabnede  sig,  ved  hvilke  Kjøbstadsnærin- 
gernes  Udvikling  i  høi  Grad  blev  fremmet. 

Hanseaternes  monopolistiske  Handelssystem  medTvangs- 
stapeler  og  Factorier  havde  udviklet  sig  i  en  Tidsalder,  da 
Retssikkerheden  var  liden  eller  ingen,  da  Kjøbmænd  og 
Søfarende  i  et  fremmed  Land  vare  priisgivne  alskens  Vold- 
somheder, saafremt  de  ikke  optraadte  med  saamegen  Styrke, 
at  de  formaaede  at  verge  sig  selv,  os;  da  de  Riger,  over 
hvilke  Hansestæderne  udstrakte  sit  Herredømme,  befandt 
sig  i  en  Tilstand  af  Svaghed  og  Opløsning,  der  gjorde  det 

5* 

utimeligt  for  dem  at  beskytte  sin  egen  Handel  eller  at  mod- 
staae  et  Forbund,  hvis  Organisation,  saa  ufuldkommen  den 
end  var  i  sig  selv,  dog  langt  overtraf  den,  som  de  fleste 
Stater  paa  hin  Tid  frembød.  Under  forandrede  Tidsom- 
stændigheder maatte  dette  System  blive  uholdbart,  og  Hanse- 
forbundet gik  til  Grunde  efter  en  forgjæves  Kamp  for  at 
bevare  en  Stilling,  der  var  bleven  umuelig,  og  at  vedlige- 
holde Indretninger,  som  efterhaanden  blev  til  mere  Besvær 
end  Nytte.  Jo  mere  Centralstyrelsen  i  de  af  Hanseaterne 
beherskede  Riger  udviklede  sig  og  jo  friere  Raadighed  den  fik 
over  Landets  Hjælpekilder,  jo  mindre  tilbøielig  maatte  den 
blive  til  at  finde  sig  i  en  Tvang,  der  udelukkende  kom 
Fremmede  til  Gode.  Kongerne  begyndte  at  indsee,  hvilke 
store  Fordele  de  kunde  høste  af  en  national  Handelspolitik, 
og  efterhaanden  fik  de  ogsaa  Evne  til  at  gjennemføre  en 
saadan,  hvad  de  tidligere  havde  savnet  ;  de  begyndte  at  holde 
Flaader,  der  snart  kunde  byde  Hanseaternes  Spidsen.  I 
Tydskland  selv  havde  Fyrstemagtens  Udvikling  paa  anden 
Maade  ødeleggende  Følger  for  Hanseforbundet,  idet  flere 
af  dets  Medlemmer,  som  med  Lethed  havde  verget  sig  mod 
Feudaltidens  mange  Smaaherrer,  ikke  formaaede  at  bevare 
sin  Uafhængighed  ligeoverfor  de  mægtigere  Potent  af  er,  der 
kom  i  hines  Sted.  Den  større  Retssikkerhed  og  Orden, 
som  blev  tilveiebragt  under  en  fremadskridende  Statsudvik- 
ling,  havde  til  Følge,  at  Hanseaternes  Factorier  og  Handels- 
contoirer,  paa  hvilke  deres  Overlegenhed  over  andre  søfa- 
rende Nationer  engang  væsentlig  havde  grundet  sig,  nu 
efterhaanden  bleve  mindre  nødvendige,  og  at  den  Nytte,  de 
medførte,  ikke  stod  i  noget  passende  Forhold  til  de  Opof- 
frelser,  som  de  krævede,  saa  at  enddog  Forbundets  egne 
Medlemmer  paa  alle  mulige  Maader  søgte  at  unddrage  sig 
den  gamle  Stapeltvang.  Opdagelsen  af  Amerika  og  Søveien 
til  Ostindien  gav  Handelen  i  det  Hele  en  forandret  Retning* 
hvorved  de  vestlige  Nationer  fik  en  afgjort  Overvegt,  navn- 
lig Hollænderne,  som  nu  blev  Verdens  første  Handelsfolk 
og  hvem  det  ogsaa  lyk  kedes  efterhaanden  at  fortrænge  Hanse- 

aterne  i  den  Nordeuropæiske  Mellemhandel,  fordi  deres 
System,  overeenstemmende  med  den  nyere  Tids  Fordringer, 
var  bygget  paa  Frihed,  ikke  paa  Tvang. 

Af  de  fire  Hanseatiske  Contoirer  havde  det  Bergenske 
altid  været  anseet  for  det  vigtigste,  og  Forbundets  Magt 
var  fornemmelig  afhængig  af  at  det  beholdt  Norges  Product- 
handel  udelukkende  i  sin  Haand.  Men  ogsaa  her  begyndte 
de  fiendtlige  Magter  at  røre  sig.  Jo  mere  de  vestlige  Na- 
tioners, Englændernes,  Skotternes,  Hollændei  nes  Søfart  ud- 
viklede sig,  jo  vanskeligere  blev  det  at  holde  dem  borte 
fra  de  norske  Farvande,  og  i  Begyndelsen  af  det  sextende 
Aarhundrede  optraadte  Kongemagten  ogsaa  i  Norge  be- 
stemt fiendtlig  mod  det  Monopolsystem,  under  hvilket  den 
indenlanske  Borgerstand  saalænge  havde  været  kuet.  Chri- 
stian den  Andens  Uvillie  mod  de  Hanseatiske  Kjøbmænd 
og  hans  Velvillie  for  deres  farligste  Concurrenter,  Hollæn- 
derne, er  noksom  bekjendt.  Den  fremlyser  ogsaa  af  de 
Regjeringshandlinger,  han  foretog  sig  medens  han  var  Nor- 
ges Regent.  Ved  sine  Privilegier  for  Oslo  af  1508  ophæ- 
vede han  de  Begunstigelser,  som  havde  været  tilstaaet 
Tydskerne  i  denne  By;  han  gav  Hollændere  og  Skotter 
Tilladelse  til  at  drive  Handel  paa  Bergen,  og  ved  et  Pri- 
vilegium af  24  Juni  1509  tilstod  han  det  Bergenske  Bor- 
gerskab ikke  blot  Forkjebsret  fremfor  de  Contoirske  til  alle 
Varer,  det  bragtes  paa  Bergens  Torv,  men  ogsaa  Eneret 
til  at  handle  med  Skotske  og  Engelske  Skibe  i  de  første 
fjorten  Dage  efter  deres  Ankomst.*)  Hans  Befalingsmand 
i  Bergen,  Jørgen  Hanssøn,  havde,  som  det  heder  i  Bergens 
Fundats,**)  „de  Tydske  ved  Bryggen  meget  under  Kusel 
og  Ave."  Han  lod  efter  Kongens  Befaling  Bergenhuus 
Slot  bedre  befæste;  han  lod,  heder  det,  de  Tydskes  Bager 
hænge  og  gav  sine  Tjenere  Lov  til  at  optage  alt  Kramgods, 


*)  Paus  III.  280;   Behrmann,    Chr.  Ils.  Hist.  I.  80,    84  jvfr. 

Nor.  III.  7  9,  8  8. 
f)  N.  Mag.  I.  547. 

som  fandtes  ude  paa  Bryggen,  i  Overeensstemmelse  med  de 
ovennævnte  Privilegier,  ved  hvilke  det  var  bleven  de  Con- 
toirske  forbudt  at  staae  ude  paa  Bryggen  med  Kister  og 
Kræmmerie. 

Christian  den  Anden  havde  i  Danmarks  Adel  og  Han- 
seforbundet udfordret  Fiender,  som  han  i  det  afgjorende 
JØieblik  savnede  Mod  og  Evne  til  at  byde  Spidsen.  Hans 
tro  Tilhænger,  Jørgen  Hansson,  fulgte  ham  i  hans  Land- 
flygtighed, og  overlod  Slottet  til  Hans  Knutssøn,  Decanus 
i  det  Bergenske  Capitel.  De  Contoirske  fik  nu  atter  Mod, 
og  om  Høsten  1523,  da  Vincents  Lunge  var  kommen  til 
Bergen  med  Fredrik  den  Førstes  Opfordring  til  det  Nor- 
denfjelds ke  Norge  at  antage  ham  som  Konge,  og,  for  at 
naae  sit  Formaal,  arbeidede  paa  at  komme  i  Besiddelse  af 
Slottet,  som  Hans  Knutssøn  endnu  ikke  havde  opgivet, 
benyttede  de  sig  af  den  gunstige  Leilighed  for,  under  Paa- 
skud af  at  understøtte  Fredrik  den  Førstes  Sag  mod  den 
fordrevne  Konges  Tilhængere  og  maaskee  endog  efter  hem- 
melig Aftale  med  Vincents  Lunge,  at  overfalde  Byens 
Borgerskab,  navnlig  de  her  bosatte  Skotter  med  Rov, 
Mord  og  Brand.*) 

Fredrik  den  Første,  som  ior  en  væsentlig  Deel  skyldte 
Lubeckerne  sin  Throne,  maatte  ogsaa  dyrt.  betale  dem 
for  deres  Bistand.  Ved  et  Brev  af  15  Aug.  1524**)  til- 
stod han  „paa  Grund  af  udviste  Tjenester  og  af  synderlig 
Bevaagenhedu  de  tydske  Kjøbmænd  i  Norge  og  navnlig  i 
Bergen  en  Stadfæstelse  af  alle  deres  eldre  Privilegier  og 
Friheder.  De  Contoirske  spillede  nu  atter  for  en  Tid 
fuldkommen  Mester  og  det  Herredømme  de  øvede  over 
Byen  fik  en  ny  Bestyrkelse  derved  at  de  tydske  Haand- 
verkere,  med  hvem  de  altid  havde  staaet  i  nær  Forbindelse, 
ved  denne  Tid  ganske  unddrog  sig  Byraadets  og  den 
Kongelige  Lehnsherres  Myndighed  og  gav  sig  ind  under 


*)  N.  Sainll.  II.  480  ff. 
'*)  Dipl.  Norv.  V.  1042. 

Contoirets  Regimente.  Vincents  Lunge,  som  siden  Decem- 
ber 1523  havde  Befalingen  paa  Slottet,  synes  ikke  at  have 
bekymret  sig  meget  om  det  Bergenske  Borgerskabs  Inte- 
resser, og  Kongen  selv,  der  stadig  truedes  af  et  Angreb 
af  Christian  den  Anden,  turde  ikke  foretage  sig  noget  af- 
gjorende  Skridt,  hvorved  han  kunde  komme  i  et  spændt 
Forhold  til  Liibeckerne.  Imidlertid  søgte  han,  saavidt  det 
lod  sig  gjøre,  sit  fortsætte  sin  Forgjængers  Bestræbel- 
ser for  at  modarbeide  det  Hanseatiske  Handelstyranni. 
Vincents  Lunges  Eftermand  paa  Bergenhuus,  Eske  Bilde, 
fuldførte  efter  Kongelig  Befaling  de  af  Jørgen  Hans- 
søn begyndte  Befæstningsarbeider  og  lod  de  omkring 
Kongsgaarden  nærmest  staaende  Kirker  og  andre  geistlige 
Bygninger  nedbryde,  hvorved  Bergenhuus  først  blev  en 
ordentlig  Fæstning,  der  beherskede  sine  Omgivelser. 
Hvad  der  nærmest  fremkaldte  disse  Foranstaltninger,  var 
vistnok  Frygten  for  et  Angreb  fra  Christian  den  An- 
dens Side,  men  udentvivl  har  man  ogsaa  havt  Bryggens 
overmodige  Kjøbmænd  for  Øie,  og  disse  maatte  idetmindste 
føle,  at  deres  Stilling  Jigeoverfor  den  offentlige  Myndighed 
var  blevet  en  ganske  anden,  efterat  de  beskyttende  Kirker, 
der  stode  imellem  Bryggen  og  Kongsgaarden,  vare  ned- 
revne, og  efterot  denne  sidste  var  blevet  en  sterk  Fæstning, 
hvis  Kanoner  i  et  Øieblik  kunde  bringe  Ødelæggelse  over 
deres  Handelsstuer.  Det  var  derfor  ogsaa  en  af  Hovedbetin- 
gelserne i  de  senere  Alliancetractater  mellem  Grev  Chri- 
stopher og  Liibeckerne,  da  disse  deeltoge  i  Grevefeiden,  at 
Bergenhuus  skulde  komme  i  deres  Besiddelse. 

Denne  store  Kamp,  der  i  saa  mange  Henseender  kan  be- 
tragtes som  et  Vendepunct  i  Norges  og  Danmarks  Historie, 
var  ogsaa  epochegjørende  med  Hensyn  til  Hanseaternes 
Magt  i  deXordiskeRiger.  HanseforbundetsHoved og  mægtig- 
ste Stad,  Lubeck,  opbød  i  den  sine  yderste  Kræfter  for  at 
gjenoprette  Forbundets  rystede  Anseelse  og  tilintetgjøre 
Hollændernes  Concurrence  i  Farvande,  som  det  saa  længe 
havde  behersket.     Men  det  viiste  sig,  at  Liibecks  Magt- 


72 


I.  E.  Sars. 


havere  havde  indladt  sig  i  Foretagender,  som  langt  overstege 
enddog  en  saa  mægtig  Stads  Kræfter,  og  den  udtømte  sine 
Hjælpekilder  i  en  Kamp,  hvis  Resultat  var  en  Opgivelse 
af  alle  de  høitflyvende  Planer,  hvormed  den  var  begyndt. 
—  Danmarks  nye  Konge,  Christian  den  Tredie,  skyldte 
ikke,  ligesom  hans  Forgjænger,  Lubeckerne  sin  Throne; 
han  havde  tvertimod  vundet  den  trods  deres  Modstand,  og 
han  var  saaledes  ikke  som  denne  bunden  ved  Løfter  og 
Erkjendtlighedshensyn.  Han  stod  heller  ikke  som  denne 
ligeoverfor  det  mægtige,  fremadstræbende,  kampberedte 
Liibeck,  men  ligeoverfor  et  Liibeck,  hvis  Kræfter  vare  ud- 
tømte, hvis  Mod  var  nedbrudt  ved  gjentagne  Uheld  og  som 
fremfor  alt  ønskede  og  behøvede  Fred.  Han  var  saaledes 
i  den  gunstigste  Stilling  til  at  befrie  sine  Undersaatter  fra 
det  tydske  Handelstyrannie.  Overeenstemmende  med  sin 
Characteer  gik  han  imidlertid  yderst  forsigtig  tilværks  og 
foretog  sig  i  lang  Tid  intet  afgjørende  Skridt.  Hanseaterne 
kaldte  ham  ogsaa  en  god  og  from  Herre,  i  Erkjendelse  af 
at  han  var  mere  skaansom  mod  dem  end  de  kunde  have 
ventet.  Det  lykkedes  dem  ikke  at  fravriste  ham  en  almindelig 
Bekræftelse  af  deres  Friheder  i  Norge  og  Danmark;  men 
han  viiste  dog,  til  Skade  for  sine  Undersaatter,  en  større 
Eftergivenhed  mod  dem  end  Forholdene  synes  at  have  gjort 
nødvendig,  og  saavel  Christopher  Walkendorf  som  Erik 
Rosenkrantz  sees  at  have  frygtet  for  at  Lubeckernes  Fore- 
stillinger skulde  udøve  en  for  den  offentlige  Myndigheds  Op- 
retholdelse i  Bergen  fordervelig  Indflydelse  paa  deres  svage 
Herre.*)  Forholdene  udviklede  sig  imidlertid  af  sig  selv 
paa  en  for  Contoiret  mere  og  mere  ugunstig  Maade.  De 
fremmede  Nationers  Concurrence  blev  stedse  mere  besvær- 
lig,**)  og  det  Forfald,   hvori  Hansestædernes  gamle  For- 

*)  Dipl.  Norv.  II.  1149  og  1160. 
**)  Skotterne  fik  paany  Handelsfrihed  i  Bergen;  Dipl.  Norv.  III. 
1144.     Amsterdammerne  fik  enddog  lige  Rettigheder  med  de 
Tydske,  Becker,  Gesch.    Liibecks.  II.  120. 

bundsforfatning  efterhaanden  nedsank.  navnlig  efterat  den 
ledende  Stad,  Liibeck,  ved  Grevefeiden  havde  lidt  saa  store 
Skaar  i  sin  Magt  og  Anseelse,  medførte,  at  de  Love,  som 
Forbundets  Medlemmer  engang  uden  Knurren  havde  under- 
kastet sig,  nu  ble\  e  lidet  respecterede,  at  Hanseaterne  mere 
og  mere  unddrog  sig  Stapelt  vangen,  drev  Handel  med  „ufrie 
Folk'*  (d.  e.  Norske  Borgere)  over  paa  Stranden,  og  be- 
søgte ulovlige  Havne  norden-  og  søndenfor  Bergen.  Borger- 
skabet i  denne  Bye  vandt  derved  lidt  efter  lidt  nye  Kræfter 
og  i  Begyndelsen  af  Christian  den  Tredies  Begjering  dri- 
stede de  sig  enddog  til  at  udruste  Skibe  og  Jagter  for  at 
deeltage  i  Nordlandshandelen.  De  Contoirske  kom  herover 
i  den  største  Bevægelse;  de  klagede  til  Baadet  i  Llibeck 
over  hvad  de  kaldte  et  Brud  paa  deres  Privilegier;  de 
truede  med  at  ville  forlade  Contoiret;  de  krævede  af  Befa- 
lingsmanden paa  Bergenhuus,  at  han  aldeles  skulde  forbyde 
Borgerne  at  fare  enten  norden  eller  sønden,  og  erklærede, 
at  de  i  modsat  Fald  ikke  vilde  udrede  en  eneste  Nordfarer 
mere;  det  kom  enddog  til  Haandgribeligheder  mellem  Bor- 
gerne og  de  Contoirske,  idet  de  sidste,  som  det  heder,  da 
hines  Skibe  vare  udlagte  paa  Fjorden,  reiste  ud  efter  dem 
og  tvang  nogle  af  dem  til  at  vende  tilbage.  Men  Borger- 
skabet lod  sig  ikke  længere  skræmme,  og,  skjønt  de  hver- 
ken hos  Kongen  eller  hos  den  daværende  Lehnsherre  paa 
Bergenhuus,  Christopher  Hvitfeldt,  synes  at  have  lundet  til- 
børlig Beskvttelse,  var  den  offentlige  Mvndio-hed  dog  bleven 
for  sterk  til  at  Tydskerne  nu,  som  tidligere,  skulde  kunne 
trodse  den  og  sætte  deres  Villie  igjennem  med  Magt.  Chri- 
stopher Hvitfeldt  lod  svare  paa  deres  Fordringer,  at  han 
vel,  for  ikke  at  staae  i  nogen  Tvist  og  Uenighed  med  dem, 
skulde  undlade  at  sende  sit  eget  Skib  afsted,  og  at  han 
skulde  anvende  sin  yderste  Flid  for  at  bringe  Borgerne  til 
godvillig  at  give  noget  efter  med  Hensyn  til  deres  Seilads 
paa  Nordlandene,  men  at  han  ingenlunde  kunde  forbyde 
dem  denne,  da  de  ikke  mindre  end  Tydskerne  havde  frem- 
farne  Kongers  Privilegier  derpaa.      Christian  den  Tredie 

lod,  efterat  saavel  Liibeckerne  som  det  Bergenske  Borger- 
skab var  indkommet  med  sine  Klagemaal  til  harn,  beramme 
en  Dag,  da  begge  Parter  skulde  mode  for  ham  i  Odense  for 
at  han  kunde  bilægge  Striden.  Her  blev  det  (1545)  bestemt, 
at  Borgerne  maatte  alene  med  10  Skibe  aarlig  fare  paa 
Nordlandene;  Tydskerne  derimod,  „endskjønt  de  i  Følge 
af  deres  Friheder  skulde  tage  deres  Varer  i  Bergen  af 
Nordlandsfarerne  og  ikke  uden  Kongelig  Tilladelse  fare  til 
dem,"  skulde  det  staae  frit  for  at  udruste  saamange  Skibe 
som  de  vilde  til  det  Nordlandske  Fiskeri.*)  .  Hverken 
Borgerskabet,  som  arbeidede  sig  op  og  stadig  vandt  nye 
Kræfter,  eller  de  Contoirske,  som  vare  uvante  til  at  taale 
enddog  den  ringeste  Concurrence,  kunde  være  tilfreds  med 
denne  Afgjørelse,  og  Tvisten  vedblev  derfor  i  de  følgende 
Aar  med  uformindsket  Heftighed.  Hanseaterne  navnlig  vare 
utrættelige  i  at  bestorme  den  danske  Regjering  med  Klager 
og  Forestillinger.  Men  hvad  de  krævede,  var  noget,  som 
ingen  Regjering  utvungen  kunde  ville  indrømme  dem,  og 
de  formaaede  ikke  længere  at  udøve  nogen  Tvang.  Paa 
flere  Herredage,  i  Kjøbenhavn  1552  og  i  Odense  1554,  hvor 
Deputerede  fra  Hansestæderne  og  det  Bergenske  Borger- 
skab mødte,  blev  det  sidstnævnte  i  saa  lang  Tid  nedtram- 
pede Rettigheder  til  fri  Seilads  og  Deeltagelse  i  Nordlands- 
handelen  paanyt  indskjerpede  og  udvidede,  hvorhos  det  blev 
Hanseaterne  betydet,  at  Kongen  vel  ingenlunde  tænkte  paa 
at  krænke  deres  retmæssige  Friheder,  „men  at  de  beraabte 
sig  saameget  paa  Vedtægter  og  gamle  Skikke,  det  havde 
ingensteds  hjemme,  siden  det  stod  dem  frit  for  at  afskaffe 
de  gamle  og  indføre  nye,  naar  de  lystede."**)  Det  var 
lykkets  dem  at  monopolisere  den  Norske  Handel  derved  at 
deres  Tilførsel  havde  varet  uundværlig  og  at  de  havde  be- 
siddet tilstrækkelig  Overmagt  til  at  udestenge  enhver  Con- 


*)  N.  Mag.  I.  5  53.     Dipl.  Norv.  II.  1143.     Krag,  Chr.  IIIs. 

Hist.  I.  2  7  7,  286. 
*)  Krag,  Chr.  III.  Hist.  I.  36  7.     N.  Rigsregistr.  I.  154,  17  7. 

currence;  Strømmen  havde  nu  vendt  sig,  de  ophørte  efter- 
haanden  at  være  uundværlige,  de  havde  ikke  længere  Magt 
til  at  undertrykke  enhver  mod  dem  fiendtlig  Interesse,  og 
det  var  urimeligt  at  fordre  opretholdt  som  en  Rettighed,  hvad 
de  alene  havde  besiddet  i  Kraft  af  denne. 

I  1556  fik  Christopher  Walkendorf  Befalingen  paa 
Bergenhuus  Slot.  Det  er  bekjendt,  hvorledes  det  lykkedes 
denne  Mand  ved  sin  faste  Holdning  at  knekke  de  Contoir- 
skes  Overmod,  og  hvorledes  han  tvang  deres  uundværlige 
Hjælpere  i  alle  Stridigheder  og  Slagsmaal  med  Borgerskabet, 
de  tydske  Haaudverkere,  til  at  forlade  Landet  eller  gaae 
ind  under  Byens  Regimente  og  sverge  Kongen  Lydighed 
som  andre  Borgere.  Contoiret  blev  derved,  som  Walken- 
dorf skriver,  vel  250  Mand  mindre  og  Byen  saameget 
mere.  Det  var  det  første  ligefremme  Angreb  paa  den  mæg- 
tige Kjøbmandsstat,  der  i  saa  lang  Tid  havde  hersket  over 
Bergen,  og  det  opnaaede  fuldstændig  sin  Hensigt,  uden  at 
Hanseaterne  turde  vove  at  lade  det  komme  an  paa  en  Kamp. 
I  Begyndelsen  brugte  de  store  Ord  og  Trudsler,  hvorover 
mange  af  Borgerne,  som  saa  ofte  havde  maattet  føle  deres 
Overmagt  og  hensynsløse  Voldsomhed,  bleve  saa  forferdede, 
at  de  lode  deres  Gods  bortfly t te  fra  Byen;  men,  efterat 
Walkendorf  havde  viist,  at  han  ikke  lod  sig  skræmme,  efterat 
han  havde  ladet  Slotsmuren  besette  med  Skyts  og  truffet 
Foranstaltninger  til  at  skyde  Bryggen  i  Brand,  saafremt 
Tydskerne  skulde  foretage  sig  noget  Oprørsk,  faldt  de  gan- 
ske tilføie  og  indrømmede  ham  alt  hvad  han  forlangte. 
Stillingen  inden  Bergen  var  derved  med  eet  Slag  bleven  for- 
andret: den  Skræk,  der  havde  staaet  af  de  Contoirske,  den 
Tvang,  hvorunder  Borgerskabet  havde  været  holdt,  var 
tilintetgjort,  og  det  var  paa  en  eftertrykkelig  Maade  viist, 
at  Contoirets  Bestaaen  som  en  særegen  Kjøbmandsstat  var 
afhængig  af  hvor  længe  Kongen  fandt  for  godt  at  taale,  at 
der  inden  hans  Riger  fandtes  en  Corporation,  som  ikke  rettede 
sig  efter  Landets  Love  og  ikke  anerkjendte  hans  Myndighed. 

I  1559  døde  Christian  den  Tredie,  og  hans  Efterfølger 

viiste  sig  mindre  utilbøielig  til  at  tage  kraftige  Foi holds- 
regler  mod  det  tydske  Uvæsen.  Strax  efter  sin  Regjerings- 
tiltrædelse  overdrog  han  Bergenhuus  Slot  og  Lehn  tii  Erik 
Rosenkrantz,  som  allerede  under  tidligere  Ophold  i  Bergen 
havde  havt  Tvistigheder  med  Tydskerne  og  som  lader  til 
at  have  været  en  virksom  og  energisk  Mand.  Rosenkrantz 
lod,  i  Overeensstemmelse  med  Kongens  Befaling,  opmaale 
den  tydske  Brygge  med  alle  tilhørende  Grunder  og  satte 
dem  for  retjorskyld  og  Grundeleie;  han  paalagde  de  Con- 
toiiske  Leding  og  Tiende,  som  de  hidtil  ikke  havde  betalt, 
skjont  de  ikke  i  noget  Privilegium  udtrykkeligst  vare  fri- 
tagne derfor;  han  krævede  af  dem,  at  de  skulde  rømme 
og  nedrive  de  Boder,  som  de  eiede  i  Dreggen,  eftersom  de 
stode  Slottet  for  nær,  og  de  Huse,  som  de  eiede  paa 
Stranden,  eftersom  det  stred  mod  eldre  Retterbøder,  at  no- 
gen udenlandsk  Kjobmand  havde  Huus  til  Eie  eller  til 
Laans  udenfor  Bryggen;  han  krævede,  at  de  skulde  udgive 
Kirkehjælp  som  andre  Kgl.  Majestæts  Undersaatter,  at  de 
skulde  afstaae  fra  Rettigheden  til  at  bestyre  deres  Kirke- 
væsen, som  tidligere  havde  været  dem  indrømmet,  men  som 
var  beviist  at  være  Kongen  og  Riget  til  Skade  etc.  Og, 
da  Kjobmændene  nølede  med  at  give  efter,  tvang  han  dem 
trods  deres  Pukken  paa  at  de  alene  vare  pligtige  at  svare 
for  Raadet  i  Liibeck,  til  at  underkaste  sig  en  Dom  af 
endeel  Norske  Lagmænd,  ved  hvilken  alle  Rosenkrantz's 
Fordringer  bleve  stadfæstede.*) 

Imidlertid  havde  Striden  mellem  de  Contoirske  og  det 
Bergenske  Borgerskab  angaaende  Nordlaudshandelen  fundet 
en  ny  Afgjørelse  ved  den  bekj endte  Odense-Reces  af  1560. 
Det  blev  ved  denne  bestemt,  at  Borgerne  skulde  have  Til- 
ladelse til  at  besøge  Nordlandene  med  24  Skibe  i  de  nær- 
mest  følgende  tolv  Aar,  efter  hvilken  Tids  Forløb  Kongen 
vilde  have  sig  forbeholdt  at  trefie  en  ny  Forføining.  Det 
vedtoges  fremdeles,  .at  det  skulde  staae  Borgerne  frit  for 


*)  Trykt  i  N.  Mag.  I.  454  ff. 

at  kjøbe  og  selge  med  de  tydske  Kjøbmænd  og  at  alle 
Forbud  eller  Statuter,  som. vare  til  Hinder  herfor,  skulde 
være  ophævede;  at  Borgerne,  naar  de  kom  fra  Nord- 
landene med  deres  Fisk,  først  skulde  bringe  dem  til  Ber- 
gen, men  at  det,  naar  de  ikke  har  fik  den  solgt,  skulde 
staae  dem  frit  for  at  bringe  dem  til  andre  Steder  efter 
deres  Behag;  at  fremmede  Kjøbmænd  ikke  skulde  være 
tvungne  til  at  legge  sine  Skibe  til  Bryggen,  og  at  det 
skulde  staae  dem  frit  for,  at  handle  med  de  Contoirske  eller 
Borgerne,  hvad  enten  deres  Skibe  laae  ved  Bryggen  eller 
ikke;  at  Tydskerne  ikke  maatte  udføre  Victualier  og  ikke 
drive  Kræmmerie,  og  at  Nordmændene  skulde  have  fri 
Handel  i  Hansestæderne  ligesom  de  Tydske  havde  det  i 
Norge. 

Jo  mere  Hanseaternes  Magt  og  Privilegier  bleve  ind- 
skrænkede, jo  vanskeligere  maatte  det  blive  dem  at  forsvare 
hvad  der  endnu  var  dem  levnet.  Efter  Recessen  af  1560, 
ved  hvilken  Contoirets  Interesser  var  bleven  saa  eftertryk- 
keligt angrebne,  skred  dets  Forfald  stedse  hurtigere  fremad. 
Bergens  Borgere  greb  mere  og  mere  om  sig;  Touren  var 
nu  kommen  til  dem  at  fortrænge  deres  gamle  Fiende,  og 
de  understøttedes  heri  af  Regjeringen,  hvis  Slag  Hanse- 
aterne ikke  længere  besad  andre  Midler  til  at  afvende  end 
Bønner  og  ydmyge  Forestillinger. 

Allerede  inden  de  tolv  Aar  vare  forløbne,  i  hvilken 
Recessens  ovenciterede  Bestemmelse  angaaende  Nordlands- 
handlen  skulde  gjelde,  havde  Borgerne,  som  de  Contoirske 
klagede  over,  betydelig  udvidet  deres  Fart  paa  Nordlan- 
dene, og  efter  hiin  Tids  Udløb,  da  enhver  Indskrænkning 
bortfaldt,  varede  det  ikke  længe  førend  de  istedetfor  24  Skibe 
havde  hundrede  eller  flere  i  Søen,  som  deeltoge  i  det  Nord- 
landske Fiskeri.  Deres  Skibe  viiste  sig  stedse  hyppigere  i 
de  tydske  Stæder,  og  efterat  Tydskere  og  Nordmænd  vare 
stillede  paa  en  nogenlunde  lige  Fod  med  Hensyn  paa  Tol- 
den, medens  de  sidstnævnte  vare  frie  for  Afgifterne  til  Con- 
toirets Vedligeholdelse,  kom  det  snart  derhen,  at  Handelen 

mellem  -Tyd skiand  og  Norge  blev  drevet  med  ligestor  eller 
større  Fordeel  af  Norske  Skibe  end  af  Hanseaternes.*) 
Det  var  forgjeves,  at  disse  ved  alle  mulige  Midler  sogte 
at  stemme  sig  imod  denne  Tingenes  Vending.  De  unddrog 
sig  den  ved  Recessen  af  1560  paalagte  Forpligtelse  til  at 
indrømme  Norske  Skibe,  der  kom  til  Hansestæderne,  de 
samme  Rettigheder  ,som  de  selv  nød  i  Norge,  ja  forbød 
dem  endog  stundom  at  indtage  deres  Ladning;  men  de 
maatte  afstaae  herfra,  da  den  norsk-danske  Regjering  truede 
med  i  modsat  Fald  at  ville  berøve  dem  alle  deres  Privile- 
gier. De  nedsatte  den  Afgift,  som  deres  egne  Skibe  havde 
at  erlægge  til  Contoiret  ved  deres  Ankomst  til  Bergen,  lige 
ned  til  en  Trediedeel  af  dens  oprindelige  Størrelse;  men 
det  Bergenske  Borgerskab  kunde  ikke  desto  mindre  con- 
currere  med  dem  i  Skibsfarten  paa  Tydskland,  og  det  blev 
ikke  desto  mindre  mere  og  mere  sedvanligt,  at  Hanseatiske 
Skibe,  istedetfor  at  legge  til  ved  Bryggen  og  ladede  Contoir- 
ske  faae  deres  Ladning,  omgik  de  fordringsfulde  Mellem- 
mænd og  drev  umiddelbar  Handel  med  Nordmændene. 
De  Contoirske  foretog  sig  at  opkræve  de  dem  tilkommende 
Afgifter,  ikke  blot  ved  Bryggen,  men  ogsaa  ved  adskillige 
Ringe  udenfor  Bergen,  hvorved  Skibene  pleiede  at  legge 
til,  for  saaledés  at  forebygge  at  Hanseaterne  unddrog  sig 
Stapeltvangen ;  men  ogsaa  dette  blev  forbudt.**)  De  toge, 
for  at  hindre  Borgerskabets  Opkomst,  sin  Tilflugt  til  alle- 
haande  smaae  Forholdsregler :  som  til  Ex.  at  negte  Norske  Bor- 
gere Credit,  atj  forbyde  alt  Compagniskab  med  dem  etc.;  men 
disse  Forholdsregler,  som  havde  været  virksomme  i  deres 
Velmagts  Dage,  kunde  nu  alene  blive  til  deres  egen  Skade. 

Hvad  der  endnu  var  dem  levnet  af  Forrettigheder 
fremfor  andre  Udlændinger  eller  fremfor  det  Bergenske 
Borgerskab,  gik  for  den  allerstørste  Deel  tabt  under  Chri- 
stian den  Fjerdes  Regjering.    Denne  Konge  viiste  som  be- 


*)  Sartorius,  III.  145-6. 
!)  Paus  III.  5  5  9. 

kjendt  megen  Iver  i  at  befordre  den  indenlandske  Borger- 
stands Opkomst,  og  han  trængte  desuden  for  meget  til  Penge 
til  at  han  kunde  ville  skaane  Privilegier,  ved  hvilke  Kro- 
nens Indtægter  leed  noget  Af'brek.  Han  paalagde  de  Con- 
toirske  at  udrede  lige  med  Borgerskabet  Accise  af  deres 
01,  for  hvilken  Afgift  de  hidtil  havde  været  fritagne.*) 
Han  fordrede  af  dem,  at  de  skulde  deeltage  med  Borger- 
skabet i  alle  Skatter  og  Contributioner,  der  bieve  paalagte 
Byen,  og  som  forhadte  Fremmede  maatte  de  ofte  endog  ud- 
rede meget  mere  end  hvad  der  stod  i  et  passende  For- 
hold til  deres  Næring  og  Formue.**)  Han  forhøiede 
Tolden  for  dem  saavel  som  for  sine  egne  Undersaatter,  ja 
de  bleve  enddog  værre  medtagne  end  disse,***)  og  næsten 
stillede  paa  lige  Fod  med  andre  Udlændinger,  der  besøgte 
Landet.  Det  var  forgjæves,  at  de  skikkede  Gesandtskaber 
til  Kongen,  at  de  søgte  at  bestikke  ham  ved  Gaver,  at  de  paa- 
beraabte  sig,  at  hine  Forhøielser  i  Tolden  stred  mod  deres 
gamle  Privilegier  og  deres  jus  qvæsitum,  at  de  klagede 
over  at  Odense-Recessens  Bestemmelser  ikke  bleve  over- 


*)  Norske  Tegneiser  10  Januar  16  22  og  2  Februar  16  32.  — 
Øllet  spillede  en  saa  betydelig  Rolle  i  Handelen  paa  hiin  Tid 
(i  1577  —  78  indførtes  saaledes  127  70  Tønder  tydsk  01  til 
Bergen  N.  Mag.  II.),  og  navnlig  i  Nordlandshandelen,  at  den 
Omstændighed,  at  Borgerskabet  maatte  erlægge  Accise  af  sit 
0],  medens  de  Contoirske  vare  fritagne,  maa  have  været  en 
af  de  største  Hindringer  for  at  Borgerne  kunde  bestaae  en 
heldig  Concurrence.     Se  N.  Rigsregistr.  II.  431. 

**)  N.  Tegn.  1  Juni  1629,  25  Mai  1  639,  4  September  1640. 
Af  de  tvende  sidstnævnte  Breve  erfares,  at  Borgerskabet  havde 
udvirket,  at  den  ene  Halvpart  af  den  Landehjælp-Contribution, 
som  Byen  skulde  udrede,  blev  paalagt  de  Contoirske ,  hvor- 
over disse  ganske  vist  havde  god  Grund  til  at  beklage  sig. 

***)  Ved  et  Brev  af  11  September  1628  (Norske  Registre)  blev 
det  tilstaaet  de  Contoirske  som  en  serdeles  Benaadning,  at  de 
ikke  i  „denne  besværlige  Feides  Tid,"  skulde  betale  mere  i  Told 
end  Borgerskabet  i  Bergen.    Jvfr.  N.  Tegn.  19  October  1  62  9. 

holdte.  Gaverne  bleve  ikke  modtagne,  og  Kongen  svarede 
paa  deres  Klager,  at  han  ikke  kunde  tilstaae  dem  mere  Ret 
end  sine  egne  Undersaatter,  at  Tiderne  havde  forandret  sig 
saa  at  Odense-Recessen,  som  alene  skulde  gjelde  i  34  Aar, 
nu  ikke  kunde  ventes  opretholdt*)  Han  befalede  Afskaf- 
felsen af  de  Statuter,  som  Contoiret  havde  faaet  af  Hanse- 
dagen og  som  Borgerne  klagede  over  at  være  til  deres 
Skade,  da  det  stred  mod  Kongens  Hoihed  og  Regalia,  at 
der  blev  gjort  Forandring  uden  hans  Villie  og  Videnskab, 
og  lod  de  Contoirske  vide,  at  „han  havde  noksom  Aarsag 
at  folge  andre  naboelige  Potentaters  Exenipel,  hvilke  af 
saadanne  og  deslige  A årsager  haver  opgivet  og  afskaffet 
den  Stapel  i  deres  Gebeet  og  Kongeriger." 

Men  det  var  unødvendigt  at  ophæve  en  Indretning, 
som  af  sig  selv  gik  til  Grunde.  Det  havde  viist  sig,  at  de 
Contoirske,  efterat  have  maattet  give  Slip  paa  de  Friheder, 
som  de  havde  tilsneget  sig,  medens  de  besad  Overmagten, 
med  deres  kostbare,  indviklede  Handelssystem  ikke  for- 
maaede  at  udholde  Concurencen  med  de  Bergenske  Borgere. 
Disse  sidste  drev  allerede  nu,  i  Begyndelsen  af  det  syttende 
Aarhundrede,  en  udbredt  Activhandel,  som  begunstigedes 
derved ,  at  der  blev  paalagt  Fremmede  langt  høiere  Told 
af  deres  Ud-  og  Indførsel  end  Indenlandske,**)  —  og  eiede 
foruden  de  Jagter  og  mindre  Fartøier,  hvormed  de  besøgte 
det  Nordlandske  Fiskeri,  store  Skibe,  der  seilede  paa  Hol- 
land, England,  Frankrige,  Spanien,  Danmark  og  de  tydske 
Stæder.  Handelen  med  de  Bergen  nærmest  omgivende 
Landdistricter  var  siden  Odense-Recessen  bleven  dem  ude- 
lukkende forbeholdt,  og  de  hentede  herfra  adskillige  Export- 
artikler,  som  i  hiin  Tid  havde  langt  større  Betydning  end 
nuomstunder,  navnlig  Tømmer  og  Fedevarer.  Fiskeexporten 


*)  Slange  Chr.  4des  Hist.  I.  2  0  7,  47  8.,  N.  Tegn.  17  October 
1621  o.  fl. 

'*)  Se  Toldrullerne  N.  Rigsregistr.  III.  305  ff.    Paus  III.  66  9  fif. 
7  90  ff.  7  95  ff.    Jvfr.  N.  Rigsregistr.  III.  248. 

var  vistnok  endnu  for  den  største  Deel  i  de  Contoirskes 
Hænder;  men  denne  Handel  bragte  dem  i  den  senere  Tid 
langtfra  saa  store  Fordele  som  tidligere,  og  Borgerne  vare 
ogsaa  her  blevne  farlige,  stedse  omsiggribende  Concurrenter, 
idet  de  ikke  blot  selv  deeltoge  i  det  Nordlandske  Fiskeri 
men  ogsaa  gav  sig  af  med  at  udrede  Nordlændinger,  der 
førte  sine  Varer  til  Bergen  og  hvem  gammel  Gjeld  ikke 
aldeles  bandt  til  Contoiret*).  Tidligere,  medens  dette  endnu 
stod  i  sin  Velmagt,  kunde  Borgerne  ikke  faae  kjobt  de  til 
den  Nordlandske  Tuskhandel  fornødne  Varer,  selv  om  de 
iøvrigt  havde  besiddet  Midler  dertil,  fordi  Hanseaterne,  der 
forsynede  det  Nordenfjeldske  Norge  med  Meel,  Malt  og 
01,  vare  forbundne  til  udelukkende  at  handle  med  de  Con- 
toirske,  og  i  hiin  Tid  ogsaa  sjelden  overtraadte  denne  Re- 
gel; nu  derimod  var  der  blandt  de  tydske  Fartøier,  som 
besøgte  Bergen,  mange,  som  ikke  vare  bestemte  for  Con- 

*)  Det  var  vistnok  Tilfælde  med  saagodtsom  alle  Nordfarere,  at 
de  stode  i  Gjeld  til  Contoiret,  men  man  seer  dog,  at  det  lyk- 
kedes Borgerskabet  at  drage  en  Deel  af  Handelen  med  dem 
til  sig,  endnu  før  det  var  begyndt  at  komme  i  Besiddelse  af 
de  Contoirskes  Stuer.  Tydskerne,  som  bestandig  gik  tilbage 
i  Velstand,  saae  sig  omsider  nødte  til  at  negte  Nordfarerne 
yderligere  Credit.  De  modtoge  af  dem  deres  Varer  i  Beta- 
ling for  gammel  Gjeld,  men  vilde  ikke  udrede  dem  paanyt. 
Borgerne  benyttede  sig  heraf;  de  crediterede  Nordfarerne  hvad 
de  havde  behov  og  knyttede  dem  derved  til  sig  for  Frem- 
tiden. N.  Tegn.  18  Juli  1613,  30  April  1625,  9  Marts 
1629  o.  fl.  —  Naar  nogen  af  Bryggens  Kjøbmænd  flyttede 
over  til  Byen  og  nedsatte  sig  som  Borger,  —  og  deslige 
Frafald  bleve,  som  ovenfor  omtalt,  stedse  hyppigere,  —  hænd' 
te  det  ofte,  at  han  trak  en  Deel  af  Nordfarhandelen  med  sig. 
Allerede  ved  Herredagen  i  Bergen  1  57  8  førte  de  Contoirske 
store  Klagemaal  over  disse  „abtrtinnige"  Tydske,  som  un- 
derfundig handlede  med  deres  Skyldnere  og  Kjøbmænd,  saa 
at  det  blev  besværligt  og  betænkeligt  for  dem  videre  at  ud- 
rede Nordfarere  (Brandts  Afskr.  af  Norske  Herredagsdomme.) 

toiret,  og,  foruden  ved  dem  og  ved  sine  egne  Skibe,  bleve 
Borgerne  forsynede  med  Varer  til  at  udrede  Nordlændin- 
geme  med  af  de  Danske,  som  i  den  senere  Tid  var  be- 
gyndt at  drive  en  livlig  Activhandel  paa  Bergen,  medens 
deres  Varer  tidligere  som  oftest  vare  komne  hid  i  Hanse- 
atiske  Skibe.  Efterat  Norge  og  Danmark  paa  en  Maade 
vare  forenede  til  eet  Rige,  bleve  danske  Fartøier  nemlig, 
naar  de  besøgte  det  førstnævnte  Land,  betragtede  som 
kommende  fra  indenrigske  Steder.  De  passerede  saajedes  i 
Regelen  toldfrie,  og  da  deres  Indførsel  bestod  af  de  samme 
Nødvendighedsartikler,  hvormed  Hnnseaterne  engang  udeluk- 
kende havde  forsynet  det  Nordenfjeldske  Norge,  maa  deres 
Concurrence,  næst  det  Bergenske  Borgerskab,  have  været  den 
for  Contoiret  meest  ødelæggende.*) 


*)  Med  Hensyn  til  Bergens  Handel  i  det  sextende  og  den  første 
Hatvdeel  af  det  syttende  Aarhundrede  henvises  til  N.  Magaz. 
II.  og  Kraft,  Norg.  Beskr.,  IV.  354.  —  Den  første  nogenledes 
fuldstændige  Oplysning  om  det  Bergenske  Borgerskabs  active  Han- 
del med  Udlandet  faaes  af  nogle  Regnskaber  over  Contributions- 
og  Smaatolds-Forhøielse  i  Aarene  1  6  2  8  —  2  9  og  1  G  29  — 30  (i 
Rigsarch.).  I  det  førstnævnte  Aar  udførtes  der  Varer,  tilhø- 
rende Bergenske  Borgere,  i  5 1  Fartøier,  af  hvilke  34  opgives 
som  hjemmehørende  i  Bergen;  af  disse  sidste  afgik  8  til 
Holland,  4  til  Hamburg,  2  til  Ltibeck,  2  til  Flandern,  2  til 
England,  1  'til  Frankrige,  1  til  Sverige,  14  til  uopgivne 
Steder.  Varerne,  som  udførtes,  vare:  2616  Sk<&  (omtrent 
23  000  Voger)  Tørfisk,  7  51  Tønder  Skrufisk,  160  Tdr.  Raa- 
skjer,  113  Sk9£  Bergefisk,  21  Skfå  og  2  0  Tdr.  Utskotfisk, 
3  53  Tdr.  saltet  Torsk,  146  Tdr.  Sporder,  3  7j  Sk®  og  18 
Tdr.  Sei,  461  Læster  og  3  3^  Tdr.  Tjære,  61 J  Tdr.  og  9 
L%  Smør,  2 1  *  Sk<g  og  3  Tdr.  Talg,  1 2  7  Deger  Bukkeskind, 
509  Deg.  Gjedeskind,  350  Deg.  Kalvesk.,  1  1  2  Deg.  Faaresk., 
7  9  Deg.  Huder  foruden  endeel  mindre  Poster,  hvoriblandt  1 
Læst  Sild.  Desuden  udførtes  af  Bergens  Borgerskab,  deels  i 
de  oven  opregnede  deels  i  andre  Fartøier,  som  tilhørte  Bor- 
gerne eller  vare  fragtede  af  dem,  tilsammen  21,  3  6  55  Tylvter 

Det  var  allerede  i  Slutningen  af  det  sextende  Aarhun- 
drede  begyndt  at  blive  sedvanligt,  at  Borgerne  gjorde  de  Con- 
toirske  Pengeforskud,  og,  eftersom  det  stedse  gik  mere  og 
mere  tilbage  med  disses  Handel,  sank  de  stedse  dybere 
i  Gjelden.  De  pantsatte  sine  Stuer,  og,  da  de  ikke  for- 
Sagbord  foruden  andre  Trævarer.  Af  Skibene  opgives  1 8 
som  hjemmehørende  i  Bergen,  af  hvilke  5  vare  bestemte  til 
Frankrige,  3  til  Flandern,  2  til  Spanien  etc.  —  Skibe  og 
Varer,  der  afgik  til  Danmark,  —  og  man  seer  af  Regnska- 
berne, at  Bergens  Borgere  have  drevet  activ  Handel  paa  dette 
Land,  —  ere  ikke  medtagne,  fordi  de  ingen  Told  erlagde.  - — 
Det  følgende  Aar  udførtes  2  40  6  Sk<S  Tørfisk,  2  7  Sk<&  og 
130  Tdr.  Skrufisk,  10  Læster  2  Tdr.  Smør  etc.  i  49 
Fartøier,  af  hvilke  2  9  angives  som  hjemmehørende  i  Bergen, 
og  desuden  2 7  44  Tylfter  Sagbord.  Den  sidstnævnte  Vare  gik 
fornemmelig  til  Frankrige  og  Spanien,  det  øvrige  fornemmelig 
til  Holland.  —  Ifølge  Regnskaber  over  Ringepenge  oppebaarne 
paa  Bergenhuus  (disse  skulde  ifølge  et  Brev  af  2  7  Juni  16  34 
i  Norske  Tegneiser  erlægges  med  3  /$  af  Læsten  af  alle  Far- 
tøier, som  indkom  paa  Bergens  Havn)  udgjorde  Antallet  af 
Fartøier  ankomne  til  Bergen  i  Aaret  1635 — 36  185,  dræg- 
tige 57  98  Læster,  deriblandt  fra  Bergen  49,  drægtige  22  7  8 
Læster,  fra  Danmark  9  7,  drægtige  2135  Læster,  fra  Liibeck 
11,  drægt.  618  L.,  fra  Bremen  8,  drægt.  28  7  L.,  fra  Hol- 
land 4,  drægt.  230  L.,  fra  Skotland  5,  drægt.  7  4  L.  etc.;  i 
Aaret  1G3  7 — 3  8  tiis.  216  Fartøier,  drægtige  92  59  Læster, 
deriblandt  6  9  fra  Bergen,  drægt.  3105  L,,  6  6  fra  Danmark, 
1  7  fra  Liibeck,  etc;  i  Aaret  1  63  9—40  tiis.  296  Fartøier,  drægt. 
1  2,27  7  L.,  deraf  70  Bergenske,  drægt.  3530  L.,  122  Danske 
etc;  i  Aaret  16  45  —  46  tiis.  246  Fart.,  hvoraf  fra  Bergen 
58,  drægtige  4217  L.,  etc  —  At  heri  ikke  de  til  Contoiret 
bestemte  Skibe  ere  medregnede,  synes  at  fremgaae  af  de  Regn- 
skaber over  Roerstolden  af  Contoirske  Skibe,  som  haves  fra 
de  samme  Aar;  i  disse  opføres  ncmiig  et  Antal  af  Lybske, 
Bremenske,  Rostockske  etc  Skibe,  som  ikke  stemmer  med 
de  ovenanførte,  saaledes  i  1635  —  36  20  Lybske,  10  Bre- 
menske, 3  Rostockske  etc,  tiis.  40  Contoirske  Skibe. 

maaéde  at  indløse  dem,  kom  Stuerne  i  Borgernes  Besid- 
delse*). De  bleve  saaledes  fortrængte  paa  samme  Maade 
som  de  selv  engang,  i  det  fjortende  A  århundrede,  havde 
fortrængt  den  indenlandske  Borgerstand.  I  Løbet  af  de 
følgende  hundrede  Aar  gik  de  fleste  Stuer  paa  Bryggen  og 
med  dem  No rdfargj ælden  og  Nordfarhandelen  over  i  Bor- 
gerskabets Hænder,  fornemmelig  derved  at  Bryggens  Kjøb- 
mænd  nedsatte  sig  som  Borgere  i  Byen  og  tilkjøbte  sig  de 
af  dem  bestyrede  Eiendomme  af  deres  tidligere  Principnier 
i  Hansestæderne.  Nogle  faa  vedbleve  til  over  Midten  af 
det  attende  Aarhundrede  at  tilhøre  Tydske,  der  udgjorde  en 
særegen  Corporation  og  havde  en  særegen  Bestyrelse,  og 
endnu  af  Kongerne  Fredrik  den  Fjerde  og  Fredrik  den 
Femte  blev  der  udstedt  Confirmationer  af  eldre  Friheds- 
breve  for  de  Contoirske  i  Bergen;  men  det  var  kun  et 
Navn,  en  Skygge;  Canalen,  hvorigjennem  Fordelene  af  det 
Nordenfjeldske  Norges  Handel  engang  havde  tilflydt  Udlan- 
det, var  fuldstændig  lukket. 

I  det  Søndenfjeldske  Norge  havde  Hanseaterne  tidlig 
og  som  det  synes  næsten  ganske  uden  Kamp  opgivet  sit 
Handelsherredømme.  Christian  den  Andens  oftere  citerede 
Forordning  af  1508  ophævede  den  Rettighed,  som  de  hid- 
til havde  været  i  Besiddelse  af  i  Oslo  og  Tunsberg,  at 
handle  med  Bønderne,  og  paabød,  at  de  skulde  ligge  i  Kost 
hos  Borgerne  og  alene  drive  Handel  med  disse  eller  med 
Adelen  og  Geistligheden.  Paa  samme  Tid  bleve  Toldsat- 
serne forhøiede  for  dem  til  det  tre-  eller  firedobbelte.  Deres 


*)  I  N.  Rigsregistr.  II.  400  findes  et  Brev  af  16  Febr.  1581  ang. 
Stuer  paa  Bryggen,  der  af  de  Contoirske  vare  pantsatte  til  Bor- 
gerne. Hos  Sartorius  III.  153  sees,  at  der  i  det  nævnte  Aar 
af  Hansedagen  blev  truffet  en  Forføining  til  at  hindre  saa- 
danne  Pantsettelser.  I  Norske  Tegneiser  findes  under  2  Febr. 
1632,  2  6  Juni  1632,  22  Juli  1634  og  oftere  Breve  angaaen- 
de  Gjeld,  hvori  Kjøbmændene  paa  Bryggen  stode  til  det  Ber- 
genske  Borgerskab. 

vigtigste  Privilegier  i  denne  Deel  af  Landet  var  saaledes 
bleven  dem  berøvede,  og  det  lykkedes  dem  ikke  senere  at 
gjenvinde  hvad  de  havde  tabt.  Ved  Christian  den  Andens 
Kroning  i  Norge  (1514)  indfandt  Mag.  Christian  Schabow 
sig  i  Oslo  for  paa  det  Rostockske  Raads  Vegne  at  under- 
handle med  Kongen  og  de  i  Anledning  af  Kroningen  forsam- 
lede Norske  Rigsraader  om  Nedsettelse  af  Tolden  og  for- 
bedrede Privilegier  for  de  tyclske  Kjobmænd  i  Oslo  ogTuns- 
berg.  Skjønt  det  synes  at  have  lykkets  ham  at  vinde  et 
Par  af  Rigsraaderne  og  navnlig  Hamars  Biskop  for  aig, 
maatte  han  imidlertid  vende  tilbage  med  uforrettet  Sag, 
idet  nemlig  Kongen  alene  i  almindelige  Udtryk  forsikrede 
at  ville  være  Rostockerne  gunstige,  men  afslog  at  gjengive 
dem  deres  eldre  Friheder,  da  dette  vilde  stride  mod  de 
Privilegier,  som  han  nylig  havde  tilstaaet  Landets  egne 
Borgere*).  —  Fra  den  følgende  Tid  haves  der  kun  yderst 
faa  Efterretninger  angaaende  Hanseaternes  Handel  i  de 
Søndenfjeldske  Kjøbstæder,  saa  at  man  maa  slutte,  at  de 
efter  det  lidte  Nederlag  mere  og  mere  have  trukket  sig 
ud  af  denne  nu  lidet  lønnende  Bedrift.  Fredrik  den  Første 
lovede  at  confirmere  deres  eldre  Privilegier,  og,  hvorvel  han 
ikke  synes  at  have  holdt  dette  Løfte,  viiste  han  sig  dog 
mere  gunstig  mod  dem  end  hans  Forgjænger.    I  Anledning 


:)  En  Afskrift  af  Chr.  Schabows  Optegnelse  om  hans  Gesandtskab 
samt  af  tvende  medfølgende  Forestillinger  til  Kongen  og 
Biskop  Magnus  i  Hamar  angaaende  Toldens  Forhøielse  og  de 
Udpresninger,  som  Oslos  Byfoged  gjorde  sig  skyldige  i  mod 
de  tydske  Kjøbmænd,  findes  blandt  Langes  efterladte  Samlin- 
ger. —  Schabow  anmodede  de  tydske  Vintersiddere  om  at  arbeide 
paa  at  komme  til  nogen  Enighed  med  Borgerne  inden  Under- 
handlingen; men  disse  svarede,  at  dette  var  umuligt;  „nam 
cives  Tonsbergenses  venerunt  ad  elaborandum  pro  omnimoda 
expulsione  copmanni  ibidem."  —  I  en  privat  Samtale  med  S. 
efter  at  Kongen  havde  afgivet  sit  Svar,  yttrede  Hamars  Biskop 
„se  condolere  responso"  og  lovede  at  virke  for  Tydskerne. 

af  nogle  Klager  fra  det  Rostockske  Raad  tilskrev  han  Bor- 
gerskabet i  Oslo  og  Tunsberg  med  Befaling  at  lade  de 
i  disse  Byer  værende  Eostocker- Kjøbmænd  drive  sin 
Handel  i  Fred  efter  Privilegierne,  og  paalagde  Høvedsman- 
den paa  Akershuus,  Mogens  Gyldenstjerne,  at  tage  dem  i 
Beskyttelse  og  sørge  for,  at  ingen  Klager  tiere  indløb. 
Under  Christian  den  Andens  Indfald  i  Norge  tilskrev  „de 
tydske  Kjøbmænd"  i  Tunsberg  Hans  Lindemann  i  Rostock, 
at  de  stode  sig  godt  med  Kong  Christian,  der  havde  givet 
dem  et  Skytsbrev  (10  December  1531)*)-  Heraf  sees,  at 
der  endnu  paa  denne  Tid  har  fundets  tydske  Vintersiddere  i 
Oslo  og  Tunsberg.  Senere  derimod  nævnes  de  intetsteds, 
og  man  maa  saaledes  formode,  at  Hanseaternes  Fartøier  i 
de  Søndenfjeldske  Kjøbstæder  ere  ophævede  i  de  nærmest 
følgende  Aar  efter  1530. 

Det  var  omkring  denne  Tid,  at  Trælasthandelen  i  det 
sydlige  Norge  tog  et  saa  betydeligt  Opsving,  at  den  blev 
en  af  Landets  vigtigste  Næringsveie.  Dette  Opsving  har  i 
endnu  langt  høiere  Grad  end  Fiskehandelens  Emancipation 
fra  det  Hanseatiske  Monopol  været  af  Betydning  for  Dan- 
nelsen af  en  national  norsk  Borgerstand,  og  fortjener  der- 
for at  omtales  nærmere. 

I  den  eldste  Tid  synes  man,  udenfor  hvad  der  brugtes 
til  Bygning  og  Brændsel,  alene  at  have  gjort  sig  Skovene 
nyttig  ved  Tjærebrænding  og  Salttilvirkning.  Denne  sidste 
var  en  meget  udbredt  Næringsvei  for  Kystbeboerne,  og  der 
fandtes  Saltkogerier  endog  inde  ved  Bunden  af  dybe  Fjorde, 
hvor  Vandet  er  meget  brakt.  En  saadan  Bedrift,  der  maa 
have  slugt  enorme  Masser  Bræncleved,  kan  alene  være  ble- 
ven anseet  for  lønnende  i  en  Tid,  da  Træmaterialet  endnu 
intet  eller  saagodtsom  intet  Verd  havde**).  Først  i  det  fjor- 
tende Aarhundrede  forekommer  der  Antydninger  til,  at  Ud- 


*)  Nor.  II.  9  2—9  8. 
**)  Munch,  D.  N.  F.  Hist.  II.  Afd.  I.  353. 

skibning  af  Trælast  har  fundet  Sted*);  men  denne  har 
ganske  vist  i  lang  Tid  været  høist  ubetydelig.  Udlandet 
havde  endnu  ikke  nogen  regelmæssig  Tilførsel  af  norske 
Skovproducter  behov;  der  var  endnu  intet  fast  Marked 
aabnet  for  disse,  og  Følgen  heraf  var,  at  de  ikke  kunde  blive 
Gjenstand  for  nogen  selvstændig  Virksomhed  i  de  Nor- 
ske Byer,  men  at  Trælasthandelen  saagodtsom  ganske 
var  i  fremmede  Kjøbmænds  Hænder.  Skotske  og  Holland- 
ske Skibe  kom  enkeltvis  til  de  Norske  Kyster  og  tilhandle- 
de sig  af  Bønderne  i  de  Søen  nærmest  liggende  Strøg, 
hvor  Skoven  dengang  endnu  voxede  frodigt,  hvad  de  behø- 
vede af  Trævare;  Hanseaterne  gik  enddog  saavidt,  at  de 
paa  sine  Farter  forbi  Landet  selv  forsynede  sig  i  Skovene 
med  Tømmer  og  Brændeved,  uden  at  bekymre  sig  om 
Eiermændene,  og  dette  Uvæsen  synes  at  have  vedblevet  i 
lang  Tid,  trods  gjentagne  kongelige  Forbud  derimod.  — 
Det  er  sandsynligt,  at  Trælasthandelen  er  gaaet  fremad,  om 
end  langsomt,  gjennem  hele  det  femtende  Aarhundrede. 
Behovet  blev  større  og  regelmæssigere,  og  Handelen  var  nu 
ikke  længere  udelukkende  passiv,  hvilket  blandt  andet  kan 
sees  af  det  Norske  Rigsraads  Brev  af  4  December  1490,**) 
hvorved  der  udstedes  Forbud  mod  „den  almindelige  og  for- 
dervelige  Skik,  som  bruges  her  Søndenfjelds  mod  Lov  og 
Privilegier,  i  saa  Maade  at  Bønder  og  Bokarle  have  og  bruge 
sine  egne  store  Skibe,  med  hvilke  de  fare  og  seile  uden- 
lands med  Sparrer,  Bord,  Lægter,  Salt  og  andre  Varer, 
hvilket  er  til  en  stor  fordervelig  Skade  i  saa  Maade,  at 
Land  bønder  kunne  ikke  tage  vare  og  dyrke  deres  Ager 
og  Eng."   Byerne  have  dog  neppe  endnu  taget  synderlig  Deel 


*)  Dipl.  Norv.  I.  2  6  6,  51  1,  V.  13  7,  Norg.  gi.  Lov*  III. 
204. 

*)  Dipl.  Norv.  II.  9  6  3.  —  Jvfr.  Danske  Magazin  III.  Række 
V.  147  ff.,  hvor  der  i  et  Thingsvidne  fra  148  9  oplyses,  at 
Norske  Skibe  allerede  længe  havde  pleiet  at  komme  til  Isefj or- 
den med  Trælast,  der  solgtes  til  Bønderne. 

i  Trælasthandelen.  Den  meste  Udskibning  af  Tømmer  fore- 
gik i  det  femtende  Aarhundrede  rimeligvis  i  de  Vestenfjeld- 
ske  Fjorddistricter,  Ryfylke,  Søndhordland,  Søndfjord  o.  s.  v., 
hvor  der  fandtes  Skove  med  den  letteste  Adgang  til  Soen. 
Udskibningen  var  endnu  ganske  fri,  og  de  fremmede  Skibe 
kunde  ved  at  indtage  Ladning  i  Landdistricterne  undgaae 
at  betale  Told,  som  derimod  blev  dem  afkrævet,  naar  de 
søgte  ind  til  nogen  af  Kjøbstæderne*). 

Det  var  først  i  det  sextende  Aarhundrede,  at  Trælast- 
handelen begyndte  at  blive  af  Betydning  for  Udviklingen 
af  en  Norsk  Borgerstand.  En  Opfindelse,  som  mangedob- 
belt forøgede  Skovenes  Værd  og  med  hvilken  et  ordentligt 
Skovbrug  først  kan  siges  at  have  taget  sin  Begyndelse,  nem- 
lig Sagkvernerne,  blev  indført  i  Norge  ved  Reformations- 
tiden  og  vandt,  som  det  synes,  meget  snart  en  stor  Udbre- 
delse**). Det  var  ogsaa  først  ved  denne  Tid,  at  Tømmer- 
exporten  til  Holland,  som  længe  vedblev  at  være  det  vig- 
tigste Marked  for  de  Norske  Skovproducter,  kom  i  rigtig 
Gang.  Skovene  langs  Kysten  vare  nu  langt  fra  tilstrække- 
lige for  Behovet,  de  fleste  af  dem  synes  desuden  tidligt  at 
have  været  stærkt  medtagne,  og  Trælasthandelen  concentre- 
rede  sig  derfor  af  sig  selv  mere  og  mere  i  enkelte  Havne, 
som  ved  Elve  havde  en  let   Communication  med  de  store 

*)  Endnu  i  et  Kongebrev  af  15  April  15  60  til  Lehnsmanden 
paa  Akershuus,  Christian  Munk,  heder  det:  „Vi  forfare  af  dit 
Regnskab,  at  ingen  fremmede  Skippere,  som  har  med  deres 
Skibe  besøgt  vore  Havne  og  Ladesteder  i  Akershuus  Lehn,  har 
udgivet  nogen  Told  af  Deler  eller  andre  Vare,  som  de  har 
udskibet,  uden  aleneste  de  Skippere,  som  have  søgt  ind  for 
vore  Kjøbstæder  Oslo,  Tunsberg  og  Salsborg. "  (N.  Rigsregistr. 
I.  288). 

**)  Hvitfeldt  henfører,  som  bekjendt,  Sagkvernernes  Indførelse  i 
Norge  til  1530.  I  et  Brev  fra  Christian  III.  af  18  Marts 
1545,  hvorved  Trælasttienden  blev  paabudt,  heder  det  ogsaa, 
at  „Bønderne  nu  have  taget  sig  en  ny  Bjering  med  Sagmøller." 
(N.  Rigsregistr.  I.  7  7). 

Tømmertrakter  i  det  Indre  af  Landet.  Til  de  i  saa  Hen- 
seende heldigst  beliggende  hørte  flere  af  de  gamle  Kjøbstæ- 
der,  navnlig  Oslo,  Skeen,  Sarpsborg  og  efter  denne  Bys 
Brand  Fredriksstad,  sorn  derfor  ogsaa  i  det  sextende  Aar- 
hundrede  hurtigt  blomstrede  frem,  og  blandt  de  øvrige, 
hvor  der,  efterat  Trælasttolden  var  opkommen,  blev  oprettet 
Toldboder,  var  der  flere,  som  snart  kunde  maale  sig  med 
hine  i  Velstand  og  Folkemængde,  og  som  i  Tidens  Løb  ogsaa 
gik  over  til  virkelige  Kjobstæder. 

Skovbruget  blev  allerede  tidligt  i  fortrinlig  Grad  Gjen- 
stand  for  Regjeringens  Opmærksomhed  og  havde  allerede 
paa  de  første  Trin  af  sin  Udvikling  at  kjæmpe  med  tunge 
Byrder  og  en  ofte  voldsom  og  skadelig  Indblanding.  — 
Christian  den  Tredie  paabød  i  1545,  at  hvert  tiende  Bord, 
som  blev  skaaret,  skulde  gives  til  Kongen  af  alle  Sagkver- 
ner  i  Riget,  Trælasttolden  synes  at  være  opkommen  om- 
trent paa  samme  Tid  og  blev  snart  saa  opskruet,  at  den 
efter  to  Forordninger  af  1589  og  1590  enddog  skulde  be- 
løbe sig  til  en  Fjerdepart  af  det  udførte  Tømmers  Værdi, 
hvilket  havde  til  Følge,  at  Hollændere  og  andre  Fremmede 
skyede  Landet.*-")  Den  blev  nu  vistnok  nedsat,  men  vedblev 
dog  ogsaa  i  den  følgende  Tid  at  være  meget  .høi.  —  En 
Mængde  Sagbrug  var  efterhaanden  bleven  anlagt  paa  de 
Kronen;iiihørende  Eiendomme,  og  de  Forføininger,  vedkom- 
mende Skovbruget,  som  udgik  fra  Regjeringen  i  det  sex- 
tende Aarhundrede,  sigte  fordetmeste  alene  til  at  befordre 
Kongens  private  Interesser  som  Sagbrugseier.  Ikke  nok 
med  at  der  tilstodes  de  kongelige  Sagbrug  Forkjøbsret,  og  at 
den  paa  dem  skaarne  Last  havde  Toldfrihed,  blev  det  paabudt, 
at  intet  Tømmer  mantte  bortselges,  før  Kongens  havde 
faaet  Afsetning;  i  enkelte  Havne  blev  enhver  fremmed 
Skipper  forpligtet} ti]  at  indtage  et  vist  Qvantum  Bord  fra 
de  kongelige  Sagbrug,  før  det  tilstodes  ham  at  indtage  sin 
øvrige  Ladning;  i   enkelte  Districter  maatte  alle,  Privat- 


*)  N.  Rigsregistr.  III.  5  5,  115  —  16,  235. 

mænd  tilhørende,  Sagbrug  nedlægges,  for  at  de  kongelige 
kunde  komme  i  desto  større  Flor.  —  For  at  skaffe  sine 
Danske  Undersaatter  eller  sig  selv  billigt  Kjøb  paa  Tøm- 
mer, lod  Kongen  enddog  ganske  forbyde  Udførsel  af  Træ- 
last til  andre  Steder  end  til  Danmark.  Saadanne  Forbud 
vare  meget  hyppige  i  det  sextende  Aarhundrede  og  maa 
have  virket  i  høi  Grad  forstyrrende  paa  Trælasthandelens 
Udvikling. 

Omsorgen  for  Skovenes  Conservation  synes  endnu  paa 
denne  Tid  ikke  at  have  ligget  R-egjeringen  meget  paa  Hjerte, 
skjønt  den  anvendtes  som  Paaskud  ved  flere  af  de  ovenfor 
omtalte  Forbud,  og  skjønt  Klager  over  Skovenes  Ødelæg- 
gelse allerede  dengang  vare  temmelig  hyppige.  Man  lod 
sig  nøie  med  i  denne  Henseende  at  forbyde  i  almindelige 
Udtryk  at  hugge  til  Upligt,  hvilket  selvfølgelig  ingen  Virk- 
ning kunde  have.  Først  under  Christian  den  Fjerde  be- 
gyndte Lovgivningen  paa  en  mere  bestemt  Maade  at  arbeide 
for  et  ordnet  Skovbrug.  Ved  Forordning  af  2  September 
1628  forbødes  deels  Udførsel  og  deels  Hugst  af  visse  Slags 
Tømmer.  Ved  Forordning  af  28  Juni  1632  blev  der  ud- 
stedt Forbud  mod  Hugst  af  Tommer  under  en  vis  Stør- 
relse,  og  der  sørgedes  for  Ansettelse  af  visse  Havnefogder, 
som  havde  at  paasee  Overholdelsen  af  dette  Paabud.  Uhel- 
digviis  blev  alle  Regjeringens  Bestræbelser  for  at  modar- 
beide  den  overdrevne  Hugst  frugtesløse  paa  Grund  af  de 
høie  Skatter,  som  navnlig  i  Midten  af  det  syttende  Aar- 
hundrede paalagdes  Almuen.  For  at  skaffe  Udvei  til  disse 
maatte  Bønderne  gribe  til  Skoven;  Markederne  bleve  over- 
fyldte, og  Priserne  holdt  sig  som  Følge  heraf  yderst  lave. 
Allerede  ved  Souverainitetens  Indførelse  udskibedes  der  fra 
Norge  aarlig  meget  over  200,000  Læster  Tømmer;  men 
denne  betydelige  Udførsel  har  rimeligviis  langtfra  indbragt 
Landet  saa  meget  som  de  meget  mindre  Qvanta,  der  ud- 
førtes i  det  følgende  Aarhundrede,  da  Priserne  vare  i  hur- 
tigt Stigende. 

Indtil  de   almindelige   Kjøbstadprivilegier  af  30  Juli 

1662  var  Trælasthandelen  fuldkommen  fri  og  kunde  drives 
saavel  af  Bønder  som  af  Borgere.  Denne  Frihed  bragte 
neppe  Bønderne  nogen  synderlig  Fordel,  hvorimod  den  i 
høi  Grad  bidrog  til  at  befordre  en  overdreven  Hugst.  De 
fremmede  Skippere  havde  det  langt  mere  i  sin  Magt  at  be- 
stemme Priserne,  saalænge  de  kunde  forsyne  sig  med  Tøm- 
mer umiddelbart  hos  Bonden,  som  ofte  var  nødt  til  at  sælge 
til  en  hvilkensoinhelst  Priis,  —  desto  mere,  jo  lavere  Prisen 
var,  —  for  at  skaffe  de  til  Skatternes  Betaling  fornødne  rede 
Penge,  og  i  Landdistricterne,  hvor  Concurrencen  ikke  kunde 
være  stor,  end  senere,  da  Trælasthandelen  blev  indskrænket 
til  visse  Steder  og  forbeholdt  Borgerstanden  alene.  Og  tor 
Kjøbstæderne  maatte  hiin  Frihed  være  til  den  største  Skade, 
eftersom  Borgerne  vare  tvungne  til  at  holde  Priser  med 
Bønderne.*) 

At  Trælasthandelen  ikke  desto  mindre,  ogsaa  inden  de 
ovenfor  nævnte  Privilegier  bleve  givne,  i  høi  Grad  bidrog  til 
Byernes  Opkomst,  er  uimodsigeligt.     Den   gav  Stødet  til 

*)  I  de  norske  Kjøbstæders  Deputeredes  Supplication  af  1661 
(i  Rigsarch.)  ansøges  om,  at  Trælasthandelen  alene  maatte 
forbeholdes  Borgerstanden,  „eftersom  Bøndernes  Lastebrug  og 
Kjøb  med  Fremmede  er  en  almindelig  Lands  Forderv  for  alle, 
som  udi  Kjøbstæderne  nogen  Handel  og  Brug  have;  thi  først 
er  de  Fremmede  Bondens  Vilkaar  bekandt,  og  giver  hannem 
som  et  sat  Marked,  ikke  efter  hans  Arbeide  eller  Lastens 
Verd,  mens  hvad  han  af  Miskundhed  vil,  hvorefter  Borgerne 
maa  gaae  eller  lade  Lasten  ligge  til  Forraadnelse.  Bonden 
er  og  saa  til  Sinds  og  den  Fremmede  geneiget,  at  han  før 
det  til  hannem  for  halv  Verd  afhænder  end  den  Indlændiske 
derpaa  den  ringeste  Skillings  Fortjeneste  forunder,  hvorover 
Skovene  i  stor  Mængde  udhugges,  efterdi  Bonden  derfore  saa 
lidet  bekommer,  at  det  intet  kan  forslaae  enten  til  hans 
Skatters  Betaling  eller  Levnets  Ophold."  —  Denne  Fremstilling 
kan  vistnok  mistænkes  som  eensidig,  men  savner  neppe  Grund; 
vist  er  det,  at  Trælastpriserne,  indtil  omkring  Souverainitetens 
Indførelse,  holdt  sig  yderst  lave. 

Skibsfartens  Udvikling,  som  igjen  i  flere  Henseender  har 
været  af  saa  stor  Betydning  for  Norges  nationale  Gjenfø- 
delse:  den  satte  derved  og  paa  anden  Maade  mange  Men- 
nesker i  Virksomhed  og  bidrog  saaledes  til,  at  Kjobstæder- 
nes  Befolkning  forøgedes;  den  skabte  en  nære  om,  driftig 
Borgerstand  med  Handelsaand  og  Interesser  i  de  samme  Byer, 
i  hvilke  der  ved  Reformationens  Indførelse  kun  boede  Strand- 
siddere  og  Fiskere  eller  tydske  Factorer. 

Det  er  i  det  Foregaaende  omtalt,  at  man  ved  Hjælp  af 
de  ved  Titus  Biilche  i  1665  optagne  Mandtalslister  har  kunnet 
tilnærmelsesvis  bestemme  Norges  Folkemængde  paa  denne 
Tid.  I  disse  Lister  findes  der  imidlertid  meget  lidet,  der 
kan  tjene  til  Oplysning  om  Kjøbstædernes  Indbyggerantal, 
og,  naar  man  har  antaget,  at  dette  i  det  nævnte  Aar  var 
oratr.  37000""')>  saa  støtter  denne  Antagelse  sig  alene  til 
Forudsætningen  om,  at  Forholdet  mellem  Byernes  og  Land- 
districternes  Befolkning  var  det  samme  som  ved  Folketæl- 
lingen i  1769  og  senere,  hviken  Forudsætning  ikke  synes 
at  have  megen  Rimelighed  for  sig.  Vi  skulle  i  det  følgen- 
de  anføre  endeel  Data,  som  maaske  kan  tjene  til  en  nærmere 
Bestemmelse  af  de  Norske  Kjobstæders  Indbyggertal  ved 
Tiden  omkring  Souverainitetens  Indførelse. 

Den  tidligste  Opgivelse,  af  hvilken  man  med  nogenlun- 
de Sikkerhed  kan  slutte  noget  med  Hensyn  til  Bergens  Fol- 
kemængde, findes  i  Michel  Hofnagels  Bergenske  Krønike.**) 
Det  berettes  her,  at  i  Aaret  1618,  da  Pesten  bortrev  3719 
af  Byens  Indvaanere  foruden  278  paa  Contoiret,  fødtes  der 
247,  hvoraf  188  i  Domkirkens  og  59  i  Korskirkens  Sogn, 
og  i  Aaret  1629,  da  Pesten  atter  grasserede,  og  der  blev 
begravet  3175  Liig  ved  de  forskjellige  Kirker,  fødtes  der 
270.  Disse  Opgivelser  see  paalidelige  ud.  Man  kan  der- 
efter antage,  at  Middeltallet  af  de  aarlige  Fødte  paa  hiin 
Tid  har  været  halvtrediehundrede,   og  antager  man  frem- 


*)  Langes  Tidsskr.  II.  398. 
'*)  Suhm,  gaml.  Samll.  II.  Bind. 


Norge  under  Foreningen  med  Danmark  []  53  7 — 181  4"].  93 


deles,  at  Antallet  af  de  Fødte  har  forholdt  sig  til  hele  Be- 
folkningen som  1 : 30'""),  saa  faaer  man  ud,  at  Bergen  i  den 
første  Fjerdedeel  af  det  syttende  Aarhundrede  har  havt 
omtr.  7500  Indbyggere,  hvortil  endnu  for  det  tydske  Con- 
toirs  Vedkommende  maaskee  kan  lægges  henimod  et  Tu- 
sinde. 

Dette  Resultat  stemmer  ganske  overeens  med  hvad 
man  faaer  ud  af  Opgivelser  fra  en  noget  senere  Tid.  — 
I  en  „Taxation  over  Bergen  By,  anfangen  9  Mai  1657**)," 
efter  hvilken  der  skulde  erlægges  Skat  af  Huse  og  For- 
mue samt  Børne-  og  Rentepenge,  opføres  som  skatlagte 
Indvaanere  1012  Personer,  hvoraf  nogle  ere  skatlagte  for 
Huus  og  Formue,  nogle  for  Huus  alene  eller  for  Formue 
alene.  Men  foruden  disse  maa  der  have  været  en  talrig 
arbeidende  Classe,  som  intet  har  besiddet,  Daglønnere, 
Matroser,  Fiskere  etc.,  hvis  Antal  vistnok  kan  anslaaes  til 
henimod  en  Trediedeel  af  Byens  hele  Befolkning  eller  fem- 
hundrede Huusholdninger.  —  Ifølge  et  Skattemandtal***), 
forfattet  i  Anledning  af  Forordning  af  29  Februar  1676, 
som  paabød  Erlæggelse  af  den  saakaldte  Familie -Lande- 
hjælp af  alle  Borgere  og  Haandverksfolk  i  Kjøbstæderne, 
nemlig  fra  2  Rigsdaler  til  20  Skilling  for  hver  Huusbonde 
og  hver  Person  i  hans  Huusholdning  over  12  Aar  gammel 
var  der  i  1676  et  Antal  af  1385  Familier.    Men  ogsaa  heri 

*)  Efter  Schweigaards  Norges  Statistik  p.  2  02-3  var  Forholdet 
for  det  hele  Lands  Vedkommende  i  Åarene  18  25  —  35  som 
1:31^;  i  Tidsrummet  1  7  75  —  84  som  l:34j  og  i  Tids- 
rummet 1  743 — 56,  efter  en  sandsynlig  Calcul,  som  1:36^, 
Det  maa  antages,  at  Forholdet  har  været  endnu  ugunstigere 
længere  tilbage  i  Tiden.  Imidlertid  tør  det  ovenfor  anførte 
Forholdstal  maaskee  ansees  for  at  være  ikke  saa  langt  fra  det 
Rette,  idet  nemlig  Fødslerne  pleie  at  være  hyppigere  end  sed- 
vanligt  efter  pestartige  Sygdomme,  da  der  er  et  stort  Hul  i 
Befolkningen  at  udfylde. 
**)  I  Rigsarch. 
***)  I  Rigsarch. 

er  ikke  alle,  navnlig  ikke  fattige  Arbeidere  og  Fiskere, 
medtagne.  —  Endelig  kan  anføres  et  Mandtal*),  forfattet  i 
Anledning  af  Forordning  af  16  December  1682  om  Kop- 
eg  Kvægskat,  hvorefter  alle  Embeds-  og  Adelsmænd,  alle 
Kjøbmænd,  Borgere  og  Haandverksfolk  skulde  betale  en 
vis  Sum  for  sig,  sine  Hustruer,  hvert  af  sine  Børn  og 
Tjenestefolk,  alle  Daglønnere,  Strandsiddere  og  Peber- 
svenne,  som  ikke  er  bosat,  for  sig  selv,  sin  Hustru,  for  et 
Barn  over  10  Aar  eller  for  en  ung  Karl  eller  Pige.  Dette 
Mandtal,  der  synes  at  maatte  være  nogenledes  fuldstændigt, 
opviser  et  Antal  af  1447  Huusholdninger.  —  Antager  man, 
efter  de  her  meddeelte  Data,  at  Bergen,  i  Tiden  nærmest 
efter  Souverainitetens  Indforelse  har  talt  omtr.  halvandet- 
tusinde Familier  og  regner  man,  som  sedvanligt,  5  Individer 
paa  hver  Familie,  saa  fa  aer  man  ud,  ligesom  af  Hofnagels 
Efterretninger,  en  Befolkning  af  7500.  Skulde  det  synes 
urimeligt,  at  Bergen  i  et  saa  langt  Tidsrum,  i  hvilket  Con- 
toiret  næsten  ganske  gik  til  Grunde  og  Byen  følgelig  maa 
være  gaaet  hurtig  fremad  i  Velstand,  er  bleven  staaende 
stille  i  Hensyn  paa  Folkemængde,  maa  Feilen  søges  i  den 
først  opstillede  Beregning.  Derimod  kan  det  betragtes  som 
sikkert,  at  Byens  Befolkning  i  den  nærmeste  Tid  efter  Souve- 
rainitetens Indførelse  ikke  har  oversteget  otte  Tusinde. 

Det  bergenske  Borgerskab  maa  iøvrigt  paa  denne  Tid 
have  været  det  meest  velhavende  og  driftige  i  de  to  fore- 
nede Riger.  I  et  Kongebrev  til  den  Norske  Statholder  og 
Cantsler  af  9  September  1638  heder  det  saaledes:  „vi  eragte 
Bergens  Trafique  nogle  Gange  at  overgaae  Kjøbenhavns 
Trafique."  Af  Dureils  Relation  sees,  at  Bergen  blandt  alle 
norske  og  danske  Kjøbstæder  eiede  de  fleste  store  Skibe. 
Byens  Udførsel  stod,  som  de  af  Edwardsen  leverede  Ud-  og 
Indførselslister  for  Aarerne  1650 — 54**)  vise,  ikke  meget 
langt  tilbage  for  Udførselen  i  vore  Dage,  og  denne  bety- 


*)  I  Rigsarch. 

*)  Trykte  hos  Sagen  &  Foss,  Bergens  Beskr.  7  80—82. 

delige  Handel,  som  engang  havde  været  en  af  de  fornem- 
ste Velstandskilder  for  de  mægtige  Hansestæder,  som  vel  nu 
var  mindre  indbringende  end  i  Contoirets  Blomstringstid, 
men  som  dog  altid  maa  have  givet  et  stort  og  sikkert  Ud- 
bytte, var  allerede  paa  denne  Tid,  efter  hvad  der  tidligere 
er  bleven  bemerket,  saagodtsom  ganske  gaaet  over  i  Bor- 
gerskabets Hænder.  I  den  ovenfor  nævnte  Taxation  af 
1657  er  Bergens  Borgeres  Huse  og  øvrige  Formue  anslaaet 
til  71 1,242^  Rigsdaler  *)  Dette  svarer,  ifølge  den  sedvanlig 
antagne  Beregning  af  Myntens  Verd  paa  hiin  Tid,  til  omtrent 
3>,  Mill.  Spdr.  i  vore  Penge,  en  Sum,  som  efter  Byens  Stør- 
relse og  Tidens  Leilighed  maa  kaldes  ganske  anseelig. 

Til  Oplysning  om  Throndhjems  Folkemængde  i  Midten 
af  det  syttende  Aarhundrede  kan  et  i  Anledning  af  en 
Kopskat  forfattet  Mandtal  af  1645  tjene,  i  hvilket  Borger- 
skabet er  opført  under  forskjellige  Rubriker  efter  Formue 
og  Livsstilling,  nemlig  først  Lagmand,  Borgermestere  og 
Raad,  tiis.  9,  Borgere  af  nogen  Formue  75,  Borgere  af  rin- 
gere Formue  5,  Borgere  og  Haandverksmænd  91,  uformu- 
ende Borgere  og  Haandverksmænd  96,  Strandsiddere  95  og 
Arbeidsfolk  31,  tiisammen  402  Huusholdninpjer.  Ifølge  et 
Regnskab  over  Familie  -  Landehjælp  -  Skatten  af  1675  havde 
Throndhjem  et  Antal  af  411,  ifølge  et  Regnskab  over  sam- 
me vSkat  af  1677  418  Husholdninger,  fraregnet  de  saakald- 
te  Udliggere  eller  Throndhjemske  Borgere,  der  boede  om- 
kring i  Lehnet,  hvis  Antal  var  81,  og  endelig  ifølge  et 
Regnskab  af  1678  434  Husholdninger,  fraregnet  Udliggerne, 
hvis  Antal  var  83.**)  Det  kan  herefter  antages  som  taale- 


*)  Kobberskatten,  der  skulde  erlægges  i  tre  Aar  med  20  Sk.  af 
hvert  trehundrede  Rdrs.  Formue,  en  Trediedeel  hvert  Aar, 
beløb  sig  af  Bergen  for  Aarene  1  6  74,  7  5  og  7  6  til  1521 
Rdr.  5  7  Sk,,  hvorefter  altsaa  Borgerskabets  skatlagte  For- 
mue har  udgjort  7  30,500  Rdr. 

*)  Alle  de  her  nævnte  Regnskaber  ligesom  de  i  det  følgende 
nævnte  findes  i  Rigsarch. 

lig  sikkert,  atByen  i  Tiden  omkring  Souverainitetens  Indførelse 
har  talt  mellem  2500  og  3000  Indbyggere.  —  At  den  siden  Re- 
formationen maa  have  gaaet  betydelig  fremad  i  Folkemæng- 
de, er  utvivlsomt,  og  herom  haves  ogsaa  et  udtrykkeligt 
Vidnesbyrd,  idet  nemlig  Byen,  som  i  længere  Tid  efter 
Reformationen  kun  havde  udgjort  een  Menighed,  i  1584 
blev  deelt  i  tvende,  fordi,  som  det.  i  Kongebrevet  herom*) 
heder,  „sig  Menighed  og  Almue  udi  Throndhjem  fast  forme- 
re." I  Begyndelsen  af  det  her  omhandlede  Tidsrum  havde 
Byen  efter  al  Sandsynligded  aldeles  ingen  udenrigsk  Han- 
del. Forst  i  Løbet  af  det  sextende  Aarhundrede  begyndte 
fremmede,  navnlig  hollandske,  Skibe  at  besøge  den,  fornem- 
melig for  at  afhente  Trælast;  men  denne  Handel  synes  end- 
nu ved  Aarhundredets  Slutning  ikke  at  have  naaet  nogen 
synderlig  Betydning.**)  IAaretl611 — 12  ankom  der,  ifølge 
et  Toldregnskab,  40  fremmede  Skibe,  tilsammen  drægtige 
1828  Læster,  til  Throndhjem,  deraf  3  fra  Bergen,  5  fra 
Danmark,  de  øvrige  fra  Holland.  I  samme  Tid  ankom  02 
afgik  47  i  Byen  hjemmehørende  Fartøier,  hvilke  alle,  paa 
et  Par  nær,  vare  smaae  Jagter  eller  Skuder,  og  hvoraf  de 
allerfleste  fore  paa  Nordlandene,  Resten  paa  Bergen.  De 
vigtigste  Udføiselsartikler  var  efter  samme  Regnskab:  Das- 
ler  5085  Tylfter,  Tjære  18311  Tdr.,  Tran  34  Tdr.,  Tørfisk 
343  Sk&,  Raaskjer  &  Rundfisk  338  $k<B  og  2  Voger,  Salt- 
fisk 635^  Tdr.,  Sild  1112  Tdr.,  der  indførtes  902 
Tdr.  Malt,  1139  Tdr.  Korn,  80  Tdr.,  Meel,  64  Tdr., 
Brød,  756  Tdr.  01,  927  Tdr.,  Salt,  endeel  Viin  og 
Brændevin  og  nogle  andre  Smaating.  —  Senere  gik  Han- 


*)  N.  Rigsregistr.  II.  5  61. 
**)  I  Aarene  159  9  —  1600  og  1600  — 1601  udgjorde  Tolden  af 
Throndhjems  By  alene  7.8 1  og  91 J  Daler.  I  et  Par  af  de 
foregaaende  Aars  Regnskaber  er  ingen  Told  opført  blandt 
Kongens  Indtægter,  og  der  bemerkes  herved,  at  ingen  frem- 
mede Skibe  i  Aarets  Løb  have  besøgt  Byen  paa  Grund  af  den 
høie  Told,  som  var  bleven  paalagt. 

delen  hurtigt  fremad  og  havde  allerede  i  Midten  af  Aar- 
hundredet  et  mangedobbelt  saa  stort  Omfang,  hvilket  sees 
af  de  hos  Kraft  meddelte  Efterretninger ,  ifølge  hvilke 
Throndhjem  i  Aarene  1668  —  73  aarlig  udførte  486,000 
Stykker  Bord  fra  50  til  75,000  Voger  Tørfisk,  fra  1600 
til  2000  Skippund  Kobber  etc,  medens  Byen  i  1668  eiede 
7  Skibe  foruden  90  Jægter  og  Baade,  der  fore  paa  Nord- 
landene, i  1673  13  Skibe  og  i  1675  20  Skibe,  hvoraf  5 
paa  100  Læster*).  Med  Handelen  maatte  ogsaa  Velstan- 
den og  Folkemængden  tiltage.  Ifølge  et  Regnskab  over 
Kobberskatten  af  1674  udgjorde  det  Throndhjemske  Bor- 
gerskabs Formue  304,350  Rigsdaler,  og  her  fandtes  flere 
efter  hiin  Tids  Maalestok  velstaaende  Handelsmænd  paa 
10,000  Rigsdalers  Formue  eller  derover. 

Stavanger  kan  endnu  mindre  end  Throndhjem  antages 
at  have  drevet  nogen  selvstændig  Handel  før  efter  Midten 
af  det  sextende  Aarhundrede,  da  Contoirets  Overmagt  var 
bleven  knækket.  Fra  denne  Tid  af  og  indtil  Souverainite- 
tens  Indførelse  gik  Byen  fremad,  omend  langtfra  saa  hur- 
tigt eller  stadigt  som  Throndhjem,  der  havde  en  for  Han- 
delen meget  heldigere  Beliggenhed.  Ifølge  et  Regnskab 
af  1612 — 13  ankom  der  i  dette  Aar  26  fordetmeste  smaae 
Fartøier  til  Stavanger,  deraf  4  Hollandske,  4  Danske,  3 
(Jagter)  hjemmehørende  i  Bergen  og  10  hjemmehørende 
i  Stavanger  (paa  et  Par  nær  alle  smaae  Skuder).  Der  ud- 
førtes 583  Tdr.  saltet  Fisk,  558  Tdr.  Sild,  1078  Deger 
Skindvarer,  83  Tylfter  Bord  og  nogle  andre  Smaating;  der 
indførtes  70  Tdr.  Korn,  78  Tdr.  Brød,  300  Tdr.  Meel,  282 
Tdr.  01  etc.  I  Aarene  1664— 73  derimod  udførtes  gjennem- 
snitlig  hvert  Aar  300  Læster  Trælast,  1067£  Tdr.  saltede 
og  31  \\  Voger  tørrede  Fiskevarer,  323  Tdr.  Sild  m.  m.**). 
Om  Byens  Folkemængde  i  Begyndelsen  af  dette  Aarhun- 
drede kan  man  gjøre  sig  en  omtrentlig  Forestilling  deraf, 


*)  Kraft,  Norges  Beskr.  V.  36  8  —  80. 
*)  Kraft,  Norges  Beskr. 

at  Ledingen  i  Aaret  1612—13  betaltes  af  177  i  Byen  bosid- 
dende Personer  og  i  Aarene  1614— 15  og  1615  -16  af  222, 
hvilke  Tal  vel  neppe  fjerne  sig  meget  fra  Antallet  af  Huus- 
holdninger.  I  en  Taxation  over  det  Stavangerske  Borger- 
skabs Formue  og  Næring  af  1657  er  der  opført  et  Antal 
af  349  Familier,  hvori  dog  ogsaa  udenbyes  boende  Borgere 
ere  medtagne,  og  herefter  kan  man  antage,  at  Byen  paa 
denne  Tid  har  talt  omtrent  2000  Indbyggere.  En  i  1684 
foretagen  Tælling  udviser  vistnok  kun  et  Antal  af  1479;  men 
Stavanger  var  da  allerede  paa  Grund  af  de  Christiansand  til- 
staaede  store  Forrettigheder  samt  andre  tilstødende  Uheld  be- 
gyndt  at  gaa  sterkt  tilbage.  I  den  ovenfor  nævnte  Taxation  af 
1657  er  Borgerskabets  Huse  anslaaet  til  et  Verd  af  27,044 
Rdr.,  dets  Handel,  Brug  og  øvrige  Formue  til  32,940  og 
dets  Rentepenge  til  2,100  Rdr.,  tilsammen  62,084  Rdr. 

Det  er  ovenfor  viist,  at  Oslo  paa  Reformationens  Tid 
maa  have  været  en  ubetydelig  og  næringsløs  Flekke,  hvis 
Befolkning  ikke  kan  have  oversteget  et  Tusinde,  hvorvel  den 
ogsaa  da  var  den  første  blandt  det  søndenfjeldske  Norges 
Kjøbstæder.  Efterat  imidlertid  Trælasthandelen,  for  hvilken 
Byen  havde  en  gunstig  Beliggenhed,  var  kommen  i  Gang, 
synes  den  at  være  gaaet  jevnt  fremad  i  Velstand  og  Fol- 
kemængde. Endnu  i  Midten  af  det  sextende  Aarhundrede 
var  Handelsrørelsen,  saavidt  man  kan  see  af  de  i  Norske 
Samlinger  trykte  Akershusiske  Lehnsregnskaber,  kun  liden. 
Men  i  Begyndelsen  af  det  næste  viser  der  sig  allerede  et  be- 
tydeligt Opsving.  I  Aaret  1608 — 9  blev  saaledes  Byen  besøgt 
af  90  fremmede  Fartøier,  drægtige  tilsammen  omtrent  2600 
Læster,  i  hvilke  udførtes  6714Tylfter  Dæler  foruden  andre 
Sorter  Trælast  og  Skindvarer.  Borgerskabet  selv  eiede  flere 
større  Skibe,  der  førte  Trælast  til  Holland,  England  og 
Spanien.  I  Aaret  1609  blev  saaledes  i  14  forskjellige, 
Osloensiske  Borgere  tilhørende,  Skibe  udført  1765  Tylfter 
Deler,  312 J  Stuchewehr  Sperrer  foruden   andet  Tømmer. 


)  Kraft,  Norges  Beskr. 

I  1628  ankom  der  98  fremmede  Fartøier  til  Christiania, 
tilsammen  drægtige  4585  Læster,  i  hvilke  der  udførtes 
10,530  Tylfter  Dæler,  182  Stuchewehr  Sperrer  m.  m.  Halv- 
hundrede Aar  senere  var  Udførselen  allerede  steget  til  det 
mangedobbelte,  idet  der  i  Aarene  1668  —  70  gjennemsnitlig 
udførtes  en  Million  og  i  Aarene  1680—84  11  Million  Bord 
aarlig.  —  Til  Bestemmelse  af  Byens  Folkemængde  ved 
denne  Tid  eller  i  Midten  af  det  syttende  A århundrede 
haves  følgende  Data.  Ifølge  Ministerialbogen  udgjorde  An- 
tallet af  de  aarlig  Fodte  i  Aarene  1648  —  61  gjennemsnitlig 
110*);  antager  man,  ligesom  ovenfor,  at  Fødslerne  har  for- 
holdt sig  til  den  hele  Folkemængde  som  1  til  30,  saa  faaer  man 
ud,  at  denne  sidste  har  været  over  3000  eller  henimod  3500. 
I  et  Mandtal  over  Familie-Landehjælpen  af  Christiania  for 
Aaret  1675  er  opfort  554  Huusholdninger ;  da  ingen  af 
Mandtallerne  over  denne  Skat  ere  fuldstændige,  men  de 
Fattige  overalt  synes  at  være  udeladte,  og  man  derfor  trygt 
kan  sætte  Familiernes  Antal  til  over  600,  saa  faaer  man 
ogsaa  heraf  ud,  at  Byen  har  havt  en  Folkemængde  af  over 
3000,  hvilket  Resultat  saaledes  maa  ansees  som  temmelig 
paalideligt.  —  I  en  Taxation  af  1661  er  Byens  Huse  verd- 
satte  til  131,235  Rigsdaler,  og  sammesteds  anføres,  at  Bør- 
nepengene beløb  sig  til  over  otti  Tusinde  Rdr.  I  et 
Regnskab  over  Familieskatten  af  1676  er  89  Borgere  op- 
førte i  første  Klasse,  hvis  Formue  var  over  500  Rdr.,  50  i 
anden  Klasse,  med  en  Formue  af  mellem  500  og  300  Rdr., 
111  i  tredie  Klasse,  mellem  300  og  100  Rdr.,  186  i  fjerde 
Klasse,  under  100  Rdr.,  og  i  et  Regnskab  over  Kobber- 
skatten af  1675  er  Borgerskabets  hele  Formue  —  vistnok 
for  lavt  —  anslaaet  til  212,200  Rdr. 

Blandt  det  søndenfjeldske  Norges  Kjøbstæder  var  Tuns- 
berg  den,  som  gik  mindst  fremad  i  det  her  omhandlede 
Tidsrum,  hvilket  havde  sin  Grund  deri,  at  den  har  en  langt 
mindre  udstrakt  Tømmertract    end  nogen   af  de  øvrige. 


*)  Langes  haandskr.  Samll. 

Trælasthandelen  var  nemlig  her  som  overalt  i  det  Sønden- 
fjeldske  de  næringsdrivende  Borgeres  væsentligste  eller  saa- 
godtsom  eneste  Sysselsættelse.  I  Aaret  1612 — 13  afgik 
fra  Tunsberg  37  fremmede  Kartøier,  tilsammen  drægtige 
750  Læster,  og  44  indenlandske,  deriblandt  36  hjemmehø- 
rende i  Byen  selv,  tilsammen  drægtige  676  Læster,  der 
indtoge  Ladning  for  udenrigske  Havne,  desuden  endeel 
Jægter  og  Baade,  der  gik  i  indenrigsk  Fnrt.  Der  udførtes 
2206  Tyffter  Bord,  694  Tylfter  Bjelker,  92,700  Sperrer,  for- 
uden endeel  anden  Trælast.  I  den  følgende  Tid  synes 
Byens  Handel  vistnok  at  være  gaaet  fremad,  men  uden  at 
naae  nogen  synderlig  Betydning,  og  i  Aarene  nærmest 
efter  Souverainitetens  Indførelse  beløb  Toldintraderne  af 
Tnnsberg  sig  neppe  til  en  Tyvendepart  af  Christianias  og 
en  Femtepart  af  Fredriksstads  Toldintrader.  Byens  Folke- 
mængde oversteg  paa  denne  Tid  neppe  700,*)  Holmestrand 
iberegnet,  og  Velstanden  synes  at  have  været  temmelig 
ringe.  I  Regnskabet  over  Familie -Landehjælpen  af  1676 
er  kun  5  Familier  opførte  i  første  Classe,  1 1  i  anden,  30  i 
tredie  og  37  i  fjerde  Classe,  Resten  vare  Fattige.  Ifølge  et 
Kobberskatmandtal  af  1674  var  Borgerskabets  samlede  For- 
mue 42,700  Rigsdaler. 

Større  Fremskridt  synes  Skeen  og  Fredriksstad  at  have 
gjort,  og  navnlig  den  førstnævnte  By  eller  rettere  det  under 
samme  hørende  Ladested,  Langesund,  var  allerede  i  det  sex- 
tende  Aarhundrede  bekjendt  som  et  af  de  allervigtigste 
Exportsteder  for  den  Norske  Trælast.  I  Aaret  1599  —  1600 
ankom  saaledes  hertil  185,  fordetmeste  hollandske  og  fri- 
siske, Skibe,  tiis.  drægtige  7915  Læster,  i  hvilke  blev  ud- 
ført 13,331  Tylfter  Dæler,  457  Stuchewehr  Sperrer  foruden 
anden   Trælast.    Endnu  betydeligere  var    Handelen  i  det 


*)  Dette  sluttes  af  et  Familie-Landehjælp -Mandtal  af  1  675,  i 
hvilket  er  opført  91  Huusholdninger  i  Tunsberg  og  Holme- 
strand  foruden  62  „Forarmede,  som  intet  har,  samt  fattige 
Seilingsfolk  og  Vedhuggere,"  tiis.  153  Familier. 

syttende  Aarhundredes  sidste  Halvdeel,  da  det- i  Decenniet  fra 
1667  til  1676  udførtes  aartfg  mellem  3  og  600,000  Bord, 
hvortil  endnu  kom  Producterne  af  Omegnens  Bjergverker, 
som  paa  denne  Tid  allerede  havde  naaet  en  ikke  saa  liden 
Betydning.  —  Ifølge  et  Andragende  fra  Presten  Peder  Nyborg 
til  Skeens  Magistrat,  dat.  29  April  1696*),  havde  Byen 
paa  denne  Tid  2362  Indbyggere;  heraf  synes  man  at  kunne 
slutte,  at  den  i  Tiden  omkring  Souverainitetens  Indførelse 
ikke  kan  have  talt  meget  mindre  end  2000.  I  et  Mandtal 
over  Familie-Landehjælpen  for  Aaret  1676  af  Skeen  og 
Krager«,  hvilken  sidste  i  1666  havde  faaet  Kjøbstads- 
rettighed,  men  endnu  var  ganske  ubetydelig  og  ikke  regnedes 
for  en  særegen  By,  er  opført  et  Antal  af  250  Familier;  men 
da  de  Uformuende  ikke  ere  medtagne,  og  der  for  disses  Ved- 
kommende vistnok  kan  lægges  henimod  et  Hundrede  til**), 
saa  faaer  man  ud,  at  Byen  paa  denne  Tid  har  talt  mellem 
1500  og  2000. 

Til  at  give  en  Forestilling  om  Udstrækningen  af  Fred. 
riksstads  Handel  kan  et  Toldregnskab  for  Aaret  1616 — 17 
tjene.  Ifølge  dette  blev  der  i  det  nævnte  Aar  i  56  frem- 
mede Skibe,  tilsammen  drægtige  1190  Læster,  udført  2700 
Tylfter  Dæler,  180  Tylfter  Bjelker  tilligemed  anden  Trælast, 
og  i  18,  Borgerskabet  tilhorende,  Fartøier,  tiis.  drægtige 
335  Læster,  foruden  Skindvarer  og  Smaalast,  397  Tylfter 
Deler  og  61  Tylfter  Bjelker.  Ifølge  et  Regnskab  af  1602 
blev  Byskatten  i  dette  Aar  betalt  af  153  Personer       />  af 


*)  I  Rigsarchivet. 

'*)  Ifølge  Regnskaberne  over  Familieskatten  af  Fredriksstad  og 
Tunsberg  for  1  6  7  5  og  7  6  var  der  i  den  førstnævnte  By  mod 
154,  som  betalte  Skatten,  64  Uformuende,  og  i  den  sidstnævnte 
6  2  mod  91.  —  I  det  ovenanførte  Mandtal  er  foruden  Kra- 
gerø  rimeligvis  ogsaa  de  under  Skeen  hørende  Ladesteder, 
navnlig  Porsgrund  og  Langesund,  medtagne;  m#n  disse  vare 
uden  egen  Betydning  og  alene  at  betragte  som  Udskibnings- 
steder for  Skeens  formuende  Handelsmænd. 

hver)  foruden  „15  unge  Karle,  som  ingen  Tomter  haver"*): 
heraf  kan  man.  slutte,  at  Fredriksstad  paa  denne  Tid  har 
talt  omtr.  800  Indbyggere.  I  Tiden  nærmest  efter  Souve- 
rainitetens  Indførelse  var  Handelen  allerede  betydeligt  større, 
hvilket  sees  deraf,  at  der  i  Aarene  1673 — 75  udskibedes  i 
Gjennemsmt  aarlig  430,000  Stk.  Bord  foruden  nogle  Hun- 
drede Tylfter  Bjelker,  og  Folkemængden  maa  paa  denne 
Tid  have  oversteget  et  Tusinde.**)  I  et  Kobberskatmand- 
tal  af  1674  er  Byens  Formue  ansat  til  45,300  Rdr. 

Til  disse,  Norges  gamle  Kjøbstæder,  som  efter  det 
Foregaaende  kan  antages  i  Tiden  nærmest  efter  Souveraini- 
tetens  Indførelse  at  have  talt  18 — 20,000  Indbyggere,  var 
der  i  det  syttende  Aarhundrede  kommet  2  nye,  nemlig 
Kongsberg,  anlagt  1624,  og  Christianssand,  der  fik  Kjøb- 
stadsprivilegier  1641.  Om  den  førstnævnte  af  disse  har  det 
ikke  været  muligt  at  tilveiebringe  Oplysninger,  hvoraf  der 
kunde  sluttes  noget  med  Hensyn  til  dens  Folkemængde  ved 
den  angivne  Tid,  og  som  en  Bergstad  uden  Handel  og  uden 
nogen  egentlig  Borgerstand  synes  den  ogsaa  at  vedkomme 
os  mindre  paa  nærværende  Sted.  Hvad  Christianssand  an- 
gaaer,  som  i  lang  Tid  var  de  Danske  Kongers  Kjæledægge, 
og  til  hvis  Gunst  der  blev  drevet  en  formelig  Ødelæggelses- 
krig mod  Stiftets  øvrige  Handelsstæder,  da  talte  den  allerede 
i  1683,  ifølge  et  Mandtal  over  Krigshjælpen  for  dette  Aar, 
13 — \ 400  Indbyggere,***)  og  rimeligviis  har  dens  Befolkning 


e)  Fredriksstad  var  anlagt  paa  en  af  Kronens  Gaarde,  og  dens 
Borgere  betalte  derfor  en  særegen  Afgift  til  denne. 

)  I  et  Mandtal  over  Familie-Landehjælpen  af  16  75  er  opført 
et  Antal  af  218  Husholdninger  i  Fredriksstad  og  det  under 
samme  hørende  Moss  Ladested.  Heri  er  ogsaa  „Fattige,  der 
ikke  formaae  at  betale  Skatten,"  medtagne, 

')  I  Mandtallet  er  opført  240  Husholdninger,  Arendal,  Østerriisøer 
og  de  øvrige  under  Christianssand  hørende  Ladesteder  frareg- 
net. Arbeidere  ere  ogsaa  medtagne,  saa  at  Mandtallet  maa 
ansees  nogenledes  fuldstændigt. 

ved  Souverainitetens  Indførelse  ikke  været  meget  under  et 
Tusinde. 

Men  hertil  kommer  endnu  den  Række  af  Ladesteder 
langs  det  søndenfjeldske  Norges  Kyster,  som  vare  opstaae- 
de  ved  Trælasthandelen,  fornemmelig  i  det  sextende  og  syt- 
tende Aarhundrede,  og  hvoraf  kun  enkelte  ere  medtagne  i 
de  i  det  Foregaaende  anførte  Mandtal,  nemlig  Holmestrand 
under  Tunsberg,  Moss  under  Fredriksstad  og  maaskee 
Skeensf jordens  Ladesteder  under  Skeen. 

Den  eldste  og  anseeligste  blandt  dem,  Drammen,  var 
dengang  som  senere  det  vigtigste  Udførselssted  for  Træ- 
lasten  i  det  hele  Land  og  talte  allerede  ved  Enevolds- 
regjeringens  Indførelse  over  2000  Indbyggere*).  Dernæst 
kan  nævnes  Fredrikshald ,  som  i  1665  fik  egne  Kjobstads- 
privilegier,  hvis  Udførsel  var  større  end  Fredriksstads,  og 
hvis  Folkemængde  sikkert  overskred  et  Tusinde;  Laurvik, 
som  af  Arnt  Berntsen  kaldes  en  „stor,  navnkundig  og  be- 
rømt Ladestad,"  som  havde  en  langt  betydeligere  Handel 
og  vistnok  ogsaa  en  større  Folkemængde  en  Tunsberg**), 
fremdeles  Soon,  Østerriisøer,  Arndal,  Mandal  o.  fi.  Naar 
disse  medregnes,  kan  Norges  Bybefolkning  ved  det  nævnte 
Tidspunct  antages  at  have  naaet  mindst  25,000  og  sandsyn- 
ligvis at  have  oversteget  ikke  ubetydeligt  dette  Tal. 

Det  er  allerede  ovenfor  berørt,  at  Handelsforholdene 
paa  denne  Tid  ikke  vare  heldige,  og  at  navnlig  Trælast- 
handelen maa  have  kastet  meget  lidet  af  sig.  Hertil  kom 
endnu,  at  Byerne  under  de  ulykkelige  Krige  nærmest  før 
Enevoldsregjeringens  Indførelse  paa  det  haardeste  vare  blevne 
medtagne  ved  Extraskatter  og  Indqvarteringer.  Tilstanden 
var  som  Følge  heraf,  sammenlignet  med  senere  Tider, 
temmelig  maadelig,  navnlig  i  de  søndenfjeldske  Kjøbstæder. 
At  de  dog  saavel  i  oeconomisk  Velvære  som  i  enhver  anden 


*)  Langes  Tidsskr.  II.  3  9  6. 

'*)  I  et  Mandtal  over  den  aarlige  Byskat  af  Laurvik  for  16  7  8 
er  opført  198  Skatydere  (Sandefjord  og  Stavern  iberegnede). 

Henseende  stode  uendelig  meget  høiere  nu  end  i  Reforma- 
tionens Tidsalder,  er  udenfor  al  Tvivl,  Dengang  var  Han- 
delen i  det  søndenfjeldske  Norge  endnu  yderst  ubetydelig, 
og  i  det  Nordenfjeldske  indskrænket  til  Bergen,  hvor  den 
ganske  var  i  Fremmedes  Hænder;  nu  derimod  var  der 
overalt  en  livlig  Virksomhed  og  de  Fremmede  overalt  for- 
trængte. Dengang  var  Kjøbstædernes  Søfart  indskrænket 
til  Kystseilads  med  Smaajagter  og  Baade;  nu  derimod  havde 
enddog  det  ubetydeligste  Ladested  Skibe  i  udenrigsk  Fart, 
og  de  større  Byer  eiede  anseelige  Handelsflaader,  som  be- 
søgte alle  Europæiske  Farvande.  Nu  overhovedet  kunde 
Norge  siges  at  have  en  virkelig  Borgerstand,  medens  Kjøb- 
stadbefolkningen  paa  Reformationens  Tid,  nedsunken  i  Armod 
og  Afhængighed  og  uden  egentlig  borgerlige  Næringer, 
neppe  fortjente  at  kaldes  saa. 

Dette  var  et  stort  Skridt  fremad  imod  Folkets  natio- 
nale Emancipation.  Den  Norske  Borgerstand  ved  Ene- 
vældens Oprettelse  var  hverken  synderlig  velhavende  eller 
synderlig  oplyst,  men  den  stod  i  begge  Henseender  langt 
over  det  øvrige  Folk.  Ved  Handelen  bragtes  den  i  en 
stadig  Forbindelse  med  andre  mere  oplyste  Nationer,  og 
den  stigende  Velstand  og  Virksomhed  maatte  bidrage  til 
at  hæve  den  i  saa  lang  Tid  nedtrykte  Almeenaand.  Paa 
Reformationens  Tid  stod  der  endnu  nogle  Rester  igjen  af 
den  gamle  Communalforfatning;  men  disse  vare  aldeles 
betydningsløse,  fordi  den  fattige  og  faatallige  Bybefolkning 
ikke  formaaede  at  gjøre  noget  Brug  af  dem.  Ved  Souve- 
rainitetens  Indførelse  derimod,  da  ethvert  Spor  af  Selv- 
styrelse var  tilintetgjort  og  Byerne  fuldstændigt  underlagte 
den  centrale  Administration,  var  til  Gjengjeld  Betingelserne 
for  et  virksomt  Communeliv  i  langt  høiere  Grad  tilstede, 
og  der  fandtes  nu  mere  af  den  Aand,  som  havde  affødt 
Middelalderens  Communalforfatninger.  I  de  større  Byer 
gjorde  Borgerskabets  Fordring  paa  at  deeltage  i  Bestyrelsen 
af  de  coramunale  Anliggender  sig  stedse  mere  og  mere 
gjeldende,  saa  at  Regjeringen  mod  Slutningen  af  det  syt- 


Norge  under  Foreningen  med  Danmark  [153  7  — 1814].  105 


tende  Aarhundrede  enddog  indrømmede  dem  et  Slags  Re- 
præsentation, saa  lidet  end  en  saadan  stemmede  med  Ene- 
voldsregjeringens  hele  System*).  Heller  ikke  Fordringer 
af  en  mere  omfattende  Natur,  nemlig  saadanne  som  Landets 
politiske  og  nationale  Interesser  stillede,  kunde  længe  for- 
blive fremmede  for  en  driftig  og  fremadstræbende  Borger- 
stand, og  det  er  i  denne  Henseende  betegnende,  at  Ønsket 
om  et  Norsk  Universitet,  i  hvilket  alle  nationale  Bestræbelser 
siden  samlede  sig,  for  forste  Gang  fremtræder  i  den  af  de 
Norske  Kjøbstæders  Deputerede  ved  Arvehyldingen  i  1661 
overrakte  Supplication. 


Medens  Kjobstadbefolkningen  i  Norge  saaledes  i  Tids- 
rummet fra  Reformationens  til  Enevoldsmagtens  Oprettelse 
havde  gjort  store  Fremskridt  i  Velstand,  Uafhængighed  og 
Almeenaand,  var  Danmarks  Borgerstand  i  samme  Tidsrum 
snarere  gaaet  tibage.    Det  er  allerede  ovenfor  bleven  be- 


*)  Et  Kongebrev  af  19  Juni  1619  (N.  Tegn.)  viser,  at  der 
allerede  paa  denne  Tid  rørte  sig  en  urolig  Aand  hos  det 
Bergenske  Borgerskab.  Det  heder  nemlig  her,  at  „en  Part  af 
Borgeriet  i  Bergen  skal  have  sig  understandet  selv  fornævnte 
Byes  Regnskaber  at  ville  examinere  og  forhøre,  endog  vi  selv 
derudinden  naad.  havde  Anordning  gjort."  Det  befales  Lehns- 
manden  at  lade  tiltale  dem,  som  „saaledes  have  eonspireret, 
sig  sammenrottet  og  forbundet,  ved  yderste  Lougmaal,  efterdi 
saadan  deres  Procederen  og  Gjerning  er  imod  vores  Høihed." 
Ogsaa  i  Christiania  forefaldt  der  gjentagne  Stridigheder  mellem 
Øvrigheden  og  Borgerskabet,  som  holdt  Forsamlinger  eller 
„sammenrottede  sig"  for  at  afgjøre  communale  Anliggender; 
(en  Pakke  herom  fra  1645  i  Statholdersk.  Arch.  i  Rigsareh.) 
Om  de  1  6  Mænd  eller  Borgerrepræsentanter  i  Bergen  se  Rescr. 
3  1  Juli  16  80  og  4  Febr.  1  6  82  (Bergs  Rescriptsamling). 
En  lignende  Institution  fandtes  vistnok  ogsaa  i  flere  af  de 
andre  Byer. 

merket,  at  Kjobstadnæringerne  i  dette  Land  leed  over- 
ordentligt Afbrek  ved  Adelens  stedse  stigende  Privilegier  og 
ved  Bondestandens  og  Agerbrugets  deraf  følgende  slette 
Forfatning,  at  Kornudforselen  neppe  kan  antages  at  have 
været  saa  stor  i  Midten  af  det  syttende,  som  den  var  i  Be- 
gyndelsen af  det  sextende  Aarhundrede,  at  Studehandelen 
saagodtsom  ganske  var  kommen  i  Adelens  Hænder,  og  at 
de  fleste  af  Danmarks  engang  blomstrende  og  anseelige 
Kjobstæder  paa  Grund  heraf  ved  Enevoldsmagtens  Opret- 
telse befandt  sig  i  den  maadeligste  Forfatning  Hertil  kom, 
at  hvad  der  endnu  ved  Reformationstiden  stod  tilbage  af 
communal  Selvstyrelse,  saagodtsom  ganske  blev  tilintetgjort 
i  den  paafølgende  Tid*).  Dette  var  ikke  andet,  end  hvad 
der  ogsaa  skete  i  Norge;  men  her  havde  Byernes  com- 
munale  Forfatninger  kun  havt  lidet  at  betyde,  og  det  var 
saaledes  intet  væsentligt  Tab,  at  de  ophævedes,  hvorimod 
de  i  Danmark  havde  omsluttet  et  virkeligt  Communeliv, 
som  nu  ved  den  stigende  Centralisation  maatte  gaae  til 
Grunde. 

Det  offentlige  Liv  overhovedet  i  Danmark  hensygnede 
efter  Grevefeiden   paa  en   umiskjendelig  Maade.  Denne 


*)  I  Midten  af  det  1 6  de  Aarhundrede  blev  det  almindelig  Regel, 
at  Kjøbstæderne  kom  i  et  Underordnelsesforhold  til  de  konge- 
lige Lehnsmænd  (Befaling  af  Chr.  III.  1547,  gjentagen  af 
Fredr.  IL  156  1  og  senere).  Se  Jacobsens  Afhandl,  om  Kjøb- 
stæderne,  Hist.  Tidsskr.  V.  3  5  ff.  —  Christian  IV.,  der,  som 
bekjendt,  nærede  megen  Interesse  for  Kjøbstædernes  Opkomst, 
synes  ikke  at  have  viist  nogen  Skaansel  mod  Levningerne  af 
deres  communale  Friheder.  Saaledes  berøvede  han  i  1618 
Kjøbenhavns  Øvrighed  dens  Ret  til  at  lægge  Skat  paa  Borgerne 
og  fordrede,  at  hans  Statholder  skulde  have  den  af gj ørende 
Stemme  herved.  (Hammerich,  Om  de  uadelige  Stænder,  Nyt 
hist.  Tidsskr.  1  B.).  Under  ham  blev  ogsaa  Borgerstandens 
Provinsmøder  afskaffede  (16  04).  Jvfr.  iøvrigt  Schlegel,  Om 
de  Danskes  Autonomi,  S.  2  2  3. 

Begivenhed  lagde  vel  ved  Reformationens  Indførelse  Grun- 
den til  store  Fremskridt  i  almindelig  Oplysning;  men  paa 
de  sociale  og  politiske  Forhold  havde  den  i  det  Hele  en 
uheldig  Virkning.  De  lavere  Stænders  Reisning  endte  med 
et  Nederlag,  som  kuede  alle  fremadstræbende  Kræfter. 
Gjæringen  afløstes  af  en  langvarig  Stilstand,  og  Følgerne 
af  Samfundets  dybe  Splittelse,  som  hiin  Begivenhed  havde 
bidraget  til  at  forværre,  og  som  efterhaanden  tilintetgjorde 
den  Almeenaand,  uden  hvilken  et  Samfund  ikke  kan  bestaae, 
begyndte  nu  at  træde  klart  frem.  Aristocratiet  var  gaaet 
over  til  et  formeligt  Oligarchie.  Rigsraadet,  som  allerede 
før  Reformationen  havde  faaet  en  afgjørende  Indflydelse 
paa  alle  Statens  Anliggender,  fik  efter  denne  Tid,  da  det 
fuldkommen  havde  uddannet  sin  Forfatning,  næsten  al  vir- 
kelig Regjeringsmagt  i  sine  Hænder,  saa  at  ordentligviis 
af  Kongerne  meget  lidet  og  af  de  øvrige  Stænder  saagodt- 
som  intet  kunde  settes  igjennem  mod  dets  Villie*).  Rigs- 
raadet gik  nu  ogsaa  over  til  at  blive  en  særskilt  Afdeling 
af  Adelen  eller  en  særegen  høiere  Stand**),  idet  nemlig 
dets  Medlemmer  i  Regelen  toges  af  en  indskrænket  Kreds 
af  mægtige,  med  hinanden  nøie  forbundne  Slegter,  medens 
de  øvrige  vare  udelukkede  derfra.  Herved  løsnedes  Grun- 
den under  den  aristocratiske  Regjeringsform,  paa  samme 
Tid  som  den  i  det  Udvortes  naaede  sin  høieste  Udvikling, 
idet  der  i  den  adelige  Stand,  som  hidtil  havde  udgjort  en 
tætsluttet  Masse,  opstod  en  Spaltning,  og  idet  den  lavere  Adel, 
som  ingen  Deel  havde  i  Rigsraadsoligarchiets  Magt,  efterhaan- 
den ligesom  det  øvrige  Folk  blev  mere  og  mere  fremmed  for 
det  offentlige  Liv  og  for  Statens  Anliggender.  Det  synes, 
som  at  det  havde  været  det  Naturlige,  at  denne  nu  mere  og 
mere  havde  sluttet  sig  til  de  lavere  Stænder,  for  i  Forening 
med  dem  at  indskrænke  Raadet  og  tilkjæmpe  sin  Repræ- 

*)  J.  E.  Larsens  Afhandl,  om  Rigsdage,  Landsthing  og  Rigsraad, 

Hist.  Tidsskr.  I.  §  14. 
**)  Sammest.  §  15. 

sentation  paa  Rigsdagen  en  selvstændig  politisk  Betydning. 
Herved  vilde  maaskee  en  fri  Forfatningsud  vi  kling  have  været 
betrygget.  Uheldigviis  var  en  saadan  Forening  umuelig 
paa  Grund  af  den  dybe  sociale  Adskillelse  mellem  Adelen 
og  det  øvrige  Folk,  og  de  store  Forrettigheder,  som  den 
førstnævnte  besad  Rigsraadet  beskyttede  og  udvidede  disse, 
og  den  øvrige  Adel  gav  heller  Afkald  paa  enhver  politisk 
Indftydelse,  end  den  vilde  udsette  sig  for  at  tabe  noget  af 
hine  lucrative  Privilegier,  hvorved  i  Virkeligheden  dens 
Stilling  i  Samfundet  blev  undergravet.  Adelens  sociale  For- 
trin kunne  nemlig  forekomme  naturlige,  saalænge  den  regjerer 
Samfundet,  saalænge  den  er  politisk  virksom  og  gaaer  foran 
i  Krig  og  Fred;  men  de  blive  utaalelige,  naar  den  drager 
sig  ud  af  det  offentlige  Liv.  Et  saadant  Forhold  maatte 
ogsaa  have  en  degraderende  Indflydelse  paa  Standens  hele 
Characteer.  Dens  Frihedsaand  og  Fædrelandssind  tabte  sig 
mere  og  mere.  Alene  naar  det  gjaldt  dens  Frihed  for  at 
deeltage  i  de  offentlige  Byrder  viiste  den  Sammenhold  og 
Fasthed;  for  Samfundets  almindelige  Interesser  derimod 
syntes  den  som  oftest  at  være  temmelig  ligegyldig,  og  til 
de  lavere  Classer  stillede  den  sig  væsentlig  kun  i  Under- 
trykkerens Forhold.  Herremændene,  som  fordum  havde 
været  Landets  rette  Forsvarere,  og  hvis  Privilegier  jo 
ogsaa  oprindelig  grundede  sig  paa,  at  de  skulde  „vove 
deres  Hals  for  Kongens  og  Landsens  Fred",  viiste  sig  nu 
ofte  uvillige  til  Opofrelser,  ofte  enddog  feige  og  forræde- 
riske, naar  det  gjaldt  deres  Fædrelands  Forsvar.  Higen 
efter  Berømmelse  og  Udmerkelse  blev  sjelden  blandt  dem, 
og  det  Sed vanlige  var,  at  de  tilbragte  Livet  hjemme  paa 
sine  Gaarde,  beskjæftigede  med  at  samle  Penge  og  udsuge 
sine  Bønder""*).  —  Naar  det  skortede  Adelen  paa  Alrneen- 
aand  og  Sands  for  borgerlig  Frihed,  kunde  disse  Følelser 
endnu   mindre  tænkes   raadende    hos   de  lavere  Stænder. 


*)  „Ihr  Geist  war  nicht  Ehrgeiz,  sondern  Finanzsucht",  Spittler, 
Gesch.  d.  Revol.  16  60. 

Bondestanden,  hvis  Repræsentation  paa  Rigsdagene  ganske 
var  bortfaldet  i  Slutningen  af  det  sextende  Aarhundrede, 
stod  paa  en  Mande  udenfor  Samfundet,  og  Borgerstanden 
havde,  navnlig  siden  Reformationen,  levet  under  et  altfor 
sterkt  Tryk  og  i  altfor  megen  Afhængighed,  til  at  ikke 
Sneverhed  02  Smaalighed  skulde  være  bleven  de  fremher- 
skende  Træk  i  dens  Characteer.  Had  rnod  Adelen  og  Mis- 
undelse over  dens  store  Forrettigheder  synes  at  være  bleven 
mere  og  mere  almindelig,  og  dette  havde  til  Følge,  at  de 
borgerlige  Gasser  satte  alt  sit  Haab  til  en  Forøgelse  af 
Kronens  Magt  og  ganske  tabte  Interessen  for  at  bevare 
politiske  Rettigheder,  som  efter  de  daværende  Samfunds- 
forholde fornemmelig  kom  Adelen  til  Gode. 

At  den  hele  Stænderforfatning  savnede  Livskraft,  at 
navnlig  Aristocratiet  under  sin  tilsyneladende  store  Magt 
skjulte  et  dybt  indre  Forfald,  kom  tilsyne  paa  den  meest 
iøjnefaldende  Maade  ved  Statsforandringen  i  1660.  Denne 
var  en  fuldstændig  Omstyrten  af  det  Bestaaende,  og  den 
gjennemførtes  ikke  destomindre  uden  nogen  Kamp.  Sjelden 
eller  aldrig  er  vel  et  større  Resultat  opnaaet  ved  saa  smaae 
Midler  og  med  saa  liden  Anstrengelse.  Der  er  i  det  An- 
greb, som  blev  rettet  mod  den  bestaaende  Statsforfatning, 
intetsomhelst  at  beundre;  det  blev  ikke  foretaget  efter  en 
dybt  udtænkt  og  længe  forberedet  Plan;  det  udførtes,  uden 
at  der  paa  noget  Punkt  krævedes  nogen  serdeles  Virk- 
somhed eller  Dristighed,  og  det  er  bekjendt,  at  Kongen 
var  meget  langt  fra  at  legge  nogen  fast  Holdning  for  Dagen, 
at  han  tvertimod  efter  al  Sandsynlighed  vilde  have  trukket 
sig  tilbage  eller  ialfald  aldrig  have  gaaet  saa  langt,  som  han 
gik,  saafremt  der  havde  viist  sig  Tegn  til  alvorlig  Modstand, 
Men  det  viiste  sig,  at  baade  Rigsdag  og  Rigsraad  vare  saa 
aldeles  ude  af  Stand  til  at  forsvare  sin  Plads  som  selv- 
stændige Statsautoriteter,  at  Kongen  blot  behøvede  at  ud- 
strekke  sin  Haand  efter  Enevoldsmagten  for  at  faae  den, 
og  Hofcamarillaens  Foretagende  blev  saaledes  kronet  med 
et  Held,  som  den  selv  neppe  havde  kunnet  vove  at  haabe. 

Den  adelige  Stand  paa  Rigsdagen  var  alene  bekymret  for 
sine  Privilegier;  den  havde  ogsaa  isoleret  sig  formeget  fra 
det  øvrige  Folk  til  at  kunne  optræde  som  Frihedens  For- 
kjæmper,  og  den  tabte  aldeles  Hovedet,  da  den  blev  over- 
rasket med  Forslag  til  gjennemgribende  Forandringer  i 
Constitutionen.  Borgerstanden  og  Geistligheden  lod  sig 
lede  af  Hoffets  Creaturer  og  af  sin  Avindsyge  mod  Herre- 
mændene. En  og  anden  Gang  fremdukker  vel  under  For- 
handlingerne Tanken  om,  at  Folkets  Repræsentanter  ikke 
gajiske  burde  lade  Magten  slippe  sig  af  Hænderne;  men 
der  fandtes  ikke  en  eneste  Mand  med  Characteer  og  frem- 
ragende Dygtighed,  som  kunde  gribe  denne  Tanke  og  give 
Bevægelsen  en  anden  Retning  end  den,  Hoffet  ønskede. 
Rigsdagens  Forhold  vidner  i  det  Hele  om  en  total  Mangel 
paa  Charaeteer,  politisk  Fremsynethed  og  Frihedsaand,  og 
maatte  betage  Kongen  enhver  Betænkelighed  ved  at  benytte 
den  Magt,  som  var  bleven  ham  overdraget,  paa  en  hvilken- 
somhelst  Maade,  han  fandt  for  godt. 

Den  nye  Tingenes  Orden,  som  blev  grundlagt  i  1660, 
stødte  heller  ikke  senere  paa  nogen  Opposition.  At  de 
store  Adelsslegter,  som  tilforn  havde  regjeret  Staten,  vare 
misfornøiede,  er  en  Selvfølge,  og  der  mangler  heller  ikke 
Vidnesbyrd  om  deres  fiendtlige  Stemning*);  men  denne 
kom  intetsteds  til  noget  alvorligt  Udbrud.  Folket  i  det 
Hele  bøiede  sig  villigt  for  den  souveraine  Kongemagt  og 
følte  neppe  Savnet  af  politiske  Rettigheder,  som  det  ikke 
havde  forst aaet  at  gjøre  Brug  af,  da  det  besad  dem.  P^ne- 
voldsregjeringen  behøvede  saaledes  ikke  voldsomme  Midler 
for  at  befæste  sig.  Den  havde  allerede  under  de  første 
Enevoldskonger  i  det  Væsentlige  den  samme  Characteer, 
som  den  siden  stedse  bevarede:  lidet  virksom,  men  ogsaa 
lidet  voldsom  eller  despotisk.  Ikke  destomindre  —  saa 
skrøbeligt  havde  det  Gamle  været  —  gjorde  den  nye  Tin- 


*)  Se  fornemmelig  P.W.Becker,  Saml.  til  Danm.  Hist.  I.  208  f., 
311  o.  fl. 

genes  Orden  sig  med  en  forbausende  Hurtighed  gjeldende 
i  alle  Forholde  og  bevirkede  en  total  Omveltning  i  Sam- 
fundets hele  Characteer,  i  Folkets  Sæder,  Tænkemaade  og 
aandelige  Liv.  Statsforandringen  var  ikke  blot  radical  i 
sin  politiske  Form,  den  blev  det  ogsaa  i  sin  nationale  og 
sociale  Eftervirkning*). 

Der  er  i  denne  Henseende  fornemmelig  tre  Hoved- 
puncter  at  bemerke:  det  gamle  Aristocraties  Undergang  og 
Opkomsten  af  en  ny,  fornemrneligt  tydsk,  Hofadel,  dernæst 
Hoffets  og  Hovedstadens  i  overvettes  Grad  stigende  Betyd- 
ning, endelig  Dannelsen  af  et  sterkt  centraliseret  Rcgjerings- 
maskineri,  som  greb  ind  allevegne  og  fuldstændigt  absor- 
berede Statens  offentlige  Liv. 

Den  gamle  Danske  Adel  var  endnu  i  Tiden  umiddel- 
bart for  Statsforandringen  talrig  og,  som  det  syntes,  blom- 
strende. Dens  Medlemmer  beklædte  alle  høie  Poster  ved 
Hoffet,  i  Administrationen,  Armeen  og  Flaaden ;  flere  blandt 
dem  vare  overordentlig  rige,  og  tilsammen  eiede  de  næsten 
det  halve  Land.  Fra  denne  Høide  blev  den  pludselig 
nedstyrtet  ved  Souverainitetens  Indførelse,  og  der  hengik 
neppe  et  Par  Generationer  efter  denne  Begivenhed,  før 
den  kunde  siges  at  være  saagodtsom  aldeles  uddøet  eller 
forsvunden.  Enevoldsregjeringen ,  der  ikke  turde  stole 
paa,  at  noget  Medlem  af  den  engang  herskende  Stand 
oprigtigt  vilde  slutte  sig  til  den  nye  Tingenes  Orden,  gik 
systematisk  tilverks  i  at  fortrænge  og  udelukke  Danske 
Adelsmænd  fra  Statstjenesten ,  navnlig  fra  de  militaire  Be- 
falinger**), hvilket  fordetmeste  bortgaves  til  tydske  Officierer, 
som  kom  ind  i  Landet  med  de  hvervede  Tropper.  Hoffet 

*)  Molbechs  Afh.  om  Holberg  og  hans  Samtid,    Hist.  Tidsskr, 
VI.  480  ff. 

**)  Allerede  i  16  62  nævnes  saaledes,  i  et  Brev  fra  den  Svenske 
Resident  i  Kjøbenhavn,  Duvall  (Becker,  I.  281),  Oberst  Eiler 
Holk  som  den  eneste  Danske  Adelsmand,  der  endnu  var  i 
Dansk  Krigstjeneste.    Se  ogsaa  Becker  II.  249  og  flere. 

blev  efter  Statsforandringen  næsten  aldeles  fortydsket;  Dron- 
ning Sophie  Amalie  var  tydsk;  Fredrik  den  Tredie  kunde 
paa  en  Maade  siges  at  være  det  samme;  begges  Yndlinger 
og  fortrolige  Raadgivere  vare  Tydskere.  Saalænge  Rigs- 
raadet  bevarede  sin  Magt,  holdt  disse  sig  endnu  i  Bag- 
grunden, og  Kongen  vovede  ikke  at  drage  dem  frem  for 
ikke  at  opirre  de  mistænksomme  Oligareher,  som  allerede 
begyndte  at  knurre  over,  at  han  viste  Udlændinger  mere 
Fortrolighed  end  Landeis  egne  Børn.  Efter  Rigsraadets 
Fald  kunde  han  mere  uhindret  følge  sin  Tilbøielighed ;  dog 
maatte  Overgangen  ikke  blive  altfor  voldsom,  og  den  inden- 
landske Adel  var  derfor  endnu  i  denne  Konges  Regjeringstid 
sterkt  repræsenteret  i  de  høie  Stats-  og  Hofembeder.  Men 
allerede  under  hans  Eftermand,  Christian  den  Femte,  der 
ogsaa  havde  faaet  en  tydsk  Opdragelse,  og  endnu  mere 
senere,  er  tydske  Navne  de  overveiende  i  Kongens  Raad*), 
i  Armeen,  ved  Hoffet  og  blandt  Landets  store  Godseiere. 
Der  begyndte  en  formelig  Indvandring  af  tydske  Adels- 
mænd, og  disse  modtoges  i  Regelen  med  Velvillie  og  gjorde 
en  hurtig  Carriere  ved  Hoffet,  som  under  Christian  den  VPs 
Regjering  t.  Ex.  var  saa  tydsksindet,  at  ikke  engang  en  Hol- 
stener ansaaes  for  tydsk  nok**),  og  hvor  en  Dansk  Adelsmand 
kun  undtagelsesviis  formaaede  at  trænge  sig  frem.  De  er- 
holdt Pensioner,  Titler  og  høit  aflagte  Embeder,  de  sam- 
lede sig  Formuer  og  tilkjobte  sig  store  Godser  i  Danmark 
eller  fik  saadanne  til  Foræring  af  Kongerne.  Paa  samme 
Tid  gik  det  stadigt  og  hurtigt  tilbage  med  den  indenlandske 
Adel.    Den  beholdt  vistnok  efter  Statsforandringen  de  fleste 


*)  I  Geheimeconseilet  sad  i  A arene  fra  1701 — 1771  25  tydske 
Adelige  eller  dog  Adelige  af  tydsk  Extraction  og  foruden  2 
Danneskjolder  kun  8  Danske  fødte  Adelige.  Baden,  Danm. 
Hist.  V.  7  0. 

**)  I  et  Brev  fra  Christian  VI.  (Mnemosyne  III.  CLVIII.)  heder 
det  saaledes  om  en  Kammerjunker  v.  Ahlefeld:  „tilmed  kan 
jeg  ikke  bruge  ham  ved  Hoffet,  eftersom  han  er  en  Holstener". 

af  sine  Privilegier,  eller  erholdt  dem  fornyede  i  den  nær- 
mest følgende  Tid ;  men  det  viiste  sig  her,  hvad  der  ogsaa 
andensteds  er  bleven  stadfestet,  at  en  Adel,  som  har  tabt 
sin  politiske  Indflydelse,  heller  ikke  formaaer  at  holde 
sig  i  materiel  Henseende,  men  forarmes,  degenererer  og 
uddøer*).  Særegne  Omstændigheder  stødte  til  for  at  frem- 
skynde den  Danske  Adels  Undergang  efter  Statsforandringen 
Dens  vigtigste  Indtægtskilde,  de  indbringende  Kronlehn, 
ophørte  aldeles  i  1662.  Bondegodset  var  ved  de  ulykkelige 
Krige  før  Souverainitetens  Indførelse  bragt  i  den  maade- 
ligste  Forfatning;  en  stor  Deel  af  det  laa  øde,  og  Herre- 
mændene maatte  af  dette  udrede  de  paalagte  høie  Contri- 
butioner.  Mange  blandt  dem  solgte  paa  Grund  heraf  sine 
Godser  for  det  halve  Verd  og  bosatte  sig  i  Stæderne**); 
de  fleste  forarmedes,  og  mange  Slægter,  som  før  Statsfor- 
andringen havde  været  mægtige  og  blomstrende,  uddøde 
med  en  næsten  uforklarlig  Hurtighed.  Reventlower,  Ahle- 
felder,  Wedeler,  Knuhter,  Holsteiner,  Plesser  etc. ,  lutter 
tydske  eller  holsteenske  Adelsfamilier,  hvem  Hoffet  havde 
trukket  ind  siden  1660,  kom  i  deres  Sted  som  Landets 
første  Eiendomsbesiddere  og  meest  formaaende  Stormænd. 
Det  var  ogsaa  fornemmelig  disse,  der  optoges  i  den  nye  af 
Grifienfeld  indførte  Titeladel.  Blandt  de  under  Christian 
den  Femte  i  Grevestanden  ophøiede  ti  Familier  var  der 
saaledes  kun  tre  Danske  mod  syv  Tydske,  og  af  de  31 
Grevskaber  og  Baronier,  som  1757  fandtes  i  begge  Riger 
(3  i  Norge),  eiedes  kun  11  af  indfødte  Danske  Familier, 
Resten  af  indflyttede  Tydske. 

Det  gamle  Aristocratie  havde  ikke  behøvet  at  søge 
Magt  eller  Anseelse  ved  Hoffet.  Dets  Medlemmer  reside- 
rede i  Regelen  hjemme  paa  sine  Gaarde,  og  flere  blandt 
dem  kunde  her  omgive  sig  med  en  Pragt,  som  neppe  stod 

*)  Jvfr.  saaledes  om  den  Franske  Adels  Skjæbne  i  Modsætning 

til  den  Engelske,  Tocqueville,  L'ancien  Régime  et  la  Revolu- 
tion, ch.  VIII. 
**)  Becker,  Samll.  II.  143.  g 

langt  tilbage  for  den,  tier  omgav  Kongen  selv*).  Den 
Tydske  Adel  derimod,  som  kom  ind  efter  Enevoldsregjerin- 
gens  Oprettelse,  tilhørte  ganske  Hoffet,  opholdt  sig  derfor 
ogsaa  som  oftest  i  Hovedstaden  og  lod  sine  Godser  bestyre 
ved  Forvaltere.  Statsforandringen  maatte  overhovedet  med- 
føre, at  Hoffet  fik  en  alt  overveiende  Indflydelse.  At  op- 
naae  dets  Gunst  blev  nu  den  eneste  Vei  til  Magt  og  Anse- 
else; alle  bøiede  sig  for  det;  alle,  som  ønskede  at  bryde  sig 
en  Bane,  kappedes  om  at  opfange  Stranlerne  af  dets  Naa- 
desol.  Hofholdningen,  som  tidligere,  medens  Kigsraad  og 
Rigsdag  bevilgede  Skatter  og  controllerede  Statsindtæg- 
ternes  Anvendelse,  havde  været  indskrænket  efter  et  pas- 
sende Forhold  til  andre  Udgiftsposter,  blev  nu,  efterat 
Kongerne  havde  f ;i aet  uindskrænket  Eaadighed  over  Statens 
Midler,  overdreven  ødsel  og  kostbar.  Under  Christian  den 
Sjettes  Regjering  slugte  den  saaledes  omtrent  en  Million 
Rigsdaler  aarlig  eller  henved  en  Kjerdedeel  af  Statens 
samtlige  Indtægter**).  Rigernes  Marv  udsugedes  for  at 
tilfredsstille  en  smagløs  og  latterlig  Pragtsyge.  Alene  Ho- 
vedstaden vandt  derved.  Det  glimrende  Hof,  om  hvilket 
Alt  hvad  Landet  havde  af  Riigt  og  Fornemt  trængte  sig, 
skaffede  dens  Handlende  og  Haandværkere  en  rigelig  Næ- 
ring. Kjobenhavn  blev  ogsaa  stadig  begunstiget  af  Ene- 
voldskongerne  ved  Privilegier  og  Monopoler  paa  de  øvrige 
Byers  Bekostning.  Den  var  „en  Blodigle  paa  Statslege- 
met",***)  „Regjeringens  forkjæiede  Barn,  der  overdyngedes 
med  Gaver  og  Kjærtegn,  medens  andre  Stæder  vare  sig 
selv  overladte."f) 

I  en  lignende  Retning,  nemlig  til  at  sammentrænge 
Statens  Liv  og  Kræfter  paa  et  eneste  Punct,   virkede  og- 


*)  Molesworth,  Account  of  Denmark,  4th  Ed.,  pag.  4  8. 

*)  Nathanson,  Danm.  Statskuusholdning,  2den  Udg.  pag.  3  0  6. 

*)   Undersøgelser    om    et   Norsk    Universitet   (af    Ove  Gjerlow 

Meyer).  1771. 
f)  Minerva  17  90  (en  Afh.  om  Holstenerne  etc). 

saa  den  Omdannelse,  der  fandt  Sted  i  Regjeringsmaski- 
neriet,  og  de  Grundsætninger  med  Hensyn  paa  den  indre 
Styrelse,  der  gjorde  sig  gjeldende  efter  Souverainitetens 
Indførelse.  Skjont  den  almindelige  Tendents  til  at  cen- 
tralisere, som  ovenfor  antydet,  allerede  længe  for  hiin  Be- 
givenhed var  bleven  synlig,  laa  der  dog  i  den  eldre  For- 
fatning, ifølge  hvilken  den  øverste  Statsmyndighed  var  for- 
deelt  mellem  Konge,  Rigsraad  og  Rigsdag,  sterke  Skranker 
for  den.  Disse  vare  nu  bortryddede.  Den  centrale  Styrelse 
erholdt  en  ny  og  kraftfuld  Organisation ;  der  arbeidedes  med 
Conseqvents  paa  at  udvide  dens  Virkekreds  og  tilintetgjøre 
al  Selvstændighed  hos  de  underordnede  offentlige  og  com- 
munale  Autoriteter,  og  neppe  er  nogensteds  Centralisa- 
tionen, Regjereriet  og  den  administrative  Tutel  bleven  dreven 
til  en  høiere.Grad  end  i  den  Dansk-Norske  Stat  efter 
16b0. 

Det  er  allerede  heraf  klart,  at  Souverainitetens  Ind- 
førelse i  sine  Følger  virkede  kuende  paa  det  Danske  Folks 
Nationalaand.  Den  kan  vistnok  ikke  betragtes  anderledes 
end  som  en  længe  forberedet,  i  sig  selv  nødvendig  Ca- 
tastrophe  i  Danmarks  politiske  Udvikling,  og  Thiers's  Ord: 
les  gouvernements  commencent  tous  par  avoir  raison,*) 
har  uden  Tvivl  her  sin  fulde  Anvendelse.  Der  er  vistnok 
al  Rimelighed  for,  at  den  frelste  Staten  fra  Undergang  ved 
at  samle  dens  Kræfter  paa  en  Tid,  da  den  truedes  af  de 
største  Farer.  Men  det  maa  indrømmes,  at  Frelsen  blev 
dyrt  betalt. 

Man  kan  sige,  at  den  gamle  Stænderforfatning  havde 
overlevet  sig,  og  at  det  politiske  Liv,  som  den  omsluttede, 
var  indskrumpet  og  hensygnende;  men  det  var  dog  altid 
Liv,  og  det  afløstes  ved  Souverainitetens  Indførelse  af  en 
fuldkommen  Død.  Folkets  Ret  til  at  bevilge  Skatter  osr 
deeltage  i  Lovgivningen  var  inden  denne  Begivenhed  dog 


*)   Citeret  af  Schiern,  Historiske  Studier  II.  16  (om  Absolutis- 
mens Udvikling). 

idetmindste  i  Principet  almindelig  anerkjendt,  og  under 
critiske  Omstændigheder  undlod  man,  enddog  i  det  sextende 
og  syttende  Aarhundrede,  sjelden  at  sammenkalde  en  almin- 
delig Rigsdag,  hvis  Samtykke  krævedes  for  at  give  den 
executive  Magts  Foranstaltninger  tilbørlig;  Vægt.  Saaledes 
kunde  Interessen  for  Statens  Anliggender  hos  Borgerstan- 
den og  den  lavere  Adel  vel  være  svag  og  lidet  oplyst;  men 
den  fuldstændige  Nedsynken  i  stump  Ligegyldiglied  og 
snever  Spidsborgerlighed  kunde  først  indtræde,  efterat  Re- 
gjeringen  var  bleven  et  Slags  Forsyn,  hvis  Villie  kræ- 
vede ubetinget  Underkastelse,  og  hvis  Handlinger  ikke 
turde  være  Gjenstand  for  nogensomhelst  Criiik. 

Den  gamle  Adel  var  gaaet  tilbage  i  indre  Dygtighed 
og  havde  ophørt  at  indtage  et  saadant  Forhold  til  det 
øvrige  Folk,  der  kunde  nære  dens  Kraft;  men  det  var  dog 
et  uhyre  Tab  for  den  Danske  Nationalitet,  at  den  gik  til 
Grunde.  Den  var  Blomsten  af  Folkets  Udvikling.  Den 
havde  frembragt  en  lang  Rekke  af  fremragende  Mænd  i 
de  forskjelligste  Retninger:  Statsmænd,  Krigere,  Viden- 
skabsmænd, den  var  enddog  i  sin  Decadence  udmærket  ved 
Lærdom,  Sands  for  Videnskabelighed  og  Literatur,  en  stolt 
uafhængig  Aand  og  fremfor  alt  ved  en  egte  national  Cha- 
racteer  i  Sæder  og  Levemaade*). 

Saalænge  den  beherskede  Samfundet,  var  derfor  ogsaa, 
trods  den  nære  Berørelse  med  Tvdskland  og  den  stadige 
Paavirkning  herfra,  en  eiendommelig  Danskhed  overalt 
sterkt  fremtrædende.  Men  efter  Souverainitetens  Indforelse 
forsvinder  denne  næsten  ganske  i  en  Strøm  af  fremmede 
Elementer.  Tydsk  var  siden  Fredrik  den  Tredies  Tid 
gjennem  hele  det  syttende  og  attende  Aarhundrede  det  ved 
Hoffet  brugelige  Sprog,  og  herfra  udbredte  det  sig  videre 
til  Samfundets  høiere  Kredse,  ja  enddog  til  Borgerstanden, 
saa  at  det  paa  Holbergs  Tid  i  de  større  Kjøbstæder  var 

*)  N.  M.  Petersen,  Bidrag  til  den  Danske  Litr.  Hist.  III.  2  2  £f. 

næsten  ligesaa  almindeligt  som  det  Danske.*)  Den  fra 
Tydskland  indkomne  Hof-  og  Militairadel  drog  med  sig 
store  Skarer  af  sine  Landsmænd,  Handlende,  Haandværkere, 
Studenter,  Kunstnere  o.  s.  v.,  der  nedsatte  sig  i  Danmark, 
navnlig  i  Kjøbenhavn,  som  næsten  blev  en  Tydsk  By. 
Disse  Fremmede,  der  udgjorde  den  herskende,  toneangivende 
Classe,  bleve  ikke  nationaliserede  i  sit  nye  Fædreland 
og  antog  ikke  dets  Sprog  eller  Sæder.  De  viiste  tvert- 
imod  en  aabenbar  Ringeagt  for  alt  Dansk  og  lærte  de 
Danske  at  ringeagte  sig  selv.  Molesworth**)  fortæller,  at 
han  havde  hørt  mange  høie  Embedsmænd  rose  sig  af,  at 
de  ikke  kunde  tale  Dansk.  Patrioter  klagede  over,  at  Fæ- 
drenesproget blev  foragtet  og  næsten  overladt  til  Almuen. 
„Vore  fleste  Fornemme,"  heder  det,  „troe  at  fornedre  sig, 
„naar  de  tale  det;  man  kunde  være  Dansk  og  leve  i  Lan- 
det og  af  Landet  uden  at  forstaae  Landets  Sprog".***)  Det 
kom  saavidt,  at  de  Danske  undsaae  sig  ved  sin  Nationa- 
litet og,  naar  de  reiste  i  Udiandet,  gjerne  udgave  sig  for 
Tydske  eller  Holstenere.  En  Forfatter  fra  Begyndelsen  af 
det  attende  Aarhundrede  siger  saaledes:  „Der  er  mange 
Danske,  der  holde  det  for  en  Skam,  at  de  ere  fødte  i  Dan- 
mark, og  derfor  siger:  wir  sind  von  Fiensburg,  item:  Gud 
forlade  min  Moder,  at  hun  ikke  reiste  til  Rostock  eller 
Liibeck,  da  hun  var  frugtsommelig  med  mig,  for  at  føde 
mig  der  til  Verden,  paa  det  jeg  uden  Skamme  kunde  sverge 
paa,  at  jeg  var  født  og  baaren  i  Tydskland, "f)  og  Holberg 
spøger  med  det  samme,  naar  han  i  „Jean  de  France" 
lader  Espen  sige:  „Jeg  er  ikke  fød  her  i  Landet;  det  er 
kun  mine  Fiender,  som  sige  saadant;  jeg  er  fød  over  ti  Mile 
sønden  for  Randers,  hvor  vi  ere  anseet  som  Lemmer  af  det 
hellige  Romerske  Rige."   —  Sandsen  for  den  indenlandske 


*)  N.  M.  Petersen,  L  c.  IV.  7  9  ff. 
*)  Account  of  Denmark,  pag.  6  2. 

**)  Molbech,  Afh.  om  det  Danske  Sprog,  Nyt  hist.  Tidsk.  I.  56  8  ff. 
f)  N.  M.  Petersen,  1.  c.  IV.  4  3  9. 

Literatur  og  Videnskabelighed  kunde  under  saadanne  Om- 
stændigheder ikke  trives.  Den  gamle  Danske  Adel,  som, 
medens  det  aristocratiske  Regimente  vedvarede,  havde  pleiet 
at  give  sine  Børn  en  lærd  Opdragelse,  at  bibringe  dem 
Kundskaber  i  Fædrelandets  Historie  og  Lovgivning  og  at 
lade  dem  ved  Udenlandsrejser  fuldende  sin  Uddannelse 
for  at  gjøre  dem  verdige  til  at  indtræde  i  Statens  Tjeneste, 
savnede  efter  Enevoldsregjeringens  Indførelse,  da  hverken 
Kundskaber  eller  Fortjenester,  men  alene  Hofgunst  kunde 
bringe  En  i  Veiret,  og  da  Adgangen  til  at  naae  de  høie 
Æresposter  i  Regelen  var  lukket  for  en  Efterkommer  af 
det  gamle  Aristocratie ,  al  Opmuntring  til  at  arbeide  paa 
sin  Uddannelse,  og  sank  derfor  inden  et  Par  Generationer 
ned  til  at  blive  en  Classe  af  rette  og  slette  Landjunkere, 
der  var  blottet  for  alle  høiere  Interesser*).  Den  fra  Tydsk- 
land  indvandrede  Hof-  og  Militairadel  var  for  den  allerstørste 
Deel  raa  og  uvidende  og  forstod  kun  at  jage,  drikke  og 
doble**).  Ved  Hoffet  udfoldedes  der  efter  Souverainitetens 
Indførelse  en  stor  P^agt,  men  den  var  uden  Smag  og  uden 
Fiinhed.  Skjønt  der  i  Christian  den  Femtes  Tid  spores 
en  kjendelig  Bestræbelse  for  at  efterligne  fransk  Hoftone  og 
Hofliv,  var  det  dog  egentlig  en  klodset,  massiv  Tydskhed, 
som  raadede,  og  som  fra  Hoffet  „udbredte  Stivhed,  Smag- 
løshed, Uvidenhedens  og  Pedanteriets  Barbari  blandt  de 
høiere  Stænder."  I  den  Danske  Literatur  er  der  neppe 
siden  Reformationen  en  magrere  Periode  end  Tidsrummet 
fra  Enevoldsregjeringens  Indførelse  og  indtil  Holbergs  Op- 
træden. De  strenge  Videnskaber  bleve  langtfra  dyrkede 
med  den  Iver  og  det  Held  under  de  første  Enevoldskonger 
som  tidligere,  ja  enddog  Theologien  og  Medicinen,  der  i 
det  sextende  og  syttende  Aarhundrede  havde  været  de 
meest  blomstrende  Discipliner,  sank  i  denne  Tid  ned  til  en 
mærkelig  Ubetydelighed   og  Fattigdom.     Hvad  der  blev 

*)  T.  A.  Becker,  Orion  II.  6  6. 
**)  Baden,  Fredr.  V's.  Regj.  Aarbog.  pag.  7  2. 

skrevet  og  trykt  paa  Dansk,  var  næsten  udelukkende  opbyg- 
gelige og  asketiske  Skrifter,  Prædikener,  Liigtaler  o.  s.  v.,  og 
disse  udmærke  sig  ved  en  utrolig  Smagløshed  og  Magerhed. 
Sproget  havde  tabt  sin  oprindelige,  kjernefulde  Characteer 
og  var  gaaet  over  til  et  barbarisk  Blandingssprog  af  Dansk, 
Tydsk,  Latin  og  Fransk,  der  ganske  manglede  Sammenar- 
beidelse  og  organisk  Eenhed.*) 

Den  absolute  Kongemagt  kan  stundom,  naar  den  fal- 
der i  Hænderne  paa  begavede  og  indsigtsfulde  Regenter, 
indtil  en  vis  Grad  erstatte  Folket  Savnet  af  Frihed  og 
offentligt  Liv  ved  at  give  Staten  en  Glands  og  udfolde 
dens  Kræfter  paa  en  Maade,  der  maa  styrke  og  hæve 
Nationalfølelsen.  Dette  har  ikke  været  Tilfælde  i  Dan- 
mark. Den  Danske  Enevælde  har  ingen  store  Minder  at 
opvise.  Blandt  Kongerne  var  upaatvivlelig  Fredrik  den 
Fjerde  den  bedste;  men  hans  Opdragelse  var  forsømt  og 
hans  Evner  hævede  sig  ingenlunde  over  det  Middelmaadige. 
De  øvrige  vare  com plette  Nuller,  der  lode  sine  Ministre 
raade  i  alt  Væsentligt,  og  blandt  disse  sidste  var  der,  paa 
Griffenfeld  og  Struensee  nær,  som  begge  styrtedes  efter  et 
kortvarigt  Regimente,  ingen,  der  havde  Mod  eller  Evne  til 
at  gjennembryde  Collegial væsenets  Skranker,  hvorved  de 
alene  kunde  være  satte  istand  til  at  udfolde  en  selvstændig  ind- 
gribende Virksomhed.  Regjeringens  Politik  maatte  paa 
Grund  heraf  blive  svag  og  characteerløs  ligeoverfor  Ud- 
landet, og  i  det  Indre  smaalig  og  søvndyssende  ved  en 
pedantisk  Formalisme.  En  collegial  Styrelse,  indrettet  som 
den  Danske,  har  sine  gode  Sider;  men  den  er  aabenbar 
lidet  skikket  til  at  vække  Liv  hos  Folket  eller  anspore  dets 
Kræfter.  Den  formaaer  sjelden  at  løsrive  sig  fra  Routinens 
og  de  vedtagne  Formers  og  Grundsætningers  Ledebaand. 
Uden  at  være  despotisk  virker  den  kuende  ved  sin  Til- 
bøielighed  til  at  give  Forskrifter  om  Alting,  til   at  regle- 


*)  Det  Ovenstaaende    er   laant    af  Molbechs  Afh.   om  Holberg 
Hist.  Tidskr.  VI.  480  ff. 

mentere  og  drage  ind  under  Administrationens  Opsyn  alle, 
enddog  de  privateste  Forhold.  Neppe  har  nogen  Regjering 
syndet  mere  end  den  Danske  i  at  udstrække  den  landsfa- 
derlige Omsorg  ud  over  alle  rimelige  Grændser  og  i  at 
hindre  den  naturlige  Udvikling  ved  en  ubehændig  og  utidig 
Indblanding.  „Cancelliet  er  hele  Statens  Oberfoi  mynder," 
siger  Riegels,  „der  stedse  behandler  Kongens  Undersaatter 
som  umyndige  og  ikke  alene  foreskriver  dem,  hvad  de  skal 
lære,  hvorledes  de  skal  leve,  spise,  kladde  sig,  men  enddog 
hvad  Navn  de  skal  bære,  og  hvorlangt  de  tør  gaae  eller 
reise."*) 

I  Egenskab  af  Folkets  Formynder  antog  Regjeringen 
sig  forst  og  fremst  et  nøiagtigt  Opsyn  med  dets  aandelige 
Næring  og  soigede  med  Omhu  for,  at  ingen  nye  Meninger, 
ingen  farlige  Kjætterier  fik  Indpas  og  besmittede  dets  rene 
Tænkemaade.  En  streng  Censur  var  allerede  anordnet  ved 
Christian  den  Femtes  Lovbog,  og  Anordningen  herom  blev 
nøiere  bestemt  eller  s  kjærpet  ved  en  Række  af  Rescripter 
og  Instructioner.  Det  var  ikke  nok  med,  at  intet  bestaaende 
Forhold,  ingen  Brøst  i  Samfundet  kunde  omtales  frit,  at 
der  ikke  maatte  udtales  ringeste  Tvivl  om,  at  den  ved 
Statsforand ringen  indførte  Regjeringsform  var  den  bedst 
mulige,  indstiftet  af  Gud  selv,  og  at  enhver  af  Styrelsens 
Handlinger  var  idel  Viisdom  og  Retfærdighed  ;  der  var  og- 
saa  i  reent  videnskabelige,  theologiske,  oeconomiske  Ma- 
terier visse  vedtagne  Meninger,  som  Regjeringen  protege- 
rede, og  mod  hvilke  der  ikke  turde  skrives.  „De  boglige 
Kunster,"  siger  Holberg,  „blive  ikke  lidet  hindrede  ved 
de  skarpe  Censurer  over  Bøger,  ved  hvilke  der  udrettes, 
atjder  intet  kan  komme  for  Lyset  uden  alene  noget  kraf- 
tesløst og  mavert  Tøi.  Det  Imprimatur  som  sættes  for 
Bøger,  er  det  samme  som  man  vil  sige:  See  det  er  en 
Bog,  som  intet  indeholder  uden  gemeene  og  forslidte  Ting, 
eller:   Maa  trykkes,   thi  det  Skrift  indeholder  intet  uden 

*)  Riegels,  Chr.  VI.  pag.  181. 

saadanne  Sandheder,  som  alle  veed  tilforn,  og  saadanne  Me- 
ninger, som  fra  gammel  Tid  har  været  antagne  i  vores  Re- 
publique."*) 

Men  Regjeringen  lod  sig  ikke  nøie  med  at  bestemme 
Folkets  aandelige  Næring;  den  gav  ogsaa,  for  at  forekomme 
den  overhaandtagende  Overdaadighed,  som  det  hedte,  For- 
skrifter om  Undersaatternes  Klædedragt  og  Levemaade.  Al- 
lerede fra  Christian  den  Femtes  Tid  haves  en  saadan 
Luxusforordning  (13  Marts  1683),  i  hvilken  der  paa  det 
nøiagtigste  og  under  Straf  af  hoie  Boder  bestemmes,  hvilke 
Prydelser,  hvad  Slags  Klæder  Enhver  maatte  bære,  hvor- 
mange  Retter  Mad  Enhver  maatte  lade  fremsette  paa  sit 
Bord,  og  hvormange  Gjester  han  maatte  indbyde  i  sine 
Selskaber,  alt  afpasset  efter  Rang  og  Stand.  Denne  for- 
standige Lov  blev  efterfulgt  af  en  lang  Rekke  Anordninger 
af  lignende  Indhold,  og  endnu  imod  Aarhundredets  Slut- 
ning (under  det  saakaldte  Guldbergske  Ministerium)  kunde 
Lovgiverne  i  det  Danske  Cancellie  med  Forkj ærlighed 
vende  tilbade  til  denne  Art  af  Virksomhed.  I  alle  Ret- 
ninger  skulde  Folket  dresseres  ved  Bøder  og  Forord- 
ninger, og  under  Christian  den  Sjette  gik  man  enddog 
saavidt  i  sin  Tillid  til  disse  Midlers  kraftige  Virkning,  at 
man  ved  Hjælp  af  dem  troede  at  kunde  fremtvinge  Guds- 
frygt. Ved  den  berygtede  Sabbathsforordning  af  1735  blev 
det  saaledes  befalet,  at  Enhver  skulde  indfinde  sig  i  Kir- 
ken om  Søn-  og  Helligdagene  baade  til  Høimesse  og  Af- 
tensang; i  Kjøbstæderne  straffedes  Forsømmelse  heraf  med 
Pengebøder,  som  Politimester  og  Byfoged  havde  at  ind- 
drive paa  Prestens  Andragende;  paa  Landet  derimod  skulde 
Bønderne,  naar  de  ikke  kunde  betale  Pengene,  straffes 
med  at  staae  i  Gabestokken.  De  her  anførte  Love,  der 
ere  tagne  som  Exempler  ud  af  en  Mængde  lignende,  ville 
være  tilstrekkelige  til  at  vise,  af  hvilken  kuende  Beskaffen- 
hed den  Danske  Regjerings  landsfaderlige  Omsorg  stundom 
kunde  være,  og  hvor  lidet  den  respecterede  Individets  Ret 

*)  Holberg,  Tre  Breve,  udg.  ved  Levin,  pag.  202. 

til  Selvbestemmelse  enddog  i  de  allerprivateste  og  alierinti- 
meste  Forhold. 

Værst  og  i  videst  Udstrækning  rammedes  Næringsveie- 
nes,  Handelens  og  Industriens  Udvikling  af  dette  Formyn- 
dervæsen. Slutningen  af  det  syttende  og  hele  det  attende 
Aarhundrede  var  det  mercantilc  eller  protectionistiske  Sy- 
stems Tidsalder.  Ifølge  dette  maatte  Handelen  ikke  faae 
Lov  til  at  udvikle  sig  paa  egen  Haand;  man  kunde  ikke 
gaaeud  fra,  at  de  Næringsdrivende  selv  bedst  forstode  sine 
Interesser;  men  Handelen  skulde  ved  allehaande  kunstige 
Midler  gives  en  bestemt  Retning  og  tvinges  overeensstem- 
mende  med  visse  falske  Grundsætninger  om  hvad  der  ud- 
gjorde en  Stats  Velstand  og  Midlerne  til  sammes  Opnaaelse. 
Disse  Grundsætninger  havde  allerede  længe  været  raadende ; 
men  forst  efter  Midten  af  det  syttende  Aarhundrede  bleve 
de  bragte  i  System  og  practisk  gjennemførte.  I  1664  ud- 
kom Colberts  berømte  Toldtarif,  der  blev  et  Mønster,  som 
de  fleste  Europæiske  Stater  skyndte  sig  med  at  efterligne. 
Den  danske  Regjering  vilde  ikke  staa  tilbage*).  Allerede 
i  Christian  den  Femtes  Handelslovgivning  er  Mercantil- 
systemets  Grundsætninger  bestemt  udtalte,  t.  Ex.  i  Privi- 
legierne for  dem,  som  Manufacturer  ville  indrette  af  8de 
Januar  1681,  hvor  der  gives  Tilsagn  om,  at  Kongen,  saa- 
snart  de  indenlandske  Manufacturer  vare  komne  saavidt,  at 
„et  anseeligt  Forraad  af  Stoffer  af  Silke,  Uld  og  Linned  kan 
vorde  forfærdiget,"  vil  forhøie  Tolden  paa,  hvad  der  fra  Ud- 
landet indføres  af  disse  Varer,  „saaledes  at  de,  som  herudi 
ere  interesserede,  altid  fremfor  andre  kan  beholde  Markedet." 
Tolden  bliver  allerede  benyttet  som  et  Middel  til  at  regulere 
Handelens  Gang  og  Folketa  Oeconomi  overeensstemmende 
med   de  gjængse  Theorier,   og  Toldtarifferne  ere  fulde  af 


*)  Ang.  Mercantilsystemets  Historie  i  Norge  og  Danmark  kan 
henvises  til  Schweigaards  Afh.  om  Indførselstoldens  Hist.  i 
„Den  Constitutionelle*  183  6,  No.  9  7  ff.,  og  Sponneck,  Om 
det  Danske  Toldvæsen,  II.  12  ff. 

Forbud  mod  Indførselen  af  udenlandske  Varer  for  at  op- 
hjælpe den  indenlandske  Fabrication.  —  Fredrik  den  Fjerde 
var  formeget  optaget  af  Krige,  maaskee  ogsaa  for  god 
Financier  til  at  fortsætte  disse  Bestræbelser.  Men  under 
hans  to  nærmeste  Eftermænd,  Christian  den  Sjette  og 
Frederik  den  Femte,  naaede  Mercantilsystemet  sin  fulde 
Udvikling.  I  1735  oprettedes  det  saakaldte  General-Land- 
oeconomie-  og  Commerce-Collegium ,  og  efter  denne  Tid 
fornemmelig  er  det  forbi  med  ethvert  Spor  af  Frihed  i 
Danmarks  industrielle  og  commercielle  Verden.  Idet  man 
gik  ud  fra,  at  ingen  Artikel  var  for  kostbar,  naar  den  kun 
var  frembragt  i  Landet  selv,  og  ingen  billig  nok,  naar  den 
maatte  hentes  fra  Udlandet,  søgte  man  ved  allehaande 
kunstige  Midler  at  befordre  den  indenlandske  Production 
af  Industrigjenstande,  som  langt  billigere  kunde  faaes  fra 
Udlandet.  Der  ødsledes  med  Penge  til  de  umodneste  Pro- 
jectmagerier;  det  befaledes  alle  Characteriserede  og  alle  kon- 
gelige Betjente  at  forsyne  sig  med  Varer  fra  de  Kjøben- 
havnske  Fabriker,  ja  et  Rescript  af  18  April  1753  paalagde 
enddog  Biskopperne  at  tilholde  Presterne,  „at  formaae  deres 
Tilhørere,  efter  deres  allerunderdanigste  Pligt  og  Skyldighed, 
i  alle  optænkelige  Maader  at  fremme  og  befordre  Alt,  hvad  der 
hører  til  de  indenlandske  Fabriqvers  Opkomst."  Ethvert  nyt 
Frikanlæg  fremkaldte  et  nyt  Indførselsforbud  ;  i  Toldtariffen  af 
1762,  der  samlede  i  en  Sum  de  fleste  ældre  Forbud,  findes 
saaledes  opført  ikke  mindre  end  halvhundrede  forskjellige  Va- 
reclasser,  og  deriblandt  flere  af  de  allervigtigste  Nødvendig- 
hedsartikler, hvis  Indførsel  var  forbudt.  Og  det  var  ikke 
nok  med,  at  Næringsfriheden  saaledes  blev  opofret  for  at 
opretholde  en  ufrugtbar  Fabrikvirksomhed;  den  var  ogsaa  i 
andre  Retninger  underkastet  en  Mængde  Indskrænkninger, 
blandt  hvilke  nogle  vare  eldre  end  Protectionssystemet, 
andre  vare  hidførte  ved  dette.  En  enkelt  By,  enkelte 
Handlende  bleve  begunstigede  paa  de  øvriges  Bekostning. 
Danmarks  Producthandel  var  bleven  staaende  paa  et  lavt 
Standpunct  som  Følge  af  den  slette  Forfatning,  hvori  Bon- 

destandens  Trældom  havde  bragt  Agerbruget.  Istedetfor 
at  arbeide  p;ia  at  afhjælpe  dette  Onde.  hvorved  Landets 
Næringsveie  vilde  være  bleven  forte  ind  paa  en  sund  og 
sikker  Udvikling,  sogte  man  at  bringe  Handelen  i  Veiret 
ved  at  tvinge  Capitalerne  ind  i  kostbare  og  storartede  Fore- 
tagender, til  hvis  heldige  Gjennemførelse  der  savnedes  de 
fornødne  Betingelser.  En  heel  Deel  Compagnier  bleve  op- 
rettede, og,  da  de  ikke  formaaede  at  staae  paa  egne  Been, 
maatte  de  søges  opretholdte  ved  udstrakte  Privilegier  og 
Monopoler,  der  vare  til  største  Afbrek  for  den  frie  Handels- 
virksomhed. 

Virkningen  af  dette  System  var  ikke  blot  at  forsinke 
Danmarks  materielle  Udvikling,  men  ogsaa,  hvad  der  var 
endnu  meget  verre,  at  degradere  Borgerstandens  Characteer 
og  tilintetgjøre  al  fri  Speculationsaand.  De  Danske  Kjøb- 
stæder  udenfor  Kjobenhavn  vedbleve  at  gaae  tilbage  paa 
Grund  af  de  store  Begunstigelser,  der  eftei  haanden  tilstodes 
denne  By,  eller  vedbleve  ialfald  at  staae  paa  det  samme 
lave  Standpunct,  paa  hvilket  de  havde  staaet  ved  Souve- 
rainitetens  Indførelse.  Og,  hvad  Hovedstaden  angaaer,  da 
gik  den  vistnok  fremad  i  Folkemængde  og  berigedes  ved 
en  stadigt  stigende  Virksomhed;  men  denne  var  af  en 
usund  Art.  Den  opretholdtes  ved  Monopoler,  Privilegier 
og  Pengetilskud  af  det  Offentlige.  Den  var  underkastet  en 
stadig  og  ofte  i  den  smaaligste  Detail  gaaende  Indblanding 
fra  Styrelsens  Side,  og  Fabricanter  og  Handlende  kunde 
neppe  betragtes  anderledes  end  som  dennes  Fuldmægtige 
eller  Bestillingsmænd.  De  næringsdrivende  Classer  maatte 
herved  berøves  den  agtværdige  Characteer,  som  følger  med 
en  uafhængig  Virksomhed.  Vante  til  at  søge  Regjeringens 
Bistand  og  Veiledning  ved  ethvert  Foretagende  af  nogen 
Betydning,  tabte  de  efterhaanden  baade  Lyst  og  Evne  til 
at  handle  paa  egen  Haand,  medens  tillige  Feldtet  for  selv- 
stændige Speculationer  bestandig  blev  mere  snevert  og 
mere  usikkert. 

De  Danske  Enevoldskongers  milde,  landsfaderlige  Re- 

gimente  er  ofte  bleven  berømmet  og  fortjener  det  vistnok 
ogsaa  i  flere  Henseender.    Men  det  er  neppe  tvivlsomt,  at 
enddog  en  jernhaard  Despotisme  ikke  vilde  have  udrettet 
mere  til   at   kue  Nationens   Aand   og   gjøre   den  politisk 
umyndig.     Despotismen  vækker  altid  en  Reaktion  mod  sig 
og  bidrager   derved   paa   en    Maade   til   at  holde  Folket 
vaagent.      Men   den   landsfaderlige  Enevælde    dysser  det 
fuldstændigt  i  Søvn  og  bringer  det  enddog  til  at  foretrække 
Tvang  for  Fribed   og   til   at  elske  en  Tilstand  af  sorgløs 
Umyndighed.    Det  Danske  Folk  befandt  sig  aabenbart  vel 
ved  at  regjeres  som  en  Flok  Børn  og  satte  en  Slags  Stolt- 
hed  i   at  være   det  lydigste  og  meest  underdanige  Folk  i 
Verden.      Molesworth  udtaler  det  allerede,   med  den  hos 
ham  sedvanlige  Bitterhed,   som  sin  Overbeviisning,   at  de 
Danske  elske  Træld  mimen,  og  at  de,  ligesom  Cappadocierne  i 
Oldtiden,  ikke  skulde  kunne  gjøre  noget  Brug  af  Friheden,  orn 
den  blev  dem  givet,   men  at  de  vilde  kaste  den  fra  sig  og 
atter  paatage  sig  de  gamle  Lænker.*)    I  over  et  hundrede 
Aar  efter  Souverainitetens   Indførelse  afbrydes  Lovpris- 
ningerne over  Regjeringen,  Yttringerne  af  den  devote  Kjær- 
lighed, hvormed  Kongehuset  blev  omfattet,  ikke  ved  en 
eneste  Mislyd  og  spores  der  ikke  mindste  Tegn  til,  at  Fol- 
ket har  længtes  efter  en  bedre  Tilstand.      De  mange  Ind- 
skrænkninger, som  Enhver  i  sin  Virkekreds  var  underkastet, 
bleve  baarne  med  en  mærkelig  Taalmodighed ;  det  kvælende 
Opsyn  og  Indblandingen  i  allehaande  private  Forhold  blev  an- 
seet  som  de  rette  Beviser  paa  Regjeringens  landsfaderlige  Viis- 
dom  og  Fortræffelighed.   Ved  at  holdes  under  et  uafbrudt  For- 
mynderskab vænnedes  Folket  til  alene  at  bekymre  sig  om  det 
daglige  Livs  Smaating  og  til  at  betragte  alle  Spørgsmaal  af  en 
mere  almindelig  Interesse  som  noget,  der  kun  vedkom  Regje- 
ringen.  Adgangen  til  at  udmærke  sig  i  Statens  Tjeneste  eller 
enddog  blot  til  at  indlegge  sig  Fortjenester  af  den  Commune, 
hvortil  man  hørte,  var  desuden  sperret  for  de  allerfleste, 


*)  Acc.  of  Denmark,  pag.  17  0. 

og  Ær  gj  enighed  en,  Patriotismen,  Almeenaanden  havde  der- 
for liden  elier  ingen  Næring.  I  deres  Sted  kom  den  arve- 
imdersaatlige  Devotion  og  den  honette  Ambition  som  de 
raadende  Følelser.  Denne  sidste  navnlig  vedblev,  efter 
Holbergs  Udtryk,  under  alle  Omvexlinger  at  være  det 
Danske  Folks  Favoritstudium,  den  eneste  Affect,  hvori  det 
viiste  en  stedsevarende  Bestandighed;  og  Regjeringen,  som 
havde  fremkaldt  denne  noble  Passion,  gjorde  alt  muligt  for 
at  nære  og  pleie  den.  Christian  den  Femte  udgav  i  1671 
den  første  egentlige  Rangforordning,  i  hvilken  der  allerede 

c?  ©  ©  ©' 

findes  51  forskjellige  Rangclasser  opførte.  Den  blev  endnu  i 
den  samme  Konges  Regje  rings  tid  tre  Gange  omgjort,  og  den 
uoverseelige  Rekke  af  Forordninger,  Patenter,  Resolutioner 
og  Rescripter,  som  siden  fulgte,  og  som  hvert  Aar  blev 
forøget,  vidner  tilstrekkeligt  om,  hvilken  overvettes  Priis 
saavel  Regjering  som  Folk  satte  paa  Ordningen  af  deslige 
Forhold.  Rangsygen  blev  paa  en  Maade  det  Danske  Folks 
nationale  Særkjende.  „Det  er  næsten  bleven  til  et  Ord- 
sprog, „siger  Reverdil,"*)  at  i  Frankrige  er  det  første  Spørgs- 
maal,  man  gjør  i  Anledning  af  en  Ubekjendt:  hører  han 
til  det  gode  Selskab,  er  han  velopdragen?  I  Tydskland: 
er  hans  Familie  af  Adel?  I  Holland:  hvor  stor  er  hans 
Formue?  I  England:  hvorved  har  han  gjort  sig  fortjent? 
I  Danmark  er  der  et  andet  Spørgsmaal,  som  gaaer  forud 
for  alle  disse,  nemlig:  hvilken  er  hans  Characteer?  Hvor- 
ved man  ikke  maa  tænke  paa  den  moralske  Characteer, 
men  paa  Titelen  og  Rangen."  —  En  saa  jammerlig  Liden- 
skab som  den  honette  Ambition  kunde  umulig  bestaae 
sammen  med  Uafhængighed  og  en  nobel  Tænkemaade:  lige- 
som  den  var  udsprungen  af  den  uverdige  Umyndighedst il- 
stand, hvori  Folket  blev  holdt,  saaledes  maatte  den  ogsaa 
bidrage  til  end  yderligere  at  fornedre  Nationens  politiske 
og  moralske  Characteer.  Den  overdrevne  Vegt,  som  til- 
lagdes Rangen,  satte  enhver  anden  Udmærkelse  i  Skygge;  Ta- 


*)  Struensée  et  la  Cour  de  Copenhague,  pag.  214. 

lenter,  Flid,  Fortjenester  havde  ingen  Anseelse,  naar  de  ikke 
vare  forenede  med  en  høi  Plads  i  Rangforordningen;  de 
nyttigste  Beskjeftigelser  bleve  ringeagtede,  fordi  de  ikke  aab- 
nede  sine  Dyrkere  Adgang  til  en  Titel.    Ved  Rang-  og  Titel- 
væsenet bleve  alle  Samfundets  høiere  Klasser  paa  en  Maade 
indlemmede  i  Hoffet  og  kom  snart  til  at  dele  de  Egenskaber, 
der  ere  characteristiske  for  et  Hofslæng:   den  tomme  For- 
fængelighed, den  krybende  Underdanighed  mod  alle  Høiere- 
staaende,  den  fuldstændige  Mangel  paa  Characteer  og  bor- 
gerligt Mod.    Om  disse  Egenskaber  vidner  hele  den  Danske 
Historie  efter  Souverainitetens  Indførelse:  den  har  ikke  en 
eneste  politisk  Characteer  at  opvise,   ikke  en  eneste  Mand, 
der  har  havt  Mod  til  at  føre  et  frimodigt  Sprog  ligeoverfor 
Hoffets  Mægtige  eller  til  at  fastholde  en  fra  deres  foi  skjellig 
Overbeviisning.    Men  udentvivl  frembyder  den  Struenseeske 
Catastrophe  det  meest  iøienfaldende  Vidnesbyrd  om,  hvor 
dybt  det  Danske  Folk  var  degraderet  i  politisk  Henseende 
ved  en  hundredaarig  Enevælde.    Saa  ugunstig  man  end  vil 
dømme  om  Struensee  som  Statsmand,  —  og  han  var  visselig 
en  for  politisk  Klogskab  blottet  Doctrinair,  —  saa  maa  det 
dog  indrømmes,  at  hans  Regjering  var  den  meest  oplyste  og 
mindst  fordomsfulde,  som  Danmark  havde  havt  siden  Ene- 
vældets Oprettelse.     Ikke  destomindre  lykkedes  det  ham 
ikke  at  vinde   nogen  Sympathie  eller  Understøttelse  hos 
Folket,   som  tvertimod   synes  at  have  befundet  sig  meget 
ilde  ved  at  være  bleven  rusket  op  af  sin  Søvn  ved  hans 
frisindede  Reformer.      Han  vakte  Uvillie  mod  sig,  heder 
det,  fordi  han  viste  aabenbar  Ringeagt  for  Landets  Sprog 
og  Nationalitet;  men  en  saadan  Ringeagt  havde  ogsaa  tid- 
ligere Regjeringer  lagt  for  Dagen.    En  mere  virksom  Aar- 
sag  til  at  gjøre  ham  forhadt  var  det  udentvivl,  at  han  ved 
sine  for   des  hele  Samfund   aabenbart  gavnligt  Reformer 
ikke  tog  Hensyn  til  at  en  enkelt  Mand  eller  enkelt  Familie 
kunde  lide  Tab,  at   han   søgte  at  indskrænke  Rang-  og 
Titelvæsenet  og  at  befrie  Statskassen  fra  den  Mængde  over- 

flødige  og  uberettigede  Pensioner,  som  hvilede  paa  den.*) 
Det  betitlede  og  pensionerede  Hofslæng  udgjorde  nemlig  en 
overordentlig  talrig,  i  Kjøbenhavn  enddog  den  dominerende 
Classe,  og  Almeenaanden,  Interessen  for  det  Heles  Fremgang 
var  for  svag  til  at  kunne  bestaae  en  Kamp  med  de  mange 
smaae  Familie-  og  Coteri-Interesser,  som  Struensee  havde 
været  uforsigtig  nok  til  at  udfordre.  Imidlertid,  hvor  sterk 
end  Hadet  kan  have  været,  saa  synes  dog  den  Maade,  hvor- 
paa  han  blev  styrtet,  at  have  maattet  vække  Indignation  og 
Medynk.  Men  heraf  sees  intet  Spor.  Tvertimod  overvelde- 
des  det  seirende  Partis  Hoveder  med  de  vemmeligste  Smi- 
gerier,  og  de  ulykkelige  Ofre  for  Hofrevolutionen  med 
den  bitreste  Haan  og  de  gemeneste  Smædelser,  medens 
Ingen  havde  vovet  at  hæve  sin  Stemme  mod  dem,  saalænge 
de  endnu  besad  Magten.  I  den  Commission,  som  blev  ned- 
sat for  at  dømme  Struensee  og  Brandt,  fandtes  der  ikke 
en  Eneste,  som  havde  Mod  til  at  protestere  eller  til  at 
unddrage  sig  Deelagtighed  i  de  Justitsmord,  gom  det  sei- 
rende Partie  krævede,  og  dog  sad  der  i  denne  Commission 
Mænd  som  Kofod-Ancher,  Stampe,  Luxdorph,  Carstens, 
det  vil  sige  Mænd,  som  nøde  en  udeelt  Agtelse,  ikke  blot 
for  sin  Duelighed,  men  for  sin  Characteers  Reenhed  og 
Uafhængighed.  Men  selv  den  største  personlige  Hæderlig- 
hed kan  svigte,  naar  den  ikke  støttes  ved  sine  Omgivelser. 


*)  Reverdil  (1.  c.  pag.  3  2  2)  anfører  denne  Aarsag  som  den 
væsentligste  til  at  gjøre  Struensee  forhadt  og  fører  til:  „Chez 
une  nation  ou  il  n'existe  presque  pas  de  classe  industrielle, 
mécontenter  les  serviteurs  de  la  Couronne,  c'est  irriter  tous 
ceux  qui  ont  une  voix  pour  se  piaindre." 

Den  her  givne  Skildring  af  de  Virkninger,  som  Statsfor- 
and  ringen  i  1660  har  havt,  passer  i  sine  væsentlige  Træk 
alene  paa  Danmark.  Hvad  Norge  derimod  angaaer,  da 
havde  hiin  Begivenhed  deels  i  sine  indirecte  Følger  en 
ganske  modsat  Betydning,  deels  kunde  Virkningerne  af  det 
System,  som  blev  grundlagt  i  1660,  ikke  i  samme  Grad 
udstrække  sig  over  det  fjerntliggende,  forsømte  Land,  som 
over  det  Land,  i  hvilket  Hof  og  Regjering  havde  sit.  stadige 
Sæde,  hvorvel  ogsaa  hiint  i  Hovedsagen  blev  regjeret  efter 
de  samme  Grundsætninger. 

Souverainitetens  Indforelse  gav  det  gamle  Aristocratie 
Dødsstødet.  Dette  bidrog  i  en  overordentlig  Grad  til  at 
svække  den  Danske  Nationalitet,  men  for  den  Norske  var  det 
i  visse  Maader  enddog  en  Vinding.  For  at  den  sidste  nem- 
lig skulde  kunne  gjøre  sig  gjeldende  i  det  fælleds  Aands- 
liv,  for  at  den  skulde  kunne  bearbeide  paa  en  selvstændig 
Maade  de  Culturelementer,  som  vare  tilførte  den  ved  For- 
eningen med  Danmark,  —  ikke  nedtrykkes  af  dem,  —  var 
det  en  nødvendig  Betingelse,  at  Uligheden  mellem  begge 
Folks  Kræfter  nogenlunde  udjevnedes.  I  Reformationens 
Tidsalder  havde  denne  Ulighed  været,  paa  sit  Hoieste. 
Norge  var  indtil  Begvndelsen  af  det  sextende  A århundrede 

bestandig  gaaet  tilbage;  Danmark  derimod  var  gaaet  fremad 
og  havde  et  kraftigt  Aristocratie,  en  talrig  velhavende  Bor- 
gerstand, et  sterkt  bevæget  offentligt  Liv,  paa  samme  Tid 
som  det  Norske  Folk  var  nedsunket  i  en  fuldstændig  Op- 
løsning, uden  Stat,  uden  Stænder,  der  kunde  danne  en  For- 
bindelse mellem  de  vidt  adskilte  Bygdelag.  Derfor  ophørte 
ogsaa  Norge  i  denne  Tid  at  føre  en  selvstændig  Tilværelse.  Det 
modtog  Kirkereformen  fra  Danmark,  og  med  denne  fulgte 
Dansk  Sprog  og  Dansk  Literatur ;  i  begge  Riger  beherskedes 
Stat  og  Samfund  af  det  Danske  Aristocratie,  og  dets  In- 
stitutioner blev  ogsaa  i  Norge  det  Mønster,  som  man  stræbte 
at  danne  sig  efter.  Den  Norske  Nationalitet  syntes  ganske 
overveldet  og  førte  i  lang  Tid  kun  et  latent  Liv  hos  Bon- 
destanden.    Men  imidlertid  forberedes  et  Omslag  umerke- 

CD 

ligt.  Efter  Reformationen  gaaer  Byerne  i  Danmark  tilbage, 
og  det  offentlige  Liv  og  Communelivet  hensygner.  I  Norge 
derimod  løsnes  Næringsveiene  fra  de  Lænker,  hvormed  de 
i  Aarhundreder  havde  været  bundne;  Byerne  gaae  fremad 
i  Velstand  og  Folkemængde,  og  der  danner  sig  en  driftig 
Borgerstand.  Saaledes  gienvindes  efterhaanden  Betingel- 
serne  for  en  selvstændig  Udvikling,  idet  Norge  styrkes  og 
Danmark  svekkes,  saa  at  det  ene  Folk  ikke  beholder  en 
saa  ubetinget  Overlegenhed  over  det  andet,  at  det  nødven- 
digvis maa  beherske  det,  men  at  de  begge  kunne  udvikle 
sig  ved  Siden  af  hinanden  og  paa  en  eiendommelig  Maade. 
Men  det  er  først  i  det  attende  Aarhundrede,  at  vi  atter  see 
den  Norske  Nationalitet  fremtræde  paa  en  umiskjendelig 
Maade,  —  ikke  blot  i  Levningerne  af  en  fossil  Cultur,  men 
i  et  fremadskridende  Culturliv,  —  og  til  at  fremskynde 
denne  Emancipation  har  Statsforandringen  i  1660  ved  sine 
Følger  i  ikke  ringe  Grad  bidraget. 

Norge  havde  vel  ogsaa  sin  Adel,  som  gik  til  Grunde 
efter  Souverainitetens  Indførelse,  og  sine  Stænderforsam- 
linger, der  ophørte  med  Statsforandringen.  Men,  hvad 
Adelen  angaaer,  da  var  den,  som  ovenfor  omtalt,  unational, 
og  med  de  saakaldte  Norske  Stænder  maa  man  ingenlunde 

forbinde  nogen  Forestilling  om  en  Nationalrepræsentation. 
De  synes  først  at  være  sammenkaldte  under  Christian  den 
Fjerdes  Regjering,  rimeligvis  efter  Rigsraadets  Foranstalt- 
ning, og  bestode  af  de  Danske  Adelsmænd,  som  havde 
Lehn  i  Norge,  samt  Medlemmerne  af  den  Norske  Adel, 
hvortil  endnu  i  Regelen  kom  nogle  Deputerede  fra  Geist- 
ligheden, Byerne  og  Bondestanden.  Regjeringens  Penge- 
forlegenhed,  som  bevirkede  den  hyppigere  Sammenkaldelse 
og  forøgede  Betydning  af  Rigsdagene  i  Danmark,  frem- 
kaldte ogsaa  denne  Indretning,  idet  man  søgte  at  gjøre  de 
bestandig  stigende  Skattebyrder  taaleligere  at  bære  ved  at 
give  dem  et  vist  Skin  af  Frivillighed.  Den  kunde  maaskee, 
saafremt  den  havde  faaet  Tid  til  at  udvikle  sig,  have  bi- 
draget til  at  vække  et  offentligt  Liv  i  Norge,  hvorvel  den 
var  overført  fra  en  med  det  Norske  Folks  kun  lidet  over- 
eensstemmende  Samfundsorden;  men  den  bestod  alt  for 
kort  til  at  kunne  faae  nogen  Indflydelse,  og  det  lader  hel- 
ler ikke  til,  at  de  Norske  Stænder  nogensinde  gjorde  noget 
Forsøg  paa  at  træde  ud  af  den  temmelig  passive  og  under- 
ordnede Rolle,  som  var  dem  tildeelt*). 

Medens  Norge  saaledes  intet  tabte  ved  Statsforandringen, 
vandt  det  derimod,  ikke  blot  i  statsretlig,  men  ogsaa  paa 
en  Maade  i  national  Henseende  en  med  Danmark  ligeberet- 
tiget Stilling.  Saalænge  den  aristocratiske  Stat  bestod, 
maatte  det  nemlig,  om  end  ikke  efter  den  strenge  Ret,  saa 
dog  factisk  vedblive  at  være  en  Provins  af  Danmark,  fordi 
det  ingen  Deel  havde  i  den  herskende  Stand,  og  fordi  dets 
Adel  ikke  var  sterk  nok  og  efter  Landets  Natur-  og  Sam- 
fundsforholde heller  ikke  nogensinde  kunde  blive  sterk  nok 
til  at  hævde  en  selvstændig  Stilling  ligeoverfor  den  Danske. 
Anderledes  stillede  Forholdet  sig,  efterat  Embedsmands-  og 
Borgerstanden  ved  Statsforandringen  var  bleven  Samfundets 

*)  Se  Berg,  Om  Landeværnet  S.  248,  Samll.  t.  d.  N.  F.  Hist. 
III.  41  G,  452,  N.  Tegn.  7  December  1627,  25  April  1644 
o.  fl.  St. 

herskende  Classe.  Nu  besad  det  ene  Rige  ingen  Forrettig- 
hed, intet  udvortes  Fortrin  fremfor  det  andet.  Norge  havde, 
som  ovenfor  viist,  allerede  ved  Souverainitetens  Indførelse 
en  Borgerstand,  der  vel  ikke  havde  naaet  nogen  synderlig 
høi  Grad  af  Velstand  eller  Virksomhed,  men  som  befandt 
sig  i  en  stadig  Opkomst.  Og,  medens  den  Norske  Adel 
vedblev  at  være  uselvstændig  i  sit  hele  Væsen,  en  fremmed 
Plante,  der  ikke  kunde  slaae  Rod  i  Norges  Jordbund,  an- 
tog den  Norske  Borgerstand,  ved  at  opvoxe  under  ulige- 
artede  Forholde  og  under  Indflydelsen  af  modsatte  Interes- 
ser, navnlig  efter  Statsforandringen,  en  fra  den  Danske  i 
mange  Henseender  ganske  afvigende  Characteer.  Den 
blev,  hvad  Adelen  neppe  nogensinde  vilde  være  bleven, 
national. 

Hvad  der  her  først  kan  bemerkes,  er,  at  Norges  Han- 
del i  det  Hele  taget  udviklede  sig  paa  en  langt  friere  og 
mere  naturlig  Maade  end  Danmarks. 

Det  er  vistnok  saa,  at  Næringsveiene  ogsaa  i  det  først- 
nævnte Land,  navnlig  efter  Souverainitetens  Indførelse,  bleve 
underkastede  mangfoldige  og  trykkende  Indskrænkninger. 
Man  lod  sig  ikke  nøie  med,  af  Hensyn  til  en  ordentlig 
Opkrævelse  af  Tolden,  at  indskrænke  den  egentlige  Pro- 
ducthandel,  som  tidligere  havde  været  saagodtsom  fri,  til 
visse  Steder  og  at  opdrage  skarpe  og  for  de  Norske  Forhold 
kun  lidet  passende  Grændser  mellem  Kjøbstads-  og  Land- 
næringer:  man  vilde  enddoo;  tildele  hver  enkelt  Bv  et  vist 
Handel  sdistrict,  hvis  Indbyggere  ikke  maatte  afsætte  sine 
Varer  andensteds  eller  drive  Handel  med  nogen  anden 
Kjøbstads  Borgerskab  Dette  System  havde  til  Følge,  at 
Borgerne  vænnedes  til  at  sætte  sin  Fordeel  i,  hvad  der  i 
Virkeligheden  maatte  blive  deres  Ruin,  den  størst  mulige 
Indskrænkning  af  Næringsfriheden  og  de  omliggende  Land- 
districters  fuldstændige  Undertrykkelse*),  og  at  der  opstod 
en  formelig  Privilegiekrig  mellem  de  forskjellige  Kjøbstæder, 


*)  S.  bl.  a.  Stampe,  Erklæringer,  II.  66C—670,  III.  183— 2?f> 

idet  den  ene  søgte  ved  Regeringens  Bistand  at  tilvende 
sig  et  større  Opland  paa  den  andens  Bekostning.  Enkelte 
blandt  dem  var  ogsaa  i  høiere  Grad  end  de  øvrige  Gjen- 
stand  for  Regjeringens  Omhu,  og  for  at  hæve  disse  bleve 
vidtløftige  Districter  undergivne  en  utaalelig  Tvang  med 
Hensyn  paa  deres  Varemarked.  Dette  gjelder  fornemmelig 
Christianssand,  hvem  der  ved  forskjellige  Privilegier  blev 
tilstaaet  en  overordentlig  stor  „Circumferents,"  indenfor 
hvilken  der  fandtes  flere  nærsomme  og  opblomstrende  Han- 
delsstander, som  man  nu  ved  allehaande  ubillige  Forholds- 
regler søgte  at  nedtrykke  eller  tilintetgjøre. 

Det  kan  imidlertid  ikke  betvivles,  at  mange  af  de  ved 
Lovgivningen  paabudne  Indskrænkninger  i  den  almindelige 
Næringsfrihed  aldrig  har  faaet  eller  kunnet  faae  nogen  prac- 
tisk  Betydning  for  Norge,  og  enddog  efter  Lovens  Bogstav 
var  Næringsfriheden  meget  større  i  dette  Land,  end  den  var 
i  Danmark.  Adskillelsen  mellem  Kjøbstad-  og  Landnærin- 
ger var  ikke  saa  skarp,  og,  ligesom  de  strenge  Forbud 
mod  Land-  og  Forprang  i  den  Danske  Lov  ikke  gjenfindes 
i  den  Norske,  saaledes  kom  de  fleste  senere  Forordninger, 
hvorved  hine  Forbud  indskjærpedes  eller  nøiere  bestemtes, 
alene  til  at  gjelde  Danmark.  Endelig,  hvad  der  her  er 
Hovedsagen,  ingen  Norsk  By  var,  paa  samme  Maade  som 
Kjøbenhavn,  afhængig  af  Regjeringens  Protection  med  Hen- 
syn paa  sin  Virksomhed;  ingen  Deel  af  Norges  borgerlige 
Næringer  blev,  som  den  Danske  Coropagnihandel  og  Fa- 
brikindustri,  kunstig  opelsket  og  kunstig  holdt  vedlige. 
Mercantilsystemet  blev  gjennemført  alene  med  Hensyn  paa 
Danmarks  eller  rettere  Kjøbenhavns  Fordeel.  Det  var  her 
den  allerstørste  Deel  af  de  Fabriker  blev  anlagt,  til  hvis 
Gunst  fremmede  Varers  Indførsel  belagdes  med  en  høi  Told 
eller  ganske  forbødes.  Det  var  her  de  mange  Handelssel- 
skaber havde  sit  Sæde,  som  oprettedes  efter  Regjeringens 
Foranstaltning  og  understøttedes  af  offentlige  Midler. 

Den  Norske  Handelsstand  derimod  følte  saagodtsom 
alene  Uleilighederne  ved  det  herskende  Protectionssystem. 

Af  de  mange  Indførselsforbud,  som  man  fandt  nødvendige 
for  at  ophjælpe  Industrien,  blev  vistnok  kun  en  Deel  ud- 
strakt til  ogsaa  at  gjelde  Norge;  men  forsaavidt  som  dette 
ikke  var  Tilfælde,  blev  dog  de  Varer,  som  i  Danmark  vare 
Contrebande,  i  Norge  belagte  med  en  overdreven  høi  Told, 
der  for  flere  Artiklers  og  det  enddog  blandt  de  allernødven- 
digstes Vedkommende  var  saa  høi,  at  den  maatte  have 
samme  Virkning  som  et  ligefremt  Forbud*).  Naar  man 
nu  betænker,  at  de  Kjøbenhavnske  Fabriker  ikke  paa  langt 
nær  formaaede  at  forsyne  begge  Riger  med  de  fornødne 
Varemængder,  vil  man  lettelig  indsee,  hvilke  store  Ulemper 
hine  Forbud  eller  opskruede  Toldsatser  maatte  medføre  for 
Norges  Kjøbmandsstand.  Endnu  mere  ødelæggende  for 
dette  Land  var  den  Protection,  som  siden  1735  blev  tilstaaet 
den  Danske  Kornhandel.  I  hiint  Aar  blev  det,  som  bekjendt, 
forordnet,  at  det  Søndenfjeldske  Norge  alene  maatte  forsy- 
nes med  Korn  fra  Danmark,  og  denne  Bestemmelse,  der 
ikke  kunde  være  mere  ubillig  eller  mere  skadelig,  stod,  paa 
enkelte  Afbrydelser  nær,  ved  Magt  i  over  halvhundrede 
Aar.  Herved  fremkaldtes  høie  Kornpriser,  stundom  enddog 
formelig  Hungersnød.  Og  det  var,  som  bemerket,  langtfra, 
at  der  i  disse  Henseender  blev  etableret  nogen  Reciprocitet 
mellem  begge  Riger.  Ingen  af  Norges  Producter  nød  en 
lignende  Beskyttelse  i  Danmark  som  den,  der  var  bleven 
tilstaaet  det  Danske  Korn  i  Norge.  Kun  nogle  ganske 
enkelte  Fabriker  bleve  anlagte  i  dette  Land,  der  vides  at 
være  blevne  opmuntrede  paa  samme  Maade  som  de  Kjø- 
benhavnske**), og  man  tog  herfra  liden  eller  ingen  Deel  i 
de  store  Compagnier,  ved  hvilke  Kjobenhavn  skulde  erholde 


*)  S.  bl.  a.  Thues  Undersøgelse  om  de  Norske  smaa  Kjøbstædeis 

Aftagelse,  Budstikken,  5  Aargang. 
'*)  Ifølge  Sulnns  Nye  Samll.  II.  blev  der  i  Aarene  1  7  36  til  17  74 

af  Regjeringen  anvendt  en  Sum   af  802,329  Rdr.  til  Haand- 

verkers,  Kunsters  og  Fabrikanlægs  Understøttelse  og  Fremme. 

Heraf  sees  kun  1  7,844  Rdr.  at  være  tilflydte  Norske  Anlæg. 

cn  passende  Rang  blandt  Europas  Handelsstæder.  Norge* 
Industri  og  Handel  indskrænkede  sig  til  Udførsel  og  For- 
ædling af  Landets  egne  naturlige  Frembringelser,  og  disse 
Næiingsveie  udviklede  sig  uden  enten  at  behøve  eller  er- 
holde nogen  Protection  fra  Regjeringens  Side. 

Deres  Skjæbne  efter  Souverainitetens  Indførelse  er  saa 
bekjendt,  at  det  vi)  være  ufornødent  at  omtale  den  med 
nogen  Udførlighed  paa  dette  Sted.  De  bleve  afbrudte  i 
sin  Udvikling  ved  de  langvarige  og  ødelæggende  Krige 
under  Fredrik  den  Fjerdes  Regjering;  men  efter  denne  Tid 
gik  de  stadigt  fremad,  og  den  sidste  Fjerdedeel  af  forrige 
Aarhundrede  var  en  saa  glimrende  Periode  for  den  Norske 
Handel  og  Skibsfart,  at  først  den  allerseneste  Tid  fremby- 
der et  Sidestykke  dertil.  Trælastexporten  var  vistnok  ikke 
større,  stundom  vel  enddog  betydeligt  mindre  i  det  attende 
Aarhundrede,  end  den  sees  at  have  været  i  Tiden  omkring 
Souverainitetens  Indførelse:  men,  da  Priserne  efter  dette 
Tidspunct  harvede  sig  rask  og  Udførselen  mere  og  mere 
foregik  i  egne  Skibe,  er  det  sandsynligt,  at  Udbyttet  af 
denne  Handeisgreen  har  været  meget  betydeligere  i  Aarene 
1776 — 83,  da  der  kun  udførtes  gjennemsnitlig  hvert  Aar 
122,000  Læster,  end  i  1664,  da  Exporten  oversteg  240,000. 
Bergverksd riften  gjorde  i  det  samme  Tidsrum  anseelige 
Fremskridt,  og  det  samme  gjelder  ogsaa  om  Fiskerierne, 
idet  navnlig  Sildefangsten  forst  i  det  attende  Aarhundrede 
begyndte  at  blive  af  nogen  Betydning.  I  hvilken  Grad 
Handelen  tiltog,  kan  sees  deraf,  at  Toldintraderne  i  Tids- 
rummet fra  1747 — 1776  næsten  fordoblede  si°\  Værdien 
af  Norges  Udførsel  anslaaes  allerede  i  Fredrik  den  Femtes 
Eegjeringstid  til  3J  Million  Rigsdaler,  og  dette  overstiger 
betydeligt  hvad  Danmark  udførte  paa  samme  Tid.  Det 
sidstnævnte  Rige  havde,  for  at  tale  i  hine  Tiders  Sprog, 
en  ufordeelagtig  Handelsbalance,  hvilket  alene  opveiedes 
ved  de  store  Fordele,  som  den  Korske  Udførsel  kastede  af 
sig,  og  Holberg  siger  med  Hensyn  hertil:  „Danmark  har 
kunnet   ansees  som   en   høi  Sø,  der  styrter  idelig  Vand 

ned  i  det  store  Hav,  som  aldrig  kommer  tilbage,  og  Norge 
som  en  Flod,  der  falder  igjen  udi  samme  So  og  derved 
hindrer,  at  den  saa  hastig  ikke  kan  udtørres"*).  Endnu 
større  var  det  Forsprang,  30m  den  Norske  Skibsfart  vandt 
fremfor  den  Danske,  idet  den  allerede  i  Midten  af  forrige 
Aarhundrede  synes  at  have  været  omtrent  dobbelt  saa  stor 
som  denne-""--).  Norge,  som  ved  Begyndelsen  af  Fredrik 
den  Tredies  Regjering  kun  eiede  50  Fartøier  over  88  Læ- 
sters Størrelse,  havde  i  1767  594  Skibe,  drægtige  25,394 
Commercelæster,  og  inden  Aarhundredets  Udgang  var  dets 
Handelsflaade  voxet  til  1156  Skibe  af  tilsammen  58,208 
Læsters  Drægtighed.  Conjunctu rerne  for  denne  Erhvervs- 
green var  navnlig  efter  Udbruddet  af  den  Nordamericanske 
Krig  overordentlig  gunstige,  og  ikke  blot  foregik  efter  denne 
Tid  Udførselen  af  Landets  Producter  meest  i  egne  Skibe, 
men  Handelsflaaden  fandt  ogsaa  Reskjeftigelse  i  en  fordeel- 
agtig  Frågtfart  mellem  fremmede  Lande. 

De  Norske  Byer  talte  ifølge  den  i  1769  foretagne 
Folketælling  64,000  Indb.  De  Danske  havde  paa  samme 
Tid  144,000^  Indb.,  hvoraf  70,000  eller  næsten  det  halve  kom 
paa  Kjobenhavn.  Forskjellen  mellem  begge  Rigers  Kjøb- 
stæder  i  Hensyn  paa  Folkemængde  var  saaledes  endnu  be- 
tydelig; men  hvor  meget  mindre  end  ved  Souverainitetens 
Indførelse,  da  Danmarks  Kjøbstadbefolkning  anslaaes  til 
130,000,  medens  Norges  ikke  engang  naaede  30,000,  eller  i 
Reformationens  Tidsalder,  da  den  første  vistnok  var  ni  til 
Gange  saa  talrig  som  den  sidste!  Hiin  Forskjel  i  Folke- 
mængde opveiedes  desuden  for  en  væsentlig  Deel  ved  den 
i  de  Norske  Byer  herskende  jevnere  Velstand  og  mere  ud- 


*)  Danm.  og  Norg.  geistl.  og  verdsl.  Stat,  3die  Oplag  S.  3  81. 
Citeret  af  Nathanson  (Danm.  Statshuusholdning,  S.  6  35),  som 
tilføier:  „Hvad  her  er  sagt,  er  en  træffende  Skildring.  Dan- 
marks egen  Handel  med  dets  egne  Producter  betydede  saare 
lidet." 

**)  Nathanson,  Danm.  Handel,  II.  8  7. 

bredte  Handelsvirksomhed,  der  skabte  en  dygtigere  og  mere 
intelligent  Borgerstand.  —  Enevoldsregjeringen  havde  med 
udholdende  Conseqvence  arbeidet  paa  at  concentrere  Dan- 
marks hele  Handel  i  Kjøbenhavn,  og  disse  Bestræbelser  lyk- 
kedes saa  godt,  at  man  neppe  har  noget  Exempel  paa,  at 
et  Lands  Forretningsiw  i  lige  Grad  har  været  sammen- 
trængt paa  et  eneste  Sted.  Der  tilstodes  Hovedstaden  mange 
og  store  Begunstigelser  med  Hensyn  paa  Told  og  Oplags- 
frihed;  under  Fredrik  den  Fjerdes  Regjering  fik  den  Mo- 
nopol paa  at  indføre  de  saakaldte  fire  Species,  og,  da  dette 
ophævedes,  blev  det  i  Toldrullen  af  1732  bestemt,  at  der 
af  Viin,  Salt,  fransk  Brænd evi in  og  Tobak,  som  forsendtes 
fra  Kjøbenhavn  af  Oplaget  til  Provinserne  i  Danmark,  skulde 
ikkun  svares  en  Trediedeel  af  hvad  disse  Varer  i  Told  rul- 
len vare  ansatte  for  at  svare  i  Danmark;  men  naar  de  brag- 
tes fra  andre  Steder  til  Provinserne,  skulde  deraf  erlægges 
den  fulde  Told*).  Ved  denne  og  mange  lignende  Foran- 
staltninger bragte  man  det  omsider  derhen,  at  Størstedelen 
af  Danmarks  Provinsbyer  blev  saagodtsom  ganske  afskaaret 
fra  dfreete  Forbindelse  med  Udlandet**).  Deres  hele  Han- 
del var  indenrigsk ;  de  udførte  endeel  Korn  til  Norge  og 
modtoge  alt,  hvad  de  behøvede  af  udenlandske  Varer  fra 
Kjøbenhavn.  Hvad  de  Norske  Byer  derimod  angaar,  da 
leed  vel  ogsaa  disse  endeel  ved  de  Hovedstaden  tilstaaede 
Begunstigelser,  men  langtfra  i  samme  Grad  som  de  Dan- 
ske. Norges  naturlige  Frembringelser,  dets  Trælast,  Fisk 
og  Bergverksproducter  havde  sine  vigtigste  Markeder  i  Ud- 
landet, og  denne  Handel  kunde  umulig  bringes  i  nogen 
Forbindelse   med   Kjøbenhavn.    Man   maatte    derfor  lade 

*)  Nathanson,  Danin.  Statshuusholdning.  S.  60  6. 
**)  Ved  en  Forordning  af  2  8  Januar  1  68  2  blev  det  enddog 
ligefrem  forbudt  en  større  Deel  af  Danmarks  Kjøbstæder  at 
drive  nogen  Handel  med  Udlandet,  da  Regjeringen  havde 
fundet  ud,  at  en  saadan  ikke  kunde  drives  med  Fordeel  fra 
disse  Byer. 

Norge  i  det  væsentlige  forblive  uafhængigt  af  det  Handels- 
tyranni,  under  hvilket  de  Danske  Provinser  sukkede,  og 
selv  den 'ubetydeligste  blandt  dette  Riges  Kjøbstæder  havde 
derfor  Skibe  i  udenrigsk  Fart  og  en  livlig  Forbindelse  med 
fremmede  Lande.  Det  er  klart,  at  Følgen  heraf  maatte  blive, 
at  den  Norske  Borgerstand  efterhaanden  erholdt  Fortrinnet 
fremfor  den  Danske  saavel  i  Velstand  som  i  Oplysning  og 
Handelsdygtighed,  og  der  savnes  heller  ikke  udtrykkelige 
Vidnesbyrd  herom.  „Det  maa  tilstaaes,"  siger  Jacob  Aall*), 
„at  vore  Handelsmænds  (Jultur  ogsaa  paa  den  Tid  (o:  i 
Slutningen  af  det  forrige  Aarhundrede)  kunde  taale  Sam- 
menligning med  den,  som  finder  Sted  i  den  øvrige  hand- 
lende Verden  uden  for  de  store  Handels-  og  Hovedstæder. 
Det  antoges  almindeligen,  maaskee  enddog  i  en  større  Grad 
da  end  nu,  at  Kjobmanden  i  de  Norske  smaae  Handelsste- 
der  i  den  Henseende  havde  et  Fortrin  for  den  Danske, 
ikke  alene  med  Hensyn  til  Culturens  ydre  Væsen,  men  i 
solide  Handelskundskaber.  Dette  monne  have  sin  Grund 
tildeels  deri,  at  Dansk  Handel  i  Smaastæderne  dengang 
var  næsten  udelukkende  indenlandsk  og  gav  ingen  Anled- 
ning til  Berørelse  med  Udlandet,  medens  Nordmanden 
ofte  ferdedes  i  Udlandet  og  nødsagedes  til  at  føre  Brev- 
vexling  i  fremmede  Sprog.  Det  var  ikke  usedvanligt,  at 
Norske  Handelsmænd  gjorde  udenlandske  Reiser,  ikke  alene 
paa  Handelens  Vegne,  men  for  at  gjøre  sig  bekjendt  med 
fremmede  Lande,  og  til  denne  Udgift  for  sine  Sønner  var 
Handelsmanden  som  oftest  mere  villig  end  til  at  sende  dem 
til  Kjøbenhavns  Universitet.  Vi  finde  saaledes  i  det  her 
omhandlede  Tidsrum  vistnok  saare  faa  Kjøbmænd,  som 
havde  betraadt  den  academiske  Bane,  men  flere,  som  ud- 
merkede  sig  ved  herlige  Aandsgaver,  som  hyldede  og  un- 
derstøttede Videnskabelighed,  og  som  overhovedet  i  Dan- 
nelse, Sprogkundskab  og  Bekjendtskab  med  Handelsvæsen 


*)  Erindringer,  2den  Udgave,  S.  6  8. 

ingenlunde  stode  tilbage  for  store  Stæders  og  langt  større 
Nationers  Handlende." 

Hvad  der  paa  dette  Sted  er  sagt  om  de  Danske  Byers 
Mangel  paa  Forretningsliv  og  Forbindelser  med  Udlandet 
gjelder  naturligviis  ikke  Hovedstaden.  Denne  kom,  navnlig 
i  den  sidste  Halvdeel  af  det  attende  Aarhundrede  ved  de 
af  Regjeringen  tilstaaede  E^egunstigelser  og  Oprettelsen  af 
de  mange  forskjellige  Compagnier  i  Besiddelse  af  en  sær- 
deles betydelig  og  meget  vidtstrakt  Handel,  som  enddog 
overgik  Bergens,  der  hidindtil  havde  været  Rigernes  første 
Hand eisstad.  Men,  —  vi  gjentage  her,  hvad  der  allerede 
ovenfor  er  bleven  bemerket:  Kjøbenhavns  commercielle  og 
industrielle  Liv  var  af  en  usund  Art,  fremkaldt  og  opret- 
holdt ved  kunstige  Midler;  den  Kjøbenhavnske  Borgerstand 
var  med  Hensyn  paa  sin  Virksomhed  ganske  afhængig  af 
Regjeringen  og  derfor  uden  virkelig  Handelsaand,  uden 
den  Charakterens  Selvstændighed,  der  giver  de  nærings- 
drivende Borgerclasser  deres  rette  Betydning  for  et  Sam- 
funds Udvikling.  Hoffet  med  sin  Pragt  og  sin  stive  Eti- 
quette,  med  sit  uhyre  Sleng  af  betitlede  Dagdrivere  skaffede 
Hovedstadens  Indvaanere  en  rigelig  Næring,  men  udøvede 
en  lidet  fordeelagtig  Indflydelse  paa  deres  (Jharacteer,  og 
den  Kjøbenhavnske  Borger  blev  ikke  mindre  end  Embeds- 
og  Adelsmanden  vant  til  krybende  Underdanighed  lige- 
overfor  alle  Hoierestaaende,  hengiven  til  Giimresyge  og 
begjerlig  efter  Rangens  og  Titlernes  tomme  Udmerkelse. 
En  Engelsk  Reisende,  Williams,  der  opholdt  sig  i  Danmark- 
under  det  Struenseeiske  Regimente,  skildrer  den  Danske 
Borgerstand  (hvorved  han  vel  nærmest  har  havt  den  Kjø- 
benhavnske for  Øie)  i  Modsætning  til  den  Norske  paa  føl- 
gende Maade*):  „Man  kan  neppe  tænke  sig  Mennesker, 
der  ere  mere  forfængelige  og  mindre  virksomme,  mere 
hengivne  til  at  leve  over  deres  Evne  i  en  latterlig  Pragt 


)  I.  Williams,  Esq.,  Ursprung  und  Zustand  der  Nordischen  Reiche, 
tibersetzt  von  Adelung,  I.  404. 

end  Kjøbmænd  og  Borgere  i  de  fornemste  Danske  Byer. 
Nordmændene  danne  en  fuldkommen  Modsætning  til  dem; 
thi  hvorvel  ogsaa  disse  staae  under  den  samme  Herre  og 
blive  trykkede,  saa  ere  de  dog  langt  mere  frie,  selvstændige, 
flittige,  ivrige  i  deres  Handel  og  sparsomme  med  hvad  de 
fortjene.  Hine  ere  opdragne  i  alie  en  slavisk  Frygtsomheds 
Grundsætninger;  disse  ere  langt  mere  utvungne  og  om~ 
gjængelige  i  deres  Opførsel.  Disse  ere  duelige  Kjøbmænd 
og  Haandverkere ;  hine  ere  af  Natur  dovne  og  udsvævende. 
Nordmændene  ere  oprigtige  og  redelige  i  deres  Handel;  om 
de  Danske  kan  dette  ikke  siges;  de  skulde  gjerne  opofre 
sine  Venner  og  sin  egen  Fordeel  for  en  tom  Titel,  hvilket 
dog  alt  i  nogen  Grad  kan  undskyldes  ved  deres  Opdra- 
gelse og  den  Regjering,  under  hvilken  de  leve."  —  Del- 
er vistnok  Grund  til  at  antage,  at  denne  Forfatter,  der 
skrev  under  Indtrykket  af  den  nylig  stedfundne  Hofrevo- 
lution, ved  hvilken  en  Engelsk  Prinsesse  var  bleven  saa 
uverdigt  behandlet,  har  været  forudindtagen  mod  de  Dan- 
ske, og  at  han  har  rost  Nordmændene  altfor  sterkt  paa 
disses  Bekostning.  Men  i  sine  væsentlige  Træk  har  dog 
hans  Skildring  al  Sandsynlighed  for  sig.  Det  kan  ikke 
betvivles,  at  den  Norske  Handelsstand,  hvis  Virksomhed 
var  saagodtsom  ganske  uafhængig  af  Regjeringens  Protec- 
tion,  som  ikke  kom  i  nogen  Berørelse  med  Hoffet,  som 
tilhørte  et  Land,  hvor  Standsforskjel  og  Ulighed  i  Rettig- 
heder var  næsten  aldeles  ukjendt,  har  været  mere  driftig, 
mere  selvstændig,  mere  vant  til  at  handle  paa  egen  Haand, 
mere  frisindet  og  mere  besjælet  af  egte  Borgeraand  end 
den  Danske. 

En  lignende  Forskjel  tør  vel  ogsaa  antages  at  have 
bestaaet  mellem  Embedsmandsclassen  i  Norge  og  dens 
Standsbrødre  i  Danmark;  men  Grændsen  kan  her  ikke 
være  saa  skarp,  fordi  Embedsmændene  ifølge  sin  Stilling 
og  Opdragelse  mere  end  de  næringsdrivende  Borgerclasser 
tilhøre  den  hele  Stat  og  mindre  den  enkelte  Statsdeel,  i 
hvilken  de  opholde  sig.  —  Det  er  først  efter  Souverainitetens 

Indførelse,  at  der  kan  være  Tale  om  en  særegen  Norsk 
Embedstand.  I  den  nærmeste  Tid  efter  Reformationen  blev 
en  stor,  maaskee  endog  den  største  Deel  af  de  geistlige  Em- 
beder i  Norge  besatte  med  Danske,  og  Presteskabet  i  det 
Hele  stod  paa  et,  overordentlig  lavt  Trin,  hvad  Cultur  og 
Oplysning  angaaer.  Der  fandtes,  paa  Lagmændene  nær,  in- 
gen egentlig  civil  Embedsstand.  Landet  bestyredes  af  de 
fra  Danmark  opsendte  Lehnsherrer,  og  disse  havde  under 
sig  som  Fogder  sine  private  Betjente.  Efter  Statsforandrin- 
gen  derimod  blev  et  ordentligt  Embedsverk  indrettet.  Ari- 
stocratiet  afløstes  af  et  Bureaucratie,  og  Embedsmændene 
bleve  nu  den  meest  anseede  og  meest  formaaende  Samfunds- 
classe.  Fogder  og  Sorenskrivere  ophørte  at  staae  i  et  pri- 
vat Tjenesteforhold,  og  Forpligtelsen  til  at  underkaste  sig 
Examen  ved  Kjøbenhavns  Universitet,  som  i  1629  anordne- 
des for  vordende  Frester  og  i  1736  for  juridiske  Embeds- 
mænd, maatte  bidrage  til,  at  Embedsmandsclassen  ogsaa  i 
Oplysning  og  Kundskaber  kom  til  at  indtage  den  første  Plads. 

Det  vedblev  vistnok  lige  indtil  Foreningens  Opløsning 
at  være  sedvanligt,  at  danske  Mænd  ansattes  i  Norge;  de 
høiere  Poster,  navnlig  Amtmands-  og  Stiftamtmandsembe- 
derne  vare  forbeholdte  Hofadelen,  og  disse  beklædtes  saa- 
ledes  kun  undtagelsesvis  af  Nordmænd.  Men  efterhaanden 
kom  det  dos:  derhen,  at  den  overveiende  Deel  af  Norges 
Presteskab  og  juridiske  Embedsstand  bestod  af  Landets 
egne  Børn.  De  i  Norge  ansatte  Embedsmænd  sendte  sine 
Sønner  til  Universitetet,  og  disse  vendte  i  Regelen  efter 
fuldendte  Studier  tilbage  til  Fædrelandet.  I  forrige  Aar- 
hundrede  synes  der  gjennemsnitlig  hvert  Aar  at  være  ble- 
ven indskrevet  omtrent  40  norske  Studenter  ved  Kjøben- 
havns Universitet*),  og  de  te  Antal  er  saa  stort,  at  der  ikke 
kan  have  manglet  særdeles  meget  i,  at  det  var  tilstrekkeligt 
til  Besættelse  af  Landets  saavel  geistlige  som  civile  Embeder. 


*)  N.  Wergelands  Friisskrift  Mnemosyne,  I.  Bind.    (Hist.  Philos. 
Samll.,  udg.  af  Selsk.  for  Norges  Vel). 

Det  blev,  under  Striden  om  et  Universitets  Oprettelse 
i  Norge,  hyppigt  fremhævet,  at  dette  Lands  Ungdom  var 
langt  uheldigere  stillet  med  Hensyn  paa  Studeringer  end 
Danmarks,  saalænge  den  Kjøbenhavnske  Høiskole  var  fæl- 
leds for  begge  Riger.  Reisen  herned  var  besværlig,  Ophol- 
det kostbart;  de  Norske  Studenter  vare  fremmede  i  Hoved- 
staden og  savnede  derfor  Bekjendtskaber  og  Veiledning. 
Som  oftest  søgte  de  at  faae  sine  Examiner  fra  sig  saa  hur- 
tigt som  muligt  for  at  vende  tilbage  til  sin  Hjemstavn, 
hvor  de  lettere  kunde  ernære  sig,  men  hvor  de  savnede  al 
Spore  og  al  Anledning  til  at  fortsætte  sine  Studier.  Det 
kunde  derfor  ikke  være  anderledes,  end  at  virkelig  Lærdom 
eller  enddog  blot  solide  Kundskaber  hørte  til  de  store  Sjel- 
denheder  blandt  Norges  Embedsstand.  Men  denne  havde 
dog  i  andre  og  væsentlige  Henseender  Fortrinnet  fremfor 
den  Danske.  En  stor  Deel  af  de  lavere  Embedsmænd  i 
Danmark  ansattes  af  Herremændene  og  var  ganske  afhæn- 
gig af  disse;  den  adelige  Godseier  benyttede  sig  desuden 
ofte  af  sin  Kalds-  eller  Birkeret  til  at  ansætte  de  uverdigste 
Personer  som  Prester  eller  Dommere  paa  sine  Eiendomme. 
Disse  Forhold  vare  ukjendte  i  Norge.  Den  norske  Em- 
bedsmand stod  alene  og  umiddelbart  under  Regjeringen  og 
havde,  som  opvoxet  i  det  fjerne  Land  og  ubekjendt  med 
Hoffet  og  de  Store,  sjelden  andet  at  stole  paa  med  Hensyn 
til  sin  Befordring  end  de  virkelige  Qvalificationer,  hvoraf 
han  kom  i  Besiddelse.  Han  var  ikke,  som  Fleerheden  af 
hans  Standsbrødre  i  Danmark,  et  Redskab  i  de  rige  Pioprie- 
tairers  Haand  til  at  undertrykke  og  mishandle  Bondestan- 
den. Han  behøvede  ikke  at  frygte  eller  bøie  sig  for  nogen, 
saalænge  han  kun  opfyldte  sin  Pligt;  men  overtraadte  han 
denne,  fornærmede  han  nogen  i  hans  Rettigheder,  var  han 
i  Almindelighed  meget  værre  faren  end  Embedsmanden  i 
Danmark,  fordi  den  Norske  Almue  bestod  af  frie  Mænd, 
hvis  Misfornøielse  Regjeringen  frygtede,  og  hvis  Klagemaal 
den  ivrigt  bestræbte  sig  for  at  afhjælpe,  medens  i  Danmark 
den  store  Masse  af  Folket  var  saa  underkuet  og  saa  ganske 

overladt  i  Herremændenes  Vold,  at  Heredsfogden  eller 
Birkedommeren,  naar  han  stod  sig  godt  med  disse,  uden 
synderlig  Fare  kunde  tillade  sig  de  groveste  Misbrug  af 
sin  Myndighed.  Det  kan  heraf  med  Tryghed  sluttes,  at 
den  Norske  Embedsstand  i  det  Store  taget  maatte  udmerke 
sig  fremfor  den  Danske  ved  en  mere  uafhængig  Characteer, 
og  at  den  trods  al  bureaucratisk  Stivhed  maatte  have  no- 
get Democratisk  eller  Folkeligt  ved  sig,  der  ikke  gj en- 
fandtes  hos  dens  Standsfæller  i  Broderriget 

Saaledes  see  vi  de  høiere  Samfundsclasser  i  Norge, 
skjont  ved  sit  aandelige  Liv  og  sit  Sprog,  tildeels  ogsaa 
ved  sin  Herkomst  paa  det  nærmeste  knyttet  til  Danmark, 
dog  i  sin  Udvikling  at  bevare  en  vis  Grad  af  Selvstændig- 
hed og  at  antage  en  mere  og  mere  eiendommelig  udpræget 
Characteer.  „Hvad  sig  anbelanger  de  Norske,"  siger  Hol- 
berg*), „da,  saasom  de  leve  under  et  andet  Clima,  saa  dif- 
ferere de  meget  fra  de  Danske  baade  i  Humeur  og  Sæder." 
Men  det  er  ikke  alene  et  Lands  Clima  og  naturlige  Be- 
skaffenhed, der  har  Indflydelse  paa  dets  Indbyggeres  Cha- 
racteer; endnu  mere  virksom  maaskee  til  at  bestemme  denne, 
ere  de  Grundforhold,  hvorpaa  deres  Samfundsorden  hviler, 
og  disse  vare,  som  vi  vide,  ganske  forskjellige  eller  rettere 
ganske  modsatte  i  Norge  og  i  Danmark.  Derfor  kunde 
begge  Folk  aldrig  sammensmeltes.  Derfor  maatte  den  frem- 
mede Cultur,  som  i  Tidsrummet  for  Norges  største  Svag- 
hed og  Danmarks  største  Kraft  overførtes  fra  det  sidstnævnte 
Land  til  det  førstnævnte,  ved  en  fremadskridende  Udvik- 
ling stedse  mere  og  mere  omdannes,  og  de  høiere  Samfunds- 
classer i  Norge,  hvis  Sprog  var  Dansk,  kunne  betragtes 
som  en  fremmed  Green,  der,  indpodet  paa  det  Norske  Folks 
Stamme,  efterhaanden  assimilerer  sig  med  denne  og  antager 
dens  characteristiske  Egenskaber. 

Ved  Statsomveltningen  i  1660  syntes  Danmarks  Sam- 
fundsorden at  være  bleven  mere  beslægtet  med  den  Norske, 


*)  Danmarks  og  Norges  geistl.  og  verdsl.  Stat. 

og  derved  ogsaa  en  større  Tilnærmelse  mellem  begge  Folk 
at  være  bleven  mulig.  Vistnok  er  hiint  Slægtskab  mere 
tilsyneladende  end  virkeligt,  idet  Aristoeratiet  i  Danmark 
vel  blev  tilintetgjort,  men  Uligheden  i  Rettigheder  fremde- 
les bestod  eller  enddog  forøgedes.  Det  er  imidlertid  klart, 
at  en  Tilnærmelse  fandt  Sted,  og  at  Baandet  mellem  begge 
Folk  i  flere  Henseender  blev  fastere  knyttet.  I  Tidsrum- 
met efter  Souverainitetens  Indførelse  begynder  der  et  aan- 
deligt  Fælledsliv,  som  har  været  af  den  meest  indgribende 
Betydning  for  ethvert  af  de  to  forenede  Riger;  men  i  dette 
Fælledsliv  er  det  netop,  at  det  klarest  kommer  tilsyne,  at 
den  Norske  Nationalitet  ikke  var  bleven  nedtrykt  af  de 
fremmede  Culturelementer,  men  at  den  havde  formaaet  at 
tilegne  sig  og  beherske  dem,  og  at  den  derved  havde  vun- 
det fornyet  Styrke  og  Bevidsthed.  Det  er  ikke,  som  i  Ti- 
den nærmest  etter  Reformationen,  Norge,  der  alene  modta- 
ger, og  Danmark,  der  alene  giver.  Begge  Nationaliteter 
gjøre  sig  gjehlende  ved  Siden  af  hinanden,  supplere  hinan- 
den og  virke  paa  hinanden;  det  er  en  Krydsild,  som  netop 
maatte  bidrage  til  at  udpraege  det  enkelte  Folks  eiendom- 
melige  Væsen,  og  i  den  fælleds  Udvikling,  der  er  Udbyttet 
af  deres  forenede  Kræfter,  kan  der  stedse  mere  tydeligt 
iagttages  ligesom  to  Strømme,  der  vise  hen  til  et  forskjel- 
ligt  Udspring. 

For  at  en  virkelig  Sammensmeltning  af  begge  Folk 
skulde  kunne  foregaae,  hvis  Naturforholdene  overhovedet 
havde  tilstedet  en  saadan,  var  det  nødvendigt,  at  det  ene 
Folk  bevarede  en  saa  afgjort  Overlegenhed  over  det  andet, 
at  det  kunde  beherske  enhver  af  dets  Livsytt ringer.  Men 
havde  Danmark  ikke  besiddet  Evnen  hertil  i  Tidsrummet 
før  Enevoldsregjeringens  Oprettelse,  blev  dette  endnu  mindre 
Tilfælde  i  den  følgende  Tid. 

Det  er  ovenfor  bleven  paaviist,  hvorledes  Statsforandrin- 
gen  i  sine  Følger  maatte  virke  kuende  paa  det  Danske 
Folks  Nationalaand.  Meget  af  hvad  der  i  denne  Henseende 
er  bleven  anført,  gjelder  vistnok  saavel  Norge  som  Danmark. 

Naar  Regjeringen  opkastede  sig  til  Undersaatternes  For- 
mynder, naar  dens  Aand  var  smaalig  og  pedantisk,  naar 
dens  Politik  var  uden  Glands,  naar  Hoffet  og  Hoffets  Ind- 
flydelse erholdt  en  ganske  monstreus  Udvikling,  saa  maatte 
Virkningerne  heraf  være  fælleds  for  den  hele  Stat.  Men 
i  mere  eller  mindre  Grad,  og  her  gjaldt  det:  procul  a  Jove, 
procul  a  fulmine.  Det  er  saaledes  klart,  at  Regjeringen 
ikke  paa  langt  nær  kunde  gjennemføre  sin  Formynderrolle 
saa  fuldstændigt  i  Norge  som  i  Danmark.  Til  dét  forst- 
nævnte  Land  havde  de  Danske  Regjeringsherrer  i  Regelen 
et  yderst  ufuldkomment  Kjendskab,  og  dets  Forholde,  navn- 
lig de  agrariske,  vare  desuden  af  en  saaadan  Art,  at  man 
ikke  godt  kunde  røre  ved  dem,  at  man  maatte  lade  dem 
udvikle  sig  paa  egen  Haand,  medens  netop  det  modsatte 
var  Tilfelde  i  Danmark,  hvor  en  Forordning  i  en  Fart  kunde 
give  Landboforholdenes  Udvikling  en  heelt  ny  Retning, 
aabne  en  lysere  Fremtid  for  Bondestanden  eller  nedsænke 
den  i  den  dybeste  Elendighed.  Blandt  de  Love  og  An- 
ordninger, som  den  Danske  Regjering  udferdigede  med  Hen- 
syn til  Norge,  er  der  mange,  som  saa  lidet  passe  med  For- 
holdene, at  det  neppe  har  kunnet  være  forsøgt  at  give  dem 
practisk  Anvendelse,  og  man  tor  derfor  antage,  at  Autori- 
teterne i  dette  Land  ble  ve  mere  vante  til  at  handle  paa 
egen  Haand,  end  Tilfeldct  vnr  i  Danmark,  fordi  de  ofte 
vare  nødte  til  at  sette  Regjeringens  Bestemmelser  ud  af 
Betragtning,  hvilket  ogsaa  vanskeligere  kunde  eontrolleres 
i  det  fjernt  fra  Regjeringens  Sæde  beliggende  Land.  —  Det 
er  fremdeles  klart,  at  Norge  ifølge  sin  Beliggenhed  ikke  paa 
samme  Maade  som  Danmark  kunde  blive  afhængig  af  Hoffet 
og  dets  Aand  og  Tone.  Holberg  siger  vistnok,  at  den  honette 
Ambition  var  en  hos  hans  egne  Landsmænd,  de  Norske,  i 
endnu  høiere  Grad  grasserende  Sygdom  end  hos  de  Danske ; 
men  denne  Paastand,  der  i  sig  selv  er  urimelig,  er  ogsaa 
tilstrækkelig  bleven  modbeviist  ved  den  følgende  Tids  Hi- 
storie. Det  var  i  Hoffets  Nærhed  og  hos  et  Folk,  som  fra 
gammel  Tid  havde  været  vant  til  at  bøie  sig  for  udvortes 

Fortrin,  at  Ranosyaen  fandt  den  i  ideligste  Nærino-  oor  en 
gunstig  Jordbund  for  sin  Udvikling;  derimod  kunde  den 
vanskelig  faae  Indpas  i  et  Samfund,  so  in  altid  havde  ud- 
merket  sig  ved  sinjevne,  dernocratiske  Characteer,  og,  nnar 
man  i  hine  Dage  pleiede  at  omtale  Nordmændene  som  et 
frit  og  stolt  Folkei'erd,  tænkte  man  ikke  alene  paa  den  i 
Norge  herskende  Bondefrihed,  men  ogsaa  paa,  at  de  Norske 
af  borgerlig  Stand  i  Almindelighed  viiste  sig  mindre  under 
danige,  mindre  tilboielige  til  at  ydmyge  sig  ligeoverfor  Hang 
og  Titler  end  de  Danske. 

Hoffet  blev,  som  vi  have  omtalt,  efter  Enevoldsregje- 
ri  tigens  Oprettelse  ganske  tydsk  og  vedblev  at  være  det 
gjennem  hele  det  attende  Aarhundrede.  Dets  Indflydelse 
i  Forbindelse  med  den  gamle  Adels  Undergang  og  Ind- 
vandringen af  en  Mængde  Tydsker e  af  alle  Classer  bidrog 
til  at  fortrænge  det  nationale  Væsen  hos  de  høiere  Sam- 
fundsclasser  i  Danmark,  saa  at  det  omsider  næsten  kun  gjen- 
fandtes  hos  Smaabyernes  fortrykte  Borgeistand,  hvor  det 
blev  eenstydigt  med  aandløs  og  snever  Spidsborgerlighed, 
medens  i  de  storre  Stæder  og  navnlig  i  Kjobenhavn  tydsk 
Sprog  og  Skik  blev  dominerende.  Disse  Virkninger  af 
Statsforandringen  strakte  sig  ikke  til  Norge.  Den  tydske 
Adel,  der  oversvømmede  Danmark,  kom  ikke  herop,  fordi 
den  var  knyttet  til  Hoffet«  og,  omendskjønt  Tydske  Bor- 
gere hyppigt  nedsatte  sig  i  de  Norske  Byer,  saavel  efter 
som  før  Statsforandringen,  saa  blev  dog  dette  uden  nogen 
synderlig  Indflydelse,  fordi  Tydskerne  i  Norge,  hvor  de  ikke 
fandt  sine  Landsmænd  som  den  herskende  Classe  og  sit 
Modersmaal  udbredt  i  alle  Kredse,  der  vilde  gjelde  for 
dannede  og  fornemme,  lettere  opgave  sin  Nationalitet  og 
assimilerede  sig  med  den  øvrige  Befolkning.  At  Tydskhe- 
den  saa  fuldstændigt  kunde  blive  dominerende  i  Danmark, 
laa  desuden  begrundet  i  dette  Riges  eldre  historiske  For- 
hold, der  i  saa  Henseende  vare  ganske  forskjellige  fra  Nor- 
ges. Danmark  havde  altid  staaet  i  den  noieste  Berørelse 
med  Tydskland;   dets  Samfundsorden   havde  med  Hensyn 

(il  Udvikling  og  Characteer  en  meget  næv  Overeensstem- 
melse  med  den  tydske;  dets  Handel,  dets  religieuse  og  po- 
litiske Li-v  havde  bestandig  knyttet  det  fastere  til  den 
sydlige  Nabo,,  hvis  Overlegenhed  var  altfor  stor,  til  at  en 
saadan  Forbindelse  ikke  maatte  virke  kuende  paa  det  mindre 
Folks  Nationalitet.  Tyclskhedens  Herredømme  i  Danmnrk 
havde  derfor  længe  været  forberedet,  hvorvel  det  forst  efter 
den  gamle  Adels  Undergang,  Jer  stedse  bevarede  noget 
egte  Dansk  i  sin  Characteer,  fremtraadte  som  en  afgjort 
Kjendsgjerning.  Hvad  Norge  derimod  angaaer,  da  maatte 
enddog  dets  isolerede  Beliggenhed  betrygge  det  for  at  blive 
i  lignende  Grad  underkastet  fremmede  Indflydelser.  Tyd- 
skerne havde  vistnok  i  lang  Tid  behersket  dets  Handel; 
men  deres  Factorier  udgjorde  paa  en  Maade  særskilte  Sta- 
ter, hvis  Medlemmer  strengt  afsondrede  sig  fra  den  øvrige 
Befolkning,  og  i  al  fald  fik  deres  Herredømme  kun  i  en  eneste 
af  Norges  Byer  en  varig  Eftervirkning.  Der  var  ingen 
Overeensstemmelse  mellem  det  Norske  Folks  Samfundsor- 
den eller  indre  Udvikling  og  den  tydske,  og,  forsaavidtsom 
ogsaa  Norge  var  bleven  paavirket  af  den  tydske  Cultur,  var 
det  fornemmelig  skeet  paa  indirecte  Maade,  gjennem  Dan- 
mark. Nordmændene,  der  vare  et  af  Europas  mindst  re- 
gjerede  og  mindst  trykkede  Folk,  og  i  hvis  Characteer  som 
Følge  deraf  en  sterk  personlig  Selvstændighedsfølelse  var 
fremherskende,  kunde  umuelig  føle  sig  synderlig  hendragne 
til  Tydskland,  de  allertiefniedrigste  Knechtes  og  den  aller- 
demuthigste  Unterwiirfigkeits  Land.  En  vis  Antipathie 
mod  det  tydske  Væsen  synes  tvertimod,  saalangt  tilbage 
som  deres  Nationalitet  fremtræder  nogenlunde  tydeligt,  at 
have  været  ligesaa  characteristisk  for  den  paa  den  ene  Side 
som  en  afgjort  Forkj ærlighed  for  England  var  det  paa  den 
anien.  Englændernes  overveiende  practiske,  klare  Aand, 
deres  Frihedssind  og  Stolthed,  deres  udprøgede  Øboer-Væ- 
sen vare  Egenskaber,  som  Nordmændene  sympathiserede  med, 
og  som  de  paa  en  vis  Maade  ogsaa  deelte,  medens  de  følte 
sig  frastødte  af  det  Opskruede  og  Taagede  i  den  Tydske 

Aand.  England  var  desuden  i  det  attende  Aarhundrede 
bleven  det  Land,  med  hvilket  Norge  stod  i  den  livligste 
Handelsforbindelse;  formuende  Borgeres  Sønner  i  de  Norske 
Byer,  navnlig  de  Søndenfjeldske,  sendtes  i  Regelen  til  En- 
gelske Skoler  eller  Handelscontoirer  for  at  fuldende  sin 
Uddannelse*),  og  vendte  tilbage  herfra  gjennemtrængte  af 
Beundring  fin-  dette  store  Folks  Aand  og  Institutioner.  ,.De 
Norske  Kjøbsta1  der,14  heder  det  i  en  Skildring  af  Nord- 
mændene fra  Slutningen  af  forrige  Aarhundrede,  „drive  alle 
Handel  og  fordetmeste  med  England.  Derfor  synes  de 
Norske  Kjøbstadindbyggeres  almindelige  Characteer  at  være 
sammensat  af  to  meget  agtverdige  Characterer,  nemlig  Lan- 
dets egen  og  den  Engelske.  Der  er  saaledes  rCnglær.dere, 
som  have  ombyttet  deres  Melancholie,  deres  Spleen,  deres 
Whims  for  den  Norske  Fjeldboes  mere  oprømte  Væsen, 
hans  lettere  Mine  og  større  Aabenhjertighed.  I  det  øvrige 
have  de  Engelsk.'  Skikke  og  Engelsk  Smag  i  deres  For- 
lysteiser,  i  deres  Luxe,  Klædedragt,  Bygninger,  Hauger, 
kort  i  alt.  Imidlertid  seer  den  opmerksornme  fagttager  let 
FWskjellen.  Det  er  under  den  Norskes  Tænkemaade  at 
være  Slave,  enddog  naar  han  efterligner  Briteren"  **). 

I  Danmark  forstod,  efter  Grams  Udtryk,  hver  Skredder 
og  Skomager  Tydsk  og  vittige  Bønder  og  Prester  ligeledes: 
her  gjaldt  Tydsk  foroven  og  forneden.  Kom  man  derimod 
til  Norge,  fandt  man,  som  Suhm  fortæller,  mange,  der  for- 
stode Engelsk  og  Fransk,  men  heel  faa,  enddog  af  de 
Fornemmeste,  der  kunde  tale  Tydsk,  undtagen  i  Bergen***). 
Af  disse  to  Aands-  og  Smagsretninger.  den  Engelsk-Fransks 
i  Norge  og  den  Tydske  i  Danmark,  var  den  førstnævnte 
aabenbart  den,  som  bedst  lod  sig  forene  med  Bevarelsen  af 


*)  S.  bl.  a.  Aalls  Erindringer,  2den  Udgave,  3.  6  6  —  6  7. 
f*)  Minerva  1  7  90. 

*)  Grams  Brev   til    Slange,    Nyt  hist.  Tidskr.    VI.  2  43;  Suhm, 
Samil,  Skr.  IV.  120. 

en  national  Characteer  i  begge  Folks  Udvikling.  Danmark 
var  saa  nøie  forbunden  med  Tydskland,  det  havde  optaget 
saa  mange  Tydske  Elementer  i  sig,  det  havde  saa  længe  og 
saa  udelukkende  været  undergivet  Tydsklands  Paavirkning, 
at  det  syntes  at  maatte  ende  med  en  fuldstændig  Denationa- 
lisering,  saafremt  de  germaniserende  Indflydelser  ikke  uden- 
fra  erhold t  en  .  Mod  vegt.  Frankrige  og  England  derimod 
stode,  saa  vel  i  historisk  som  geographisk  Henseende,  altfor 
fjernt,  til  at  deres  Indvirkning  nogensinde  kunde  medføre 
en  lignende  Fare;  den  kunde  vekke  og  belive,  men  aldrig 
blive  sterk  nok  til  at  kvæle  den  Nordiske  Nationalitet,  og 
hertil  kommer,  at  disse  Lande  med  Hensyn  paa  Cultur 
vare  Tydskland  overlegne,  at  den  Franske  og  den  Engelske 
Litteratur,  som  i  hi  in  Tidsalder  var  paa  det  nøieste  for- 
bundne og  beslægtede  med  hinanden,  aabenbarede  en  langt 
friere  Tænkning,  en  langt  renere  Smag  end  den  Tydske. 
Det  var  derfor  et  Fremskridt  af  en  uberegnelig  Betydning 
for  Danmark,  det  var  den  Danske  Nationalitets  Frelse  fra 
Undergang,  at  der  i  Begyndelsen  af  det  attende  Aarhun- 
drede  ved  Siden  af  den  hidtil  saagodtsom  eneraadigeTydskhed 
hævede  sig  en  ny  Aand,  som  nærmest  sluttede  sig  til  Frank- 
rige og  England,  og  som  havde  Styrke  nok  til  at  udøve 
en  for  alle  Tider  bestemmende  Indflydelse  paa  Characteren 
af  Danmarks  aandelige  og  literaire  Liv.  Os  denne  Aand 
udgik  fra  Norge;  det  var  Norske  Forfattere,  som  emanci- 
perede Fælledsliteraturen  fra  det  Tydske  Pedanteries  og  den 
Tydske  Svulsts  Herredømme,  og  som  derved  væsentlig  bi- 
drog til  at  give  den  sin  originale  og  nationale  Characteer. 

Man  har  i  Danmark  paa  en  i  Sandhed  ofte  besynder- 
lig Maade  viist  sig  uvillig  til  at  erkjende  denne  Norges  og 
Nordmændenes  eiendommelige  Betydning  for  Vekkelsen  og 
Udviklingen  af  det  fælleds  Aandsliv.  Holbergs  Fortjenester 
har  man  naturligviis  ikke  kunnet  eller  villet  nedsætte:  han 
er  Literaturens  Skaber  og  dens  eminenteste  Genie  og  staaer 
udenfor  enhver  Sammenligning.  Men  han  er  bleven  stillet 
i  Rekke  med  de  øvrige  Danske  Forfattere,  og  at  han  var 

Nordmand  af  Fødsel  er  bleven  betragtet  som  en  uvæsent- 
lig, intetsigende  Omstændighed.  Det  fælleds  Characteerpræg, 
den  umiskjendelige  Overeensstemmelse  i  Smag  og  Aands- 
retning,  der  forbinder  ham  og  de  følgende  Norske  Forfat- 
tere til  en  særegen  Gruppe  i  Kredsen  af  den  danske  Literaturs 
Mænd,  er  ikke  bleven  udhævet,  og  hvad  disse  sidste  angaaer,  da 
har  man  vel  ikke  kunnet  frakjende  Aem  et  norsk  nationalt 
Grundpræg,  man  har  ikke  kunnet  nægte,  at  der  efter  Hol- 
bergs Tid  indtræder  et  Modsætningsforhold  i  den  fælleds 
Literatur,  i  hvilket  Forskjellen  mellem  Norsk  og  Dansk 
Folkeeiendomnudighed  kommer  tilsyne;  men  Betydningen 
af  dette  Forhold  er  ikke  bleven  høit  anslaaet  og  dets  egent- 
lige Væsen  som  oftest  aldeles  miskjendt.  I  de  fleste  litera- 
tui historiske  Fremstillinger  berøres  det  kun  leilighedsviis 
og  som  et  overfladisk,  underordnet  Phænomen,  idet  man 
ingenlunde  synes  at  have  villet  indrømme  det  en  saacian 
Udstrækning  eller  en  saadan  Dybde,  hvorved  den  hele  Li- 
teraturbevægelse  fremstiller  sig  som  Productet  af  to  i  national 
Henseende  adskilte  Folks  Samvirken  inden  den  fælleds 
Sprogkreds'*).  Saaledes  har  derimod  den  første  blandt  Dan- 
marks critiske  og  æsthetiske  Forfattere  opfattet  det**).  1 

*)  N.  M.  Petersen  ytrer  i  Indledningen  til  sin  Skildring  af  det 
attende  Aarhundredes  Literatur  (Bidrag  ete.  IV.  80),  „at  en 
Betragtning  af  Forholdet  til  Norge  netop  nu,  da  det  gjør  sig 
gjeldende  i  Literaturen,  vilde  være  høist  tiltrækkende,  især 
naar  det  betænkes,  at  de  tvende  vittigste  og  meest  originelle 
Digtere  i  den  fælleds  Literatur,  de  to  største  Genier,  som 
Aarhundredet  har  frembragt  i  de  forenede  Riger,  vare  Nord- 
mænd." Men  han  viser  denne  Undersøgelse  fra  sig,  fordi  det 
„ikke  lykkedes  ham  at  komme  til  nogen  klar  Anskuelse,"  og 
vender  ikke  senere  tilbage  hertil,  skjønt  det  maatte  synes  ind- 
lysende, at  en  Skildring  af  Literaturens  Historie,  der  undla- 
der at  tage  Hensyn  til  hiint  Forhold,  ikke  kan  undgaae  at 
blive  eensidig  og  forfeilet. 
**)  J.  L.  Heiberg,  Udsigt  over  den  Danske  Skjønne  Literatur. 
Prosaiske  Skrifter,  3 die  Bind;  jfr.   Om  Digtermisundelse,  ssts. 

hans  Betragtning  af  det  forrige  Aarhundredes  Literaturud- 
vi  kling  er  den  i  forskjellige  historiske  og  geographiske  For- 
hold begrundede  Modsætning  mellem  Norsk  og  Dansk  Smasr 
og  Aandsretning  det  egentlige  Kjernepunct.  Han  gjør  op- 
mærksom paa,  at  de  allerfleste  af  hiint  Tidsrums  betydende 
Digtere  vare  Nordmænd,  og  viser,  hvorledes  det  fornem- 
melig var  denne  Norges  kraftige  DeelUgelse  i  det  fælleds 
Aandsliv,  hvem  Bevarelsen  af  Sprogets  og  Literatnrens 
selvstændige  Characteer  skyldes,  ikke  blot  forsaavidtsom 
Holberg  var  en  Nordmand,  men  ogsaa  fordi  de  følgende 
Norske  Digtere  som  oftest  langt,  bedre  forstode  at  treffe  den 
egte  Nordiske  Sprogtone  end  deres  Danske  Samtidige,  der 
stode  under  den  tydske  Aands  og  Smags  Herredømme. 
En  hermed  overeensstemmende  Opfatning  er  nylig  af  en 
anden  udmerket  Forfatter  bleven  gjort  gjeldende  i  et  Skrift 
over  den  Norske  Digterskole  i  Slutningen  af  forrige  Aar- 
hundrede  og  dens  Forhold  til  Ewald*).  Hiin  Digterskoles 
store  Fortjeneste  af  Sproget  og  Literaturen,  som  senere 
Gritikere,  under  Indflydelsen  af  eensidige  tydsk-romantiske 
Smagstheorier.  have  været  tilboielige  til  at  nedsette,  og 
navnlig  det  saavel  i  national  som  i  almindelig  æsthetisk 
Henseende  Velgrundede  i  dens  Opposition  mod  Ewald,  er 
her  saa  treffende  og  bestemt  efterviist,  at  man,  naar  man 
støtter  sig  til  disse  to  Autoriteter,  neppe  behover  at  frygte 
en  Beskyldning  for  uberettiget  Vindiceren  eller  national 
Eensidighed. 

Man  har  ofte  talt  om  Holbergs  afgjort  Danske  Charac- 
teer som  Forfatter  og  Stilist,  om  hans  Sprogs  „indfødte 
Danskhed;"  men  disse  Udtryk  ere  i  Grunden  vildledende. 
Holberg  har  skabt  det  Danske  Skriftsprog,  idetmindste  dets 
Prosa,  som  selv  i  sin  nuværende  Form ,  efter  J.  L.  Hei- 
bergs Bemerkning,  kun  er  en  Modification  af  den  Holbergske; 
han  har  havt  en  saa  mægtig  og  afgjørende  Indflydelse  paa 
det  Folks  Udvikling,  i  hvis  Midte  han  virkede,  at  det  maaskee 


*)  J.  S.  "Welhaven,  Ewald  og  de  Norske  Digtere. 

i  enhver  Literatur  er  uden  Sidestykke.  Og  forsaavidt  er 
han  vistnok  mere  national  dansk  end  notren  anden  Forfat- 
ter.  Men  det  vil  ikke  kunne  negtes,  at  hans  Forhold  til 
Danmarks  hele  forudgaaende  aandelige  og  Jiteraire  Liv  væ- 
sentlig var  et  fremmed.  Han  læste  ikke  den  danske  Lite- 
ratur eller  væmmedes  ved  den,  naar  han  læste  den.  Han 
viser  sig  aldeles  uberørt  af  dens  Aand  :  han  brød  med  det 

c? 

Gamle,  „og  viklede  det  ind  med  i  den  store  Pakke  hjemme- 
gjort Vadmel,  hvilket  han  ubarmhjertig  kaster  bort  som 
noget  udslidt  Tøi,  der  ikke  længere  er  til  at  bære,  og  som 
han  med  Vid  og  Lune  indvier  til  Latter  og  Undergang"*). 
Hans  Characteer  som  Forfatter  og  Stilist  er  heelt  igjennem 
ny,  og  der  er  i  Danmarks  tidligere  eller  samtidige  Litera- 
tur intet,  som  rober  en  med  hans  beslægtet  Aand,  intet, 
som  bebuder  eller  forbereder  hans  Optræden, 

Medens  den  franske  Indflydelse,  som  siden  Christian 
den  Femtes  Tid  havde  begyndt  at  gjøre  sig  gjeldende  og- 
saa  i  Danmark,  var  indskrænket  til  Moderne  og  Selsknbs- 
livet  hos  de  høiere  Samfundsclasser,  vedblev  Tydskheden 
fremdeles  at  raade  i  Videnskabelighed  og  Literatur,  hvor 
den  kom  tilsyne  i  en  pedantisk  Lærdom,  en  forstenet  Or- 
thodoxie  og  et  aandløst  Versmagerie.  Man  reiste  til  Paris 
for  at  lære  fine  Manerer ;  men  man  studerede  ved  de  tydske 
Universiteter.  Holberg  derimod  vendte  sig  ganske  bort  fra 
Tydskland.  Han  satiriserede  over  de  kjøbenhavnske  Jean 
de  Francer;  men  han  var  fortrolig  med  Frankriges  classiske 
Literatur  og  fandt  i  denne  sine  nærmeste  Forbilleder.  Hans 
hele  Udvikling  var  fransk  og  engelsk,  maaskee  det  sidste  i 
endnu  høiere  Grad  end  det  første,  eftersom  han  i  sin  Ung- 
dom havde  opholdt  sig  lang  Tid  i  England,  og  eftersom  han 
ifølge  sin  skeptiske  Aandsretning  og  sin  noget  sære  Cha- 
racteer synes  at  have  maattet  sympathisere  endnu  bedre 
med  den  engelske  Aand  end  med  den  franske.  Han  har  i 
sin  Autobiographi   fortalt,   at  Engelskmændene   pleiede  at 


)  N.  M.  Petersen,  Bidrag  etc.  IV.  486. 

give  denne  Censur  over  hans  Ansigt :  Fie  looks  as  an  English 
Man,  o:  han  har  ret  et  engelsk  Ansigt.  „Men,  tilføier  han 
min  Humeur  og  Smag  er  endnu  mere  engelsk"*).  Heri 
see  vi  Holbergs  Norske  Nationalitet  komme  tilsyne.  Men 
i  det  Hele  var  denne  vistnok  ingenlunde  saa  lidet  fremtræ- 
dende, som  man  ofte  har  været  tilbøjelig  til  at  antage;  det 
er  bleven  erkjendt,  at  der  i  Ejendommeligheden  af  hans 
Lune  er  Træk,  som  tilhore  den  Norske  Folkecharacteer,  og 
at  hans  Stiil  saavel  i  Brugen  al  enkelte  Ord  og  Ordformer 
som  i  sin  hele  Bygning  har  Egenheder,  der  kunne  hen- 
føres til  Norge;  han  nævner  sig  ofte  selv  som  Nordmand 
og  omtaler  paa  enkelte  Steder  sit  Fædreland  med  en  umis- 
kjendelij  og  hos  ham  uaedvanlig  Varme;  han  lader  ende- 
lig stundom  sit  satiriske  Lune  gaae  ud  over  det  Danske 
Folk  paa  en  Maadc,  der  viser,  at  han  ingenlunde  var  frem- 
med for  det  Forhold,  hvori  Nordmændene  og  navnlig  de 
Norske  Studenter  i  Kjøbenhavn  dengang  uden  Tvivl  saa- 
velsom  senere  stode  til  de  Danske,  —  et  Forhold,  som  vist- 
nok aldrig  antog  en  fjendtlig  Characteer,  men  hvori  dog 
Følelsen  af  den  nationale  Forskjellighed  umiskjendeligt 
gjorde  sig  gjeldende**).  Saameget  synes  ialfald  klart,  at, 
naar  Holberg  „var  kaldet  til  med  skarpe  Limer  at  feie  alt 
det  bort,  der  som  et  kvælende  Lag  havde  udbredt  sig  over 
og  hemmede  Folkets  Udvikling,"  naar  han  var  kaldet  til  at 
fore  Krig  mod  dets  herskende  Fordomme  og  Daarligheder, 
har  det  ikke  kunnet  være  uden  Betydning  for  hans  Virk- 
somhed, at  han,  skjønt  Borger  af  den  Danske  Stat,  og  skjønt 
Dansk  var  hans  Modersmaal,  dog  paa  en  Maade  stod  uden- 
for det  danske  Samfund,  for  hvis  Brøst  han  netop  derfor 
kunde  have  et  saameget  skarpere  og  mere  uhildet  Blik. 

Holberg  var,  om  han  end  dannede  sig  efter  fremmede 
Forbilleder,  i  Hovedretningerne  af  sin  literaire  Virksomhed 
original  og  skabende;  han  lagde  ved  sine  Skrifter  en  bred 

*)  Holbergs  Tre  Breve  (udg.  ved  Levin)  pag.  2  20. 
**)  C  W.  Smith,  Om  Holbergs  Levnet  og  populaire  Skrifter. 

og  sikker  Grund  vold  for  den  nationale  Sprog-  og  Literatur- 
udvikling,  og  disse  kunne  paa  en  Maade  betragtes  som  en 
Capital,  hvis  Besiddelse  betryggede  det  Danske  Folk  mod 
at  blive  overveldet  af Tydskheden.  Uagtet  den  overordent- 
lige Udbredelse  og  Popularitet,  som  hans  Verker  opnaaede, 
fandt  han  imidlertid  ingen  umiddelbar  Efterfølger  i  Litera- 
turen.  Det  comiske  og  satiriske  Digtslags,  som  han  havde 
bragt  til  en  saa  høi  Grad  af  Fuldkommenhed,  blev  ikke 
dyrket  af  hans  Samtids  yngre  Forfattere,  og  den  alvorlige 
Poesie,  som  havde  ligget  udenfor  hans  Omrande,  og  paa 
hvilken  han  ikke  havde  øvet  nogen  Indflydelse,  vedblev 
fremdeles  at  udmerke  sig  ved  en  eventyrlig  Forening  af 
Plathed  og  Svulst*).  Det  var  ogsaa  her  en  Norsk  Digter, 
hvis  Optræden  betegner  det  afgjørende  Vendepunct.  Tullin, 
som  fornemmelig  havde  dannet  sig  efter  Engelske  Forbille- 
der, gav  det  lyriske  Sprog  Reenhed  og  Kraft,  og  bragte 
ved  Maidagens  Indledningsstropher  den  tomme  prosaiske 
Versformalisme  til  at  vige  for  et  mere  fuldtonende,  poetisk 
Foredrag**). 

Tullin  opnaaede  ved  Maidagen  og  ved  sine  to  Lære- 
digte  en  overordentlig  Anseelse  og  et  Navn  som  Danmarks 
og  Norges  uden  Sammenligning  første  Digter.  Da  han  i 
Sommeren  1764  besøgte  Kjøbenhavn,  var  der,  som  Baden 
fortæller,  ingen  Mand  af  Stand  eller  Lærdom,  der  vilde 
ansees  for  Skjønner  af  Talenter,  som  jo  opvartede  ham  i 
hans  Herberge***);  men  han  døde  allerede  Aaret  efter,  og 
hans  Anseelse  og  Indflydelse  i  Literaturen  dalede  hurtigt, 
efterat,  omtrent  samtidigt  med  hans  Død,  Ewald  var  frem- 
traadt.  Ewald  havde  ganske  vist  en  langt  eminentere  Be- 
gavelse og  fortjener  ganske  vist  i  langt  høiere  Grad  at  kal- 
des en  egte  Digter  end  Tullin,  som  drev  et  poetisk  Dilet- 
tantvæsen med  Talent,  men  uden  Begeistring  eller  Opofrelse, 


*)  Welhaven,  1.  c.  19. 
**)  Ssts.  3  4. 

**)  N.  M.  Petersen,  V.  2.  271. 

ved  Siden  af  en  udbredt  practisk  Virksomhed.  Ewald  er 
den  første  i  vor  Sprogkreds,  for  hvem  Poesien  var  et  vir- 
keligt Livskald,  den  første,  der  har  truffet  den  egte  lyriske 
Tone,  og  hos  hvem  en  varm  poetisk  Begeistring  aaben barer 
sig.  Men  enddog  de,  der  stille  ham  hoiest,  kunne  ikke 
være  uvillige  til  at  indrømme,  at  hans  Indflydelse  paa  Spro- 
get og  Literaturen  vilde  have  været  skadelig,  saafremt  den 
ikke  i  Samtiden  havde  fundet  Modvegt.  Ewalds  Opdra- 
gelse var  tydsk,  og  hans  hele  Udvikling  blev  bestemt  af 
tydske  Indflydelser.  Klopstock,  deu  arkegermaniske  Digter, 
var  hans  Lærer  og  Mester,  hvis  Herredømme  han  aldrig 
formanede  at  emancipere  sig  fra,  og  dette  Mønster  i  For- 
bindeise med  hans  eget  lidenskabelig  brusende  Sind  gav 
hans  poetiske  Stiil  en  overspændt  og  forskruet  Char.act.eer. 
Flere  af  hans  mindre  Digte,  navnlig  fra  den  senere  Periode, 
udmerke  sig  ikke  mindre  ved  ædel  Simpelhed  end  ved  Be- 
geistring og  Varme;  men  i  hans  større  dramatiske  Aibei- 
der  er  den  poetiske  Gehait  fordetrneste  ligesom  indhyllet 
i  en  svulstig  og  ofte  huul  Ordbram.  Netop  dette  var  det, 
som  indbragte  ham  et  hoirøstet  Bifald  hos  den  paa  hiin  Tid 
i  Danmarks  Hovedstad  toneangivende  tydske  Colonie,  og 
som  fandt  en  talrig  Skare  af  Efterlignere  og  Beundrere,  i 
hvis  Øine  Mesterens  Feil  netop  var  hans  egentlige  Storhed. 
Et  eget  poetisk  Sprog  opkom,  hvis  væsentligste  Ingredientser 
bleve  hentede  fra  den  Klopstockske  Odestiil  og  hvis  Høi- 
hed  var  en  affecteret,  styltegaaende  Bombast,  hvori  enhver 
Fusker  med  Lethed  kunde  drive  det  til  Fuldkommenhed. 
En  saadan  Retning  var  saameget  forderveligere,  som  den 
ganske  brød  med  den  ved  Holberg  grundlagte  nationale 
Sprog-  og  Literaturudvikling,  og  som  den  tenderede  til  at 
bringe  Danmarks  aandelige  Liv  tilbage  i  det  gamle  Afhæn- 
gighedsforhold  til  Tydskland,  der  medførte  saa  store  Farer 
for  den  danske  Nationalitet.  Det  var  herimod,  at  en  Rekke 
samtidige  Digtere,  blandt  hvilke  flere  høre  til  de  første 
Navne  i  vor  Literatur,  reiste  en  talentfuld  og  for  den  sprog- 
lige og  literaire  Udvikling  høist  betydningsfuld  Opposition. 

Disse  Digtere  kunne  kaldes  den  Norske  Skole,  ikke 
blot  fordi  de  vare  Nordmænd  af  Fødsel,  men  fordi  den  for 
det  Norske  Folk  eiendommelige  Aands-  og  Smagsrétriing 
hos  dem  paa  det  tydeligste  kommer  tilsyne.  Hovedtræk- 
kene i  deres  literaire  Characteer  er  den  samme  som  hos 
Holberg  og  Tallin.  Ligesom  Holberg  havde  de  fleste  af 
dem  en  sterkt  fremtrædende  Sands  og  Begavelse  for  det 
Satiriske  og  Lunefulde,  og  en  blandt  dem  har  enddog  frem- 
bragt det  første  comiske  Mesferverk  i  vor  Literatur  næst 
efter  de  Holbergske.  Ligesom  Holberg  og  Tullin  dannede 
de  sig  efter  Forbilleder  af  den  Franske  og  Engelske  Litera- 
tur,  derimod  ikke  efter  den  Tydske,  hvis  Indflydelse  de 
netop  bekjæmpede.  Ligesom  Holberg  og  Tullin  var  deres 
Bestræbelse  fornemmelig  rettet  paa  Udtrykkets  Klarhed, 
Simpelhed,  Correcthed  og  Elegance,  derimod  mindre  paa 
det  Pathetiske  og  Høittonende.  Men  idet  de  saaledes  paa 
det  nærmeste  slutte  sig  til  hine  to  Landsmænd  og  fortsætte 
den  literaire  Udvikling  i  dc  af  dem  angivne  Retninger, 
kunne  de  ogsaa  med  Hensyn  paa  Danmark  siges  at  være 
mere  nationale  end  Ewald  og  hans  Skole.  Holbergs  Virk- 
somhed havde  havt  en  saa  gjennemgribende  Indflydelse  og 
Betydning  for  det  danske  Folk,  al  Sproget  og  Literaturen 
for  at  bevare  en  national  Characteer  nodvendigviis  maatte 
udvikle  sig  paa  den  af  ham  lagte  Grund.  Men  hos  den 
Ewaldske  Skole,  der  var  hildet  i  en  ganske  uselvstændig 
Efterligning  af  det  tydske  Mønster,  findes  der  intet  Spor 
af  Forbindelse  eller  Sammenhæng  med  Holberg,  og  at  denne 
Ketning  fik  en  Modvegt  i  Literaturen  var  derfor  ikke  mindre 
i  national  end  i  almindelig  literair  Henseende  af  den  aller- 
største Vigtighed.  I  Danmarks  literaire  Kredse  vandt  den 
snart  Herredømmet,  og,  naar  Selskabet  til  de  skjonne  Viden- 
skabers Fremme  viiste  sig  lunken  mod  den,  kunde  dette  ingen 
Virkning  have,  fordi  ingen  ventede  at  finde  Sands  for  Poesie 
hos  det  smagende  Selskabs  Pedanter.  Det  var  alene  fra 
Nordmændenes  Kreds,  at  en  velbegrundet  og  i  flere  Hen- 
seender geirende  Opposition  udgik.   Digterne  af  den  norske 

Skole  bekjæmpede  det  tydske  Bardevæsen  og  det  forskruede 
Seraphsprog,  der  truede  med  at  nedbryde,  hvad  Holberg 
havde  opbygget,  ikke  blot  ved  bidende  Persifflage  og  vit- 
tige Indfald,  men  ved  en  omf'angsriig  poetisk  Pro  duet  ion  at 
stort  og  blivende  Verd,  ved  hvilken  vistnok  en  fra  Holberg 
i  mange  Henseender  forskjellig  Tone  blev  indfort  i  Litera- 
turen,  men  som  dog  i  Valget  af  Forbilleder  og  i  stilistisk 
Chamoteer  røber  et  saa  nært  Slægtskab  med  ham,  at  den 
vistnok  med  fuldkommen  Ret  kan  betegnes  som  en  videre 
Udvikling  paa  den  af  ham  lagte  Grundvold*).  —  Hvilken  af 
disse  to  Retninger,  den  Ewaldske  og  den  Norske  Digter- 
skoles,  der  har  havt  den  meest  indgribende  Virkning  paa 
den  senere  Literatur-  og  Sprogudvikling,  er  et  vanskeligt 
Sporgsmaal  at  afgjore;  men  det  er  vist,  at  begge  have  havt 
en  stor  Betydning,  og  af,  om  det  kan  indrømmes,  at  Litera- 
turen  uden  Ewald  neppe  vilde  have  faget  en  saa  riig  og 
fleersidig  Udvikling,  saa  havde  den  paa  den  anden  Side 
uden  Wessel  og  de  øvrige  Norske  Digtere  neppe  bevaret 
saa  godt  sin  eiendommelige  nationale  Charaeteer,  men  vilde 


)  J.  L.  Heiberg  siger  i  sin  Udsigt  over  den  Danske  skjønne 
Literatur,  hvoraf  det  Ovenstaaende  for  en  væsentlig  Deel  er 
laant:  „Subjectivt  betragtet,  kan  man  neppe  tillægge  den 
Norske  Digterskole  den  Idee  at  bygge  paa  Holbergs  Grund; 
thi  denne  Idee  var  de  daværende  Digtere  neppe  bevidst,  var 
ikke  klart  tænkt  eller  enddog  følt.  Objectivt  fandt  den  der- 
imod Sted,  Digterne  selv  tildeels  uafvidende.  Det  er  ikke 
usandsynligt,  at  en  vis  Overeensstemmelse  af  de  Norske  Dig- 
tere med  Holberg,  paa  Grund  af  deres  fælleds  Fødeland,  har 
som  en  fælleds  Drift  virket  gjennem  dem  alle  til  et  fælleds 
Maal;  thi  Nordmændene  have,  ligesom  de  Svenske,  stedse 
sympathiseret  bedre  med  den  Franske  (og  tildeels  den  Engelske) 
Nationalitet,  end  med  den  Tydske,  og  have  bestandig  vidst  i 
alle  Henseender  at  holde  sig  fjernere  fra  Tydsk  Indflydelse, 
end  de  Danske,  en  Forskjel,  som  forresten  synes  at  have  sin 
Grund  i  Landenes  forskjellige  Beliggenhed  og  politiske  Forhold.  * 

efter  al  Sandsynlighed  være  kommet  i  et  langt  mere  af- 
hængigt Forhold  til  Tydskland.  Den  fine  Kjender,  J.  L. 
Heiberg,  hvem  man  vistnok  ikke  kan  mistænke  som  partisk 
for  Nordmændene,  har  yttret,  at  selv  Ewald  i  egte  dansk 
Sprogtone,  hvis  Kjendemerke  Fornemmelig  er  Simpelhed  og 
Klarhed,  mna  staae  tilbage  for  Brødrene  Frimann,  at  det 
mraåskée  den  Dag  idag  havde  seet  maadeligt  ud  med  dansk 
Sprog  og  Literatur,  hvis  ikke  i  hiint  Tidsrum,  da  en  anti- 
national  Indflydelse  truede  med  at  blive  overveldende,  de 
Norske  Digtere,  „der  vare  danskere  end  de  Danske,"  havde 
reddet,  hvad  ellers  stod  Fare  for  at  gaae  tabt. 

Men  det  er  ikke  blot  med  Hensyn  paa  Danmarks  na- 
tionale Emancipation  ligeoverfor  Tydskland,  men  ogsaa 
med  Hensyn  paa  Norges  ligeoverfor  Danmark,  at  Nord- 
mændenes  Deeltagelse  i  det  fælleds  aandelige  og  literaire 
Liv  maa  tillægges  en  afgiorende  Betvdning.  Vi  have  saot, 
at  den  fra  Danmark  overforte  Cultur  og  de  hoiere,  Dansk- 
talende Samfundsclasser  i  Norge  kunne  betragtes  som  en 
fremmed  Green,  der,  indpodet  paa  det  Norske  Folks  endnu 
livskraftige  Stamme,  enerhaanden  assimilerer  sig  med  denne 
og  antager  dens  charaeteristiske  Egenskaber.  Denne  Ud- 
vikling  afspeiler  sig  paa  det  klareste  i  Literatuien;  thi  hos 
de  Norske  Forfattere  i  det  attende  A århundrede,  som  netop 
udgik  fra  hine  Dansktalende  Samfundsclasser,  og  hvis  Virk- 
somhed fordetmeste  knyttede  dem  paa  det  nærmeste  til 
Danmark,  see  vi  ikke  destomindre  den  Norske  Characteer 
og  Føleken  af  at  være  Nordmænd  fremtræde  med  et  stedse 
skarpere  Præg.  Og  ved  at  give  denne  Foleise  et  Udtryk 
i  Literaturen  maatte  de  bidrage  til  at  vekke  og  styrke  den 
hos  deres  Landsmænd  ;  ved  at  forf egte  en  Ira  de  Danskes 
forskjellig  Aands-  og  Smagsretning  maatte  de  bidrage  til 
at  bringe  det  til  almindelig  Bevidsthed,  at  der  atter  existe- 
rede,  ikke  blot  norske  Bønder,  men  et  norsk  Folk. 

I  det  literaire  og  videnskabelige  Liv  under  Adelsvelden, 
i  Tidsrummet  fra  Reformationen  og  til  Regjeringsforandiin- 
gen  i  1660,  har  Norge  ingensomhelst  Deel,   og  blandt  de 

mange  anseote  eller  store  Navne,  som  hiint  Tidsrum  har  at 
opvise,  findes  intet  norsk.  Men  i  den  følgende  Tid  og  med 
Fiolberg  indtræder  der  et  andet  Forhold,  i  hvilket  det  kom- 
mer tilsyne,  hvorledes  det  Norske  Folk  havde  vundet  i 
Styrke,  og  hvorledes  det  efterhaanden  naaede  frem  til  at 
blive  sideordnet  med  det  Danske  i  national  Henseende. 
Literaturen  vedblev  vistnok  fremdeles  at  være  saagodtsom 
udelukkende  knyttet  til  Danmark,  eller  rettere  Kjobenhavn, 
hvor  de  ydre  Betingelser  for  dens  Trivsel  alene  fandtes 
forenede.  Men  dens  første  Navne  ere  Norske.  Foruden 
Holberg  selv  var  Tullin,  Wessel,  Claus  Frirøann,  Peder 
Harboe  Frimann,  Nordal  Brun,  Edward  Storm,  Claus 
Fastino;  Nordmænd,  og  mod  denne  Rekke  af  udmerkede 
Digtere  har  Danmark  kun  den  ene  Ewald  at  opstille.  End- 
dog  i  reent  videnskabelig  Henseende  begynder  Norge,  saa 
ganske  det  end  var  forsømt  med  Hensyn  paa  hvad  der 
kunde  tjene  til  Videnskabeligheds  Opmuntring,  at  hævde 
sig  en  Plads  ved  Siden  af  Broderriget,  og  Gunnerus,  Schø- 
ning,  Vahl,  Colbjørnsen  ere  Navne,  der  vistnok  trygt  kunne 
stilles  sammen  med  Danmarks  bedste  fra  hiint  Tidsrum. 

Der  blev  dengang  lagt  mere  Vegt  paa  disse  Mænds 
Norske  Herkomst,  end  man  senere  har  været  tilbøielig  til, 
og  det  saavel  i  Danmark  som  i  Norge.  Den  dybt  indgri- 
bende Omveltninor  som  har  fundet  Sted  i  det  sidstnævnte 
Lands  indre  og  ydre  Forfatning,  og  det  nye  Forhold,  hvori 
begge  Riger  ere  traadte  til  hinanden,  har  havt  til  Følge,  at, 
medens  man  paa  den  ene  Side  har  været  nærved  at  betragte 
den  eldi e  Literaturudvikling,  i  hvilken  hine  Mænd  toge  Deel, 
som  sig  uvedkommende,  har  man  paa  den  anden  været  lidet 
tilbøielig  til  at  anerkjende  den  Andeel,  som  det  fordums 
Broderfolk  har  havt  i  det  fælleds  aandelige  Liv.  Men  en 
saadan  eensidig  Vindicerer]  var  sjelden  paa  hiin  Tid;  man 
vil  tvertimod  hos  Danske  Forfattere  fra  det  attende  A ar- 
hund  rede  finde  Nordmændenes  fremragende  Andeel  i  Ri- 
gernes Forsvar  saavelsom  i  begge  Folks  literaire  og  viden- 
skabelige Liv  anpriist  i  de  sterkeste  Udtryk;   det  blev  al- 

mindelig  anerkjendt  og  hyppigt  fremhævet,  hvormeget  Dan- 
mark skyldte  sine  Norske  Forfattere,  og  det  maatte  efter 
Rigernes  daværende  indbyrdes  Forhold  falde  ganske  natur- 
ligt, at  Nordmændene  tilegnede  sig  den  Ære,  som  deres 
Landsmænd  havde  vundet,  om  den  end  var  vundet  i  Bro- 
d  er  ri  »et-  Norske  o£  Danske  Forfattere  skreve  vel  for  det 
samme  Publicum;  men  det  kunde  ikke  være  anderledes, 
end  at  saavel  hine  som  disse  fandt  meest  Anklang  og  bedst 
Forsfaaelse  hos  sit  Fødelands  Læserkreds,  og  dette  maatte 
i  saameget  høiere  Grad  blive.  Tilfelde,  jo  mere  det  eien- 
dommelig  Nationale  hos  Nordmændene  vandt  Bevidsthed 
og  Styrke  og  gjorde  sig  gjeldende  i  Sprogets  Characteer 
eller  i  Valget  af  Emner. 

Med  Holberg  var  Forholdet  et  andet.  Han  har,  som 
bekjendt,  hentet  Stoffet  til  sine  comiske  Mesterverker  ude- 
lukkende fra  Danmark  og  danske  Forholde,  og,  omend- 
skjønt  der  hos  ham  hverken  savnes  Træk  af  den  Norske 
Folkeeharaeteer  eller  Yttringer  af  Norsk  Patriotisme,  saa 
var  dog  hans  hele  epochegjorende  Virksomhed  altfor  nøie 
knyttet  til  Danmark,  til  at  Nordmændene  kunde  gjennem- 
trænges  af  ham  i  samme  Grad  eller  tilegne  sig  ham  med 
større  Ret  end  de  Danske,  medens  de  vistnok  maatte  føle 
en  naturlig  Stolthed  over  at  regne  blandt  sit  Fædrelands 
Sønner  Skaberen  af  Norges  og  Danmarks  nationale  Li- 
te rat  ur*). 

Tullin  derimod,  hvis  berømteste  Digt  besang  den  Norske 
Natur,  var,  saamegen  Anseelse  og  Popularitet  han  end  op- 
naaede  i  Danmark,  dog  mere  Nordmændenes  end  de  Danskes 
Digter,  og  hine  vedbleve  derfor  ogsaa  at  holde  fast  ved 
ham   længe   efterat  han   hos  disse  var  stillet  i  Skyggen  af 


*)  Holberg  nævnes  altid  først  blandt  de  udmerkede  Mænd,  som 
det  Norske  Folk  kunde  være  stolt  af,  og  Holberg,  „Norges 
Ziir,"  har  den  første  Plads  paa  Edvard  Storms  Norske  Parnas 
i  Jøndalen. 

den  danskfødte  Digter  Ewald*).  —  Fra  nu  af  kommer  den 
nationale  Adskillelse  mellem  Norsk  og  Dansk  paa  det  umis- 
kjendelioste  tilsyne  i  det  fælleds  Literalurli v.  Modsærnin- 
o-en  mellem  begge  Folk   er   naaet   frem  til  Bevidsthed  og 

SCO  o 

Gjennerabrud.  De  norske  Digtere  og  Critikere,  der  fast- 
holde den  af  Tullin  lagte  Grundvold,  stille  sig  i  afgjort 
Opposition  til  de  Danske,  hvem  Ewald  beherskede,  og  begge 
Partier  slutte  sig  sammen  i  Selskaber,  der  fore  en  ofte  til 
Bitterhed  udartende  literair  Feide  mod  hinanden.  Det 
Norske  Selskab  stiftes,  og  her  blev  ikke  blot  den  for  Nord- 
mændene eiendommelige  poetiske  Smag  forfegtet  med  et 
Talent  og  en  Dygtighed,  der  var  Modstanderoes  aldeles 
overlegen,  men  her,  i  Danmarks  Hovedstad,  var  ogsaa  det 
rette  Arnested  for  den  eierkt  fremblussende  Nationalfølelse, 
der  betegner  det  hos  Nordmændene  vaagnende  Aandsliv. 
Rahbek  har  i  sine  Erindringer  skildret  det  Norske  Selskab, 
blandt  hvis  Medlemmer  han  selv,  uagtet  Dansk,  var  bleven 
optagen,  og  han  fremhæver  navnlig  den  varme  Patriotisme, 
der  var  Grunddraget  i  dets  Characteer.  „Hvilken  var  da 
den  Aand,"  siger  han,  „som  var  over  dette  Selskab?  Først 
og  fremmest  Nordmandsaanden ,  -  enthousiastisk  for  det 
fjerne,  forladte  Fædreland.  Mellem  mine  skjønneste  Ny- 
delser var  at  hore  den  deilige  Fædrelandssang  „For  Norge 
Kjæmpers  Fnleiand,"  istem  met  her  af  fulde  Hjerter,  med 
tindrende  Øtiie  og  jublende Stemmer "  **).  Den  samme  Aand 
aa benbarer  sig  i  de  poetiske  Arbeider.  hvormed  Tidsalde- 
rens Norske  Digtere,  —  næsten  alle  Medlemmer  af  hiint 
Selskab,  —  berigede  Literaturen.   „Hvad  jeg  kjender  bedst, 


*)  Xordal  Brun  skrev  over  Tullin: 

..For  tidlig  døde  du,  for  tidlig  Danmark  haver 

-  Forbrudt  sig  mod  dit  Støv  og  sat  en  Ewalds  Gaver 

„Fremfor  det  Liv  og  Lys,  som  hædrede  din  Sang  etc. 

og    han    udtrykte    heri    den    hos    Nordmændene  almindelige 

Mening. 

**)  Rahbek,  Erindringer  IV.  1-1. 

derom  synger  jeg,"  sagde  Claus  Frimann,  og  om  end  in- 
gen af  denne  fortræffelige  Digters  Samtidige  naaede  ham  i 
egte  national  Tone,  gjorde  dog  Los  de  fleste  af  dem  en 
ligeartet  Stræben  sig  gjeldende.  De  valgte  helst  saadanne 
Emner,  der  gav  dem  Anledning  til  at  dvæle  ved  Hjem- 
stavnens Billeder  og  Minder:  de  dyrkede  derfor  med  For- 
kjærlighed  det  beskrivende  Digtslags,  som  dengang  endnu 
var  i  hoieste  Mode,  og  hvori  de  have  leveret  Arbeider,  der 
endnu  kunne  læses  med  Behag;  de  skildrede  det  Norske 
Foraar  og  den  Norske  Vinter,  Hornelen  og  Sarpen;  de 
skrev  for  den  Norske  Almue  og  hentede  poetiske  Stofler 
af  dens  Liv,  eller  de  feirede  Norge  og  Nordmændene  i 
Fædrelandssange,  hvis  Kraft  og  Friskhed  stedse  ville  lade 
dem  leve  pna  Folkets  Læber. 

Denne  Digtning,  der  ved  sit  Indhold  og  sin  Charaeteer 
saa  noie  knytter  sig  til  Norge,  og  som  for  en  Deel  netop  paa 
Grund  af  denne  sin  udprægede  Norskhed  af  en  senere  Critik  har 
kunnet  betegnes  som  mere  dnnsk  end  Ewaldianernes,  der  støt- 
tede sig  til  Tydske  Forbilleder,  vandt  ogsaa  i  Danmark  megen 
Paaskjonnelse.  Medens  Striden  mellem  et  Norsk  og  et 
Dnnsk  Parti  i  Literaturen  førtes  paa  det  skarpeste,  kunde 
det  danske  Publicum  ikke  destomindre  tilegne  sig  Claus 
Frimann,  Peder  Harboe  Frimann,  Nordal  Brun  som  sine, 
og  det  fremmede  Stof  i  Skildringerne  af  den  Norske  Na- 
tur eller  i  Sangene  for  det  Norske  Folk  var  ikke  til  Hin- 
der for,  at  de  bleve  yndede  og  udbredte  ogsaa  hos  Broder- 
landets Læserkreds. 

Men  langt  større  maatte  deres  Virkning  være  hos  Nord- 
mændene selv.  For  dem  var  hiin  Digtnings  Emner  kjendte 
og  kjære;  den  var  Kjød  af  deres  Kjød  og  Blod  af  deres 
Blod  og  havde  i  deres  A åndsliv  en  ganske  anderledes  dyt) 
Betydning  end  den  blot  literaire.  Hvor  maatte  ikke  de  liv- 
fulde Skildringer  af  Norges  Naturskjønheder,  og  det  kraf- 
tige Udtryk,  som  Patriotismen  havde  fundet  i  Nordal  Brune 
og  Claus  Frimanns  Sange,  bidrage  til  at  vekke  den  na- 
tionale Aand  hos  deres  Landsmænd !  De  knyttedes  nærmere 

sammen  ved  denne  Fælledseiendom  og  lærte  mere  og  mere 
at  føle  sig  som  et  eget  Folk. 

Dette  Udtryk  maa  ikke  forstaaes  saaledes,  at  Nord- 
mændene nogensinde  skulde  have  følt  sig  som  eet  med  de 
Danske.  Et  Fjeldfolk  og  et  Slettefolk,  adskilte  ved  et  Hav 
og  med  en  ganske  afvigende  indre  Organisation,  kunde 
vistnok  aldrig  lære  at  betragte  sis  som  en  Eenhed.  Midt 
under  Norges  dybeste  Afmagt  synes  Nordmanden  stedse  at 
have  bevaret  em  i  Folkets  democratiske  Samfundsorden  be- 
grundet, personlig  Selvfølelse  og  Stolthed,  der  paa  en  Maacje 
erstattede,  hvad  der  manglede  ham  i  virkelig  Nationalaand. 
Odelsbonden  betragtede  sig,  hvor  ringe  end  hans  Kaar  vare, 
som  en  heel  betydende  Person,  der  ikke  havde  nogen  Over- 
mand, og  saa  med  Ringeagt  ned  paa  sine  Danske  og  Svenske 
Standsbrødre.  Noget  heraf  meddeelte  sig  ogsaa  til  Kjøb- 
stadbefolkningen,  som  vel  havde  optaget  mange  fremmede 
Elementer  i  sig,  men  som  var  knyttet  til  Landet  ved  de 
sterkeste  Baand,  og  som  i  det  Hele  taget  opdroges  i  en 
større  Uafhængighed  end  Borgerstanden  i  Danmark.  „Nord- 
mændene,"  siger  Molesworth  *),  „ere  haardføre,  arbeidsomme 
os  hæderlige  Folk,  der  nvde  Anseelse  hos  andre  og  aste 
(lem  selv  langt  bedre  end  de  Danske,  hvem  de  kalde  med 
et  Slængenavn  Juter/  Og  Holberg  anfører  blandt  de  hos 
hans  Landsmænd  sterkest  fremtrædende  Skrøbeligheder,  at 
de  ere  tilbøielige  til  at  see  andre  over  Axlerne  og  til  at 
fatte  for  store  Tanker  om  dem  selv  paa  Grund  af  „de  store 
Qvaliteter  og  Sindets  Gaver,  som  findes  hos  denne  Nation"  **). 
Det  er  bekjendt,  at  Fjeldboen  i  fortrinlig  Grad  hænger  fast 
ved  sin  Hjemstavn,  og  dette  maa  ogsaa,  uafhængigt  af  de 
historiske  Forhold,  til  alle  Tider  have  gjeldt  om  Nordmæn- 
dene. Men  den  rette  Nationalaand  er,  om.  den  end  henter 
Styrke  og  Næring  af  hiin  Kjærlighed  til  Fødestedet  og  hiin 
den   frie   Mands   Selvfølelse,   dog  noset   andet  os  mere. 


*)  Åcc.  p.  2  5. 

*)  Danm.  og  Norges  geistl.  og  verdsl.  Stat,  p.  2  5. 

Bondens  aflukkede  Liv  og  hans  stolte  Uafhængighed  beva- 
rede hos  ham  saagodtsom  uforvansket  det  Nationale  i  Sprog 
og  Sæder.  Men  Bonden  er  først  og  fremst  Bygdepatriot, 
og  allermindst  synes  der  at  kunne  have  været  levnet  na- 
tional Bevidsthed  hos  ham,  efterat  Norge  i  Aarhundreder 
havde  været  opløst  soin  Stat,  efterat  i  Aarhundreder  ingen 
sterke  Fælledsinstitutioner,  ingen  store  Fælledsanliggender 
havde  ledet.  Blikket  ud  over  Bygdelagets  snevre  Grændser*). 

Det  var  alene  hos  de  høiere  Samfundsclasser,  at  en  bevidst 
Nationalaand  kunde  tænkes  mulig,  fordi  denne  forudsetter  et 
Fælledsskab  i  Cultur,  i  politiske  og  commercielle  Interesser,  i 
Ilterair  Smag,  i  historiske  Minder,  der  maatte  være  fremmed  for- 
Almuen.  Men  det  er  allerede  tilstrekkelig  bleven  oplyst,  hvor 
lidet  udviklede  og  hvor  lost  forbundne  med  det  (ivrige  Folk 
de  høiere  Samfundsclasser  i  Norge  vare  i  den  første  Deel 


*)  Det  kom  navnlig  under  Syvaarskrigen  tilsyne,  hvor  ganske  (te 
enkelte  Bygdelag  havde  isoleret  sig,  og  hvor  lidet  Forestil- 
lingen om  et  fælleds  Fædreland  havde  at  betyde  hos  Almuen. 
Da  Svenskerne  vare  faldne  ind  i  Landet,  og  der  skete  almin- 
deligt Opbud  for  at  hindre  deres  Fremgang,  viiste  Bønderne 
sig  overalt  ganske  uvillige  til  at  forlade  sine  Hjembygder  og 
vilde  kun  indlade  sig  paa  at  forsvare  disse.  Valderserne,  hvis 
afsidesliggende  Dalføre  ikke  var  udsat  for  nogen  Fare  af  det 
fjendtlige  Indfald,  sluttede  ikke  destomindre  en  formelig  Sepa- 
ratfred med  Svenskerne,  ved  hvilken  de  forpligtede  sig  til  at 
udlevere  hvad  der  var  bleven  dem  tilsendt,  af  Krigsfornøden- 
heder  og  at  sidde  stille,  saalænge  Krigen  varede.  De  søgte 
senere  i  en  Skrivelse  til  Lehnsherren  paa  Akershuus  at  und- 
skylde denne  deres  Fremgangsmaade,  idet  de  anførte,  at  Nø- 
den stundom  n  aa  gaaé  foran  Loven.  „Sanct  Peder  vart  ali- 
geuel  trofast  endog  han  ledt  skremme  sig  eingang  at  forneckte 
sin  herre;  szao  sige  och  wore  lærefædre  her  hos  oss,  at  oss 
bor  icke  at  aekte  pao  saodanne  fortuangne  løtTter."  (Langes 
haandskr.  Samll.). 

af  det  her  behandlede  Tidsafsnit.  Adelen  bestod  fordetmeste 
af  indflyttede  Familier,  der  vare  saa  nøie  knyttede  til  deres 
oprindelige  Fædreland,  at  de  endnu  efter  fiere  Generationers 
Ophold  i  Norge  betragtede  sig  mere  som  Danske  end  som 
Norske.  Ogsaa  Geistligheden  og  Borgerstanden  havde  op- 
taget en  Mængde  fremmede  Elementer  i  sig,  og  om  alle 
tre  Classer  gjelder  det,  at  de  ved  Reformationen  vare  blevne 
inddragne  i  den  Danske  Sprog-  og  Gult  urkreds.  De  vare 
paa  Grund  heraf  adskilte  fra  det  øvrige  Folk,  der  bevarede 
det  gamle  Tungemaal  og  Levningerne  af  den  nationale  Gul- 
tur, ved  en  saa  dyb  Kløft,  at  de  paa  en  Mande  kunde  be- 
tragtes som  Golonister.  Det  var  vistnok  langtfra  et  saadant 
Forhold  som  det,  der  t.  Ex.  længe  bestod  i  Irland,  hvor 
Angelsachseren,  om  end  hans  Familie  i  mangfoldige  Slægt- 
led havde  været  bosat  i  Landet,  vedblev  at  betragte  sig  som 
en  Fremmed.  Om  Adelen  kunde  dette  maaskee  gjelde;  thi 
hos  den  er  Familietraditioner  og  Standsinteresser  de  ster- 
keste,  men  ikke  om  de  øvrige  høiere  Samfundsclasser.  De 
Norske  Bønder  vare  ikke  som  Gælerne  en  foragtet  osf 
undertrykt  Race,  hvis  Navn  man  holdt  det  for  en  Skam 
at  bære.  De  i  Norge  fødte  og  bosatte  Embedsmænd  og 
Borgere  have  sikkert  ogsaa  i  hiin  Tid  betragtet  sig  som 
Nordmænd  og  kaldt  sig  saa,  om  end  deres  Familie  var  af 
fremmed  Oprindelse.  Men  deres  Nationalfølelse  maatte  dog 
være  af  en  meget  rudimentair  Art.  Norge  kunde  heller  ikke 
for  dem  være  meget  mere  end  de  Fjelde,  mellem  hvilke  de 
vare  opvoxede.  Det  er  først  Besiddelsen  af  en  national 
Historie  og  en  national  Literatur,  der  giver  et  Folk  det 
rette  Sammenhold  og  gjennemtrænger  det  med  den  bevidste 
Følelse  af  Enhed,  der  er  en  Hovedbetingelse  for  dets  poli- 
tiske Selvstændighed,  og  her  var  det  store  Savn.  Efter  det. 
Norske  Sprogs  Undergang  som  Skriftsprog  og  Talesprog 
udenfor  Bondestanden  blev  den  gamle  Historie  og  Literatur 
efterhaanden  en  død  Skat,  til  hvilken  i  det  sexrende  A ar- 
hundrede  kun  ganske  enkelte  havde  Kjendskab;  dens  Mindes- 
merker  adsprededes  og  tilintetgjordes,  og  de  store  Erindringer 

fra  Norges  Glandsperiode  i  Oldtiden  var  snart  ikke  iænger 
til  for  den  nye  Slægt,  hvis  Aandsliv  havde  sit  Udgangs- 
punct  i  Reformationen.  Den  seneste  Tids  Begivenheder, 
der  endnu  maatte  være  i  frisk  Minde,  vare  ikke  skikkede 
til  at  hæve  Nationalfølelsen.  Hvorledes  Norges  politiske 
Selvstændighed  lidt  efter  lidt  var  bleven  undergravet  og 
omsider  ganske  tilintetgjort,  var  vistnok  uklart  eller  ube- 
kjendt  for  de  Fleste;  men  man  maatte  dog  have  en  Følelse 
af,  at  Riget  var  dybt  sunket  fra  sin  fordums  Anseelse  og 
Verdighed,  at  det,  som  Absalon  Pederssøn  med  patriotisk 
Bitterhed  udtrykker  sig,  „eengang  havde  standet  udi  sin 
Blomster  og  været  et  sterkt  og  mandeligt  Rige  blandt  andre 
Kongeriger,  men  nu  havde  mist  sin  Manddoms  Styrke  og 
Magt,  og  var  begyndt  at  blive  gammel  og  graahærdet  og 
saa  tung,  at  det  ei  kunde  bære  sin  egen  Uld."  De  Danske, 
der  tilhørte  et  aristocratisk  Samfund,  betragtede  vel  i  Re- 
gelen Nordmændene  som  Folk  med  den  samme  Overlegen- 
hed, hvormed  en  Herremand  betragtede  den  simple  Bonde 
eller  Borger,  og  Absalon  Pederssøn  taler  med  Harme  om 
„en  Hob  grove,  næsvise  Companer,  som  komme  hid  i  Ri- 
get, laste  Norrige  og  siger,  at  her  haver  hverken  Konger 
eller  Adel  været"*).  Han  kunde  svare  dem  med  Fynd, 
hvad  Fortiden  angik;  men  det  lod  sig  ikke  negte,  at  Norge 
nu  ikke  længer  havde  sin  egen  Adel,  og  et  Folk  uden  Adel 
kunde  i  hiin  Tidsalder  ikke  gjore  Fordring  paa  at  erkjen- 
des  eller  vente  at  nyde  nogen  Anseelse. 

Man  maatte  føle,  at  Norge  ikke  havde  nogen  Rang  ved 
Siden  af  Danmark.  Det  var  fattigt,  svagt  befolket  og  vciede 
neppe  saameget  i  Vegtskaalen  som  en  enkelt  af  Danmarks 
Provinser.  Det  var,  ved  at  bevare  sin  gamle  militaire  Orga- 
nisation under  forandrede  Tidsomstændigheder,  bleven  saa- 
godtsom  ganske  vergeløst.  Dets  Søvern  var  opløst;  det 
havde  ingen  Flaade,  faa  Matroser  og  en  meget  indskrænket 
Skibsfart.   Dets  slet  bevæbnede,  udisciplinerede  Bondehære, 

*)  Norg.  Beskr.  i  Norske  Mag.  I.  83. 

der  vanskelig  lod  sig  holde  sammen,  var  til  liden  eller  ingen 
Nytte,  efterat  Rigets  Forsvar  væsentlig  beroede  paa  dets 
faste  Slotte,  og  Norges  Skjæbne  havde  derfor  gjentagne 
Gange  kunnet  afgjøres  ved  en  Haandfnld  fremmede  Leie- 
tropper.  Danmark  derimod  havde  i  sin  talrige  Adel  og 
dens  Svende  en  krigsvant  og  efter  hine  Tids  Fordringer 
veludrustet,  veldisciplineret  Hær;  det  var  derfor  ikke  blot 
istand  til  at  verge  sin  Selvstændighed,  men  havde  enddog 
kunnet  stræbe  efter  Herredømmet  over  sine  Naboer  og  med 
Vaabenmagt  opretholde  Unionen  mellem  de  Nordiske  Riger 
trods  Svenskernes  og  Nordmændenes  Modstræben.  Det 
havde  allerede  i  Begyndelsen  af  det  sextende  Aarhundrede 
en  anseelig  Flaade  og  øvede  Søfolk,  der  enddog  havde  for- 
maaet  at  holde  de  mægtige  Hanseater  Stangen.  Dets  kri- 
gerske Hæder  var  ny  og  i  frisk  Minde,  medens  Norges  til- 
hørte en  længst  forsvunden  o«;  forglemt  Tidsalder.  —  Disse 
Sammenligninger  laae  altfor  nær  til  at  de  ikke  oftere  skulde 
være  bieven  anstillede  og  til  at  de  ikke  skulde  have  virket 
nedtrykkende  paa  Nordmændenes  Nationalfølelse. 

Men  Forholdene  erholdt  efterhaanden  et  ganske  for- 
andret Udseende.  Allerede  under  Christian  den  Fjerdes 
Regjering  begyndte  Norge  i  militair  Henseende  at  hævde 
sig  en  anseeligere  Plads  og  at  spille  en  for  Nationalfølelsen 
mere  tilfredsstillende  Rolle  ved  Siden  af  Danmark  i  den 
fælles  Stat.  Efterat  det  i  Syvaarskrigen  og  Calmarkrigen 
havde  viist  sig,  at  den  gamle  Landevernsindretning  med  al- 
mindeligt Opbud  af  det  vaabendygtige  Mandskab  ikke  længer 
var  fyldestgjørende,  blev  der,  da  de  keiserlige  Tropper  un- 
der Trediveaarskrigen  havde  oversvømmet  den  jydske  Halvt? 
og  man  havde  Grund  til  at  frygte  en  fiendtlig  Landgang  i 
Norge,  ved  en  kongeiig  Ordinants  af  18  Januar  1628  befalet 
oprettet  en  staaende  Hær  eller  Landmilits  i  dette  Rige*). 

*)  Ang.  dette  og  det  Følgende  henvises  til  Berg,  Om  Landevernet. 
I  Norske  Samll,  II.  316  er  oplyst,  at  der  allerede  tidligere, 
nemlig  umiddelbart  efter  Cnhnarkrigens  Ophør,  blev  truffet  For- 
anstaltning til  Oprettelse  af  en  staaende  Hær  i  Norcre. 

Den  dannedes  ved  Udskrivning  blandt  Bowlerne  og  bestod 
ai  6000  Mand,  der  havde  en  bestemt  Tjenestetid  og  regel- 
mæssigt ovedes  i  Vaabenbrug.  Den  oplostes  efter  Krigens 
Ophor,  da  Officererne,  som  lønnedes  af  Kronen,  fik  sin  Af- 
sked, men  organiseredes  atter  i  1640,  og  har  siden  uafbrudt 
vedblevet  at  bestaae,  om  end  med  mange  Afændringer.  Den 
gamle  Landevernsindretning  blev  ikke  ophævet;  enhver 
Bonde  skulde  som  tidligere  efter  Landslovens  Bestemmel- 
ser være  forsynet  med  visse  Vaaben  og  være  rede  til  at 
mode  frem,  naar  der  skete  almindeligt  Opbud;  men  Rigets 
Forsvar  beroede  fra  nu  af  hovedsagelig  paa  dets  udskrevne 
Tropper. 

Disses  Antal  blev  stadigt  foroget  og  deres  Tjenestetid 
forlænget.  Da  Fiedrik  den  Fjerde  i  1699  besteg  Thronen, 
udgjorde  den  Norske  Armee  omtrent  12000  Mand,  fordeelt 
i  sex  Regimenter;  ved  et  Rescript  af  25  December  1717 
blev  den  foroget  til  13  Regimenter,  hvert  paa  1200  Menige, 
tilsammen  altsaa  1  o 600  Mand  foruden  Officerer,  og  i  1763 
bestod  den  af  '^2100  Linietropper,  9300  Mand  af-  det  ved 
Rescript  af  15  Januar  1742  oprettede  Landevera,  hvortil 
endnu  kom  Officerer  og  Artilleri,  saa  at  den  i  det  Hele 
talte  ikke  mindre  end  35597  Mand. 

Man  var,  ved  at  bringe  den  staaende  Hær  op  til  denne 
Styrke,  gaaet  langt  videre,  end  et  billigt  Hensyn  til  Folkets 
Kræfter  foreskrev,  og  det  er  klart,  at  en  saa  sterk  Udskriv- 
ning maatte  være  i  hoieste  Grad  byrdefuld  for  det  fattige, 
svagt  befolkede  Land.  Yed  Landmilitseiis  forste  Oprettelse 
var  det  bleven  bestemt,  at  fire  fulde  Gaarde  skulde  legges 
i  Lægd  sammen  til  at  udrede  og  underholde  en  Soldat; 
senere  bestemtes  det,  at  to  fulde  Gaarde  skulde  udrede  en 
Soldat,  og  under  Fredrik  den  Fjerdes  Regjering,  da  Linie- 
armeen betydeligt  forøgedes,  maatte  hver  enkelt  Fuldgaard 
eller  enddog  mindre  udgjøre  et  Lægd.  Der  var  neppe  no- 
get Land  i  hele  Europa,  som  havde  en  forhold  s  vii  s  saa  tal- 
rig Hær  at  underholde,  og  man  har  beregnet,  at  hveranden 
af  de  vaabenfore  og  ugifte  Mandfolk  mellem  20  og  40  Aar 

i  Norge  vare  udskrevne  Soldater,  medens  i  Sverige,  som 
ved  en  lang  Række  af  store  Krise   havde   udviklet   si£  til 

O  D  O 

en  fuldkommen  Militajrstat,  kun  hver  fjerde  eller  tredie 
var  det. 

Oeconomisk  forder  vel  ig  som  denne  overdrevne  Udfol- 
delse  af  Norges  militaire  Kraft  nodvendigviis  maatte  være, 
har  den  dog  i  een  Henseende  havt  en  gavnlig  Indflydelse 
paa  Folkets  Udvikling.  Krigersk  Hæder  er  og  har  i  Sær- 
deleshed været  den  virksomste  Næring  for  Patriotismen,  og, 
for  at  et  Folk  skal  besjæles  af  Iver  for  sin  nationale  Uaf- 
hængighed, er  det  nødvendigt,  at  det  foler  sig  i  Besiddelse 
af  nogen  Forsvarskraft.  I  Reformationens  Tidsalder  kunde 
Norge  paa  en  Maade  betragtes  som  vergeløst,  og  dets  kri- 
gerske Anseelse  var  sunket  saa  dybt,  at  Danske  Adelsmænd 
kunde  prale  med,  at  de  med  et  Par  hundrede  Mænd  skulde 
paatage  sig  at  erobre  det  hele  Rige*).  Heri  indtraadte  en 
fuldstændig  Forandring,  efterat  Norge  havde  faaet  en  staaende 
Hær.  De  Norske  Bonder  forenede  mange  Betingelser  for 
at  blive  gode  Soldater;  de  vare  haardføre  og  vante  til  at 
trodse  Farer;  de  vare  paa  Grund  af  deres  næsten  adelige 
Frihed  besjælede  af  en  Ambition  og  en  Fædrelandskærlig- 
hed, som  hævede  dem  hoit  over  deres  Standsfeller  i  de 
fleste  andre  Lande.  Hos  den  staaende  Hær,  der,  saa  vel 
hvad  de  udskrevne  som  de  hvervede.  Tropper  angik,  ude- 
lukkende bestod  at  Landets  egne  Børn,  forenedes  disse 
Egenskaber  efterhaanuen  med  en  Disciplin  og  en  militair 
esprit  de  corps,  som  ganske  havde  manglet  Unionstidens 
Mandhusinger.  Ved  de  hyppige  Grændsekrige  med  Svenskerne 


*)  Vincents  Lunge  skriver  i  et  Brev  fra  Danmark  til  Ei'kebiskop 
Olaf,  dat.  21  Januar  15  25:  „  Wii  ere  ganske  ringe  acthet  i 
Dannemark.  Somme  ville  tage  Norigh  ind  met  to  kraweler, 
somme  try  hwndred  stherch,  En  part  selff  tridie  oc  so  freyn. 
Oc  skeer  thet  mowelskee  for  thii  her  pieger  megit  at  beslutis 
oc  begynnis  her  til  dags  oc  ganske  letthelige  at  forfølgis.u 
Ekdahl,  Christian  II's  Archiv  S.  102  4  f. 


170 


I.  E.  Sars. 


blev  den  holdt  i  stadig  Øvelse,  og  der  udviklede  sig  paa 
Grund  af  den  Skaanselløshed,  hvormed  hine  Krige  i  Rege- 
len blev  fort,  en  sterk  Animositet  mellem  begge  Nabofolk, 
som  bevirkede,  at  Nordmændene  omsider  ligesaa  beredvil- 
ligt lod  sig  føre  imod  Svenskerne,  som  de  tidligere  havde 
viist  sig  uvillige  og  modstræbende.  De  Norske  Soldater 
bleve  snart  anerkjendte  for  at  være  uden  Sammenligning 
de  bedste  af  dem,  Kongen  af  Danmark  havde  at  raade 
over*).  Armeens  Elitecorps,  de  kongelige  Livgarder  til 
Hest  og  Fods,  bleve  fordetmeste  reeruterede  i  Norge;  her- 
fra kom  ogsaa  Størsteparten  af  de  Subsidietropper,  som  af 
Kongerne  Christian  den  Femte  og  Fredrik  den  Fjerde  bleve 
sendte  til  England,  Holland  og  den  Tydske  Keiser,  og  som 
indlagde  sig  megen  Berømmelse  i  Ungarn,  ved  Irlands  Be- 
tvingelse under  William  III,  og  i  den  Spanske  Arvefolge- 
krig**).  Det  var,  naar  der  udbrød  Krig,  ganske  sedvanligt, 
at  en  større  Deel  af  den  Norske  Hær  blev  trukket  ned  til 
Danmark  for  at  deeltage  i  dette  Lands  Forsvar  og  i  de 
herfra   foretagne   Krigsoperationer **'*).      Og,   uagtet  dens 


*)  Fredrik  den  Anden  af  Preussen  siger  i  sin  Tids  Historie  om 
Kongen  af  Danmark:  „Han  kan  stille  3  0000  Mand  Landfolk 
i  Marken,  hvoraf  Nordmændene  regnes  for  de  bedste. "  —  Fredrik 
den  Fjerde  skriver  under  Felttoget  i  Holsteen  om  de  Russiske 
Tropper:  „ils  donnent  grande  esperance,  car  ils  ont  un  air 
du  soldat  de  Norvegen."     (Nord.  Urkunden  I.  4). 

*)  Norske  Samlinger  II.  317  — 18. 

*)  I  1671  var  der  samlet  7  6  00  Norske  Soldater  i  Danmark 
(Riegels,  Christian  V.  pag.  203).      Landgangen  paa  Rygen  i 

16  78  foretoges  af  4  Regimenter  meest  Norske  Tropper,  der 
vare  sendte  fra  Norge  ned  til  Skaane  (Friedenreich,  Krigshist. 
under  Chr.  V.    II.  2  02).  —  Ved  Carl  XII's  Indfald  i  Norge 

17  16  var  5000  Mand  af  den  Norske  Hær  i  Danmark. —  Da 
Conseillet  fraraadede  Christian  VI  at  gjenoprette  Landmilicen 
i  Danmark,  hvilket  de  mægtige  Godseiere  ikke  gjerne  saae, 
paaberaabte  det  sig    ogsaa,    at  den  Norske  Armee  hidtil  var 

Bekker  saaledes  fortyndedes,  uagtet  Norges  Forsvarsmateriel 
som  oftest  befandt  sig  i  den  umådeligste  Forfatning,  uagtet 
der  som  oftest  manglede  Penge,  Klæder,  Proviant,  var  det 
dog  her,  at  Krigen  blev  ført  med  størst  Held  fra  Dansk 
Side,  og  her,  at  Svenskernes  krigsvante  Hære  fandt  en  Mod- 
stand, der  nogenlunde  opveiede  den  Fremgang,  de  havde 
paa  andre  Kanter.  Under  Krigen  i  1658,  da  saagodtsom 
hele  Danmark  i  en  Haandevending  blev  erobret,  havde  den 
Danske  Konges  Vaaben  en  afgjort  Overvegt  langs  Norges 
Grændser,  hvor  Svenskerne  leed  gjentagne  Nederlag,  og  hvor- 
fra de  Norske  Tropper  gjorde  flere  heldige  Indfald  i  Sve- 
rige. Ogsaa  under  Krigen  i  1675  —78,  medens  den  Danske 
Hærs  Foretagender  i  Skaane  ikke  vilde  lykkes,  fegtede 
Nordmændene  med  et  næsten  uafbrudt  Held  og  tilkjæmpede 
sig  flere  afgjorende  Seiervindinger.  Men  allermeest  Berøm- 
melse erhvervede  de  sig  ved  de  Opofi'relser  og  den  Udhol- 
denhed, hvormed  de  vergede  sit  Fædreland  mod  Carl  den 
Tolvte.  Da  denne  Konge  i  1716  foretog  sin  Invasion  i 
Norge,  var  næsten  Halvparten  af  de  Norske  regulaire  Trop- 
per i  Danmark;  Fæstningerne  vare  slet  forsynede;  der 
fandtes  ingen  Magaziner,  ingen  Krigskasse,  alle  rede  Penge 
vare  bragte  ned  til  Danmark;  Soldaterne  leed  Hunger  og 
Frost,  men  fegtede  ikke  destomindre  med  den  største  Tap- 
perhed. Der  samlede  sig  overalt  Skarer  af  Frivillige,  som 
gjorde  Tjeneste  paa  egen  Bekostning  og  med  egen  Udrust- 
ning, —  og  det  er  bekjendt,  at  alle  Carls  og  hans  krigs- 
vante Veteraners  Anstrengelser  saavel  dennegang  som  i  1718 
strandede  paa  de  til  sig  selv  overladte  Nordmænds  Fædre- 
landskærlighed og  uforferdede  Mod. 

Det  kunde  ikke  være  anderledes,  end  at  Folkets  Selv- 
følelse maatte  løftes  ved  saadanne  Begivenheder.  Det  havde 
lært  at  kjende  sin  Kraft;  det  havde  været  enigt  i  at  udholde 
Farer  og  Besværligheder  for   det  fælleds  Fædreland ;  det 


bleven  brugt  med  Held  til  at  forsvare  Danmark,  „uden  Skade 
for  Norge."     (Mnemosyne  II,  114), 

havde  atter  en  Historie  og  atter  en  Skat  nf  hæderlige  Min- 
der. Enddoff  Holberg  kommer  en  Smule  ud  af  Li  se  vegten , 
naar  han  taler  om  sine  Landsmænds  krigerske  Meriter. 
„Hvad  de  Norskes  Tnpperhed  er  angaaende,"  siger  han  et- 
steds, „da  tor  jeg  understaae  mig  at  sige,  at  deres  Lige 
nuomstunder  ikke  findes.  Mange  skulde  mene,  at  jeg  siger 
saadant  for  at  smigre  for  mine  egne  Landsmænd,  hvilket 
ellers  er  en  almindelig  Lyde  hos  Skribentere.  Men  jeg  vil 
ikkun  bede  Enhver,  der  fatter  saadanne  Tanker,  læse  samme 
Nations  Historie  og  Bedrifter,  saavel  hos  de  Svenske  som 
hos  Danske  Skribentere,  saa  skal  han  finde,  at  fast  ingen 
Fiende  har  havt  nogen  Fordeel  mod  de  Norske.  De  Svenske 
selv,  som  alle  Tider  have  havt  store  Tanker  om  deres  Mand- 
dom, maae  mod  deres  Villie  bekjende,  at  de  Norske  udi 
Tapperhed  intet  give  dem  efter.  De  Norske  derimod  agte 
sig  langt  høiere  end  de  Svenske,  og  grunde  de  Tanker,  de 
dem  di  have  om  dem  selv,  paa  de  mange  herlige  Seiervin- 
dinger,  som  de  stedse  med  ulige  Magt  have  erholdet  over 
samme  ellers  stridbare  Nation1'*). 

Der  var  ingen  Samfundsclasse,  som  ikke  i  nogen  Grad 
deeltog  i  det  ved  hine  Begivenheder  gjenvakte  nationale  Liv. 
Blandt  Bønderne  var  Krigene  med  Svensken  et  stadigt 
Samtaleemne""*""*);  de  bleve  herved  efterhaanden  mere  fortro- 
lige med  Tanken  paa  det  fælleds  Fædreland,  og  det  kom 
navnlig  under  Carl  den  Tolvtes  Invasion  ti  I  syne,  hvorledes 
ogsaa  hos  dem  en  ny  Aand  var  begyndt  at  vaagne.  Me- 
dens de  i  Syvaarskrigen  til  Exempel  overalt  havde  stræbt 
at  unddrage  sig  Krigens  Byrder,  idet  Mandskaberne  fra 
enkelte  Bygdelag  uden  videre  forlode  Leirsamlingerne,  inden 
det  endnu  var  kommen  til  Fegtning,  andre  enddog  sluttede 


*)  Danm.  og  Norges  Stat.    S.  2  2. 

"*)  ,;Det  skeer  ofte,  at  der  fortælles  om  en  Krig  af  dem,  som 
ikke  veed  mere  end  Bønderne  i  Norge  om  Hannibalsfeiden, 
som  efter  Sigende  skal  være  den  fornemmeste  Indhold  af  deres 
fornøielige  Samtaler."    (Friedenreich,  Krigshist.  L  2). 

særskilte  Overeenskomster  med  Pien  den  j  viiste  de  ved  den 
sidstnævnte  Ledighed  en  virkelig  opofrende  Iver  for  at  bi- 
drage til  Landets  Forsvar.  „Da  den  commanderende  Ge- 
neral," fortæller  Pontoppidan*4),  „ved  Grændsefæstningernes 
Besettelse  merkelig  havde  svekket  det  Corps,  med  hvilket 
han  havde  sat  sig  ved  en  Fjord  for  at  oppebie  den  forven- 
tede Transport  fra  Danmark,  komme  gamle  graahærdede 
Bønder  til  ham  og  offererede  sig  med  egen  Udrustning  til 
Kongens  Tjeneste.  Særdeles  kom  en  Dag  en  Trop  af  300 
saadanne  Volontaires  fra  Thelemarken,  Folk  fulde  af  Lyst 
og  Mod,  bærende  hver  3  Ugers  Kost  i  deres  Randsel  og 
derhos  en  riflet  Bøsse,  sigende:  God  Dag,  F'aer,  vi  høre 
du  har  faaet  fremmede  Gjester,  som  du  vil  skilles  ved.  Har 
du  Lyst  at  bruge  os,  da  siig,  hvad  vi  skulle  gjore,  saa  skal 
du  see,  vi  ere  Mænd.  Disse  Bønder  var  det,  som  bleve 
commanderede  af  Capitain  Coucheron  i  den  Action  paa 
Krogskoven,  hvor  de  Svenske,  som  vilde  trænge  igjennem, 
bleve  ganske  repousserede  med  200  Mands  Tab.u  —  I  Biskop 
Deichmanns  bekjendte  Forsvarsskrift  for  de  Norske  (1724) 
berettes  ligeledes,  foruden  mange  andre  Vidnesbyrd  om  „deres 
patriotiske  Nidkjærheds  fermeté  å  toutes  épreuves,  som  de 
udi  sidste  Krig  fremfor  alle  Nationer  i  Verden  have  be- 
teet," at  endeel  Bønder  i  Øvre- og  Nedre-Thelemarken  tvang 
deres  Foged,  da  ingen  Ordre  af  Øvrigheden  dertil  var  gi- 
ven,  at  føre  dem  den  lange  Vei  af  tyve  og  flere  Mile,  paa 
deres  egen  medbragte  Kost  og  Underholdning,  til  Armeen 
paa  Gjellebæk,  hvor  de  begjærede  at  maatte  tilligemed 
Tropperne  angribe  Fienden,  noget  man  imidlertid  ei  ansaa 
for  raadeligt  og  derfor  med  Taksigelse  og  Berømmelse 
dimitterede  dem  til  deres  Hjem**). 

Det  By  for  Mod  og  Fædrelandskærlighed,  som  de  Norske 
Bønder  ved  denne  Leilighed  og  tidligere  havde  vundet,  var 


')  Norges  naturlige  Historie  II.  40  6  (efter  Generalens,  B.  H.  v. 

Ltitzows  egen  Beretning  til  Pontoppidan). 
:)  Saga,  II.  2  25. 

dem  i  den  følgende  Tid  til  ikke  ringe  Nytte.  I  deres  Klage- 
skrifter og  Supplicationer  appellerede  de  ofte  til  den  nationale 
Bravour,  og  her  rørte  de  ogsaa  ved  det  virksomste  Motiv 
for  Eegjeringen  til  at  afhja^pe  deres  Klager.  Man  vilde  nø- 
dig vekke  Misnøie  hos  en  Almue,  hvis  gode  Stemning  havde 
viist  sig  at  være  af  saa  stor  Betydning  for  Kongehuset.  De 
Norske  Bønder  vare  populaire  i  Kjøbenhavn,  og,  saa  be- 
sværlige de  end  kunde  blive  med  deres  idelige  Klagemaal, 
mod  i  es  de  dog  i  Regelen  med  Velvillie.  De  vare  Lands- 
mænd og  Brødre  af  hine  kja^kke  Krigere,  som  havde  op- 
rethuldt de  Danske  Vaabens  Ære  ligeoverfor  Carl  den 
Tolvte,  og  hvis  Bedrifter  ogsaa  i  Danmark  vare  paa  Alles 
Læber;  det  var  i  deres  Troskab  og  krigerske  Dygtighed  at 
man  fremdeles  saa  den  bedste  Betryggelse  for  Rigernes 
Selvstændighed,  og  det  danske  Folk  omfattede  Norges 
Nationalmilits  med  langt  større  Interesse  end  Danmarks 
egen  Hær. 

Hvad  denne  angaaer,  da  bestod  den,  som  bekjendt,  for 
det  meste  af  fremmede,  især  tydske  Leietropper.  Det  var 
den  adelige  Rostjeneste,  som  i  Unionstiden  havde  udgjort 
Danmarks  væsentligste  Forsvarsstyrke,  og,  da  denne  ikke 
længer  tilfrdsstillede  en  nyere  Krigskunsts  Fordringer  og 
desuden  efterhaanden  var  geraaden  i  et  fuldstændigt  For- 
fald, havde  det  ikke  været  muligt  at  indrette  en  National- 
milits i  Danmark  af  samme  Art  som  den  Norske.  De  Danske 
Bønder  vare  ufrie,  og  en  Milits  af  ufrie  Mænd  kan  ikke 
legge  megen  Styrke  til  et  Lands  Forsvarsvæsen.  Det  var 
allerede  efter  Bondeoprøret  under  Christopher  af  Bayern 
(1441)  bleven  dem  ved  en  almindelig  Forordning  forbudt 
at  bære  eller  have  andre  Vaaben  end  den  korte  Kniv,  og 
dette  Forbud  bleve  i  den  følgende  Tid  indskjærpet  og  paa 
det  strengeste  gjennemført,  deels  for  at  betage  Almuen  et- 
hvert Middel  til  at  gjøre  sine  Undertrykkere  virksom  Mod- 
stand og  deels  af  Hensyn  til  det  adelige  Jagtmonopol. 
Uvante  til  at  omgaaes  Vaaben,  forsagte  og  modløse,  ned 
verdigede  ved   en  haard  Behandling,  vare  Bønderne  kun 

lidet  skikkede  for  Krigstjenesten,  og  Herremændene  tillode 
desuden  ikke,  at  deres  Bønder  bleve  udskrevne.  Man  maatte 
derfor  gribe  til  at  underholde  et  stort  Antal  hvervede  Trop- 
per, og  disse  kom  fordetmeste  fra  Tydskland.  Allerede 
Arild  Hvitfeldt  klager  bittert  over,  at  Landets  Forsvar  blev 
overladt  til  Fremmede,  medens  Folket  selv  var  afvæbnet. 
„Hvad  vores  Fodfolk  bekriger,"  heder  det  i  en  af  hans 
Dedicationer  til  Kongen*),  ,.da  have  vi  nu  en  Tidlang  for- 
agtet Vores  Egne  og  brugt  Fremmede;  derudover  er  vores 
Egne  bleven  uberust,  for  at  de  ikke  ere  brugte,  saa  at,  uden 
i  Kjøbst æderne,  haver  Almuen  hverken  Vaaben  eller  Verge, 
og  det  endeel  for  den  Skyld,  de  ikke  skulde  skiude  Diur. 
Udi  det  Sted  have  vi  brugt  Fremmede,  hvilke  med  stor 
Besoldning  ere  opholdne,  hvormed  Landsens  Rigdom  er  ud- 
fort udi  fremmede  Land,  foruden  at  de  have  optæret  os 
selv  og  været  slemmere  end  Fiender  udi  Frede  Lande. 
Hvad  Troskab  en  Herre  og  Første  haver  af  saadant  Folk, 
som  haver  deres  Liv  fal  for  Penninge,  som  ikke  stride  fen- 
deres Fædreland,  Arv  og  Eie,  Huus  og  Hjem,  men  ere  i 
Dag  her,  i  Morgen  hisset,  nu  Venner,  i  Morgen  Uvenner, 
som  mytte  og  ere  opstudsige  hver  anden  Stund,  det.  kan  en 
Herre  og  Første  føre  sig  til  Sinde  og  see  sig  om  for  slig 
Mangel  Skyld,  om  det  er  bedre  at  bruge  sine  Egne,  der 
stride  for  Huus  og  Hjem,  Ære  og  Velferd,  end  Fremmede." 
Christian  den  Fjerde,  til  hvem  disse  patriotiske  Ord  bleve 
henvendte,  anordnede  ogsaa  virkelig  i  1615  Oprettelsen  af 
en  Milits  i  Danmark,  der  skulde  dannes  ved  Udskrivning 
blandt  Bønderne.  Men  han  var  nødt  til  at  indskrænke  sig 
til  Kronens  Bonder,  og  Indretningen  kunde  derfor  ikke  have 
nogen  Fremgang,  ligesom  den  ogsaa  synes  at  have  været 
uden  Betydning  for  Landets  Forsvarsvæsen  i  den  følgende 
Tid.  Først  under  Fredrik  den  Fjerde  blev  en  almindelig 
Landmilits  oprettet.  Den  anordnedes  i  1701  og  vedblev  at 
bestaae,  indtil  Christian  den  Sjette  besteg  Thronen,  da  den 

*)  Tom.  Y. 

ophævedes  ved  en  Forordning  af  30  October  1730,  „fordi/ 
som  det  heder,  „Erfaring  noksom  havde  viist,  at  adskillige 
Misbrug  havde  indsneget  sig  ved  den  af  Kong  Fredrik  den 
Fjerde  oprettede  Landmilits,  hvorved  denne  Indretning  var 
bleven  Landet  i  Almindelighed  og  det  unge  Mandskab  i 
Særdeleshed  en  stor  og  snart  utaalelig  Byrde."  Ikke  desto- 
mindre  blev  den  tre  Aslv  efter  atter  indført,  medens  der 
tillige  aabnedes  en  endnu  friere  Adgang  for  hine  Misbrug, 
som  havde  foranlediget  dens  Ophævelse.  Det  var  Herre- 
mændene, hvis  Indflydelse  drev  dette  igjennem,  thi  dem  gav 
Landmilitsen  en  saagodtsom  uindskrænket  Magt  over  deres 
Bondur,  medens  den  var  uden  al  Nytte  for  Landets  For- 
svarsvæsen.  Proprietairen  fik  Ret  til  selv  at  indrette  Lægderne 
paa  sit  Gods  og  til  at  udskrive  til  Krigstjeneste  eller  fri- 
tage, hvem  han  behagede,  medens  hele  det  vernepligtige 
Mandskab  ved  en  Rekke  af  Bestemmelser,  den  ene  haardere 
end  den  anden,  blev  undergivet  et  trykkende  Stavnsbaand. 
Følgen  heraf  var,  at  Bønderne  ikke  kunde  forbinde  andet 
Begreb  med  Vernepligten  end  Begrebet  af  en  ulidelig  Byrde, 
og  at  den  røde  Kjole  var  et  Skræmmebillede  for  dem,  hvor- 
med Godseieren  kunde  tvinge  dem  til  hvad  det  skulde  være. 
De  mishandledes  af  sine  Officerer  paa  samme  Maade  som 
af  Ridefogderne;  der  var  intet,  som  drev  dem,  uden  Pidsken ; 
de  havde  hverken  Eiendom  eller  Frihed  at  stride  for,  og 
Erfaringen  tjente  alene  til  at  bestyrke  de  ufordeelagtige 
Tanker,  man  paa  Grund  heraf  maatte  gjøre  sig  om  Land* 
militsens  Brugbarhed.  —  Det  var  saaledes  gjennem  hele 
det  her  behandlede  Tidsrum  den  hvervede  Hær,  der  ud- 
gjorde Hovedstyrken  af  Danmarks  Landforsvar,  og  dette 
var  i  flere  Henseender  et  ulykkeligt  Forhold.  Det  maatte 
virke  kuende  paa  Nationalaanden,  at  Landets  Forsvar  var 
overladt  til  Fremmede,  at  Folket  ikke  kunde  verge  sig  selv. 
De  leiede  Tropper  kostede  Staten  aarlig  enorme  Summer 
og  vare  desuden  ogsaa  paa  anden  Maade  en  stor  Byrde 
for  Landet.  De  bleve  i  Fredstider  lagte  i  Qvarteer  om- 
kring i  Landdistricterne,  og  deres  Opførsel  her  var  saadan 

som  man  kunde  vente  den  af  fremmede  Lejesvende  blandt 
en  ver»eløs  og  ubevæbnet  Almue.  Saavel  Officierer  som 
Soldater  gjorde  sig  skyldig  i  de  frygteligste  Excesser,  og 
der  maatte  udstedes  gjentagne  Forordninger  for  at  hindre 
dem  fra  at  mishandle  Bønderne.  Armeen  var  derfor  Gien- 
stand  for  et  almindeligt  Had;  den  blev  mere  betragtet  som 
Landets  Undertrykker  end  som  dets  Forsvarer,  og  dens 
krigerske  Bedrifter  vare  heller  ikke  af  den  Art,  at  de  skulde 
bringe  Folket  til  at  glemme,  at  den  var  unational,  røversk 
og  tøilesløs. 

Derimod  var  Flaaden  det  Danske  Folks  Stolthed  og 
Glæde;  den  var  national,  medens  Armeen  var  tydsk;  den 
havde  stadig  udmerket  sig  og  hævdet  Danmarks  Overlegen- 
hed til  Søes  ved  en  Rekke  af  glimrende  Seire,  medens  Ar- 
meen neppe  havde  en  eneste  at  opvise.  Men  i  denne  Hæder 
kunde  Nordmændene  tilegne  sig  en  fremragende  Andeel. 
Ved  en  voxende  Skibsfart  i  det  sextende  og  syttende  Aar- 
hundrede  erholdt  Norge  efterhaanden  en  talrig  Sømands- 
stand,  og  Havet  blev  atter,  som  det  havde  været  i  Old- 
tiden, Nordmandens  rette  Element,  hvor  hans  Udholdenhed 
og  Kraft  havde  bedst  Leilighed  til  at  træde  frem.  Langs 
de  vidtstrakte,  veirhaarde,  fiskerige  Kyster  boede  der  et 
Folk,  som  var  vant  til  at  trodse  Havets  Farer  og  til  at  ud- 
holde Besværligheder,  og  de  Norske  Matroser  opnaaede 
snart  en  saadan  Anseelse,  at  enddog  Verdens  første  søfa- 
rende og  handlende  Folk,  Hollænderne  og  Englænderne, 
foretrak  dem  for  sine  Egne.  Norges  Skibsfart  foregik  mere 
paa  de  store  Farvande  end  Danmarks  og  udviklede  sig 
desuden,  som  ovenfor  omtalt,  langt  hurtigere  end  denne,  der 
trykkedes  ved  flere  for  Danmark  særegne  Forhold.  Følgen 
heraf  var,  at  Nordmændene  maatte  komme  til  at  indtage  en 
stedse  mere  fremtrædende  Plads  i  Rigernes  fælleds  Søvern. 
Allerede  under  Kongerne  Christian  den  Tredie  og  Fredrik 
den  Anden  blev  der  hyppigt  udskrevet  Matroser,  eller,  som 
de  da  kaldtes,  Baadsmænd  fra  Norge  til  Tjeneste  paa  Krigs- 

skibene*).  Men  fornemmelig  Christian  den  Fjerde,  som  kan 
siges  at  have  skabt  Danmarks  Søvern  fra  nyt  af,  forstod  at 
sette  Priis  paa  de  Norske  Søfolks  fortrinlige  Dygtighed,  og 
disse  synes  allerede  i  hans  Tid  stundom  at  have  udgjort 
den  overveiende  Deel  af  Flaadens  BesaHning**).  At  dette 
var  det  Sedvanlige  i  den  følgende  Tid,  kan  neppe  betvivles. 
Norge  havde  allerede  i  Slutningen  af  det  syttende  Aar- 
hundrede  en  større  Handelsflaade***),  og  en  langt  talrigere 
Sømandsstnnd  end  Danmark,  og,  hvorvel  ogsaa  de  Danske 
Søfolk  nød  en  velfortjent  Anseelse,  var  det  dog  den  almin- 
delige Mening,  at  de  stode  tilbage  for  Nord  mændenet  )• 
Flandemandskabets  Kjerne,  den  saakaldte  Holmens  faste 
Stok,  for  hvilken  man  erhvervede  de  bedste  Folk,  der  var 
at  opdrive,  blev  saaledes  væsentlig,  i  en  senere  Tid  saagodt- 

*)  S.  N.  Rigsregistr.  I.  65,  183,  233,  275,  277,  323,  320, 
32  9  o.  m.  fl.  Steder. 
**)  Man  seer  idetmindste  af  de  hidtil  bekjendte  Lister,  at  Christian 
den  Fjerde  foretog  hyppige  og  tildeels  overordentlig  sterke 
Udskrivninger  :if  Norske  Søfolk;  saaledes  i  1  627:  2000  og 
senere  samme  Aar  2780,  i  1639:  1400  og  senere  samme  Aar 
1  940;  i  1644  Udskrivning  af  700  Baadsmænd  til  Bremerholm, 
senere  en  ny  Udskrivning  paa  2  600,  i  1  645  atter  2  600  (Norske 
Tegneiser).  Ifølge  Garde,  den  Dansk-Norske  Sømagts  Historie 
1  53  5 — 1  7  00  pag.  20  9  blev  der  i  Foraaret  16  45  paalagt 
Lehnsmændene  i  Norge  at  nedsende  2  5  00  Matroser  til  Kjøben- 
havn,  medens  der  i  Danmark  kun  udskreves  500  o.  s.  v. 
***)  I  Aaret  1  672  var  Antallet  af  Skibe  og  Fartøier  i  Danmark 
893,  i  Slesvig  og  Holsteen  282,  i  Norge  1011  (Garde,  Efter- 
retninger om  den  Danske  og  Norske  Sømagt,  I.  172);  i  1695 
havde  Danmark  202,  Norge  derimod  2  6  i  Koffardiskibe  i  Fart 
(sst.  S.  34  4);  hvorhos  maa  bemerkes,  at  de  Norske  Skibe,  der 
byggedes  for  længere  Farter,  i  Regelen  ogsaa  vare  betydeligt 
større  end  de  Danske, 
t)  Admiralitetet  kalder  i  en  Forestilling  af  5  November  1  7  20  det 
Norske  Søfolk  den  bedste  Deel  af  Flaaden  (Admir.-Copiebog, 
Danske  Geh.-Arch.). 

som  udelukkende  recruteret  fra  Norge*),  og  idetmindste  fra 
den  Tid,  da  man  har  nøiagtige  Efterretninger  orn  Sammen- 
sætningen af  Mandskabet  paa  de  FJaader,  der  bleve  sendte 
i  Søen,  sees  de  Norske  Matroser  stadigt  at  have  udgjort  det 
overveiende  Tal**).  —  Det  kan  vistnok  nuomstunder  fore- 
komme temmelig  ørkesløst  at  undersøge,  hvilket  af  de 
to  Folk,  der  har  været  sterkest  repræsenteret  paa  Niels 
Juels  og  Tordenskjolds  Flaader;  men  hvad  der  oven 
for  er  anført,  har  dog  Betydning  i  een  og  det  en  me- 
get væsentlig  Henseende,  idet  det  nemlig  er  utvivlsomt, 
at  det  i  høi  Grad  maa  have  bidraget  til  at  hæve  Nord- 
mændenes Nationalfølelse  ligeoverfor  de  Danske,  at  de 
kunde  tilegne  sig  den  største  Andeel  i  det,  der  var  begge 
Folks  fornemste  Stolthed,  den  fælleds  Søkrigshæder. 

I  denne  Henseende  er  der  endnu  to  Puncter,  der  for- 
tjener at  fremhæves. 

Norges  materielle  Udvikling,  og  navnlig  Udviklingen  af 
dets  Handel  og  Skibsfart,  var  i  det  syttende  og  attende  Aar- 
hundrede  hurtigere  og  jevnere  fremadskridende  end  Dan- 
marks, og  dets  Anseelse  maatte  stige  i  samme  Forhold  som 
det  vandt  forøget  oeconomisk  Betydning.  Efterat  dets  Bi- 
drag til  Statskassen  var  stegen  til  over  en  Million  Ridsdaler 
aarlig,  efterat  dets  Handelsflaade  og  Udførsel  var  bleven 
betydeligt  slørre  end  Danmarks,  kunde  det  ikke  længer  be- 
tragtes som  en  Provins,  et  Biland,  men  det  maatte  for  den 


*)  Garde,  Efterretninger  III.  8  1,  3  8  9,  4  2  0,  IV.  180.  —  Cort 
Adelaer  ansattes  16  63  som  „Chef  for  de  Norske  Søfolk  paa 
Holmen."  Baden,  Danm.  Hist.  V.  44. 
**)  Efter  Garde,  1.  c.  III.  7  9  og  IV.  241  udgjorde  1  7  25  de  i 
Rullerne  indførte  Søfolks  Antal  i  Danmark  og  Slesvig  48  7  6, 
i  Norge  7947;  i  1  775  resp.  5584  og  1  1  567.  Til  Toget 
mod  Algier  i  1  7  70  udskreves  fra  Norge  143  8,  fra  Danmark 
og  Slesvig  64  0,  til  at  bemande  den  Escadre,  som  skulde  ud- 
rustes 1  7  7  9  for  at  beskytte  Neutraliteten,  udskreves  fra  Norge 
2137,  fra  Danmark  og  Slesvig  1  27  8  Mand  etc. 

1  2  * 

almindelige  Opfatning  mere  og  mere  fremstille  sig  som  et 
med  Danmark  sideordnet  Led  i  Staten.  De  uriotise  stats- 
oeconomiske  Anskuelser  om  Handelsbalancen,  som  efter- 
haanden  havde  vundet  almindelig  Gyldighed,  og  de  mangel- 
agtige statistiske  og  financielle  Opgaver ,  til  hvilke  hine  An- 
skuelser støttede  sig,  bevirkede,  at  man  enddog  forestillede 
sig  Norges  Betydning  for  Statens  og  begge  de  forenede 
Folks  Oeconotni  langt  større  end  den  virkelig  var.  Man 
beregnede  Verdierne  af  de  til  Norge  og  Danmark  indførte 
og  de  fra  begge  Kiger  udførte  Varemængder,  og,  idet  man 
ved  dette  Overslag  ikke  tog  med,  hvad  der  toldfrit  bragtes 
fra  det  ene  Rige  til  det  andet,  fandt  man  ud,  at  Danmark 
var  i  en  stadig  Underballance,  medens  Norge  havde  et  lige- 
saa  stadigt  Overskud*).  Man  regnede  t.  Ex.  saaledes:  Dan- 
mark udførte  i  Aaret  1768  for  666887  og  indførte  for 
1,352543  Kdlr.;  det  havde  altsaa  et  Tab  af  686155  Rdlr.; 
thi  hvad  et  Land  indførte  mere  end  dets  Udførsel  beløb  sig 
til,  maatte  det  betale  med  rede  Penge,  og  rede  Penge  var 
efter  hiin  Tids  politiske  Oeconomie  de  ene  privilegerede 
Verdier,  som  et  Land  aldrig  kunde  faae  nok  af  og  i  hvis 
Besiddelse  man  saae  dets  egentlige  Velstand;  Norge  deri- 
mod udførte  i  det  samme  Aar  for  1,714369  og  indførte  for 
1,238281  Rdlr.;  dets  Gevinst  var  altsna  476085  Rdlr**). 
Aaret  forud  havde  Norge,  efter  den  samme  Beregningsmaade, 
en  Gevinst  af  710083  Rdlr.,  Danmark  et  Tab  af  658272 
Rdlr.,  og  saaledes  kom  man  overhovedet  til  den  paafaldende 
Sats,  der  hyppigt  figurerer  i  Skrifter  over  oeconomiske  Ma- 
terier fra  det  forrige  A århundrede  og  som  man  forstod  efter 
Bogstaven,  at  Danmark  væsentlig  opretholdtes  ved  den  Over- 
flod, der  tilstrømmede  Norge  gjennein  dets  udenrigske  Han- 


*)  Norge  modtog  saaledes  en  stor  Deel  Colonialvarer  over  Kjø- 
benhavn,  og  dets  Forbrug  af  fremmede  Varer  var  derfor  i 
Virkeligheden  meget  støire,  Danmarks  derimod  meget  mindre, 
end  det  efter  Indførselslisterne  syntes  at  være. 

*)  Nordische  Urkunden  I.  2  92. 


Norge  under  Foreningen  med  Danmark  [1  53  7  —  1  8  1  4].  1S1 


del.  Ved  at  betragte  Statsbudgetterne  bragtes  man  til  en 
lignende  Forestilling:  for  Aaret  1770  til  Ex.  ansloges  Ind- 
tægterne af  Danmark  til  3,486670,  Udgifterne  til  3,968512 
Rdlr.;  Indtægterne  af  Norge  til  9721 60,  Udgifterne  til  537440 
Rdlr. ;  for  Halvaaret  1  Juni  —  31  December  1771  ansloges 
Indtægterne  af  Danmark  til  1 ,539164,  Udgifterne  til  1,849306 
Rdlr.,  Indtægterne  af  Norge  til  645657,  Udgifterne  til  314041 
Rdlr.*),  og  paa  denne  Maade  fandt  man  stadigt,  at  Dan- 
mark havde  en  betydelig  financiel  Underballance,  medens 
Norge  havde  et  næsten  ligesaa  betydeligt  Overskud,  hvor- 
ved man  ikke  altid  var  tilstrekkelig  opmerksom  paa,  at  de 
fleste  af  de  for  begge  Riger  fælleds  Udgiftsposter  alene  var 
opførte  paa  det  førstnævnte  Riges  Budget.  Disse  Tal  og 
de  af  dem  uddragne  overdrevne  eller  ligefrem  falske  Slut- 
ninger bevirkede,  at,  medens  man  blandt  de  Danske  mere 
og  mere  satte  Priis  paa  Foreningen  med  Norge  og  betrag- 
tede den  som  nødvendig  for  Danmarks  Bestaaen,  vaktes  der 
hos  Nordmændene  en  høi  Mening  om  deres  egen  Betydning 
og  en  tillidsfuld  Overbeviisning  om  at  de  havde  Evnen  til 
at  udgjøre  en  egen  Stat,  ligesom  de  allerede  udgjorde  et 
eget  Folk. 

Hvad  der  endelig  mere  end  noget  andet  maatte  bidrage 
til  at  gjengive  det  democratiske  Norge  Rang  og  Anseelse 
af  et  med  Danmark  jevnbyrdigt  Rige  og  følgelig  til  at  hæve 
den  nationale  Selvfølelse  hos  Nordmændene  ligeoverfor  de 
Danske,  var  den  democratiske  Aandsretning,  som  efterhaan- 
den  blev  almindelig  raadende,  og  som  navnlig  maatte  blive 
dette  hos  det  Danske  Folk,  af  hvis  gamle  Samfundsorden 
Regjeringsforandringen  kun  havde  ladet  Misbrugene  og  Mis- 
lighederne staae  tilbage.  Ved  Siden  af  det  aristocratiske 
Danmark  indtog  Norge  ikke  mindre  i  national  end  i  politisk 
Henseende  en  ganske  ydmyg  Plads.  Den  mægtige,  krigerske, 
i  alle  Retninger  sterkt  udviklede  Adel  gav  det  førstnævnte 
Rige  en  Overlegenhed,  der  kom  tilsyne  i  mange  Forholde 


*)  Riegels,  Christian  V.  pag.  7  73  ;  Nord.  Urk.  I.  23  7. 

og  var  iøinefaldende  for  Enhver,  medens  Tiden  endnu  ikke 
var  kommen  til  at  gjore  sig  gjeldende  for  de  eiendomme- 
lige  Fortrin  ved  en  Samfundsorden  som  den  Norske.  Hiin 
Tidsalders  Aand  var  aristocratisk ;  Adelen  var  dengang  i 
en  saa  væsentlig  Grad  Stats-  og  Samfundslivets  Bærer,  at 
et  Folk,  som  ingen  Adel  havde,  ikke  kunde  have  Krav  paa 
at  gjelde  for  jevnbyrdigt  med  de  andre,  og  en  Følelse  heraf 
var,  som  blandt  andet  Absalon  Pederssøns  Norges  Beskri- 
velse viser,  heller  ikke  fremmed  for  de  mere  oplyste  blandt 
Nordmændene.  Men  Adelen  kunde  ikke  under  en  fremad  - 
skridende Civilisation  vedblive  at  spille  den  samme  Rolle; 
dens  Betydning  sank  i  samme  Forhold  som  de  borgerlige 
Classer  hævede  sig;  den  ophørte  at  være  disse  overlegen  i 
Oultur;  den  blev  efterhaanden  ganske  utilstrækkelig  som 
militair  og  politisk  Institution,  og,  jo  mere  som  Følge  heraf 
dens  Anseelse  dalede,  jo  mere  maatte  de  aristocratiske  Sam- 
fundsformer, som  engang  havde  givet  Folket  Styrke  og 
Sammenhæng,  vise  sig  som  Hindringer  for  en  fortsat  Frem- 
adskriden.  1  Danmark  bidrog  særegne  Forholde  til  at  frem- 
skynde denne  Retning.  Det  Danske  Aristocratie  degenererede 
hurtigt  og  uddøde  efter  Enevoldsregjeringens  Oprettelse  saa- 
godtsom  aldeles.  1  dets  Sted  kom  en  Hofadel,  som  var  og 
stedse  forblev  at  være  unational  og  som  følgelig  ikke  kunde 
øve  noget  Herredømme  over  Opinionen.  Det  var  naturligt, 
at  den  nyere  Tids  democratiske  Aand  under  saadanne  Om- 
stændigheder vandt  en  hurtig  og  almindelig  Indgang.  Ulig- 
heden i  Rettigheder,  der  havde  udviklet  sig  under  Adels- 
velden,  stod  efter  dennes  Undergang  tilbage  som  en  stødende 
Uregelmæssighed;  Bondestandens  Trældom,  som  Enevolds- 
regjeringen  enddog  havde  bidraget  til  at  forværre,  føltes 
mere  og  mere  som  en  Vanære  og  en  Ulykke  for  det  hele 
Folk,  og  nu  blev  Norges  Samfundsorden  det  Forbillede,  til 
hvilket  de  reformatoriske  Ideer  kunde  støtte  sig.  Her  var 
efterhaanden  de  velgjørende  Følger  af  Bondens  Frihed  og 
Selveiendom  bleven  aabenbar  for  Enhver;  det  var  Friheden, 
som   affødte   den   patriotiske  Aand,   der   havde  opretholdt 

Nordmændene  under  de  største  Trængsler;  det  var  Frihe- 
den, som  gjorde  Norges  Bønder-  og  Fiskere  til  Armeens 
bedste  Soldater  og  Flaadens  bedsre  Matroser,  medens  Dan- 
mark var  bleven  saagodtsom  vergeløst  med  sin  fortrykte 
Almue;  det  var  Friheden,  som  bevirkede,  at  Norges  fattige 
Jord  stadig  blev  mere  opdyrket,  medens  i  Danmark  de  ri- 
geste Landstrekninger  bleve  lagte  øde,  at  Norges  Nærings- 
veie  stadig  gik  fremad  og  dets  Befolkning  forøgedes,  me- 
dens Danmarks  stod  stille  eller  enddog  gik  tilbage.  Et 
saadant  Exempel  kunde  ikke  forfeile  at  gjøre  sin  Virkning; 
Norges  Samfundsorden  syntes  nu  at  være  ligesaameget  i 
Overeensstemmelse  med  Tidsalderens  almindelige  Krav  og 
Retning  som  Danmarks  tidligere  havde  været;  dens  demo- 
cratiske  Characteer  betegnede  ikke  længer  et  lavere  Trin 
af  Civilisation;  dens  Fortrin  vare  under  Norges  daværende 
politiske  Forhold  enddog  mere  iøinefaldende  end  dens  svage 
Sider,  og,  medens  Danmarks  sociale  Institutioner  under 
Adelsvelden  havde  udøvet  en  kjendelig  Faavirkning  paa  de 
Norske,  see  vi  derfor  nu  et  ganske  omvendt  Forhold  ind- 
træde ;  det  var  den  Norske  Bondefrihed  der  banede  Vei  for 
Bondeemancipationen  i  Danmark,  og  det  var  en  Nordmand, 
fortrolig  med  Landboforholdenes  Ordning  i  hans  eget  Fædre- 
land, der  havde  den  vigtigste  Andeel  i  det  store  Verk,  som 
betegner  en  ny  og  lysere  Periode  i  Danmarks  indre  Historie, 
Dette  Verks  Gjennemførelse  krævede  en  langvarig  Kamp 
med  megtige  Interesser,  og  under  denne  Kamp  var  det  op- 
lyste Danske  Publicums  Deeltagelse  stadig  voxende;  Bonde- 
sagen blev  det  store  Spørgsmaal,  der  satte  alle  Penne  og 
alles  Tanker  i  Bevægelse,  og  til  hvis  heldige  Losning  man 
knyttede  alle  sine  Forhaabninger  med  Hensyn  paa  Dan- 
marks Fremtid.  Debatterne  om  Landboreformen  tjente  til 
at  aabenbare  saamange  skjendige  Misbrug  og  en  saa  dyb 
Elendighed  hos  Folket,  at  der  vaktes  stedse  videregaaende 
Ønsker  om  Reform.  Man  fandt  det  ikke  tilstrekkeligt,  at 
de  meest  skrigende  Uretfærdigheder  bleve  afhjulpne;  det 
hele   Samfund   tiltrængte  en  Regeneration,   og  det  skulde 

regenereres  derved,  at  Bondestanden  atter  blev  hvad  den  en- 
gang havde  været.  Det  var  de  Rousseauske  Utopiers  Tids- 
alder; det  blev  Mode  at  sverine  for  de  primitive  Samfunds- 
tilstande  og  for  Billederne  af  Oldtidens  Folkefrihed;  man 
begeist redes  for  almindelig  Lighed  og  Broderskab.  Og  un- 
der Indflydelsen  af  saadanne  Stemninger  maatte  en  Sam- 
fundsorden der  havde  bevaret  saameget  af  sin  primitive 
Characteer  som  den  Norske  fremstille  sig  som  et  sandt 
Ideal,  fornemmelig  naar  den  betragtedes  i  en  vis  Afstand. 
Den  var  derfor  ogsaa  Gjenstand  for  en  stadig  voxende 
Sympathie  og  Beundring  blandt  de  Danske,  og  Odelsbonden 
og  Odelsretten  lovpristes  baade  paa  Vers  og  Prosa  i  de 
meest  hoittravende  Udtryk.  Men  dette  virkede  igjen  til- 
bage paa  Nordmændene  og  styrkede  deres  Selvstændighed 
ved  at  knytte  dem  fastere  til  deres  nationale  Samfundsorden. 


Medens  Foreningen  mellem  Norge  og  Danmark  i  det 
Udvortes  bevarede  den  samme  Characteer,  var  saaledes  de 
indre  Forholde,  paa  hvilke  den  oprindelig  havde  været  grun- 
det, i  Tidens  Lob  undergaaet  en  aldeles  gjennemgribende 
Forandring.  Foreningen,  saadan  som  den  var  bleven  grund- 
lagt ved  Begivenhederne  i  1536,  havde  været  det  naturlige 
politiske  Udtryk  for  Tilstanden  i  Reformationsaarhundredet, 
da  den  Danske  Nationalitet  havde  en  ubetinget  Overvegt  i 
begge  Riger,  da  den  alene  var  levende  og  fremadskridende, 
medens  den  Norske  kun  syntes  at  existere  i  Levningerne 
af  en  uddøet  Cultur,  der  smuldrede  hen  ved  Berørelsen 
med  det  ved  Reformationen  fremkaldte  Liv.  Norges  pro- 
vincielle  Afhængighed  af  Danmark  havde  været  naturlig, 
saalænge  der  alene  kunde  være  Tale  om  Norske  Bønder, 
Norsk  Fisk,  Norske  Planker,  saalænge  Norge  var  uden  et 
selvstændigt  nationalt  Liv  og  uden  Anseelse,  saalænge  det 
enddog  med  Hensyn  til  materielle  Kræfter  stod  i  en  uendelig 
Afstand  under  Danmark.  Men  saadan  var  ikke  Forholdet 
ved  Slutningen  af  det  her  behandlede  Tidsrum. 

Vi  have  seet,  hvorledes  Norges  Handel  og  Skibsfart 
gik  fremad  efter  Midten  af  det  sextende  Aarhundrede  og 
hvorledes  dets  Borgerstand  begyndte  at  hæve  sig  til  nogen 
Betydning.  Herved  blev  Grunden  lagt  til  en  selvstændig 
national  Udvikling;  thi  vel  var  den  Norske  Borgerstand  paa 
hiin  Tid  for  en  stor  Deel  sammensat  af  udenlandske  Ele- 
menter og  vel  var  dens  Sprog  bleven  Dansk,  saa  at  den 
syntes  at  staae  i  et  fremmed  Forhold  til  Landets  øvrige 
Befolkning;  men  den  var  dog  tillige  knyttet  til  denne  ved 
de  sterkeste  Baand.  Under  Indflydelsen  af  en  Natur  og  en 
Samfundsorden,  der  var  saa  forskjellig  fra  Danmarks,  maatte 
den,  uanseet  hine  Forholde,  bevare  en  eiendommelig  Cha- 
racteer,  og  maatte,  saa  nøie  end  Forbindelsen  mellem  begge 
Riger  blev  knyttet,  under  en  fremadskridende  Udvikling 
stedse  mere  gjennemtrænges  af  Bevidstheden  om  at  udgjøre 
et  eget  Folk.  Den  Danske  Nationalitet  var  den  herskende; 
men,  om  dens  Overvegt  enddog  havde  været  langt  større 
end  den  virkelig  var,  skulde  den  dog  ikke  formaaet  ganske 
at  absorbere  et  Liv,  der  udviklede  sig  under  saa  eiendom- 
melige  Betingelser.  Og  hiin  Overvegt  blev  desuden,  navn- 
lig efter  Statsomveltningen  i  1660,  mindre  og  mindre.  Dan- 
mark tabte  sin  Aristocratie,  der  i  politisk  og  social  Henseende 
havde  været  den  herskende  Classe  i  begge  Riger;  dets  Bor- 
gerstand blev  sat  tilbage  ved  forskjellige  A årsager  eller  ud- 
viklede sig  ialfald  mindre  jevnt  end  den  Norske;  dets  Bøn- 
der sank  dybere  end  nogensinde  under  Aaget,  og  der  blev 
en  stedse  skarpere  Modsætning  mellem  deres  Kaar  og  Bonde- 
standens i  Norq;e. 

Medens  Vegtskaalen  saaledes  mere  og  mere  tyngedes 
paa  det  sidstnævnte  Riges  Side,  var  der  vistnok  langtfra, 
at  en  fuldkommen  Ligevegt  blev  opnaaet.  Danmark  ved- 
blev, uanseet  Norges  hurtigere  Fremadskriden,  at  være  det 
overlegent  i  Folkemængde,  Rigdom  og  Cultur;  Danmark 
vedblev  at  være  Hovedlandet,  og  Hovedstaden,  det  store 
Centrum,  hvis  Folkemængde  overtraf  alle  Norske  Byers 
tilsammen,  som  i  Aarhundreder  havde  været  Kongernes  for- 

kjælede  Barn,  hvor  Regjering,  Hof  og  Universitet  samlede 
hvad  der  var  dygtigt  og  fremadstræbende  i  de  to  Riger, 
var  dansk.  Men  Forholdet  mellem  begge  Folk  havde  dog 
nu  ganske  forandret  sin  Characteer;  en  særegen  Norsk 
Nationalitet  existerede  atter,  ikke  blot  i  en  ubevidst,  latent 
Tilværelse,  men  bevidst  og  virksom  i  et  fremadskridende 
Culturliv;  den  overskyggedes  ikke  længer  saaledes  af  den 
Danskes  frodige  Væxt,  at  denne  alene  kom  tilsyne  i  begge 
Rigers  Historie;  den  gjorde  sig  tvertimod  gjeldende  med  en 
Styrke  i  det  fælleds  historiske  Liv  og  Nordmændene  op- 
traadte  ved  Siden  af  de  Danske  med  en  national  Selvfolelse, 
der  bliver  paafaldende,  naar  man  alene  seer  hen  til  de  ydre 
Magts-  og  Talforholde,  men  som  de  i  det  Foregaaende 
paapegede  indre  Omstændigheder  ville  være  tilstrækkelige 
til  at  forklare. 

Vel  var  den  fælleds  Literatur  knyttet  til  Danmark  eller 
rettere  Kjobenhavn,  hvor  alene  Betingelserne,  for  et  Litera- 
turliv  fandtes  forenede;  men  dens  meest  betydende  Forfat- 
tere vare  Norske,  og  ikke  blot  Norske  ved  Fødsel  og  Her- 
komst, men  ved  Characteer,  Smagsretning  og  Nationalfølelse. 

Vel  var  de  høiere  Samfundsclasser  i  Norge  fremdeles 
dansktalende,  medens  hos  Bondestanden  det  gamle  Sprog 
fremdeles  for  en  stor  Deel  var  bleven  bevaret.  Men  denne 
Adskillelse  havde  dog  nu  i  det  Væsentlige  tabt  sin  Betyd- 
ning. Hine  to  Samfund,  der  engang  rimeligviis  havde  staaet 
som  fremmede  ligeoverfor  hinanden,  vare  ligesom  uligeartede 
geologiske  Lag,  der  transmuteres  ved  at  berøre  hinanden, 
efterhaanden  blevne  beslægtede  og  forbundne  ved  umerke- 
lige-  Overgange.  Uagtet  Sprogforskjellen  (som  desuden  si- 
den Reformationsaarhundredet  var  bleven  stadigt  mindre) 
følte  dog  de  Norske  Kjøbstadboere  og  Embedsmænd  sig  nu 
ganske  som  eet  Folk  med  Bønderne,  til  hvem  de  mere  og 
mere  vare  blevne  knyttede  ved  fælleds  Interesser  og  fælleds 
historiske  Erindringer,  og  denne  Følelse  maatte  ialfald  blive 
sterk  og  almindelig  efterat  en  democratisk  Aandsretning 
havde  bemægtiget  sig  alles  Gemytter  og  efterat  man  kunde 

være  stolt  af  at  være  Landsmænd  af  hine  frie  Bønder,  der 
vare  Gjenstand  for  saamegen  Beundring  og  Lovpriisning. 
Men  i  samme  Grad  som  de  høiere  Samfundsclasser  i  Norge 
sluttede  sig  nærmere  til  Bondefolket,  i  samme  Grad  udskilte 
de  sig  ogsaa  fra  deres  Standsbrodre  i  Danmark,  og  denne 
i  de  to  Landes  og  de  to  Samfunds  ulige  Characteer  og 
stridende  Interesser  begrundede  Divergents  traadte  stedse 
mere  tydeligt  frem  under  Sprogets  og  Literaturens  Fælleds- 
skab.  Saaledes  kun  man  sige,  at  den  Norske  Nationalitet 
var  bleven  consolideret  og  at  den  havde  vundet  bestemte 
Grændser. 

Vel  var  den  endnu  i  sin  Barndom,  sammenlignet  med 
den  Danske,  hvis  Udvikling  aldrig  havde  været  afbrudt  og 
hvis  Culturliv,  uagtet  al  dels  Afhængighed,  dog  stedse  var 
bieven  fort  paa  egen  Grund.  Det  fulgte  heraf,  at  den  maatte 
staae  langt  tilbage  for  denne  i  indre  Styrke,  i  Sikkerhed 
og  Evne  til  selvstændig  Bearbeidelse  af  det  almindelige 
Cuhurstof.  Men  denne  Underlegenhed,  som  i  en  nyere  Tid, 
efterat  det  Norske  Folk  var  bleven  udelukkende  henviist  til 
sine  egne  Kræfter  og  skulde  bygge  paa  egen  Grund,  blev 
kjendelig  nok,  kunde  i  hiin  Tid  ikke  træde  saa  tydeligt 
frem,  og  der  var  meget,  som  bidrog  til  at  dække  den  eller 
vel  enddog  til  at  bøde  paa  den.  —  Nordmændene  havde, 
som  Folge  af  deres  Lands  mere  storslagne  Natur  og  isole- 
rede Beliggenhed,  fremfor  de  Danske  noget  Sterkt  og  Eien- 
dommeligt  i  deres  ydre  Væsen,  hvilket  kunde  tjene  som  et 
Slags  Surrogat  for  hvad  der  manglede  dem  i  indre  Udvik- 
ling,  og  det  er  aabenbart,  at  deres  Nationalfølelse,  skjont 
den  ikke  kunde  støtte  sig  til  en  rig  Historie  eller  et  selv- 
stændigt Culturliv,  ikke  destomindre  i  hiin  Tid  var  mere 
løftet  og  levende  end  de  Danskes,  —  en  Følge  af  flere 
samvirkende  Aarsager,  som  i  det  Foregaaende  er  bleven 
nærmere  paaviist.  Det  er  bleven  omtalt,  hvorledes  siden 
Enevoldsregjeringens  Oprettelse  det  Danske  Folks  National- 
aand  mere  og  mere  kuedes  under  en  fremmed  Colonies 
Herredomme.    Det  Tydske  Hof,  den  Tydske  Adel,  de  Tydske 

Officierer  saae  med  overmodig  Ringeagt  ned  paa  „die  dum  men 
Dånen,"  og  haanede  deres  Sprog  og  Sæder.  De  Danske, 
hvis  Nationalcharacteer  er  blod,  og  hvem  Aristocratiets 
haarde  Regimente  havde  gjort  submisse  og  eftergivende, 
bøiede  sig  for  denne  Ringeagt,  og  vænnedes  til  at  betragte 
hvad  der  var 'J  ydsk  som  noget  i  og  for  sig  Bedre  og  mere 
Fornemt  end  hvad  der  var  Dansk;  det  blev  deres  meest 
fremtrædende  Skrøbelighed,  som  allerede  Holberg  anker 
over,  „at  admirere  alt  hvad  der  kommer  fra  fremmede  Stæ- 
der," 02:  de  tabte  i  den  Grad  den  for  et  Folk  nødvendige 
Selvfølelse  og  Stolthed,  at  Patrioter  heri  saae  en  Grund  til 
at  befrygte  Nationens  fuldstændige  Undergang,  og  at  det 
enddog  synes  at  have  været  ganske  sedvanligt,  at  Danske 
undsaae  sig  ved  sin  Nationalitet  og  søgte  at  gjelde  for  Tydske. 
Man  skulde,  naar  man  betænker,  at  Norge  fremdeles  var 
oversvømmet  af  Danske  Embedsmænd,  at  navnlig  de  høieste 
og  anseeligste  .  Poster  med  faa  Undtagelser  vare  beklædte 
af  saadanne,  at  Kjøbenhavn  var  begge  Rigers  aandelige 
Centrum,  at  Nordmændene,  uanseet  deres  fremragende  An- 
del i  Fælledsliteraturen ,  dog  fremdeles  med  Hensyn  paa 
Cultur  maatte  erkjende  sig  som  afhængige  af  Danmark, 
neppe  formode,  at  den  nationale  Selvfølelse  hos  dem  kunde 
være  meget  mere  levende;  man  skulde  vente,  at  de  havde 
følt  sig  ligesaa  underordnede  og  ydmygede  under  de  Danske, 
som  disse  under  Tydskerne.  Det  var  imidlertid  langtfra  at 
dette  var  Tilfelde.  Nordmændenes  Characteer,  præget  af 
en  Samfundsorden,  der  sikkrede  Enhver  den  størst  mulige 
personlige  Selvstændighed,  var  mere  haard  og  uafhængig 
end  de  Danskes,  og  de  lode  sig  derfor  ikke  saa  let  kue 
under  en  fremmed  Indflydelse.  Deres  Selvfølelse  var  ble- 
ven opflammet  ved  nationale  Bedrifter,  hvortil  Danmark  ikke 
siden  Enevoldsregjeringens  Oprettelse  havde  havt  noget 
Sidestykke.  De  vare  stolte  af  sin  Nationalmilits,  hvis  Be- 
rømmelse contrasterede   med   det   mindre   gode  Lov,  som 

*)  Holberg,  Danm.  og  Norg.  Stat.    S.  19. 

Danmarks  Leietropper  havde,  og  sine  Søfolk,  der  vare  aner- 
kjendte  som  de  bedste  paa  den  hæderkronede  Dansk-Noiske 
Flaade.  Men,  hvad  der  mere  end  noget  andet  fyldte  dem 
med  stolt  Selvfølelse,  var  deres  Frihed.  Man  talte  i  det 
forrige  Aarhundrede  i  ikke  mindre  høie  Toner  om  det  frie 
Norge  og  de  frie  Nordmænd  end  efter  1814.  Og  dette  var, 
hvorvel  Norges  Regjeringsform  dengang  var  en  reent  despo- 
tisk, langtfra  at  være  ubefoiet.  Ikke  blot  herskede  der  i 
Norge  en  Bondefrihed  og  en  Lighed  for  Loven,  som  paa 
hiin  Tid  neppe  havde  noget  Sidestykke;  men  Nordmændene 
vare,  uanseet  Regjeringens  despotiske  Maximer  og  dens 
Fordring  paa  at  agere  Undersaatternes  Forsyn,  et  af  de 
mindst  regjérende  Folk  i  Europa.  Fjernt  fra  Hoffets  og 
Styrelsens  Sæde,  kunde  de  næsten  siges  at  være  overladte 
til  sig;  selv  oo-  følte  ialfalcl  i  langt  mindre  Grad  end  de 
Danske  Trykket  af  den  landsfaderlige  Omhu.  De  havde 
Frihedens  Aand,  om  ikke  dens  Former,  og  denne  indgjød 
Agtelse.  Forholdet  mellem  Nordmændene  og  de  Danske 
var  derfor  ingenlunde  af  samme  Art  som  mellem  de  Danske 
og  Tydskerne  eller  som  mellem  en  behersket  og  en  her- 
skende Race,  saamegen  Anledning  end  de  ydre  Omstændig- 
heder give  til  at  formode  dette.  Det  Norske  Folk  stod  i 
høi  Anseelse  i  Danmark,  og  Nordmanden  vilde  ingenlunde 
gjelde  for  Dansk,  men  var  stolt  af  at  tilhøre  det  frie  Norske 
Folk*).    Medens  Holberg  tillagde  de  Danske  en  altfor  stor 


*)  Vidnesbyrd  om  denne  Stemning  vil  man  finde  hos  de  fleste 
Norske  Forfattere  fra  Slutningen  af  det  forrige  Aarhundrede. 
Sa.ale.des  Vibes  bekjendte  Afskedsvers  i  det  Norske  Selskab: 

„I  Versprotocollen  sligt  Minde  mig  skriv : 

Personen  var  fød  udi  Norge, 

Var  saare  genegen  til  syndefuldt  Liv, 

Aldeles  ei  fri  for  at  borge; 

Paa  Andres  han  drak, 

Hans  Stads  var  en  Frak, 

Hans  Roes:    Han  var  fød  udi  Norge.* 

Tilbøjelighed  til  at  ad  mirere  hvad  der  kommer  fra  frem- 
mede Stæder,  er  det  netop  den  modsatte  Feil  han  fandt 
Grund  til  at  bebreide  sine  egne  Landsmænd,  naar  han  siger 
om  dem,  at  de  vare  „tilbøielige  til  at  fatte  for  store  Tanker 
om  dem  selv  og  til  at  see  andre  over  Axlerne,"  og  senere 
hnr  Wessel  paa  lignende  Maade  betegnet  Forskjellen  mel- 
lem begge  Folks  Characteer  og  herskende  Stemning  i  de 
bekjendte  Vers: 

„Jeg  den  elskte  Danske  priser, 
At  Beskedenhed  han  viser, 
Sjelden  Dyd  i  fremmed  Land, 
Men,  naar  han  for  vidt  den  driver. 
Og  alt  Fremmed  Fortrin  giver, 
Den  en  Dyd  ei  nævnes  kan, 
Og  fornedrer  Danske  Mand. 

Jeg  den  kjække  Nordmand  priser, 
At  han  stedse  ivrigt  viser, 
Han  sit  Fødeland  har  kjer. 
Men  jeg  troer,  han  gjorde  ilde, 
Om  han  vilde  sig  indbilde, 
At  der  fødes  Mennesker, 
Kun  i  Engelland  og  der." 

Vistnok  stak  der  en  god  Deel  Raahed  under  denne 
Nordmændenes  sterkt  fremtrædende  nationale  Selvfølelse,  02 
en  god  Deel  Illusioner,  naturlige  for  et  ungdommeligt  og 
endnu  lidet  erfarent  Folk.  Men  den  virkede  dog  som  en 
Løftestang,  der  bidrog  til  at  holde  Nordmændene  oppe  lige- 


Henrik  Steffens,  hvis  Fader  var  Tydsk  og  hvis  Moder  var 
Dansk  og  som  havde  forladt  Norge  i  en  Alder  af  syv  Aar, 
siger,  idet  han  omtaler  de  bekjendte  Trappefeider  mellem  Norske 
og  Danske  Studenter:  „Ieh,  der  ich  mich  gern  em  Norweger 
nannte,  habe  wohl  die  meisten  Erzåhlungen  der  Art  von  Nor« 
wegern  gehort"  .  .  .  „Obgleich  ich  nun  stolz  war  auf  meine 
Geburt  in  Norwegen"  etc.    (Steffens,  Was  ich  erlebte). 

overfor  de  Danske,  trods  disses  ubestridelige  Overlegenhed 
i  Cultur  og- ydre  Magtstilling,  og  den  syntes  dog  saavidt 
beføiet,  at  man  i  Danmark,  hvad  der  kan  sees  af  Tyge 
Rothes,  Suhms  og  andre  Danske  Forfatteres  Skrifter  fra 
Slutningen  af  det  forrige  Aarhundrede ,  imponeredes  deraf 
og  var  mere  tilboielig  til  at  respectere  og  beundre  den  end 
til  at  see  den  fra  en  latterlig  Side.  „Priseligen  stolt  er 
Norges  Søn,"  siger  Tyge  Rothe*).  „Hvo  undres  over,  at 
Bonde  er  det,  naar  denne  veed,  at  blandt  hans  Lige  ere 
de,  der  nedstamme  fra  Konger.  Og,  naar  han  med  den 
hele  opstigende  Rad  af  Forfædre  har  siddet  paa  sin  Odels- 
jord  og  været  den  sande  Hærmand,  den  sande  Ledings-  og 
Landvernsmand ?  Er  det  Under,  at  Nordmnnd  af  anden 
Stand  end  Bonden,  føler  liveligen  hvad  Nationalære  er? 
Han  i  den  lette  Bjergathmosphære:  han  med  de  Mindesagner 
fra  Oldtiden:  han  med  den  sande  Tanke,  at  altid  var  Lan- 
det et  Borgerfriheds,  men  aldrig  et  Adelsaristocraties  eller 
et  Livegenskabs  Land." 

Vel  blev  Norge,  lige  indtil  Foreningens  sidste  Dage, 
ganske  forsømt  med  Hensyn  paa  Videnskabelighed  og  Kunst. 
For  at  de  kjøbenhavnske  Muser  kunde  trives  desto  bedre, 
maatte  de  være  eneberettip;ede  i  Kongens  Riger  og  Lande, 
og,  medens  Regjeringen  derfor  med  ødsel  Haand  understøt- 
tede Hovedstadens  Academier  og  lærde  Samfund,  modsatte 
den  sig  vedholdende  Opfyldelsen  af  det  Norske  Folks  længe 
nærede  og  ofte  yttrede  Ønske  om  et  eget  Universitet,  end- 
dog  da  der  var  aabnet  Udsigt  til  at  den  kunde  imødekomme 
det  uden  nogen  synderlig  Pengeopoffrelse.  Denne  stedmo 
derlige  Behandling  maatte  ganske  vist  i  flere  Henseender 
bidrage  til  at  forsinke  Folkets  Udvikling.  Dersom  Regje- 
ringen havde  gjort,  hvad  der  var  dens  Skyldighed,  dersom 
den  i  Betragtning  af  Norges  Fjernhed  fra  Danmark,  dets 
Folkemængde,  Betydning  for  Staten  og  særegne  Natur  og 
Fordringer,  havde  sat  de  herskende  Centralisationsmaximer 


*)  Om  nogle  Danmarks  og  Norges  Fordringer  til  hinanden,  S.  93. 

en  Smule  tilside  og  ladet  der  tilflyde  dette  Land  en  pas- 
sende Andeel  i  hvad  der  af  den  fælleds  Stats  Midler  an- 
vendtes til  Fremme  af  høiere  Oplysning  og  Dannelse,  vilde 
Nordmændene  ganske  vist  ikke  have  staaet  saalangt  tilbage 
i  disse  Retninger  som  de  stode  endnu  ved  Foreningens  Op- 
losning. Uden  en  saadan  Patroniseren  fra  oven  var  det 
umuligt  at  Videnskaberne  kunde  trives  i  et  Land  med  Nor- 
ges daværende  Hjælpemidler,  og  det  var  naturligt,  saalænge 
det  hverken  havde  Universitet  eller  Bibliotheker  eller  andre 
videnskabelige  Samlinger  i  sit  Skjød,  at  den  practiske  A ands- 
retning  erholdt  en  ganske  uforholdsmæssig  Overvegt  og  at 
der  i  Forhold  til  Folkemængden  var  langt  færre  Nordmænd, 
som  gik  den  academiske  Bane,  hvorved  de  nødtes  til  for 
længere  Tid  at  forlade  deres  Fædreneland,  end  Danske. 
Men  paa  den  anden  Side  tør  det  vel  paastaaes,  at  netop 
den  Omstændighed,  at  Nordmændene  saaledes  ganske  bleve 
overladte  til  sig  selv  og  sine  egne  Kræfter,  at  Regjeringen 
unddrog  dem  den  Understøttelse,  som  den  i  saa  rigt  Maal 
lod  blive  det  Danske  Folk  til  Deel,  at  de  maatte  tilkjæmpe 
sig  hvad  der  andensteds  var  en  Gave  fra  oven,  i  høi  Grad 
har  bidraget  til  at  stimulere  Folkets  Almeenaand  og  Asso- 
ciationsaand,  og  denne  fører,  om  end  langsommere,  saa  dog 
sikrere  og  bedre  til  Maalet,  end  enhver  Protection,  enhver 
kunstig  Opelsken  fra  de  Styrendes  Side.  Netop  den  Om- 
stændighed, at  Regjeringen  undlod  at  afhjælpe  Norges  meest 
aabenbare  Savn,  kaldte  Ønsker  og  Bestræbelser  tillive,  der 
bleve  nve  Foreningsbaand  for  Nationen,  og  det  er  navnlig 
bekjendt,  hvorledes  den  langvarige  Agitation  for  et  Norsk 
Universitet  efterhaanden  voxte  op  til  en  Nationalsag,  der  i 
en  hidtil  ukjendt  Grad  sammenknyttede  alle  oplyste  Nord- 
mænd i  en  fælleds  stor  Interesse,  og  hvorledes  det  paa 
Grund  heraf  med  Rette  kan  siges,  at  den  var  et  Forspil 
og  en  Forberedelse  til  Landets  politiske  Emancipation. 

Vel  maatte  enhver  Nordmand,  der  valgte  at  gaae  Em- 
bedsveien,  tage  sine  Examener  i  Kjobenhavn,  hvor  de  Norske 
Studenter  tilbragte  sine  bedste  Ungdomsaar,  hvor  de  knyttede 

Venskabs-  og  Slægtskabsforbindelser,  og  hvor  mange  blandt 
dem  og  navnlig  de.  der  udmerkede  sig  eller  følte  Kald  for 
literair  og  videnskabelig  Virksomhed,  forble  ve  deres  hele 
Liv,  saasom  de  alene  her  fandt  Anledning  til  at  udfolde 
sine  Talenter.  Men,  naar  det  blandt  de  for  Norge  skade- 
lige Følger,  som  flød  af  at  Blomsten  af  dets  Ungdom  blev 
trukken  til  Kjøbenhavn,  ogsaa  anførtes,  at  den  ved  Ophol- 
det her  Jet  kunde  blive  og  ofte  blev  fremmed  for  sit  egent- 
lige Fædreland,  da  vår  dette  neppe  andet  end  et  patriotisk 
Skreminebillede,  og  gjelder  idetmindste  ingenlunde  om  Slut- 
ningen nf  dét  her  behandlede  Tidsrum.  Modsætningsfor- 
holdet mellem  begge  Folk  var  traadt  altfor  tydeligt  frem 
og  Nordmændenes  Patriotisme  var  bleven  sat  i  en  altfor 
livlig  Bevægelse,  til  at  ikke  Opholdet  i  Danmark  snarere 
maatte  have  en  Virkning  til  at  styrke  og  udpræge  deres 
nationale  Væsen  end  det  Modsatte.  De  Norske  Studenter 
sluttede  sig  indbyrdes  tæt  sammen  og  tabte  sig  ingenlunde 
blandt  de  Danske;  det  var  to  Partier,  der  rivaliserede  og 
førte  hyppige  Krige  med  hinanden,  og  det  lader  til,  at  hine, 
uagtet  de  kun  udgjotde  en  liden  Flok  mod  disse,  ikke  desto- 
mindre  formå  aede  at  sutinere  den  Rolle,  som  Følelsen  af  at 
repræsentere  ikke  blot  en  Provins,  men  et  eget  Folk,  paa- 
lagde  dem«  De  havde  Ry  for  store  Legemskræfter,  og  i 
de  berømmelige  Trappefeider  viste  de  sig  som  verdige  Sønner 
af  Kjæmpernes  Fødeland.  Rahbek  og  Steffens  har,  som  be« 
kjendt,  fortalt  om  disse  Trappefeider.  „Det  var  ikke  Dueller, 
men  veldige  Nordiske  Nævekampe.  Uden  Tvivl  vare  Nord- 
mændene dem,  der  udfordrede;  Øboerne  vovede  sjelden  at 
modtage  Udfordringen,  men  de  dygtige  kraftige  Jyder  stil- 
lede sig  imod  Nordmændene,  Kampene  fandt  Sted  paa  den 
høie  Trappe  i  Universitetsgaarden  udenfor  Bxamenssalen, 
Hvert  Parti  steg  o?>  fra  sin  Side;  Forkjæmperne  mødtes 
paa  den  øverste  Flade  og  brødes  og  søgte  at  styrte  hin- 
anden ud  over  Rekverket ;  det  kunde  vel  hænde,  at  begge 
styrtede  ned  paa  een  Gang,  dg  i  ældre  Dage.  da  disse  Kampe 
bleve   førte  paa  en    mere   raa    og   ubændig  Maade,  skulle 

enddog  dødelige  Saar  have  fundet  Sted"*).  Men  det  var 
ikke  blot  paa  Universitetets  Trapper  og  Auditorier  at  de 
Norske  Studenter  hævdede  sig  en  egen  Plads,  og  det  var 
ikke  blot  med  Næverne  de  gjorde  sin  Nationalitet  gjeldende. 
I  Literaturen  vare  de  repræsenterede  ved  et,  forholdsviis  til 
de  Danske,  betydeligt  Antal  af  begavede  og  talentfulde 
Mænd,  hos  hvem  det  fælleds  Landsmandskab  i  Smag  og 
Aandsretning  var  umiskjendeligt  og  dem  selv  fuldkommen 
bevidst,  og  ved  Stiftelsen  af  det  Norske  Selskab  organise- 
rede de  sig  til  et  Parti,  som  indtog  en  eiendommelig  Plads 
og  øvede  en  virksomt  indgribende  Indflydelse  i  hiin  Tids 
literaire  Bevægelser.  Intetsteds  tremtraadte  Norskheden  med 
større  Varme  og  med  et  dybere  Alvor  end  netop  her,  un- 
der Klublivets  tilsyneladende  frivole  Adspredelser.  „Blandt 
det  Norske  Selskab*  Feste)*  hørte  nye  Medlemmers  Opta- 
gelse og  Afskedslag  for  de  Bortdragende,  Ved  saadanne 
Ledigheder  kom  ret  det  alvorlige  Sind  frem  hos  de  muntre 
Selskabsbrødre,  og  den  Tanke,  der  aldrig  laae  dem  fjern, 
at  de  havde  et  Folks  Ære  og  Verdighed  at  repræsentere 
paa  fremmed  Grund,  synes  da  ligesom  at  have  indviet  Festen. 
Altid  henvendte  disse  Nordmænd  sine  Tanker  til  Fædre- 
landet og  vedvarende  var  deres  Forbindelse  med  Hjemmet; 
derfor  optog  ogsaa  Selskabet  „fraværende1*  Medlemmer, 
blandt  hvilke  isæt  Claus  Frimann  bør  ermares.  Fra  Med- 
lemmerne i  Norge  kom  der  jevnlig  Skrivelser  til  Brødrene 
i  Kjøbenhavn,  hvor  Fædrelandets  Savn  og  Forhaabninger 
dannede  det  sterkeste  Baand  i  Forsamlingen.  Saaledes 
havde  Ove  Gjerlev  Meyer  udgivet  en  indtrængende  Fore- 
stilling om  et  Norsk  Universitets  Opretteise.  og  efter  Tra- 
ditionen vedblev  denne  Gjenstand  at  være  et  Anliggende, 
som  i  det  Norske  Selskab  ofte  kom  paa  Bane  og  som  det 
bidrog  til  at  holde  i  Erindring" **).  —  Dei  var  den  stadige 
Rivning  og  Veddestrid  med  de  Danske,   der   bidrog  til  at 


*)  Steffens,  Was  ich  eriebte,  II.  42. 

*)  Welhaven,  Om  Ewald  og  de  Norske  Digter-,  S.  166, 

skiærpe  og  vække  Nationalfølelsen  hos  Nord  mænd  ene  i  Kjø= 
benhavn,  og  dé*  var  Længselen  efter  det  fjerne  Fædreland, 
der  gav  Digterne  af  deres  Kreds  denne  Evne  til  at  udtrykke 
en  Stemning,  der  udmerker  dem  Fremfor  deres  Danske  Sam- 
tidige, og  denne  altid  ferdige  patriotiske  Enthousiasme,  som 
maaskee  i  ikke  ringere  Grad  end  deres  Vittighed  og  Lune 
bidrog  til  at  give  dem  en  saadan  Anseelse,  at  der,  som 
Rahbek  fortæller,  i  det  Norske  Selskabs  Glandsperiode 
tandtes  Folk,  som  affecterede  at  tale  med  Norsk  Accent, 
skjont  de  vare  fødte  og  opvoxede  i  Danmark  og  aldrig  havde 
seet  Norge. 

Saaledes  var,  imod  Slutningen  af  det  her  behandlede 
Tidsrum,  Nordmændene  atter  bleven  et  Folk,  der  var  sig 
selv  bevidst,  og  som  besad  Styrke  nok  til  at  gjore  sin  na- 
tionale Ejendommelighed  gjeldende  ligeoverfor  de  Danske  i 
det  fælleds  historiske  Liv.  De  havde  atter  en  Historie  og 
en  Literatur.  som  de  kunde  regne  for  deres  egen;  der  havde 
udviklet  sig  en  levende  Almeenaand  blandt  dem ;  de  følte 
sig,  uanseet  at  de  i  saamange  Henseender  stode  tilbage  for 
de  Danske,  som  et  med  disse  fuldkommen  jevnbyrdigt  Folk, 
og  det  er  klart,  at  denne  jindre  Emancipation  senere  eller 
tidligere  maatte  efterfølges  af  en  tilsvarende  ydre.  Det  er 
klart,  at  et  Folk,  hos  hvem  den  nationale  Selvfølelse  og 
Bevidsthed  er  vaagnet,  ikke  i  Længden  vil  kunne  finde  sig 
i  at  være  afhængigt  og  i  at  see  sine  Rettigheder  og  Inter- 
esser tilsidesatte.  Her  truede  altsaa  en  Kamp,  der  syntes 
at  skulle  blive  langvarig,  og  imod  Slutningen  af  forrige 
Aarhundrede  viser  der  sig  flere  og  flere  Teo;n  til,  at  Nord- 
mændene rustede  sig  til  en  sandan  Kamp,  at  de  arbeidede 
paa  at  løsgjøre  sig  ira  de  Baand,  som  i  Aarhundreder  havde 
hvilet  paa  dem,  men  hvis  Tryk  de  nu  tørst  ret  var  begyndt 
at  føle.  Men  det  vilde  føre  os  for  vidt  at  behandle  dette 
Emne  med  nogen  Lidførlighed ,  og  vi  skulle  indskrænke  os 
til  at  berøre  det. 

Det  er  ovenfor  bleven  sagt,  at  Norges  politiske  For- 
hold  under   Foreningen    med   Danmark  i  det  Væsentlige 

vedblev  uforandret  saadant  som  det  var  bleven  etableret  ved 
Reformationens  Indførelse.  Der  er  sagt:  i  det  Væsentlige; 
thi  en  Forandring  indtraadte  unegtelig.  Fra  Reformationen 
og  indtil  Souveranitetens  indførelse  var  Norge  i  statsretlig 
Henseende,  vel  ikke  en  Provins,  —  efter  hvad  der  oftere 
har  været  hemerket ,  blev  Rigsraadsbeslutningen  af  1536 
egentlig  aldrig  gj  en  nem  ført  og  fremdroges  først  ved  Arild 
Hvitfeldt  af  den  Glemsel,  hvori  den  var  sunken,  men  dog 
et  Lydrige  af  Danmark,  noget  som  bl.  a.  paa  en  uigjen- 
drivelig  Maade  fremgaaer  af  Udtrykkene  i  Christian  den 
Fjerdes  Norske  Lov  om  Kongevalget,  hvorefter  „den  Herre 
og  Første,  som  Danmarks  Riges  Raad,  Adel  og  Stænder 
kaare  til  Danmarks  Riges  Konning,  den  skal  og  være  Kon- 
ning  udi  Norge"*).  Efter  1660  derimod  var  Norge  i  stats- 
retlig Henseende  fuldkommen  sideordnet  med  Danmark  og 
maatte  regnes  som  et  selvstændigt  Rige,  saavidt  der  under 
et  absolutum  dominium  kan  va^re  Tale  om  nogen  Rigsselv- 
stændighed.  hvorfor  ogsaa  Traetater  fra  hiin  Tid,  som  den 
fælleds  Konge  i  Norges  Krones  Navn  har  indgaaet  med 
fremmede  Matter,  endnu  pleie  at  ansees  som  forbindende. 
Hermed  stemmer  ogsaa  hvad  Holberg  ytrer  om  denne  Sag, 
og  hvad  der  udentvivl  var  den  almindelige  Opfatning  saa- 
vel  blandt  Nordmænd  som  Danske  al  Rigernes  indbyrdes 
retslige  Forhold:  ..Norge  blev  stedse  anseet  som  en  Pro* 
vince,  indtil  Souveranitetens  Indførelse,  da  begge  Riger  igjen 
ere  blevne  tracterede  paa  en  lige  Fod  som  tvende  forenede 
Riger  under  souveraine  Konger"  **).  Men  dette  havde  kun 
liden  practisk  Betydning,  og  det  Væsentlige  var,  at  Norge, 
medens  det  retsligt  betragtedes  som  et  selvstændigt  Rige, 
factisk  behandledes  som  et  Biland  til  Danmark.    Det  havde 


*)  Chr.  IV.  N.  L.  1.  10. 

**)  Danm.  Hist.  III.  15.  —  Med  Hensyn  til  dette  Punct  kan, 
foruden  til  Scheids  og  Kofod-Ankers  bekjendte  Afhandlinger, 
ogsaa  henvises  til  Rydin,  Foreningen  emeil.  Sverige  och  Norge, 
pag.  1  —  6, 

ingen  særskilt  Regjering,  ingen  det  hele  Land  omfattende 
Myndighed  elier  Indretning;  intet  Universitet,  ingen  Hoieste- 
ret,  ingen  Bank.  Del  styredes  fra  Danmark  og  fordetnaeste 
af  Danske,  og  det  styredes  mere  med  Hensyn  paa  Danmarks 
end  med  Hensyn  paa  dets  egne  [nteresser.  Foreningen  var, 
efter  hele  sin  Natur  og  i  Overeensstemmelse  med  de  den- 
gang forherskende  Regjeringsmaximer,  en  ulige,  og,  medens 
den  bragte  Danmark  de  reelleste  og  meest  ionefaldende  For- 
dele, var  det  ialfald  meget  undskyldeligt,  om  man  ikke  for- 
maaede  at  indsee,  at  den  bragte  Norge  andet  end  Skade. 

Saagodtsom  under  hele  Foreningstiden  støder  man  hist 
og  her  og  af  og  til  paa  Ytringer  af  Misnoie  over  den  Til- 
sidesættelse, som  vederfores  Norge,  og  over  Regjeringens 
Mangel  paa  Hensyn  til  dets  Interesser.  Men  disse  Ytringer 
kunne  paa  et  tidligere  Stadium  i  Folkets  Udvikling  ikke 
have  nogen  Betydning,  og  det  er  først  henimod  Slutningen 
af  forrige  Aarhundrede,  ar  de  sande  sig  til  en  Bevægelse, 
der  har  bestemte  Formaal  og  hvis  voxende  Løb  man  kan 
forfølge,  medens  tilforn  Misfornøielsen  kun  optræder  spora- 
disk og  som  Virkning  at  et  forbigaaende  Tryk.  Den  sti- 
gende Velstand  og  Oplysning  skjærpede  Folkets  Blik  for 
hvad  det  savnede  og  fremkaldte  saaledes  med  Nødvendighed 
nye  Fordringer;  Handelens  og  Skibsfartens  Udvikling  og 
den  forøgede  Forbindelse  med  Udlandet  bevirkede,  at  Nor- 
ges særegne  politiske  og  commereielle  Interesser  traadte 
tydeligere  frem,  og,  jo  mere  Nationalfølelsen  vaktes,  jo  mere 
maatte  Fædrelandets  Afhængighed  at  et  andet  Rige  synes  i 
og  for  sig  stødende.  Ved  Trykkefriheden  under  det  Stru- 
enseeske  Regimente  fik  en  længe  gjærende  Bevægelse  Luft, 
og  siden  denne  Tid  er  det  tydeligt  at  Nordmændene  uaf- 
ladeligt stræbe  mod  en  større  politisk  Uafhængighed,  og  at 
deres  Fordringer  herpaa,  om  de  end  til  en  Tid  kunne  være 
mindre  høilydte,  aldrig  blive  ganske  glemte  eller  nedlagte, 
Med  en  rigtig  Taet  saae  man  i  Savnet  af  et  eget  Univer- 
sitet det  første,  der  maatte  afhjælpes  for  at  det  Norske  Folk 
kunde  indtræde  blandt  de  selvstændige  Nationers  Tal,  og 

allerede  i  1771,  da  Gunnerus  reiste  ned  til  Kjobenhavn  for 
at  reformere  Universitetet,  og  det  rygtedes,  at  han  ved  samme 
Leilighed  ogsan  vilde  virke  for  Oprettelsen  af  et  Universitet 
i  Norge,  vakte  denne  Sag  en  saa  almindelig  og  sterk  Deel- 
tagelse,  at  Tauber,  som  dengang  var  Secretair  hos  Gunnerus, 
kalder  det  „en  til  lys  Lue  frembrudt  og  længe  dulgt  Varme 
af  Patriotisme  hos  den  Norsk*  Nation,  der  saae  ud  til  ar 
vorde  en  fortærende  Ildebrand,*  og  fortæller,  at  „hele  Pakker 
Breve  indlob  fra  alle  Kanter  i  Norge  hver  Postdag  til 
Gunnerus,  med  Anmodninger  om  at  skaffe  Norge  et  Uni- 
versitet og  Anviisninger  til  en  Fond  dertil  ved  privat  Sam- 
menskud uden  mindste  Byrde  for  Statens  Kasse"  *)  —  Det 
er  bekjendt,  hvorledes  Nordmændenes  Forhaabninger  denne- 
gang skuffedes,  og  hvorledes  der  efter  Struensees  Fald  for 
en  længere  Tid  blev  gjort  Ende  paa  al  Skrive-  og  Ytrings- 
frihed. Men  herved  bevirkedes  kun  en  tilsyneladende  Stands- 
ning i  de  begyndte  Agitationer;  der  blev  rundt  omkring  i 
Landet  stiftet  patriotiske  Selskaber,  hvor  Fædrelandets  An- 
liggender kunde  drøftes,  efter  at  der  var  lagt  Baand  paa  den 
offentlige  Discusion;  Ilden  var  engang  brudt  ud,  og  den 
fandt  i  Rigernes  indbvrdes  Forhold  altformeget  Tønder  til 
at  den  ikke  trods  alle  Hindringer  skulde  udbrede  sig.  Nor- 
ges Handelsinteresser  var  i  de  fleste  Tilfælde,  hvor  der  ga- 
vesnogen Anledning  dertil,  bleven  tilsidesatte  eller  opofrede 
for  Danmarks,  og  jo  mere  Købmandsstanden  i  det  først- 
nævnte  Hige  vandt  Kræfter,  jo  mindre  kunde  den  være  til- 
bøielig  til  ar  finde  sig  heri.  V  ed  den  sterke  Handelsrørelse 
blev  Savnet  af  en  egen  Bank  eller  Laaneindietning  for  Norge 
i  høieste  Grad  føleligt;  men,  uagtet  dette,  og  uagtet  Ønsket 
om  at  faae  hiint  Savn  afhjulpet,  samtidigt  med  at  Univer- 
sitetssagen  begyndte  at  drives  med  nogen  Kraft,  fremsattes 
saavel  i  Brochurer  og  Avisartikler  som  i  Petitioner  fra  en- 
kelte  blandt  de  Norske  Byer,  viste  Regjeringen  sig  dog  al- 


*)  Udvalg  af  Breve  til  R.  Nyerup,  udg.  af  L.  Daae,  S,  7  4« 

deles  uvillig  til  at  imødekomme  det,  —  medens  den  opret- 
tede en  egen  Bank  for  Slesvig  og  Holsteen,  hvor  Trangen 
til  en  saadan  Indretning  var  liden  eller  ingen,  —  for  at  ikke 
Hovedstaden  skulde  gaae  glip  af  de  Fordele,  som  tilflød 
den  derved  at  Norges  Pengeomsætninger  foregik  her.  Og- 
saa  de  mange  øvrige,  Kjøbenhavn  tilstaaede  Begunstigelser 
og  Monopoler  var  til  meget  Afbrek  for  den  Norske  Kjøb- 
mandsstand,  navnlig  i  de  søndenfjeldske  Byer.  og  det  var 
derfor  ganske  naturligt,  at  der  i  disse  havde  udviklet  sig  et 
hemmeligt  Misnøie  med  det  herskende  Centralisationssysteiu 
og  en  oppositionel  Stemning,  i  hvilken  Tankerne  om  poli- 
tisk Selvstændighed,  naar  de  først  vaktes,  hurtig  niaatte  slaae 
Rod.  Fornemmelig  var  Christiania  at  betragte  som  et  sandt 
Hovedqvarteer  for  Oppositionen  mod  det  kjøbenhavnske 
Suprematie,  I  denne  By.  der  var  Sædet  for  Overhofretten, 
Statholderen  og  flere  andre  af  Rigets  høiere  Embedsmænd 
og  hvor  indtil  Enevoldsregjeringens  Indføreise  Stænderne 
holdt  sine  Møder  og  Kongerne  hyldedes,  havde  Selvstæn- 
dighedstanken en  større  traditionel  Magt  end  andensteds; 
den  havde  Præteusion  paa  at  være  et  Slags  Hovedstad,  og 
Bestræbelserne  for  at  skaffe  Norge  et  eget  Universitet,  egen 
Bank  o.  s.  v.  fandt  her  en  saameget  lettere  Indgang,  som 
alt  hvad  der  kunde  ijene  til  at  befordre  Norges  ydre  Selv- 
stændighed, inaatte  blive  til  umiddelbar  Foj  deel  for  den  By, 
der  var  at  betragte  som  Landets  naturlige  Centrum.  Chri- 
stiania var  vel  dengang  enunu  en  liden  og  temmelig  uan- 
seelig Kjøbstad;  men  her  fandtes  imod  Slutningen  af  forrige 
Aarhundrede  fiere  rige  Trælasthandlere,  i  hvilke  Oppo- 
sitionen fandt  en  indflydelsesrig  Støtte,  Blandt  disse  var 
fornemmelig  Bernt  Anker  fremragende  ved  sin  Formue  og 
sin  urolige,  intrigante  Characteer.  Han  beherskede  Opini- 
onen 3  en  viid  Kreds,  og  det  heder,  at  han  og  Flere  med 
ham  allerede  i  1789  havde  knyttet  Forbindelser  i  Sverige, 
og  at  man  speeuSerede  paa  intet  mindre  end  paa  at  bane 
Veien   for  Norge;-    fuldstændige   Løsrivelse   fra  Danmark. 

Stemningen  var  imidlertid  endnu  langtfra  at  være  modtage- 
lig for  saadanne  Projecter,  og  Bernt  Anker  var  desuden, 
trods  sin  store  Anseelse  02  trods  *m  uomtvistelig  Begavelse, 
altfor  forfængelig  og  characteerløs  til  at  kunne  blive  virke- 
lig farlig.  Men.  om  end  de  „foragtelige  Christianias  Raison- 
neurs,"  hvem  Ministeren  Guldberg  omtaler  med  saamegen 
Vrede,  dannede  ligesom  en  vidt  fremskudt  Forpost,  er  det 
dog  vist,  at  Stemningen  hos  de  oplyste  dasser  overalt  i 
Landet  bevægede  sig  fremad  i  den  samme  Retning,  og  at 
det  vedblev  saaledes,  uagtet  det  Guldbérgske  Ministerium 
afløstes  af  en  Regjering,  der  viste  mere  Omhu  for  Norges 
Opkomst  og  tog  mere  Hensyn  til  dets  [nteresser  end  nogen 
tidligere,  og  uagtet  Landet  paa  samme  Tid  hævede  sig  til 
et  hidtil  ukjendt  materielt  Velvære.  Det  havde  reist  sig 
Fordringer,  som  ingen  enddog  den  velvilligste  Danske  Re- 
gjering vilde  have  kunnet  tilfredsstille  og  hvem  enddog  den 
lykkeligste  ydre  Forfatning  ikke  vilde  have  kunnet  bringe 
til  at  forstumme.  Det  er  af  mange  Vidnesbyrd  klart,  at 
det  var  en  almindelig  Mening  blandt  oplyste  Nordmænd  paa 
hiin  Tid,  at  Norge  ikke  indtoo  en  saadan  Stilling  i  den 
Danske  Stat,  der  stemmede  med  dets  Verdighed  som  et 
gammelt  og  berømmeligt  Kongerige.  Der  var  begyndt  at 
vaagne  en  levende  Interesse  for  Landets  Oldtidshistorie,  og, 
idet  man  dvælede  ved  Billeder  af  fordums  Glands  og  Her- 
lighed, følte  man  dobbelt  bittert,  at  Norge  ikke  længer  havde 
nogen  Rang  blandt  Europas  selvstændige  Stater.  Man  fandt, 
at  de  mange  Oftere,  som  Norge  havde  bragt  og  fremdeles 
rnaatte  bringe  den  fælleds  Stat,  ingenlunde  bleve  tilbørlig 
gjengjeldte.  Man  klagede  over.  at  det  tor  Danmarks  Skyld 
var  bebyrdet  med  en  Udskrivning,  der  langt  overskred  alle 
Rimelighedens  Grændser,  at  dets  Statsindtegter  forbrugtes  i 
Danmark,  idet  kun  en  forsvindende  Deel  deraf  vendte  til- 
bage til  Landet  selv,  og  at  alting  var  centraliseret  i  Kjø- 
benhavn.  Man  begyndte  at  indsee,  at  Regjeringens  Politik, 
der  alene   tog  Hensyn  til  det  ene  af  d«  to  forenede  Riger, 

nødvendigvis  nrnatte  blive  fordervelig  for  det  andet,  hvig 
Stilling  og  Interesser  vare  saa  ganske  forskjellige*). 

Uagtet  disse  Anskuelser  følgerigtig  syntes  at  inaatte 
lede  til  Ønsket  oui  Foreningens  Oplosning,  er  det  dog  neppe 
tvivlsomt,  at  det  lige  indtil  den  endelige  Catastrophe  i  1814 
kun  var  de  Færreste,  hos  hvem  et  saadam  Ønske  fik  Rum 
eller  som  stiliede  sig  et  saadant  Formaal  klart  for  Øie.  —  Der 
var  to  almindelige  og  i  sig  selv  meget  respectable  Følelser. 
«?om  hindrede  og  som.  hvis  uforudseede  Begivenheder  ikke 
havde  hugget  Knuden  over.  sandsynligvis  længe  vilde  have 
hindret  Nordmændene  i  at  gaae  saavidt. 

Deres  Loyalitet  og  Tioskah  mod  Kongehuset  var  en 
af  de  Dyder,  som  de  roste  sig  meest  af  at  besidde,  og  den 
Omstændighed,  at  Kongerne  ikke  holdt  Hof  blandt  dem  og 
kun  sjelden  aflagde  et  kort  Besøg  i  Norge,  havde  bidraget 
til,  at  Kongemagten  i  deres  Øine  blev  omgivet  med  et  Slags 
overjordisk  Nimbus,  og  at  de  kunde  bevare  en  ivrig  Royalisme 
ved  Siden  af  den  for  dem  naturlige  Frihed  i  Tænkernaade 
Regjeri ngen  havde  visinok  i  mange  Henseender  viist  en 
uforsvarlig  Mangel  pan  Omhu  for  Norge;  men  man  kunde 
paa  den  anden  Side  ikke  miskjende,  at  den  i  Regelen  var 
mild  og  sjelden  greb  til  voldsomme  Midler  for  at  sætte  sin 
Villie  igjennem  eller  befæste  sit  Herredømme,  Uagtet  de 
stadigt  mere  fremtrædende  Ytringer  af  Norsk  Selvstændig- 
hedsfølelse  og  Misnøie  med  det  Bestaaende  vare  Gjenstand 
for  en  ængstelig  Opmerksomhed  fra  de  Styrendes  Side,  og 
uagtet  man  begyndte  at  forestille  sig,  at  Stemningen  i  Norge 
ikke  var  at  lide  paa  og  at  dette  Lands  Fraskillelse  fra  Dan- 
mark var  en  Eventualitet,  som  man  maatte  have  tor  Øie  og 
af  al  Magt  stræbe  at  forebygge,  greb  man  dog  ikke  til  det 
Middel,   som   saa   ofte   er   anvendt  i  lignende  Tilfælde:  at 


)  En  hermed  overeenssi  emmende  Skildring  af  Nordmændene* 
Stemning  under  den  mod  Norge  velvillige  Reventlow-Schini- 
meltnaiinske  Regjering  Isese?  saaledes  hos  A.  S.  Ørsted.  Af  mit 
Live  og  min  Tids  Hist.  IT.   1S3  ff. 

forlægge  Danske  Tropper  til  Norge  og  drage  de  Norske  til 
Danmark*).  En  saadan  Foranstaltning  vilde  ganske  vist 
have  bidraget  til  at  opirre  Stemningen,  hvorimod  den  Til- 
lid, som  Regjeringen  viste  Nordmændene   ved    at  overlade 


*)  I  1  76  7  var  der  af  Generalfeitmarschal  Saint  -  Germain  bleven 
fremsat  et  Forslag  i  denne  Retning.  Herimod  udtalte  den 
bekjendte  Grev  F.  Danneskjold  -  Samsøe  sig  i  en  Promemoria, 
dat.  8  Mai  1767.  i  hvilken  det  bl.  a.  hedder:  „Det,  som 
især  min  allerunderd.  Hengivenhed  og  Kjærlighed  for  min 
Konge  uimodsigelig  forbinder  mig  at  tale  om  og  at  advare  om 
de  farlige  Følger  jeg  med  Føie  befrygter  ville  flyde  deraf,  er 
det  udi  det  senere  Promemoria  af  18de  April  gjorte  Forslag: 
at  trække  et  af  de  Norske  gevorbne  Regimenter  herned  og 
§ende  derimod  tvende  af  de  hisige  gevorbne  Regimenter  derop, 
hvoraf  det  ene  skal  forlægges  i  Throndhjem  og  Bergen  og 
der  frit  indqvarteres.  Bergen  og  Throndhjem  have  aldrig  havt 
nogen  Indqvartering  Nu  Norge  ei  er  endnu  udi  den  fuld- 
komne Roe,  hvori  det  tilforn  haver  været,  kan  da  inte  denne 
nye  Tyngde,  denne  der  aldrig  tilforn  bekjendte  Indretning  let. 
forøge  den  under  Asken  glimrende  Uroe.  Tsær  om  den,  for 
»t,  siden  et  Par  hundrede  Aar  saa  ii'o  og  hengivne  Folk,  saa 
bedrøvelige  Mistanke  kommer  dertil:  at  denne  nye  Indretning 
reiser  sig  af  Tvivl  om  deres  Troskab  og  for  at  kunne  bruge 
Tvangsmidler  mod  dem,  som  dog  i  Sandhed  tvåre  de  end  langt 
sterkere),  i  et  Land  som  Norge  og  mod  et  Folk  som  de  Norske 
vilde  lidet,  ja  slet  intet  udrette:  da  derimod  dette  saa  strid- 
bare Folk  ved  sine  Monarchers  Naade.  Fromhed  og  Mildhed 
let  lader  sig  tæmme,  som  Eders  Majs.  Forfædre,  ja  som  end- 
dog  Eders  Maj.  selv  senest  ved  Bergen  have  faaet  overflødig 
Beviis  paa."  Danske  Mag.  III.  Rekke  III.  6  3  ff.  —  Der 
blev  imidlertid  i  det  nævnte  Aar,  uanseet  denne  Modtorestil= 
Ung,  skikket  et  Par  Danske  Regimenter  til  Norge,  hvilken 
Foranstaltning  var  fremkaldt  ved  de  Uroligheder,  som  kort 
tilforn  havde  fundet  Sted  i  Anledning  af  Extraskatten ;  men 
de  bleve  snart  derefter  atter  trukne  tilbage,  og  noget  lignende 
vides  ikke  senere  at  være  skeet. 

dem  til  sig  selv.  maatte  bidrage  til  at  de  betragtede  det 
som  en  Æressag,  ikke  at  svigte  det  gamle  Ry  for  Troskab, 
hvorom  de  Danske  Poeter  og  Forfattere  vidste  at  sige  dem 
saamange  smukke  Ting. 

Endelig  var,  uanseet  de  mange  Rivninger,  der  ikke 
kunne  undgaaes,  hvor  to  adskilte  Nationaliteter  omslutte? 
af  en  Heelstat,  Broderforholdet  mellem  Nordmænd  og  Danske 
virkelig  noget  mere  end  en  blot  Talemaade.  Begge  Folk 
havde  i  saa  mange  Åar  deelt  Ondt  og  Godt  med  hinanden, 
levet  under  den  samme  Regjering,  kjæmpet  mod  de  samme 
Fiender,  de  vare  knyttede  saa  fast  til  hinanden  ved  Fælleds« 
skab  i  Sprog,  Lovgivning,  historiske  Erindringer,  ved  tal- 
rige Slægtskab*-  og  Venskabsforbindelser,  der  vare  stiftede 
under  de  hyppige  Ophold  og  Ansættelser  af  Danske  i  Norge 
og  Nordmænd  i  Danmark,  at  de  sterkeste  Rystelser  eller 
ydre  Tvang  maatte  synes  nødvendig  for  at  skille  dem  ad. 
Blandt  de  Danske  især  var  Stemningen  saadan,  at  de  i  Al- 
mindelighed betragtede  Norge  som  en  Deel  af  deres  eget 
Fædreland  og  at  de  ikke  kunde  tænke  sig  en  Opløsning  af 
Foreningen  uden  som  en  fuldstændig  Tilintetgjørelse,  Og, 
om  end  Nordmændene,  som  naturligt,  ikke  ganske  kunde 
dele  denne  Stemning,  saa  er  det  dog  vist,  at  ogsaa  hos  dem 
Sympathierne  for  Broderriget  vare  meget  sterke  blandt  alle 
Samfundets  Classer. 

Men  det  er  ligesaa  vist,  at  Norges  materielle  Interesser, 
hvis  Strid  med  det  bestaaende  System  stedse  blev  skarpere, 
og  Nordmændenes  Nationalfølelse,  som  stedse  blev  mere  le- 
vende og  hvis  Krav  en  Dansk  Enevoldsregjering  aldrig  havde 
kunnet  tilfredsstille,  i  Tidens  Løb,  enddog  uanseet  alle  ydre 
Begivenheder,  vilde  have  faaet  Overtaget  og  trukket  sterkere 
til  den  ene  Side,  end  hine  Følelser  trak  til  den  anden.  Ad- 
skillelsen kom,  uventet  for  de  Fleste,  fremtvungen  ved  et 
Sammenstød  af  uforudseete  Begivenheder.  Men  Norges  Op- 
høielse  til  et  selvstændigt  Rige  i  1814  var,  ligesaalidt  som 
dets  Nedsættelse  til  et  Lydrige  i  1536,  et  Verk  af  Tilfældet. 
Begge  disse  store  Omvexiinger  i  vort  Fædrelands  Skjæbne 

havde  sin  væsentlige  Begrundelse  i  almindelige,  i  Folkets 
Udvikling  og  indre  Forholde  liggende  A årsager,  hvis  Virk- 
somhed de  ydre  Begivenheder  kunde  tjene  til  at  fremskynde 
eller  forsinke,  men  som,  senere  elier  tidligere,  maatte  led« 
til  det  samme  Resultat.  Saafremr  Norge  ikke  i  1814  efter 
t«e  Aarhundreders  langsomme  Udvikling  havde  gjen  vundet 
en  vis  Grad  af  indre  Selvstændighed,  vilde  hiint  Aars  Be- 
givenheder alene  have  bragt  det  fra  den  ene  Afhængighed 
i  den  anden,  og,  s^lv  om  det  ikke  ved  ydre  Tvang  var 
bleven  adskilt  fra  Danmark,  vilde  det  dog  have  gjennemført 
sin  politiske  Emancipation,  der  var  en  nødvendig  Følge  af 
den  nationale. 


